
CUVÎNT ÎNAINTE 


În aparență, tratatele care pun capăt primului război mon- 
dial pecetluiesc definitiv soarta continentului european. Pe 
ruinele imperiilor autoritare şi autocratice, democraţia pare să 
se instaureze peste tot, fie sub forma republicii după modelul 
francez, fie a monarhiei constituționale după modelul englez. 

În realitate, războiul a introdus în Europa fermenții dez- 
echilibrului care fac ca ruperea de universul acelei Be//e Epo- 
que să fie mult mai profundă şi definitivă decît şi-o închipuiau 
europenii. Mutaţiile de ordin economic, politic, instituțional, 
mental şi chiar estetic, provocate de marile traumatisme din 
1914-1918, vor cîntări greu în evoluţia continentului. 

Acestea acționează mai întîi prin deprecierea modelului 
de democraţie liberală, căreia i se opune curînd o nouă formă 
de stat autoritar apărut din noile realități, „statul totalitar”!. În 
varianta sa comunistă sau fascistă, acesta se dezvoltă profitînd 
de crizele care zguduie Europa şi care pentru multă lume repre- 
zintă o moştenire a primului conflict mondial. Ambele pretin- 
zînd că se trag din democraţia liberală, provocînd în schimb 
puternice mişcări care se opun pericolului pe care ele îl repre- 
zintă, comunismul? şi fascismul? duc între cele două războaie 
o luptă îndirjită unul împotriva celuilalt. Dar principala victimă 
a înfruntării dintre ele este democraţia aflată în regres, conside- 
rată dreptun regim vlăguit şi învechit, depăşit de noile proble- 
me pe care le ridică continentul. Iar înlocuirea sa pare să şi-o 
asume un fascism, care în mod hotărît, are vîntul în pupă. Nimic 
nu pare să se opună ascensiunii nazismului hitlerist, în ciuda 

tratatelor şi principiilor de drept, întreprinde la sfîrşitul anilor 
treizeci cucerirea unui întreg continent supus curînd asprimii 
şi atrocităţii impasibile ale unei „noi ordini” bazate pe rasism, 
apoi pe genocidul „raselor inferioare” Încă o dată, realizarea 
unificării continentului european trece printr-o cucerire hege- 
monică ce impune o dominație necruțătoare care are la bază 
îmbinarea tehnicii moderne cu întoarcerea la barbarie. 

Pentru a scoate Europa din coşmar, nu va fi nevoie de 
nimic altceva decît de un al doilea război mondial. Dar cu ce 
preţ! În 1945, țările europene încetează să mai fie actorii princi- 
pali ai istoriei şi nu vor mai reprezenta decît o miză în înfrunta- 
rea dintre marile puteri învingătoare şi dintre regimurile pe 
care acestea le susțin. Conflictul dintre democraţiile liberale 
Şi fascism este înlocuit cu cel dintre democraţiile liberale şi 
comunism, iar timp de o jumătate de secol, înfruntarea dintre 
cele două sisteme situată chiar în inima continentului, opune 
Europa Occidentală devenită anexa Statelor Unite, Europei 
Orientale, vasală a „marelui frate” sovietic, putere jumătate 
europeană, jumătate asiatică. Şi acest conflict dintre blocuri, 
chiar dacă nu devine niciodată militar, timp de 45 de ani, va 
pune față în față într-o înfruntare nemiloasă sisteme economice, 
proiecte sociale, concepţii despre lume şi chiar culturi antago- 
nice. Este adevărat că mecanismul implacabil al confruntării 
dintre cele două Europe tinde să mai slăbească după anii cinci- 
zeci. În timp ce europenii din Vest încep o lentă şi anevoioasă 
evoluţie spre o unificare benevolă şi progresivă, țările din 
Europa de Est, aparent supuse unui sistem rigid şi imuabil, 
operează treptat o metamorfoză secretă dar foarte concretă. 

Şi va trebui să aşteptăm anii 1989-1991 pentru ca sfîrşitul 
acestei confruntări istorice al' cărei teatru a fost Europa, să 
înceapă să se contureze. După ce a pierdut războiul economic 
declarat liberalismului, blocul comunist suferă o brutală dezin- 
tegrare, o prăbuşire în lanţ a regimurilor care, de aproape o 
jumătate de secol, se mențineau prin forță, punînd în evidenţă 
pasionanta problemă a destinului unui continent din nou stăpîn 
pe viitorul său, văzut pentru prima dată în istorie, ca unul orga- 
nizat în jurul aceloraşi valori. 


Partea 1 
(1919-1945) 


EUROPA ÎNTRE CELE DOUĂ 
RĂZBOAIE 





Europa imediat după primul război mondial 


Capitolul 1 


1919-1921 
O EUROPĂ ZDRUNCINATĂ 


E Sfirşitul primului război mondial pecetluie şte victoria aparentă a prin- 
cipiilor liberale. În realitate, pe planpolitic ca şi pe cel economic, conflic- 
tul s-a derulat cu prețul unor renunțări permanente la aceste idealuri. 


N n Rusia, paralizareaeconomică a țării, autoritarismul lipsit de compe- 
tență al guvernării şi suferințele populației provoacă o mişcare revoluțio- 
nară care va duce la prăbuşirea ţarismului în martie 1917. Numai că 
duşmanii săi, liberalii şi socialiştii moderați nu vor pune mina pe moş- 
tenirea lăsată de acesta, ci aripa extremistă a social-democraţiei ruse, 
Partidul Bolşevic condus de Lenin, care va acapara puterea în urma 
unei lovituri de stat, „revoluţia din octombrie” (noiembrie 1917). 


E Rusia va trece timp de patru ani printr-o perioadă de război civil şi 
de intervenție străină. În timp ce guvernul bolşevic instaurează un regim 
de teroare („comunismul războinic”) pentru a face faţă foametei, răs- 
coalelor ţărăneşti şi contrarevoluționarilor, țările Antantei trimit în Rusia 
un corp expediționar care sprijină ofensivele generalilor „albi'*. Datorită 
refuzului populației de a-şi susține adversarii, a agresivității „Armatei 
Roşii” şi a dezgustului preşedintelui Wilson de a impune Rusiei voința 
marilor puteri, bolşevicii reuşesc să-şi salveze regimul cu preţul unei 
serioase „amputări ” teritoriale. 


E Internaționala a III-a, fondată la Moscova în 1919, încurajează şi 
canalizează tulburările şi revoltele care zguduie Germania şi Ungaria, 
grevele şi manifestaţiile care frămiîntă Franţa şi Italia. Curiînd, în diferite 

țări europene îşi fac apariţia partide comuniste care îşi însuşesc strategia 
sovietelor. Cu toate acestea, proiectul unei Europe bolşevice, imaginat 
de Lenin, nu va avea nici un viitor. Revolta spartachiană din Germania 
este înecată în sînge de „Corpurile militare franceze” În Ungaria, 
româniis zdrobesc „Republica consiliilor” a lui Bela Kun. Guvernele 
reprimă cu eficacitate grevele revoluţionare din țările Europei Occiden- 
tale. Un „cordon sanitar ” format din state tampon izolează Rusia Sovie- 
tică de restul Europei. 


Tratatele din 1919-1920 confirmau noile raporturi de forțe 
din Europa şi desemnau o nouă hartă politică a bătrînului conti- 
nent, care corespundea mai bine decît în trecut repartizării na- 
ționalităților şi revendicărilor identitare ale popoarelor, dar nu 
aduceau nici o soluţie la profunda zdruncinare a structurilor 
(economice, sociale, politice, instituţionale) pe care războiul 
le provocase sau le accelerase. 

Începînd din 1815, Europa s-a confruntat cu problema 
complexă a realizării idealurilor promovate de Revoluţia fran- 
ceză. În chestiunea naționalităților”, Conferința de Pace tocmai 
venise cu o soluție care, susceptibilă de modificări de detaliu, 
putea în mare să apară ca definitivă. Dar nimeni nu s-a preocu- 
pat în mod serios să stabilească „conţinutul” noii Europe. La 
prima vedere, lucrurile păreau destul de simple. 

Secolul al XIX-lea fusese marcat de înfruntarea dintre 
absolutism şi liberalism. În acest conflict care le-a pus față în 
față, Imperiile centrale au jucat rolul de campioane ale auto- 
rităţii „legislative”, iar puterile aliate pe cel al port-drapelului 
libertăţii, deşi pînă în 1917, prezența Rusiei în tabăra țărilor 
Antantei a alterat puţin această frumoasă dihotomie în alb- 
negru. Astfel încît, înfrîngerea austro-germană este urmată de 
un val de mişcări revoluţionare care răstoarnă dinastiile autori- 
tare şi pun în locul lor republicile şi monarhiile parlamentare. 
Wilhelm al II-lea este alungat din Germania, Carol 1 din Viena 
şi din Budapesta, în timp ce în noile state care s-au constituit 
pe ruinele dublei monarhii, se instaurează republici care imită 
modelul occidental. Așa se întîmplă în Cehoslovacia cu Masaryk 
şi Benes, sau în Polonia cu Pilsudski. Serbia furnizează 

Iugoslaviei un rege, dar de la bun început, această monarhie 
respinge orice apropiere de absolutism. 

Ori, chiar în momentul cînd idealismul wilsonian şi in- 
fluența marilor democraţii occidentale dau Europei instituţii 
liberale, liberalismul însuşi este repus în discuţie atît pe plan 
politic cât şi economic. lar acest lucru se întîmplă chiar în țările 
unde acesta a triumfat cel mai devreme şi în modul cel mai 
complet. 

Susţinătoare ale liberalismului economic, conceput de 
filosofii secolului al XVIII-lea şi pus în practică în secolul al 
XIX-lea de burghezia din lumea afacerilor, statele occidentale 
s-au văzut constrînse de război să reglementeze inițiativa privată 
„şi prin intermediul agenţiilor, comitetelor şi comisiilor diverse 
să preia conducerea efectivă a economiei. Importurile şi expor- 
turile sînt controlate de stat care fixează taxele pe articolele de 
consum şi stabileşte nivelul salariilor. Tot statul este cel care 
reglementează locurile de muncă, rechiziționează mijloacele 
de transport, supraveghează agricultura de care depinde apro- 
vizionarea cu alimente şi subvenţionează industriile indispensa- 
bile apărării naționale. Astfel, o mare parte a activităților econo- 
mice trece sub controlul efectiv, dacă nu chiar sub autoritatea 
instituţiilor publice. 

Aceleaşi deturnări de la liberalism se produc şi în plan 
politic. Partizani confirmaţi ai libertăţilor cetăţeneşti şi ai res- 
pectării drepturilor omului, conducătorii democraţiilor occiden- 
tale trebuie să accepte evidența faptului că libertatea absolută 
nu se prea împacă cu exigenţele unui război total care cere o 
mobilizare generală atît pe front cît şi în spatele acestuia. 

Pericolele la care sînt supuse secretele de statprin prac- 
ticile democraţiei parlamentare plasează la loc de cinste princi- 
piile politicii secrete şi existența unui domeniu rezervat care 
scapă de sub controlul parlamentului. Imposibilitatea de a tolera 
exprimarea opiniilor pacifiste, considerate „defetiste” şi asimi- 
late adesea cu trădarea, într-un moment în care se cer populații- 
lor sacrificii imense, face ca echipa de conducători să limiteze 
anumite libertăți cum ar fi de exemplu dreptul la asociere sau 
libertatea presei. 

Practic, războiul este cîştigat de nişte guverne care îşi 
proclamă ataşamentul față de principiile liberale, dar care în 
realitate aplică un sistem de economie dirijată şi o dictatură 
militară. Aceasta înseamnă recunoaşterea incapacității demo- 
craţiilor parlamentare de a depăşi perioadele de criză, iar acest 
exemplu nu va fi dat uitării. Preocuparea pentru eficacitate va 
face ca în Europa să înflorească regimurile dictatoriale, în timp 
ce dificultățile momentului vor duce la eşuarea structurilor care 
ar fi trebuit să fie consolidate în 1919-1920. 

Mai gravă este însă criticarea liberalismului de către 
doctrinele socialiste, în măsura în care aceasta nu constituie 
numai o alterare ocazională a unui principiu recunoscut oficial, 
ci o respingere totală a fundamentelor sistemului. La sfîrşitul 
secolului al XIX-lea, doctrina lui Marx a sfîrşit prin a învinge 
celelalte teorii socialiste. Aceasta prevede distrugerea societății 
capitaliste şi instaurarea unei puteri proletare care îşi va exercita 
dictatura pînă în momentul în care orice urmă a ordinii burgheze 
va dispare şi va fi posibilă construirea unei „societăți fără clase 
sociale” 

Socialiştii îşi pun mari speranţe în conflictul care se de- 
clanşează în 1914 şi în care mulți dintre ei văd o manifestare a 
„contradicţiilor interne ale capitalismului” Dar ei estimează 
în general, că revoluţia va izbucni în țara cea mai industrializată 
diri Europa continentală, adică în Germania. Ori, spre marea 
surpriză generală, procesul revoluţionar începe la începutul 
anului 1917, în arhaicul Imperiu al țarilor. 


Prăbuşirea regimului țarist 


Stat aproape în exclusivitate rural, Rusia nu pare defel 
să se preteze dezvoltării unei mişcări revoluţionare. Industriali- 
zarea, care a demarat începînd din anii 1880, este departe de a 
fi terminată şi rămîne tributară capitalului străin. Apoi, nu a 
avut timp să creeze o burghezie la fel de numeroasă şi de bogată 

ca cea din țările Europei Occidentale în ajunul Revoluţiei fran- 
ceze. Clasa muncitoare este şi ea puţin numeroasă — nu mai 
mult de 3 milioane de muncitori dintre care mulți sînt foşti 
țărani proaspăt transferați din mediul lor de origine — dar din 
cauza extremei concentrări a tinerei industrii ruseşti, aceasta 
este grupată în cîteva oraşe (Petrograd, Moscova, Odessa) unde 
se află întreprinderi de mari dimensiuni. Adăugînd şi condiţiile 
de viață foarte grele — salarii mici, ziua de lucru de unsprezece 
şi douăsprezece ore, etc —toate acestea explică marea receptivi- 
tate a acestui proletariat industrial la principiile propagandei 
revoluționare. 

Opoziția politică este de orientări foarte diferite. Nobili- 
mea liberală care ar vrea să controleze îndeaproape regimul 
țarist, burghezia reunită în Partidul Constituţional Democrat, 
care doreşte o evoluţie a regimului către un parlamentarism 
de tip occidental, socialiştii, divizați în „socialişti-revoluţionari” 
care promit țăranilor confiscarea marilor domenii şi în „so- 
cial-democraţi”, care se sprijină mai mult pe proletariat, dar 
care sînt ei înşişi împărțiți în „menşevici” şi „bolşevici”*. 

Refuzul categoric al guvernării ţariste de a face nişte 
reforme, a dat deja naştere, aşa cum am văzut, unor mişcări 
revoluționare ca cea din 1905, reprimată cu duritate de armată, 
dar care s-au terminat cu un început de liberalizare, abandonat 
însă curînd de Nicolae al II-lea. Din multe puncte de vedere, 
se poate considera că motivul pentru care acesta din urmă şi-a 
aruncat ţara în războiul din 1914, a fost perspectiva de a o lua 
înaintea ridicării forțelor contestatare. Numai că, în loc să 
rezolve problemele guvernării, conflictul european le-a agravat. 
În 1914, Rusia nu atinsese un nivel de dezvoltare care să-i 
permită să facă față unui război industrial de lungă durată. 
Lipseau mîna de lucru şi mijloacele de transport, producţia se 
menținea cu greutate şi nu putea furniza armatei cantitățile 
suficiente de arme moderne, de muniții şi de alimente, care îi 
sînt necesare. Penuria de bunuri de larg consum și finanțarea 
operaţiunilor de război provoacă o creştere vertiginoasă a prețu- 
rilor, în timp ce salariile nu cresc decît foarte încet. Rezultatul 

este un val de greve care se amplifică din toamna lui 1916 şi 
care antrenează curînd mai mult de 200.000 de muncitori. 

În sfîrşit, în 1916, situaţia militară devine şi ea catastro- 
fală. Prost echipați, prost comandaţi, adesea înfometați, soldații 
ruşi au fost aruncați fără menajamente în ofensive disperate, 
care au nimicit un număr mare de oameni (la începutul lui 
1917 existau deja 3 milioane de morți). Astfel, moralul trupelor 
tinde să scadă în mod îngrijorător. Oamenii dezertează cu sutele 
de mii, trec de partea duşmanului sau se automutilează pentru 
a nu se mai întoarce pe front. Mulţi vroiau o pace cu orice preț 
care să le pună capăt suferințelor. 

Criza politică capătă un caracter acut la sfîrşitul anului 
1916. „Sfînta unire” este repusă în discuţie, cu atît mai mult 
cu cât țarul, care a pus mîna pe comanda armatei, şi care practic 
nu mai părăseşte Cartierul General, face numai gafe. În lipsa 
lui, la Curte domină clica împărătesei, o prințesă de origine 
germană care disprețuieşte poporul rus şi care favorizează 
influența tot mai mare a mediilor germanofile. Opinia publică 
este indignată de corupţia care domină în mediile conducătoare, 
dar mai ales de dictatura pe care o exercită asupra Curţii favori- 
tul Rasputin, un vindecător aventurier care profită din plin de 
influența pe care o are asupra familiei imperiale şi care de 
altfel va fi asasinat de apropiații ţarului în decembrie 1916. 
Dar mai ales, burghezia şi nobilimea liberală îi reproşează țaru- 
lui că profitînd de război, reinstaurează puţin câte puţin absolu- 
tismul. Acestea ar vrea să acţioneze înainte ca situația să devină 
favorabilă partizanilor unei revoluţii sociale. 

Temîndu-se de mişcările muncitoreşti, țarul dă ordin să 
se închidă uzinele care nu lucrează pentru război. Încet, încet, 
economia este paralizată. Țăranii îşi stochează recoltele ceea 
ce face să apară spectrul foametei în centrele urbane. Cozile 
ce se formează la uşile brutăriilor devin un periculos ferment 
de revoltă. Pe 8 martie 1917 (23 februarie, în calendarul rusesc 
care este în urmă cu 13 zile faţă de al nostru), insurecția începe 
cu jefuirea cîtorva brutării din Petrograd, oraş lipsit de trei 
luni de pîine şi combustibil. Ca de obicei, guvernul ripostează 

trimițînd trupe. Pe 10 martie izbucneşte o grevă generală con- 
dusă de socialişti. Armata trimisă să înăbuşe greva trece de 
partea mulțimii, iar soldaţii trag în ofițeri. Unii miniştri sînt 
arestați. Țarul, întors de pe front, încearcă să ajungă la palat, 
în timp ce, în marile oraşe se constituie consilii ale muncitorilor 
şi soldaţilor, numite „soviete”. El este arestat de soldaţi şi pe 
15 martie sfirşeşte prin a abdica în favoarea fratelui său, marele 
duce Mihail. 


De la „zilele din februarie” la 
„Revoluţia din Octombrie” 


Imediat după zilele revoluţionare care au provocat răstur- 
narea lui Nicolae al II-lea, puterea este preluată teoretic de un 
guvern provizoriu — Comitetul Executiv al Dumei — în care 
sînt cuprinşi deputaţi liberali sau socialiştii moderați, prințul 
Lvov, istoricul Miliukov, socialistul moderat Kerenski, dornic 
să păstreze cuceririle revoluţiei burgheze şi să continue războiul. 
În realitate există o concurență între acest guvern de drept şi 
sovietul deputaţilor muncitori şi soldaţi din Petrograd în care 
menşevicii şi socialiştii revoluționari sînt în majoritate şi care 
are sprijinul maselor care au făcut revoluţia. Sub presiunea 
acestora din urmă, în timp ce marele duce Mihail refuză co- 
roana, guvernul provizoriu va adopta cîteva timide măsuri libe- 
rale, dar refuză să satisfacă cele două revendicări principale 
ale poporului: pacea imediată şi împărțirea pămînturilor care, 
de altfel, se face deja, în mod spontan şi foarte brutal şi aceasta 
cu asentimentul bolşevicilor minoritari în soviete, dar care, 
pentru a-şi asigura sprijinul ţărănimii, acceptă pentru moment 
să renunțe provizoriu la programul lor de colectivizare. 

Devenit şeful aripii revoluţionare al Partidului Muncito- 
resc Social-Democrat, apoi fondatorul Partidului Bolşevic, 
Lenin era în exil în Elveţia în timpul revoluţiei din februarie. 
În aprilie el se întoarce în Rusia după ce a traversat Germania 

şi expune imediat în „Pravda”” faimoasele „teze din aprilie”: 
pacea, împărțirea pămînturilor țăranilor, puterea în mîinile 
sovietelor. Impulsionaţi de el, bolşevicii fac progrese rapide. 
Numărul lor creşte curînd la mai mult de 100.000 şi încep să 
aibă un rol determinat în anumite soviete şi în rîndurile echipa- 
jelor flotei, staționată la Cronstadt. Ei sînt avantajaţi de eşecu- 
rile şi de divizarea advesarilor lor. 

În luna iunie, ministrul de război, Kerenski, omul forte 
al guvernului provizoriu, vrea să impună prin atac „o pace 
fără datorii de război şi fără anexări” al cărei partizan este. 
Dar soldaţii, ațîţați de propaganda bolşevică exercitată de sovie- 
tele soldaţilor, refuză să-l urmeze. Profitînd de acest eşec, con- 
ducătorii revoluționari adunaţi în jurul lui Lenin încearcă în 
iulie să exploateze revoltele declanşate la Petrograd, pentru a 
pune mîna pe putere. Intervenţia trupelor de cazaci salvează 
guvernul provizoriu şi îl obligă pe Lenin şi pe prietenii săi să 
se exileze în Finlanda. Devenit şef al guvernului, Kerenski se 
confruntă imediat cu un dublu pericol: la dreapta, tentativa 
contrarevoluţionară din luna septembrie a generalului Kornilov 
şi zdrobită de o revoltă populară, iar la stînga, succesele bolşevi- 
cilor care au luat parte activ la lupta împotriva puci-ului. 

Abandonat de toţi, şeful guvernului provizoriu nu vede 
salvarea decît în alegerea unei Adunări Constituante care ar 
permite poporului să se exprime, ar crea un regim parlamentar 
Şi ar scoate în evidenţă caracterul minoritar al Partidului Bolşe- 
vic, pe care îl consideră pe drept cuvînt principalul său adversar. 
Dar Lenin i-o va lua înainte. 

Din Finlanda, unde s-a refugiat, acesta pregăteşte acțiu- 
nea de forță împotriva lui Kerenski. Pentru a o duce la bun 
sfîrşit, el se foloseşte în Rusia de un locotenent omniprezent, 
Leonid Troțki care s-a desprins de puţin timp de menşevici 
pentru a intra în rîndurile formației revoluționare. Troțki intro- 
duce în soviete numeroşi bolşevici, crează o miliție populară, 
„Gărzile roşii” şi devine preşedintele sovietului din Petrograd. 
În același timp, Comitetul Central al partidului trimite reprezen- 
tanți în misiune în întreaga Rusie, în Finlanda, pe frontul din 

Urali şi în bazinul Doneţului pentru a stabili legături cu sovie- 
tele locale. În ceea ce-l priveşte, Kerenski, care crede că este 
încă stăpîn pe situaţie, se declară hotărît să termine cu bolşe- 
vicii. El masează trupe în jurul capitalei şi în regiunea Moscovei 
şi interzice ziarele bolşevice. Acesta este semnalul atacului. 
Pe 5 noiembrie 1917 (23 octombrie în calendarul rusesc), Lenin, 
care s-a întors clandestin din Finlanda, determină Comitetul 
Central al partidului să adopte hotărîrea insurecției. 

Aceasta se desfășoară cu o repeziciune fulgerătoare. În 
noaptea de 6 spre 7 noiembrie, gărzile roşii şi soldaţii, care au 
trecut de partea revoluţiei, pun mîna pe toate punctele strategice 
din Petrograd, fără să întîmpine nici o rezistență. A doua zi, 
Palatul de Iarnă, sediu al guvernului, este ocupat. În timp ce 
Kerenski fuge, Congresul sovietelor, în care bolşevicii sînt 
acum majoritari, pune mîna pe putere şi desemnează un 
Consiliu al Comisarilor Poporului prezidat de Lenin, avîndu-l 
pe Troțki la Afacerile Externe şi pe Stalin în Ministerul Naţiona- 
lităţilor. 


Războiul civil şi războiul de intervenţie 


Noul guvern ia imediat o serie de măsuri revoluţionare 
menite să apropie regimul de masele populare. Acestea sînt 
„decretele din noiembrie”: decretul asupra păcii, decretul 
asupra pămîntului (împărțit țăranilor „fără nici o amînare şi 
fără nici o despăgubire”), decretul asupra întreprinderilor care 
trec sub controlul muncitorilor şi decretul asupra naţionaliştilor 
cărora li se recunoaşte egalitatea şi suveranitatea. 

Dar situaţia rămîne gravă. Pacea de la Brest-Litovsk, 
încheiată în martie 1918,pune capăt războiului în condiţii foarte 
dure pentru fostul Imperiu țarist care pierde în primul rînd 
Ucraina şi Ţările Baltice. Căzută pradă răscoalelor ţărăneşti, 
jefuirii uzinelor şi foametei, țara este asaltată în curînd de atacu- 
rile contrarevoluţiei. Pentru a face faţă acestor amenințări şi 

pentru a încerca să salveze revoluţia, noul regim adoptă o serie 
de măsuri excepţionale: „comunismul militar” 

Pentru a aproviziona oraşele, Lenin îi atacă pe țăranii 
bogaţi, kulaci, care fac speculă cu grîu. El restabileşte prin 
teroare ordinea politică instituind comisii extraordinare, o 
miliție politică, CEKA' şi înmulțind arestările şi execuțiile 
rapide (în iulie 1918 are loc execuţia familiei imperiale). În 
acelaşi timp, Constituţia din 1918 crează o republică federală 
care conferă puterea unui Congres panrusesc al sovietelor, ales 
prin sufragiu universal, care numeşte Comitetul Executiv şi 
Consiliul Comisarilor Poporului. 

Considerînd pacea separată semnată de bolşevici drept 
o trădare şi temîndu-se de contaminarea revoluţiei ruse, Aliații 
— Franţa, Marea Britanie şi Japonia — îi susțin financiar şi militar 
pe partizanii ţarismului şi începînd din 1918, hotărăsc să intervină 
în mod direct pentru a distruge sovictele şi pentru a deschide 
un al doilea front în Est. Corpuri expediționare debarcă la grani- 
țele Imperiului țarist: englezi la Arhanghelsk şi la Murmansk, 
japonezi la Vladivostok, francezi la Odessa şi în Transcaucazia. 
Dar ei îşi dau seama foarte repede că sarcina lor este mai dificilă 
decît şi-au imaginat. Fondată şi organizată de Troțki, Armata 
Roşie înfrînge trupele călite în luptă ale Antantei şi pe militarii 
profesionişti din armatele contrarevoluţionare. Populaţia la care 
Aliaţii cred că vor putea găsi sprijin, refuză să-i ajute pe străini 
şi chiar cînd nu este aliata sovietelor, manifestă puţin entuziasm 
cînd este vorba de a susține o acţiune care nu poate să se termine 
decît prin revenirea foştilor stăpîni. În sfîrşit, preşedintelui 
Wilson îi repugnă această metodă prin care se impune brutal 
unui popor voința marilor puteri. De altfel, armistițiul din 1918 
face ca această intervenție să rămînă fără obiect din punctul 
de vedere al scopurilor militare. 

Rămîn caracterul acestui regim, germenii revoluției 
sociale şi ai destabilizării pe care acesta îi conţine şi a căror 
contaminare se face deja simțită în întreaga Europă Centrală. 
Din acest punct de vedere, deşi divizați în ceea ce priveşte 
metoda ce trebuie folosită, Aliaţii sînt de acord să distrugă 


ISTORIA EUROPEI 19 


puterea bolşevică. Ori, ei găsesc în Rusia factori favorabili pe 
care este doar suficient să-i exploateze. Popoarele alogene au 
devenit independente datorită revoluţici: Țările Baltice, Polonia, 
Finlanda nu mai fac parte din Imperiu. Armatele „albilor” acţio- 
nează la granițele acestuia şi primesc ajutor financiar şi logistic 
din Occident. În 1919, regimul sovietic pare a fi pe punctul de 
a se prăbuşi, asaltat dc atacurile conjugate ale adversarilor săi. 

În primăvara lui 1919, amiralul Kolceak, regent de Omsk 
în Siberia, ocupă Caucazul şi se îndreaptă spre Volga cu 150.000 
de oameni. În toamnă, Judenici, plecînd din Ţările Baltice 
cu ajutor material englez şi cu soldaţi germani, amenință 
Petrogradul. În acelaşi timp, Denikin ocupă Ucraina şi se 
îndreaptă spre Tula, în sudul Moscovei. Bătut de Armata Roşie, 
el trebuie să fugă. Dar resturile armatei sale sînt adunate de 
baronul Wrangel care pune mîna pe bazinul Doneţului. Wrangel 
primeşte sprijinul trupelor poloneze ale lui Iosif Pilsudski care 
cucereşte Kievul şi vrea să profite de revoluţia rusă pentru a 
anexa noului stat polonez cea mai mare parte a Ucrainei. Numai 
că organizarea, entuziasmul şi disciplina Armatei Roşii, ca şi 
divizarea adversarilor săi, vor provoca curînd eşecul acestor 
tentative contrarevoluţionare. Kolceak înfrînt, trebuie să se 
retragă. La sfîrşitul anului 191 9estefăcutprizonier şi împuşcat. 
La Petrograd, energia entuziastă a lui Troțki salvează oraşul şi 
îl obligă pe Judenici să se întoarcă în Estonia. În sud, Armata 
Roşie împrăştie trupele lui Wrangel care fuge în Turcia. 

Polonezii sînt şi ei înfrînţi. Generalii „roşii” Tuhacevski 
şi Budieni recuceresc Ucraina şi pornesc o ofensivă care ajunge 
pînă la porțile Varşoviei. Este nevoie de toată fermitatea lui 
Pilsudski pentru ca armata poloneză, cu ajutorul Franţei, să 
redreseze situaţia în ultimul moment. Gencralul Weygand este 
trimis la Varşovia în fruntea unei misiuni militare în rîndurile 
căreia se află şi tînărul căpitan de Gaulle. Trupele poloneze 
sînt dotate cu material modern şi în vara lui 1920, sovieticii 
sînt nevoiţi să se retragă. Pînă la urmă, un tratat semnat în 
1921 permite Poloniei să anexeze o fişie de aproximativ 150 
de km, populată cu ucrainieni şi cu bieloruşi. 

Astfel, în 1920 apare clar faptul că pe un teritoriu micşo- 
rat în urma anexărilor şi a mişcărilor de emancipare ale popoa- 
relor alogene, ofensiva îndreptată împotriva noului regim a 
eşuat. Pentru prima oară în Europa, vede lumina zilei un stat a 
cărui doctrină îşi are originea în socialism. Și a fost cît pe ce 
ca revoluţia bolşevică să se extindă pe o mare parte a bătrînului 
continent. 


Valul revoluționar din Europa 


În 1918, condiţiile par favorabile dezvoltării unei puter- 
nice mişcări revoluționare. Europa iese din război ruinată şi 
plină de datorii. Inflaţia şi scumpirea produselor de consum 
influențează serios situaţia claselor muncitoare. Dacă de pe 
urma războiului au profitat cîțiva „noi înbogăţiți”, salariaţii, 
micii rentieri, țăranii săraci suferă din cauza diferenței tot mai 
mari dintre preţurile care cresc rapid şi veniturile care stagnează 
sau se măresc dar foarte încet. În sfirşit, războiul a consolidat 
sentimentul de egalitate între oameni şi provoacă o ură profundă 
împotriva forţelor conservatoare, dinastii, clase conducătoare, 
cadre superioare alc armatei, considerate responsabile de con- 
flict. Stimulat de revoluţia rusă şi de criza cconomică care ur- 
mează „boom-ului” de după război, acest climat revoluționar 
se perpetuează pînă în 1921. 

Guvermul bolşevic va încerca să profite de situaţie pentru 
a răspîndi revoluţia în întrcaga Europă. Lenin consideră de 
altfel că puterea sovietelor nu are şansa de a se menţine decît 
dacă capitalismul se prăbuşeşte acolo unde contrarevoluţionarii 
ruşi au găsit un sprijin. Pentru aceasta, el hotărăşte să creeze 
în martie 1919 o nouă organizație menită să înlocuiască Interna- 
ționala a II-a care s-a compromis ncfăcînd nimic pentru a împie- 
dica războiul. Ameninţaţi de armatele albilor şi de intervenţia 
marilor puteri, convinşi pe de altă parte că revoluţia este gata 
să cuprindă întreg continentul, bolşevicii alcg ofensiva din pers- 

pectiva „strategiei pe termen scurt” Cele 21 de condiţii puse 
de Lenin partidelor socialiste europene pentru ca acestea să 
fie admise în Internaționala a III-a, numită Internaționala 
Comunistă sau „Komintern”"! impun acestor organizaţii să sc 
transforme în partide de luptă, inspirate de modelul bolşevic 
şi gata să obțină prin forță cucerirea puterii. Condusă de bolşevi- 
cul Zinoviev şi instalată la Moscova, Internaționala a III-a se 
consideră drept statul major al unei armate disciplinate, însărci- 
nată să organizeze revoluţia în toate țările. În realitate, creată 
în plină criză, în lipsa reprezentanţilor marilor organizații socia- 
liste din Europa Occidentală, Internaționala Comunistă nu are 
caracter reprezentativ. „Secţiile” naţionale care sub egida sa 
se dezvoltă cam peste tot, vor trebui să țină cont în strategiile 
proprii de interesele statului sovietic, devenit „patria proleta- 
rilor” şi acest lucru va cîntări greu în evoluția mişcării muncito- 
reşti europene. Aflată în aşteptare, Internaționala va încerca să 
orchestreze mişcările revoluţionare care au început să se mani- 
feste înainte de crearea ei. 

În Germania, unde, din cauza blocadei, populaţia a sufe- 
rit privaţiuni foarte grele, începînd din noiembrie 1918 izbuc- 
neşte prima revoluţie. Greve, răscoale au loc în majoritatea 
oraşelor germane unde, după modelul rusesc s-au constituit 
„consilii” ale muncitorilor, soldaţilor şi marinarilor. Unul după 
altul, prinții germani au trebuit să abdice, în timp ce la Berlin, 
unde s-a proclamat republica, cancelarul Max von Baden cedea- 
ză puterea social-democratului Ebert. 

Stăpîni pe putere, socialiştii germani sînt totuşi divizați. 
Cei mai numeroşi şi cei mai influenți sînt social-democraţii 
majoritari. Grupaţi în jurul lui Ebert şi ai lui Scheidemann ei 
au un număr mare de membri (| milion în 1919) şi se bucură 
de sprijinul sindicatelor. Ei sînt reformişti, susținători ai instau- 
rării unui regim parlamentar progresist dar ostil „dictaturii pro- 
letariatului”. Dorind cu orice preţ să bareze drumul spre bolşe- 
vism ei acceptă să cadă la înțelegere cu armata. Începînd din 
10 noiembrie, se încheie un acord secret între noul cancelar şi 
marele comandament al armatei. 

Mai radicale sînt pozițiile social-democraţilor „indepen- 
denţi” care în 1917 s-au desprins de majoritari, dar care, deşi 
se declară partizani ai unor reforme profunde (naţionalizări, 
confiscarea marilor domenii), resping mctodelc violente. În 
sfîrşit, în extrema stîngă există o grupare cu caracter autentic 
revoluţionar. Aceştia sînt „spartakiştii” ai căror şefi sînt Karl 
Liebknecht, Rosa Luxemburg şi Clara Zetkin. Ei nu sînt ostili 
nici violenţei revoluţionare, nici dictaturii proletariatului, dar 
nu sînt totuşi de acord în totalitate cu şefii bolşevici, cărora le 
reproşează „centralismul” şi importanța minoră pe care o acor- 
dă „spontanietăţii revoluţionare”, temă de dezbatere care în 
1904 i-a plasat deja pe Rosa Luxemburg şi pe Lenin pe poziţii 
total opuse. 

Noua guvernare, care are nevoie de armată pentru a în- 
frînge o eventuală ofensivă spartachistă, se abţine să aplice un 
program revoluţionar care pînă la urmă este respins de marea 
majoritate a germanilor. Aceasta se mulţumeşte să introducă 
sufragiul universal şi ziua de lucru de opt ore şi pregăteşte 
convocarea unei Adunări Constituante, destinată să instaureze 
un regim democratic liberal. 

Germania este acum pradă unor tulburări generalizate 
dintre care cele mai violente au loc în regiunca industrială Ruhr 
şi în Bavaria, unde o Republică comunistă este fondată de Kurt 
Eisner. În ianuaric 1919, spartachiştii, care tocmai se constitui- 
seră într-un Partid Comunist (KPD), hotărăsc să înceapă ofensiva 
la Berlin. Ei decretează greva generală şi declanşează insurecția 
armată. 

În Ungaria, unde foametea face ravagii iar țăranii săraci au 
pus stăpînire pe pămînturi, după abdicarea împăratului Carol |, 
puterea este preluată de un guvem liberal condus de un mare 
proprietar de formaţie occidentală, Mihaly Karolyi. Acesta se 
arată a fi de acord cu o serie de reforme economice şi sociale 
profunde: naţionalizarea băncilor şi a marilor întreprinderi in- 
dustriale, confiscarea şi împărţirea marilor domenii, etc. Dar 
apariţia elementelor moderate dată de acest program radical, 
elemente majoritare în rîndurile burgheziei, îl obligă să treacă 
în umbră. 

În noiembrie 1918, elementele cele mai revoluţionare 
ale Partidului Socialist au înființat Partidul Comunist din 
Ungaria, în fruntea căruia l-au pus pe un fost ziarist democrat, 
Bela Kun conveitit la concepţiile bolşevice în timpul prizonie- 
ratului său în Rusia. Închis în urma unei tentative de puci împo- 
triva guvernului „burghez”, acesta este eliberat în martie 1919 
în timpul unei insurecţii populare care aduce Partidul Comunist 
la putere. Comisia însărcinată cu Afacerile Externe în noul 
guvern, Bela Kun este de fapt adevăratul şef al acestuia şi sub 
egida sa se instaurează dictatura proletariatului şi se folosesc 
împotriva opozanților metode expeditive: numai în Budapesta, 
peste 500 de execuţii rapide. Dar autoritatea sa se manifestă 
numai în capitală şi în partea centrală a țării, în timp ce la 
frontiere vecinii îşi arată ncrăbdarea, profesiunea lor de credință 
anticomunistă ascunzînd pretenţii teritoriale excesive. 

În Austria, în timpul ultimelor două săptămîni de război 
s-au înființat numeroase consilii muncitoreşti şi militare care, 
cu ajutorul milițiilor înarmate îşi exercită puterea politică şi 
administrativă. Pe 3 noiembrie 1919 ia ființă la Viena Partidul 
Comunist austriac a cărui influență asupra maselor este totuşi 
departe de a o egala pe cea a Partidului Social-Democrat şi a 
liderului său prestigios, Friedrich Adler. 

În sfîrşit, în ţările învingătoare, mişcarea revoluţionară 
se manifestă prin numeroase greve care afectează mai ales Re- 
gatul Unit (căi ferate, mine), Franţa (în primăvara lui 1919 şi 
în 1920) şi Italia. În ultima dintre aceste țări, în cursul verii 
din 1920, grevele capătă un caracter revoluţionar evident. Din 
ce în ce mai mult, conducătorii Internaționalei a III-a se gîndesc 
la posibilitatea unei „revoluţii mondiale” şi în această perspec- 
tivă, ei provoacă divizarea marilor partide muncitoreşti din 
Europa Occidentală — Secţiunea Franceză a Internaționalei 
Muncitoreşti în decembrie 1920, Partidul Socialist Italian în 
ianuarie 1921 — şi înființarea unor formaţiuni comuniste ataşate 
în întregime strategiei sovietelor. 

În acelaşi timp în care puterile Antantei susţin în mod 
activ pe „ruşii albi”, ele sprijină şi eforturile guvernelor care 
se străduiesc să stopeze valul revoluționar. 

În Germania, Aliaţii au avut grijă să nu distrugă complet 
armătura militară a puterii învinse. Reichswehr s-a întors de 
pe front în bună ordine şi cu întreg armamentul. Ea şi-a păstrat 
în parte prestigiul, întreținînd în rîndul opiniei publice mitul 
„loviturii pe la spate” de care ar fi fost vinovaţi socialiştii care 
au preluat conducerea mişcărilor din noiembrie. Totuşi, în faţa 
pericolului revoluţionar, aceasta acceptă să cadă la înțelegere 
cu şefii social-democraţi, în special cu omul forte al noului 
regim, ministrul de interne, Noske. Pentru apărarea Berlinului 
el organizează formaţii de voluntari, corps-francs în care se 
află şi foşti militari de carieră, patrioți autentici dar şi o întreagă 
masă de declasați şi marginalizaţi în căutarea unui acoperiş şi 
a unei solde. De pe 13 ianuarie, armata şi formaţiile de voluntari 
înăbuşă în sînge insurecția spartachistă. Karl Liebknecht şi 
Rosa Luxemburg sînt arestați şi ucişi. În Bavaria, Eisner are 
aceeaşi soartă, în timp ce represiunea se extinde în întreaga 
Germanie cu o ferocitate pe măsura spaimei provocate de revo- 
luţie. 

În Ungaria, contrarevoluţionarii primesc un sprijin activ 
de la trupele aliate care ocupă ţara. Datorită ajutorului dat de 
francezi se constituie la Szeged un guvern anticomunist, condus 
de contele Bethlen şi de amiralul Horthy şi se împiedică acţiu- 
nea întreprinsă de Bela Kun. În zona controlată de acesta din 
urmă, criza economică, foametea şi teroarea au făcut ca cea 
mai mare parte a populaţiei să se îndepărteze de comunişti. 
Lovitura va veni totuşi din exterior. În iulie 1919, armata ro- 
mână invadează ţara pentru a distruge „regimul roşu ateu”. La 
6 august aceasta cucereşte Budapesta, în timp ce Bela Kun al 
cărui regim nu a durat decît 133 de zile, trebuie să fugă în 
Rusia. Contrarevoluţia a triumfat. Totuşi, cînd amiralul Horthy, 

devenit şef al guvernului se pregăteşte să-l aducă înapoi pe 
Carol 1 de Habsburg, este împiedicat de împotrivirea românilor 
cărora li se alătură iugoslavii şi cehii susținuți de Aliaţii pe care 
această soluţie îi nelinişteşte. După ce a refuzat să proclame 
republica, Horthy îşi ia titlul de regent. Regimul autoritar pe 
care îl instaurează în fostele provincii maghiare ale dublei mo- 
narhii debutează printr-un val de violenţe reacționare şi anti- 
semite. 

În celelalte țări europene, guvernele reacționează în faţa 
valului de greve revoluţionare care urmează după război folo- 
sind metode diverse. În Franţa, şefii sindicatelor sînt arestaţi 
iar Confederaţia Generală a Muncii este declarată ilegală. În 
Italia, unde guvernul este curînd copleşit, sprijinul acordat de 
marii proprietari şi industriaşi tinerei mişcări fasciste, îi permite 
lui Mussolini să se apropie de putere. În Marea Britanie trupele 
zdrobesc greva feroviarilor, în timp ce în Spania, unde centrala 
sindicală CNT de orientare anarhistă declarase o grevă a cărei 
extindere devine amenințătoare, armata intervine şi înăbuşă 
în sînge mişcarea. 

În 1920, în întreaga Europă mişcările revoluţionare au 
eşuat, cu excepţia Rusiei Sovietice, centrul principal al revolu- 
ției pe care nici războiul de intervenţie, nici ajutorul acordat 
armatelor albilor şi polonezilor, nu au reuşit să-l distrugă. 
Astfel, puterile învingătoare hotărăsc să-l izoleze printr-un 
„cordon sanitar” format din state tampon. În nord-vest de-a 
lungul ţărmurilor Balticei, Finlanda, Estonia, Lituania şi 
Letonia fac parte din această strategie de „îndiguirc”. În vest, 
anexările făcute de polonezi fac din statul condus de mareşalul 
Pilsudski un ecran puternic între Rusia Sovietică şi restul 
Europei. În sfîrşit, în sud-est, pentru a mări puterea românilor, 
Aliaţii le-au dat Basarabia, în ciuda protestelor ruseşti!?. 

De acum înainte, teama de un nou acces de febră revolu- 
ționară, orchestrat de Internaționala Comunistă va domina viața 
politică a continentului şi se va afla la originea tulburărilor 
care îl vor zgudui. Dar în perioada 1919-1921 există alte cauze 
de conflict, în mod special cele care sînt legate de instrumentele 

diplomatice care erau menite să asigure Europei stabilitatea şi 
pacea. 


Primele atitudini contestatare 
faţă de noua ordine internaţională 


Imediat ce au fost semnate, tratatele din 1919-1920 sînt 
contestate de numeroase țări nemulțumite de soarta care le-a 
fost hărăzită, țări aflate atît în tabăra învingătorilor cât şi în cea 
a învinşilor. 

În Turcia, semnarea unui tratat care ratifică pierderea 
celei mai mari părți din provinciile europene ale imperiului 
provoacă furia armatei împotriva prea îngăduitorului Mehmed 
al VI-lea, devenit un instrument docil al britanicilor. Un grup 
de ofițeri, adunaţi în jurul generalului Mustafa Kemal organi- 
zează o lovitură de stat şi convoacă o Adunare Naţională care 
încredinţează puterea şefului puciştilor. Acesta îşi declară ime- 
diat intenţia de a declara nul tratatul de la Să&vres. Pentru a-l 
împiedica, englezii îi susțin pe greci împotriva Turciei, aceştia 
fiind principalii beneficiari din Europa de Sud ai dezintegrării 
Imperiului turc. Mustafa Kemal zdrobeşte armata grecească, 
îi alungă pe greci din Anatolia şi îi obligă pe Aliați să recunoască, 
prin tratatul de la Lausanne (iulie 1923), poscsiunea Traciei. 

Pentru a rezolva definitiv problema populațiilor foarte 
amestecate pe țărmurile asiatice ale Mării Egee care conțin 
germenii viitoarelor conflicte, un milion de greci sînt transferați 
în Europa, în timp ce 300.000 de turci se instalează în Asia 
Mică. 

În tabăra învingătorilor, conflictul cel mai grav este cel 
dintre italieni şi iugoslavi, din cauza Istriei şi Dalmației promise 
Italiei prin tratatul de la Londra, dar a căror anexare a fost 
respinsă de preşedintele Wilson. În septembrie 1919, poetul na- 
ționalist Gabriele D'Annunzio se hotărăşte să procedeze ca 
Garibaldi cu regatul Neapolelui şi a Romei şi să pună Europa 

în faţa faptului împlinit. În fruntea unui corp de voluntari, 
„arditi”, el ocupă portul Fiume pe care însă va trebui să-l pără- 
sească cincisprezece luni mai tîrziu, după ce Italia şi Iugoslavia 
vor hotărî prin tratatul de la Rapallo să facă din regiunea Fiume 
un stat independent pe care de altfel Mussolini îl va anexa în 
1924. 

Pentru celelalte conflicte de mai mică importanță, se 
găsesc soluţii provizorii. Vilnius, disputat de Polonia şi Lituania, 
este anexat de prima. Regiunea Teschcen, bogată în zăcăminte 
de huilă, devine obiectul unui litigiu între Polonia şi 
Cehoslovacia care va fi rezolvat printr-o împărţire care nu mul- 
țumeşte pe nimeni. În sfîrşit, două state nu se pot resemna cu 
soarta pe care le-au rezervat-o tratatele: Germania, pentru care 
„coridorul” Danzig este simbolul unci păci umilitoare şi 
Ungaria care este indignată să vadă două milioane de maghiari 
trăind pe pămînt străin. 

Dacă adăugăm faptul că Congresul Statelor Unite, 
într-un acces de izolaționism, refuză să ratifice tratatele şi actul 
de constituire al Societăţii Naţiunilor al cărei principal artizan 
fusese Wilson, că Italia este ofensată în aceeaşi măsură ca 
Germania şi Ungaria de rezultatul Conferinţei de Pace, că 
rivalitățile imperialiste ridică curînd Anglia şi Franța pe una 
împotriva celeilalte în țările arabe, că tot Franța, îngrijorată de 
dorința de revanşă a statelor revizioniste, se pregăteşte să încheie 
înțelegeri cu micile puteri „mulțumite” din Europa de Est 
(Polonia, Cehoslovacia, Iugoslavia, România), că, în sfîrşit, 
toate statele europene privesc cu neîncredere spre Rusia Sovie- 
tică, se vede clar că tratatele din 1919-1920 prevestesc mari 
furtuni viitoare. Cu siguranță, deceniul care începe va aduce 
curînd Europei echilibru aparent pe fondul unei stări de linişte 
politică şi de prosperitate. Dar germenii conflictului pe care îi 
conţine pacea de la Versailles vor deveni virulenți cîțiva ani 
mai tîrziu, odată cu „marea criză”. 


Capitolul 2 


ECHILIBRUL PRECAR 
AL ANILOR '20 


E La ora bilanţului, Europa descoperă cu groază consecinţele primului 
război mondial: pierderi umane considerabile care lasă continentul sleit 
iar populaţia sa îmbătrinită, ruine care timp de un deceniu vor marca 
peisajul, o prăbuşire financiară care sărăceşte zona geografică ce fusese 
cea mai bogată din lume. Europa a încetat să nai reprezinte centrul de 
gravitație al planetei. Pe plan economic, concurenţii săi din noile state 
i-au acaparat pieţele de desfacere. Coloniile şi-au dat seama de slăbiciu- 
nile sale, iar avintul mişcărilor naţionaliste face să se clatine dominația 
imperialistă. Conflictul a tulburat echilibrele sociale pentru un timp 
îndelungat. În sfirşit, democraţia liberală, aparent triumfătoare în 1918, 
este repusă curind în discuție în noile state unde aceasta a fost instaurată. 


E Pacea însăşi nu este cituşi de puţin asigurată. Contenciosul franco- 
german asupra compensațiilor şi securității constituie o sursă de dez- 
echilibru, care duce în 1923 la expediţia militară din regiunea Ruhr, 
hotărită de Poincare. Cu toate acestea, acțiunea de forță dovedindu-se 
a fi sinucigaşă atit pentru Franţa cit şi pentru Germania, începînd din 
1924, o nouă perioadă de conciliere şi de destindere se instaurează sub 
influenţa lui Francois Briand şi a germanului Stresemann. Aceasta este 
favorizată şi de „euforia” economică ce pune stăpinire pe continent 
datorită rezolvării problemei compensațiilor prin planurile Dawes şi 
Young, a investiţiilor americane şi a înțelegerilor internaţionale dintre 
cercurile de afaceri. 


E Numai că această iluzie a unei noi epoci de stabilitate este dezminţită 
de o întreagă serie de elemente destabilizatoare. Franţa încheie împotriva 

statelor revizioniste „alianțe de asigurare” cu Polonia şi cu statele 
„Micii Antante ”":. În Rusia Sovietică, victoria lui Stalin anunţă o nouă 
perioadă de tensiuni între aceasta şi lumea capilalistă. Din 1927, Interna- 
ționala a III-a anunţă o confi-untare inevitabilă şi preconizează „tactica 
luptei de clasă”. În Sfirşit, Italia trăieşte prăbuşirea democraţiei liberale 
şi venirea fascismului. 


E Două eşecuri deosebesc caracterul iluzoriu al ordinii europene din 
anii douăzeci: cel al „Protocolului de la Geneva ” «in 1924 care pro- 
punea ca pacea să se bazeze pe tripticul „arbitraj, securitate, dezarmare " 
şi cel al proiectului de federaţie europeană propus de Briand. 


Început printr-un război european, conflictul din 1914- 
1918 nu a întîrziat să degenereze în război mondial. Nu este 
mai puţin adevărat că Europa a constituit cîmpul principal al 
înfruntării şi că, odată pacea restabilită, ea resimțea în mod 
dureros consecinţele unei crize în cercul cărcia a fost cît pe ce 
să se prăbuşească 


Bilanţul unui conflict sinucigaş 


Faptul că „declinul Europei”, care apare ca evident după 
1918 (acesta este şi titlul lucrării publicate în 1920 de geograful 
A. Demangeon) a început să se manifeste pe diferite planuri 
încă din primii ani ai secolului XX, nu schimbă cu nimic situația 
tragică a bătrînului continent care iesc din conflict sinistrat 
din punct de vedere material şi moral. 

Contemporanii sînt impresionați în primul rînd de sacri- 
ficiile umane. Acestea sînt într-adevăr înspăimîntătoare: mai 
mult de 8 milioane de morți europeni şi milioane de invalizi, 
fără a socoti victimele războiului civil şi ale războiului de inter- 
venţie din Rusia. Franţa, cu 1.400.000 de morți şi dispăruți, a 
pierdut 10,5 % din populaţia activă, la care trebuie adăugate 
cele 100.000 de decese în urma gazării sau a rănirilor grave, şi 
cei aproape 1.100.000 de invalizi de război, dintre care 130.000 
de mutilați. Germania şi Austro-Ungaria au plătit un tribut 

aproape tot atît de mare: 1.850.000 de morți pentru prima, 
reprezentînd 9,8 % din populația activă, 1.540.000 pentru a 
doua (9,5 %). Cît despre Rusia, aceasta şi-a lăsat pe cîmpurile 
de luptă 1.700.000 de oameni pînă în 1917 şi S milioane în 
total pînă în 1921, dacă sc adaugă victimele directe şi indirecte 
ale revoluţiei şi ale contrarevoluţiei. Regatul Unit şi Italia au 
suferit ceva mai puţin de pe urma acestui măcel, pierderile 
acestora ridicîndu-se la 744.000 de morţi şi respectiv 750.000 
(5,1 şi 6,2 % din populaţia activă). 

La aceste pierderi trebuie adăugate decesele civililor 
datorită operaţiunilor militare şi mortalității crescute din timpul 
războiului din cauza condiţiilor proaste de igienă şi a bolilor. 
Numai aşa zisa „gripă spaniolă” din 1918 a ucis vreo sută de 
mii de persoane în Franţa, 270.000 în Italia şi aproape 200.000 
în Germania. 

Tot atît de dezastruoase sînt consecințele pe termen lung 
ale acestui măcel. În perioada războiului deficitul naşterilor se 
ridică la 776.000 în Anglia, la 911.000 în Franța, la 1.348.000 
în Italia şi la 3.705.000 în Germania. În ceea ce priveşte mortali- 
tatea infantilă, indice semnificativ al stării sanitare al unei popu- 
laţii, în timpul războiului, aceasta nu mai înregistrează progre- 
sele rapide de la începutul secolului. În Franţa, stabilizată la 
17,5 %o în ajunul războiului ea urcă la 22 %o în 1918 şi nu va 
reveni la nivelul iniţial decît în 1922. 

Aceste fenomene cumulate dau naştere „contingentelor 
golite” ce se pot identifica în piramida vârstelor şi care vor 
ajunge la maturitate între 1934 şi 1939 cînd tensiunile interna- 
ționale se ascut. Ţări ca Franța şi Marea Britanie constată de 
la început îmbătrînirea populaţiei. Din 1911 pînă în 1921 partea 
populaţiei care depăşeşte 60 de ani trece în Franța de la 12,6 la 
13,7 %, iar în Anglia de la 8 la 9,4 %. Astfel, creşterea îndatori- 
rilor care apasă pe umerii populaţiei active şi intensificarea 
comportamentelor precaute şi a pesimismului fac parte din con- 
secințele majore ale unei evoluţii care afectează toate domeniile 
vieţii sociale, politice şi culturale. În afară de aceasta, migraţia 
populațiilor provoacă probleme grave de adaptare, fie că acest 

lucru se petrece în Germania unde, după semnarea tratatului 
de pace, se instalează sute de mii de supuşi ai fostului Reich, 
veniți din Alsacia-Lorena, din Silezia, din Poznan şi din Țările 
Baltice, fie că este vorba de grecii şi de turcii mutați de pe un 
țărm pe altul al Mării Egee. 

Amploarea distrugerilor materiale este tot atît de specta- 
culoasă. Acolo unde s-au înfruntat armatele, în Franţa de nord 
şi de est, în Belgia, în nord-estul Italiei, în Scrbia, în România, 
în Rusia, infrastructura industrială, mijloacele de comunicații, 
regiuni agricole, toate au avut foarte mult de suferit. În Franţa, 
sînt aproape 300.000 de case distruse, 3 milioane de hectare 
de pămînt arabil nefolosite, o parte chiar irecuperabil. Retrăgîn- 
du-se, germanii au inundat minele din nord — Pasul Calais şi 
cele din Lorena reducînd cu aproape 60 % producţia de minereuri 
de fier şi la cantități aproape infime pe cea de cărbune. Anglia 
nu a fost atacată pe teritoriul propriu, dar a pierdut şi ea o mare 
parte din flota comercială. Peste tot, materialul folosit pînă la 
limita maximă a mizeriei trebuie înlocuit. 

Rezultă de aici, la toţi foştii beligeranţi o scădere impor- 
tantă a producţiei. În Franţa, recolta de grîu a coborit de la 89 
la 3 milioane de gintale, cea de cartofi de la 132 la 62 gintale. 
Scăderea producţiei industriale atinge aproape 35 %. Germania 
nu a suferit distrugeri tot atît de mari, dar este afectată de pierde- 
rea bogatelor regiuni economice şi de uzura materialului exis- 
tent. Între 1913 şi 1919, producţia de cărbune scade de la 190 
la 108 milioane de tone. Cea de grîu şi de cartofi s-a redus la 
jumătate. În Rusia, prăbuşirea producţiei atinge 71 % din cifra 
anului 1913 la cărbune, 66 % la petrol, 97 % la fontă. În total, 
potenţialul agricol al Europei s-a redus cu 30 % iar potenţialul 
industrial cu 40 %. 

Situaţia financiară a bătrînului continent este foarte gravă. 
Bogăţiile naturale ale beligeranţilor au fost serios ştirbite. 
Pentru a finanța aprovizionarea cu alimente şi achiziționarea 
materialului de război, ei au trebuit să lichideze o parte din 
activele lor din străinătate şi să-şi folosească rezervele de aur. 
Aceste surse de finanțare devenind curînd insuficiente a trebuit 
să se recurgă la împrumuturi. 

La început, au fost împrumuturile interne. Datoria 
publică a luat proporții îngrijorătoare. În Franţa, aceasta creşte 
între 1914 şi 1919 de la 33,5 miliarde de franci-aur la 219 
miliarde, în Marea Britanie de la 17,6 la 196,9 miliarde, în 
Germania, de la 6 la 169 miliarde. Apoi au fost împrumuturile 
externe. Ţările europene au făcut împrumuturi mai ales în 
Statele Unite. Datoria externă a Franței se ridică în 1919 la 33 
miliarde de franci-aur, cea a Regatului Unit la 32 miliarde, iar 
cea a Italiei la 20 miliarde. 

În sfîrşit, pentru a finanța enormele cheltuieli de război, 
Statele Unite au mărit considerabil cantitatea de bancnote puse 
în circulaţie, cu mult mai mult decît le permitea totalul valorilor 
existente în băncile centrale. Europa intră într-o perioadă de 
inflație agravată după război de dezechilibrul dintre producţia 
insuficientă şi crearea foarte mare de produse de consum. În 
Franţa, de exemplu, în cinci ani, preţurile au crescut de patru 
ori. În Germania acestea s-au mărit de 12,5 ori. Toate acestea 
duc la o devalorizare a principalelor monede europene care, 
spre deosebire de dolar, nu mai sînt convertibile în aur. La 
sfîrşitul anului 1919, lira sterlină şi-a pierdut 10 % din valoare, 
francul francez a scăzut cu 50 %, marca cu aproape 90 %. 

Însă povara financiară care apasă asupra bugetelor se 
măreşte şi mai mult după război, căci trebuie finanțată recon- 
strucția şi plătite pensiile mutilaţilor, văduvelor şi orfanilor. 
Pentru a reconstrui, statele europene trebuic să facă împrumu- 
turi înainte de a începe să producă. 


Sfîrşitul unei hegemonii 


La apogeul puterii sale, Europa s-a anpa jat deci în august 
1914, într-un conflict sinucigaş. Chiar dacă rămîne centrul 
sistemului internațional şi continuă să joace un rol considerabil 
în lume, chiar dacă țările care o compun îşi păstrează imensele 
imperii coloniale de dincolo de mări, mărite acum şi cu cele 

luate de la învinşi, chiar dacă bătrînul continent îşi păstrează 
în mare măsură întîietatea asupra bunurilor noi în domeniul 
artelor şi al literelor, hegemonia pe care acesta o exersa înainte 
de 1914 asupra întregii planete este foarte mult ştirbită. 

Europa trebuie să facă față mai întîi apariţiei noilor poli 
ai puterii. Marile state din afara Europei au profitat din plin de 
conflict care le-a permis să-şi mărească producția industrială 
Şi agricolă, să le ia europenilor numeroase pieţe de desfacere, 
mai ales în Asia şi să-şi îmbunătățească simţitor balanța de plăți. 
Principalele beneficiare au fost Japonia care a vîndut în China, 
în India, în Asia de sud-est produse pe care Europa nu le putea 
fumiza şi a exportat în țările beligerante material de război 
mărindu-şi de cinci ori producţia industrială, Canada, care a 
trimis în Europa produsele sale forestiere şi metalurgice, dar 
mai ales Statele Unite, al căror venit naţional şi producţie de 
oțel s-au dublat, iar tonajul flotei comerciale s-a mărit de patru 
ori între 1913 şi 1918. Aceste schimbări au dus în domeniul 
financiar la o răsturnare totală a poziţiilor de dinainte de război. 
Europa, odinioară bancherul lumii, este acum obligată să facă 
împrumuturi externe. Deţinînd jumătate din depozitul mondial 
de aur, Statele Unite au mai răscumpărat şi cea mai mare parte 
a titlurilor americane pe care le posedau europenii şi au împru- 
mutat 10 miliarde de dolari țărilor beligerante. De acum înainte 
americanii vor fi cei care vor face investiții masive în țările nou 
create, mai ales în America Latină. 

Desigur, imperiile coloniale ale puterilor învingătoare 
au ieşit aparent fără pierderi din primul conflict mondial, Franța 
şi Regatul Unit şi-au rotunjit chiar substanțial posesiunile obți- 
nînd de la Societatea Naţiunilor încredințarea prin „mandat” a 
coloniilor germane şi a unei părți a posesiunilor arabe ale Impe- 
riului Otoman. Numai că legăturile dintre țările de dincolo de 
mări şi metropole au slăbit destul de tare din cauza conflictului. 
Ca urmare a mobilizănii industriale şi a insuficienţei mijloacelor 
de transport maritim, exporturile către țările extraeuropene s-a 
redus. Pieţele coloniale au fost deci în parte pierdute pentru 
comerțul european, profitînd de aceasta fie tinerele industrii 

naționale (de exemplu firma siderurgică TATA din India), fie 
Statele Unite şi Japonia. 

Pe de altă parte, spectacolul războiului european a încu- 
rajat regimurile supuse dominaţiei politice sau influenței predo- 
minante a europenilor, să spere că vor scăpa de această domina- 
ție. De altfel, anumite iniţiative ale beligeranţilor au încurajat 
aceste speranțe. Numai India a furnizat britanicilor aproape 
un milion de oameni, iar coloniile şi protectoratele franceze 
cam tot atât, dintre care aproape 700.000 de soldaţi. În urma 
contactelor cu camarazii lor de luptă, sau cu sindicaliştii pentru 
cei folosiţi în industriile de război, indienii s-au întors acasă 
cu idei noi împrumutate de la colonizatorii înşişi. Fie că este 
vorba despre „dreptul popoarelor la autodeterminare” în numele 
căreia occidentalii au luptat şi au pretins că redesenează harta 
Europei, sau de tezele anti-imperialiste expuse de marxişti, 
aceste idei vor servi drept pîrghie pentru mişcările de emanci- 
pare care încep să se dezvolte în rîndul popoarelor colonizate, 
imediat după război. 

Unultim aspect al acestui recul al hegemoniei europene 
este incontestabila diminuare a influenţei sale intelectuale. Fără 
îndoială că, aşa cum am spus-o deja, aceasta rămîne încă impor- 
tantă în domeniul literaturii şi al artelor plastice. Berlinul pînă 
la venirea la putere a nazismului, Viena pînă ceva mai tîrziu, 
Parisul şi Londra în toată perioada interbelică, rămîn în aceste 
domenii „oraşe-călăuze” în care apar mişcările de avangardă, 
în care se fac şi se distrug celebrităţile şi modele, în care au 
loc evenimentele cele mai importante. Dar vom avea ocazia 
să revenim asupra acestui aspect. Pentru moment să reținem 
că această dominație menţinută în domeniul literelor şi artelor 
este însoţită de un recul clar în alte domenii: de exemplu cel al 
tehnicilor de producţie şi al gestiunii dominat de americani, 
sau cel al ştiinţei judecat după „măsura” premiilor Nobel. În 
sfîrşit, să nu uităm că greutăţile de după război au arătat tuturor 
epuizarea unui model politico-filosofic european, bazat pe 
ideea de rațiune, de progres şi de libertate. 

Tulburările sociale 


În majoritatea țărilor europene, războiul a provocat 
mutații importante în structurile socialc, în mod diferit şi inegal 
în funcţie de categoriile existente. Printre cei mai afectaţi se 
află cei care au venituri fixe, începînd cu renticrii pe carc i-a 
ruinat inflaţia. În Franța, un mare număr dintre aceștia şi-au 
plasat o parte din economii în împrumuturile către ruşi. Refuzul 
guvemului sovietic de a onora datoriile regimului țarist îi pune 
într-o situaţie dificilă. Astfel, o parte a claselor mijlocii se tre- 
zeşte lipsită de resurse materiale, declasată, împinsă către „pro- 
letarizare” şi pornită împotriva statului liberal, considerat res- 
ponsabil de acest dezastru. 

Mai puţin afectaţi, muncitorii şi funcţionarii suferă din 
cauza creşterii prețurilor care nu este compensată de mărirea 
salariilor. Acest aspect, la carc se adaugă revenirea celor demo- 
bilizaţi la locurile de muncă, determină reducerea orelor supli- 
mentare, iar în anumite sectoare a locurilor de muncă pentru 
femei, în consecință o scădere a veniturilor familiale. Puterea 
de cumpărare a salariaţilor scade asttel de la 15 la 20 % în Franţa 
şi în Marea Britanie şi cu cel puţin 25 % în Italia şi în Germania, 
ceea ce explică agitația socială din perioada imediat următoare 
războiului şi creşterea efectivelor sindicatelor care în Franța, 
de la 900.000 de membri ajung la 2 milioanc, iar în Anglia de 
la 4 la 8 milioane. 

În schimb, unele grupuri sociale au profitat din plin de 
război: bancherii, marii fermieri şi numeroşi industriaşi care 
au beneficiat de comenzi pentru război cum ar fi: în Franța 
Schneider (artilierie), Citroen (obuze), Renault (tancuri şi 
vehicole blindate), Boussac (pînză pentru aviație), în Italia fir- 
mele Ansaldo şi FIAT, în Germania marii siderurgişti din Ruhr 
etc. Speculanţii şi intermediarii au strîns în scurt timp averi 
uriaşe, formînd o clasă de „noi îmbogăţiți” care îşi afişează un 
lux epatant şi trezesc resentimente persistente mai ales în rîndu- 
rile foştilor combatanți. 

Lumea țărănească constituie un univers deoscbit. O parte 
a țăranilor au profitat de creşterea continuă a prețurilor la produ- 
sele alimentare şi şi-au cumpărat pămînt. Dar multe dintre 
micile întreprinderi rurale nu au rezistat la lipsa de profit provo- 
cată de mobilizarea unei părți a mîinii de lucru familiale şi de 
scăderea productivității datorită lipsci de îngrăşăminte şi de 
material agricol. Aceştia s-au îndatorat şi adesea şi-au încetat 
activitatea provocînd o reluare a exodului rural. În Europa Cen- 
trală şi Orientală, problemele economice şi sociale ale țărănimii 
îşi vor găsi după război o expresie politică pînă la urmă destul 
de complexă. 

Încă de la sfîrşitul războiului, aici, țărănimea din Polonia, 
din România, din ţările fostei duble monarhii ca şi din Rusia, 
cer o reformă agrară aplicată în avantajul celor săraci. Înainte 
de 1914, răscoala țăranilor români (1907), şi manifestaţiile na- 
ționale şi revoluţionare din Transilvania, îndreptate împotriva 
dominaţiei feudalilor maghiari, orientaseră deja masele rurale 
către acțiunea politică. În Europa slab industrializată care se 
întinde de la Marea Baltică la Balcani clasa revoluţionară pare 
să fie mai mult țărănimea decît cea muncitoare. Arhaice, orien- 
tate spre un trecut mitizat, aceste mişcări capătă uneori accente 
care anunţă prima fază a fascismului. Astfel, ideologia egalitară 
a unui Stambulijski în Bulgaria, stigmatizează „oraşele para- 
zite” cu avocaţii lor, negustorii de grînc, exploatatori ai țăranilor 
şi cu reprezentanții esrablishment-ului intelectual. Acesta îşi 
exprimă ura împotriva comunismului asimilat cu lumea oraşe- 
lor pe care le consideră adevărate Sodome. O mişcare asemă- 
nătoare există şi în lugoslavia, condusă de Stepan Radic, în 
România cu Partidul Țărănist, în Cehoslovacia unde Piast con- 
duce o formaţiune dc acelaşi pen. Toţi, în stadii diferite, fac 
din antisemitism o profesiune de credință. Imediat după război, 
aceste partide reprezintă o forță revoluționară care arc un obiec- 
tiv comun, reforma agrară, iar în 1921 se vor reuni în cadrul 
„Internaționalei Verzi” 

Războiul a mai provocat şi o altă schimbare majoră în 
țările industrializate înlesnind intrarea femeilor pe piața milinii 

de lucru, situaţie care nu a revenit la „normal” după demobili- 
zare, căci pierderile umane au mărit diferența de număr între 
cele două sexe. În 1911, existau în Germania 49,3 % bărbaţi şi 
50,7 % femei. Zece ani mai tîrziu, proporția trece la 47,6 % 
bărbaţi şi 52,4 % femei, ceea ce se întîmplă şi în celelalte țări. 
Rezultă de aici creşterea sensibilă a numărului de femei singure: 
celibatare, văduve, divorțate. 

Începutul deceniului 1920 este marcat de o puternică 
creştere a numărului de divorţuri, consecință a despărțirilor 
din timpul războiului şi a mutaţiilor bruşte care au loc în mora- 
vurile aşa zişilor „ani nebuni” În Germania, numărul mediu 
al divorţurilor trece de la 15.983 în anii 1909-1913, la 35.240 
în perioada 1920-1924. În Franţa, cifrele arată o creştere de 
aceeaşi anvergură (de la 13.653 la 26.702), iar în Marea 
Britanie, unde legislaţia este mult mai restictivă, se constată o 
mărire de patru ori a numărului divorțurilor (de la 590 la 2.673). 

Sînt numeroşi contemporani care au văzut în aceste cifre 
unul din semnele cele mai concrete ale decăderii unei morale 
şi ale unei civilizaţii pe cale de dispariție. Reconsiderînd lucru- 
rile la justa lor valoare nu putem să constatăm decît existența 
unui „peisaj” social schimbat radical de primul conflict mon- 
dial. În ciuda pierderilor provocate de război, populaţia activă 
creşte în majoritatea țărilor şi chiar dacă este mai puțin tînără 
decît în 1914, componenta ci feminină s-a mărit destul de mult. 
În Franța, numărul femeilor, care reprezenta în 1911 38 % din 
populația agricolă activă, ajunge în 1921 la 44 %, în timp ce în 
domeniul serviciilor procentajul creşte de la 36 la 40,5 %. În 
Germania şi Marea Britanie, la sfîrşitul războiului, femeile ocu- 
pau pînă la 35 % din locurile de muncă din industrie. După 
război, ele nu părăsesc decît o parte dintre acestea și ocupă 
altele în domeniul comerţului, al serviciilor şi al funcţiilor 
publice. Ca semn al emancipării lor, acestea obțin drept de vot 
în unele țări ca Rusia Sovietică, Germania şi Regatul Unit, în 
timp ce Franţa republicană şi „progresistă” se opune acestei 
reforme. 


ISTORIA EUROPEI 39 


Aparenta victorie a democraţiei 


Într-o Europă ale cărei structuri au fost zdruncinate de 
război, în 1919, idealurile şi instituţiile democraţiei liberale 
sînt cele care par să se impună. În Europa Centrală şi Orientală 
ca şi în micile state balcanice sau în cele care s-au format în 
urma dezmembrării marilor Imperii autocratice, regimurile 
autoritare au fost înlocuite cu sisteme politice create după mo- 
delul parlamentar de tip francez. La Conferinţa de la Versailles 
cele patru puteri!“ nu şi-au ascuns simpatia pentru Cehoslovacia 
democratică şi laică („„masonică” pentru polemiştii de extremă 
dreaptă!) pe care tocmai o creaseră Benes şi Masaryk, după 
cum nu şi-au disimulat nici neîncrederea față de autoritarismul 
lui Pilsudski din Polonia. Se va asista apoi la o înmulţire a 
constituţiilor copiate după cea franceză din 1875: în 1920 în 
Austria şi Cehoslovacia, în 1921 în Iugoslavia şi în Polonia, în 
1923 în România. 

Peste tot, după război, Adunările se vor bucura de un 
nou prestigiu. Primele alegeri se desfăşoară într-un climat de 
libertate şi permit unor categorii sociale noi — țărănimea, clasele 
populare urbane — să participe la viața politică. Imitarea Franţei 
explică succesul pe care îl cunoaşte francmasoneria, mai ales 
în Europa Centrală şi Orientală unde apar loje care sînt subordo- 
nate Marelui Orient din Franţa: în 1919 în Iugoslavia, în 1920 
în Polonia, în 1921 în România, în 1923 în Cehoslovacia. 

Dar democraţia îşi arată repede caracterul fragil în aceste 
țări, în care populaţia formată în mare parte din țărani analfabeți 
Şi în sînul căreia clasele mijlocii sînt slab reprezentate, nu şi-au 
însuşit încă practica regimului reprezentativ. Alianţele care au 
stat la baza democraţiei sau au dezvoltat-o după 1918, nu vor 
supravieţui decît în mică măsură tensiunilor interioare dintre 
cele două războaie. În Italia, „pacea trunchiată” dă naştere unei 
crize politice şi sociale care în octombrie 1922 ia sfirşit prin 
venirea lui Mussolini la putere. În Polonia, slăbiciunea coaliției 
parlamentare şi pericolul unei lovituri de stat a extremei drepte, 


40 SERGE BERSTEIN, PIERRE MILZA 


determină stînga să susțină în 1926 puciul mareşalului Pilsudski. 
În Spania, în Portugalia, în Ţările Baltice, regimurile autoritare, 
conduse sau nu de militari înlocuiesc structurile democratice, 
în timp ce monarhiile balcanice (România, Bulgaria, Iugoslavia) 
devin radicale şi nu păstrează decît aparențele pluralismului. 
În sfîrşit, chiar în ţările unde pare instaurată cel mai solid, 
democraţia liberală se pomeneşte atacată pe două fronturi. 

La stînga atacul vine din partea mişcării comuniste. Ime- 
diat după război, comunismul pare a fi pe punctul de a se extinde 
în toată Europa, deşi curentul revoluţionar suferă de pe urma 
divizărilor intervenite în 1920-1921 din cauza problemei aderării 
la Internaționala a III-a. 

La dreapta, democraţia este amenințată de mişcările 
autoritariste susținute mai ales în țările învinse sau în cele 
nemulțumite de modul în care conferința de pace le-a hotărît 
soarta, care reiau tezele naţionaliste şi le amplifică pentru a 
critica parlamentarismul şi lipsa lui de eficacitate. 

Din punct de vedere sociologic, aceste mişcări hetero- 
clite îşi găsesc cea mai mare audienţă în rîndul claselor mijlocii, 
dar şi în categoriile sociale pe care inflația şi concentrarea capi- 
talistă par să le manipuleze (meseriaşi, prăvălii, mici exploatări 
rurale, deținători de venituri fixe), sau în rîndurile claselor 
mijlocii „emergente” (funcționari, tehnicieni, profesiuni libe- 
rale) care ştiu să profite de schimbările ce se produc şi să cuce- 
rească o poziție dominantă în societatea de după război. Acolo 
unde nu există structuri care să canalizeze din punct de vedere 
politic aceste forțe contestatare a ordinii existente (în Franța 
Partidul Radical, în Marea Britanie sindicatele reformatoare 
şi Partidul Laburist) sau unde tradiţiile democratice sînt slabe, 
este mare pericol de a vedea aceste mişcări punînd mîna pe 
friiele statului, cu atît mai mult cu cît clasele conducătoare nu 
ezită atunci cînd „ameninţarea roşic” se apropie, să abandoneze 
liberalismul tradiţional în schimbul unor metode care să le 
permită să-şi păstreze poziţiile şi privilegiile, chiar cu prețul 
unci dictaturi căreia cred că-i vor putea limita asprimea şi durata. 

În sfîrşit, chiar în țările unde practicile parlamentare sînt 
vechi, imperativele economice şi politice ale războiului au de- 
terminat guvernele să folosească metode autoritare şi de econo- 
mie dirijată, „decretele lege” în Franţa, „dictatura cabinetului” 
în Marea Britanie, care după încheierea păcii nu dispare 
complet, executivul făcînd eforturi de a-şi păstra noile preroga- 
tive, mai ales în conducerea şi controlul vieţii economice. Totuşi 
în aceste țări, marea parte a clasei politice aspiră la reinstaurarea 
în întregime a spiritului şi practicilor democraţiei liberale. În 
Franța, aceasta suportă cu greu autoritarismul lui Clemenceau 
devenit imediat după război, împotriva voinţei sale, un fel de 
lider carismatic al maselor populare, care îi taie calea spre 
Elysee. Deputaţii şi senatorii adunaţi în ianuarie 1920 pentru a 
desemna pe succesorul lui Poincare, îl vor prefera pc inofensi- 
vul Paul Deschanel, care va trebui să demisioneze cîteva luni 
mai tîrziu, din cauza unor tulburări psihice! În Anglia, dorinţa 
de a reveni la procedeele clasice ale vieții parlamentare duce 
în octombrie 1922 la căderea guvernului Lloyd Georgc. În am- 
bele țări, îndepărtarea de la democraţie din timpul războiului, 
este considerată ca o paranteză care poate fi închisă. Există 
aici o aspirație profundă către „întoarcerea la normalitate”, al 
cărei caracter iluzoriu nu va întîrzia să tic scos la lumină de 
criza din 1929. 


Tensiunile franco-germane 


Învingătoare dar slăbită, Franţa din 1920 este o putere 
care îşi face probleme în privinţa viitorului său. Efortul imens 
pe care l-a făcut pentru a rezista năvălirii armatelor germane, 
o face să se teamă că nu peste mult timp fostul său duşman va 
reveni în forță pe planul relaţiilor internaţionale. De aceca nu 
înţelege atitudinea foştilor săi aliați britanici şi americani cărora 
le reproşează ca pe o trădare refuzul de a sprijini concepțiile 
franceze despre „frontiera militară” de pe Rin, apoi neratifi- 

carea tratatului asupra garanțiilor şi în sfîrşit ideea pe care o 
au despre rolul Germaniei în noua Europă. 

Alarmaţi de lucrarea economistului britanic J. M. Keynes 
Consecințele economice ale păcii, publicată în 1919, anglo- 
saxonii consideră într-adevăr că reconstrucția Europei nu se 
poate realiza fără participarea unei Germanii suficient de puter- 
nică şi care să fie clienta industriei lor şi piață privilegiată pen- 
tru capitalurile acestora. Pe de altă parte, ei se tem ca destabili- 
zînd prea mult fostul Reich, Franța să nu-şi împingă vecina în 
tabăra bolşevismului şi sînt îngrijorați de sctea de putere pe 
care o ascunde „proiectul siderurgic” conceput pe Quay d'Orsay. 
Acesta urmăreşte să instaureze pc continent supremaţia indus- 
trială a Franţei, datorită modificării fronticrelor germanc, a 
livrărilor obligatorii de cărbune şi de cox şi condiţiilor comer- 
ciale ale tratatului care prevede ca timp de 5 ani, întreprinderile 
lorene, alsace şi cele din regiunea Sarre să-şi vîndă liber produ- 
sele în Germania. Acest program este privit cu reţinere de con- 
ducătorii anglo-saxoni pentru care pericolul cel mai mare este 
acel al unei Europe dominată economic şi militar de Franța. 
Ei îşi vor da deci silința să se opună iniţiativelor întreprinse de 
aceasta pentru a obține despăgubirile de război. 

Toate aceste neliniști sînt exagerate. În realitate, Franța 
nu deține mijloacele necesare pentru aplicarea planului side- 
rurgic imaginat de diplomații săi. Stăpînii forjelor nu sînt nici 
ei de acord cu aceasta, conștienți fiind de carenţele structurale 
ale siderurgiei franceze. Prima putere militară a Europei, Franța, 
nu mai are în 1919-1920 mijloacele economice necesare pentru 
a-şi susține politica. Deficitul bugetar este enorm. Datoriile pe 
care le-a contractat în Statele Unite şi în Marea Britanie în tim- 
pul războiului îi grevează serios finanțele, ca şi cheltuielile 
făcute pentru reconstituirea regiunilor sinistrate şi indemniza- 
ţiile acordate victimelor conflictului. 

În aceste condiţii, guvernul, politicienii şi majoritatea 
opiniei publice consideră că singura posibilitate a Franței de a 
evita falimentul şi de a-şi păstra un instrument militar care să 
intimideze, este să-i ceară Germaniei plata despăgubirilor a 

căror principiu fusese stabilit de Tratatul de la Versailles, dar a 
căror sumă nu a fost niciodată fixată. Punctele de vedere asupra 
modului de a obține aceste despăgubiri sînt foarte diferite. Două 
concepții asupra acestei probleme se opun una alteia, propuse 
de doi oameni politici, cei mai marcanţi ai acestei perioade: 
Raymond Poincare şi Aristide Briand. 

Primul a fost preşedinte al Republicii din 1913 pînă în 
1920. Mandatul său o dată terminat, el se întoarce la viaţa poli- 
tică. Preşedinte al Comisiei pentru Despăgubiri, apoi şef al 
guvernului său în 1922, acesta se declară adeptul „aplicării” 
ad literam a Tratatului de la Versailles însoţit de o politică de 
alianțe cu vecinii meridionali şi orientali ai fostului Reich. 

Aristide Briand a fost şi el la început de acord ca 
Germaniei „să i se pună mîna în git” şi să fie obligată, dacă 
trebuie prin forță, să-şi plătească datoria. În toamna lui 1921, 
devenit preşedinte al Consiliului, el îşi schimbă radical poziţia 
şi în timpul Conferinţei de la Cannes, se declară gata să accepte 
propunerile lui Lloyd George, care propune o eşalonare a dato- 
riei germane în schimbul garantării de către Regatul Unit a 
frontierelor franceze. Acesta consideră pe drept cuvînt că Franța 
nu are nimic de cîştigat dacă îşi menţine fostul duşman pe o 
poziţie de inferioritate şi dacă îl obligă la eforturi imposibile 
prin aplicarea integrală a tratatului. 

Evoluţia opiniei publice şi a politicii germane pare să 
justifice temerile lui Briand, care va trebui totuşi să părăsească 
puterea în ianuarie 1922, dezarmat de preşedintele Republicii, 
Alexandre Millerand. După înfrîngerea spartakiştilor şi lichida- 
rea Republicii comuniste din Bavaria, social-democraţii ger- 
mani nu au putut rămîne la putere decît aliindu-se cu partidele 
burgheze moderate: Centrul Catolic şi „democraţii” Coaliția 
acestor trei formaţiuni permite Adunării Constituante, reunită 
în micul oraş Weimar din Turingia, să pună la punct o Constitu- 
ție cu aspect democratic care împarte puterea între un preşedinte 
al Republicii ales pentru şapte ani avînd prerogative numeroase 
Şi două adunări: Reichstag-ul ales pentru patru ani prin sufra- 
giu universal, care votează legile şi aprobă cancelarul, dar care 

poate fi dizolvat de preşedinte şi Reichsrat-ul care este format 
din delegaţii landurilor, noua Germanic fiind o republică fede- 
rală cuprinzînd 17 „state” sau „regiuni” 

Dar tînăra Republică de la Weimar trece imediat după 
război, printr-o perioadă de mari greutăți. La început greutăți 
economice şi financiare care se manifestă printr-o scădere a 
producţiei industriale la jumătate față de cea din 1913, printr-un 
deficit comercial considerabil şi mai ales printr-o adevărată 
„descompunere” a monedei naţionale. Marca de aur care valora 
în ianuarie 1922 46 de mărci în bancnote, în ianuarie 1923 
valorează 4280 de mărci, în iulie 84.000, în septembrie 24 de 
milioane, în octombrie 6 miliarde, iar în decembrie 1 trilion. 
Salariaţii şi reprezentanţii claselor mijlocii sînt evident princi- 
palele victime ale acestei stări de lucruri, salariile şi soldele 
neputînd să ţină pasul cu preţurile produselor de consum care 
se schimbă de mai multe ori pe zi. Clasele conducătoare sînt 
în marea lor majoritate beneficiarele acestei prăbuşiri a mărcii, 
mai ales marii magnați ai industriei şi ai finanţelor care pot să 
cumpere la un preţ avantajos o grămadă de întreprinderi mici 
şi mijlocii aflate în dificultate şi să-şi consolideze astfel o acu- 
mulare de capital deja foarte mare. 

În aceste condiţii de mare instabilitate, tulburările poli- 
tice sînt permanente: agitația muncitorilor din regiunile indus- 
triale Ruhr şi Saxa, presiunea permanentă a armatei a cărei 
atitudine este echivocă şi ai cărei reprezentanți înccarcă să pună 
mîna pe putere, ca de exemplu, fostul fondator al Ligii Naţio- 
nale, Wolfgang Kapp şi generalul von Liittwitz la Berlin în 
1920, o armată clandestină de 20.000 de oameni („Armata 
Neagră”) în regiunea Spandau în octombric:1923; generalul 
Ludendorff, unul dintre şefii militari cei mai cunoscuţi, cu al 
cărui sprijin, o lună mai tîrziu, Hitler reuşeşte să organizeze la 
Miinchen, faimosul „puci din braserie” Mai sînt şi mişcările 
micilor grupuri ultra-naţionaliste, care îşi recrutează oamenii 
printre foştii militari şi membrii formațiunilor de voluntari, 
cer anularea clauzelor „ruşinoase” ale tratatului de la Versailles 
şi nu ezită să recurgă la acte de terorism. Liderul Centrului 

Catolic, Erzberger, semnatar al tratatului și ministrul de externe 
Walter Rahtenau sînt omorîţi de glontele ucigaşilor organizației 
„Consul” 

În aceste condiţii, în anii de după semnarea tratatului, 
relaţiile dintre cele două puteri riverane ale Rinului se deterio- 
rează grav. Dat fiind că Statele Unite s-au debarasat de pro- 
blemele europene prin refuzul de a ratifica tratatul de la 
Versailles şi Pactul Societăţii Naţionale, iar Rusia Sovietică 
este pusă de Europa la stîlpul infamiei, singura putere capabilă 
să se interpună între Franţa şi Gemania rămîne Regatul Unit. 
Încă de la începutul secolului XX, conducătorii acestuia au 
înţeles că nu mai puteau să se comporte ca şi cum Europa nu 
ar exista. Cuvîntul de ordine al politicii lor este mai mult ca 
oricînd echilibrul european. Ori, acest echilibru odinioară ame- 
nințat de Reich, le apare acum amenințat de Franţa, a cărei 
politică germanofobă, naționalistă şi militaristă nelinişteşte 
cercurile politice engleze. Venirea la puterc, în urma alegerilor 
din noiembrie 1919, a unei coaliţii de dreapta, „Blocul Naţio- 
nal”, susținută de o Cameră în care foștii combatanți sînt nume- 
roşi (de aici porecla de cameră „bleu orizont”, de la culoarea 
uniformelor soldaţilor) îi convinge încă o dată pe politicienii 
englezi să persiste în această atitudine. 

Cu toate că provine dintr-o familie socialistă, preşedin- 
tele Republicii, Alexandre Millerand este în realitate un națio- 
nalist convins. Guvemul francez îşi menţine trupe în Rhenania, 
în Sarre, în Silezia de Nord şi la Constantinopol. Politica sa de 
alianțe compensatorii cu micile puteri ale Europei Centrale îl 
face să apară în ochii a numeroşi europeni drept belicos, ceea 
ce nu este adevărat decît în măsura în care acesta este pata să 
facă totul pentru securitatea Hexagonului. Marea Britanie, unde 
treburile statului sînt tot în mîinile lui Lloyd George, vrea 
dimpotrivă, să reconcilieze Germania şi Franța. De aceea, pri- 
mul ministru sc străduieşte să-i convingă pc conducătorii fran- 
cezi să reducă suma pretinsă Germanici drept despăgubire de 
război. El şi-a găsit un interlocutor înțelegător în persoana lui 
Aristide Briand. Dar acesta din urmă a fost obligat în 1922 să 

renunțe la funcție, iar succesorul său, Raymond Poincare nu 
are defel intenţia să renunţe la aplicarea integrală a tratatului. 

Din partea germană, s-a profitat de ezitările diplomaţiei 
franceze pentru a zădărnici planul siderurgic conceput pe Quay 
d'Orsay. În iulie 1920, Germania a obţinut o micșorare de 43% 
a livrărilor sale de cărbune şi de cox şi şi-a refăcut industria 
siderurgică din Ruhr, din Westfalia şi de lîngă Marea Nordului 
compensînd pierderea fierului din Lorena prin folosirea mine- 
reurilor suedeze și spaniole. În ceea ce priveşte despăgubirile, 
ea îşi înmulțeşte moratoriile, dar mai ales profită cu dibăcie de 
poziţia sa între Est şi Vest, ameninţînd pe occidentali cu o apro- 
piere susținută de URSS. De aceea, în timpul Conferinţei de la 
Geneva, în aprilie 1922, spre surpriza generală, aceasta încheie 
cu delegaţii sovietici tratatul de la Rappallo. Cele două țări 
renunţă la datoriile reciproce şi semnează un acord economic 
completat de negocieri militare secrete, carc prevedeau trimite- 
rea în URSS a unor tehnicieni germani şi folosirea de către 
Germania a teritoriului sovietic pentru experimentarea materia- 
lului de război prohibit. 

Mai multe motive determină guvernul lui Poincare să 
rămînă intransigent în ceea ce priveşte despăgubirile. Mai întâi 
sînt motivele bugetare: cheltuielile cerute de reconstrucție şi 
de plata indemnizaţiilor victimelor de război au fost trecute la 
capitolul „cheltuieli recuperabile”, ceea ce înseamnă că pentru 
a le lichida, guvernul contează pe plăţile pe care Germania 
trebuie să le efectueze. În al doilea rînd, hotărîrea luată de 
britanici în iulie 1922 de a se alătura americanilor şi de a cere 
ca şi aceştia de la foştii aliați rambursarea datoriilor făcute în 
timpul războiului, îl determină pe Poincare€ să-şi formuleze 
clar punctul de vedere asupra acestei probleme: sumele împru- 
mutate de la anglo-saxoni nu vor fi rambursate decît dacă 
Germania plăteşte la rîndul ei ceea ce datorează. În sfîrşit, pre- 
şedintele Consiliului francez este obligat să acţioneze înainte 
ca şantajul cu apropierea de URSS exercitat de Germania asupra 
occidentalilor să determine Londra şi Washingtonul să ceară 
Parisului să-şi mai reducă din intransigență. 

Spre sfirşitul toamnei anului 1922, o acţiune de forță 
pare inevitabilă. În cursul verii, cancelarul Cuno a anunţat că 
țara sa este incapabilă să-şi onoreze plăţile şi a cerut un morato- 
riu pe care Poincare l-a respins. Din momentul în care Germania 
refuză să-şi achite datoria, acesta din urmă este cu adevărat 
hotărît să pună mîna pe un „gaj productiv” care să permită 
Franţei să fie plătită în natură şi prin prelevare directă din patri- 
moniul economic al fostului ei duşman. Acest gaj va fi regiunea 
Ruhr, principală zonă industrială a Germaniei, ale cărei mine 
vor fi exploatate în folosul puterii care a ocupat-o. Aproviziona- 
rea Franței cu cărbune şi cox va deveni astfel mai uşoară, iar 
britanicii nu vor putea decit să se arate înțelegători — cel puţin 
aşa vedea lucrurile Poincare — față de poziţia francezilor în 
ceea ce priveşte despăgubirile şi datoriile către aliați. 

Cu ajutorul Belgiei şi al Italiei, unde Mussolini a preluat 
puterea cu cîteva luni în urmă şi în ciuda protestelor britanice, 
Ruhrul este ocupat pe 11 ianuarie 1923 de trupe franco-belgiene, 
sub pretextul că germanii au refuzat să plătească o tranşă din 
despăgubiri, în realitate o întîrziere de cîteva săptămîni a livrării 
unei încărcături de stîlpi de telegraf. Marea majoritate a opiniei 
publice franceze aprobă hotărîrea lui Poincar€, în timp ce guver- 
nul german, contînd pe sprijinul britanic, hotărăşte pe trecerea 
la „rezistenţa pasivă”, adică la o grevă feroviară de două milioa- 
ne de muncitori (mineri, lucrători la căile ferate etc), care pri- 
mesc subvenţii de la stat. 

Londra se mulţumeşte cu un protestverbal şi nu-şi împin- 
ge prea departe atitudinea de opoziţie. Pentru a înfrînge rezis- 
tența pasivă, Poincare aduce în Ruhr mineri francezi şi belgieni, 
lucrători la căile ferate, soldaţi genişti şi în acelaşi timp expul- 
zează 150.000 de germani şi ia măsuri severe împotriva auto- 
rilor de atentate şi de sabotaje. Cheltuielile făcute de Germania 
pentru finanțarea grevei grăbeşte prăbuşirea mărcii, în timp ce 
economia suferă de pe urma penuriei de cărbune şi de cox. 
Populaţia din Ruhr este obosită, iar guvernul de la Berlin îşi 
dă seama că se află într-un impas. Pe 31 august 1923, noul 
ministru de externe Gustav Stresemann, hotărăşte să reia nego- 

cierile în problema despăgubirilor. Politica de forță a Franţei 
pare să fi triumfat. 


Epoca Briand / Stresemann: 
destindere şi prosperitate 


Învingător, dar îngrijorat de o victorie care a izolat Franța 
de foştii săi aliați, Poincare nu prea ştie ce atitudine să adopte. 
Să-şi impună în mod brutal condiţiile cu riscul de a se rupe şi 
mai mult de Londra şi de Washington? Nu este mai bine să 
aştepte ca dificultățile germane să sc agraveze pentru a negocia 
de pe o poziţie de forță, sau poate să susțină mişcarca de autono- 
mie renană, condusă de doctorul Dorten? Guvernul francez 
încearcă tot ce e posibil, dar păstrînd o oarecare prudenţă din 
cauza situaţiei francului, care din toamna anului 1922 nu a 
încetat să scadă. Neputînd obține de la Cameră efortul fiscal 
care ar fi permis să reechilibreze şi să compenseze efectele unei 
speculaţii internaţionale orchestrată mai mult sau mai puţin 
de bancherii germani, Poincare se vede obligat în martie 1924 
să ceară băncii americane Morgan deschiderea unui credit care 
îi este aprobat. În schimb el trebuie să accepte reunirea unui 
comitet de experți prezidat de un bancher american, generalul 
Dawes, căruia îi este încredinţată misiunea dc a rezolva problc- 
ma despăgubirilor. 

Liderul Blocului Naţional a trebuit deci să cedeze sub 
dubla presiune a anglo-saxonilor şi a unei Germanii care a 
ştiut să profite de poziţia sa internaţională, amenințîndu-i pe 
occidentali cu o apropiere strînsă de Rusia Sovietelor. De altfel, 
cîteva săptămîni mai tîrziu el va trebui să părăsească puterea, 
alegerile din mai 1924 fiind cîştigate de „Cartelul partidelor 
de stînga”: o alianță a socialiştilor şi radicalilor bazată doar pe 
cîteva puncte comune printre care figurcază totuşi ostilitatea 
faţă de politica de forță adoptată de echipa guvernamentală 
precedentă. Cînd în cursul verii viitoare Planul Dawes este 

prezentat în cadrul unei Conferinţe internaţionale convocată 
la Londra, noul preşedinte al Consiliului, Eduard Herriot îi 
acceptă toate prevederile. Datoria Germaniei este redusă sub- 
stanţial şi i se acordă facilități pentru a putea să-şi plătească 
despăgubirile care sînt totuşi garantate de ipoteci puse pe vămile 
şi pe căile ferate ale Reichului. Franța trebuie să evacueze 
Ruhrul şi o parte a Rhenaniei. 

În ceea ce priveşte Germania, sub influenţa lui 
Stresemann, aceasta hotărăște să se achite conştiincios de des- 
păgubiri. Este adevărat că este ajutată şi încă serios de investi- 
țiile din ce în ce mai mari făcute cu capital britanic şi american. 
În realitate totul se petrece ca şi cum Germania ar redistribui 
banii fumizați de bancherii de peste Atlantic, despăgubirile 
fiind folosite de țările debitoare Statelor Unite, ca Franța, 
Anglia, Italia etc. care îşi plătesc propriile datorii de război. 
Investitorii americani devin astfel adevărați reglatori ai econo- 
miei europene. Dacă acest sprijin dispare, tot sistemul se prăbu- 
şeşte şi acest lucru se va vedea clar după „joia neagră” de la 
Wall Street. Dar pînă atunci el ajută bătrînul continent să-şi 
rezolve problemele. Dificultăţile devenind mai mici, în ţările 
foste beligerante se instaurează o nouă stare de spirit bazată 
pe bunăvoință reciprocă. 

Această scurtă perioadă de destindere este determinată 
de o serie de condiţii favorabile. Mai întîi pe plan economic, 
anul 1924 aduce sfîrşitul depresiei care din 1920 afecta întreaga 
lume capitalistă. Punerea în practică a hotărîrilor monetare luate 
la Geneva în 1922, printre altele convertibilitatea monetară nu 
numai în aur ci şi în devize puternice ca dolarul (Go/d Exchange 
Standard), va permite puterilor europene să ajungă la o oarecare 
stabilitate financiară. Din 1924, cu ajutorul împrumuturilor 
americane şi datorită reglementării problemei despăgubirilor 
prin Planul Dawes, doctorul Schacht, directorul de la 
Reichsbank, crează o monedă nouă, Reichsmark, convertibilă 
în aur potrivit regulilor stabilite la Geneva şi care va constitui 
baza redresării economiei germane. În anul următor, printr-un 
imens efort deflaționist, consevatorii britanici restabilesc con- 

vertibilitatea în aur a lirei sterline la paritatea din 1914. În 
Franța, Raymond Poincare, care a revenit la putere în iulie 
1926 în urma prăbuşirii Cartelului, reuşeşte în urma unor mă- 
suri drastice să salveze francul, care, neputînd fi readus la pari- 
tatea de dinainte de război, este devalorizat în 1928 la nivelul 
puterii sale de cumpărare, adică la a cincea parte din valoarea 
unui franc-aur. La această dată, toate principalele monede euro- 
pene se supun regulilor noului sistem monetar internaţional 
determinat de americani. 

Acesta este contextul în care înfloreşte ceea ce contem- 
poranii au numit mai tîrziu „prosperitate”, făcînd comparaţie 
cu anii grei de după război şi mai ales cu vremurile sumbre ale 
„marii crize” Faptul că această scurtă perioadă de euforie 
ascunde o nelinişte latentă pe care criza din 1929 o va scoate 
brutal la suprafață şi că nici toate țările nici toate categoriile 
sociale nu profită de ea în egală măsură, nu poate nega o realitate 
neîndoielnică: aceasta coincide atît în Europa cît şi în Lumea 
Nouă cu apogeul „celei de a doua revoluții industriale” 

Aceasta din urmă se caracterizează în primul rînd printr-o 
mai mare concentrare a întreprinderilor industriale. Desigur, 
Anglia şi Franţa se angajează cu încetineală pe calea integrării 
industriale şi financiare al cărei model a fost oferit de Statele 
Unite odată cu avîntul acelor ho/dings'*. Cu toate acestea, cîteva 
grupuri de mare anvergură se dezvoltă în această perioadă, de 
exemplu Imperial Chemical Industries (produse chimice, colo- 
ranți, îngrăşăminte), grupul anglo-olandez Unilever, Uniunea 
Industrială şi Financiară creată de francezul Schneider cu aju- 
torul Băncii Uniunii pariziene. În Germania în schimb, feno- 
menul ia o amploare considerabilă odată cu constituirea Kon- 
zern-urilor, care, după modelul holdingurilor de peste Atlantic, 
uneşte întreprinderi legate între ele prin participare financiară. 
Cele mai importante sînt cele din siderurgie, cu grupurile Stinnes 
şi Krupp care folosesc 300.000 şi respectiv 170.000 de munci- 
tori şi cele din industriile chimice, dominate începînd din 1925 
de Badische Anilin. 

În plus se mai constituie și acorduri industriale, Cartele 
care vizează împărțirea pieţelor interne sau internaționale. În 
Franţa din prima categorie fac parte Agenţia Comercială Side- 
rurgică sauAgenția Comercială aAzotului, în Germania Kohlen- 
Syndicat, cartel al industriei carbonifere şi Convenţia Industrii- 
lor Oţelului. În a doua categorie se înscriu Cartelul european 
al aluminiului, Sindicatul franco-german al potasei dar mai 
ales Cartelul oțelului, constituit în 1926 de siderurgiştii ger- 
mani, francezi, luxemburghezi, belgieni şi cei din regiunea 
Sarre. Desigur, aceste acorduri care vizează limitarea producţiei 
şi împărțirea vînzărilor între întreprinderi reprezintă din multe 
puncte de vedere semnul unei desfaceri tot mai dificile a produ- 
selor realizate. Ele caracterizează de asemeni o nouă etapă în 
evoluţia economiilor capitaliste, etapă marcată de relativa auto- 
nomie a acestor mari ansambluri care trebuie să-şi constituie 
propriul lor spaţiu economic şi să treacă peste barierele vamale 
şi de o colaborare la scară europeană. 

Această concentrare formidabilă este însoțită de adopta- 
rea în anumite sectoare a unor metode de gestiune şi de standar- 
dizare folosite dincolo de Atlantic şi care permit orientarea 
industriilor către producţia de masă. Organizarea ştiinţifică a 
muncii, folosirea publicităţii, „lucrul pe bandă” care duce la 
specializarea muncitorilor în cîteva operaţii efectuate asupra 
unor obiecte care sînt aduse mecanic în fața acestora, toate 
acestea îşi fac apariţia pe bătrînul continent, dar mai repede şi 
pe scară mai largă în Germania decît în Anglia, unde absența 
dinamismului patronal şi prezența permanentă a şomajului firî- 
nează adoptarea acestor inovaţii. În Franţa acestea pătrund doar 
în siderurgie şi în industria de automobile. 

La nivelul Europei industriale, rezultă totuși apreciabile 
creşteri ale productivităţii şi o puternică dezvoltare a producției 
industriale. Avînd drept punct de plecare un nivel relativ scăzut 
din cauza distrugerilor cauzate de război şi a marii căderi din 
timpul acestuia, cea din țările europene a fost totuşi mai rapidă 
decît creşterea industrială americană (60 % faţă de 50 %). La 
sfîrşitul acestei perioade, cei doi poli principali ai lumi: indus- 

trializate, Europa şi Statele Unite, furnizează 45 şi respectiv 
42 % din producţia industrială mondială. 

Cu toate acestea, evoluţia dovedeşte o redistribuire a 
„cărților de joc” care pe termen scurt nu pare a fi în favoarea 
Europei. Mai întîi, în domeniul energetic, extragerea din ce în 
ce mai grea, materialul îmbătrînit şi costul ridicat al mîinii de 
lucru determină o stagnare vizibilă a producţiei de cărbune, 
care pînă la primul război mondial reprezenta baza puterii in- 
dustriale engleze, apoi a celei germane. Acest regres avantajează 
noile forme de energie, hidroelectricitatea şi petrolul de care 
țările noi dispun în mai mare cantitate decît cele de pe bătrînul 
continent. O serie de industrii tradiționale, în special cele din 
sectorul textilelor (lînă, in, mătase) care s-au dezvoltat în anu- 
mite regiuni europene, cunosc un declin rapid şi chiar dacă 
industria bumbacului continuă să se dezvolte, aceasta se 
întîmplă în avantajul țărilor noi, Statele Unite, China, Japonia, 
India, Brazilia, foste furnizoare de materie primă pentru pro- 
ducţia europeană, darcare odată cu războiul şi-au creat industrii 
proprii ce fac o serioasă concurență celor din Franţa şi din 
Marea Britanie. 

Industriile metalurgice şi mecanice rezistă mai bine, dar 
Şi aici contribuţia Statelor Unite la producţia mondială devine 
preponderentă. În 1929, siderurgia americană furnizează jumă- 
tate din producţia țărilor industrializate față de o treime în 1913, 
iar din cele 35 de milioane de automobile care circulă în lume, 
30 de milioane sînt produse în uzinele de dincolo de Atlantic. 
În Europa, Franța ocupă un loc onorabil în acest sector cu uzinele 
Renault, Citro&n şi Peugeot care numai ele controlează 70 % 
din pieţele de desfacere. Industria sa aeronautică se află şi ea 
la loc de cinste nu atît printr-o structură foarte concentrată 
(Farman, Potez, Breguet, Latâco&re, etc., sînt întreprinderi mo- 
deste) ci mai mult printr-un sprijin mediatic stimulat de ispră- 
vile piloților francezi: acum este marea epocă a 4cropostalei 
cu Mermoz, Guillaumet şi Saint-Exupery, ca şi epoca marilor 
zboruri intercontinentale în care excelează şi piloții italieni şi 
americani. În domeniul industriilor chimice şi electrice care 

constituie un sector de vîrf, Germania este ţara care poate iarăşi 
să facă față comparaţiei cu Statele Unite, deşi cu un uşor han- 
dicap. 

Această prosperitate are însă şi nişte limite. În primul 
rînd ea nu se manifestă în toate țările europene. Cele care trăiesc 
în primul rînd din agricultură şi din roadele pămîntului suferă 
serios din cauza acumulării stocurilor şi a prăbuşirii preţurilor 
care caracterizează acest sector. Europa Centrală şi Orientală, 
care înainte de război fumiza restului continentului jumătate 
din importurile de grîu, îşi vede piața de desfacere redusă la 
doar 10 % din cauza concurenţei americane. Chiar în Franţa, 
unde producţia agricolă este protejată de tarife vamale mari, 
agricultorii luptă din greu împotriva produselor străine. Acelaşi 
lucru se petrece în Germania unde țărănimea se îndatorează şi 
îşi ipotechează pămînturile (la est de Elba, în 1929, datoriile 
depăşesc cu 50 pînă la 100 % valoarea proprietăților ipotecate). 

Situaţia Marii Britanii este deosebit de gravă. Într-adevăr 
este vorba de un stat care cu 30 sau 40 de ani în urmă se situa 
pe primul loc printre puterile industriale ale Europei (şi ale 
lumii) şi care în plină perioadă de dezvoltare îşi vede piețele 
de desfacere reducîndu-se în avantajul concurenţilor săi euro- 
peni şi ai celor din afara continentului. Şi aceasta din cauză că 
aici criza este de natură structurală. Ea este provocată de îmbă- 
trînirea industriei britanice, de scăderea producţiei de cărbune, 
de insuficienta concentrare din unele sectoare, de costul ridicat 
al mîlinii de lucru şi de lipsa de dinamism al unui patronat care 
şi-a pierdut mult din duritate şi din gustul pentru risc. O altă 
cauză este şi politica monetară dusă de conservatori. Din motive 
de prestigiu, aceştia mențin lira sterlină la un curs prea ridicat 
ceea ce duce la o scumpire a produselor engleze accentuînd 
vînzările în pierdere ale acestora pe piețele interne şi externe. 

Acestor dificultăți locale li se adaugă, ca şi pentru întreaga 
Europă, cele care ţin de relativa stagnare a puterii de cumpărare 
a salariaţilor (creşterea salariilor nu ajunge nici la jumătate 
din ritmul creşterii producţiei industriale) de existenţa unei 
mari mase de oameni lipsiţi practic de resurse (în plină perioadă 

de prosperitate, Europa numără $ milioane de oameni, adică 6 
% din populaţia activă) şi de obstacolele pe care naţionalismele 
economice le pun în calea schimburilor internaționale. Tratatele 
din 1919-1920 au consfințit împărţirea Europei în mici unităţi 
politice adesea rivale şi dornice să-şi păstreze independența 
economică prin satisfacerea propriilor nevoi. Rezultă de aici 
ridicarea peste tot a unor bariere vamale şi o repliere între 
propriile graniţe care vor sfîrşi prin a afecta odată cu izbucnirea 
crizei şi Regatul Unit, patrie tradițională a liberului schimb. 

Aceste umbre pe tabloul unei Europe prospere” incon- 
ştientă că trăieşte pe un vulcan, nu ştirbeşte atmosfera de euforie 
care caracterizează acei „ani nebuni” şi care pe planul relaţiilor 
intemaţionale se manifestă printr-o destindere spectaculoasă. 
Favorizată de conjunctura economică această destindere este 
şi rezultatul schimbărilor survenite în planul politicii interne 
al principalilor actori de pe scena curopeană. În 1924, în Franța 
ca şi în Anglia, stînga ajunge la putere. Ori oamenii „Cartelului” 
ca şi laburiştii englezi sînt mai favorabili decît predecesorii 
lor unei politici de conciliere internațională. Acelaşi lucru se 
petrece şi în Germania, unde restabilizarea monedei realizată 
de Schacht şi formidabilul „boom” industrial din tînăra repu- 
blică de la Weimar uşurează stabilizarea politică. Fără îndoială, 
focul mocneşte sub cenuşă în această ţară unde extrema dreaptă 
naționalistă rămîne puternică şi consecvent ostilă instituţiilor 
democratice şi unde în mod sporadic se înfruntă formațiunile 
paramilitare de dreapta (Stahlhelm-ul lui Hugenberg; S.A.!” şi 
S.S.!* aparținînd de Partidul Nazist) şi cele de stînga (Reichs- 
banner-ul socialist, Frontul Roşu comunist). Dar coaliția con- 
servatoare care deţine puterea din 1925 parc să fie capabilă să 
îndrepte puţin cîte puţin fostul Reich pe calea liberalismului şi 
a destinderii internaţionale. 

În sfîrşit, trebuie să se ţină cont şi de rolul personal jucat 
în procesul de destindere de unii oameni politici ca Eduard 
Herriot, liderul Cartelului partidelor de stînga, care propune 
în 1924 un proiect ce vizează stabilirea unui sistem de regle- 
mentare a conflictelor internaţionale prin arbitrajul Societăţii 

Naţiunilor („Protocolul de la Geneva”), britanicul Austen 
Chamberlain mai favorabil Franței decît Lloyd George dar mai 
ales francezul Aristide Briand şi germanul Gustav Stresemann. 
În acea vreme, mulți dintre adversarii primului, mai ales cei 
din rîndurile extremei drepte franceze au ironizat idealismul 
şi „pacifismul său sforăitor” scoţînd în acelaşi timp în evidență 
faptul că interlocutorul său german profita de candoarea sa. În 
realitate, chiar dacă idealismul şi dorința de a asigura pacea în 
Europa nu lipsesc dintre motivațiile celor doi oameni politici, 
acestea se bazează pe o apreciere realistă a situaţiei țărilor lor. 
Briand, conştient de slăbiciunea Franței din punct de vedere 
demografic şi economic, consideră că o conciliere este prefera- 
bilă unei politici de forță, în faţa unei Germanii cu o economie 
puternică, în relaţii de prietenie cu URSS şi susținută de Anglia. 

În ceea ce-l priveşte pe Stresemann, acesta sc gîndeşte 
că o înțelegere cu Franţa ar favoriza stabilitatea economică şi 
politică a Germaniei şi-i va permite, apoi, cu ajutorul englezilor 
şi americanilor, să obţină o reviziuire a tratatului de la Versailles. 
Deciît să urmeze linia extremei drepte germane cu politica sa 
de împotrivire față de tratat şi de respingere brutală, politică 
pe care Germania nu şi-o poate permite, i se pare că este mai 
potrivit, aşa cum scrie în septembrie 1925, „să fie şmecher şi 
să evite discuţiile hotărîtoare”. Destinderea este deci o alterna- 
tivă-tactică în cadrul a două strategii diferite. 

După Conferinţa de la Londra, unde Herriot şi-a manifes- 
tat dorința de înțelegere deplină cu foştii duşmani şi aliaţi ai 
Franței şi după ce Planul Dawes demarează, o negociere directă 
începe între Franța şi Gemania. Aceasta se termină în 1925 
printr-o Conferință care-i reuneşte la Locarno (în Elveţia) pe 
Briand, Stresemann, Mussolini, Chamberlain şi pe belgianul 
Vandervelde. Pactul semnat de ei stabileşte o garantare reciprocă 
a frontierelor franco-germane şi germano-belgiene sub asigura- 
rea Regatului Unit și a Italiei. Germania recunoaşte astfel 
hotărîrea tratatului de la Versailles privind anexarea Alsaciei- 
Lorenei de către Franța, dar refuză să-şi ia acelaşi angajament 
cu privire la frontierele sale orientale. 

Urmează apoi la propunerea Franței, intrarea Germaniei 
în Societatea Naţiunilor şi admiterea sa ca al cincilea membru 
permanent al Consiliului. De la o zi la alta iat-o pe fosta ciumază 
a Europei plasată pe picior de egalitate cu Franța, Anglia, Italia 
şi Japonia. Evenimentul este salutat la Geneva prin discursul 
„istoric” a1 celor doi principali autori ai săi, dar în special prin 
faimosul discurs al lui Briand: „Jos cu puștile, mitralierele, 
tunurile! Să facem loc concilierii, arbitrajului, păcii!” 

Începînd din 1927, reconcilierea franco-germană se ma- 
nifestă în afară de domeniul strict politic, în cel economic şi în 
cel al psihologiei colective. Acordul internaţional al oţelului, 
care a fost deja menţionat şi care începînd din septembrie 1926 
reuneşte principalele țări producătoare ale Europei Continen- 
tale, constituie un instrument puternic al dezarmării industriale 
a celor două foste dușmane. În anul următor, acestea semnează 
un tratat comercial care, ca şi Cartelul oțelului nu va fi repus 
în discuţie înainte de 1939. 

În ceea ce priveşte opinia publică, nu se poate spune că 
în esență, lucrurile s-au schimbat după război în mod radical. 
Cu toate acestea, şi în acest domeniu, apar, la mijlocul deceniului 
1920, semne de destindere. În Germania, naziștii şi alte organi- 
zații revanşarde de extremă dreaptă pierd teren în timp ce marile 
partide naţionale îşi temperează criticile la adresa politicii lui 
Stresemann. În Franța, societăţile rămîn în opoziție, dar aprobă 
inițiativele lui Briand, în timp ce în marea sa majoritate, opinia 
catolică trece de la neîncredere faţă de Germania, la apărarea 
Conferinţei de la Locarno, ba chiar la o angajare entuziastă în 
aprobarea Societăţii Naţiunilor şi a concilierii franco-germane 
(este vorba de minoritatea democrat-creştină). 

În aceşti ani fericiți de prosperitate, ia naştere o adevărată 
mistică a împăcării franco-germane, într-un context în care 
„înfloresc” proiectele unei uniuni vamale şi a unificării europene. 
Desigur, aceasta îşi are originea în medii minoritare în care se 
întîlnesc reprezentanţi ai clasei politice — germanii Ernest 
Robert Curtius, KonradAdenauer şi Franz von Papen, cehoslo- 
vacul Eduard Benes, francezii Aristide Briand, Eduard Herriot 

şi Leon Blum, etc — intelectuali de reputație mondială ca Paul 
Valery, Paul Claudel, Romain Rolland, Andre Gide şi Miguel 
de Unamuno şi chiar mari industriaşi ca Emil Mayrisch, magnat 
al siderurgiei luxemburgheze, inspirator al Cartelului oţelului 
şi fondator în 1926 a unui „Comitet franco-german de informaţie 
şi documentare”. Acest Comitet are drept sarcină de a promova 
în cele două țări o mai bună cunoaştere reciprocă şi îşi dă silința 
să acţioneze asupra opiniei publice prin intermediul presei şi a 
unor manifestări diverse precum colocvii, traduceri, călătorii 
organizate pentru tineri etc. Poate pentru prima oară din secolul 
al XVIII-lea şi de la încercările făcute de filosofi de a crea o 
„republică a literelor” care să depăşească frontierele, se încearcă 
constituirea unui embrion de mediu „european”, foarte ataşat 
„spiritului de la Geneva” adică de ideologia pacificatoare a 
Societăţii Naţiunilor. Acesta nu va supraviețui însă furtunii pro- 
vocate de criză, dar va constitui un jalon ce va servi după război 
drept punct de referință pentru „părinţii Europei” 

Într-adevăr, anii 1927-1928 marchează în Europa apo- 
geul „securităţii generale”, concretizată în august 1928 prin 
semnarea Pactului Briand-Kellogg (secretarul de stat american). 
Prin acest act, cele cincisprezece puteri semnatare, din care 
fac parte Franţa şi Germania, condamnă în mod solemn solu- 
ţia războiului şi se angajează să caute prin mijloace exclusiv 
pacifiste, soluţia eventualelor diferende. În anul următor este 
elaborat un nou plan ce trebuia să reglementeze definitiv pro- 
blema despăgubirilor. Acesta va fi „Planul Young” care, elabo- 
rat de un Comitet de experţi conduşi de financiarul american 
Owen Young, este discutat şi aprobat în 1929 la Haga. 

Acesta micşorează din nou datoria Germaniei redusă la 
38 de miliarde de mărci plătibile la Banca de Plăţi Internaţionale 
de la Bâle şi eşalonează ratele pînă în 1988. În sfîrşit, în iulie 
1930, francezii, belgienii şi britanicii îşi retrag ultimele trupe 
din Rhenania, cu cinci ani înainte de data fixată în tratat. Pacea 
europeană pare să fie asigurată. 

Germenii destabilizării 


Sfârşitul „războiului rece” franco-german nu face să dis- 
pară celelalte motive de tensiune din Europa, mai ales din partea 
orientală a continentului. Pentru a ţine în frîu dorința Germaniei 
de a revizui frontierele sale occidentale şi în acelaşi timp pentru 
a menţine eficacitatea „cordonului sanitar” instituit după răz- 
boiul de intervenție împotriva URSS, Franţa s-a străduit să 
țeasă o reţea de alianţe cu ţările „mulţumite” din Europa Cen- 
trală şi Orientală. Acest sistem de „alianţe de protecţie”, care 
încă de pe vremea lui Francisc I constituie o tradiţie a diplo- 
maţiei franceze, trebuia să ducă la o adevărată încercuire a 
Germaniei. Una după alta, Polonia (1921), Cehoslovacia (1924), 
România (1926) şi Iugoslavia (1927) s-au plasat sub protecţia 
Franţei. În plus, la Locarno, un tratat de garanţie reciprocă ce 
putea să fie prelungit printr-o convenţie militară lega Franța 
de Polonia şi de Cehoslovacia. În sfîrşit, principala putere mili- 
tară a Europei susținea „Mica Antantă” care unea România, 
Cehoslovacia şi Iugoslavia prin tratate bilaterale încheiate 
începînd din 1920-1921 şi îndreptate în mod deschis împotriva 
Ungariei horthyste. 

În spatele acestui sistem francez de alianţe exista şi un 
aspect economic. În ciuda concurenţei engleze, a mijloacelor 
financiare relativ restrînse, a neînțelegerilor dintre mediile de 
afaceri şi oamenii politici, Franţa a avut abilitatea ca prin inter- 
mediul acordurilor politice, să se infiltreze din punct de vedere 
economic în Europa Orientală şi în Balcani. Din 1918 pînă în 
1929 suma împrumuturilor făcute ungurilor, austriecilor, polo- 
nezilor, românilor, bulgarilor şi plasate în Franţa, sc ridică la 
mai mult de 700 de milioane de franci. Mari instituţii bancare 
ca „Uniunea Pariziană”, „Paribas” şi „Societatea Generală” 
posedă plasamente serioase în băncile austricce şi cehoslovace. 
Pătrunderea este mai puțin importantă în domeniul industrial, 
exceptînd Cehoslovacia unde firma Schneider preia din 1919 
controlul asupra uzinelor Skoda (automobile, anmament). Cu 

toate acestea, acest „imperialism sărăcăcios” nu va reuşi să 
zdruncine poziţiile foarte puternice pe care le vor deține, curînd, 
Regatul Unit şi Germania, în această parte a Europei. 

Aceasta din urmă, acționează şi ea pe două fronturi, în 
Vest jucînd pe cartea destinderii, dar de cealaltă parte întreținînd 
cu Rusia Sovietică, o altă ciumată a Europei de după război, 
relaţii de bună vecinătate care au ca scop să exercite o presiune 
permanentă asupra occidentalilor. Această apropiere este uşu- 
rată şi de evoluţia internă a regimului bolşevic, intrat din 1921 
într-o fază de consolidare care impune conducătorilor săi să-şi 
mai tempereze obiectivele revoluţionare. 

Atacul dirijat împotriva puterii sovietelor de către țările 
occidentale aliate cu armatele albilor, a fost considerat de Lenin 
şi de tovarăşii săi, în firea lucrurilor, din moment ce ei credeau 
imposibilă coexistența între ordinea burgheză şi ordinea socia- 
listă. Crearea Kominternului în primăvara lui 1919 şi sprijinul 
acordat mişcărilor revoluţionare din Europa, ţin de aceeaşi idee. 

Numai că, pe de o parte eşecul intervenţiei occidentale 
iar pe de altă parte cel al revoluțiilor germane şi ungare, au 
schimbat datele problemei. Pentru moment învingători în fața 
adversarilor lor, conducătorii bolşevici se confruntă cu imense 
greutăți interne pe care trebuiau să le rezolve cu orice preț 
înainte de a încerca experimentul socialist: o ţară devastată de 
război, o populaţie înfometată, fără lucru şi pradă epidemiilor, 
uzine închise, o agricultură aflată în regres, transporturile aproa- 
pe în întregime paralizate, o sărăcie lucie care provoca o in- 
tensă agitaţie socială şi politică. În mantie 1921, marinarii din 
Cronstadt care au fost „vîrful de lance” al revoluţiei, se revoltă 
împotriva puterii bolşevice strigînd: „Trăiască Sovietele! Jos 
comuniştii!” 

În aceste condiţii, părea logic să se obţină de la statele 
burgheze un armistițiu care să permită consolidarea socialismu- 
lui în Rusia înainte ca acesta să-şi reia mersul înainte pînă la 
„victoria revoluţiei în țările cele mai avansate” Determinînd 
instanțele conducătoare ale partidului să adopte teoria sa despre 
„răgaz”, Lenin hotărăşte să oprească pentru moment tulburările, 


60 SERGE BERSTEIN, PIERRE MILZA 


întreţinute de Komintern şi să prezinte puterilor europene o 
„faţadă” care să le liniştească în aşa măsură încît să obţină din 
partea acestora recunoaşterea „de jure” a statului sovietic. Aceas- 
tă schimbare de strategie pe plan internaţional este însoțită şi 
de adoptarea unei „Noi Politici Economice” (N.E.P.), care, alături 
de sectorul de stat, restabilește un sector privat, deschis concu- 
renței şi inițiativei individuale. Lenin, care face apel şi la capita- 
lurile şi tehnicienii străini, aşteaptă de la concurenţa dintre 
aceste doyă sectoare un progres economic care va trebui mai 
tîrziu să creeze condiţiile necesare eliminării celui de al doilea. 
Nu este deci vorba de o întoarcere pur şi simplu la economia 
de piaţă, ci de „un capitalism limitat pe timp limitat” 

Moartea lui Lenin, în ianuarie 1924, a dus curînd la repu- 
nerea în discuţie a acestei politici economice. Lui Stalin, şeful 
aparatului de partid, moştenitor al concepţiilor lui Lenin asupra 
acestei tactici pe termen scurt, i se opune Troțki, pentru care 
NEP constituie o capitulare a revoluţiei în fața capitalismului 
Şi care consideră că este imposibil să se construiască socia- 
lismul într-o singură țară, deci să se practice cu Occidentul o 
politică de „existență paşnică”. Între cei doi bărbaţi lupta pentru 
putere durează trei ani şi se încheie prin eliminarea lui Troțki, 
deportat mai întîi în Asia Centrală, la Alma Ata, apoi expulzat 
din URSS în 1929. 

Începînd din 1927, rămînînd singurul stăpîn al puterii, 
Stalin abandonează „Noua Politică Economică”. La sate începe 
colectivizarea agriculturii, însoțită de eliminarea nemiloasă a 
opozanților, fie că este vorba despre reprezentanţii țărănimii 
înstărite (Kulak), care au profitat efectiv de întoarcerea parţială 
la economia de piaţă, fie de marea masă de mici agricultori 
care resping colectivizarea forțată şi preferă să-şi ucidă anima- 
lele decît să lepredea întreprinderilor de stat sau fermelor colec- 
tivizate. În același timp, noul stăpîn al URSS impune socia- 
lizarea tuturor mijloacelor de producţie şi a schimburilor co- 
merciale şi introduce în sistemul economic o planificare rigidă, 
orientată în mod prioritar către dezvoltarea industriei grele. 
Scopul este clar. Este vorba de instaurarea unei „societăţi fără 

clase sociale” şi de transformarea Uniunii Sovietice într-o mare 
putere industrială şi militară, capabilă în zece ani să ajungă 
din urmă Occidentul şi să relanseze procesul revoluționar. Pînă 
atunci însă, „patria proletarilor” are nevoie de o lungă perioadă 
de pace, ceea ce înseamnă normalizarea relaţiilor sale cu statele 
capitaliste. Din 1924, acest prim obiectiv este atins: toate marile 
puteri europene recunosc „de jure” statul născut din Revoluţia 
din Octombrie. 

Se poate spune că Rusia Sovietică a devenit un element 
de stabilitate al sistemului internaţional şi că a trecut în tabăra 
apărătorilor staru-quo-ului din 1919-1920? Răspunsul este evi- 
dent negativ. Mai întîi politica practicată de Stalin față de 
Germania nu se deosebeşte de cea a predecesorului său. Apro- 
pierea dintre cele două țări, la Rapallo în 1922 continuă în cursul 
anilor următori prin semnarea unui acord de prietenie şi neagre- 
siune semnat în 1926 şi printr-o cooperare militară clandestină 
din ce în ce mai strînsă. Apoi, preocupările pentru „coexistența 
paşnică” cu Vestul nu sînt suficiente pentru ca ruşii să scape 
de complexul „cetăţii asediate” pe care l-au păstrat de la eveni- 
mentele din 1918-1921. Începînd din 1927, URSS trăieşte cu 
obsesia unei noi ofensive contrarevoluţionare, din care Stalin 
îşi face un argument pentru justificarea înăspririi regimului şi 
a ruperii legăturilor cu lumea exterioară. 

În mai 1927, a VIII-a Plenară a Internaționalei Comu- 
niste proclamă că „pericolul unui război împotriva Uniunii So- 
vietice devine problema arzătoare a muncitorilor din lumea 
întreagă”. În anul următor, programul Kominternului hotărăşte 
că „proletariatul internațional, a cărui singură patrie este URSS, 
are datoria să contribuie la succesele construirii socialismului 
în URSS şi să o apere prin toate mijloacele de atacurile puterilor 
capitaliste”. De aici rezultă o dublă consecinţă care se răsfrînge 
asupra relaţiilor între Internaționala a III-a şi partidele comu- 
niste naționale. Mai întîi, lupta împotriva „războiului imperia- 
list” devine tema centrală a propagandei tuturor secțiilor Inter- 
naţionalei Comuniste şi se concretizează în organizarea unei 
„mișcări de masă” cunoscut în Franţa sub numele de Comitetul 

Amsterdam / Pleyel. Pe de altă parte, credinţa în necesitatea 
de a pregăti o viitoare ofensivă revoluționară îi detennină pe 
conducătorii comunişti să adopte tactica „luptei de clasă”, care 
pune în aceeaşi oală fascismul şi social-democraţia şi va duce 
în Germania la evenimentele din 1933. 

Pînă atunci însă, această atitudine agresivă are drept con- 
secință, în afară de izolarea partidelor comuniste în adevărate 
ghetouri politice, o ostilitate tot mai mare a statelor capitaliste 
faţă de URSS. În mai 1927, cabinetul conservator al lui Baldwin, 
care reproşează Sovietelor că i-au susţinut financiar pe munci- 
torii englezi aflaţi în grevă şi le acuză de imixtiune în treburile 
interne ale regatului rupe relaţiile diplomatice cu Moscova. 
Aderarea URSS la Pactul Briand/ Kelogg marchează desigur 
o ameliorare a raporturilor acesteia cu Occidentul, dar neîncre- 
derea rămîne prezentă şi de o parte şi de ccalaltă. 

Începînd din 1926, Italia constituie şi ea un factor de 
perturbare a relaţiilor intereuropene. Este momentul în care 
„dictatura legală” instaurată de Mussolini după Marşul asupra 
Romei şi constituirea unui guvern prezidat de fondatorul mişcării 
fasciste se transformă într-o dictatură apăsătoare care, în cursul 
anilor următori va da naştere unui regim totalitar de masă. 

Devierea spre fascism a tînărului stat creat de Risorgi- 
mento a început imediat după război. Acesta a agravat-dezechi- 
librele economice şi sociale care s-au manifestat în această 
țară încă de la sfîrşitul secolului al XIX-lea. Dezechilibru între 
o clasă conducătoare puțin numeroasă ataşată doar idealurilor 
şi practicilor democratice şi masele populare în majoritate 
excluse din viaţa politică. Dezechilibru între nord şi sud, între 
sectoarele de vîrf alc industriei piemonteze şi lombarde şi arha- 
ismele unei economii agrare, bazată în numeroase regiuni pe 
o exploatare extensivă şi puţin rentabilă a pămîntului, în ca- 
drul unor domenii foarte mari, folosind armate de zilieri (bra- 
ccianti) pe care şomajul şi mizeria îi împinge deseori la revoltă 
Sau îi determină să se expatrieze. 

În aceste condiţii, pentru Italia, conflictul armat nu putea 
să fie decît catastrofal. Ea a pierdut 700.000 de oameni, are un 

milion de răniți şi mutilați, provinciile sale din nord-est au 
fost devastate de operațiunile militare, iar industria a suferit 
peste tot de lipsa materiilor prime şi a mîinii de lucru. Pe plan 
financiar, cheltuielile de război au obligat statul să recurgă la 
mărirea impozitelor, la împrumuturi şi la inflaţie. Aceasta din 
urmă provoacă o creştere vertiginoasă a prețurilor care nu 
puteau fi compensate de mărirea salariilor. 

Acestor efecte obişnuite ale marelui conflict din 1914|i 
se adaugă în Italia şi cele ale unei crize morale foarte grave. 
Mulţi italieni speraseră că un război cîştigat ar oferi ţării lor 
un loc însemnat în viața internațională şi ei nu vor fi tratați 
drept rudele sărace ale Europei. Ori Aliaţii nu-şi ţin promisiu- 
nile din tratatul de la Londra, ceea ce provoacă o vie nemulțumire 
a opiniei publice: aceasta îl va susține pe Gabriele D'Annunzio 
şi pe partizanii acestuia (arditi), cînd se vor instala la Fiume, 
în septembrie 1919. Pe de altă parte, războiul a stîrnit ura com- 
batanţilor față de un regim considerat responsabil de conflict 
şi incapabil să asigure reintegrarea celor demobilizați. Acesta 
a întreținut la mulți gustul pentru violență, pentru aventură şi 
o viaţă de riscuri. 

Afirmarea fascismului se înscrie în acest context. Ea se 
explică şi prin slăbiciunea de care a dat dovadă clasa conducă- 
toare tradițională în fața pericolului revoluționar. Dintre cele 
trei forțe mari care formează clasa politică transalpină, partidele 
guvernamentale (liberali, moderați, radicali) care reprezintă 
diferitele pături ale burgheziei, Partidul Popular al lui don 
Sturzo de inspiraţie democrat creştină şi Partidul Socialist, divi- 
zat şi el într-o minoritate de reformişti şi o majoritate de extre- 
mişti care predică acțiunea directă şi cucerirea puterii prin forță, 
dar a căror violență este mai mult verbală, niciunul nu este 
capabil să se impună singur, niciunul nu este gata să se alieze 
celorlalte pentru a realiza o coaliție puternică în stare să rezolve 
problemele de moment. 

Deci agitația socială care creşte începînd din primăvara 
lui 1919 din cauza scăderii salariului real şi a creşterii şomaju- 
lui, capătă curînd un caracter de insurecție. Un val formidabil 

de greve însoţite de ocuparea uzinelor şi formarea „consiliilor” 
muncitoreşti, ia amploare în august-septembrie 1920 în triun- 
ghiul industrial din nord, în timp ce la ţară țăranii ocupă marile 
domenii, îşi împart pămînturile şi se organizează în sindicate. 
Clasa conducătoare tremură dar alerta este de scurtă durată. 
Scăpaţi de sub controlul statelor majore sindicale şi de conduce- 
rea Partidul Socialist Italian, muncitorii îşi reiau lucrul în toamna 
lui 1920 şi în acel moment de acalmie, cu dorinţa de a declanşa 
o „contrarevoluţie preventivă”, mişcarea fascistă ia avînt. 

Aceasta fusese fondată în martie 1919, la Milano, de 
Benito Mussolini, un fost socialist care fusese exclus din partid 
în 1914 pentru că propovăduise intrarea Italiei în război, în 
ziarul său I/ popolo d'Italia. La începuturile sale, mişcarea 
este formată în primul rînd din foşti combatanți, din tineri ofițeri 
şi din soldaţi ai trupelor de elită recent demobilizați şi pe care 
reîntoarcerea la viața civilă îi lasă dezorientaţi şi adeseori fără 
ocupaţie. Ei se alătură în fasci di combatimento (fasciile de 
luptă) a nemulțumiţilor şi declasaţilor, în majoritate proveniți 
din categoriile sociale cele mai afectate de criză: mica burghe- 
zie urbană, funcţionari, muncitori în şomaj etc. Ideologia şi 
programul mișcării sînt încă foarte neclare. Acestea constituie 
un amestec de teze împrumutate de la mişcarea naționalistă şi 
de la sindicalismul revoluţionar, cu o puternică doză de dema- 
gogie menită să-i reunească pe toți cei care aruncă pe umerii 
regimului „burghez” responsabilitatea greutăților cu care se 
confruntă. 

Pînă în toamna lui 1920, fascismul îşi păstrează caracte- 
rul de grupare destul de mică. Abia odată cu regresul marelui 
val revoluţionar acesta ia avînt, susținut de subvențiile marilor 
proprietari agrari şi ale anumitor medii industriale, pentru care 
el va reprezenta curînd un instrument de teroare antirevoluţio- 
nară. Organizat în escuade sau căprării de luptă (squadre), înar- 
mate, motorizate şi organizate de foşti ofiţeri de carieră, acesta 
îşi înmulţeşte „expedițiile de pedeapsă” mai întîi împotriva 
cooperativelor săteşti şi a municipalităților socialiste ale boga- 
telor regiuni agricole din nord şi din centru, apoi împotriva 

Caselor Poporului şi a organizațiilor muncitoreşti din oraşele 
mari industrializate. Toţi cei care opun rezistență, comunişti, 
socialişti, sindicalişti, dar şi catolici şi liberali sînt maltrataţi, 
bătuţi, alungaţi sau pur şi simplu asasinați. 

Susţinut de o mare parte a clasei conducătoare, care se 
gîndeşte cît va putea să manevreze gruparea şi pe şeful ei, şi 
că va instaura prin intermediul acestuia o dictatură provizorie 
— este timpul de „a restabili ordinea” şi de a lichida organizaţiile 
„revoluţionare” — fascismul se dezvoltă repede. În toamna 
anului 1921, el are deja mai mult de 300.000 de membri şi se 
transformă în Partidul Naţional Fascist care îşi crează un pro- 
gram în care profesiunile de credință naționaliste şi reacționare 
vor înlocui frazeologia antiburgheză. Dar alegerile din 1921 îl 
decepționează pe Mussolini care nu reuşeşte să aducă decît 23 
de fascişti în noua Cameră în care sînt aleşi 122 de socialişti şi 
107 „populari”. Astfel, şeful Partidului Naţional Fascist hotă- 
răşte să recurgă din plin la acțiuni directe pentru a pune mîna 
pe putere. În timp ce la sate și în oraşe violențele fasciste cresc 
în intensitate, Congresul partidului care are loc la Neapole la 
sfîrşitul lui octombrie 1922 organizează „Marşul asupra Romei”, 
o parodie de revoluţie populară menită în primul rînd să exercite 
presiuni asupra clasei politice şi asupra regelui care ar fi putut 
cu uşurinţă să bareze drumul spre Roma bandelor înarmate 
ale lui Mussolini decretînd legea marţială şi dînd ordin armatei 
să atace. Cu asentimentul unei mari fracțiuni a mediilor con- 
ducătoare, Victor-Emanuel preferă însă să-l însărcineze pe 
Mussolini cu formarea noului guvern. 

În fruntea unui guvern de coaliție în care fasciștii nu 
sînt nicidecum majoritari, Mussolini încearcă mai întîi să inspire 
încredere, ceea ce-i permite să obțină numeroşi susținători în 
rîndurile militarilor, a înalţilor funcţionari, a reprezentanţilor 
burghezi, a intelectualilor şi să dezarmeze o eventuală opoziție 
internațională. Dar în acelaşi timp el pregăteşte cucerirea legală 
a puterii, determinînd Camerele să-i dea puteri nelimitate şi 
modificînd legea electorală. În alegerile din aprilie 1924, sub- 
venţiile marilor industriaşi şi teroarea exercitată de squadriati 

permit coaliţiei dominate de fascişti să obţină majoritatea 
absolută. 

Ultima etapă înainte de instaurarea dictaturii este aface- 
rea Matteotti: pe 10 iunie 1924, în timp ce se ducea la Adunare 
pentru a duce colegilor săi dovezile violențelor și malversaţiu- 
nilor comise de fascişti în timpul ultimei campanii electorale, 
liderul Partidului Socialist este răpit în faţa domiciliului său 
de un comandou de squadristi şi asasinat. Pus un moment în 
dificultate de opoziţie care hotărăște să boicoteze şedinţele 
Camerei dar este incapabilă să devină unită, Mussolini sfirşeşte 
prin a decide în ianuarie 1925 instaurarea unui regim autoritar 
în Italia. În anul următor, legile numite „de apărare a statului” 
(sau legile fascistisime) consfinţesc lichidarea oricărei opoziții. 
La sfîrşitul anului 1926, fascizarea statului italian este aproape 
desăvîrşită. 

Pînă la această dată, Italia se comportase în general, ca 
o putere care respectă ordinea internaţională. Mussolini s-a 
lăsat convins de diplomaţii de carieră să ducă o politică de „bună 
vecinătate” faţă de statele europene. El nu s-a îndepăratat de 
acest principiu decît în cursul verii lui 1923 cînd a bombardat 
şi a ocupat insula Corfu, în urma unui incident minor cu Grecia. 
Dar hotărîrea englezilor l-a convins repede de necesitatea de a 
fi mai prudent. După o scurtă „idilă” cu Franţa pe care Mussolini 
a susţinut-o în ocuparea Ruhrului, pînă la urmă, la mijlocul 
anilor 20, el îşi întoarce privirea spre Regatul Unit ferindu-se 
să se îndepărteze prea mult de hotărîrile de la Geneva. În octom- 
brie 1925, şeful fascismului se duce la Locarno şi acceptă, în 
ciuda bruftuluielilor lui Briand şi ale lui Vandervelde să garan- 
teze alături de Anglia siguranța frontierelor orientale ale Franței. 
O destindere se produce şi în relaţiile cu Iugoslavia, concreti- 
zată în ianuarie 1924 de un tratat care reglementează prin bună 
înţelegere problema regiunii Fiume. La sfîrşitul lui 1925, Italia 
pare să fie gata să-i sprijine pe susținătorii destinderii şi ai 
securității generale. 

Deci, în domeniul relaţiilor intereuropene, ca şi în cel al 
politicii interne, anul 1926 marchează o schimbare bruscă. De 

acum înainte, convins că-şi poate impune opţiunile politice 
maselor şi clasei conducătoare italiene, Mussolini nu-şi mai 
ascunde dorinţa de a angaja Italia în aventuri externe care con- 
trastează cu atmosfera de destindere inaugurată la Locarno. El 
îşi dirijează proiectele către Europa Orientală şi către zona 
Balcanilor. Italia va deveni aici apărătoarea dorințelor revizio- 
niste ale învinşilor, susținînd țările care vor să obțină modifica- 
rea tratatelor: Ungaria cu care semnează în aprilie 1927 un 
tratat îndreptat vizibil împotriva Micii Antante, Bulgaria căreia 
Mussolini îi susține revendicările şi subvenţionează agitatorii 
din Macedonia iugoslavă, Austria unde mişcarea naționalistă 
a prințului Starhemberg, Heimwehr, primeşte sprijinul său fi- 
nanciar. Cînd după cele două tratate de la Tirana (1926 şi 1927), 
Albania devine un adevărat protectorat italian, încercuirea 
Iugoslaviei este tot mai completă, iar această ţară devine cu 
atît mai îngrijorată cu cît naționaliştii croați care operează pe 
teritoriul său, „ustaşii”!? lui Ante Pavelic, găsesc refugiu şi 
sprijin în Ungaria şi în Italia. În aceste condiţii, este clar că 
ciocnirea dintre influenţele franceze şi cele italiene în zona 
danubiană şi în Balcani constituie pentru viitor un germene de 
conflict. 


Speranţe pierdute: securitatea colectivă 
şi uniunea europeană 


Dorită de Wilson, bazată pe un compromis între concep- 
iile idealiste dar totodată pragmatice ale anglo-saxonilor şi 
proiectul francez inspirat din ideile lui Leon Bourgeois („Pentru 
o Societate a Naţiunilor”, 1906) care concepea realizarea securi- 
tăţii europene şi a celei mondiale cu ajutorul unei armate inter- 
naționale compusă din contingente furnizate de statele membre 
Şi a unor sancţiuni militare aplicabile oricărui stat vinovat de 
agresiune, Societatea Naţiunilor a demonstrat foarte curînd că 
are puteri limitate. Desigur, Pactul inclus în tratate de negocia- 

torii de la Versailles proclamau în caz de conflict între statele 
semnatare, necesitatea dezarmării şi a arbitrajului realizat de 
Adunare sau de Curtea Internaţională de Justiţie de la Haga. 
Articolul 1 prevedea chiar şi sancţiuni economice şi financiare. 
Dar absenţa Statelor Unite în toată această perioadă interbelică, 
cea a URSS pînă în 1935, regula unanimităţii şi lipsa unei forțe 
internaţionale (respinsă de la bun început de preşedintele ameri- 
can ca susceptibilă de a „înlocui militarismul german cu un 
militarism internaţional”) vor face toate aceste dispoziţii inope- 
rante. 

A existat totuși, stimulat de un mediu al juriştilor interna- 
ționali, al oamenilor politici, al intelectualilor ataşați ideii de 
conciliere şi de pace, un „spirit pacifist al Genevei” bazat pe 
respectul dreptului şi pe aspiraţia spre o lume din care să dispară 
„legea junglei” care guvernasc dintotdeauna relaţiile dintre 
state. În spiritul acestui principiu şi pentru a încerca să-i confere 
organizaţiei internaţionale ceva mai multă eficacitate, francezul 
Eduard Herriot, britanicul Ramsay Mac Donald şi cehul Eduard 
Benes vor prezenta în 1924 în cadrul Adunării Generale a Socie- 
tății Naţiunilor, un proiect cunoscut sub numele de „Protocolul 
de la Geneva” și a cărui noutate o constituie recurgerea la arbi- 
trajul obligatoriu. Orice diferend internațional trebuia supus 
judecății Curţii Permanente de Justiţie sau arbitrajului Societăţii 
Naţiunilor. Statul care ar refuza un astfel de sprijin ar fi consi- 
derat agresor şi ar trebui să suporte sancţiuni inclusiv militare 
din momentul în care acestea ar fi aprobate de două treimi din 
Consiliu. 

Protocolul a fost semnat de zece state printre care 
Cehoslovacia şi Franţa. Dar opoziţia Marii Britanii duce pînă 
la urmă la eşecul acestuia. Influenţaţi de americani, englezii 
refuză să-și dea girul unui sistem care i-ar fi obligat să intervină 
în afacerile continentale şi care oricum ar fi devenit inoperabil 
din cauza absenței din Consiliu a Statelor Unite şi a URSS. 

Legată de încrederea în securitatea colectivă, ideea unei 
federaţii a statelor europene, care îşi avusese profeții şi pionerii 
săi izolaţi de-a lungul secolelor al XVIII-lea şi al XIX-lea (de 

la William Penn la abatele de Saint-Pierre, de la Jeremy 
Bentham la Emmanuel Kant, de la Philippe Buchez la Giuseppe 
Mazzini şi Victor Hugo) a cunoscut şi ea un succes deosebit în 
anumite cercuri politice şi intelectuale, în deceniul care a urmat 
măcelului dintre 1914 şi 1918. Aceasta a provocat chiar o înflo- 
rire a asociaţiilor şi a comitetelor cum ar fi mişcarea „Paneuro- 
peană” a contelui de Coudenhove-Kalergi”, Comitetul Federal 
de Cooperare Europeană al lui Emile Borel, Uniunea Vamală 
Europeană prezidată de senatorul Yves deTrocquer etc. Pentru 
aceste oragizaţii care de altfel au un număr mic de membri dar 
nu sînt lipsite de influenţă, realizarea „Statelor Unite ale Europei” 
a devenit o necesitate vitală în momentul în care, după perturbă- 
rile provocate de un război care a fost cît pe ce să arunce Europa 
în haos şi barbarie se profilează un dublu pericol, „bolșevismul” 
şi „americanismul” care amenință identitatea acesteia. 

Briand, aflat atunci la apogeul gloriei sale internaționale, 
urmăreşte cu simpatie acţiunea militantă a acestor propagatori 
ai ideii europene. Din 1926, el încurajează cu căldură inițiati- 
vele lui Coudenhove-Kalergi şi în anul următor devine chiar 
preşedintele de onoare al „Uniunii Paneuropene”. Briand vede 
în această mişcare o prelungire a eforturilor sale în vederea 
instaurării în Europa a unui sistem durabil de securitate colec- 
tivă şi în acelaşi timp un mijloc suplimentar de a lega Germania 
de partenerii săi europeni şi de a integra această putere cu ambiţii 
economice excesive într-un ansamblu transnaţional, este drept, 
nu prea clar conturat în spiritul său. 

Aceasta nu-l împiedică însă pe „pelerinul păcii” să ţină 
pe $ septembrie 1919 în Adunarea Societăţii Naţiunilor, un 
discurs, în care face caz de proiectul său de uniune europeană, 
proiect pe care îl va preciza în memorandumul adresat la 17 
mai 1930 celor 27 de state membre ale organizaţiei internaţio- 
nale. Ideea directoare a acestuia este următoarea: în momentul 
în care criza devine amenințătoare şi pentru a face față „unor 
împrejurări grave dacă acestea își fac apariţia”, este necesar 
ca Europa să se unească. Trebuie ca țările acesteia să stabilească 
între ele „un fel de legătură federală”. Dar nu spune nimic mai 

mult şi nu precizează de ce natură să fie această „legătură” 
Cel mult el subliniază că ar trebui „să se înceapă cu legăturile 
economice” şi să se creeze apoi legăturile politice, dar adaugă 
imediat că acestea din urmă nu trebuie să prejudicieze suverani- 
tatea naţională. Deci dilema Europei transnaționale şi a „Europei 
naţiunilor”, destinată unei frumoase longevități exista deja la 
începutul anilor 30. Dar Briand nu este Monnet şi mai ales nu 
este încă timpul propice pentru a avansa în mod concret în 
construcţia europeană. 

Memorandumul asupra Uniunii europene şi proiectul 
de'organizare pe care îl conţine au fost respinse de majoritatea 
statelor implicate, unele ca Anglia şi Spania considerîndu-l 
prea „convenţional”, altele ca Italia şi Germania văzînd în el o 
modalitate de a „îngheţa” situaţiile fixate de tratate scoțînd 
din viitoarea comunitate URSS şi Turcia, în sfîrşit altele repro- 
şînd proiectului lui Briand că este prea sau nu destul de „supra- 
naţional” (Italia, Spania, Portugalia, Norvegia şi respectiv 
Ţările de Jos). Numai Iugoslavia şi Bulgaria au dat un răspuns 
favorabil. Astfel proiectul a fost repede înmormîntat printre 
hîrtiile comisiilor. El nu va supravieţui nici după declanşarea 
crizei, nici după moartea lui Briand survenită la începutul anului 
1932. 

La această dată Europa îşi schimbase deja cursul istoriei. 
Stressemann a murit de epuizare în octombrie 1929. Criza finan- 
ciară s-a abătut asupra bătrînului continent în primăvara şi vara 
lui 1931. În martie a aceluiaşi an, Germania şi Austria au reali- 
zat un proiect de uniune vamală care este perceput imediat în 
Franţa ca un preludiu la Anschluss. Într-adevăr, era vorba de o 
contracarare a tentativei începute în 1930 între țările Micii 
Antante şi Polonia pentru a crea un „bloc al ţărilor agricole” 
legat din punct de vedere economic de Franța, spunînd acestuia 
o Mitteleuropa dominată de o „Germanie Mare” care să cuprin- 
dă şi Austria. Din cauză că Austria a trebuit să apeleze la Franța 
pentru a-şi salva finanţele, iar Curtea Permanentă de Justiţie 
de la Haga a considerat uniunea vamală austro-germană incom- 

patibilă cu Protocolul de la Geneva din 1922, Viena a trebuit 
să renunţe curînd la „Anschluss-ul economic”. Pînă la urmă, 
doi ani după dispariţia lui Stresseman, cînd Briand părăseşte 
şi el scena, „edificiul” pacifist pe care cei doi oameni politici 
s-au străduit din greu să-l realizeze, pare deja serios fisurat. 


Capitolul 3 


DEMOCRAȚIILE ȘI DICTATURA SE 
CONFRUNTĂ CU CRIZA 


m Încă de la începutul anilor 30, criza economică loveşte Europa şi 
scoate la iveală interpătrunderea marilor economii industrializate. De 
aceea această criză afectează cel mai mult ţările cele mai profund anga- 
jate în procesul capitalist, aşa cum sînt Regatul Unit sau Germania şi 
mai puțin cele ca Franţa, unde, rămăşiţele vechilor structuri favorizează 
existenţa unor raze de arhaism. În funcţie de amploarea crizei, şomajul 
loveşte mai mult sau mai puţin populaţiile europene, împingindu-le să 
conteste regimurile existente şi să se îndrepte spre formațiunile extre- 
miste. 


E Lupta împotriva crizei duce la o limitare a practicilor liberale: de acum 
statul se implică în măsură mai mare sau mai mică, de la simpla corecție 
a unor disfuncţii economice pînă la tentativele de autarhie totală (Statul 
fascist) sau de acaparare a vieţii economice şi sociale (Rusia Sovietică). 


E Profitind de grava depresiune economică care loveşte fragila Republică 
de la Weimar, Hitler ajunge la putere şi îşi aplică aici doctrina rasistă, 
propunind soluționarea crizei prin aplicarea unor idei simpliste care 
facilitează o practică autoritară sub conducerea unui şef carismatic ce 
guvernează în numele „poporului superior ”. În citeva luni, Hitler, instau- 
rează un regim totalitar care controlează şi dictează toate aspectele umane, 
avind drept scop modelarea „omului nou". La rîndul său, regimul fascist 
italian îşi înăspreşte caracterul totalitar începînd din 1936. 


E Contaminarea cu fascismul face ca tendinţele autoritare să se întindă 
în toată Europa. Dar, în afară de Germania şi de Italia, regimurile autori- 

tare care vin la putere preferă să restaureze ordinea tradițională spriji- 
nindu-se pe clasele conducătoare, decit să instaureze o nouă ordine 
totalitară. Izolate în această Europă autoritară, democraţiile stau pe 
poziţii defensive. În fața dublului atac al administratorilor comunismului 
stalinist care dezvoltă în URSS un proiect totalitar şi al susținătorilor 
regimurilor autoritare inspirate mai mult sau mai puțin de fascism, 
acestea apar ca nişte cetăţi asediate. Dar forța unei culturi politice 
democratice, înrădăcinată aici mult mai profund, constituie pînă în 1939 
un „baraj ” eficace în fața fascismului şi a avatarurilor acestuia. 


De-a lungul întregului secol al XIX-lea, majoritatea bur- 
gheziei europene a considerat principiile liberale, cele econo- 
mice ca şi cele politice, drept o dogmă inviolabilă, conformă 
„legilor naturii”. Din punct de vedere economic, dezvoltarea 
continuă din ţările industriale constituia, în ciuda crizelor repe- 
tate, o încurajare de a respecta legile economiei de piață şi de 
a dezvolta libera concurență. Din punct de vedere politic, regi- 
mul parlamentar părea cel mai bun dintre sistemele de guver- 
nare, deoarece exprima voința „poporului” ai căror reprezen- 
tanţi erau în marea lor majoritate, ieşiţi din rîndurile burgheziei. 
Adversarii acestuia erau conservatorii, care tînjeau după timpu- 
rile cînd proprietatea funciară era sursa principală a bogăției 
şi cînd puterea „legitimă” a regilor se exercita în avantajul lor, 
ca şi muncitorii pentru care „libertatea”, cînd putea să existe 
fără piedici nu reprezenta decît un instrument de dominație în 
mîinile celor bogaţi, cei mai conştienţi dintre ei crezînd că 
găsesc în teoriile socialiste o uşurare a dificultăților în care 
trăiau. 

Schimbările de la sfîrşitul secolului al XIX-lea eroda- 
seră, aşa cum am văzut, această credinţă consimțţită de ordinea 
burgheză în virtuțile liberalismului și ale sistemului reprezen- 
tativ. Dar marea schimbare avea să vină de la primul război. 
Acesta a aruncat Europa într-o stare de instabilitate: instabilitate 
economică evidenţiată de inflaţie şi de dezordinea monetară, 
instabilitate socială provocată de ruinarea celor cu venituri fixe 
şi de înmulţirea „noilor îmbogăţiți” şi a „noilor săraci”, instabi- 
litate politică apărută imediat ce a devenit clar faptul că regimu- 

rile bazate pe democraţia parlamentară sînt incapabile să 
asigure conducerea efectivă a statului în perioade de criză, în 
afară doar dacă îşi încalcă propriile reguli de funcționare. 

În acelaşi timp, instabilitatea economică a avut ca efect 
Şi dispariţia avantajelor materiale obținute de mediile muncito- 
reşti în urmă cu o jumătate de secol. În unele țări, aceasta a 
înrăutățit brusc condiţiile de viaţă ale claselor populare şi le-a 
împins la revoltă. Marele val revoluţionar din anii 1917-1920 
părea astfel să anunţe împlinirea profețiilor marxiste. 

La alternativa luptei dintre socialism şi liberalism, fascis- 
mul oferea o nouă opțiune. În locul luptei de clasă acesta propu- 
nea principiul unităţii naționale, în locul ravagiilor provocate 
de capitalismul sălbatic sau de colectivizarea forțată, remediile 
de armonizare ale economiei dirijate şi ale corporatismului, în 
locul democraţiei „decandente” şi instabile, un regim al ordinii, 
capabil să adune şi să canalizeze toate forţele vitale ale socie- 
tăţii. Nici dreapta nici stînga? La origine, fascismul s-a vrut 
revoluționar şi a şi fost în multe privințe, dat fiind că o mare 
parte a principiilor sale sînt luate din zestrea ideologică lăsată 
moştenire de denigratorii democraţiei burgheze de la sfîrşitul 
secolului XIX, în care se amestecau revizionismul marxist, 
sindicalismul revoluţionar, pucismul blanquist şi iacobinismul 
extremist. Mussolini însuși şi o parte din trupele sale proveneau 
din rîndurile stîngii socialiste, aşa cum se va întîmpla mai tîrziu 
cu numeroşi conducători ai fascismului european. Numai că, 
înainte de 1914, această „matriţă de dreapta” a fascismului, se 
inspirase deja dintr-o altă sursă şi o altă cultură care credea că 
găseşte în naționalism o forță de mobilizare a maselor cu mult 
mai puternică decît lupta de clasă, transformîndu-se de acum 
înainte într-un instrument de contestare și distrugere a ordinii 
existente, într-o perspectivă ce nu avea mare lucru în comun 
cu „revoluţia” în accepţia sa marxistă. Caracterul ambiguu al 
fascismului derivă din această dorință de sinteză între idealurile 
de extremă-stîngă şi cele ale dreptei radicale, acestea din urmă 
în contextul înflăcărării patriotice care domnea în Europa de 
la începutul secolului şi care după război avea să atingă paroxis- 
mul şi să le facă să triumfe în detrimentul celor dintii. 

Astfel se explică faptul că în țările în care fascismul s-a 
concretizat pentru prima oară şi a dat numele său unui întreg 
Şir de organizații şi de regimuri, acesta a trecut repede de la 
revoluţie la contrarevoluţie. Este neîndoielnic că pentru primele 
grupări care s-au adunat în jurul lui Mussolini în primăvara lui 
1919, voinţa de a distruge ordinea burgheză a trecut pe primul 
plan. Primii fascişti nu au fost „gărzile albe” formate din cei 
care aveau de apărat interese şi privilegii. Ei au apărut în mod 
spontan pe pămîntul Italiei aflată în plină criză, cerînd revendi- 
cări care le erau specifice, cu un program care nu prevedea 
păstrarea structurilor sociale existente, cu o cultură politică ce 
asocia națiunea cu poporul şi care nu era străină de tradiţia 
garibaldistă. Aceasta nu a durat însă prea mult. Între naţiune şi 
revoluţie, membrii fasciilor au optat repede pentru prima, în 
momentul în care a fost clar că aceasta putea să se prăbuşească 
sub asaltul maselor care, credeau ei, erau manevrate de statele 
majore bolşevice. În contextul evenimentelor din vara lui 1920, 
aderarea la fascism a numeroase elemente reacționare auten- 
tice, sprijinul financiar adus organizaţiei lui Mussolini de către 
agrarieni şi de unii reprezentanți ai patronatului pentru care 
aceasta reprezenta un zid de apărare împotriva unei noi ofensive 
revoluţionare, iluzia creată în rîndurile unei mari părți a claselor 
conducătoare că se puteau servi de Mussolini pentru a restabili 
pacea internă şi privilegiile, pentru ca apoi, la prima ocazie să 
se debaraseze de el, toate acestea au jucat un rol important în 
transformarea fascismului din prima etapă — cel contestatar al 
ordinii burgheze — în brațul înarmat al contrarevoluţiei. Iar 
acest fascism, fondat pe alianţa tactică a elementelor mic-bur- 
gheze a fost cel care a constituit. sprijinul esențial al primei for- 
me a mişcării şi al claselor conducătoare care i-au oferit sub- 
venții şi înţelegeri secrete cu aparatul de stat şi care s-a instalat 
la putere în anii douăzeci. 

De acum înainte, fascismul ajuns la putere avea să devină 
pentru o mare parte a burgheziei europene — mai mult sau mai 
puţin importantă, mai mult sau mai puţin convinsă, în funcţie 
de ţară şi în funcţie de soliditatea structurilor şi practicilor 

democratice —un model de guvernare şi de organizare socială, 
mult mai bine adaptat la cerinţele momentului comparativ cu 
democraţia liberală şi instituţiile parlamentare. Acesta asigură 
integrarea maselor într-o societate aproape distrusă şi destabili- 
zată, realizează rapid un baraj împotriva revoluţiei marxiste şi 
stopează „decăderea” naţiunilor europene, caută în sfîrşit o 
soluţie pentru marile dificultăţi provocate de dereglarea meca- 
nismului economic, care să nu fie cea a colectivizării şi a nive- 
lării egalitariste. Fără îndoială, se considera cel mai adesea în 
ţările industrializate ale Europei de Nord şi de Vest, că dacă 
fascismul se potrivea perfect Italiei, acesta nu putea fi importat 
aşa cum era în state mult mai avansate din punct de vedere 
economic şi avînd structuri sociale diferite. Se lua totuşi în 
consideraţie faptul că anumite aspecte şi nu dintre cele mai 
lipsite de importanţă — adaptarea parlamentarismului, de 
exemplu, sau încadrarea corporatistă a structurilor sociale — 
meritau să fie privite altfel decît nişte curiozităţi exotice. Criza 
care avea să se abată asupra Europei la începutul anilor treizeci 
Şi repunerea în discuţie a ceea ce mai rămăsese din crezul liberal 
nu putea decît să consolideze această tendință apărută odată 
cu războiul. 


Marea criză 


Europa cunoscuse de la începutul erei industriale, un 
anume număr de crize care i-au afectat serios puterea econo- 
mică şi coeziunea socială. Totuși niciuna nu a fost, ca durată şi 
ca violență, atît de gravă ca cea care a lovit lumea capitalistă 
în cursul celor zece ani care au precedat cel de al doilea război 
mondial. 

Cauzele „marii crize” sînt discutate şi astăzi şi nu se 
poate ajunge la o concluzie unanim acceptată. Au avut rolul 
lor, în proporţii diferite, îmbinarea fenomenelor ciclice de întin- 
dere mică şi mijlocie, efectele dezechilibrului care afectau de 

la război încoace schimburile internaționale, cele ale speculații- 
lor de bursă şi ale înmulțirii creditelor mai ales în Statele Unite, 
îndatorirea exagerată a unor țări europene sau din alte zone 
față de marea putere de dincolo de Atlantic, diferenţa tot mai 
mare între o producţie din ce în ce mai bogată şi o piață de 
desfacere ce se reduce pe măsură ce veniturile devin din ce în 
ce mai mici, nivelul crescut al protecţionismului american care 
i-a împiedicat pe partenerii Statelor Unite să-şi refacă activele 
înainte de război. Toate acestea sînt tot atîtea semne ale unei 
imense dereglări la scară planetară, de care nu numai Statele 
Unite sînt responsabile, dar pentru care reprezintă elementul 
accelerator, din cauza poziției centrale pe care o ocupă în econo- 
mia mondială. 

Istoricii economişti sînt mai sensibili astăzi la semnele 
prevestitoare ale crizei. Unii insistă chiar asupra dezechilibrelor 
economice europene de la sfîrşitul anilor douăzeci şi asupra 
răspunderilor unor state de pe bătrînul continent, cum ar fi 
Franța de exemplu care, potrivit unor economişti anglo-saxoni 
ar fi contribuit serios la crahul de pe Wall Street, în măsura în 
care, începînd din 1928 (francul Poincar€) ea ar fi atras capita- 
lurile instabile aflate în căutarea unor profituri speculative, 
provocînd astfel o penurie de lichidităţi pe piaţa new-yorkeză 
şi reducînd creditul şi creşterea continuă a valorilor mobiliare. 
Adevărul este că, crahul de pe Wall Street va declanşa criza 
provocînd distrugerea rapidă a mecanismelor creditului care 
asigurase „prosperitatea” anilor douăzeci şi aducînd după sine, 
din aproape în aproape o depresiune fără precedent a economii- 
lor capitaliste. 

Fără să insistăm asupra aspectelor specifice ale crizei 
americane, care nu face obiectul studiului nostru, vom aminti 
în treacăt că debutul crizei a fost marcat de falimentul bursier 
din octombrie 1929. Ordinele de vînzare care s-au înmulțit 
brusc începînd de pe data de 22, iau o amploare catastrofală în 
şedinţa din 24. Aceasta este „joia neagră” cînd 12 milioane de 
acțiuni sînt aruncate pe piață fără să se găsească cumpărători. 
Cursurile scad, fiecare vrînd să scape de titlurile sale pînă nu 


ISTORIA _ EUROPEI 79 


este prea tîrziu. Numeroase bănci care plasaseră banii clienţilor 
în acţiuni, sînt nevoite să falimenteze. Datornicii care contau 
pe veniturile provenite din creşterea valorii titlurilor bursiere, 
neîntreruptă de 5 ani, nu mai pot să-şi plătească datoriile iar 
depunătorii care au acceptat titluri în garanţie, nu reuşesc să le 
vîndă pentru a compensa imposibilitatea de plată a debitorilor 
lor. Altfel spus, întregul sistem pe care se baza creşterea rapidă 
a economiei americane se prăbuşeşte. Băncile îşi reduc credi- 
tele, se produce o împuţinare a banilor care are drept consecință 
paralizarea producţiei şi a consumului. Trei luni după crahul 
de pe Wall Street, producţia de automobile s-a redus la jumătate, 
trăgînd după sine şi industriile producătoare de piese de schimb, 
industria petrolului şi a cauciucului. Preţurile la produsele in- 
dustriale scad cu 30 % în trei ani, în timp ce cele din sectorul 
agricol cu 70 %. În 1933, PNB (Produsul Naţional Brut) al 
Statelor Unite nu reprezintă decît jumătate din cel din 1929 şi 
există la această dată 17 milioane de şomeri. 

Legătura dintre economia nordramericană şi cea euro- 
peană face ca bătrînul continent să nu poată evita criza prea 
mult timp. Refăcută doar parțial după război, Europa trece şi 
ea printr-o perioadă de strîmtorare în agricultură şi suportă 
consecinţele suprainvestiţiilor speculative din industriile pilot 
făcute în timpul celei de a doua revoluții industriale. Reducerea 
comerțului mondial (în scădere cu două treimi din valoarea sa 
între 1929 şi 1932) afectează mai ales acele țări europene a 
căror economie se bazează pe schimburile comerciale: este 
cazul Regatului Unit şi al Germaniei. Dar mai ales reducerea 
creditului internaţional al cărui volum se micşorează la jumătate 
în cursul celor doi ani de după crah şi retragerea masivă a 
capitalurilor americane investite în Europa vor accelera procesul 
de propagare a crizei. 

Țările germanice, care din 1924 au beneficiat mai mult 
decît altele de creditele americane, sînt cele care suferă cel 
mai repede şi cel mai intens. Prima este Austria cu falimentul 
din 1931 al Kredit Anstali, cea mai mare bancă vieneză care 
trage după sine în naufragiu toată rețeaua bancară austriacă. 


80 SERGE BERSTEIN, PIERRE MILZA 


Germania este lovită după cîteva săptămîni. Falimentul unuia 
dintre cele mai importante grupuri textile, Nordwol/e grăbeşte 
falimentul băncii Danarbank una dintre cele mai puternice 
instituţii de credit, iar pe 13 iulie, cancelarul Briining trebuie 
să hotărască închiderea tuturor instituțiilor de credit şi a caselor 
de economii. Ele nu se vor redeschide decît peste o lună, dar 
cu restricţii severe în ceea ce priveşte retragerea fondurilor şi 
operaţiunile de schimb. Afectată în acelaşi timp în posibilitățile 
de creditare şi pe pieţele de desfacere externe, industria germană 
se scufundă rapid în criză. Producţia de cărbune scade de la 
160 la 100 de milioane de tone, cea de fier de la 16 la 5,7 
milioane de tone, iar în 1932 în Germania există 6 milioane de 
şomeri. 

În Marea Britanie unde stagnarea este mai veche, şi are 
un caracter structural, criza pare la început mai puțin violentă. 
Aici, reducerea comerțului internațional este hotărîtoare, căci 
lipseşte această ţară al cărei echilibru economic se datorează 
în mare parte exporturilor, de pieţele sale de desfacere externe. 
Din 1929 în 1931, producţia a scăzut deja cu 30 % iar vînzările 
externe s-au redus la jumătate. Balanța devine deficitară, ceea 
ce provoacă o pierdere mare în aur şi mari dificultăți monetare. 
În urma retragerilor masive de capital american şi a falimentu- 
lui băncii Kredit Anstalt, unde erau plasate numeroase fonduri 
britanice, băncile apelează la Banca Angliei, care, pentru a 
salva lira, trebuie la rîndul ei să ceară ajutorul lui Federal Reserve 
Board American şi al Băncii Franţei. 

Din toate țările industrializate de pe bătrînul continent, 
Franța este ultima afectată de criză. Şi aceasta datorită unei 
mari autonomii economice pe care i-o asigură bogăţia agricolă, 
datorită unei industrializări moderate şi unei concentrări indus- 
triale mai reduse decît cea existentă la partenerii săi, unor inves- 
tiţii străine de mai mică importanță şi datorită rezistenței francu- 
lui Poincare. Criza nu afectează Franța decît în 1932 ca urmare 
a devalorizării monedei engleze care reduce competitivitatea 
preţurilor franceze şi scade simţitor exporturile. În Franţa, se 
poate vorbi mai mult decît de o criză brutală, de o stagnare pre- 

lungită, oarecum comparabilă cu cea din Anglia din anii 
douăzeci. Într-adevăr, producția industrială nu scade decât cîte 
puțin — cu 20 % între 1929 şi 1933 — iar numărul şomerilor nu 
depăşeşte în 1933, 350.000 (500.000 în 1935), în timp ce în 
Marea Britanie la aceeaşi dată acesta atinge 2.800.000. 

Efectele sociale ale crizei au afectat în Europa, în măsuri 
diferite, toate țările şi toate categoriile sociale. Ţărănimea a 
suferit mai ales la țările exportatoare de cereale ale Europei 
Răsăritene unde vînzările dificile şi reducerea suprafețelor însă- 
mînțate au agravat situația muncitorilor agricoli şi au mărit 
datoriile marilor proprietari. Salariaţii din industrie şi din co- 
merţ au suferit consecințele conjugate ale micşorării salariilor, 
ale reducerii timpului de lucru şi mai ales ale șomajului. În 
țările în care, ca în Franța, muncitorii imigranți erau numeroşi 
(aproape 3 milioane în 1931, adică 7 % din populaţie) resenti- 
mentele populaţiei active se îndreaptă frecvent împotriva 
acestor „duşmani interni” veniţi ca italienii, polonezii şi spaniolii, 
să ia locurile de muncă ale localnicilor şi să răspîndească idei 
subversive. În sfirşit clasele mijlocii au fost afectate şi ele de 
devalorizare (rentierii), de falimentele şi de stagnarea comerțu- 
lui cu amănuntul (meseriaşi, comercianți lăsați pradă concurenței 
marilor întreprinderi) sau de măsurile deflaționiste (funcțio- 
narii) adoptate de unele guverne pentru a lupta împotriva depre- 
siunii. Numeroase persoane aparținînd acestor categorii sociale 
impută responsabilitatea crizei şi ineficacitatea măsurilor luate, 
slăbiciunii regimului bazat pe democraţie liberală. 


Lupta împotriva crizei şi limitarea 
liberalismului 


Toate principiile fundamentale ale liberalismului econo- 
mic — individualism, nonintervenţia statului, libera concurență 
ctc. — par să fi dat greş în Europa aflată în plină criză. Odată cu 
aceasta dispare un anumit oportunism, încrederea în progres 

Şi în angajarea omenirii pe calea spre un viitor de pace, de 
fericire, de dezvoltare a individualităților şi de armonie socială. 
Altfel spus, o întreagă cultură politică a burgheziei occidentale 
este repusă în discuţie de marea criză economică, aşa cum se 
întîmplase şi în timpul războiului. Statele se repliază asupra 
lor înselor şi adoptă practici economice ce dădeau dovadă de 
un naționalism exagerat. 

Peste tot şi în toate domeniile există tendința de intervenţie 
a statului. Desigur că la începutul crizei s-a încercat o atenuare 
a efectelor prin adoptarea soluţiilor „clasice” conforme princi- 
piilor liberale. În Germania, Regatul Unit, Franţa (cu guvernul 
moderat al lui Flandin și mai ales al lui Laval) s-a recurs la 
aplicarea unor măsuri deflaționiste care aveau drept scop să 
apere moneda naţională prin reducerea cheltuielilor publice şi 
să reechilibreze balanța comercială prin scăderea costurilor 
de producție. 

Aceste politici economice au fost oprite brusc de opoziția 
sindicatelor, care resping reducerile salariale proiectate şi sau 
aplicate efectiv (în Franța, Laval hotărăşte în 1935 o scădere 
bruscă a salariilor de 10%, în Marea Britanic micşorarea solde- 
lor provoacă revolte în Royal Navy) sau de reacţiile defensive 
ale altor țări al căror protecţionism sau devalorizare monetară 
nu puteau decît să provoace eşecul metodelor deflaționiste ale 
concurentelor lor. Pe de altă parte, sumele încasate de stat, 
reduse de criză, se micşorau într-un ritm mai rapid decît cel al 
cheltuielilor, aceasta făcînd să dispară orice perspectivă de 
reechilibrare bugetară: deflaţia nu făcea decît să adîncească 
depresiunca deja strîns legată de lipsa monedei şi de scăderea 
bruscă a puterii de cumpărare. 

A fost deci necesar să se schimbe politica şi să se accepte 
ideea că instituţiile publice aveau un rol major în reglarea eco- 
nomiei. Ceea ce se aşteaptă de acum dc la stat este ca acesta să 
nu mai fie doar un simplu arbitru al fenomenului economic, ci 
un „dirijor” căruia îi revine rolul de a stabili orientările princi- 
pale ale vieţii economice şi sociale. În această calitate, acesta 
este obligat să ia măsuri de coordonare: reglementarea prețuri- 

lor şi salariilor care încetează să se mai supună legii cererii şi 
ofertei, susținerea cursului prețurilor la produsele agricole 
printr-o politică de prime şi subvenţii şi organizarea piețelor, 
salvarea întreprinderilor aflate în dificultate, stabilirea unor 
proiecte de mari lucrări publice care să absoarbă şomajul etc. 

În Europa anilor treizeci, se ajunge deci la o „politică 
de dirijare” a cărei intensitate diferă mult de la o ţară la alta, în 
funcţie de regimul politic în vigoare şi de antecedentele istorice. 
Aceasta este totală în Rusia stalinistă unde colectivizarea în 
exces şi planificarea au făcut să dispară orice inițiativă privată 
şi este foarte accentuată în țările cu regimuri totalitare fasciste 
Şi naziste unde structurile economice rămîn capitaliste, chiar 
cu un caracter capitalist accentuat, dar în care Statul îşi impune 
cu autoritate diferiților factori sociali opțiunile proprii. Ea este 
sensibil mai simplă în marile democraţii ale Europei industria- 
lizate, unde se confruntă de altfel cu opoziţia unor interese 
care în ciuda crizei rămîn fidele dogmelor liberale şi unde sub 
influența lui Keynes se elaborează o soluţie de compromis între 
liberalismul necontrolat şi intervenţionism. Economistul brita- 
nic preconizează pentru creşterea investițiilor publice, o mai 
bună distribuire a veniturilor şi o inflație controlată şi limitată. 
EI consideră că moneda nu trebuie să mai fie considerată un 
element neutru al economiei, ci un instrument activ în serviciul 
unei politici de relansare şi de redistribuire. Trebuie deci ca 
aceasta să nu mai depindă de aur „această veche relicvă bar- 
bară” şi să i se coboare cursul pentru a se susține exporturile. 
Altfel spus, pentru autorul Teoriei generale a locului de muncă, 
a profitului şi a monedei (1936), Statul trebuic să joace rolul 
unui moderator al vieții economice, folosind exclusiv căi finan- 
ciare şi fără să afecteze profiturile. 

Aceste principii keynesiene vor exercita o mare influență 
asupra politicii economice a marilor democraţii. Măsuri de 
„revizuire a inflaţiei” sînt adoptate în Statele Unite în cadrul 
numitului New Dea/P!, dar şi în mai multe state europene, mai 
ales în Marea Britanie, în Suedia şi în Franţa Frontului Popular. 
Totuşi, aplicarea acestora a fost adesea lipsită de coerență, în 

măsura în care guvernele ezitau să se angajeze cu curaj pe 
noua cale a intervenționismului pentru care nu dispuneau de 
informaţii suficient de precise şi de o îndemînare tehnică. Timpul 
„tehnocraţilor” nu sosise încă. Rezultatele au fost deci sensibil 
diferite de la o țară la alta. Dacă au fost satistăcătoare în Marea 
Britanie şi în Suedia, în Franța ele au fost mai degrabă o decepție. 

Global, criza a tulburat profund peisajul economic al 
Europei. Ea a distrus definitiv ideea potrivit căreia a lăsa lucru- 
rile să decurgă de la sine nu putea să ducă la bunăstare şi la 
fericirea tuturor. Ea a provocat apariţia unor noi concentrări 
industriale și financiare, dar şi o consolidare evidentă a organi- 
zațiilor sindicale (cel puţin în țările democratice) cărora li s-a 
recunoscut pe deplin dreptul de a mijloci cu patronatul condi- 
țiile şi reglementările muncii în întreprinderi. Ea a fost însoțită 
de o generalizare şi o aprofundare a politicilor sociale. Odată 
cu indemnizaţia de şomaj, crearea alocaţiilor familiale, a conce- 
diilor plătite, a apărut şi noţiunea de „salariu social” care nu 
mai este o simplă compensație a muncii şi care este garantat 
de „statul providenţial” 

Iată care sînt aspectele pozitive pe termen lung ale tulbu- 
rărilor provocate de „Marea criză” Pe termen scurt bilanțul 
este evident cu mult mai puțin strălucit, mai ales raportat la 
una din implicaţiile sale internaţionale. Criza a întărit conside- 
rabil naționalismele economice. Reducerea comerțului interna- 
țional şi penuria de devize a determinat statele să caute soluții 
de autonomie în domeniul aprovizionării, a produselor alimen- 
tare sau a materiilor prime, şi să se folosească fără cea mai 
mică reținere de arma protecţionismului sau de cea a scăderii 
cursului monetar. Chiar şi Anglia, legată prin tradiţie de dog- 
mele liberului schimb şi al monedei forte, va renunţa în 1932 
Şi la una şi la cealaltă pentru a-şi repune pe picioare comerțul 
exterior. Cît despre dictaturile totalitare, ele vor merge pînă la 
capăt în politica de izolare, practicînd autarhia şi trocul şi bazîn- 
du-şi relansarea economică pe o politică de înarmare excesivă 
Şi aceasta cu consecințele pe care ni le imaginăm şi pe care 
vom avea ocazia să le examinăm în următorul capitol. 

Fără să se poată vorbi într-adevăr de o relansare econo- 
mică, toate aceste aspecte apar în momentul în care se profi- 
lează criza internaţională care va arunca Europa într-un nou 
conflict planetar. În 1939, cînd acesta izbucnește, „Marea criză” 
este departe de a fi rezolvată. Europa oferă spectacolul unei 
utilizări sub cotele normale a utilajelor şi a milioane de oameni. 
După zece ani de la „joia neagră” de pe Wall Street, criza con- 
tinuă să-şi etaleze consecințele funeste, începînd cu cea care 
la Berlin, a adus la putere în ianuarie 1933, un fost caporal al 
Reichswehrului, de origine austriacă, devenit liderul carismatic 
al Partidului Naţional-Socialist. 


Venirea la putere a nazismului 


Înfrângerea din 1918, prăbușirea Reichului imperial, răz- 
boiul civil care i-a pus față în față pe spartachişti şi pe social 
democrați, aliaţi cu forțele conservatoare, umilirea primei 
puteri industriale a Europei de către Dictatul de la Versailles, 
în sfîrşit declanşarea unei inflații fără precedent în istoria mone- 
tară a lumii capitaliste şi ale cărei consecinţe sociale au fost 
catastrofale, toate acestea au făcut ca primii paşi ai Republicii 
de la Weimar să coincidă cu un traumatism profund suferit de 
națiunea germană. Astfel, noul regim s-a confruntat în timpul 
primilor ani ai existenţei sale cu dificultăți imense care au fost 
cît pe ce să arunce Germania în anarhic sau în dictatură. 

La sfîrşitul lui 1932, în momentul în care Stresemann a 
devenit cancelar, ordinea fusese restabilită peste tot, dar viitorul 
Republicii, de care burghezia conservatoare părea pînă la urmă 
să fie ataşată, era departe de a fi sigur. Desigur, restabilirea 
situației monetare şi a păcii sociale care a însoțit perioada de 
prosperitate, au favorizat regresul partidelor extremiste. În 
alegerile din decembrie 1924, naziştii şi comuniştii nu au obți- 
nut mai mult de 3 % şi respectiv 9 % din voturi. Dreapta a 
profitat de consolidarea aparentă a Republicii, socialiştii (cu 

mai mult de un sfert din voturi) fiind înlăturați de la putere de 
Dr. Luther, al cărui guvern se sprijinea pc o coaliție conserva- 
toare care îi includea pe conaționalii germani. 

Această tendință s-a consolidat prin alegerile preziden- 
țiale din 1925. La al doilea tur, în timp ce partidele republicane 
se grupau în numele catolicului Marx, dreapta hotăra cu abili- 
tate să-şi retragă candidatura în favoarea bătrînului mareşal 
Hindenburg, ales cu 14,6 milioane de voturi, față de cele 13,7 
milioane pentru Marx şi 2 milioane pentru comunistul Thelmann. 
Ori, chiar dacă noul şef al statului a aplicat conştiincios regulile 
constituționale, în timp ce formațiunile de dreapta îl împingeau 
să facă abstracţie de Parlament şi să guverneze sprijinindu-se 
pe articolul 48 din constituţie (care îl autoriza să-şi asume puteri 
depline în „situaţii excepţionale”), el se gîndca în acelaşi timp 
la restaurația imperială şi şi-a orientat regimul într-o direcție 
ultraconservatoarc. 

Toate acestea erau cu atît mai îngrijorătoare pentru viitor, 
cu cît numeroase semne arătau că democrația germană nu era 
la adăpost de tulburările nou apărute. Instabilitatea industriei, 
datorată fragilității coaliţiei guvernamentale bazată pe o alianță 
precară dintre partidelc de centru şi ale dreptei conservatoare, 
îngrijorarea claselor mijlocii provocată de prăbuşirea valorilor 
tradiționale pe care pare să o anunţe formidabila explozie cultu- 
rală din anii douăzeci, refuzul de a admite clauzele umilitoare 
ale tratatului de la Versailles, au favorizat, toate la un loc, renaş- 
terea mişcărilor extremiste şi avîntul formațiunilor paramilitare 
finanțate de marile întreprinderi private. 

Alfred Hugenberg, fondatorul Ligii Pangermanice, fost 
preşedinte al firmei Krupp şi posesor al unui imens imperiu 
mediatic (35 % din ziare, 90 % din producţia cinematografică) 
a adunat foşti membri ai gărzilor de voluntari într-o puternică 
organizație paramilitară a „Căştilor de Oțel” (Stahlhelm) care 
avea în 1930, 500.000 de membri şi se prevala de o ideologie 
strict naționalistă şi conservatoare şi alte mişcări ca Herren 
Klub, Juni Klub, „naţional-revoluţionarii”, „naţional-bolşe- 
vicii” etc., care respingeau valorile „burgheze” visau o transfor- 

mare radicală a societăţii şi pretindeau că îmbină conservatoris- 
mul cu revoluţia. Dintre toate, în ajunul crizei, cel mai influențat 
cra deja Partidul Naţional Socialist Muncitoresc German 
(PNSMG)? a lui Adolf Hitler. 

Deci criza va servi brusc drept trambulină acestor adver- 
sari ai Republicii. În Germania, ca a fost deosebit de violentă 
din cauza retragerii masive a capitalurilor americane şi a supra- 
cchipării industriale pe care tocmai acestea au făcut-o posibilă. 
Ea a avut mai ales consecinţe sociale catastrofale. În 1932, 
crau 6 milioane de oameni la care trebuie să adăugăm 8 milioane 
de oameni parțiali care nu primesc decît salarii reduse. În total, 
mai mult de jumătate din populația germană este afectată de 
criza locurilor de muncă din care cei mai loviți sînt muncitorii, 
tinerii şi cadrele. 

Republica de la Weimar care de la începutul lui 1924 
cunoştea o epocă de mare prosperitate, vede dintr-o dată spec- 
trul mizeriei abătîndu-se asupra ci. Accasta afectează în primul 
rînd clasele populare urbane care reacționează oferindu-şi 
sufragiile partidelor care le promit o ameliorare apreciabilă a 
situaţiei lor. Comuniştii sînt primii care bencficiază de această 
mişcare de fond. Ei progresează dc la un scrutin la altul şi cînd 
cancelarul Briining dizolvă Reichstagul în 1930, după ce a 
încercat să stopeze criza prin mijloace clasice culege patru 
milioane şi jumătate de voturi. 

Exact ca şi în perioada de după război, clasele mijlocii 
sînt şi ele ăfectate de criză şi suportă consecințele măririi prețu- 
rilor, a devalorizării monetare şi a politicii deflaţioniste a lui 
Briining. Numeroşi reprezentanţi ai acestor categorii suferă în 
plus şi de pierderea care însoţeşte marginalizarea şi proletariza- 
rea acestei societăţi încă foarte ierarhizată şi legată de semnele 
recunoaşterii sociale. Astfel, disperarea o împinge să se îndrepte 
către socialişti şi comunişti care îi propun un remediu mai rău 
decît răul, dar alături de cei care pretind că îi oferă o soluţie 
„conservatoare”, adică lichidarea Republicii burgheze și înlo- 
cuirea acesteia cu o „nouă ordine socială” care să respecte valo- 
rile şi prerogativele celor care au „făurit Germania”. 

La începutul anilor treizeci, această masă pe care răz- 
boiul şi două crize succesive au destabilizat-o, este gata să-şi 
ofere sprijinul celor care îi promit o îmbunătățire a situaţiei în 
care se află, o compensație pentru frustrările provocate de înfrîn- 
gere dar mai ales modalitatea de a opri înaintarea spre comu- 
nism. Clasele mijlocii vor fi cele care vor furniza Partidului 
Naţional-Socialist baza electorală de care are nevoie pentru a 
porni lupta de cucerire a puterii. 

Omul care se află în fruntea acestei organizații nu este 
ca Mussolini pe care îl admiră şi îi serveşte drept model, un 
fost adept al socialismului revoluționar. Desigur, în PNSMG 
există oameni care, ca frații Strasser, sînt tributari acestei culturi 
politice şi care cred sincer că pot să împace naționalismul cu 
revoluţia socială, dar aceştia sînt cu mult mai puțin numeroşi 
decît în fascismul italian la începuturile sale. Hitler însuşi, dacă 
nu ar fi fost dornic de cuvinte demagogice menite să-şi atragă 
masele, ar fi aparţinut fundamental dreptei radicale şi ultrana- 
ționaliste. De origine mic burghez, el este mai precis un declasat 
care întrupează în propria-i persoană toate frustrările şi toate 
speranţele pierdute ale categoriei sociale şi ale generaţiei cărora 
le aparţine. Acesta este motivul pentru care mulți germani vor 
crede că se recunosc în el. 

Hitler s-a născut în 1889 în Austria, într-un mic oraş si- 
tuat aproape de frontiera bavareză, unde tatăl său era vameş. 
La Viena, unde se duce la 16 ani şi unde încearcă de două ori 
să intre la Academia de Pictură, apoi la Munchen unde ajunge 
în 1912 el duce o viață grea, îşi face o cultură de autodidact şi 
se inițiază în politică. Aici îl va surprinde războiul pe care îl 
aprobă cu entuziasm. Reformat de armata austriacă, se înrolează 
într-un regiment bavarez, luptă cu curaj, este rănit, decorat cu 
Crucea de Fier clasa I şi remarcat de şefii săi. 

Demobilizat, el revine la viața sa de semimarginalizat 
purtînd în suflet nostalgia perioadei petrecute pe front. Trăind 
modest din cîteva subvenții oferite de armată în schimbul activi- 
tăţii de „supraveghere” pe care o exercită pe lîngă diferite gru- 
puri subversive, el este tipul combatantului decepționat gata 

să se angajeze în micile grupări ultranaţionaliste foarte 
numeroase în Germania de după înfrîngere. În 1919, aderă la 
„Partidul Muncitoresc German”, un grup obscur de extremă 
dreapta a cărui conducere o va prelua curînd şi pe care îl va 
transforma în Partidul Naţional-Socialist (PNSMG). 

Ca şi Mussolini, Fiihrerul (liderul) PNSMG îşi îmbracă 
membrii în uniformă — cămaşă cafenie închis şi brasardă cu 
cruce încîrligată — îi organizează în unitați de luptă care îi atacă 
pe comunişti, încă puternici în Bavaria unde Republica lui Eisner 
a lăsat urme adînci. În noiembrie 1923, cînd iritarea naționalistă 
atinge apogeul, el se gîndeşte că este momentul să pună mîna 
pe putere în regiunea Bavaria. Dar „puciul de la braserie”eşuează 
într-un mod lamentabil iar Hitler ajunge pentru cîteva luni în 
închisoare. Viitorul stăpîn al celui de al II-lea Reich scrie aici 
Mein Kampf (Lupta mea), cartea în care îşi expune doctrina şi 
programul. 

Lucrarea, care va deveni cîţiva ani mai tîrziu un imens 
succes editorial, nu are nimic original. Studiul hitlerist reia de 
fapt, exagerîndu-le, temele pe care le dezvoltaseră la sfîrşitul 
secolului al XIX-lea, doctrinarii pangermanismului” şi cei care, 
ca francezii Joseph Gobineau, Georges Vacher de Lapouge şi 
Jules Soury sau ca scriitorul german de origine engleză H.S. 
Chamberlain, mare admirator al lui Wagncr şi ginerele maestru- 
lui de la Bayreuth, credeau că au găsit în rasa „ariană”, ai cărei 
reprezentanţi puri erau germanii, „rasa stăpînitoare” cărora le 
revenea dreptul să domine Europa. 

Întreaga doctrină a liderului PNSMG are la bază această 
teorie pseudo-ştiințifică. Dacă oamenii dolicocefali înalți şi 
blonzi care au populat spațiul germanic nu sînt stăpînii lumii, 
aceasta se datorează faptului că puritatea „rasei alese” a fost 
compromisă prin pătrunderea unor elemente alogene care i-au 
denaturat şi i-au degradat parţial caracterele şi care au împiedi- 
cat mersul normal al istoriei. Printre primii dintre aceşti „duş- 
mani ai poporului german” figurează evreii , bacili care distrug 
omenirea” şi care au dat naştere la tot ce Germania şi Europa 
consideră elemente destructive: democraţie, socialism şi chiar 
creştinism. 

Reichul datorează umilirea suferinței după tratatul de la 
Versailles tocmai acestor elemente străine. Ele sînt responsabile 
de înfrîngere şi de Dikrar, ele care au acceptat ca o parte a 
națiunii germane să intre sub dominația unor popoare inferioare 
ca slavii şi latinii. 

Plecînd de la aceste premise, al căror caracter paranoic 
exprimă clar frustrările unei populaţii pe care înfrîngerea şi 
prăbuşirea sistemului său de valori au traumatizat-o profund, 
Hitler expune cu pasiune „soluţiile” pe care naţional-socialis- 
mul le oferă Germaniei: distrugerea (nu se precizează încă în 
ce fel) a influenței elementelor străinc, evreii şi comuniştii, 
lichidarea democraţiei, doctrină fondată pe o egalitate nivela- 
toare, în consecință, înlocuirea regimului parlamentar cu insti- 
tuții puternice, dominate de puterea absolută a Fiihrerului, con- 
ducător carismatic care are menirea de a încarna şi de a executa 
„voinţa” poporului. Cît despre tezele „socialiste” şi anti- 
capitaliste, dezvoltate de Hitler într-o manieră foarte vagă în 
programul din 1920, cu scopul de a atrage masele şi din care 
nu se mai regăsesc în Mein Kampf decît cîteva urmc, acestea nu 
vor întârzia să dispară, dat fiind că alianţa din trecut cu anumite 
medii de afaceri necesita ca diatribele împotriva capitalului să 
fie trecute în surdină. 

Astfel, reconciliată cu natura sa specifică, Germania va 
putea să realizeze treptat programul pe care l-a conceput viitorul 
său şef. Mai întîi ea va înlătura toate piedicile pe care Diktaru/ 
de la Versailles le-a ridicat în drumul său către putere şi va încerca 
chiar prin forță să obțină revizuirea umilitorului tratat. Urmă- 
rind vechiul vis al pangermaniştilor ea sc va constitui apoi 
într-o „Germanie Mare” la care vor fi anexate toate populaţiile 
de limbă germană. În sfîrşit, pentru a-şi asigura condiţiile de 
viață demne de el, „poporul ales” va trebui să cucerească în 
Estul Europei un „spaţiu vital” în care reprezentanţii raselor 
„inferioare” vor fi.reduşi la starea de sclavie. Puterea „Marii 
Germanii” va fi atunci atît de mare încît va domina fără nici o 
dificultate Europa în care va instaura un sistem ierarhizat. Gru- 
purile etnice de origine apropiată (flamanzii, scandinavii, 

anglo-saxonii) vor deveni asociaţi „rasei stăpînitorilor”. Pe o 
treaptă mai jos vor urma popoarele amestecate ca latinii, apoi 
popoarele „inferioare”, evreii şi slavii. O „nouă ordine” va lua 
naştere astfel pe bătrînul continent regenerat, ordine despre 
care Hitler credea că va dura o mie de ani. 

Chiar dacă această „doctrină” ţine de fantasmagoric şi 
de delir, chiar dacă este fundamentată pe nişte pseudo-concepte 
claborate la sfîrşitul secolului precedent de cîțiva antropologi 
cu halucinaţii, nu se poate ignora faptul că prin însuşi simplis- 
mul ei, în momentul în care efectele devastatoare ale „Marii 
crize” scoteau la lumină toate frustrările şi toate spaimele acu- 
mulate de generaţia războiului, aceasta şi-a găsit o mare au- 
diență în rîndul maselor dezorientate, gata să găsească țapi 
ispăşitori care să dea socoteală de nenorocirile lor şi să aclame 
pe cel care pretindea că poate să le salveze. Soarta nefericită a 
Germaniei ca şi cea a Europei şi a umanității au vrut ca amploa- 
rea crizei să-l aducă la putere pe profetul megaloman autor al 
Mein Kampf şi să facă din delirul său mental doctrina oficială 
a Germaniei naziste. 

După eşecul puciului de la Miinchen, Partidul Naţional 
Socialist trage foloase de pe urma ultimelor tresăriri ale crizei 
şi a publicităţii de care şeful PNSMG sc bucură în urma 
evenimentului şi a procesului de după arestarea sa. Alegerile 
din 1924 îi aduc 32 de deputaţi aleşi. Nuinai că în anii următori, 
cu toate că după un an de închisoare, Hitler a reluat conducerea 
şi reorganizarea partidului, național-socialismul este uitat de 
populaţia care se bucură din nou dc prosperitate. La alegerile 
din 1928 elnu obţine decît 14 deputaţi care contează prea puţin 
în viața politică germană. Degeaba încearcă să sprijine Partidul 
Nazist pe o gardă pretoriană, SS-ul, menită să creeze un 
echilibru față de SA devenit prea puternic şi prea independent 
şi să curețe străzile de comunişti, acesta rămîne un grup minoritar 
condus de agitatori şi de aventurieri. 

Criza este cea care face din PNSMG o forță politică de 
prim plan. Recrutîndu-şi membrii (200.000 în 1930) şi alegătorii 
din rîndurile categoriilor sociale celor mai afectaţi de criză, 

Partidul Naţional-Socialist cîştigă adepți printre țăranii loviți 
de căderea exporturilor agricole, în burghezia mică şi mijloa- 
cele amenințate de proletarizare şi speriate de pericolul revolu- 
ției, în rîndurile şomerilor şi ale marginalizaților cărora organi- 
zațiile naziste le oferă un refugiu provizoriu împotriva sărăciei 
Şi în sfârşit în rîndul tinerilor al căror viitor pare a fi fără speranțe 
şi care cred că vor găsi în demagogia hitleristă un remediu 
pentru disperarea lor. Electoratul feminin pînă atunci tentat să 
voteze în favoarea centrului şi a partidelor conservatoare, trece 
şi el de partea PNSMG. Marea burghezie industrială şi finan- 
ciară, moşierimea, înalții funcționari şi conducătorii Reichsweru- 
lui sînt mai reticenți şi au mai degrabă o atitudine disprețuitoare 
faţă de „caporalul austriac”, dar cerințele urgente ale momentu- 
lui îi obligă să se gîndească la o alianţă tacită cu acesta. Hitler 
însuşi se arată hotărît să şteargă din discursurile sale punctele 
anticapitaliste şi din 1930 începe să se apropie de forțele conser- 
vatoare. El tratează cu reprezentanţii marii industrii, determină 
Reichswerul să legalizeze formațiunile sale armate şi îl înlocu- 
ieşte pe Otto Strasser, şeful SA cu Roehm, pe care îl consideră 
mai puţin revoluţionar. 

Adaptată la această clientelă amestecată, căreia candi- 
datul la dictatură îi promite totul şi nimic, propaganda nazistă 
obţine rezultate spectaculoase. La alegerile din septembrie 
1930, PNSMG obţine 6.400.000 de voturi şi 107 deputați. La 
prezidenţialele din 1932, Hitler însuşi nu ezită să-şi depună 
candidatura împotriva bătrînului mareşal Hindenburg. Spre 
uimirea generală, el obține la primul tur 36 % din voturile 
exprimate şi dacă Hindenburg îl învinge pînă la urmă în al 
doilea (19 milioane de voturi împotriva a 13 milioane), aceasta 
se datorează faptului că voturile stîngii şi extremei stîngi sînt 
reportate pe numele său. 

De acum înainte, Partidul Nazist constituie principala 
forță politică a țării. Legislativele din iulie 1932 îi aduc 230 de 
deputaţi din cei 607 existenţi în Reichstag. Formațiunile sale 
paramilitare deţin o situaţie avantajoasă şi întreţin o violentă 
agitaţie de stradă. Dr. Goebbels, care conduce sistemul de pro- 

pagandă al PNSMG, duce o campanie continuă care urmăreşte 
să-i convingă pe germani de caracterul „providenţial” al omului 
care apare acum ca ultima salvare în faţa avîntului pe care îl 
luase „bolşevismul” şi a decadenţei Republicii burgheze. 

În faţa pericolului, Hindenburg încearcă să guverneze 
fără nazişti dar nu are curajul să-i înfrunte direct, iar cînd cance- 
larul Briining încearcă să desființeze SA şi SS, bătrînul mareşal- 
preşedinte îl înlătură şi pentru a forma guvernul apelează la 
von Papen, reprezentantul burgheziei financiare. Acesta din 
urmă crede că dă dovadă de abilitate dizolvînd încă o dată 
Reichstagul. În fapt, la alegerile din noiembrie 1932, naziştii 
pierd 34 de locuri în timp ce comuniştii obțin 6 milioane de 
voturi, dar cele două partide de dreapta care îl susțineau pe 
von Papen se prăbuşesc obligîndu-l pe cancelar să-şi dea demisia. 
Hindenburg îşi îndreaptă atunci atenţia către şeful Reichsweru- 
lui, von Schleicher, cunoscut pentru ideile sale sociale avansate. 
Visînd deci nu o dictatură populară ci restaurarea monarhiei, 
preşedintele Reichului încearcă să bareze drumul nazismului 
încredințînd conducerea țării unui om care cu toate că este 
adeptul unor soluţii brutale, va încerca să guverneze spirijinin- 
du-se pe republicanii moderați, pe armată, şi pe sindicate cărora 
le promite un salariu minim şi împărțirea marilor domenii fali- 
mentare. Hitler se nelinişteşte şi odată cu el şi marii magnați 
ai economiei. 

De aceea, o mare parte a patronatului — Thyssen, Kirdorf, 
Krupp etc. — hotărăşte pînă la urmă, aşa cum au făcut cu zece 
ani în urmă şi reprezentanţii „Confindustriei” italiene, să-l 
susțină pe duşmanul declarat al democraţiei, în speranţa de a-l 
putea manevra după voia sa şi eventual să-l înlăture de îndată 
ce criza politică şi ameninţarea revoluţionară vor fi dispărut. 
Oare nu i-a asigurat Hitler că va reintroduce Fiiherprinzip în 
întreprinderi şi după ce va ajunge la putere, va angaja Germania 
într-o politică de înarmare care să favorizeze industriile grele? 
În schimbul acestor promisiuni el va obține fonduri importante 
pentru campania sa electorală. 

Von Papen, pe care Schleicher l-a înlăturat de la putere, 
se oferă drept intermediar. Pe 4 ianuarie 1933, el se întîlneşte 
cu Hitler la K6ln, acasă la bancherul Schroder şi îi propune să 
formeze împreună un nou guvern. Hitler acceptă, apreciind cu 
luciditate că fără îndoială mişcarea condusă dc el se află la 
apogeu şi că o nouă campanie de alegeri ar putea să-i fie fatală. 
Pe 28 ianuarie, Hindenburg îl demite pe Schleicher şi peste 
două zile îi oferă şefului PNSMG postul de cancelar. 


Totalitarismul hitlerist 


Intenţionînd să creeze o fundamentare legală dictaturii 
pe care vrea să o instaureze, aşa cum făcusc cu zece ani în 
urmă „Ducele” fascismului, Hitler încearcă să liniştească la 
început forțele conservatoare. Plasîndu-şi guvernul în care na- 
ziştii sînt minoritari sub semnul „reabilitării naţionale”, el îşi 
înmulțește declaraţiile legaliste şi se prezintă drept omul care 
va reconcilia tradiția istorică a Reichului imperial cu forțele 
noii Germanii. Dar, în acelaşi timp, el pregăteşte cu grijă instau- 
rarea puterii sale personale. 

Incendierea Reichstagului (27 februarie 1933), provocată 
de nazişti dar pusă pe seama adversarilor lor marxişti, îi permite 
lui Hitler să lichideze opoziţia „comunistă”: 4000 de militanţi 
sînt arestaţi printre care se află mulți socialişti. Campania elec- 
torală care începe imediat după „atentat” se desfăşoară într-o 
atmosferă de teroare, dar aceasta nu ajunge pentru ca să se 
ofere, majoritatea absolută naziştilor care au beneficiat totuşi 
de sprijinul financiar al oamenilor de afaceri. În timpul șcrutinu- 
lui de pe $ martie ei nu obţin decît 44 % din voturi şi 288 de 
locuri în Parlament din 647. Dar ce importanță are asta pentru 
Hitler? El dă ordin ca cei 81 de deputați comunişti să fie invali- 
daţi de Reichstagul care deliberează sub presiunea membrilor 
SA şi SS, iar de la Centrul Catolic obţine pe 23 martie, în 
schimbul promisiunii unui concordat, voturile care îi oferă pute- 
rea absolută pe timp de patru ani. 

Folosindu-se de acest instrument legal de desființare a 
libertăţilor cetăţeneşti, el instalează sistematic mecanismele 
dictaturii. Partidele politice sînt dizolvate ca şi sindicatele şi 
sînt înlocuite de un „Front al Muncii” organizat pe principii 
corporatiste. Partidul Nazist este declarat „partidul unic” 
Administraţia este „epurată”, iar centralizarea consolidată prin 
desemnarea unui Sraarhalter atotputernic la conducerea fie- 
cărui land. SA preia funcţiile politice, înlocuită în curînd de 
„o poliţie secretă de stat” (Gestapou)*, care devine repede cele- 
bră prin ferocitatea metodelor sale. În ciuda acestor măsuri 
teroriste care lovesc în primul rînd în clasa politică şi în evrei, 
ale căror magazine sînt boicotate, regimul care semnează cu 
Vaticanul un Concordat ce stabileşte statutul Bisericii catolice, 
pare să se bucure la sfîrşitul lui 1933 de un considerabil consens 
popular. 

Anul 1934 va fi totuşi dificil pentru noul regim. Dificul- 
tățile economice şi sociale (scăderca considerabilă a exporturi- 
lor, şomajul ridicat, micşorarea salariului nominal) persistă şi 
nemulțumesc salariaţii şi mediile de afaceri, în plus alimentînd 
noi opoziții care îl obligă pe Hitler să lupte pe două fronturi. 
Pe de o parte cel al burgheziei conservatoare îngrijorată de 
cxagerările milițiilor naziste, pe de altă parte cel al aripii de 
stînga a partidului, mai ales al celor din SA al căror şef, Ernst 
Roehm cere „desăvîrşirea revoluţiei”. „Noaptea cuţitelor lungi” 
pune capăt acestei perioade de incertitudine. Între elementele 
înaintate ale partidului său şi marile forțe conservatoare, Hitler 
Ic alege pe cele din urmă. În noaptea de 29 spre 30 iunie 1934, 
el dă ordin SS-ului lui Himmler să aresteze numeroşii conducă- 
tori ai SA dintre care mulți sînt executați imediat. Roehm însuși 
este închis la Miinchen apoi ucis. În acelaşi timp, Hitler se 
debarasează şi de ceilalți adversari ai săi şi îşi plăteşte polițe 
mai vechi. El ordonă asasinarea lui Gregor Strasser, şeful Acţiunii 
Catolice Klausener, a fostului cancelar von Schleicher, a lui 
von Kahr care a înăbuşit puciul din 1923 de la Miinchen şi a 
colaboratorilor lui von Papen. 

De aici înainte nimic nu mai stă în calea instalării unui 
regim totalitar, orientat în întregime spre realizarea obiectivelor 
fixate în Mein Kampf. Centralizarea este împinsă pînă la limita 
extremă. La moartea mareşalului Hindenburg, survenită pe 2 
august 1934, Hitler adaugă funcţiilor sale de. cancelar şi pe 
cele de şef de stat. Stăpîn deplin pe putere, el este totodată şi 
„comandantul suprem al armatei, şef al guvernului, deținător 
al puterii executive şi judecător suprem”. El nu convoacă decît 
în mod excepţional Consiliul de Miniştri ai cărui membri tre- 
buie să depună jurămînt de fidelitate şi de supunere. La condu- 
cerea fiecărui Land se află un Staathalter, un fel de guvernator 
atotputernic care depinde doar de Fiihrer şi a fost ales dintre 
naziştii cei mai loiali. 

De la marea epurare din iunie 1934, el stăpîneşte perfect 
Partidul Naţional-Socialist. „Partidul unic” este condus de 
Rudolf Hess, succesorul desemnat al stăpînului celui de al 
III-lea Reich. El îşi dublează numărul membrilor şi controlează 
administraţia locală dar rămîne un partid minoritar în care nu 
este necesar să fii membru pentru a ocupa funcții oficiale. Şi 
aici se observă o centralizare exagerată cu o organizare în Gaue 
(avînd drept şef un Gauleiter), subîmpărțite în cercuri, grupe, 
celule şi blocuri, totul formînd împreună cu administrația de 
stat, armata SS etc. o încîlceală de puteri şi de contraputeri 
concurente. 

Aparatul polițienesc este investit cu o putere redutabilă. 
Rolul membrilor SA a fost redus în favoarea celor din SS care 
formau o adevărată armată de 200.000 de oameni, împărțiți în 
unități combative de elită (Waffen SS) şi în „unităţile 'cu cap 
de mort” însărcinate să facă treburile „murdare” ale regimului 
(poliţie, paza lagărelor etc.). Menit să devină „matriţa” unei 
noi aristocrații rasiale, selecționată cu grijă şi fanatizată, SS-ul 
este condus de Reichsfiihrerul Himmler care are şi comanda 
Gestapoului. Aceste organizații care depind de Partidul Nazist, 
vor intra curînd în concurență, apoi în luptă deschisă cu servi- 
ciile de contraspionaj ale armatei, Abwehr, conduse de amira- 
lul Canaris. Metodele folosite sînt de o ferocitate nemaiauzită: 

asasinate, torturi, „sinucideri” puse la cale, lagăre de concen- 
trare care vor deveni în timpul războiului lagăre de exterminare. 
În 1939 există deja aproape un milion de deportați în lagărele 
de concentrare în număr de o sută, printre care cele mai celebre 
în sensul cel mai trist al cuvîntului sînt la această dată Dachau 
şi Buchenwald. 

Încadrarea indivizilor este mai întîi garantată de o instruire 
care se face sub influenţa totală a regimului. Personalul este 
„purificat” cu grijă, profesorii şi studenţii sînt supuşi unui con- 
trol foarte strict, ca de altfel şi manualele. Această acţiune este 
completată de cea a organizațiilor de tineret aparținînd partidului, 
Jungvolk, apoi Hitlerjugend care au drept scop formarea unor 
supuşi ascultători, bine antrenați fizic şi militar şi cu totul 
devotați regimului. Propaganda, condusă de Goebbels este 
deosebit de susținută. Utilizînd ca şi în Italia, numai că mult 
mai intens, mijloacele cele mai importante şi de mobilizare a 
maselor, ca şi imensele parade (cea mai importantă fiind „sărbă- 
toarea partidului” la Niiremberg), aceasta îşi propune să fanati- 
zeze poporul german. „Camera culturii naţionale” şi poliţia 
supraveghează şi interzic tot ce nu respectă linia ideologică a 
regimului. Bibliotecile sînt cenzurate şi mii de lucrări „subver- 
sive” sînt arse în pieţele publice. Drept consecință, cultura 
germană cunoaşte o decădere rapidă, iar numeroşi scriitori şi 
artişti de la Albert Einstein la Thomas Mann, de la Ştefan Zweig 
la Fritz Lang, de la George Grosz la Brethold Brecht, părăsesc 
țara sau refuză să-şi mai continue munca. 

Cît despre politica rasială, punctul central al sistemului, 
acesta se manifestă în acelaşi timp prin măsuri aşa zise de 
„protejare a rasei” (avantaje materiale şi recompense onorifice 
acordate familiilor „adevăraţilor arieni”, sterilizarea apoi elimi- 
narea indivizilor tarați) şi printr-o legislație îndreptată împotriva 
evreilor, care sînt supuşi brutalităților de tot felul. Aplicate în 
1935, legile de la Niiremberg, îi lipsesc pe evrei de dreptul de 
a vota şi le opresc accesul la numeroase ocupaţii: bănci, comerţ, 
edituri, profesiuni juridice şi medicale, funcţii publice etc., inter- 
zicîndu-li-se în plus căsătoria sau orice relații sexuale cu „Arie- 

nii”. Împotriva lor se iau măsuri jignitoare și segregaţioniste: 
sînt obligați să poarte steaua galbenă şi li se interzice accesul 
în anumite locuri publice. Începînd din 1938, naziştii declanşează 
împotriva evreilor germani un val de persecuții care, extinse 
în întreaga Europă ocupată, va da naştere în timpul războiului 
la cel mai monstruos genocid din istorie. 

Dar pînă la încheierea socotelilor cu acest „duşman 
principal al poporului arian”, Germania trebuie scoasă din criză 
şi pregătită pentru înfruntarea inevitabilă cu statele democratice. 
Contrar obiectivelor sale inițiale, nazismul nu încearcă să dis- 
trugă capitalismul. Dictatura hitleristă, ca şi cea care a triumfat 
la Roma, cu zece ani în urmă, vrea mai degrabă să consolideze 
marile interese private, cu condiţia ca acestea să colaboreze 
cu regimul şi să recunoască dreptul statului de a avea un rol 
director în viaţa economică. În schimbul supunerii, acestea 
vor profita din plin de refacerea Germaniei şi de înfrîngerea 
mişcării muncitoreşti. Sindicatele sînt desfiinţate şi înlocuite 
ca în Italia cu grupări corporatiste, avînd fiecare Fiihrerul său, 
reunite într-o organizaţie unică şi obligatorie: Frontul Muncii 
(Arbeitsfront) al cărui scop declarat este de a „reglementa ra- 
porturile dintre muncă şi capital conform interesului general” 
La începuturile regimului, Dr. Schacht adoptă o planificare 
suplă, dar în 1935 acesta este înlăturat de la conducerea econo- 
miei şi înlocuit cu Goering care prezidează comisia planificării, 
acesta fiind clar orientată către pregătirile de război. În sfirşit, 
se aplică o politică de mari construcții care să reducă şomajul. 

Încet, încet, Germania se îndreaptă spre autarhie, încer- 
cînd să-şi reducă importurile şi să-şi creeze o economie inde- 
pendentă de celelalte țări. Pentru aceasta, se dezvoltă agricultura, 
luptîndu-se împotriva exodului rural şi a fărîmițării pămînturi- 
lor, se încheie cu numeroase state acorduri în c/earing (orice 
import trebuie să fie compensat printr-un export cu aceeași 
valoare) şi datorită progresului din industria chimică, se dez- 
voltă fabricarea produselor înlocuitoare sau ersă/ze (cauciuc 
şi benzină sintetice, textile artificiale, etc.), pentru a se putea 
reduce importurile. 

Chiar dacă nivelul de trai nu creşte de loc, producţia 
(ace un salt spectaculos. În 1939, Germania produce pentru 
ncvoile proprii suficient grîu, unt şi zahăr şi devine a doua 
putere industrială a lumii. În același timp, problema şomajului 
pieței interne fiind destul de mici, începînd din 1936, este necesar 
ca o parte a industriei să se transforme în industrie de război. 
Avântul industrial al Reichului fiind bazat pe o politică de înar- 
mare şi pe cucerirea unui spațiu economic care să-i fumizeze 
Germaniei materii prime şi pieţe de desfacere, regimul hitlerist 
sc angajaează începînd din 1938 într-o politică de forță care 
duce direct la cel de al doilea conflict european. 


Evoluţia regimului fascist din Italia 


Dacă totalitarismul hitlerist s-a impus în Germania atît 
de repede şi atît de complet, nu se datorează numai faptului că 
această ţară avea predispoziţii în acest sens, a căror cauză 
trebuie de altfel căutată în evoluţia istoriei sale contemporane, 
şi mai ales în străfundurile „sufletului german”, ci şi pentru că 
şeful PNSMG a avut timpul necesar să studieze experiența 
mussoliniană permanent adaptată oricăror situații interne şi 
externe cu care s-a confruntat fascismul şi pentru că într-o 
oarecare măsură a beneficiat de existenţa unui „model” 

Hitler a făcut în aşa fel încît să depăşească repede modelul, 
apoi, la rîndul său să-l impună pe omologul său latin, deşi el 
nu neagă influența profundă pe care acesta din urmă a exercitat-o 
asupra lui. 

Transformarea regimului pluralist autoritar, pe care 
Mussolini îl instaurase după Marşul asupra Romei, într-o dicta- 
tură totalitară care nu a avut de înfruntat nici o opoziţie şi care 
viza clar înregimentarea maselor, datează, aşa cum am văzut 
din anii 1925-1926. După adoptarea legilor fascistissime, din 
sistemul inaugurat de Statutul din 1848 nu mai rămîn decît 

aparențele. Monarhia este susținută, dar regele — Victor- 
Emmanuel al III-lea, care pentru a-şi salva coroana a lăsat să 
se desfăşoare Marşul asupra Romei — este constrîns doar la 
rolul de reprezentare. Senatul este menţinut şi el doar pentru a 
se putea exploata referinţa la antica instituţie romană şi pentru 
a cruța fosta clasă conducătoare, dar chiar dacă membrii acestei 
înalte adunări sînt încărcaţi de oameni din partea regimului, ei 
nu au nici o putere concretă. Camera Deputaţilor este aleasă în 
condiţii care o fac să depindă strict de partid. De altfel, ea va fi 
înlocuită în 1938 de o „Cameră a fasciilor şi a corporațiilor” 
ale cărei funcţii sînt strict consultative, iar membrii săi sînt 
şefii corporațiilor fasciste. 

Esenţa puterii aparţine în fapt „Ducelui” În principiu 
acesta nu dă socoteală decît în fața regelui şi are mari atribuţii 
economice în calitate de ministru al corporațiilor şi militare ca 
şef suprem al armatei. El numeşte şi revocă miniştrii care nu 
sînt decît simpli executanți şi poate legifera prin decret-lege 
fără control parlamentar. Mussolini este asistat de Marele Con- 
siliu al Fascismului care adună în jurul său, pe lîngă foştii săi 
camarazi, miniştrii şi cîţiva înalți funcționari. 

Partidul unic are drept misiune înregimentarea şi supra- 
vegherea populaţiei, mobilizarea permanentă a acesteia în ser- 
viciul regimului răspîndind în rîndurile sale cuvintele de ordine 
ale puterii care veghează la aplicarea lor. El participă la menţi- 
nerea ordinii cu ajutorul miliției, organizație paramilitară ale 
cărei efective ating în 1940, 700.000 de mebri. La această dată, 
însuşi Partidul Naţional Fascist numără 3 miloane de membri 
fără a pune la socoteală organizaţiile anexe. Unii dintre membri 
sînt militanți sinceri, înscrişi în partid încă din timpurile eroice 
ale squadrismului, alţii, desigur cei mai numeroşi, devin 
membri din obligaţie profesională (profesorii şi majoritatea 
funcţionarilor trebuie să fie în principiu titulari ai carnetului 
de membru al Partidului Fascist, /a tessera) sau pur şi simplu 
din oportunism. Partidul „de elită” are deci o compoziţie care 
îl obligă periodic să treacă la purificări severe, efectuate de 
puternicul secretar general. Din 1931 pînă în 1939, această 
funcţie este deţinută de Achille Starace. 

Ca şi în Germania, nu este vorba numai de a supune 
națiunea voinței clasei conducătoare şi de a pune pe primul 
plan interesele acesteia, după regula dictaturilor clasice care 
sc dezvoltă în acel moment în Europa. „Fascismul”, în sensul 
peneric al termenului, în care se include regimul mussolinian 
şi cel german este de o natură total diferită. Autoritar, în sensul 
că nu tolerează nici o opoziţie şi nici o piedică în faţa voinței 
suverane a „conducătorului” naţiunii, acesta este în acelaşi timp 
şi în mod specific „totalitar'*5 ceea ce înseamnă că dirijează şi 
controlează în toate domeniile, activitatea şi gîndirea fiecărui 
individ, plasează societatea civilă sub dominaţia partidului şi 
statului şi acționează în profunzimea corpusului social în scopul 
de a obţine într-o primă etapă un consens cît mai larg posibil 
şi apoi, într-o a doua etapă, să transforme radical societatea și 
pe toți membrii acesteia. Scopul final este acela de a crea un 
„om nou”, complet diferit de individul creat de sistemul social 
şi de cultura burgheză. 

În această perspectivă, mobilizarea italienilor se realizea- 
ză pe două căi principale. Mai întîi prin educaţie care urmă- 
reşte mai puţin formarea unor spirite cultivate şi a unor cetățeni 
responsabili şi mai mult o rasă sănătoasă, curajoasă, disciplinată, 
rezistentă şi ataşată cu fanatism. În afară de şcoală care este 
fascizată intens (învățătorii trebuie să-şi ţină orele îmbrăcați 
în cămăşi negre), ca şi Universitatea ceva mai tîrziu (aici, pro- 
fesorii aparținînd marii burghezii sînt în majoritate adepți ai 
fascismului), tinerii de ambele sexe sînt înregimentaţi încă de 
la vîrsta de opt ani în diferite organizații aparţinînd „Operei 
Naţionale Balilla” Ei primesc o uniformă, arme de jucărie, 
participă la defilări şi parade. Băieţilor li se trezeşte gustul 
pentru viaţa în comunitate şi pentru activitățile militare. Fetele 
primesc şi ele o instruire fizică şi civică menită să facă din ele 
„mame viguroase”, gata să-şi sacrifice fiii pentru naţiune şi 
pentru Duce. 

A doua cale este propaganda, care capătă un aspect obse- 
dant şi utilizează masiv mijloacele moderne de informare şi 
de manipulare a spiritului. Presa, radioul, actualităţile cine- 

matografice, afişele uriaşe, benzile desenate, marile competiţii 
sportive, toate controlate îndeaproape de putere (care a creat 
un Minister al Presei şi Propagandei, transformat în 1937 în 
„Ministerul Culturii Populare” sau Minculpop) contribuie la 
mobilizarea maselor, la răspîndirea cuvintelor de ordine ale 
regimului („Crede, supune-te, luptă”, „Mussolini are întotdeauna 
dreptate” etc.) şi la răspîndirea unui naționalism agresiv. 

În sfârşit, pentru a se asigura de înregimentarea poporului 
italian şi pentru a distruge în el orice veleitate revoluţionară 
sau pur şi simplu revendicativă, statul corporativ fascist oferă 
sindicatelor, plasate sub controlul său, monopolul reglementării 
raporturilor dintre patron şi salariați şi pune întreaga viaţă eco- 
nomică şi socială sub o conducere unică de stat. În 1934 sindica- 
tele fasciste sînt incluse în corporaţii care îşi delegă reprezen- 
tanții într-un Consiliu Naţional în care se află reprezentanți ai 
statului şi membri ai partidului. În scopul obţinerii unei colabo- 
rări a claselor sociale şi a unei armonii sociale, sistemul avanta- 
jează patronatul. Acesta este preponderent la toate nivelurile, 
reprezentanţii muncitorilor nefiind decît funcţionarii sindica- 
telor fasciste care s-au constituit în instituite în care nu sînt 
admişi decît burghezii. Cît despre industriaşi şi proprietarii de 
pământuri care fac parte din organismele profesionale şi din 
Consiliul Naţional al Corporaţiilor, aceştia întreţin în general 
legături strînse cu şefii fascişti. Regimul şi partidul au dat astfel 
naştere unei noi elite conducătoare, dar aceasta se află într-o 
strînsă simbioză cu clasele conducătoare tradiționale. 

Pentru a-şi menţine privilegiile şi forța materială, acestea 
din urmă au trebuit să se supună „tutelei” exercitate de stat asupra 
tuturor activităților economice din țară. După ce timp de cîţiva 
ani a dus o politică prin excelență liberală, regimul s-a angajat 
pe calea economiei dirijate, care pînă în 1932-1933 s-a caracte- 
rizat mai ales prin mari „bătălii” pentru producţie („bătălia grîu- 
lui” spre exemplu), prin exploatarea unor terenuri aflate pînă 
atunci în zone necultivate (mlaștinile Pontine din sudul Romei, 
regiunea mlăştinoasă Maremme din Toscana) şi prin realizarea 
unor vaste programe de lucrări publice (autostrăzi, căi ferate, 

renovarea capitalei). Deoarece criza a scos în evidenţă limitele 
acestui sistem de economie dirijată, fascismul a adoptat la rîn- 
dul său soluţia autarhiei şi a reînarmării exagerate, justificată 
de o „constrîngere de ordin demagogic” pînă la urmă foarte 
relativă, la care Ducele însuşi a contribuit prin adoptarea, 
începînd din 1926, a unor măsuri cu privire la natalitate şi 
refuzînd multor italieni dreptul de expatriere. 

Pînă la mijlocul anilor treizeci, regimul fascist s-a bucurat 
de un consens efectiv dar de intensitate variabilă: entuziast la 
unii, resemnat la majoritatea italienilor care apreciază cîte un 
aspect pozitiv al politicii sale cum ar fi reinstaurarea „păcii 
vare şi de ascensiune oferite de partid şi de organizaţiile sale 
reprezentanților claselor mijlocii, o legislaţie socială îndrăz- 
neață şi reducerea şomajului în rîndurile păturilor populare 
urbane iar pentru toată lumea prestigiul cîştigat prin cele cîteva 
succese ale politicii externe. În 1935 la Stresa, Mussolini a 
apărut ca arbitrul păcii europene, cuceririle coloniale (Etiopia 
în 1935-1936) şi succele obţinute în diferite domenii cum ar fi 
modernizarea țării (unde „trenurile sosesc la timp!”), fascinația 
exercitată de regim şi de şeful acestuia asupra unei părți a elitei 
europene, spectaculoasele reuşite ale sportivilor italieni (de 
două ori cîştigători ai Cupei Mondiale de fotbal, în 1934 şi 
1938, locul trei după Germania şi Statele Unite la Jocurile 
Olimpice de la Berlin, în 1936), sînt exemple concludente. 
Semnarea acordurilor de la Laterano în februarie. 1929 care 
reglemenează contenciosul cu Sfîntul Scaun şi recunosc catoli- 
cismul drept religie de stat, a contribuit considerabil la stabilirea 
acestui consens, cu toate că din 1931 au început să apară difi- 
cultăţile legate de asociaţiile de tineret pe care regimul vroia 
să le domine. 

După războiul din Etiopia, Mussolini începe să-şi pună 
întrebarea asupra gradului de aderare a maselor la regimul său 
Şi asupra şanselor pe care acesta le are de a supraviețui. Diagnos- 
ticulsău este grav. În ciuda tuturor eforturilor făcute de fascism 
se pare că Italia a intrat pe calea decăderii aşa cum o indică 

încetinirea creşterii demografice. Această evoluţie are pentru 
Duce cauze în primul rînd morale, care ţin de influenţa predo- 
minantă exercitată de elitele tradiționale asupra societății şi 
culturii italiene. „Pervertite” de influenţa burgheziei occiden- 
tale cu care împărtăşesc sentimentele şi practicile hedoniste, 
acestea nu au puterea necesară pentru a antrena masele italiene 
şi pentru a face din Italia o mare națiune care să aspire la condu- 
cerea Europei, ca Germania sau Rusia Sovietică. Este important 
ca italienii să se trezească şi să se debaraseze de ultimele vestigii 
ale vechiului regim. Acesta va fi obiectivul major a ceea ce 
istoricul De Felice a numit „revoluţia culturală a fascismului”, 
o revoluţie antiburgheză care reînvie spiritul activist al primei 
etape a fascismului şi care vizează o mobilizare radicală a mase- 
lor. Influențat de eficacitatea hitleristă, Mussolini trasează fas- 
cismului ca sarcină prioritară făurirea unui „om nou” avînd anu- 
mite trăsături specifice (dinamism, repeziciune, hotărîre, eroism, 
spirit de sacrificiu, dispreţ pentru situația materială etc.) şi care 
să se opună stilului decadent al vieţii burgheze. Începînd din 
1931 apare astfel tendinţa de imitare a Germaniei naziste, care 
alături de aspectele total caraghioase (adoptarea „pasului de 
gîscă” rebotezat „pas roman”, înlocuirea în limba vorbită a 
pronumelui „tu” şi „voi”, folosit tradițional pentru persoana a 
III-a, considerat „bun doar pentru un popor de lachei” etc.), 
introduce în viaţa locuitorilor peninsulei practici străine de 
identitatea sa culturală. La început se adoptă o legislaţie rasistă 
îndreptată împotriva evreilor, dar care va fi aplicată într-un 
mod tolerant. 

Cît despre adeziunea mai strînsă a maselor la obiectivele 
principale ale fascismului, este clar că în ajunul războiului, con- 
sensul obţinut de regim cu cîţiva ani mai devreme, este serios 
determinat. Accentuarea totalitarismului, copierea modelului 
străin pe care italienii îl resping imediat, teama de un conflict 
a cărui inevitabilitate Mussolini o afirmă permanent, ca şi 
efectele persistente ale crizei şi austeritatea cerută de opțiunea 
autarhică a puterii, contribuie toate la îndepărtarea unei mari 
părţi a populaţiei transalpine de regimul mussolinist. Aşa încît, 

o opoziție ascunsă începe să se manifeste chiar în interiorul 
partidului, în special în rîndul tinerilor. Declanşat împotriva 
voinţei aproape unanime a poporului italian, războiul va arăta 
brusc conducătorilor săi, fisurile unui regim aparent perfect 
pînă în 1939 şi care serveşte de model unei părți importante a 
claselor conducătoare din Europa aflată în plină criză. 


„Contaminarea” cu modelul autoritar 


Cu preţul unui regres considerabil al libertăţilor cetăţe- 
neşti şi a drepturilor omului, însoţit de o „asfixiere” culturală 
tot atît de evidentă şi cu prețul reorientării economice către o 
pregătire sistematică a războiului, Italia fascistă şi Germania 
hitleristă au putut să limiteze efectele crizei şi să rezolve în 
acelaşi timp o serie de probleme care apăruseră în cele două 
țări încă de la sfîrşitul secolului al XIX-lea, în special problema 
înregimentării maselor fără modificări majore în structurile 
economice şi sociale capitaliste. 

Se înţelege astfel de ce în aceste condiţii, „fascismul”, 
în sensul generic al termenului, a putut să devină un model 
pentru anumite ţări europene pe care războiul, ameninţarea 
contaminării revoluţionare şi apoi criza le-a zdruncinat serios. 
Puterea sa de atracţie a fost cu atît mai mare cu cît din momentul 
în care înverşunarea regimului mussolinist a făcut ca Italia să 
se apropie de Reich, în Centrul Europei s-a constituit un bloc 
totalitarist, „un teritoriu fascist”, către care, în cursul anilor 
"30, au început să-şi îndrepte privirile numeroşi dictatori sau 
candidaţi la dictatură aflaţi în cele patru puncte cardinale ale 
continentului. 

În mod incontestabil, Mussolini şi Hitler au avut un rol 
important în această fascinaţie exercitată de regimurile lor. De 
la sfîrşitul anilor douăzeci, primul a acordat serioase subvenții 
organizaţiilor fasciste sau cu tendinţe spre fascizare ale căror 
acţiuni i se păreau utile pentrurealizarea obiectivelor sale inter- 

naţionale, ca Heimwehr din Austria, condusă de prințul 
Starhemberg. După 1933, ajutorul dat acestor organizaţii se 
amplifică, Ducele urmărind fie să întreţină în anumite țări o 
agitaţie destabilizatoare (de exemplu ustaşii croaţi din 
Iugoslavia), fie să-şi atragă o clientelă favorabilă poliţiei sale 
(membrii Heimwebhrului austriac vor juca un rol decisiv în 
puciul nazist din iulie 1934), fie să limiteze atracția exercitată 
de Germania nazistă într-un context care, pînă în 1935, se carac- 
teriza prin lupta pentru influență dintre cele două dictaturi totali- 
tare, în zona dunăreană şi în Balcani. Cît despre Hitler, după 
venirea sa la putere, acesta susține şi el organizațiile pronaziste 
ca „Falanga” poloneză sau mişcarea sudetă a lui Konrad Henlein 
din Cehoslovacia. 

Fiind vorba despre acţiuni conduse de serviciile italiene 
şi germane în țări importante cu regim democratic liberal, ad- 
versare potenţiale ale totalitarismului fascist şi nazist, nu se 
punea problema pentru conducătorii de la Roma, nici pentru 
cei de la Berlin să favorizeze în aceste ţări venirea la putere a 
unor regimuri fasciste. Pentru că erau fundamental naționaliste 
cu vocaţie imperialistă şi tendinţe cuceritoare, fascismul şi na- 
țional-socialismul nu aveau nici un interes să-şi ajute vecinii 
să instaureze regimuri autoritare, capabile să stimuleze energiile 
naţionale, deci să ridice obstacole în calea propriilor lor obiec- 
tive. Cel mult puteau să dovedească, într-o perspectivă diame- 
tral opusă, ca mici grupuri care să le fie devotate să întreţină 
pe teritoriile adversarilor lor, o activitate destabilizatoare. 
Aceasta era explicaţia ajutorului financiar acordat „Francismu- 
lui” lui Bucard din Franța, lui sir Oswald Mosley şi organizației 
sale British Union of Fascists din Anglia sau lui Jose-Antonio 
Primo de Rivera din Spania, pentru serviciile organizaţiei 
Minculpop şi a subvenţiilor oferite prin Ambasada Germaniei 
ziariştilor şi oamenilor politici ale căror acțiuni şi scrieri erau 
considerate de conducătorii nazişti drept „pozitive”. În schimb, 
în unele ţări prea slabe pentru a duce o politică externă autonomă 
şi de aceea susceptibile de a putea fi transformate în „sateliți”, 
posibilitatea unei lovituri de stat profascistă sau pronazistă a 

fost luată serios în considerare atît la Roma cît şi la Berlin. 
Sprijinul acordat de Fiihrer naziştilor austrieci şi sudeţi, ajutorul 
foarte important dat de Mussolini Falangei, apoi ajutorul militar 
furnizat lui Franco, ilustrează pe deplin această intenție. 

În concluzie, proliferarea dictaturilor militare şi civile 
care cacaterizează Europa anilor treizeci nu poate fi considerată 
doar o simplă „fascizare” a vechiului continent. În fapt, chiar 
dacă fascismul se trage încă de la începuturile sale din marele 
val contrarevoluţionar care s-a abătut asupra Europei imediat 
după război, el nu se constituie decît ca un caz particular al 
acestuia, avînd trăsături proprii. El vrea să fie cel care contestă 
ordinea existentă, propovăduieşte colaborarea între clasele so- 
ciale şi urmăreşte să integreze în rîndurile naţiunii categoriile 
distruse de criză cărora le oferă posibilitatea de a intra în struc- 
turi create de partidul unic. În același timp, menţine sau întă- 
reşte privilegiile sociale ale vechilor clase conducătoare dar 
numai în măsura în care acestea sînt dispuse să renunţe la hege- 
monia politică. În plus, visează să creeze un „om nou” o societate 
şi o cultură „regenerată” şi îşi plasează acest țel în centrul pro- 
iectului său totalitarist. Toate acestea sînt foarte diferite de ceea 
ce se întîmplă în numeroase țări din Europa Centrală, Orientală 
şi Mediteraneană, unde sistemul de producţie şi structurile 
sociale rămîn în multe privinţe la stadiul celor aparținînd epocii 
preindustriale. 

În această parte a Europei, scurtul interludiu democratic 
liberal care a urmat după război şi care era legat în bună parte 
de influenţa exercitată de democraţiile victorioase, nu a durat 
decît cîţiva ani. Din cauza lipsei unor tradiţii liberale şi a unor 
baze socio-economice care în Europa de Vest constituiau funda- 
mentul ce susţinea democraţia parlamentară, acesta nu a întîr- 
ziat să se prăbuşească pentru a fi înlocuit cu regimuri autoritare 
de dreapta, instaurate în general în urma unei lovituri de stat 
militare, care urmărea în majoritatea cazurilor să înlăture ame- 
nințarea revoluționară şi să readucă la putere clasa conducătoare 
tradițională. 

Cei care au supraviețuit primului val contrarevoluționar 
din anii 1919-1926 şi care nu au fost decît parţial afectați de 
acesta păstrînd doar aparenţa formală a unui pluralism, vor fi 
în majoritate luaţi cu asalt de al doilea, consecință a „Marii 
crize” şi a amenințării pe care aceasta o reprezintă pentru oligar- 
hiile aflate la putere. Pentru a o spune direct, nu „fascismul” 
este cel care se instalează îri posturile de conducere ale statelor 
dictatoriale pe care criza le face să se afirme. Regimurile autori- 
tare care pun capăt interludiului democratic nu se bazează pe 
aceleaşi fundamente sociologice nici pe acelaşi model de socie- 
tate. „Fascismul-regim”, pentru a prelua expresia folosită de 
istoricii italieni pentru a face distincţie între fascismul aflat la 
putere şi „fascismul ca mişcare”, se sprijină pe o alianță tactică 
şi conflictuală între o clasă conducătoare eterogenă în rîndul 
căreia rolul principal îl au industriaşii şi lumea de afaceri, şi 
diferitele grupuri aparţinînd claselor mijlocii. Acesta vrea să 
promoveze o nouăordine şi îşi afişează cel puţin verbal, dorința 
de a schimba oamenii. Dimpotrivă, dictaturile care apar în anii 
treizeci îir Estul Europei şi în țările mediteraneene, au o cu 
totul altă bază socială. Burghezia industrială şi financiară este 
aici slab reprezentată, iar categoriile intermediare sînt departe 
de a ocupa un loc tot atît de important ca în Italia şi Germania. 
Clasa conducătoare tradițională formată în majoritate din pro- 
prietari de pământuri este deci cea care exercită puterea în mod 
direct sau prin intermediul armatei şi îşi transmite directivele 
regimului de excepție pe care l-a instaurat. Aceasta nu este 
preocupată, ca în Italia sau Germania, să-şi fundamenteze legi- 
timitatea pe un consens popular întreținut mai mult sau mai 
puțin artificial, iar scopul pe care şi l-a propus nu este cel de a 
crea un om de tip nou, ci de a resuscita instituţiile tradiționale, 
apoi de a consolida societatea în forma sa restaurată. 

Cu toate acestea, fascismul este prezent în aceste regi- 
muri clasic reacționare, la două niveluri. Mai întîi în „stilul” 
pe care îl adoptă în mod frecvent conducătorii lor preocupaţi 
de eficacitate şi pentru a-şi crea iluzia unui consens, sau pur şi 

simplu pentru că acesta făcea parte din atmosfera epocii. Unui 
om ca Gâmbăs, care ajunge la conducerea guvernului maghiar 
în 1932, îi plac marile adunări populare, defilările milițiilor 
naţionaliste, aclamațţiile scandate de mulțime şi adresate „con- 
ducătorului iubit al naţiunii ungare” Salazar în Portugalia, 
Metaxas în Grecia, Franco în Spania după victoria forţelor 
naţionaliste, nu simt repulsie nici față de momentele de comu- 
niune cu mulțimea, nici faţă de acţiunile desfăşurate de milițiile 
înarmate şi nici față de mişcările de tineret înregistrate de regim. 
Acesta din urmă rămîne radical diferit de regimurile totalitare, 
mussolinist sau hitlerist. 

Fascismul stricto sensu este şi el prezent în aceste țări, 
sub forma originală a „fascismului ca mişcare”, iar în acest 
sens, numeroase organizaţii îşi au obîrşia în acesta prin ideolo- 
gia lor, prin frazeologia revoluționară şi prin violența metodelor 
folosite, trăsături care sînt efectiv de esenţă fascistă. Ori rapor- 
turile existente între aceste mişcări care contestă ordinea exis- 
tentă şi regimurile autoritare care domnesc în această parte a 
Europei sînt rareori dintre cele mai bune. Desigur, într-o primă 
etapă, blocul conducător (burghezia şi marii proprietari) se folo- 
sesc frecvent de grupările fasciste sau cu tendinţă fascistă pen- 
tru a distruge agitația revoluţionară sau pentru a înfrînge miş- 
carea muncitorească, după care încearcă să le neutralizeze, iar 
cînd nu reuşeşte, să se debaraseze de ele cu ajutorul forței. 
Cîteodată, pentru a împiedica aceste organizaţii să ajungă la 
putere, sînt instaurate şi radicalizate regimuri excepționale 
controlate de oligarhie. 

Aşa se întîmplă de exemplu în Lituania, unde 
Woldemaras, fost profesor de istorie, a instaurat în 1926 un 
regim de stare de asediu, în Letonia unde Karlis Ulmanis, şeful 
Uniunii Ţărăneşti conduce din 1934 un stat militarizat care se 
opune cu duritate socialiștilor şi „fasciştilor” din Perkonkrust 
al cărui şef, Zelmin, fost membru al gărzilor voluntare este 
atras subit de influența Reichului hitlerist, în Estonia unde con- 
ducătorii conservatori reuşesc să o ia înaintea mişcării corpora- 
tiste şi antisemite a generalului Larka şi să instaureze o stare 

de urgență care va dura pînă la război, şi în sfîrşit în Ungaria 
unde regimul corporatist autoritar instalat la începutul anilor 
treizeci de Gâmbâs se ciocneşte după 1935 de partidul „Cru- 
cilor cu săgeți” al fascistului Szalasi. 

Uneori se ajunge la un adevărat conflict deschis între 
dictatura exercitată de forțele conservatoare şi partidele fas- 
ciste, care se sprijină mai mult pe țărănime şi pe mica burghezie. 
În România, avîntul fascismului reprezentat de mișcarea Gărzii 
de Fier, îl determină pe suveranul însuşi, regele Carol, să re- 
curgă la forță în 1938, să desființeze toate partidele şi să-l omoare 
pe Codreanu, şeful Gărzii de Fier. În Bulgaria, generalul 
Georgiev dizolvă în 1934 partidele tradiționale şi mişcarea 
fascistă şi instaurează o dictatură monarhico-militară asemănă- 
toare cu cea pe care generalul Metaxas o va instaura în Grecia 
doi ani mai tîrziu cu ajutorul regelui. În Austria, cancelarul 
Dollfuss conduce şi el din 1934, un stat reacţionar tradiţional 
şi catolic. În 1936, succesorul său Schuschnigg elimină organi- 
zația Heimwehr pe care se sprijinise regimul pînă atunci. 

În Polonia, tot pentru a împiedica o lovitură de stat a 
extremei drepte, mareşalul Pilsudski a organizat în mai 1926 
împreună cu o parte a armatei, un „Marş împotriva Varşoviei” 
Susţinut la început de partidele de stînga, Pilsudski a trebuit să 
renunţe rapid la alianțele sale „populiste” şi să se apropie de 
conservatori, aşa încît regimul s-a orientat către o formă clasică 
de dictatură militară. După moartea sa în 1935, „regimul colo- 
neilor” care îi urmează este dominat în realitate de generalul 
Rydz-Smigly, sub îndrumarea căruia se organizează în 1937 
un partid de guvernământ, Partidul Unităţii Naţionale, al cărui 
program ultraconservator trădează totuşi existența unor tendințe 
populiste şi totalitare. Pe de altă parte, influența fascismului 
se exercită asupra unor mişcări reacționare cum ar fi Partidul 
Naţional Radical a cărui aripă extremistă, „Falanga” capătă la 
sfîrşitul anilor treizeci un caracter fascist evident. Organizată 
după model militar, această formaţiune îşi recrutează majorita- 
tea trupelor printre care studenți şi în rîndurile micii burghezii 
din capitală seduşi de programul său care prevede limitarea 

proprietăţii private şi existența unei economii dirijate. Cîtva 
timp, Falanga, care îşi face repede o reputaţie de tristă amintire 
prin acțiunile sale brutale îndreptate împotriva evreilor, atrage 
de partea ei membri ai Partidului Unităţii Naţionale şi întreține 
relații destul de bune cu guvernarea. Aceasta pînă în momentul 
în care, suspectată de a pune la cale o lovitură de stat pronazistă, 
este abandonată şi interzisă de aliaţii săi de la putere. 

Spania constituie un caz particular în Europa dintre cele 
două războaie, în sensul că a avut una după alta două tipuri de 
regim autoritar. Pînă în 1930 a fost o dictatură clasică, instaurată 
cu aprobarea regelui Alfonso al XIII-lea pe care a condus-o 
generalul Primo de Rivera. Cînd acesta din urmă, mare admira- 
tor al lui Mussolini, a hotărît în 1923 să pună capăt regimului 
paramilitar şi să instaureze un guvern excepțional dominat de 
militari, a fost vorba nu atît de un gest care să înfrunte amenința- 
rca revoluţionară destul de slabă în acel moment, ci de intenţia 
de a rezolva dificultăţile militare din Maroc şi de a zdrobi miş- 
carea separatistă din Catalania. Nu a fost deci nimic asemănător 
cu situaţia din Italia din urmă cu doi ani şi nici nimic comparabil 
cu mişcarea de masă care a dus la Marşul împotriva Romei. 
Instaurat cu ajutorul armatei, regimul riverist nu este altceva 
decît o dictatură a clasei conducătoare tradiţionale. 

Esenţa franchismului este diferită. Franco însuşi nu are 
mare lucru în comun cu liderii plebei care conduc destinele 
Italiei şi Germaniei. Regimul pe care îl instaurează după înfrîn- 
perea republicanilor se sprijină în primul rînd pe forţele contra- 
revoluţionare — armată, biserică, marea proprietate funciară 
etc. — iar planul său politic nu intenționează să pună bazele 
unei „noi ordini” ci, din contra, să restaureze societatea spaniolă 
în forma ei tradițională. Totuşi, chiar dacă nu este la drept vor- 
bind un adevărat „fascism”, regimul franchist este influențat 
de acesta mai mult decît celelalte dictaturi din Europa Orientală 
şi Meridională. Pentru a-şi înfrînge adversarii, Franco a avut 
nevoie de sprijinul unei părți importante a claselor mijlocii 
pentru care întoarcerea la trecut nu constituie defel un program 
foarte motbilizator. Pe de altă parte, timp de trei ani cît a durat 

războiul civil, el a beneficiat de ajutorul militar şi diplomatic 

al puterilor fasciste şi s-a folosit din plin de serviciile Falangei. 
Fondată în 1933 şi condusă de fiul fostului dictator, Jose-Antonio 
Primo de Rivera (care va fi împuşcat de republicani în 1936), 
această organizaţie se înrudeşte prin ideologie cu fascismul 
din prima sa etapă de evoluţie. Pentru că îşi recrutează adepții 
din diferitele pături ale micii burghezii, aceasta cere o reformă 
agrară radicală, intervenţia statului în viaţa economică şi națio- 
nalizarea datoriilor. După ce a învins cu ajutorul ei „Frontul 
Popular”, Franco se preocupă prea puţin de realizarea progra- 
mului acesteia. Regimul pe care îl instaurează intenționează 
mai puţin să creeze o nouă ordine aşa cum ar dori falangiştii, 
ci mai ales să reînvie o Spanie tradiţională într-un cadru autoritar 
şi corporatist care aminteşte mai degrabă Portugalia doctorului 
Salazar decît Italia lui Mussolini. 

Între franchismul aflat la putere şi regimul mussolinist 
şi cel hitlerist, există totuşi mai multe puncte comune decît 
între acestea din urmă şi dictaturile clasice. Chiar confiscată 
de „groparul” Republicii şi lipsită de ideologia sa contestatară, 
Falanga rămîne mai mult decît un simplu partid de guvernă- 
mâînt. Ea constituie „o mişcare militaristă, inspiratoare şi bază 
a statului spaniol”, puternic ierarhizată şi bine structurată. Pe 
de altă parte, chiar dacă în Spania nu are loc o veritabilă înregi- 
mentare a maselor, nici nu există dorință de a remodela societa- 
tea impunîndu-i un stil de viață fascist, aceasta are şi ea drept 
şef un conducător carismatic, răspunzător „în faţa lui Dumnezeu 
şi a Istoriei” şi nu scapă nici ea de tentaţia totalitarismului. 
Aici, instituţiile tradiționale (şcoala, armata şi mai ales Biserica) 
sînt cele care servesc drept suport regimului totalitar, prin con- 
trolul exercitat asupra formaţiei intelectuale, morale şi civice 
a tineretului, asupra vieţii profesionale şi de familie, asupra 
moravurilor şi activităților cotidiene ale poporului spaniol. 

Asedierea democraţiei 


În timp ce în Europa se înmulţeau regimurile totalitare 
instaurate şi susţinute de vechile clase conducătoare, URSS, 
unde se presupunea că domneşte puterea „proletariatului” şi 
unde trebuia să fie desfiinţată pentru totdeauna „exploatarea 
omului de către om”, se transforma sub ciomagul stalinist 
într-un regim totalitar şi terorist, tot atît de indiferent ca şi 
omoloagele sale fasciste față de libertăţile sociale, numite aici 
„formale” şi față de respectul pentru om. 

După ce i-a înlăturat pe principalii săi concurenți, l-a 
eliminat pe Troțki, a instaurat un sistem al economiei planificate 
care da prioritate producţiei de bunuri industriale şi industriei 
grele, a impus colectivizarea forțată şi a lichidat în acest scop 
orice opoziţie, în 1934, Stalin pare să se orienteze spre o oarecare 
liberalizare a regimului. Dintre cei care supravieţuiseră infernu- 
lui din lagăre, numeroşi deportaţi au fost amnistiaţi şi şi-au 
reluat activitatea profesională. Poliţia de stat, G.P.U.-ul2 a fost 
desfiinţată şi înlocuită cu NKVD-ul căruia i s-a retras dreptul 
de a ordona pedepse capitale. În 1936 o nouă constituţie simpli- 
fica angrenajele guvernării şi proclama aderarea URSS la prin- 
cipiile „democraţiei” Pe scurt, puterea stalinistă părea să se 
angajeze pe calea unei relative destinderi a „dictaturii proleta- 
riatului” 

Dar în 1936, se produce o revenire bruscă. Sub pretextul 
asasinării lui Kirov, prieten şi succesor al lui Stalin, care a vut 
loc în decembrie 1934, şeful suprem al URSS — care este posibil 
să fi ordonat el însuși executarea acestui rival puternic — declan- 
şează un val de represiune şi de teroare care îl ajută să scape 
de principalii săi adversari. Conduse de poliția politică, arestă- 
rile în masă sînt urmate de procese celebre şi de execuţii şi 
deportări în lagărele din Siberia. Foşti tovarăşi ai lui Lenin, ca 
Zinoviev şi Kamenev, înalți funcţionari, opozanți de dreapta 
ca Buharin, devin principale victime ale acestei acţiuni de „puri- 
ficare” care loveşte în 1937 în şefii Armatei Roşii, în special 

în mareşalul Tuhacevski. Intelectuali, savanți, scriitori, muzi- 
cieni, nu sînt nici ei cruțați. Represiunea se extinde pînă la re- 
voluţionarii străini refugiaţi în Rusia, ca fostul conducător al 
Ungariei comuniste, Bela Kun. În total, numărul celor uciși se 
ridică la 2 milioane, la care se adaugă 7-8 milioane de deţinuţi 
în lagărele gestionate de „Gulag (ramură a NKDV-ului) unde 
rata mortalității atinge 10 % pe an. Puterea absolută a lui Stalin 
este fără îndoială consolidată, dar cu preţul unor pierderi mari 
pentru URSS care pierde o parte din cadrele sale administrative, 
politice şi militare şi aceasta în momentul în care se conturează 
clar amenințarea războiului. 

Occidentalilor le va trebui mult timp pînă să realizeze 
dimensiunile „derivei” provocate de ceea ce pentru mulţi euro- 
peni aparținînd clasei muncitoare, mediilor intelectuale şi tine- 
retului burghez a însemnat „lumina strălucitoare” apărută în 
Estul continentului. După începuturi dificile, consecință a con- 
diţiilor în care s-au produs sciziunile din 1920-1921 şi „bolşevi- 
zarea” secţiunilor Internaționalei a III-a, în Europa anilor treizeci, 
comunismul ia un avînt deosebit. Greutățile provocate de criză, 
slabul entuziasm trezit de instituţiile şi de idealurile unei demo- 
craţii liberale care pare să-şi fi epuizat toate posibilităţile de 
reînnoire, spectacolul dat de unele țări ca Franţa, cu parlamenta- 
rismul lor întortocheat, dorința de absolut a unui tineret care 
nu a renunţat la visurile sale, toate acestea sînt pentru o mare 
parte a opiniei publice atuuri în favoarea tinerelor partide socia- 
liste şi a „patriei proletarilor” pe care propaganda Kominternu- 
lui o ridică în slăvi. Mulţi dintre cei care s--au dus în URSS 
pentru a-şi confrunta speranțele cu realitățile palpabile ale 
„construirii socialismului” s-au întors, cînd nu s-au lăsat păcăliți 
de punerea în scenă sau orbiți de convingeri de nezdruncinat, 
decepționaţi şi uneori revoltați de imaginea revoluţiei „con- 
fiscate” Unii ca Andre Gide, Georg Friedmann şi mulţi alții o 
vor declara cu vehemenţă, dar vocile lor sînt mai puțin auzite 
de stînga decît cele care afirmă că URSS este dătătoarea de 
speranţă şi viitorul tineretului din lumea întreagă. 

Avînd la început caracteristicile unor grupări cu o impor- 
tanță electorală mediocră, partidele comuniste vor cunoaşte o 
dezvoltare spectaculoasă în perioada de criză. În Germania şi 
Austria pînă la dictatură, în Spania pînă la victoria lui Franco, 
în Franța Frontului Popular, acestea adună sute de mii de adeziuni 
şi milioane de voturi, cîştigă o reprezentare parlamentară solidă 
(în Franţa, la alegerile din 1936, comuniştii au 72 de deputaţi) 
şi conduc numeroase municipalități. Cu toate că, din dorința 
de a se uni cu alte forțe de stînga, îşi mai reduc din agresivitatea 
față de democraţia burgheză, este clar că dincolo de această 
atitudine tactică, dezvăluită ca atare de mulți reprezentanți ai 
dreptei şi ai centrului chiar şi de cei aparținînd social-democra- 
ției, ei păstrează speranţa unei „mari sărbători” revoluţionare. 

În timp ce la dreapta toată lumea crede sau se preface a 
crede în iminenţa asaltului „bolşevic”, la stînga se afirmă fără 
încetare existenţa amenințării unei lovituri de stat „fasciste” 
Ori, chiar dacă este adevărat că extrema dreaptă trece prin zile 
destul de grele, nu este maipuţin adevărat că în țările industria- 
lizate din Europa de Vest şi de Nord, unde instituţiile şi practi- 
cile democraţiei parlamentare se bazează pc tradiţii străvechi, 
pe o cultură politică profund înrădăcinată şi pe sprijinul majori- 
tăţii populaţiei, partidele fasciste sau cu tendinţe fasciste şi 
chiar formațiunile clasic reacționare nu reuşesc să amenințe 
serios regimurile existente. 

Odată cu criza, acestea iau totuşi un avînt spectaculos 
mai ales în Franţa unde dezvoltarea „ligilor” şi paralizarea 
instituţiilor duc în februarie 1934 la o adevărată criză guverna- 
mentală. Dintre toate organizaţiile de extremă dreapta care apar 
înainte sau după această dată — Fasciile lui Georges Valois de 
la mijlocul anilor douăzeci, „Tinerii Patrioţi” ai lui Pierre 
Taittinger, „Crucea de Foc” a locotenet-colonelului de La 
Rocques, transformate după ce guvernul Blum interzice această 
mişcare în Partidul Social Francez, Francismul lui Marcel 
Bucard, Solidaritatea Franceză etc, numai Partidul Popular 
Francez condus de fostul şef comunist Jacques Doriot şi care 
apare în timpul marilor greve din 1936, poate fi comparat cu 

marile formaţiuni fasciste care au triumfat în Italia şi Germania. 
Și aceasta datorită efectivelor sale deosebit de mari (potrivit 
declaraţiilor şefilor săi 300.000 de membri în 1938, neîndoielnic 
nu mai mult de o treime din cotizanți), apartenenţei sociale a 
membrilor săi şi a principiilor ideologiei sale. 

Este totuşi necesar să se amintească că potenţialitatea 
fascizării societăţii franceze nu poate fi măsurată prin numărul 
partizanilor şi a voturilor. Ca şi comunismul şi în multe privinţe 
din aceleaşi motive — respingerea sistemului parlamentar şi a 
politicii de expectativă, disprețul pentru valorile burgheze, 
încercarea de a dramatiza existenţa într-un stil romantic — fas- 
cismul este la modă în Franţa anilor treizeci, mai ales în mediile 
intelectuale și în rîndurile tineretului burghez. „Pot să spun, 
scria din închisoare Robert Brasillach, că nu voi reuşi să uit 
strălucirea uluitoare a fascismului universal din timpul tinereţii 
mele, fascismul, acel ma! du siecle al nostru.” 

Implantarea fascismului în Anglia a fost incontestabil 
de mai mică anvergură. Aici, la mijlocul anilor treizeci, British 
Union ofFascists nu avea decit vreo douăzeci de mii de membri 
recrutați în rîndurile clasei mijlocii şi printre marginalizaţii 
periferiei londoneze. Organizaţia condusă de Mosley îşi va 
pierde repede respectul opiniei publice britanice datorită acțiu- 
nilor sale violente şi nu va avea practic nici un impact electoral. 

Ca şi în Franţa, în Belgia, între 1932 şi 1936 se va produce 
o puternică dezvoltare a extremei drepte naționaliste şi fasciste. 
În zona flamandă, două mişcări au avut un rol important: Verdi- 
nosa a lui Joris von Severen, care pînă în 1934 a adunat aproape 
15.000 de mebri şi Uniunea Naţionalistă Flamandă a lui Staf 
de Clercqg, organizaţie pronazistă subvenționată de altfel de 
serviciile germane. În partea valonă, cea mai puternică este 
mişcarea rexistă a lui Leon Degrelle, de inspiraţie mai mult 
naționalistă decît pur fascistă, ceea ce nu o împiedică să benefi- 
cieze de subvenţiile lui Mussolini. La alegerile din 1936, aceasta 
obține 11 % din voturi şi obține 21 de deputați în Cameră. 

În Ţările de Jos, tot în condiţiile crizei, mica mişcare na- 
țional-socialistă (NSB) condusă de inginerul Anton Mussert, 

care la început nu a atras decît cîteva sute de adeziuni în înalta 
burghezie, mediile militare şi printre plantatorii repatriați, pri- 
meşte sprijinul claselor mijlocii şi cel al şomerilor faţă de care 
îşi înmulțeşte promisiunile demagogice. De aici, creşterea efec- 
tivelor sale care de la 1.000 de membri în 1933, ajunge la 40.000 
în primăvara aceluiaşi an. La alegerile din 1935, aceasta obţine 
300.000 de voturi, adică aproape 8 % din voturile exprimate. 

În aceste condiţii întrebarea este dacă Europa de dinainte 
de război este pe punctul de a cădea în totalitarismul fascist 
sau de a adopta formele clasice de dictatură inspirată parţial 
de modelul italian şi cel german. Oricît de puternică a fost 
fascinația fascismului, răspunsul este evident negativ, fiind 
vorba de țări democratic-liberale care, în condiţiile crizei au 
fost atacate din nou de dreapta naționalistă. 

După ce şi-au atras un număr marc de membri şi au 
obţinut suficiente voturi în anii 1934-1936, toate organizațiile 
amintite mai sus, ca şi cele care s-au dezvoltat în Elveţia (mişca- 
rea fascistă elveţiană a colonelului Fonjallaz, dar mai ales Fron- 
tul Naţional al Dr. Ralf Henne, antisemit şi prohitlerist), în 
Norvegia (Nasjonal Samling al lui Quisling care va avea 
aproape 30.000 de membri, dar cu un impact electoral foarte 
slab), în Irlanda („„Cămăşile Albastre” conduse de O'Duffy), 
în Finlanda și în mai mică măsură în Danemarca şi în Suedia, 
cunosc după 1936 un regres evident. 

Acelaşi lucru se întîmplă şi în Franţa unde, după interlu- 
diul Frontului Popular, creat în perspectiva luptei împotriva 
„fascismului”, dar al cărui efect a fost acela de a radicaliza 
dreapta politică, venirea lui Daladier la putere în 1938 are 
acelaşi rezultat. În toate aceste țări, la care trebuie adăugată şi 
Cehoslovacia care reuşeşte şi ea să-şi păstreze pînă în 1939 
structurile pluraliste, acest fenomen este consecinţa relativei 
ameliorări-a situaţiei economice, a puterii de mobilizare a mase- 
lor şi a rezistenţei pe care o opun partidele democratice şi guver- 
nele acţiunilor acestor organizații rebele. 

Eşecul tentativelor autoritare şi totalitare în statele Europei 
Occidentale şi Septentrionale se explică deci, în primul rînd 

prin tradiţiile democratice solide, înrădăcinate mai demult timp 
în mentalitatea colectivă din această parte a continentului, decît 
în mentalitatea germanilor şi italienilor, dar şi prin integrarea 
profundă a maselor în viaţa politică cît şi a unor formaţiuni 
democratice cuprinzînd clasa muncitoare şi mari părți ale clasei 
mijlocii. În plus, nici una din țările în care se produce ofensiva 
totalitară nu aparține taberei învinşilor sau nu face parte dintre 
țările defavorizate de tratate, ceea ce reduce cu mult forța de 
penetrare a fascismului sau a mişcărilor care îl imită. Pentru 
ca marele val al cămăşilor cafenii să se întindă aproape asupra 
întregii Europe, va trebui ca regiunile totalitariste coalizate să 
arunce continentul într-un nou conflict sinucigaş. 


Capitolul 4 


GENEZA, APOGEUL ŞI PRĂBUŞIREA 
EUROPEI HITLERISTE 


N Din momentul instalării sale la putere, regimul nazist se manifestă ca 
un element de perturbare a ordinii europene. Pentru moment, ținut în 
friu de opoziția puterilor europene (pactul franco-sovietic, acordul de 
la Stresa), expansionismul nazist se dezlănțuie după 1936. Remilitariza- 
rea Renaniei, în 1936, intervenţia puterilor fasciste în războiul din Spania 
apar ca nişte tentative care preced marea ofensivă. Aceasta este 
declanșată în 1938 prin înfăptuirea Anschluss-ului şi după Conferința 
de la Miinchen, prin anexarea regiunii Sudete. Convins de fragilitatea 
democrațiilor, Hitler pune mina pe Boemia în 1939 şi invadează Polonia, 
provociînd o declarație de război din partea Angliei şi a Franţei. 


B Din 1939 pînă în 1941, Fitler cucereşte aproape întreaga Europă 
printr-o serie de atacuri-fulger. După ce învinge Polonia în mai puțin 
de o lună, în priimăvara lui 1940 el ocupă Danemarca şi Norvegia, scoate 
din luptă Țările de Jos şi Belgia şi obligă Franţa a cărei armată este 
zdrobită, să semneze armistițiul din iunie 1940. Chiar dacă suferă un 
eşec în bătălia pentru Anglia, el îşi asigură în 1941 controlul asupra 
Iugoslaviei şi a Greciei, inainte de a lansa în iunie ofensiva împotriva 
Rusiei Sovietice. 


m Această Europă cucerită este organizată potrivit intereselor şi con- 
cepțiilor Reichului. Perceperea unor imense despăgubiri de război, jaf 
economic, propagandă, represiuni îndreptate împotriva adversarilor 
declaraţi sau presupuşi, persecutarea „raselor inferioare”, iată soarta 
comună a țărilor supuse jugului nazist. La această înrobire parlicmpă 

de bună voie sau de nevoie, guvernele locale care practică o colaborare 
oficială, sau adepți zeloşi ai fascismului. Cu toate acestea, încurajați 
de guvernele refugiate la Londra, sau refurzind de la bun început să 
accepte supunerea, membrii rezidenţi luptă împotriva naziștilor. 


Victoria sovieticilor de la Stalingrad şi debarcarea Aliaţi- 
lor în Africa de Nord, marchează marea cotitură a conflictului. 
Debarcarea anglo-americană din Italia în 1943 provoacă prăbu- 
şirea fascismului. Înaintarea Armatei Roşii la Est, ofensiva 
occidentalilor la vest, după debarcarea din Franţa în 1944, duc 
la capitularea fără condiţii a Germaniei naziste, în mai 1945. 

Criza economică a avut asupra relaţiilor intereuropene 
consecinţe care au stîrnit antagonisme între țările „mulţumite” 
şi ţările „revizioniste”, acestea din urmă fiind din ce în ce mai 
mult în sfera de influență a unei Germanii restabilizate şi hotă- 
rîtă să se încaiere cu învingătorii din 1918. 

După eşecul Conferinţei de la Londra, din iunie 1933, 
unde s-a încercat timid să se găsească soluţii internaționale 
pentru rezolvarea crizei, principiul „fiecare pentru sine” se 
instalează în relaţiile dintre state, fiecare folosind arma protec- 
ționismului sau a devalorizării monetare pentru a-şi reduce 
deficitul comercial, dar care nu au avut drept rezultat decît să 
oblige partenerii să ridice la rîndul lor bariere vamale de ne- 
trecut, sau să modifice în mod arbitrar nivelul schimburilor 
comerciale. Anglia însăşi, legată prin tradiţie de liberul schimb, 
va trebui în 1931 să adopte măsuri protecţioniste şi să se bazeze 
doar pe propriul imperiu? Aceste măsuri întreţin o atmosferă 
de tensiune puţin propice cooperării intereuropene visată de 
Briand. Opţiunea statelor totalitariste pentru soluţii autarhice 
în vederea crizei, apoi trecerea la o reînarmare înverşunată nu 
pot decît să le împingă spre o politică de forță în momentul în 
care statele democratice, motivate de opțiuni economice diferite 
(politicile deflaționiste nu se împacă cu întreţinerea unui instru- 
ment militar puternic şi a unor costisitoare contraalianțe) se 
angajează pe calea replierii şi a appeasement-ului, deschizînd 
o breşă în dispozitivul lor de apărare prin care Hitler va năvăli 
în curînd. 

Devenit cancelar al Reichului în ianuarie 1933, şeful 
PNSMG nuva aştepta prea mult ca să pună în practică progra- 
mul de politică externă trasat în linii mari în Mein Kampf. Cu 
cîteva săptămîni înainte ca nazismul să ajungă la putere, 
Germania a obţinut la Geneva recunoaşterea principiului de 
egalitate în drepturi cu celelalte puteri, în materie de înarmare. 
Hitler ar fi dorit să obţină aplicarea imediată a acestuia, dar 
guvernul francez se opune. De aceea, în octombrie 1933 ia 
hotărîrea să părăsească Conferinţa de dezarmare şi să întoarcă 
spatele Societăţii Naţiunilor, ceea ce însemna să se sustragă în 
mod deliberat oricărui control internaţional şi să declare în 
faţa întregii Europe că Germania nu va mai ţine cont decît de 
interesele sale naționale. 

Dintre toate ţările vecine, două păreau să fie vizate în 
mod special pentru a servi dreptteren de experimentare a politicii 
expansioniste a celui de al III-lea Reich: Polonia şi Austria. 

În ceea ce priveşte statul polonez, tratatul de la Versailles 
a oferit Germaniei un pretext serios de a trece la intervenţie: 
existenţa „coridorului” Danzig care rupe Germania în două şi 
unde se înmulţesc incidentele de frontieră şi litigiile internaţio- 
nale. Venirea la putere a naziștilor, adepţi declaraţi ai forței, îi 
înspăimâîntă pe conducătorii polonezi, căci în afară de culoarul 
Danzig, a cărui populaţie este majoritar de limbă germană, 
Berlinul revendică şi Poznania şi Silezia de Nord. Ori, spre 
surpriza generală, Hitler propune guvernului de la Varşovia 
un pact de neagresiune care este semnat în ianuarie 1934. El 
îşi ia angajamentul să nu folosească forța pentru rezolvarea 
litigiilor cu Polonia şi să nu intervină în conflictele dintre guver- 
nul polonez şi minoritățile germane. 

Această atitudine de tergiversare a şefului celui de al 
III-lea Reich se explică prin dorinţa de a potoli neîncrederea 
opiniei publice europene şi bineînțeles pentru a distruge siste- 
mul diplomatic instituit de Franţa la începutul anilor douăzeci 

în scopul de a izola Germania. Cît despre polonezi, încheierea 
acordului este motivată de raţiuni de securitate imediată şi de 
afinităţile politice care leagă Reichul nazist de regimul dictato- 
rial şi exagerat de anticomunist al mareşalului Pilsudski. Acesta 
nu-i împiedică însă pe polonezi să-i deteste pe germani, dar 
dintre cele două ameninţări cu care se confruntă, cea a Rusiei 
revoluţionare li se pare cu mult mai periculoasă. 

Adevărul este că, pactul din ianuarie 1934, chiar dacă 
se justifică din punctul de vedere al polonezilor printr-o concepţie 
politică pe termen scurt, distruge coeziunea alianțelor franceze 
realizate împotriva Germaniei hitleriste. Ameninţată de o izolare 
care riscă să o îndepărteze şi de țările Micii Antante, Franţa îşi 
caută un alt partener. URSS trece şi ea printr-o stare de îngrijo- 
rare profundă. Din 1934 încep o seric de negocieri carc au ca 
scop realizarea unei contraponderi la pactul germano-polonez, 
iar în acelaşi an, la recomandarea Franţei, URSS este primită 
în Societatea Naţiunilor. 

Prudent în relaţiile sale cu Polonia, stat ostil Germaniei 
prin tradiţie, Hitler nu consideră că trebuie să uzeze de aceleaşi 
menajamente faţă de Austria, unde crede că poate conta pe 
sprijinul tolerant al populaţiei. Mein Kampf prezentase 
Anschluss-ul drept prima etapă a realizării „Marelui Reich” 
Deîndată ce a devenit cancelar, Hitler şi-a creat în Austria un 
partid nazist al cărui program consta tocmai în unirea acesteia 
cu Germania şi căruia criza, puternic resimţită în Austria, avea 
să-i aducă o audienţă deloc neglijabilă. 

Pe 25 iulie 1934, un grup dc naziști austrieci ocupă la 
Viena Radioul, Palatul Cancelariei, îl rănesc mortal pe cancelarul 
Dollfuss şi încearcă să instaureze la putere o echipă guverna- 
mentală favorabilă Anschluss-ului. Dar reacţia social-creştinilor 
pe care îi sprijină milițiile înarmate ale prințului Starhemberg 
reuşesc să împiedice lovitura de stat. Preşedintele Republicii 
numeşte un nou cancelar, Schnuschnigg care restabileşte ordi- 
nca şi îi obligă pe nazişti să renunțe la acțiunea lor. 

Ce va face Germania? Fără nici un dubiu, Hitler este 
gata să intervină, dar atitudinea ostilă, categorică a lui Mussolini 

față de proiectul de uniune germano-austriacă, îl împiedică să 
o facă. Temîndu-se să-i vadă pe germani instalați pe Brenner, 
lîngă Tyrolul de Sud pe care îl revendică pangermaniştii şi în 
centrul unei regiuni unde influenţa italiană a crescut mereu de 
la război încoace, Ducele trimite la frontiera austriacă cîteva 
divizii şi îşi afirmă cu tărie dorinţa ca independenţa Austriei 
să fie respectată. Fiihrerul nu îndrăznește să i se opună, dar din 
acest eveniment trage concluzia că stăpînirea Europei depinde 
de alianţa cu Italia fascistă, sau de supunerea acesteia. 


Europa împotriva Germaniei 


Dorinţa manifestată de URSS de a ieşi din izolarea diplo- 
matică şi opoziţia Italiei fasciste faţă de intenţiile Germaniei 
hitleriste în Europa Centrală vor fi folosite de Franţa pentru a 
ridica împotriva Germaniei toate puterile îngrijorate de punerea 
în practică a programului imperialist din Mein Kampf. 

Ministrul de externe francez Louis Barthou se gîndeşte 
la început la un vast program de asistență mutuală care să includă 
URSS, statele Europei de Est şi Germania, care ar trebui astfel 
să accepte recunoaşterea frontierelor sale orientale. După ce 
Berlinul şi Varşovia refuză acest program, Barthou se orientează 
spre apropierea de URSS şi face eforturi să strîngă legăturile 
cuțările Micii Antante. În momentul cînd îl întîmpina la Marsilia 
pe regele Alexandru al Iugoslaviei, el este asasinat împreună 
cu acesta din urmă de un terorist croat, pe 9 octombrie 1934. 

Succesorul său, Pierre Laval, deviază orientarea politicii 
sale cu toate că declară contrariul. Desigur, el continuă negocie- 
rile cu URSS care sfirşesc în mai 1935 prin semnarea unui 
pact de asistență mutuală în cazul unei agresiuni confirmate 
de Societatea Naţiunilor. Urmează apoi o călătorie a ministrului 
francez la Moscova, la sfîrşitul căreia Stalin face o declaraţie 
în favoarea eforturilor de reînarmare ale guvernului francez, 
ccea ce face să înceteze campania dusă de comuniştii francezi 

împotriva legii celor doi ani. Epoca tacticii „luptei de clasă”, 
Şi a ecuaţiei social-democraţie = fascism, care la sfîrşitul anilor 
douăzeci au constituit baza activităţii internaționale a Kom- 
internului, era deja depăşită. Considerînd că ideologia fascistă 
a devenit principalul său duşman, Uniunea Sovietică se declară 
de acum înainte prin intermediul Internaționalei a III-a pentru 
unitatea de acțiune a partidelor comuniste și a celorlalte forţe 
„antifasciste” în cadrul „fronturilor populare”. Laval îşi poate 
atribui meritul avantajului pe care guvernul său îl capătă din 
această răsturnare tactică, dar nu se arată grăbit să meargă mai 
departe în acţiunea de apropiere faţă de Rusia Sovietică. Odată 
acordul semnat, el întîrzie să-l supună ratificării în cele două 
Camere şi ignoră intenţionat avansurile făcute de ambasador 
în vedere încheierii unei convenţii militare. 

Total anticomunist, succesorul lui Barthou dă întîietate 
apropierii de Italia fascistă, începută de altfel înainte de numirea 
sa pe Quai d'Orsay. În ianuarie 1935, el se duce la Roma și 
semnează cu Mussolini un acord prin care acesta din urmă se 
angajează să colaboreze cu Franţa în vederea menţinerii unui 
statu-quo în Europa danubiană (ceea ce înseamnă o acţiune 
comună în cazul unei noi încercări de Anschluss), Italia primind 
în schimb cîteva concesionări teritoriale în sudul Tunisiei şi la 
graniţele Eritreei. Se pare că aceasta constituie o cotitură capitală 
în istoria relaţiilor intereuropene dintre cele două războaie, în 
sensul că Italia, aflată pînă atunci în fruntea statelor revizio- 
niste din Europa danubiană şi din Balcani, pare să opteze pentru 
respectarea frontierelor stabilite de tratate şi dă impresia că 
este gata să se reconcilieze definitiv cu puterile democratice. 
În același timp, Laval caută un teren favorabil unei înțelegeri 
cu Germania şi negociază plebiscitul prevăzut de tratatele de 
la Versailles prin care regiunea Sarre, după cincisprezece ani, 
trebuia să-şi hotărască singură soarta. 

Şangele de a-i vedea pe locuitorii din Sarre pronunţîn- 
du-se pentru reanexarea teritoriului lor de către Franța, erau 
nule. Dar exista mai ales în rîndul catolicilor o minoritate impor- 
tantă pentru care reîntoarcerea la Reich reprezenta o problemă 

şi care ar fi putut vota pentru menţinerea autonomiei. Lăsîndu-i 
pe nazişti, sprijiniți de marele industriaş Roechling, să facă o 
propagandă intensă în favoarea unirii cu Germania şi să semene 
teroareaprintre cei ce se opuneau acestei soluții, guvernul fran- 
cez i-a permis lui Hitler să cîştige partida cu uşurinţă, plebiscitul 
din ianuarie 1935 aducînd 90 % din voturi celor care susțineau 
restabilirea suveranității germane asupra regiunii Sarre. 

Încurajat de acest succes și folosind drept pretext o lege 
militară franceză care stabilea durata serviciului militar la doi 
ani, Fihrerul anunţă în martie 1935 reintroducerea recrutării 
în Germania, violînd astfel o hotărîre fundamentală a tratatului 
de la Versailles. O lună mai tîrziu, reprezentanţii Franţei, ai 
Regatului Unit şi ai Italiei se întîlnesc la Stresa pentru a-și 
reafirma fidelitatea față de tratatul de la Locarno și pentru a 
decide asupra unei atitudini comune faţă de reînarmarea 
Germaniei şi a problemei independenţei austriece. Acest „Front 
Comun de la Stresa”, la care se adaugă Pactul franco-sovietic 
pe care Laval se grăbeşte să-l semneze şi contraalianțele pe 
care Franţa le-a încheiat cu țările Micii Antante pare să inaugu- 
reze o politică comună a principalelor puteri europene care 
are drept scop să împiedice punerea în practică a proiectelor 
de cucerire ale Fuhrerului. 


Crizele din 1935-1936 


Această unire „sacră” împotriva Reichului hitlerist nu 
va dura mai mult de cîteva săptămîni. În iunie 1935, Regatul 
Unit dă prima lovitură Frontului de la Stresa semnînd cu 
Germania un acord prin care aceasta din urmă se angajează 
să-şi limiteze flota de război, ceea ce în fapt contribuie la recu- 
noaşterea implicită a acţiunilor sale de reînarmare. În cele două 
mari democraţii occidentale, opinia publică are din acest mo- 
ment păreri opuse în ceea ce priveşte oportunitatea unei alianţe 
cu Italia fascistă şi cu Rusia Sovietică. În Franţa mai ales, atmo- 

sfera de război civil rece care precede alegerile din mai 1936 
şi care se deteriorează şi mai mult după victoria Frontului Popu- 
lar, nu este defel în favoarea menţinerii coaliţiei antihitleriste, 
o partea opiniei publice dorind o apropiere mai mare de URSS, 
în timp ce în rîndurile dreptei sînt numeroşi cei care susțin 
alianţa cu Italia, ba chiar un „aranjament” cu Germania nazistă 
(„mai degrabă Hitler decît Frontul popular” declară ei). Una 
după alta, războiul din Etiopia, apoi evenimentele din Spania, 
îl vor convinge pe Duce că are tot interesul să renunţe la politica 
pe care o duce din vara lui 1934 şi să treacă în tabăra Germaniei. 

Prima criză începe în octombrie 1935 odată cu intrarea 
trupelor italiene în Etiopia şi se termină peste şase luni cu ane- 
xarea acestei țări, al cărei împărat va fi din mai 1936 regele 
Victor-Emanuel. Dar Etiopia era un stat independent, membru 
al Societăţii Naţiunilor. Sesizat de negusul Haile Selassi€%, 
Consiliul acestei organizaţii hotărăşte să considere Italia drept 
stat agresor şi să-i aplice sancţiuni economice a căror suverani- 
tate, guvernul Laval încearcă să o limiteze pentru a menaja 
atît Londra cît şi Roma. Sancţiunile vor afecta mai ales consu- 
mul zilnic al italienilor, dar armatele lui Mussolini nu vor fi 
lipsite de oţel, nici mai ales de petrol, ceea ce le va permite să 
înfrîngă rezistenţa eroică a adversarilor lor. Pînă la urmă, pre- 
ocupați să evite ruptura cu Roma, francezii şi britanicii îi pro- 
pun lui Mussolini, în decembrie 1935, un acord secret de împăr- 
țire a Etiopiei („planul Laval-Hoare”) pe care indiscreţia presei 
îl dezvăluie publicului, stîrnind în cele două ţări, în Anglia 
mai ales, o vie dezaprobare care, cîteva săptămîni mai tîrziu, 
îi va obliga pe cei doi oameni politici să demisioneze. Frontul 
de la Stresa este definitiv terminat. 

În timpul crizei etiopiene, Hitler l-a mena jat cu abilitate 
pe omologul său italian. În cursul anului 1936, două evenimente 
internaţionale vor desăvîrşi apropierea dintre cele două puteri 
fasciste. Mai întîi, remilitarizarea Renaniei realizată de Hitler 
în 1936 printr-o adevărată lovitură de maestru. Folosind drept 
pretext ratificarea de către Franţa a Pactului franco-sovietic 
din mai 1935, acesta hotărăşte pe 7 mai să trimită 30.000 de 


ISTORIA EUROPEI 129 


soldaţi în zona demilitarizată, acțiune care nu provoacă altă 
reacție decît un discurs al preşedintelui Consiliului francez, 
Albert Sarraut („Noi nu sîntem dispuşi să lăsăm Strasbourgul 
sub amenințarea tunurilor germane”), o timidă proclamaţie a 
Societăţii Naţiunilor şi o declaraţie tot atît de anemică şi linişti- 
toare a primului ministru al Majestății Sale. Statul Major francez 
anunţă că, pentru a-l intimida pe Hitler este necesar să se 
înceapă mobilizarea generală, dar opinia publică preferă în 
marea ei majoritate tergiversarea şi totul se opreşte aici. Germanii 
au reuşit a doua lor acţiune de forță, a doua violare flagrantă a 
tratatului de la Versailles şi pot acum să înceapă liniștiți lucrările 
la „linia Siegfried”, un puternic complex defensiv ridicat în 
faţa „liniei Maginot”, destinat să-i împiedice pe francezi să le 
sară în ajutor dacă ar fi cazul, aliaţilor lor din Europa Centrală 
şi Orientală. Dintr-o dată, sistemul diplomatic realizat cu răb- 
dare ani de-a rîndul se prăbuşeşte. În timp ce Belgia își recapătă, 
față de Franţa, libertatea de acţiune, Mica Antantă se dezmem- 
brează?. Prietenia britanicilor s-a arătat a fi dintre cele mai 
fragile, iar Mussolini, care în timpul crizei renane era complex 
absorbit de problemele din Africa Orientală, cîntărește de care 
parte se închină balanţa de acum înainte. Declanşarea războiului 
civil din Spania îi oferă ocazia să-şi exprime concret preferința 
pentru prietenia cu germanii. 

Început în iulie 1936 înurma unui pronunciamiento mili- 
tar (declaraţii militare), războiul civil din Spania pune capăt 
unei lungi perioade de nesiguranță politică şi de tulburări. În 
1931, după un sondaj de opinie care a oferit o mare majoritate 
partidelor republicane, regele Alfonso al XIII-lea şi-a părăsit 
tronul şi în Spania s-a proclamat Republica. Dar această repu- 
blică este fargilă. Combătută de forțele conservatoare, militari, 
cler, mari proprietari funciari, după alegerile din 1933 care 
aduc dreapta la putere, ea trebuie să facă faţă unei puternice 
agitaţii sociale. În 1934, greva revoluţionară din Asturia este 
înecată în sînge. 

Schimbarea strategiei adoptate de Komintern permite 
partidelor de stînga (socialişti, comunişti, sindicalişti revoluţio- 


130 SERGE BERSTEIN, PIERRE MILZA 


nari, anarhişti) să se unească şi la alegerile din februarie 1936 
„Frente Popular” (Frontul Popular) reuşeşte să învingă. Imediat 
se declanşează un val de greve revoluţionare, ţăranii ocupă 
pămînturile, violențele se generalizează. Asasinarea liderului 
monarhist Calvo Sotelo, din 13 iulie 1936, dăsemnalul loviturii 
de stat militare. Aceasta a fost pregătită de generalii San jurjo 
şi Franco, cu ajutorul lui Mussolini, în zona spaniolă a Marocu- 
lui. Moartea lui San jurjo într-un accident de avion, îl face pe 
Franco şeful mişcării naţionaliste. 

Din acest moment, un teribil război civil care va dura 
trei ani va pune față în față pe naționaliştii sprijiniți de armata 
permanentă, de Falangă, de majoritatea clerului catolic şi de 
clasa conducătoare şi pe republicanii care sînt susținuți de mun- 
citori, de mica burghezie radicală şi de o parte a țărănimii. 
Acesta este foarte îndirjit şi deosebit de crud. În aprilie 1938, 
Franco reuşeşte să izoleze Madridul de Barcelona, iar pe 28 
martie 1939 va ocupa Madridul unde în octombrie al aceluiaşi 
an, se instalează guvernul său dictatorial. 

În tot acest timp, războiul din Spania s-a transformat 
într-un conflict internaţional, adevărată „repetiţie generală” a 
războiului care va izbucni, în care se înfruntă principalele puteri 
europene. Din august 1936, guvernul lui Blum care vrea înainte 
de toate să mențină pacea, a propus, în ciuda simpatiei pentru 
regimul republican, un acord de „nonintervenţie” care este ime- 
diat acceptat de 25 de ţări printre care se numără Italia, Germania 
şi URSS. Numai că, dacă Regatul Unit îl aplică cu stricteţe, iar 
Franța se mulţumeşte să-i lase pe voluntari să treacă granița şi 
trimite ceva armament, Uniunea Sovietică şi statele fasciste 
intervin masiv, prima trimiţînd aici tehnicieni, consilieri mili- 
tari, avioane şi ajutînd la recrutarea „brigadelor intemaţionale”, 
celelalte îndreptînd către Spania oameni şi material de război: 
Mussolini trimite 80.000 de milițieni şi armament greu, în timp 
ce Reichul furnizează 10.000 de oameni din Legiunea „Kondor”, 
tancuri şi avioane. Spania devine astfel un adevărat teren de 
testări pentrutrupele şi armamentul celor trei dictaturi. În plus, 
aceasta le oferă ocazia să cîştige noi avantaje pe scena interna- 

țională, Italia afirmîndu-şi intenţia de a domina Mediterana 
Occidentală şi încercînd să obţină avantaje economice în 
Spania, Genmnania alegînd sursa de materii prime indispensabile 
industriei sale de armament: fier, aramă, mangan. Pentru Hitler 
însă, Spariia se include mai ales într-o strategie mai vastă în 
care un loc important îl ocupă preocuparea de a cantona o parte 
din armata franceză la frontiera din Pirinei, în perspectiva răz- 
boiului care va urma. Pentru a trimite trupe în Spania, Mussolini 
trebuie să părăsească frontiera de la Brenner şi să lase astfel 
Germaniei drumul liber spre Austria. În sfirşit , Hitler este 
convins că războiul spaniol, agravînd situaţia internațională şi 
ostilitatea dintre ţările democratice şi Duce, îl va determina pe 
acesta din urmă să se alăture definitiv Reichului. Calculul era 
bun. În octombrie 1936, contele Ciano, ginerele lui Mussolini 
şi noul ministru de externe, se duce la Berlin, unde semnează 
cu Fiihrerul un Protocol care atestă prietenia şi solidaritatea 
dintre cele două ţări. Pe 1 noiembrie, în fața mulțimii îngrămă- 
dite în piața Domului din Milano, Ducele face publică constitui- 
rea „Axei” Berlin-Roma în jurul căreia s-ar putea „uni toate 
statele europene”, care constituie însă preludiul unei apropieri 
tot mai mari între statele totalitare. 


Ofensiva hitleristă în Europa Centrală 


Anul 1937 aduce o perioadă de răgaz în escaladarea vio- 
lenţei care caracterizează de doi ani politica statelor totalitare. 
Convins însă că insolenţa și intimidarea îi vor permite să-și 
realizeze scopurile şi că nu are de ce se teme de democraţiile 
„decadente” şi erodate de spiritul pacifist, pe 5 noiembrie Hitler 
îşi anunţă colaboratorii cei mai apropiați că a venit momentul 
ca Reichul să anexeze comunităţile germane din Europa 
Centrală şi Orientală şi fixează etapele constituirii „Germaniei 
Mari” 

Prima etapă: Anschluss. Acordul germano-italian din 
octombrie 1936, apoi orientarea politicii mussoliniste către 

Mediterana şi Africa înlătură principalul obstacol din calea 
realizării unităţii austro-germane. Pe 12 februarie, Hitler trece 
brutal la acţiune. El provoacă pe cancelarul austriac Schuschnigg 
la Berchtesgaden, reşedinţa sa din Alpii bavarezi şi îi ordonă 
să accepte ca ministru de interne pe şeful Partidului Nazist 
Austriac, Seyss-Inquart. Desigur, Hitler a promis în schimb să 
respecte independența Austriei, dar, devenit şeful poliţiei, 
Seyss-Inquart organizează imediat manifestații în favoarea 
unirii cu Germania. 

Temîndu-se să nu fie copleșit şi încercînd să-l ia pe 
Fuhrer pe nepregătite, Schuschnigg hotărăşte pe 9 martie să 
organizeze un plebiscit prin care poporul va putea să se procla- 
me asupra independenţei Austrici. El ştie că va putea conta pe 
o mare majoritate, adeptă a acestei soluţii, dar şi Hitlcr o ştie 
foarte bine deci recurgerea la forță pare să fie inevitabilă pentru 
acesta din urmă. 

Pe 11 martie 1938, sprijinit de poliţie şi de formațiunile 
paramilitare ale Partidului Nazist, Seyss-Inquart îl somează 
pe cancelar să renunțe la plebiscit, în timp ce armata germană 
este masată la graniță. Schuschnigg trebuie să cedeze în faţa 
acestei duble ameninţări, iar Goering preia conducerea acţiunii. 
Prin telefon, el cere demisia cancelarului austriac şi înlocuirea 
sa cu Seyss-Inquart. Degeaba Schuschnigg cere ajutorul Parisu- 
lui, Londrei şi Romei. Mussolini optase deja şi lasă Germania 
să săvîrşească acţiunea căreia i se opusese în urmă cu patru 
ani. Franţa şi Anglia se vor mulțumi cu vagi proteste verbale. 
În consecinţă nimic nu-l împiedică pe stăpînul celui de al III-lea 
Reich să meargă pînă la capăt. Printr-o telegramă falsă, „fabri- 
cată” de autorităţile germane şi semnată Seyss-Inquart, noul 
guvern de la Viena cere ajutorul Fiihrerului. Pe 12 martie 
Austria este ocupată de Wehrmacht, iar pe 13 este proclamată 
unificarea austro-germană care va fi ratificată peste o lună de 
98 % din populaţie. 

A doua etapă: regiunea sudetă. Apărută după prăbuşirea 
Imperiului Habsburgic, Cehoslovacia este un stat modern, pu- 

ternic, cu o industrie dezvoltată şi o armată numeroasă şi bine 
echipată. Spre deosebire de Austria, ea se bucură de un sprijin 
internațional aparent puternic, deoarece este legată de Franța 
şi de Uniunea Sovietică prin tratate foarte precise. Un atac 
asupra frontierelor sale ar risca deci să declanșeze angrenajul 
unui război european. 

Caracterul etnic eterogen al populaţiei sale reprezintă 
totuşi un grav factor de slăbiciune. Şi într-adevăr, dacă partea 
Occiedentală a Cehoslovaciei, Boemia, cea mai bogată şi cea 
mai populată, aparține incontestabil Europei Occidentale prin 
structurile sale economice şi sociale, Estul ţării, Slovacia, mai 
puţin dezvoltată din punct de vedere economic, aparține mai 
mult de ţările eminamente agrare ale Europei de Est. Acestor 
diferenţe în dezvoltarea economică li se adaugă diferențe ling- 
vistice şi religioase care explică puternicul curent autonomist 
care apare în Slovacia şi care ameninţă unitatea ţării. 

Problemele cele mai grave sînt cele generate de nemulțu- 
mirile minorităților: minoritatea ucraineană din partea orientală 
a Slovaciei, minoritatea maghiară din sud, dar mai ales, în munții 
care mărginesc cadrilaterul Boemiei minoritatea germană care 
numără trei milioane şi jumătate de sudeți. Conştient de riscul 
pe care îl reprezintă aceste grupuri minoritare pentru statul 
cehoslovac, guvernul de la Praga le acordă o serie de garanţii 
şi mai ales"folosirea limbii materne în tribunale şi în administra- 
ţia publică. Dar, începînd din 1933, efectele crizei şi atracţia 
exercitată de Germania nazistă duc la constituirea unui Partid 
German al sudeţilor, strîns legat de Partidul Naţional Socialist 
Muncitoresc German (PNSMG) şi al cărui şef, Konrad Henlein, 
cere autonomia teritoriilor locuite de aceştia. 

Acest partid primeşte sprijinul tot mai puţin reţinut al 
Fiihrerului, iar cînd acesta înfăptuieşte Anschlussul, în martie 
1938, Boemia se trezeşte practic încercuită de teritorii germane. 
După ce mult timp guvernul ceh a refuzat orice negociere, la 
sfatul unui mediator englez, lordul Runciman, sfîrşeşte prin a 
accepta o discuţie cu Henlein în scopul de a acorda sudeţilor 
autonomia pe care o cer. 

Exact în acest moment, Hitler renunță la tăcere şi într-un 
discurs ţinut la Niiremberg, pe 12 septembrie, dă semnalul de- 
clanşării crizei internaționale declarînd că Reichul „nu va admite 
ca trei milioane şi jumătate de germani să poată fi în continuare 
oprimaţi” Încurajat de această „undă verde”, Henlein cere 
imediat anexarea provinciilor sudete la Reich, în timp ce 
Cehoslovacia, care se simte ameninţată direct de declaraţia 
Fihrerului, cere ajutorul aliaţilor săi. 

Franţa, cu care aceasta a făcut înțelegeri militare formale, 
anunţă prin intermediul preşedintelui Consiliului, Eduard 
Daladier, că este gata să-şi susţină aliaţii prin forţa armelor. 
Dar ministrul de externe Georges Bonnet, conştient de faptul 
că armata franceză este complet nepregătită, vrea să se asigure 
că în cazul unui conflict va fi susținut de Marea Britanie şi de 
URSS. Aceasta din urmă se declară gata să-şi onoreze 
angajamentele, dar în Franţa mulţi se îndoiesc de eficacitatea 
acestei alianțe sau se tem de consecințele pe care le-ar putea 
avea asupra politicii interne. 

În aceste condiţii, atitudinea britanicilor este hotărîtoare. 
Ori, primul ministru, Neville Chamberlain este un susținător 
hotărît al „tergiversării” El este convins că revendicările 
sudeţilor sînt legitime şi că se poate ajunge la o înțelegere cu 
Hitler. Pe 15 septembrie 1938 se întîlnește cu Fiihrerul la 
Berchtesgaden. Hitler cere anexarea regiunii sudete, despre 
care nu se discutase defel pînă atunci. Hotărît să salveze pacea 
cu orice preţ, Chamberlain îşi însușeşte „soluţia” germanilor 
şi îl convinge şi pe Daladier să adere la punctul său de vedere. 
În faţa presiunii franco-engleze, preşedintele cehoslovac Benăs, 
cu moartea în suflet, trebuie să-şi dea acordul la dezmembrarea 
propriei ţări. 

Pe 22 septembrie, Chamberlain va da socoteală lui Hitler 
de rezultatul demersurilor sale. Spre marea lui surpriză, el vede 
că Fiihrerul, pe care se aştepta să-l găsească mulțumit şi.recu- 
noscător, formulează alte pretenţii. Cehii au opt zile pentru a 
părăsi toate regiunile sudete, fără dreptul de a-şi lua cu ei bunu- 
rile. În plus, ei trebuie să cedeze Poloniei districtul carbonifer 

Teschen, motivul litigiului dintre cele două ţări, iar Ungariei 
sudul Slovaciei, cu populaţie majoritar maghiară. 

Stupefiat şi indignat, primul ministru britanic refuză 
hotărît aceste noi pretenţii. Imediat, Cehoslovacia începe mobi- 
lizarea. Hitler anunţă că este gata să facă la fel. Francezii şi 
englezii îşi recheamă sub arme rezerviştii. Întreaga Europă 
este pe picior de război. Dar Chamberlain se teme de deznodă- 
mîntul fatal. EI cere ajutorul lui Mussolini pentru a încerca să 
salveze pacea. Şeful Italiei fasciste, care consideră că ţara sa 
nu este pregătită să înfrunte riscurile unui război, şi care este 
încîntat s-o facă pe arbitrul Europei, acceptă să intervină pe 
lîngă Hitler pentru ca acesta să adopte ideea unei conferinţe 
internaţionale unde să se hotărască soarta statului cehoslovac. 

Pe 29 septembrie 1938, Hitler, Mussolini, Daladier şi 
Chamberlain se întîlnesc la Miinchen fără să fie de față repre- 
zentaţii Cehoslovaciei şi URSS. Şeful celui de al III-lea Reich 
duce aici o bătălie care era cîştigată dinainte. În schimbul unor 
concesii derizorii — el le dă cehilor dreptul să-şi vîndă bunurile 
şi eşalonează pe parcursul a zece zile recuperarea teritoriilor 
sudete — acesta obține tot ce doreşte, iar Chamberlain semnează 
cu el un Pact de neagresiune, ceea ce va face şi guvernul francez 
ceva mai tîrziu. 

La Paris şi la Londra domneşte iluzia păcii. Întorşi în 
capitala lor, Daladier şi Chamberlain sînt aclamaţi, în timp ce 
Leon Blum vorbeşte de „o destindere josnică”, căci consecin- 
țele hotărîrilor de la Miinchen sînt dezastruoase pentru statele 
democratice. Politica de forță dovedindu-și eficacitatea, statele 
dictatoriale, sigure că nu vor fi pedepsite, nu mai au nici o 
reținere şi trec la dezmembrarea teritorială a vecinilor lor cei 
mai slabi. Cehoslovacia este prima victimă. Polonezii ocupă 
regiunea Teschen din Silezia. Ungaria anexează Sudul Slovaciei 
cu un milionde locuitori. Minoritățile din Slovacia şi din Rutenia 
încep să se agite. 

URSS este nemulțumită că a fost înlăturată de la tratati- 
vele pentru rezolvarea conflictului şi îi bănuieşte pe occidentali 
că au dirijat spre Est ambițiile hitleriste. Franţa mai ales este 

discreditată în ochii aliaților săi din Europa Centrală, aflați 
acum la bunul plac al dictaturilor. Încercuită, dezmembrată, 
Cehoslovacia, care constituie pivotul sistemului francez de 
apărare, este amenințată cu o dispariție imediată. Hitler este 
încurajat în politica sa de agresiune, ca şi conducătorii fascişti 
care din noiembrie 1938, formulează revendicări zgomotoase 
asupra Tunisiei, Corsicei, Savoii şi Nisei. În Franţa, apare în 
rîndurile opiniei publice o delimitare între „miinchenezi”, 
adepți ai continuării „destinderii”, ba chiar ai unei înţelegeri 
cu dictaturile şi „antimiinchenezi” care consideră că a sosit 
momentul de a-l opri pe Hitler, dacă este nevoie chiar prin 
forță. 


Crizele hotărîtoare şi declanşarea războiului 


Chiar fărîmiţată şi slăbită, în ochii Fuihrerului, 
Ceholsovacia constituie încă un bastion al democraţiei aflat în 
centrul unei Europe, pe cale de a intra în diferite sfere de influ- 
enţă. În consecinţă, la începutul lui 1939, se hotărăşte să profite 
de dificultăţile interne ale acestei ţări şi să o desființeze defi- 
nitiv. Pentru aceasta, el susţine mişcarea autonomistă slovacă 
a Monseniorului Tiszo, care duce la formarea unui guvern auto- 
nom. În martie 1939, preşedintele Hacha, care îl înlocuieşte 
pe Benes, încearcă să pună capăt acestui început de secesiune, 
dar Tiszo se duce la Berlin, unde obţine sprijinul total al guver- 
nului nazist. 

La 14 martie, Hacha este convocat la Berlin. Aici, dicta- 
torul nazist îl terorizează literalmente pe bătrînul preşedinte 
cehoslovac, amenințîndu-l că va distruge Praga pînă la temelii 
dacă nu acceptă să ceară ajutorul trupelor germane. Hacha 
trebuie să cedeze şi Wermachtul intră imediat în Boemia. 
Cehoslovacia este ştearsă de pe hartă. Pe lîngă Slovacia devenit 
stat „independent”, în realitate satelit al Germaniei şi în timp 
ce Ungaria anexează Rutenia Subcarpatică, Hitler înfiinţează 

un „Protectorat al Boemiei-Moraviei” supus şi acesta în totalitate 
Reichului. În unma acestui succes, pe 22 martie, el impune 
Lituaniei să-i cedeze regiunea Memel. La rîndul său, Mussolini, 
profitînd de stupoarea Europei şi nevrînd să se lase mai prejos, 
invadează şi anexează Albania, în aprilie 1939. 

Această a doua criză cehoslovacă trezeşte în sfîrşit Rega- 
tul Unit şi Franţa. Chamberlain se simte personal lezat de neres- 
pectarea de către Fiihrer aAcordurilor de la Miinchen. De acum 
înainte, convins că Germania nazistă urmăreşte un cu totul alt 
scop decît simpla aplicare a principiului naţionalist, guvernul 
de la Londra adoptă o atitudine radicală diferită decît cea de 
pînă atunci şi este urmat imediat de Franţa care vede în înţelege- 
rea strînsă cu Anglia ultima modalitate posibilă de a-şi asigura 
propria securitate. Cele două țări oferă deci statelor celor mai 
amenințate de Germania şi Italia o garanţie de asistență în caz 
de agresiune. Polonia acceptă şi o alianță anglo-poloneză ce 
se încheie în august 1939. România, Grecia şi Turcia își dau şi 
ele acordul, dar Belgia şi Țările de Jos, care se tem de represaliile 
germane, refuză garanţia britanicilor. 

În primăvara anului 1938, Polonia devine noua miză a 
politicii hitleriste. Pînă atunci această ţară avusese relații de 
bună vecinătate cu Germania cu care împărtăşea atitudinea 
ostilă faţă de comunism şi de evrei. În octombrie 1938, Hitler 
formulase unele revendicări mai ales în privința returnării 
Danzigului, dar asigurase guvernului de la Varşovia de intenția 
sa de a nu folosi forța. Ori, în martie 1930 el ia brusc o poziţie 
dură cerînd Danzigul deja condus de elemente naziste şi o cale 
ferată care să lege acest oraş de Germania și de Prusia Orientală. 
În realitate, în spatele acestor revendicări inacceptabile pentru 
Varşovia, se ascunde dorinţa de a declanşa un război împotriva 
Poloniei şi de a ocupa o parte a teritoriului acesteia. 

Înainte de a începe această acţiune de forță finală, Hitler 
strînge legăturile cu omologul său fascist. Pe 28 mai, Ciano şi 
Ribbentrop semnează „Pactul de oțel”, alianţa ofensivă care 
pentru Mussolini nu va putea intra în vigoare decît în 1943 
cînd se vor termina pregătirile italienilor. Cînd Ciano se duce 

în Germania, în august 1939, constată că totul este pregătit în 
vederea atacului împotriva Poloniei. De aceea, îl sfătuiește pe 
socrul său ca pentru a justifica neintrarea în război a Italiei, să 
prezinte germanilor o listă cu materiale strategice necesare 
armatei italiene pe care Reichul să nu le poată furniza aliatei 
sale. 

Din acest moment, statele democratice nu mai pot să se 
bazeze pe alianţa cu ruşii pentru a-l opri pe Fiihrer în acțiunea 
sa de agresiune îndreptată împotriva Poloniei. Din luna aprilie, 
între cele trei puteri încep negocieri, dar numeroase obstacole 
întîrzie concluzionarea unui acord. În Marea Britanie şi în 
Franța o mare parte a opiniei publice este ostilă ideii unei alianțe 
cu Stalin. Conducătorii polonezi se opun trecerii trupelor sovie- 
tice pe terițoriul lor, condiţie pe care o pun sovieticii la semnarea 
unei convenții militare. Cît despre Stalin, acesta, de la Tratatul 
de la Miinchen, devine foarte circumspect în faţa a ceea ce 
consideră a fi un joc dublu al occidentalilor. El este încurajat 
de Molotov, care tocmai îl înlocuise pe Litvinov la Ministerul 
de Externe, să înceapă negocieri secrete cu Germania pentru a 
cîştiga timp — căci este convins că scopul final al nazismului 
este să distrugă bolşevismul şi să „împingă” Rusia înspre „ste- 
pele asiatice” — şi pentru a recupera teritoriile pierdute în 1918. 
Desigur, lui Hitler îi repugnă să trateze cu o putere comunistă 
şi ezită îndelung să o facă, dar pînă la urmă se hotărăşte să-și 
calce pe inimă pentru avantajul de a avea mînă liberă în Est, în, 
timp ce îşi reglează conturile cu Polonia, apoi cu democraţiile 
occidentale. 

Spre surpriza generală, în momentul în care semnarea 
convenției militare cu francezii şi britanicii părea iminentă, 
între Germania şi URSS se semnează un Pact de neagresiune 
pe 23 august 1939. Valabil timp de zece ani, acesta este însoțit 
de un Protocol secret (ce nu va fi dezvăluit decît în 1946) care 
recunoaşte drepturile URSS asupra Finlandei, Letoniei, Estoniei 
şi Basarabiei şi prevede împărțirea Poloniei. Fiihrerul are deci 
deplină libertate pentru a lansa ultima sa acţiune de forță. 

Pînă în ultimul moment francezii şi britanicii vor încerca 
să-l facă pe Hitler să renunțe la proiectul său războinic. Pe 26 

august, Daladier îi scrie: „Dumneavoastră aţi fost ca şi mine, 
un luptător în ultimul război. Ştiţi ca şi mine că în conştiinţa 
popoarelor au rămas de neşters oroarea şi dezastrul războiului 
indiferent de sfîrşitul acestuia.” Chamberlain încearcă să orga- 
nizeze o discuţie directă între Polonia şi Germania. Pe 29 august, 
Hitler declară că este gata să primească un negociator polonez, 
dar Varşovia care se teme să nu fie prinsă într-un nou angrenaj, 
aşa cum se întîmplase la Miinchen, aşteaptă ziua de 31 pentru 
a da un răspuns, însă Hitler consideră că este deja prea tîrziu. 
O ultimă tentativă de mediere iniţiată de Mussolini nu dă nici 
ea nici un rezultat şi pe 1 septembrie 1939, trupele germane 
trec în zori frontiera poloneză. Două zile mai tîrziu, Regatul 
Unit şi Franţa declară război Germaniei. 


1939-1941 Cucerirea Europei Continentale 


Din septembrie 1939 începe prima etapă a blizzkrieg- 
ului, „războiul fulger” care în mai puţin de optsprezece luni va 
face din Fiihrer stăpînul atotputernic al Europei, cu excepția 
Angliei aflată în stare de asediu şi care rămîne pînă la începutul 
anului 1941, ultimul bastion al democraţiei în plin război. 

Lui Hitler îi trebuie mai puţin de o lună pentru a înfrînge 
armata poloneză, mult inferioară numeric, lipsită de annamen- 
tul modern al Wermachtului şi pe deasupra din 17 septembrie, 
luată prin surprindere şi de o invazie sovietică. La sfîrşitul lui 
septembrie, germanii şi ruşii îşi împart Polonia urmînd frontiera 
Bugului. După care, odată cu invadarea Finlandei de către 
URSS (noiembrie 1939 — martie 1940), războiul se deplasează 
înspre Europa de Nord. În aprilie 1940, trupele germane se 
năpustesc asupra Danemarcei, apoi debarcă în Norvegia. O 
intervenţie franco-britanică la Narvik, organizată pentru a bloca 
uprovizionarea Germaniei cu fier suedez, nu întîrzie decît cu 
cîteva săptămîni cucerirea acestei țări. 

Rapiditatea acestor campanii se explică prin concepţiile 
tactice ale Wermachtului. Germanii sînt net superiori numeric 

polonezilor şi norvegienilor, dar mai ales posedă un număr 
mare de tancuri şi avioane moderne pe care le utilizează într-un 
mod cu totul nou. În loc să le folosească ca alte,armate pentru 
a acoperi înaintarea infanteriei, ei îşi concentrează diviziile de 
blindate (Panzerdivizionen) în puncte precise ale frontului, cu 
misunea de a rupe liniile de apărare adverse şi de a crea astfel 
o breşă care să dezorganizeze armata duşmană şi prin care să 
pătrundă infanteria transportată în camioane. 

Această „forță cenuşie” (al cărei principiu, colonelul de 
Gaulle a încercat fără succes să-l supună aprobării Statului 
Major francez) beneficiază de sprijinul unei flote aeriene puter- 
nice, formată mai ales din avioane de luptă (bombardiere în 
picaj de tip Stuka), capabile să stopeze pe loc orice reacție a 
adversarului. 

Strategia franceză este cu totul diferită. Pînă în primăvara 
lui 1940, democraţiile occidentale nu reacționează practic în 
nici un fel, exceptînd o scurtă incursiune în regiunea Sarre, 
abandonată însă imediat. Grupaţi în spatele „liniei Maginot” 
care ţine pînă la frontiera belgiană, francezii aşteaptă atacul 
german. Acest „război ciudat” avea să dureze opt luni „zdrunci- 
nînd moralul trupelor expuse vicisitudinilor unei ierni foarte 
grele şi derutate de „gogoşile” unei informaţii infiltrate de pro- 
paganda germană. Este adevărat că, colaborarea politică şi mili- 
tară franco-engleză este lipsită de eficacitate şi împiedică? orice 
operaţiune de anvergură. Cînd, pe 10 mai 1940, energicul 
Winston Churchill îl înlocuieşte pe Chamberlain, obligat să 
demisioneze după înfrîngerea de la Narvik, problemele serioase 
apăruseră deja pe frontul francez. 

Atacînd Țările de Jos şi Belgia pe 10 mai 1940, germanii 
pun în aplicare planul conceput de gencralul von Manstein 
care consistă în atragerea grosului trupelor aliate către Nord, 
după ce s-a pătruns prin dispozitivul francez din Ardeni (pe 
care experţii francezi îl considerau imposibil de distrus cu 
tancurile), înaintarea rapidă către Marea Mînecii şi deci încer- 
cuirea forţelor franco-britanice de pe teritoriul belgian. 

Acest plan reușește pe deplin. În timp ce Olanda este 
cucerită în cinci zile, iar Aliaţii, aşa cum se prevăzuse, sar în 
ajutorul belgienilor, pe 13 mai blindatele germane forțează linia 
Maginot, trecArdenii şi într-o săptămînă ajung la gurile rîului 
Somme, învăluind ca într-o gigantică plasă grosul trupelor fran- 
co-engleze şi belgiene. 

Generalul Weygand, numit în pripă în locul lui Gamelin, 
încearcă fără succes să rupă încercuirea. Pe 28 mai belgienii 
capitulează, în timp ce, blocate în fundătura de la Dunkerque, 
trupele franco-britanice se îmbarcă în grabă şi se îndreaptă 
spre Anglia lăsînd în unnă zeci de mii de prizonieri şi o cantitate 
considerabilă de material de război. 

În Franţa, haosul este total. De pe 5 iunie, germanii 
lansează un nou atac spre Vest şi spre Sud, alungînd în faţa lor 
hoarde de refugiați în carc se amestecă civili şi militari într-o 
debandadă cumplită. Campania din Franța se termină printr-un 
dezastru. Guvernul părăseşte Parisul care va fi ocupat pe 14 
iunie şi se refugiază la Tours, apoi la Bordeaux, în timp ce 
Mussolini care vrea partea lui din pradă, declară război Franței. 

Guvernul francez îşi luase față de Marea Britanie un 
angajament solemn de a nu încheia cu Germania o pace separată. 
Preşedintele Consiliului, Paul Reynaud ar vrea să-şi țină promi- 
siunea, dar opoziţia şefilor armatei şi a mai multor miniştri îl 
obligă să demisioneze pe 1 iunie. Succesorul său, mareşalul 
Petain cere imediat germanilor un armistițiu care este semnat 
pe 22 iunie la Rothondes, în vagonul în care se semnase armis- 
tițiul din 1918. Peste patru zile, generalul de Gaulle, subsecretar 
de stat în Ministerul de Război al guvernului Reynaud, lansează 
de la Londra un apel pentru continuarea luptei. 

Conform clauzelor armistiţiului, Franţa este împărțită 
în două. Jumătatea de Nord şi de Vest a țării este ocupată de 
trupele germane. Armata franceză este demobilizată, cu excepţia 
a 100.000.de oameni. Flota trebuie să se întoarcă la bazele de 
plecare. Prizonierii de război (aproape două milioane) vor 
rămîne în Germania pînă la semnarea păcii. În sfîrşit, o despă- 
pubire de 400 milioane de franci pe zi va fi plătită ocupanților. 

La Vichy, în centrul zonei libere, unde se instalase 
guvernul francez, Republica se prăbuşeşte pe 10 iulie 1940, 
cînd la inițiativa lui Pierre Laval, cele două Camere reunite îi 
încredințează puterea mareşalului Petain (cu 569 de voturi pen- 
tru şi 80 împotrivă) şi dreptul de a modifica constituţia. „Statul 
francez”, al cărui şef este Pâtain, este un regim autoritar al 
cărui fondator se va bucura pentru o perioadă de timp de 
aprobarea unei populaţii căreia înfrîngerea i-a şters orice urmă 
de energie. 

La sfîrşitul lui iunie 1940 Marea Britanie se trezeşte 
deci singură, ca o ultimă fortăreață a libertăţii, împotriva „ma- 
reei cafenii” care se năpusteşte asupra Europei. După ce i-a 
propus de mai multe ori să încheie pace, Hitler se gîndeşte la o 
debarcare pe coastele engleze, dar pentru asta trebuie să aibă 
controlul în aer şi pe mare. Ori britanicii şi-au păstrat aviația 
în timpul campaniei din Franţa, iar flota lor este cu mult supe- 
rioară flotei germane Kriegsmarine. În acest scop şi pentru a 
teroriza populaţia şi a distruge industria engelză, Fiihrerul se 
hotărăşte să declanşeze în august 1940 „bătălia pentru Anglia”, 
adică bombardarea intensă şi continuă a pămîntului britanic 
cu avioanele de luptă ale Lufiwaffe. Din august pînă în octom- 
brie 1940, zeci de mii de tone de bombe distrug Londra şi alte 
numeroase oraşe ale Regatului Unit. B/izz-ul face numeroase 
victime şi provoacă pagube considerabile, dar, însufleţiți de 
Churchill care nu poate totuşi să le ofere decît „sînge, sudoare 
şi lacrimi”, britanicii rezistă. Avioanele de vînătoare Spizfire 
ale RAF*, provoacă pierderi grele aviaţiei germane, obligîndu-l 
pe Hitler să renunțe pe 12 octombrie la planul său de a invada 
Marea Britanie. Bătălia pentru Anglia este primul său eşec. 

Asediaţi pe insula lor, englezii nu pot să-l împiedice 
totuşi pe Hitler să hotărască soarta Europei după bunul său 
plac. În octombrie 1940, invidioşi pe succesele militare ale 
Reichului şi nevrînd să-i lase acestuia exclusivitatea victoriilor 
în Europa, Mussolini se hotărăşte să atace Grecia. O armată 
de 200.000 de oameni masaţi în Albania, prost echipați şi nepre- 
pătiți încep imediat ofensiva. După cîteva succese la început, 

datorită factorului surpriză, o contraofensivă a grecilor îi respinge 
în noiembrie pe invadatori şi pătrunde chiar în Albania. Iarna 
anilor 1940-1941 este deosebit de grea pentru trupele italiene 
Şi în primăvară, Mussolini, cu moartea în suflet, trebuie să 
ceară ajutorul aliatului său hitlerist. 

Ori, din septembrie 1940, Fiihrerul se gîndeşte să schimbe 
în avantajul său harta Balcanilor, acest domeniu slav care în 
mod natural poate servi drept „spaţiu vital” Marelui Reich. 
Ambiţiile sale vizează în mod direct două state care făcuseră 
parte între cele două războaie din sistemul francez de contra- 
alianţe, România şi Iugoslavia. Prima, trebuise deja, în octom- 
brie 1940 — dată istorică făcută de autori (data exactă — iunie 
1940) — să „înapoieze” Basarabia, Uniunii Sovietice. Ceva mai 
tîrziu, Hitler îl va obliga pe regele Carol să cedeze Bulgariei 
Dobrogea de sud, iar Ungariei Transilvania, iar în cele din urmă, 
în octombrie 1940, acesta îşi lansează trupele în ceea ce mai 
rămăsese din statul român. Regele trebuie să abdice în favoarea 
fiului său Mihai al cărui guvern, condus de generalul Antonescu, 
acceptă să treacă de partea Reichului. După ce şi-a asigurat şi 
adeziunea Bulgariei, Hitler va putea ataca Iugoslavia. Cînd în 
primăvara lui 1941, Mussolini îi cere ajutorul pentru a învinge 
Grecia, nu are nevoie decît de două luni ca să ocupe cele două 
țări. Din acest moment, cu excepţia a patru țări neutre, Elveţia, 
Suedia, Spania şi Portugalia, întreaga Europă Continentală, 
excluzînd URSS, este cucerită sau atrasă de Fiihrer şi de aliata 
sa Italia, ea însăşi dependentă de Reich. 

Pentru a înfrînge rezistenţa britanică, germanii au folosit, 
după bătălia pentru Anglia, o dublă strategie pe mare: războiul 
submarin intensificat la maximum şi îndreptat împotriva con- 
voaielor destinate aprovizionării Regatului Unit, ceea ce se va 
numi „bătălia Atlanticului”, cîştigată pînă la urmă de Aliați 
care au suferit totuşi pierderi considerabile şi războiul din Medi- 
terana Orientală, unde forţele reunite ale Axei au încercat să le 
taie englezilor drumul spre Suez şi deci accesul la puţurile cu 
petrol din Orientul Apropiat. Şi aici, după o primă ofensivă 
italiană în Egipt, în septembrie 1940 şi respinsă de armata 

britanică, Hitler va trebui să trimită în Libia, în aprilie 1941, 
Afrikakorps a generalului Rommel pentru a redresa şi stabiliza 
situația. 

La această dată, URSS rămîne ultimul obstacol în calea 
dominării întregii Europe Continentale de către Reich. Pînă la 
sfîrşitul lui 1940, Pactul germano-sovietic nu a fost repus în 
discuţie. Stalin a profitat de contractul făcut cu Hitler şi a recon- 
struit cu aproximaţie frontierele fostului Imperiu țarist. Dar în 
1941, el este îngrijorat de pătrunderea germanilor în Baltica şi 
relațiile cu Germania se înrăutățesc. De altfel, nici unul din 
cei doi dictatori nu-şi fac iluzii în ceea ce priveşte perenitatea 
pactului. Fiihrerul nu a urmărit decît un răgaz provizoriu care 
trebuia să-i permită înfrîngerea statelor democratice şi plasarea 
întregii Europe sub dominaţia sa. Cît despre Stalin, care ştie 
că distrugerea bolşevismului „iudeo-marxist” şi cucerirea unui 
vast spaţiu de colonizare în Estrămîn obiectivele fundamentale 
ale autorului Mein Kampf, acesta nu încearcă decît să profite 
de răgazul acordat pentru a-şi reorganiza armata. 

Numai că nu va mai avea timpul necesar. Din septembrie 
1940, a început studierea unui plan de agresiune a URSS, planul 
„Barbarossa”. Iniţiativa nefericită a Ducelui în Grecia întîrzie 
cu o lună aplicarea acestuia şi de abia pe 22 iunie 1941 este 
lansat atacul teritoriului sovietic cu mai mult de 200 de divizii, 
dintre care 17 Panzerdivisionen şi aproximativ patruzeci de 
divizii aliate (finlandeze, româneşti, italiene, ungare şi o divizie 
spaniolă şi un contingent francez al LVF*!, care trebuiau să 
sosească), înrolate toate în „Cruciada împotriva bolşevismului” 

Cîteva săptămîni mai tîrziu, germanii asediază Leningrad- 
ul, ocupă bazinul Doneţului şi ajung la 100 de kilometri de 
Moscova. Dar „războiul fulger” se loveşte de obstacolul distan- 
țelor care pune blindatelor problema aprovizionării cu carbu- 
rant. Rezistenţa îndîrjită a sovieticilor, care aplică tactica „pă- 
mâîntului pârjolit” în faţa invadatorilor, acțiunile partizanilor 
din spatele liniilor duşmane, intrarea în bătălie a întăririlor ve- 
nite din Asia Centrală şi din Siberia, ca şi sosirea timpurie a 
teribilei ierni ruseşti fac ceea ce mai rămîne de făcut. O contra- 

ofensivă sovietică din decembrie 1941, duce la eliberarea 
Moscovei, ceea ce constituie primul eşec terestru al Wermach- 
tului. În timp ce distrugerea flotei americane de la Pearl Harbor 
decătre aviația japoneză, pe 7 decembrie 1941, determină intra- 
rea în război a Statelor Unite, ceea ce îl transformă într-un nou 
conflict mondial, Reichul va trebui să treacă de uzură. În primă- 
vara şi în vara lui 1942, o nouă ofensivă a armatelor Axei, 
îndreptată în direcția puţurilor de petrol din Caucaz va împinge 
frontul departe către Est, pînă la Volga, dar aceasta este blocată 
pînă la urmă în faţa Stalingradului. 


Europa cucerită de Germania 


Stăpîn al celei mai mari părți a continentului european, 
Hitler poate să se gîndească în toamna lui 1942 că proiectul de 
„reprezentare” a Europei, pe care îl schițase în linii mari cu 
douăzeci de ani în urmă în Mein Kampf, este pe cale de a se 
realiza. Conform programului său pangermanic, Germania s-a 
extins prin includerea în Reich a tuturor teritoriilor pe care 
Fiihrerul le consideră germane: Austria, regiunea sudetă, 
Polonia Occidentală, Memel, Silezia, Alsacia-Lorena, Nordul 
Sloveniei, Steiermark — regiune în sudul Austriei avînd capitala 
la Graz . Germania cu un astfel de teritoriu, devine un stat cu 
mai mult de 100 de milioane de locuitori, avînd imense resurse 
industriale şi transformîndu-se în centrul de gravitate al unei 
Europe destinată să realizeze o „nouă ordine” 

În jurul acestui nucleu solid, Imperiul nazist se organi- 
zează conform unui plan „rasial” în a cărui aplicare trebuie 
totuşi să se ţină cont de fostele alianțe cu statele latine sau 
slave ca Italia şi Bulgaria. Ţările care au primit statutul oficial 
de „protectorat”, pentru că din cauza populaţiei slave erau soco- 
tite nedemne de a fi incluse pur şi simplu în Germania Mare, 
se constituie în regiuni vasale considerate rezervoare de materii 
prime şi material uman şi administrate de guvernatori. Aşa se 

întîmplă cu Boemia-Moravia, cu Guvernul General al Poloniei 
cu Guvernul General al teritoriilor din est (Bielorusia şi Ucraina), 
Lebensraum-ul hitlerist (principiu potrivit căruia, rasele infe- 
rioare din Est trebuie să susțină economic rasa ariană germană). 

Țările duşmane ocupate de trupele germane şi aflate sub 
autoritatea directă a administrației militare sînt tratate în mod 
diferit în funcţie de originea etnică. Scandinavii, olandezii, fla- 
manzii, considerați drept popoare „gcrmanice” sînt trataţi mai 
bine decît popoarele latine, în timp ce slavii sînt de-a dreptul 
maltratați. Unele state ca Danemarca, îşi păstrează suveranii. 
Altora li se impune un guvern nazist ca cel al lui Quisling din 
Norvegia. 

Cît despre micile state din Europa Centrală şi Orientală 
care, avînd regimuri autoritare, participă cu toate forțele la 
războiul împotriva URSS, acestea rămîn teoretic independente. 
În fapt, în timpul războiului autonomia lor se restrînge perma- 
nent şi sfîrşesc prin a deveni simpli sateliți ai celui de al III-lea 
Reich. Aşa se întîmplă cu Finlanda, cu Ungaria, cu Bulgaria, 
cu România, cu Slovacia Monseniorului Tiszo şi cu cele două 
noi state apărute în urma dezmembrării lugoslaviei. Tot aşa se 
întîmplă şi cu Italia care va trece cu încetul de la statutul de 
ulianță la cel de subordonată, apoi începînd din 1943, la statutul 
de țară „protejată” 

Pe termen scurt, reorganizarea Europei este mai puțin 
importantă pentru Fiihrer decît victoria militară, care presupune 
ca toate bogăţiile şi forțele disponibile să fie puse în slujba 
clortului de război german. Rezultă de aici o exploatare econo- 
mică formidabilă a țărilor ocupate. Acestea trebuie să plătească 
Reichului despăgubiri uriaşe, destinate în principiu întreținerii 
trupelor de ocupaţie, despăgubiri în realitate cu mult mai mari 
decît necesitățile efectivelor acestor trupe. Astfel, cu 400 de 
milioane de franci pe zi, Franţa plăteşte o sumă cu care se putea 
întreţine o armată de 8 milioane de oameni. 

Paralel cu această exploatare financiară, Germania prac- 
lică şi jefuirea economică a teritoriilor cucerite. Ea îşi însuşeşte 
v parte importantă a producției agricole şi industriale, cere să 

i se livreze gratuit materii prime, demontează şi mută pe terito- 
riul său un marenumăr de uzine, îşi investește cu forța capitaluri 
în societăți asupra cărora preia controlul, fură de peste tot pe 
unde trece opere de artă şi obiecte de valoare. Toate acestea 
provoacă peste tot lipsuri care duc la raţionalizarea alimentelor, 
la o mortalitate selectivă, grave carenţe nutriţionale (în 1942, 
la Atena, raţia de alimente zilnică scade la 600-800 de calorii 
pe cap de locuitor şi se moare literalmente de foame la colțul 
străzii!), creşterea preţurilor și apariţia unei „pieţe negre” care 
îmbogăţeşte o serie de categorii de intermediari. În sfîrşit, din 
1942, începe reachiziţionarea miîinii de lucru: milioane de 
oameni pleacă să muncească în Germania, în cadrul Serviciului 
de Muncă Obligatorie (STO), unde sînt mobilizați de Organiza- 
ţia Todt în vederea construirii „zidului Atlanticului”, un gigantic 
ansamblu de fortificaţii destinate să împiedice debarcarea 
aliaţilor. 

Acestor dificultăţi și pericolelor care amenință populaţiile 
țărilor ocupate, mai ales din cauza bombardamentelor aerie= 
ne, li se adaugă o profundă dezordine morală provocată d 
psihoza înfrîngerii, lipsa de libertăţi, nesiguranța zilei de mîine 
întreţinută de o propagandă omniprezentă care utilizează toată 
mijloacele moderne de informare şi dezinformare (presă, afişe, 
cinema, radio etc.). 

Instaurarea unei „noi ordini” se face şi prin reprimarea 
şi persecutarea sistematică a opozanților sau a celor pe care 
naziştii îi denunță ca „duşmanii permanenţi ai Reichului”, 
Primii sînt vînați de Wermacht, de numeroasele organisme 
poliţieneşti şi fasciste (poliţia militară, servicii de informații 
OVRA?%, Gestapo) și de cadrele auxiliare recrutate în rîndurile 
organizatorilor colaboraţionişti. În Franţa, Miliția lui Joseph 
Darnand, în Croaţia ustaşii lui Ante Pavelic, în Grecia milițiile 
anticomuniste înarmate de germani participă la acţiuni de an- 
vergură împotriva mișcării de rezistență. 

Lupta împotriva celei de a doua categorii, francmasoni, 
comunişti, evrei şi alţi reprezentanți ai „raselor inferioare” cum 





150 SERGE BERSTEIN, PIERRE MILZA 


sînt țiganii, este în principal sarcina SS-ului, a cărui ocupaţie 
sinistră a fost totuşi înlesnită şi sprijinită de autoritățile unor 
țări ocupate. Această „luptă” culminează cu masacrul populaţii- 
lor slave din Europa de Est (polonezi, ruşi) şi mai ales cu mon- 
struoasa „soluţie finală a problemei evreilor”, adică extermina- 
rea populațiilor de religie israelită începută în 1942. În toate 
țările ocupate de germani, evreii sînt arestați cu sutele de mii, 
deportaţi în Germania sau Polonia în lagăre unde sînt obligaţi 
să muncească în condiţii înspăimâîntătoare, tără hrană suficientă, 
fără condiţii de igienă, supuşi brutalităţilor sadice ale gardieni- 
lor care îi supraveghează. Cei care nu sînt în stare să muncească 
(bătrîni, copii, bolnavi) sau care îşi picrd puterile sînt asfixiați 
în camere de gazare iar trupurile lor sînt arse în crematorii. 
Scopul lui Hitler este acela de a stîrpi astfel în totalitate „rasa 
evreiască”. În 1945, Europa va descoperi cu groază că 9 milioane 
de persoane dintre care 6 milioane de evrei au avut parte de 
această moarte oribilă în lagărele «de exterminare: Auschwitz, 
Treblinka, Ravensbruck etc. 

Acest genocid monstruos s-a înfăptuit, și repetăm acest 
lucru, cu complicitatea tacită sau explicită a unei minorităţi a 
populaţiei europene care, din motive ideologice sau pur şi 
simplu dintr-un oportunism obtuz, care i-a făcut să treacă de 
partea celui mai tare, au ales calea „colaborării” cu Germania. 
Fiind vorba de relaţii interguvernamentale, acestea s-au mani- 
festat în mod diferit de la o ţară la alta, în funcţie de evoluţia 
războiului. În Norvegia, guvernul lui Quisling este total supus 
celui de al III-lea Reich. În Franţa, regimul de la Vichy a încercat 
la început să obţină nişte modificări în condiţiile armistiţiului: 
acesta era în orice caz scopul lui Petain cînd s-a întîlnit cu 
Hitler în octombrie 1940 la Montoire. Aceasta nu l-a împiedicat 
însă să-l ajute pe ocupant cînd era vorba de a-i hărțui pe adver- 
sarii Reichului sau de a promulga statutul evreilor. Dar mai 
ales din primăvara lui 1942 se poate vedea clar cum guvernul 
de la Vichy (în a doua sa etapă) înclină fără nici o reţinere către 
transformarea ţării în satelitul Germaniei, iar în 1943 regimul 
care continuă să fie reprezentat de mareșalul Petain, dar al 

cărui om de bază este Laval, nu mai este decît auxiliarul docil 
al Germaniei şi devine un stat-marionetă care a pierdut sprijinul 
populaţiei. 

Alături de această colaborare a statului, în toată Europa 
ocupată ia proporţii o colaborare ideologică care este cea a 
partidelor, a oamenilor politici, a intelectualilor pentru care 
noua ordine reprezintă realizarea idealurilor şi himerelor lor. 
În Franţa, RNP (Gruparea Naţional Populară) a lui Deat, PPF 
(Partidul Popular Fascist) al lui Doriot, Partidul Fascist al lui 
Bucard, în Belgia mişcarea rexistă a lui Degrelle, în Ţările de 
Jos, Partidul Fascist al lui Mussert, în Croaţia, ustaşii lui Pavelic, 
în Norvegia „Adunarea Naţională” a lui Quiling, toate aparțin 
acestei categorii în care figurează şi scriitori ca francezul Drieu 
La Rochell şi Brasillach. Mulţi dintre ei îşi vor duce angajamen- 
tul pînă la capăt, servind drept ajutoare ale germanilor în lupta 
împotriva Rezistenței sau participînd la cea împotriva „bolşevis- 
mului” în cadrul unor unități auxiliare ale SS-ului: divizia 
Charlemagne în Franţa, divizia SS „Wallonie” în Belgia, etc. 
Respinşi aproape în unanimitate de comunitate, aceşti ultra- 
naționaliști îşi vor căuta un refugiu în ideca perfect utopică a 
Internaționalei naţional-socialiste, în viziunea iluzorie a unei 
Europe reunificate de Hitler şi scăpată şi de comunism şi de 
capitalism. 


Europa împotriva lui Hitler 


Oricât de puternică ar fi fost armata germană, întărită în 
1943 cu unităţi de voluntari recrutaţi în mediile colaboraţio- 
niste, ținînd cont de forţele din ce în ce mai numeroase pe care 
trebuie să le angajeze pe diferite fronturi, ea nu poate să realizeze 
o reţea continuă pe toate teritoriile ocupate. În anumite regiuni 
greu accesibile, îndepărtate de bazele lor de plecare, germanii 
întîmpină greutăţi tot mai mari în controlul teritoriului cucerit. 
Aşa se întîmplă în Grecia, în anumite zone muntoase din Franța 
şi din Italia, dar mai ales în Iugoslavia. 

În afară de suprapunerea şi concurenţa diferiților poli ai 
puterii care caracterizează național-socialismul şi care au fost 
amplificaţi de război, sistemul de exploatare instaurat de al 
III-lea Reich suferă de contradicții serioase care îi frînează 
funcţionarea: de exemplu, între colaboraţionism şi prelevarea 
forțată, sau între rechiziționările de populaţie în scopuri strate- 
gice şi dorinţa de a extermina pe „duşmanii Reichului” 

Tocmai aceste fisuri ale sistemului vor permite mişcărilor 
de rezistenţă să se dezvolte şi să se angajeze în lupta împotriva 
ocupantului. Toate țările ocupate au cunoscut diferite forme 
de rezistență, apărute spontan, organizate de guvernele din exil 
(la Londra, din 1940, s-au refugiat guvernul belgian, cel olandez, 
cehoslovac şi polonez, iar de Gaulle îi adună aici pe francezii 
liberi), sau încurajate de Aliați. Astfel, în iulie 1940, britanicii 
crează în Europa Occidentală „Serviciul Operaţiunilor Spe- 
ciale” (SOE), însărcinat să promoveze subversiunea şi să prac- 
tice sabotajul în ţările ocupate. În tot timpul războiului, emisiuni 
radiofonice transmise de staţiile Aliaților (Boston, Moscova 
dar mai ales BBC-ul) vor susţine acţiunile grupurilor clan- 
destine. 

Dincolo de scopul militar, Rezistenţa a fost animată şi 
de o dorință de reînnoire politică şi socială. Permanent s-a făcut 
o delimitare între rezistența comunistă care atrăgea spre ea pe 
susținătorii unei schimbări revoluţionare şi o rezistență naţiona- 
listă sau reformistă, adeptă a unei restaurații a instituţiilor şi a 
societăţii tradiționale avînd la bază un umanism social sau creş- 
tin. De altfel perspectivele care apar după război nu vor întîrzia 
să-i separe pe aliaţii de moment, această opoziție intemă ducînd 
uneori la un adevărat război civil, aşa cum s-a întîmplat în 
Grecia de după război. 

Acţiunile grupurilor de rezistență au fost diferite în funcție 
de locul şi de perioada războiului. Odată cu prelungirea con- 
flictului, Rezistenţa şi-a intensificat caracterul militar, şi şi-a 
instalat în regiuni greu accesibile grupuri de „machizarzi” şi 
de „partizani” care, în aşteptarea revoltelor armate din 1944, 
practicau sabotajul sau dădeau o mînă de ajutor în lupta împotriva 
forţelor germane. 

În Europa Occidentală, Rezistenţa a încercat mai întîi 
să mobilizeze opinia publică şi s-a constituit în „mișcări” 
clandestine care publicau manifeste şi ziare clandestine. Reţele 
formate din mici grupuri de activişti mai mult sau mai puţin 
solide şi durabile, au organizat adevărate filiere de evadare 
pentru evrei, pentru cei ce fugeau de Serviciul de Muncă Obli- 
gatorie, prizonieri şi deportaţi evadați, aviatori aliaţi. Alţi rezis- 
tenți furnizau informaţii serviciilor din Londra, practicau sabo- 
taje (cel de la singura uzină de apă grea, realizat de norvegieni 
în 1943, a împiedicat poate Germania să fie prima posesoare a 
armei atomice), sau comiteau atentate împotriva armatelor de 
ocupație. În Belgia, în Olanda, în Danemarca, în Nordul Franţei, 
unde condiţiile geografice nu erau propice construirii unor 
grupuri machizarde, mișcările de Rezistență şi rețelele acestora 
s-au specializat în acest tip de acţiuni. În alte părţi, Rezistenţa 
a căpătat un caracter militar mai intens şi de mai mare anvergură, 
de exemplu în Norvegia şi în jumătatea de sud a Franței, unde 
a jucat un rol important în eliberarea teritoriului. 

În Europa Orientală şi în Balcani, Rezistenţa a desfășurat 
acţiuni militare deosebit de eficace. În Rusia, soldaţi răzlețiți 
au fost grupaţi într-o armată de partizani de 200.000 de oameni 
care i-au hărțuit pe nemți, le-au tăiat căile de aprovizionare şi 
au pregătit contraofensivele Armatei Roșii. În Boemia-Moravia, 
rezistența cehă, printre alte acţiuni l-a asasinat pe „protectorul” 
Heydrich, unul dintre înalții demnitari ai nazismului şi unul 
dintre cei mai feroci slujitori ai acestuia. În Iugoslavia unde 
rezistența a căpătat un caracter de masă, partizanii comunişti 
ai lui Tito, începînd din 1943, au luat-o înaintea luptătorilor 
monarhistului Mihailovitch, numiţi Cernik. Cu ajutorul anglo- 
americanilor, ei au eliberat ţara în toamna lui 1944. În Grecia, 
opoziţia sălbatică dintre machizarzii comunişti şi rezistenții 
monarhişti sau republicani s-a transformat în 1944 într-un ade- 
vărat război civil. În Polonia, s-a constituit din 1940, o armată 
internă, susținută de guvernul din exil de la Londra. Aceasta 
nu a întârziat să intre în opoziţie față de rezistența comunistă 
susținută la rîndul ei de sovietici. Criza a culminat cu desco- 

perirea la Katyn, în 1943, a 12.000 de cadavre a unor ofițeri 
polonezi , în mod evident executaţi de Armata Roşie în 1939. 
Pentru a-și asigura controlul situaţiei înainte de sosirea ruşilor, 
armata interioară a organizat în august 1944 revolta din Varşovia, 
înăbuşită după 3 de zile de lupte eroice de către Stalin care 
şi-a oprit înaintarea trupelor pentru a scăpa de aceşti aliaţi 
nedocili. 

În sfîrşit, în statele Axei, întreaga rezistență înseamnă 
trădare. În Germania, după distrugerea unui centru clandestin 
de informare comunist (Rote Kapelle), rezistența nu a mai putut 
să se manifeste decît sub forma unei opoziții aristocratice chiar 
în rîndul Wermachtului, care a culminat pe 20 iulie 1944 cu 
atentatul ratat al colonelului von Stauffenberg, împotriva lui 
Hitler. 

În Italia, căderea lui Mussolini în iulie 1943, apoi ocupa- 
rea ţării de către germani au transformat rezistența mocnită a 
antifasciştilor într-o luptă deschisă dusă în centrul şi în nordul 
ţării de vreo 60.000 de partizani al căror rol a fost considerabil 
în timpul campaniei de eliberare din 1945. Ca şi în Franţa, 
unde în 1943 Jean Moulin a fondat Consiliul Naţional al Rezis- 
tenței, sau ca în alte țări ale Europei Occidentale, unificarea 
mişcărilor. de rezistență din Italia a fost asigurată de ralierea 
comuniştilor la lupta autorităților guvernamentale împotriva 
Axei, mai precis la guvernul legitim desemnat de regele Victor- 
Emmanuel. 


Eliberarea Europei şi prăbuşirea Axei 


Am văzut cum în toamna lui 1942, ofensiva germană 
îndreptată înspre Caucaz a făcut ca o mare parte a Rusiei euro- 
pene să treacă sub controlul Wermachtului, la începutul iernii 
frontul stabilindu-se în jurul Leningradului, a Moscovei şi a 
Stalingradului. Înfrîngerea suferită de armata germană în 
luptele din faţa ultimului oraş la începutul lui 1943, marchează 
în Europa Continentală începutul sfirşitului. 

La jumătatea lui noiembrie, generalul Jukov lansează 
două ofensive, una în Nordul Stalingradului, în regiunea Voronej 
şi alta în Sud, pentru a învălui armata lui von Paulus. Acesta 
din urmă şi-ar fi putut salva armata repliindu-se rapid către 
Vest, dar Hitler îi ordonă să rămînă pe loc. Încercuiți germanii 
vor rezista două luni înainte de a capitula, pe 2 februarie 1943, 
lăsînd în această bătălie 300.000 de morţi, răniți sau prizonieri. 
La începutul verii 1943, ei vor încerca o ultimă ofensivă în 
regiunea Kursk, folosind 50 de divizii din care 16 blindate, 
dar această mare bătălie se întoarce în favoarea sovieticilor. 
După aceea, treptat, cu ajutorul tacticii de învăluire, urmează 
recucerirea Crimeii, Ucrainei şi Bielorusiei. Kievul este 
recucerit în noiembrie 1943, iar Leningradul care a rezistat 
croic asediului şi a pierdut un milion de locuitori este şi el 
eliberat. La începutul lui 1944, frontul din 1941 este aproape 
restabilit. 

Din toamna anului 1942 pînă în primăvara lui 1943, Alia- 
ţii occidentali au restabilit şi ei situaţia şi au început să cîştige 
bătăliile de pe fronturile extraeuropene. În timp ce în Pacific, 
americanii redeveneau stăpînii mărilor şi ai aerului după cele 
două victorii asupra japonezilor din Marea de Corali şi din 
Midway (mai şi iunie 1942) britanicii rupeau frontul germano- 
italian la El Alamein, în Egipt, apoi ocupau rînd pe rînd Libia 
şi Tunisia, iar în primăvara lui 1943 făceau joncţiunea cu trupele 
unglo-americane care debarcaseră în Africa de Nord în luna 
noiembrie a anului precedent. 

Asaltul împotriva „fortăreței europene” începe în iulie 
1943 prin debarcarea Aliaților în Sicilia. Dificultăţile cu care 
se confruntă armata italiană şi opoziţia crescîndă a populaţiei 
laţă de un război pe carc aceasta nu l-a dorit, îl determină pe 
regele Victor-Emmanuel şi pe unii membri ai Marelui Consiliu 
Fascist, printre care însuşi ginerele Ducelui, Ciano, să 
organizeze o lovitură de stat împotriva lui Mussolini, care este 
obligat să demisioneze, apoi este arestat. După cîteva amînări, 
noul guvern condus. de mareșalul Badoglio semnează pe 3 
septembrie un armistițiu cu Aliaţii, apoi intră în război alături 

de aceştia. Germanii ocupă imediat nordul şi centrul peninsulei, 
în timp ce anglo-americanii, sprijiniți pe flancuri de unităţile 
franceze comandate de generalul Juin, debarcă în regiunea 
Neapole în septembrie 1943, apoi la sud de Roma în iunie 
1944, eliberînd după scurt timp capitala italiană. 

Eliberat de paraşutiştii germani care au organizat o 
evadare îndrăzneață, Mussolini crează în nordul Italiei, la Salo, 
o „Republică socială italiană” care, pretinde el, se bazează pe 
idealurile revoluţionare ale fascismului în prima lui fază, dar 
care în realitate este complet supusă nazismului. Tăiată în două 
din punct de vedere militar şi politic, Italia este scena unor 
lupte violente. De abia în primăvara lui 1945 va fi zdrobită 
„linia gotică” care apăra cîmpia fluviului Pad. Arestat de 
partizanii italieni, Mussolini va fi executat pe 27 aprilie 1945. 

Începînd cu sfîrşitul anului 1943, este clar că speranța 
victoriei a trecut în cealaltă tabără, iar înfrîngerea Reichului 
este de acum înainte posibilă. Astfel, cei trei „Mari”, Roosevelt, 
Churchil şi Stalin, se întîlnesc pentru prima oară la Teheran 
pentru a studia problemele teritoriale de după război şi pentru 
a stabili o strategie comună. Aici se hotărăşte deschiderea unui 
al doilea front în Franţa, în primăvara lui 1944. 

Pe 6 iunie 1944, numeroase trupe anglo-americane de- 
barcă pe coastele normande şi reuşesc să creeze aici un cap de 
pod. Ajutate de Rezistenţa franceză acestea reuşesc la începutul 
lui iulie să străpungă frontul german la Avranches, înaintînd 
imediat spre Bretania şi spre valea Senei. Pe 25 august, Parisul, 
unde cu cîteva zile înainte „Forţele franceze din interior” de- 
clanşaseră o revoltă, este eliberat de blindatele generalului 
Leclerc. În acest timp, pe 15 august,o a doua debarcare aAliaţi- 
lor are loc în Provence, cu ajutorul Armatei 1 franceze a generalu- 
lui de Lattre de Tassigny. Pe 12 septembrie, armatele venite 
din sud şi din nord fac joncţiunea în Burgundia, iar în noiembrie, 
teritoriul francez este eliberat aproape în întregime. 

Acum începe ultima etapă a războiului european, după 
ce operaţiunile militare din Pacific s-au terminat în august 1945, 
după distrugerea celor două porturi nipone de la Hiroşima (6 
august) şi de la Nagasaki (9 august), unde bombardierele ameri- 

cane au folosit pentru prima oară înspăimîntătoarea armă ato- 
mică. 

În cursul toamnei lui 1944, Armata Roşie a ocupat terito- 
riile din Estul şi Nordul Europei, transformate în sateliți ai 
Reichului: Finlanda, România, Bulgaria, Ungaria, obligîndu-le 
să încheie armistițiu. Această pătrundere a sovieticilor în Balcani 
îl nelinişteşte în aşa măsură pe Churchill încît acesta hotărăşte 
o nouă debarcare în Grecia, care va fi curînd eliberată, dar care 
cade pradă imediat războiului civil. 

În decembrie 1944, blindatele rusești ajunga la porţile 
Varşoviei, în timp ceAliaţii occidentali ajung pe malul Rinului. 
Hitler însă nu se declară învins. El îşi aruncă ultimele resurse 
în bătălie, ajungînd să mobilizeze adolescenţii şi bătrînii. Dar 
nici folosirea cu întîrziere a noilor arme (avioane de vînătoare 
cu reacţie, rachetele V1 şi V2);, nici ultimele contraofensife 
ale Wermachtului în Ardeni (decembrie 1944) şi la Budapesta 
(ianuarie 1945) nu reuşesc să schimbe situaţia. Raportul de 
forţe înclină acum în favoarea Aliaților carc dispun de 650 de 
divizii faţă de cele 220 de divizii germane. Întruniţi la Yalta în 
februarie 1945, cei trei Mari reprezentanți aliați hotărăsc deja 
soarta celui învins. 

Ceea ce mai rămîne din Marele Reich hitlerist se prăbu- 
şeşte în cîteva luni. În martie, anglo-americanii trec Rinul şi 
se îndreaptă către Elba unde ajung pe 22 aprilie. La est, Armata 
Roşie ocupă Viena (13 aprilie) şi trece Oderul. Pe 25 aprilie, 
înurma unor lupte crîncene, Berlinul este încercuit, iar joncţiu- 
nea dintre ruşi şi armatele Aliaților occidentali se realizează 
pe Elba. 

Capitala germană, centrul unui seism care, timp de cinci 
ani a răvăşit continentul european şi prin ruinele sale devenită 
simbol al prăbuşirii visului militarist hitlerist, cade în mîinile 
sovieticilor pe 2 mai cu două zile după sinuciderea Fiihrerului. 
Coşmarul ia sfîrşit pe 7 şi 8 mai cînd germanii semnează la 
Reims şi la Berlin unde se aflau cartierele generale ale lui 
Eisenhower şi Jukov, capitularea necondiționată. 


Capitolul 5 


ANNEES FOLLES ŞI ANII SUMBRI: 
CULTURILE EUROPENE ÎNTRE 
CELE DOUĂ RĂZBOAIE 


W Populaţiile europene vor trăi după război în condiţii cu totul noi 
«datorită urbanizării şi dezvoltării spectaculoase a mijloacelor de trans- 
port şi de comunicaţie. Peste tot va domina un sentiment de uşurare ge- 
nerală, o reală „bucurie de a trăi”, chiar dacă aceasta nu corespunde 
nici pe departe imaginii acelor ann€es folles ai lui Epinal care nu este 
valabilă decit pentru cei avuți. În realitate, în ciuda amestecurilor so- 
ciale din tranşee şi a distrugerii unor averi provocată de război, dife- 
rențele sociale rămin deosebit de mari. 


N Greutățile războiului marchează profund culturile europene din 
perioada interbelică, în mod direct prin evocarea acestuia şi indireci 
prin perceperea unei profunde crize de civilizaţie care repune în discuţie 
valorile umane. Rezultatul este refugierea în vis, irațional sau estetism 
şi definirea caracterului absurd al lumii care dau naştere la revolte de 
scurtă durată a mişcării dadaiste, căutărilor suprarealiste ce explorează 
inconştientul sau afirmării expresioniste a personalității artistului detaşat 
«de lumea exterioară. Aceste curente noi, deschizătoare de drumuri nu 
pot totuşi să eclipseze importanța mişcării neo-clasice a „reîntoarcerii 
lu ordine ” care marchează toate domeniile vieţii intelectuale şi artistice 
şi nici curentele de dinainte de război care continuă să se manifeste şi 
care duc la arta abstractă sau la muzica de serie. 


E /ncepind din anii treizeci, tendinţa către căutările estetice favorizează 
ungajarea intelectualilor în luptele politice marcate de atracția pe care 

o exercită asupra lor totalitarismul comunist şi fascist. Ori tocmai aceste 
regimuri au încercat să pună sub control viaţa intelectuală. Lupta împo- 
triva artei moderne a deschis calea unei arte figurative, conformniste şi 
academice de care artiştii s-au apărat fugind în străinătate, refuzind 
supunerea şi pasivitatea şi chiar realizînd opere nonconformiste ce se 
opuneau ideologiei oficiale. 


N În sfirşit, între cele două războaie, apare şi se dezvoltă o cultură de 
masă în care presa, magazinele, benzile desenate, varietățile ocupă un 
loc important, activităţile principale ale epocii răminind totuşi sportul 
şi cinematograful. 


Reinstaurarea păcii după măcelul din 1914-1918, apoi 
prosperitatea care renaşte într-o Europă care îşi pansează rănile 
şi crede că se poate întoarce la timpurile fericite din /a Belle 
Epoque, au ca efect dezvoltarea în anumite medii a unui gust 
de viaţă şi de libertate sub orice formă, care constituie esența 
acelor annees folles, acolo unde povara de plumb a dictatu- 
rilor nu l-au împiedicat să se manifeste. În realitate, frenezia 
cotidiană a acestor roaring twenties (zgomotoşi ani douăzeci) 
ascunde foarte adesea un pesimism şi o îngrijorare care la mulți 
intelectuali şi artişti se manifestă prin căutarea unei forme de 
evadare. Odată cu declanşarea şi generalizarea crizei, apoi cu 
agravarea pericolelor externe, iluzia reîntoarcerii la epoca de 
aur se spulberă, în timp ce numeroşi reprezentanţi ai lumii 
artistice, literare şi filosofice se angajează în lupta politică. 


Transformările economice şi 
modificarea condiţiilor de viaţă 


Revoluţia tehnică din secolul al XIX-lea ia avîntîn Europa 
între cele două războaie. Electrificarea şi alimentarea cu apă 
pentru consumul casnic se generalizează în toate oraşele şi se 
extinde rapid şi în sate. Mijloacele de transport şi mijloacele 
de comunicare la distanță puse la punct la începutul secolului 


ISTORIA EUROPEI 161 


cunosc o dezvoltare fără precedent, modificînd condiţiile de 
viață şi obiceiurile europenilor şi contribuind la informarea 
acestora dar şi la înregimentarea lor acolo unde regimurile auto- 
ritare şi totalitare manipulează aceste noi mijloace de mass 
media. 

De aproape un secol, calea ferată face deja parte din 
peisajul european, iar marile inovații cum ar fi trenul electric, 
fuseseră deja experimentate înainte de război. Cu toate acestea, 
abia în cursul celor două decenii de după război, acest mijloc 
de locomoţie, cel mai rapid şi cel mai sigur, capătă o extindere 
dintre cele mai mari. Se termină constituirea rețelelor naţionale 
cu „marile linii” ce fac în cîteva ore legătura între marile aglo- 
merări urbane, cu pînza deasă de linii secundare, cu trenurile 
din periferii care circulă în ritmul deplasării orăşeanului de la 
locul de muncă spre casă, în timpul săptămînii, din oraş spre 
satele din jur în week-end. De la „trenul de agrement” pentru 
categoriile sociale modeste, la „vagoanele de dormit” ale mari- 
lor exprese internaţionale, se răspîndeşte o adevărată mitologie 
a drumui de fier, fie în muzică, cu „Pacific 231” a lui Arthur 
Honegger, în poezie sau în roman (de la „Proza Transsiberianu- 
lui” de Blaise Cendrars la „Madona vagoanelor de donmit” a 
lui Maurice Dekobra), sau în prezentările cinematografice ale 
locomotivei, adevărată imagine simbol a secolului XX („Bestia 
umană” de Jean Renoir). Tot emblematice devin şi gările pari- 
ziene luate cu asalt în vara lui 1936 de primii beneficiari ai 
„concediilor plătite”, ca şi sloganul fascist despre „trenurile 
care sosesc la fix” în Italia mussolinistă. 

Războiul a favorizat formidabilul salt înainte în dome- 
niul aviației. Numai după optsprezece ani de la premiera lui 
Bleriot care a traversat Canalul Mînecii, Atlanticul este „învins” 
de americanul Lindbergh care face prima dată zborul New York 
- Paris, pe 20 mai 1927. La această dată, Mermoz, Guillaumet, 
Saint-Exupery etc., împreună cu mentorul lor Didier Daurat, 
scriseseră deja cîteva pagini din epopeea pioneratului Poştei 
aeriene, ducînd corespondenţa cu avionul de la Paris la Dakar 
via Spania, în aşteptarea traversării Atlanticului de Sud, apoi a 

Anzilor. Anii treizeci marchează victoria marilor zboruri 
intercontinentale cel al lui Mermoz, de Costes și Le Brix, al 
lui de Costes şi Bellonte, Codos şi Rossi, al italianului Italo 
Balbo deasupra Atlanticului, zborurile franțuzoaicei Maryse 
Hilsz, de la Tokyo la Paris şi de la Paris la Saigon, ale englezilor 
Scott şi Campbell Black de la Londra la Melbourne sau ale 
sovieticilor Gromov, Danilin şi Jumaceev de la Moscova la 
Los Angeles via Polul Nord, etc. În ajunul războiului, aviatorii 
germani ating viteze mai mari de 750 Km/h. 

Desigur, pînă la al doilea război mondial, avionul rămîne 
prin excelență mijlocul de transport rezervat mărfurilor scumpe, 
corespondenţei şi unei clientele bogate şi excentrice care nu 
se teme nici de preţul ridicat al călătoriei nici de riscurile pe 
care le înfruntă. De la începutul anilor treizeci există deja linii 
regulate care asigură transportul pasagerilor pe aparate cu capa- 
citate de 40-60 de locuri şi gestionate de companii ca Lufthansa 
din Germania, Imperial Airways din Anglia, companiile fran- 
ceze Air Union, Air Orient, Societatea Generală de Transporturi 
Aeriene (liniile Farmon), Compania internaţională de navigaţie 
aeriană, care se vor uni în 1933 şi vor forma Air France, dar 
ele se limitează în principal la curse continentale. În 1939, 
avioane de cursă lungă cu viteză de 450 Km/h fac legătura în 
douăzeci de ore între cele două coaste ale Atlanticului de Nord, 
iar distanţa între Calcutta şi Londra o parcurg în trei zile. Dar 
lipsa de confort este mare, securitatea redusă, iar frecvenţa 
escalelor necesare aprovizionării cu combustibil fac aceste 
călătorii şi mai obositoare, aşa încît, pentru deplasările intercon- 
tinentale, lumea preferă somptuoasele pacheboturi ale marilor 
companii de navigaţie britanice, franceze, germane sau italiene, 
cum ar fi Queen Mary sau Normandie ale căror turbine de 
160.000 CP asigură traversarea Atlanticului în patru zile. Şi în 
acest domeniu, prezenţa de afişe, reviste ilustrate, cinematograf, 
teatru sau spectacole de music-hall, imaginea merelui vapor 
de lux care constituie fundalul vieţii unei elite cosmopolite 
lipsită de grijă şi ruptă de problemele ce frămîntă lumea, face 
parte integrantă din mitologia epocii. Patruzeci de ani mai tîrziu 

aceasta va fi evocată de Fellini în admirabilul său film „Amar- 
cord” 

Dimpotrivă, automobilul a încetat să mai fie o curiozitate 
sportivă sau un lux al celor bogaţi. Nu se poate vorbi încă de o 
„vulgarizare” ca cea pe care „mica regină a transporturilor” a 
cunoscut-o în ajunul primului război mondial, sau de o demo- 
cratizare extraordinară care este pe cale să se realizeze de 
cealaltă parte a Atlanticului, graţie metodelor de standardizare 
adoptate de Henri Ford în uzinele sale de la Detroit. Dar, stimu- 
laţi mai ales de concurența americană, constructorii francezi, 
urmați curînd de cei britanici, germani şi în mai mică măsură 
de cei italieni, trec la cucerirea pieţei de desfacere a claselor 
mijlocii. Începînd din 1919, inginerul francez Citroân a con- 
struit o maşină de patru locuri (torpedo), prima maşină de serie 
de 10 CV, al cărei preţ nu depăşeşte 8000 de franci. Trei ani 
mai tîrziu, firma acestuia lansează celebra SCV, care datorită 
prețului şi consumului redus devine accesibilă pentru foarte 
multă lume, dar care va intra repede în concurență cu mașina 
6CV Renault şi cu Quadrillette Peugeot, iar mai tîrziu cu 
Simca-S$ coupe din 1936, cu ruda sa italiană /opolino ca şi cu 
maşinile de capacitate cilindrică medie din anii treizeci: 
Peugeot 202 şi 302, Renault Ce/raquatre şi Vivaquatre, dar 
mai ales uimitoarea Berlină Citroân 7TA care se va bucura de 
o mare longevitate datorită celebrei sale tracțiuni. Aşa se va 
întîmpla şi cu Wolkswagen-ul, „maşina populară” promisă de 
Hitler oricărui german care îi va finanța construirea economi- 
sind 5 mărci pe săptămînă. „Buburuza” va avea un destin 
glorios de lungă durată, dar abia după război, căci conflictul 
izbucneşte înainte ca benzile producţiei de serie să fie terminate. 

Această bătălie acerbă dusă pe frontul produselor de serie 
nu i-a împiedicat pe constructorii europeni să intre în concu- 
renţă şi în domeniul vehicolelor de lux, destinate unei clientele 
cu mari posibilităţi financiare pentru care automobilul a devenit 
repede un simbol al apartenenţei sociale. Niciodată în istoria 
sa, acest obiect de vis nu va fi pus în valoare cu atîta intensitate 
uşa cum s-a întîmplat în anii douăzeci şi treizeci în cadrul „con- 


164 SERGE BERSTEIN, PIERRE MILZA 


cursurilor de eleganţă”, pe fundalul arhitecturii art deco şi a 
accesoriilor feminine, aceste capodopere industriale sofisticate 
numindu-se Rolls-Royce Cabriolet (1934), limuzina Delage 
(1934), Hispano-Suiza (1936) şi alţi bolizi produşi de uzinele 
europene Mercedes-Benz, Bugatti, Alfa-Romeo etc. 

În ceea ce priveşte mijloacele de informare şi comunicare 
la distanță, şi în acest domeniu nu se poate vorbi încă de o 
revoluţie tehnică propriu-zisă, ci de o perfecţionare a tehnolo- 
giilor existente şi mai ales de o răspîndire tot mai mare a instru- 
mentelor de comunicare. Dacă telefonul rămîne privilegiul 
celor bogaţi, în schimb radioul devine un fenomen de masă. În 
1939, există mai mult de douăsprezece milioane de auditori în 
Germania, peste şase milioane în Franța şi aproape tot atâția în 
Anglia. În Italia sînt mai mult de două milioane, iar aici acest 
instrument de propagandă este strict supravegheat de regim, 
care îl controlează îndeaproape şi înmulțeşte posturile de ascul- 
tare colectivă în şcoli, sediile organizaţiilor fasciste, cooperative 
rurale etc. La începutul anilor treizeci, societățile de radiodifu- 
ziune se dezvoltă în întreaga Europă. Majoritatea posturilor 
sînt particulare, dar instituţiile publice interesate au creat şi pos- 
turi „naţionale” 

Cinematograful cunoaște şi el o dezvoltare deosebită. 
Artă cu totul nouă, modalitate de a răspîndi toate tendinţele 
estetice ale epocii cărora le asigură o prezentare fără precedent, 
acesta este în acelaşi timp o industrie care necesită capitaluri 
foarte mari, mai ales după introducerea sonorului în 1927. Ast- 
fel, între cele două războaie asistăm la o puternică concentrare 
a producţiei de film. Fără să atingă proporțiile marilor trusturi 
americane, iau ființă mari societăţi strîns legate de bănci şi de 
industriile chimice şi de electricitate, cum sînt „Bavaria”, 
„UFA”, „Tobis” în Germania, Path&-cinema şi Gaumont în 
Franţa. De acum înainte, filmul devine un produs comercial 
supus legilor pieţei, deci căutînd să satisfacă cît mai mult posibil 
gusturile publicului, adaoptînd astfel o tendinţă larg răspîndită 
în lumea presei şi a cărților populare. El este supus şi unui 
control al guvernelor care încearcă să se folosească de extra- 

ordinara sa putere de convingere în scopuri de propagandă 
directă sau indirectă. Prima utilizează cu precădere filmele de 
actualități a căror producere şi distribuire în țările autoritare 
sînt strîns legate de putere (în Italia, există acele cinegiornali 
produse de institutul LUCE). A doua se realizează prin interme- 
diul cinematografului de ficţiune. În toate țările acesta din urmă 
rămîne în mare măsură domeniul evadării din realitate care 
însă nu este întotdeauna străin de politică. În fapt, alături de 
un cinematograf noir care în țările democratice urmăreşte să 
denunțe tarele şi nedreptăţile sociale, există şi o producţie care 
încearcă să mascheze aceste realități şi să prezinte publicului 
imaginea unei lumi curate şi fără probleme. Acest lucru se 
petrece chiar în Italia şi Germania unde realizările explicit poli- 
tice sînt excepții într-o producţie cinematografică care urmă- 
reşte în primul rînd recreerea realității. Efectul acestor diferite 
strategii de „impregnare” ideologică asupra publicului nu este 
prea bine cunoscut. În schimb ceea ce pare să fie evident, este 
faptul că peste tot unde a pătruns cinematograful, fie în oraşe, 
unde, între cele două războaie „sălile de cartier” s-au înmulţit, 
fie la sate, unde în anumite regiuni ajung operatorii ambulanți 
(a se vedea primele secvenţe ale spectacolului „Splendor” al 
lui Ettore Scola), acesta a contribuit la schimbarea mentalități- 
lor şi a condiţiilor de viaţă. 

Dezvoltarea sectorului industrial şi al serviciilor, noul 
val al exodului rural provocat de război, apoi consecinţele crizei 
care au determinat ţăranii săraci şi muncitorii din micile oraşe 
să emigreze în marile aglomeraţii pentru a găsi de lucru şi 
ajutoare oferite de municipalități sau de organizații particulare, 
uu dus la o creştere a populaţiei urbane. În Franța, din 1921 
pînă în 1931, mai mult de două milioane de persoane au venit 
să se instaleze la oraş, această creştere producîndu-se mai ales 
în oraşele cu mai mult de 100.000 de locuitori, dar mai ales în 
periferia pariziană (2.043.000 de locuitori în 1931 în regiunea 
periferică Seine, față de 1.505.000 în 1921, ceea ce înseamnă 
o creştere de 35 %). În Marea Britanie, populaţia citadină a 
trecut de la 75 % din totalul populaţiei în 1914, la 83 % în 

1939, iar numărul oraşelor cu peste 100.000 de locuitori de la 
44 la 0. În aceeaşi perioadă, populaţia Londrei a crescut cu 
1.700.000 de locuitori, cea din Berlin cu mai mult de un milion, 
cea din Milano, Geneva Hamburg, Rotterdam cu mai multe 
sute de mii. 

În cea mai mare parte, acest nou avîntal urbanizării s-a 
produs într-un mod total anarhic, fără cea mai mică perspectivă 
de ansamblu şi cu singurul scop al rentabilității imediate. În 
multe țări aceasta a dus la o degradare a spaţiilor extraurbane, 
transformate în Franţa mai ales în zone cu construcţii heteroclite 
fără dotările necesare, situate departe de locurile de muncă ale 
locuitorilor lor, şi în care predomină clădirile dizgrațioase şi 
inconfortabile, construite deseori din materiale luate la întîm- 
plare separate de mici grădini care dau noilor locatari ai acestori 
dormitoare de periferie iluzia că nu s-au rupt cu totul de rădăci- 
nile lor ţărăneşti. În centrul oraşului propriu-zis se pun alte 
probleme legate de prețurile mari ale terenurilor, de suprafața 
redusă a spaţiilor libere, de greutatea evacuării apelor şi gu- 
noaielor menajere şi de numărul mare de necesităţi ce trebuiesc 
satisfăcute: încălzire centrală, iluminat electric (care a înlocuit 
apropare peste tot în Europailuminatul cu gaz), aer condiționat, 
ascensoare etc. Toate acestea contribuie la împingerea spre 
periferie a unei mari părți a populaţiei care în mod tradițional 
locuia în centrul oraşelor. 

Problema arhitecturii şi a urbanismului nu este totuşi 
absentă din marele dezbateri ale timpului. În Franţa, aceasta 
era deja destul de avansată înainte de război prin cercetările şi 
realizările „funcţionaliste” ale fraţilor Perret. După conflict, 
în întreaga Europă industrializată ia un avînt considerabil dato- 
rită condiţiilor existente prin folosirea noilor materiale (aliaje 
de metale uşoare, aluminiu, materiale plastice, plăci aglomerate, 
sticlă), utilizarea gereralizată a betonului şi oțelului, adoptarea 
unor tehnici noi de construire cu elemente prefabricate în uzine 
(uși, ferestre, cărămizi, blocuri de ciment etc). Tonul este dat 
de Germania unde, din 1919, Walter Gropius conduce 
„Bauhaus”, care în 1925 va fi transferat de la Weimar la Dessau, 

În această instituţie care ţine de Academia de Arte Frumoase 
Şi în acelaşi timp de Şcoala de Arte şi Meserii, Gropius şi 
succesorul său Mies van der Rohe predau o nouă estetică bazată 
pe o serie de principii revoluționare pentru epoca respectivă: 
funcţionalism — dorim, scrie Gropius, „o arhitectură care să-şi 
definească singură în mod funcțional esenţa şi scopul, într-o 
îngrămădire de mase arhitecturale care să renunțe la tot ceea 
ce nueste absolut indispensabil şi la tot ceea ce acoperă structura 
clădirii” —, suprimarea distincţiei „elitiste” între artă şi artizanat 
(fiecare atelier este condus de un artizan şi de un artist aflați 
într-o strînsă colaborare), adaptarea creatorilor la cerințele 
societății industriale, etc. 

Apropiată de cubişti şi de reprezentanții artei abstracte, 
Bauhaus va avea o influență deosebită asupra unei întregi gene- 
raţii de arhitecţi şi de decoratori, influență exercitată de o echipă 
de mari artişti (Kandinsky, Paul Klee, Feininger etc.), care va 
continua încă mult timp după dispariţia ei. În 1933, regimul 
nazist va considera curentul instituit de Gropius şi de van der 
Rohe drept o „artă degenerată” a unor evrei şi comunişti şi va 
ordona închiderea şcolii Bauhaus obligîndu-i pe principalii săi 
promotori să ia calea exilului. 

O altă mare personalitate a funcționalismului este şi elve- 
țianul Charles-Eduard Jeanneret, zis Le Corbusier, adevărat 
pionier al unei arhitecturi revoluţionare care se va dezvolta 
după al doilea război mondial. Pictor, inginer, teoretician al 
arhitecturii şi urbanismului („Oraşul contemporan de trei 
milioane de locuitori” — proiect, în 1922, „Urbanism” în 1925, 
„Oraşul triumfător” în 1935), el a fost şi cel ce a conceput 
construcţii de diferite dimensiuni şi mari ansambluri urbane. 
Le Corbusiernu se ocupă numai de punerea în valoare a aspectu- 
lui funcţional şi estetic al spațiului construit prin folosirea brută 
a noilor materiale de construcţie, ci se ocupă şi de o renovare 
totală a artei habitatului realizînd proiecte de reorganizare a 
oraşului pentru a-l adapta cerințelor lumii moderne. 

Aceste concepții novatoare vor fi aplicate după al doilea 
război mondial şi mai mult în afara Europei decît pe Vechiul 

Continent. Dar vom reveni asupra acestui subiect. Pentru mo- 
ment, oraşele europene şi periferiile acestora sînt supuse unifor- 
mizării impuse de urgenţa problemei locuințelor şi de preţurile 
ridicate. În Italia şi Germania, dorinţa de a promova ideea unor 
monumente grandioase, simbol al „geniului rasei” şi de a crea 
rădăcini istorice regimului existent, este mai importantă decît 
considerentele sociale şi determină puterea să dea întîietate 
unei arhitecturi de mari dimensiuni, rece, de inspiraţie mai 
mult sau mai puţin neoclasică, destinată să adăpostească admi- 
nistrația de stat sau să devină lăcaşul marilor ritualuri fasciste. 
În URSS, aceeaşi dihotomie se impune odată cu dictatura stali- 
nistă. În țările democratice, legea profitului şi a economiei de 
piață la care se adaugă lipsa aproape totală a unei programări 
urbanistice, duc la crearea unui peisaj urban uniform şi monoton. 
Unele proiecte de locuințe populare realizate de municipalități 
scapă uneori de această standardizare (de exemplu Kar/ Marx 
Hof la Viena, construit în anii douăzeci de municipalitatea 
socialistă a capitalei austriece), ca şi unele „orăşele-grădini” 
aflate le periferia Londrei sau a Parișului, mai ales cele care 
au fost construite la insistența directorului Reţelei de Cale Ferată 
din Nord, Raul Dautry. 


Annees folles: mit şi realitate 


Memoria europenilor, cel puţin a celor din Vest a păstrat 
din deceniul de după război imaginea unei perioade de prosperi- 
tate şi lipsită de griji, un fel de întoarcere la Belle Epogque, 
caracterizată în plus printr-o libertate a moravurilor şi un amestec 
al claselor sociale, totul pe fundalul unei muzici ritmate, a 
dansurilor frenetice, a grupurilor nocturne, a delirului dadaist. 
Toate acestea s-au numit annces folles care contrastau pe de o 
parte cu războiul şi ororile sale, iar pe de altă parte cu îngrijo- 
rarea şi disperarea unei a doua perioade ce precedea un alt 
război. Este oare vorba de o iluzie retrospectivă, creată prin 

comparație cu anii sumbri care au precedat, apoi au urmat 
acestei peioade trecătoare, sau de o realitate trăită ca atare de 
majoritatea locuitorilor Europei industrializate? 

După suferinţele şi privaţiunile războiului, în majoritatea 
țărilor beligerante dar mai ales în cele victorioase, se produce 
o explozie a bucuriei de a trăi, de respingere a oricărei constrîn- 
geri care se manifestă de exemplu în pasiunea pentru muzica 
de jazz, adusă în Europa în 1917 de soldaţii lui Pershing şi 
pentru dansurile noi venite tot din America: lascivul tango ar- 
gentinian, foxtrotul, charlestonul sau shimmy-ul „made in 
USA”, Parisul, Londra şi Berlinul sînt oraşele simbol ale acestei 
noi arte de a trăi, Parisul mai ales, unde vin din lumea întreagă 
toți exilații Europei pentru a se bucura de acest avînt de liber- 
tate. Fenomenul nu este nou, aşa cum s-a văzut deja, dar în 
anii treizeci el capătă o amploare fără precedent. Localuri de 
dans, cabarete, baruri de noapte, music-hall-uri, teatre de bule- 
vard care erau pline de o populaţie pestriță, cosmopolită venită 
aici pentru a se distra şi a gusta din plăcerile ce-i erau refuzate 
în altă parte. Artişti avangardişti, scriitori, intelectuali, ziarişti 
renumiți, vedete ale lumii politice şi economice, alteţe regale, 
femei frumoase, frecventează localurile scumpe de distracție 
noctumă cum sînt „Maxim's”, cabaretul Le Boeuf sur le toit 
sau Revue Nâgre unde se remarcă Josephine Baker. Într-o pers- 
pectivă total diferită, pictori ca francezul de origine olandeză 
Kees Von Dongen, ca germanii Georg Grosz sau Otto Dix, au 
reprezentat în pînzele lor această lume de „noctambuli” pari- 
zieni şi berlinezi, primul pictînd fauna din Montparnasse cu 
îngăduinţă şi umor, ceilalţi doi denunţînd cu o cruzime ustură- 
toare comportamentul şi relațiile dubioase ale clasei conducă- 
toare germane. 

Deci, dacă vrem, aceştia au fost „anii de nebunie”, dar 
numai pentru un mic număr de oameni bogați domiciliați în 
marile metropole europene. Ca şi perioada Belle Epoque aceşti 
ani nu au fost resimțţiți ca plini de nebunie de populația bătrî- 
nului continent în totalitatea sa. Mai întîi pentru că în rîndul 
categoriilor înstărite nu a existat o tendinţă de generalizare a 

practicilor hedoniste. Mediile vechilor notabili, ale bugheziei 
de provincie şi majoritatea reprezentanților claselor de mijloc 
sînt legate de idealurile lor de austeritate şi de ascensiune socială 
pentru a privi sărbătoarea citadină altfel decît ca pe un spectacol 
față de care se păstrează o anumită distanță. Apoi pentru că 
marea masă a populaţiei trăieşte în condiţii grele. 

Chiar dacă, în aparenţă, războiul a provocat un profund 
amestec social, apropiind orăşenii şi țăranii, burghezia şi prole- 
tarii, intelectualii şi oamenii simpli care se frecventează şi se 
cunosc mai bine, chiar dacă acesta a făcut şi a distrus averi, a 
„fabricat” noi bogaţi şi noi săraci, pe scurt, chiar dacă a zdrun- 
cinat temporar diferențele sociale, s-a văzut repede că în esență 
el a avut mai degrabă tendinţa de a accentua dezechilibrele 
sociale şi de a agrava problemele cu care se confruntase populația 
în ajunul conflictului. Majoritatea țăranilor, chiar într-o ţară 
ca Franța în care prima perioadă a anilor douăzeci coincide cu 
apogeul micilor întreprinderi familiare şi cu o creştere evidentă 
a veniturilor, îşi văd distrus universul lor familiar fără ca victo- 
ria civilizației urbane să schimbe mare lucru în condiţiile lor 
de trai. Cît despre muncitori, aceştia nu beneficiază decît în 
mică măsură de efectele proprietăţii şi de marea creştere a pro- 
ductivităţii care în țările Europei industrializate s-a produs în 
urma introducerii metodelor americane. Este adevărat că pînă 
la izbucnirea crizei, şomajul tinde să dispară, iar orele supli- 
mentare permit muncitorilor din industrie să-şi rotunjească 
salariul, să-şi îmbunătăţească alimentaţia şi să-şi mărească: 
suma alocată cheltuielilor pentru locuit, haine, sănătate şi timp 
liber. Cu toate acestea, participarea lor la prosperitatea generală 
rămîne foarte relativă, mai ales că apar greutăți de ordin struc- 
tural ca în Marea Britanie, aşa încît situaţia se inversează pentru 
mulți dintre ei. 

Noţiunea de „clasă muncitoare” ascunde de altfel o reali- 
tate complexă. Categoriile clasice de muncitori folosiţi în micile: 
ateliere artizanale, muncitori calificaţi şi necalificaţi din indus- 
trie ale căror condiţii de lucru și remuneraţii oferă mult în func- 
ție de mărimea întreprinderii şi sectorul de activitate, li se adau- 

gă un nou tip de muncitor, puţin răspîndit înainte de război şi 
a cărui înmulţire este rezultatul adaptării în Europa a lucrului 
pe etape, perfecționat în întreprinderile de dincolo de Atlantic. 
Aceştia sînt muncitorii „specializaţi” [ouvriers specialises], 
numeroși în ramurile cele mai moderne ale industriei, cele care, 
ca industria de automobile, au adoptat motoarele taylorismului 
şi au transformat radical modul de lucru industrial. Desigur, 
muncitorii calificați nu au dispărut din uzina modermă. Din 
contra, aceştia ocupă un loc important în operațiunile de ajustare, 
de utilare, de reglare şi de finisare care nu necesită automatiza- 
rea benzilor şi care fac din ei un fel de aristocrație muncitorească, 
dar care nu reprezintă decît o fracțiune minoritară a personalului 
utilizat în marea industrie. Ei sînt cei care efectuează operațiu- 
nile cele mai grele şi mai dezuimanizante ale muncii din indus- 
trie, cei care suportă efectele demoralizatoare ale unui mediu 
în care s-au intensificat procedurile de supraveghere şi de cro- 
nometrare care fac ca uzina să semene cu o „ocnă”, iar lucrul 
pe bandă cu o formă modemă a sclaviei. Ei sînt cei cărora li se 
impune salariul în funcţie de randament şi primesc remunera- 
țiile cele mai mici, cei care sînt primii daţi afară de îndată de 
ce poate trece la înlocuirea acestor muncitori proveniţi adesea 
din imigranţi de dată recentă, formaţi „la grămadă” şi fără nici 
un fel de cunoştinţe tehnice. În sfîrşit, tot ei sînt cei care 
populează universul sordid al periferiilor urbane (la Paris, Lyon, 
Milano, Birmingham, Manchester, Hamburg etc.), unde trăiesc 
în „colibe” construite în grabă în mijlocul zonelor industriale 
înnegrite de fum. Din rîndul acestor muncitori calificaţi ai 
industriei „raţionalizate”, tinerele partide comuniste (cel italian 
pînă în 1924-1925, cel german pînă în 1933, apoi francez, bel- 
gian, austrian, ceh) îşi vor recruta membrii cei mai numeroşi 
şi mai combativi. 

Cît despre reprezentanții burgheziei şi ai claselor mijlocii, 
Icgăturile pe care aceştia le-au avut pe front sau în legărele de 
prizonieri cu proletarii sau cu micii burghezi scăpătaţi, nu au 
dus la dispariția diferenţelor de statut social, a sistemelor de 
valori sau a prejudecăţilor sociale, chiar dacă ele au creat o 

solidaritate inexistentă pînă atunci şi au avut ulterior influenţa 
asupra dezvoltării puternicelor curente egalitare. Modul în care 
aceste categorii reacționează la efectele economice şi sociale 
ale războiului, apoi la cele provocate de „Marea criză” ilustrează 
foarte bine situarea lor pe poziţii sociale pe care aceste eveni- 
mente le-au zdruncinat serios, chiar dacă, în termeni statistici 
cel puţin, ideea unei „proletarizări” a burgheziei şi a claselor 
mijlocii trebuie privită ca relativă, inclusiv într-o ţară ca 
Germania unde criza din 1920-1923 a avutla acest nivel efecte 
devastatoare. Peste tot, devalorizarea monetară a afectat patri- 
moniile şi a determinat scăderea veniturilor tradiţionale (obliga- 
țiuni, împrumuturi publice, chirii etc.) reducînd puterea de 
cumpărare a anumitor categorii şi fiind însoţită de o adevărată 
decădere socială. Numeroase averi au fost distruse modificîn- 
du-se în mod vizibil nivelul de viaţă şi obiceiurile de consum. 
Cu toate acestea, ruinarea formațiilor bogate şi aducerea lor la 
o stare de mizerie nu poate să fi devenit o regulă a acestei 
perioade. 

În realitate, sărăciţi sau nu, numeroși reprezentanţi ai 
burgheziei îşi unesc vocile cu cele ale categoriilor sociale mo- 
deste pentru a-i denunța pe „profitori” şi pe „proaspeţii îmbogă- 
țiţi”, cei care în concepţia lor sînt deţinătorii unor averi „imora- 
le”. Fenomenul nu este nou, numai că marile variații de creştere 
şi de scădere înregistrate de patrimonii din cauza conflictului 
Şi a crizei, accentuează reacţiile provocate de repunerea în 
discuţie a eticii burgheze tradiţionale şi hrănesc o mentalitate 
care, în majoritatea ţărilor îi va împinge pe reprezentanții bur- 
gheziei şi ai claselor mijlocii spre mişcarea extremistă de dreapta, 
spre antisemitism şi spre fascism. 

Este oare posibil să afirmăm că trebuie să plasăm într-o 
opoziţie fără nuanţe comportamentul ostentativ şi practicile 
hedoniste ale unei minorităţi aparținînd marilor metropole euro- 
pene, beneficiare în exclusivitate ale acestor „ani de nebunie”, 
cu masele de oameni simpli expuşi vicisitudinilor acestei perioa- 
de şi ţinuţi departe de distracţiile de moment? Nimic nu ar putea 
avea un caracter mai caricatural. Nu toată Europa trăieşte în 

ritmul „jazz-ului” sau a charleston-ului debarasîndu-se de 
constrîngerile şi tabuurile moralei tradiționale. Chiar dacă sînt 
tunse ă /a garconne şi îşi scurtează fustele după ultima modă, 
nu toate femeile sînt gata să urmeze exemplul subversiv al 
croinelor lui Victor Margueritte (La Garconne, 1922) sau al 
lui Raymond Radiguet (Le Diable au corps, 1923). Chiar dacă 
„furia de a trăi” caracterizează mai ales o elită socială, bucuria 
de a trăi momentul după suferințele şi neliniştile războiului 
este un fenomen general care transcende categoriile şi statutele 
sociale, iar aceasta se prelungeşte mult timp după ce crahul de 
pe Wall Street va fi anunţat sfîrşitul erei prosperității. Timpul 
cortegiilor de grevişti, al marşurilor foamei, al supelor pentru 
săraci, al răspîndirii nazismului şi fascismului nu este lipsit de 
o anumită ambianţă lipsită de griji. Evident aceasta este mai 
vizibilă şi mai răspîndită în deceniul de după război decît în 
timpul sumbrilor ani treizeci, dar ea nu dispare totuşi complet 
odată cu aceştia. În 1935, în perioada de reînarmare a Germaniei 
Şi a crizei etiopiene, întreaga Franţă fredonează cîntecul lui 
Paul Misraki Totul este bine, doamnă marchiză popularizat de 
orchestra lui Ray Ventura, iar peste trei ani, în ajunul evenimen- 
telor de la Miinchen, 7ou/ e vesel, care îl va face cunoscut pe 
Charles Trenet în aproape întreaga Europă. 


„Criza spirituală” şi noile concepții estetice 


Războiul a marcat profund generaţia de combatanți în a 
căror memorie acesta continuă să persiste. Timp de cel puțin 
zece ani, acesta devine tema principală a unui număr considera- 
bil de romane, nuvele, mărturii, în care predomină sentimentul 
de groază. Aşa se întîmplă cu opere cum ar fi Crucile din lemn 
de Roland Dorgel&s, Les Eparges (comună pe Meuse, aproape 
de Verdun, unde s-au dat lupte grele în 1914 şi 1915 —n.t.) de 
Maurice Genevoix, Nimic nou pe frontul de vest de Erich Maria 
Remarque, Un an pe platou de Emilio Lussu (din care în 1970, 

Francesco Rosi se va inspira pentru filmul său „Oameni revol- 
taţi” — Vomini contro. Dar în curînd apare o diferență vizibilă 
între scriitorii ale căror opere exprimă o oarecare nostalgie a 
eroismului care contrastează cu procesul de îmburghezire şi 
cu mediocritatea societăţii de după război — cum este cazul 
unor autori ca Montherlant, Drieu La Rochelle, Joseph Kessel, 
Raymond Escholier, Ernst Jiinger, Mario Carli şi F.T. Marinetti 
— şi scriitorii care denunță caracterul absurd şi monstruos al 
războiului (Louis Ferdinand Celine în Călătorie la capătul 
nopții) şi formulează un adevărat act de acuzare împotriva unui 
sistem care a permis declanşarea dezastrului. După ce a publicat 
una după alta Viața martirilor în 1917 şi Civilizație în 1918, 
Georges Duhamel propune în Cucerirea lumii un pacifism 
rezonabil şi vigilent. În Focu/ Henri Barbusse evocă şi el ororile 
războiului şi sentimentul fratern dintre combatanți. Pacifismul 
(„pentru ca niciodată tragedia să nu se mai repete”), sentimentul 
de solidaritate cu cei scăpătaţi cu viaţă şi cu cei dispăruți, nostal- 
gia fraternității din tranşee, dorința învingătorilor de a păstra 
ce au obținut cu prețul sîngelui vărsat şi a învinşilor de a şterge 
umilința suferită, iată doar unele din mobilurile contradictorii 
care, imediat după război, animă asociaţiile foştilor combatanți 
de care toate guvernele vor trebui să ţină cont. 

În acelaşi timp, războiul a dus la o repunere în discuţie 
radicală a sistemului de valori pe care se baza civilizația occi- 
dentală. Am văzut că acesta suferise deja o modificare serioasă 
în cursul celortrei decenii care au precedat conflictul european 
şi aceasta ca urmare a celei de a doua revoluţii industriale şi 
totodată a reconsiderării certitudinilor ştiinţifice de către oamenii 
de ştiinţă înşişi. Pînă în 1914, această criză a conştiinţei euro- 
pene a rămas totuşi apanajul unei minorități, iar modificările 
de gîndire care rezultau din aceasta se loveau de un puternic 
conformism. „Războiul cel mare” a făcut această barieră elibe- 
rînd impulsurile care timp de douăzeci de ani vor hrăni ceea 
ce Paul Valery va numi începînd din 1920 „o criză spirituală” 

La început a fost o criză morală. Dispreţul pentru viața 
oamenilor, contrastul între suferințele combatanților şi lipsa 

de griji din spatele frontului, spectacolul averilor imense 
ucumulate în cîţiva ani, uneori pe spinarea soldaţilor, toate 
ucestea au lăsat cicatrici adînci în mentalitatea colectivităţii 
de a fi fost jucăria unor interese sordide în numele unor înalte 
principii, trezeşte sentimentul de revoltă împotriva moralei tra- 
diționale bazată pe datorie şi duce la reabilitarea gustului pen- 
tru plăcerea fără constrîngeri. Am văzut că această reacţie s-a 
manifestat la diferite niveluri printr-o poftă de distracţie care 
u dat tonul acelor annees folles. Aceasta s-a ilustrat şi în dome- 
niul literaturii prin apariția unui număr mare de opere care au 
desigur un cu totul alt scop, dar în care publicul vede mai ales 
distrugerea ideilor învechite şi a principiilor morale: Fructele 
pămîntului de Andre Gide, care în 1897 nu a avut mai mult de 
cinci sute de cititori, devine cartea de căpătii a tineretului bur- 
phez, ca şi Pivniţele Vaticanului (1914) în care Gide face apolo- 
pia actului „gratuit”, lipsit de orice semnificaţie umană. Aceeaşi 
dorință ostentativă de eliberare din strînsoarea regulilor şi a 
tabuurilor se regăseşte la originea succesului lui Jean Cocteau 
(Thomas impostorul — 1923, Copiii teribili — 1929), al lui Henri 
de Montherlant (La fintinele dorinței — 1927, mai tîrziu Tinerele 
fete) al lui James Joyce (U/ysse — 1922), al lui Aldous Huxley 
(Chrome Yellow, 1921), al lui Luigi Pirandello a cărui piesă 
Şase personaje în căutarea unui autor (1921) este reprezentată 
pe toate scenele europene. 

A fost de asemeni şi o criză a valorilor intelectuale. Reac- 
ţia împotriva raționalismului, deja foarte puternică la sfîrşitul 
secolului al XIX-lea, este accentuată de război şi triumfă prin 
Henri Bergson şi prin spaniolul Miguel de Unamuno a cărui 
Agonie a creştinismului, publicată în 1925, face o paralelă între 
pierderea valorilor morale şi dispariţia civilizaţiilor. În plus, 
psihanaliza lui Freud, adevărată „revoluţie copernicistă” a 
gîndirii, descoperă o altă latură a funcțiilor umane, împreună 
cu fenomenologia germanului Edmond Husserl şi cu existenţia- 
lismul compatrioților săi Karl Jaspers şi Martin Heidegger, 
acesta din urmă scoțînd în evidenţă caracterul „absurd” al lumii 
în care trăim. La cehul de limbă germană Franz Kafka, ale cărui 

povestiri şi romane vor fi publicate după moartea sa (în 1924), 
acest sentiment al absurdității lumii şi al conştiinţei distrugerii 
individului de către mecanismele statale care nu funcţionează 
decît în virtutea unei logici proprii, sfîrşeşte într-o disperare 
profundă (Procesul, 1925). 

Această criză a raționalismului poate să ducă la o renaş- 
tere a sentimentului religios. În țările şi înregiunileunde procesul 
de decreştinare a maselor era foarte avansat în ajunul primului 
război mondial, acesta continuă şi tinde chiar să cîştige teren 
şi la sate, mai ales în Franța unde învățămîntul laic a reuşit 
pînă la urmă să zdruncine influenţa clasică. În schimb, ceea ce 
Biserica pierde pe de o parte odată cu regresia practicilor for- 
male şi a credinței tradiționale, cîştigă pe de altă parte prin 
aspiraţia către o religie revigorată, întoarsă la izvoare, în confor- 
mitate cu mesajul umanist şi egalitarist al Evangheliei, aşa 
cum acesta este perceput de un număr tot mai mare de credin- 
cioşi şi de cîţiva intelectuali ca Georges Bernanos (Marea spai- 
mă a celor atotginditori, 1931). 

Mai sînt de asemeni şi cei care caută în evadare un reme- 
diu pentru neliniştea lor. „A fugi este obsesia celor care vor să 
fie liberi — scrie Giovanni Papini — după ce a fugit de Dumnezeu, 
omul fuge de sine însuşi (...); el se refugiază în iluzii şi în 
artificii care îi ascund pentru cîteva minute propria-i sărăcie 
spirituală” Unii, după ce şi-au afirmat, ca Valery, credinţa în 
slăbiciunea omului modern şi îngrijorarea de a vedea cum se 
prăbuşeşte o cultură multimilenară („Noi, civilizațiile actuale, 
ştim acum că sîntem muritoare”) evadează în creştinism, în 
„poezie pură”, lipsită de sens şi de esență umană. Alţii îşi 
construiesc o lume fantezistă, ireală, aşa cum fac Cocteau şi 
Giraudoux. Alţii se refugiază în călătorii, în contactul cu alte 
civilizații, ca Andre Malraux (Calea regală, 1930) Paul Nizan, 
Paul Morand, fraţii Tharaud etc., sau în întoarcerea la natură 
şi la izvoarele vieţii rurale (Alphonse de Chateaubriand, Henri 
Pourrat, scriitorii italieni grupați în jurul revistei 7 Se/vaggio 
(Sălbaticul — n.t.) a lui Mino Maccari), în acţiunea revoluționară 
(Louis Aragon, englezul George Orwell), sau într-o viață de 
riscuri (Antoine de Saint-Exupery, Gabriele D'Annunzio). 

Curentele avangardiste 


Triumful iraţionalului şi refuzul de a accepta prezentul 
se exprimă mai ales prin intermediul curentelor de avangardă 
artistică, continuatoare ale mişcărilor care încă din primii ani 
ai secolului douăzeci au repus în discuţie esența manierelor 
tradiționale de reprezentare a realității. Tot războiul este acela 
care, şi în acest domeniu, a amplificat reacţiile provocînd res- 
pingerea brutală a unei societăţi şi a unei culturi „burgheze” 
cărora li se impută responsabilitatea marelui măcel. Astfel, sînt 
desemnate drept duşmani ai umanităţii nu numai ideologiile 
care au împins statele europene să se lupte între ele — naţionalis- 
mul, imperialismul etc. —, dar şi cele care, timp de două secole, 
au constituit baza „civilizaţiei” occidentale — liberalismul, de- 
mocrația, umanismul etc, şi al căror caracter fariseist şi absurd 
a fost scos la lumină de atrocitățile războiului. 

Din această atitudine de refuz a realităţii, în plin război 
(1916), la Ziirich, în mediile exilaților politici din diferite țări 
adunați în jurul scriitorului Tristan Tzara şi a pictorilor Marcel 
Duchamp şi Francis Picabia, ia naştere mişcarea de revoltă cu 
numele de „dada”, inspirată de primele bolboroseli ale copilă- 
riei. Ideea de bază a acesteia este că arta şi literatura ar trebui 
să ajute omul să-şi regăsească spontaneitatea primitivă, strivită 
sau pervertită de civilizaţia industrială. Pentru aceasta trebuia 
să se rupă orice legătură cu cultura burgheză sau, şi mai bine, 
aceasta să fie distrusă prin luarea ei în derîdere şi prin provocă- 
rile de orice fel, care să aibă ca scop anihilarea formei şi conţi- 
nutului său. După război, nucleul dadaist părăseşte Elveţia pen- 
tru a se instala la Berlin, de unde se va extinde spre K5ln, 
Amsterdam, New York, dar mai ales Paris, locul de întîlnire al 
scriitorilor şi artiştilor care au suferit ei înşişi, spiritual şi fizic, 
traumatismul războiului şi care împărtăşesc furia nihilistă a 
fondatorului mișcării „dada”. În martie 1919, în jurul lui Andre 
Breton, Louis Aragon şi Philippe Soupault, este creată revista 
„Literatura” al cărei obiectiv declarat este distrugerea „falşilor 

idoli” Susţinînd împreună cu Tzara, dezarticularea totală a 
limbajului şi cu Picabia respingerea absolută a oricărui subiect, 
noua şcoală pretinde că a găsit forme de exprimare revoluţio- 
nară. În Germania, avantajată de înfrîngere şi de evenimentele 
din 1918-1919, mişcarea capătă un caracter mult mai politic 
decît în Franţa şi îşi îndreaptă preferința către artele plastice 
reprezentate de Georg. Grosz la Berlin, caricaturist feroce al 
burgheziei şi al militarismului german, de Hans Arp şi Max 
Ernst la K6ln şi de Kurt Schwitters la Hanovra. 

Tam-tam-ul provocator al ramurei pariziene a dadaismu- 
lui şi acţiunea sa exclusiv distrugătoare îi va determina curînd 
pe membrii săi cei mai creativi, în special echipa de la revista 
„Literatura” să părăsească mişcarea. Rupînd legăturile cu 
Tzara, Andre Breton, Louis Aragon, Paul Eluard și Robert 
Desnos vor lansa în 1922 curentul suprarealist, al cărui Manifest 
va fi publicat doi ani mai tîrziu de A. Breton. Desigur, şi aici 
este vorba de promovarea unui nonconformism violent, supra- 
realiştii, ca şi predecesorii lor recurgînd la provocare şi la scan- 
dal. Numai că, la această dorință de a distruge valorile morale 
Şi estetice existente, se adaugă grija de a reclădi o cultură bazată 
nu pe umanismul tradițional ci pe sinceritatea care există în 
orice ființă omenească. De aici ideea de a crea noi forme de 
artă şi de poezie dînd curs liber universului oniric al fiecăruia, 
practicînd scrierea mecanică „fără nici un control exercitat de 
rațiune, în afara oricărei preocupări estetice şi morale” 

Avangarda suprarealistă va ocupa timp de şapte sau opt 
ani primul loc pe scena culturală, aducînd materiale şi forme 
noi de exprimare în poezie (Breton, Aragon, Desnos, Eluard), 
în pictură (Picabia, Ernst, Magritte, Mir6, Dali), în sculptură 
(Germaine Richier, Hanz Arp) şi în cinematografie prin Louis 
Bunuel („Cîinele andaluz”), Ren€ Clair şi Jean Cocteau. 
Îndreptîndu-şi atenţia către individ, a cărui imaginaţie şi univers 
oniric creează o „realitate” care nu există decît în viziunea 
artistului şi a spectatorului, aceasta păstrează din rădăcinile 
dadaiste o înclinare exagerată pentru revoltă pentru a nu da 
impresia că are vreo legătură cu marea inspirație novatoare ce 

pare să-şi fi făcut apariția odată cu Revoluţia din Octombrie. 
Şi asta pentru că numeroși suprarealişti vor adera la Partidul 
Comunist cu care împărtăşesc dorința de a rupe cu ordinea 
burgheză. Aspiraţia lor spre independență şi anarhismul lor 
latent vor sfîrşi în curînd prin a se lovi de tendințele centraliza- 
toare şi totalitare ale unei organizaţii care, la sfîrşitul anilor 
douăzeci, va suporta primele efecte ale rigidității staliniste. 
De aici decurg căile divergente care îi vor împinge pe o parte 
dintre ei să se apropie din nou de spiritul libertin, chiar nihilist, 
de revolta dadaistă, ca Andre Breton, în timp ce alţii se vor 
angaja total în ideologia Partidului Comunist fără să se rupă 
total de estetica suprarealistă care a marcat profund epoca şi 
s-a extins dincolo de fronturile Hexagonului, aşa cum este cazul 
lui Paul Eluard. 

Ca şi curentele de avangardă care i-au precedat — fovism, 
cubism, futurism, dadaism —, suprarealismul este în acelaşi 
timp o mişcare culturală transnațională care are ramificații în 
mai multe țări europene şi din afara Europei, dar şi un fenomen 
„parizian” care s-a instalat pe acel „Mal stîng”, ce reprezintă 
la mijlocul anilor douăzeci polul principal al artelor şi al literelor. 
Mărturie rămîne concentrarea deosebit de mare de creatori care 
s-au instalat în capitala franceză şi care frecventează celebrele 
centre ale cosmopolitismului cultural reprezentate de marile 
berării din Montparnasse: Le Dâme, La Coupole, La Rotonde 
sau La Closerie des Lilas. Scriitorii americani ai „generaţiei 
pierdute” ca Scott Fitzgerald, Ernest Hemingway şi Henri 
Miller, se alătură aici exilațilorcare fug de represiunea dictaturi- 
lor mediteraneene şi balcanice în aşteptarea diasporei antinaziste 
a anilor treizeci, şi pictorilor străini care formează marile „bata- 
lioane” ale aşa numitei „Școli din Paris” în care figurează printre 
alții italianul Modigliani, lituanianul Soutine şi rusul Chagall. 

Spre deosebire de mişcarea dadaistă şi de suprarealism, 
expresionismul nu constituie un fenomen cu totul nou în Europa 
dc după război. Tot fenomen transnațional, dar al cărui epicentru 
se situează în Germania, acesta a început să se manifeste în 
fapt în această ţară, cu patru sau cinci ani înainte de izbucnirea 

războiului, ca o reacţie împotriva impresionismului. În loc să 
încerce să reproducă impresia provocată de lumea exterioară, 
artistul încearcă să exprime prin intermediul operei sale, viziu- 
nea sa despre lume şi propria-i personalitate. Armonia formelor 
Şi a culorilor devine astfel un scop secundar, iar ceea ce contează 
este încercarea de a atinge cele mai înalte culmi ale exprimării. 
Respingâînd ca şi futurismul italian, conformismul mic-burghez, 
expresionismul german, aşa cum se dezvoltă în anii 1910 la 
Miinchen, Berlin şi Dresda, îşi are rădăcinile într-o tradiție 
„germanică” datînd cel puţin din timpul lui Griinenwald. 
Aceasta nu-i împiedică însă pe promotorii săi să se lase influen- 
țaţi de acea vastă mişcare care încă de la sfîrşitul secolului al 
XIX-lea viza exaltarea energiei vitale sub toate formele sale şi 
de pictorii străini de cultura germană cum ar fi Paul Cezanne, 
Paul Gauguin şi Vincent Van Gogh. 

În concluzie, Germania, cu a sa frămâîntată şi cu eferves- 
cenţa sa culturală, constituie pentru acest curent un teren favo- 
rabil în perioada de după război, teren ce devine în anii două- 
zeci centrul de predilecție al expresionismului. Ma întîi tre- 
buie subliniat expresionismul pictural reprezentat în primul 
rînd de Max Beckmann, Otto Dix, George Grosz, Lionel 
Feininger (întîlnit şi în alte curente de avangardă), Ermst Ludwig 
Kirchner, Emil Nolde şi Max Pechstein. Trebuie de asemeni 
să amintim că în acest domeniu al artelor plastice, mişcarea 
expresionistă va avea cele mai multe ramificații europene prin 
austriacul Oskar Kokoschka, cehul Kubin, norvegianul Edvard 
Munch, rusul Kandinski, belgienii James Ensor şi Van den 
Berge, danezul SGrensen şi o serie de pictori francezi sau străini 
care trăiesc în Franţa şi care, fără să se alăture în mod intenționat 
şcolii expresioniste, au fost influenţaţi puternic de aceasta, cum 
sînt Marcel Gromaire, Georges Rouault, Henry de Waroquier, 
Edouard Goerg, Chad'me Soutine şi Amedeo Modigliani. 

Există de asemeni o literatură, în special o poezie expre- 
sionistă ilustrată de Georg Trakl, Franz Werfel, Gottfried Benn, 
Georg Heym, J-R Becker, care îşi va exercita influenţa asupra 
multor scriitori printre care Rainer Maria Rilke, ca şi o muzică 

expresionistă, revista Der Blaue Reiter (Călărețul albastru), 
fondată de pictorii Paul Klee şi Vasili Kandinski, numărînd 
printre colaboratorii săi pe compozitorul Arnold Schânberg şi 
pe cei doi principali discipoli ai acestuia, Alban Berg şi Anton 
von Webern. Însă această mişcare va crea poate operele sale 
cele mai originale mai ales în domeniul spectacolului. 

În primul rînd cinematograful, care a constituit în 
Germania sectorul de predilecție al curentului expresionist, 
asigurîndu-i acestuia o largă difuzare. Exprimînd neliniștea 
individului şi frământările societăţii într-o lume ce pare să se 
scufunde, acesta îşi găseşte subiectele baroce şi tulburătoare 
în tradiția legendară (Vosferaru de Murmnau), în faptul divers 
respingător şi banalizat (M. /e Maudit de Fritz Lang), sau în 
reprezentarea unei lumi robotizate şi manipulate politic care o 
prefigurează pe cea din perioada crizei și a înfloririi nazismului 
(Metropolis de F. Lang, 1926). Cît despre forma expresionistă, 
aceasta se bazează pe folosirea clar-obscurului, a jocului agitat 
şi plin de grimase al actorilor, a costumelor insolite şi a unui 
decor angoasant ce reprezintă un peisaj urban cu străduțe stră- 
juite de case șubrede. 

În al doilea rînd teatrul, care, încă înainte de 1914, a fost 
puternic influențat'de estetica expresionistă a operelor lui Georg 
Kaiser, Fritz von Unruh, Karl Sternheim, iar după război de 
piesele lui Ernst Toller animate de un violent spirit satiric şi 
anticonformist şi a căror punere în scenă trece peste toate tra- 
dițiile existente. Acestea din urmă vor influența profund teatrul 
politic al lui Bertolt Brecht şi al lui Erwin Piscator. 


Clasici şi moderni 


Gesturile îndrăzneţe şi provocatoare ale curentelor de 
uvangardă amplificate de reacţiile ostile, uneori foarte vii, ale 
criticii şi ale publicului, nu pot fi judecate altfel decît exact 
prin ceea ce sînt: un filon cultural de foarte mare importanță, 

dacă se ia în considerare formidabila sa capacitate de reînnoire 
estetică, dar şi caracterul său vizibil restrîns în raport cu imensa 
producţie intelectuală şi artistică dintre cele două războaie. 

În artele plastice, de exemplu, căutările estetice ale su- 
prarealiştilor şi ale expresionismului sînt contemporane cu o 
tendință generală de „întoarcere la reguli”. :Pentru mulţi crea- 
tori, totul se petrece ca şi cum primul război mondial i-ar fi 
incitat să-şi tempereze îndrăznelile şi să se apropie de un public 
pe care ermetismul operelor lor din tinereţe l-a îndepărtat de 
ei, în concluzie, să restabilească măcar parţial legăturile cu 
arta figurativă. În mod paradoxal, Pablo Picasso, care după ce 
a deschis cele mai revoluţionare perspective, este cel care, înce- 
pînd din 1915, abandonînd geometrizarea totală a formelor (fără 
să renunţe total la cubism), trece la o pictură care redă impor- 
tanța culorilor şi formelor figurative (în pînzelce sale din perioada 
romană şi din perioadele „albastre” şi „roz” — „Arlechinul”, 
„Şcolărița”, etc.). Ruptura cu cubismul este mai puţin radicală 
la Georges Braque, care de acum înainte va adopta o cale de 
mijloc, între figurativ şi o transpunere foarte interpretată şi 
structurată a realității, pe care o va urma pînă la moarte. Din 
contra, cu Henri Matisse se revine la o abordare mai convenţio- 
nală a realităţii şi la o alegere a subiectelor (nuduri, dansatoare, 
odalisce), care se apropie foarte mult de gustul publicului. 
Acelaşi lucru se petrece şi cu alți pictori care se îndepărtează 
şi ei de îndrăznelile avangardiste ale tinereţii, cum sînt Andre 
Derain devenit aproape clasic în naturile sale moarte şi în nu- 
duri, Raoul Dufy, spaniolul Juan Gris, italienii Giorgio Morandi 
şi Giorgio De Chirico, acesta din urmă trecînd de la „pictura 
metafizică” la o atitudine extrem de critică la adresa curentelor 
picturii contemporane, atitudine exprimată în textul publicat 
în 1919 sub titlul! ritorno al mestiere (Reîntoarcerea la mese- 
ri€), a cărui primă frază reprezintă un adevărat manifest: Pictor 
classicus sum („Eu sînt un pictor clasic”). 

Este destul de lungă lista artiștilor al căror clasicism nu 
este rezultatul unei convertiri provocată de vîrsta maturității 
şi de preocuparea de a găsi sau de a regăsi un public, ci al unei 

simple prelungiri a unor tendințe mai vechi pe care, zgomotul 
plăcut în jurul curentelor de avangardă încă de la sfîrşitul seco- 
lului al XIX-lea, le-a plasat pe o poziţie secundară. Printre crea- 
torii care au cunoscut o evoluţie mai tradițională decît cea a 
celor ce s-au convertit la „întoarcerea la reguli”, nu-l vom aminti 
decît pe Andre Dunoyer de Segonzac, pentru că itinerarul său 
este cel mai ilustrativ în acest sens, el trecînd de la realismul 
puţin greoi de dinainte de război la o artă delicată de portretist, 
de peisajist, de acuarelist şi de gravor. 

„Întoarcerea la ordine” de după război este totuşi departe 
de a afirma victoria definitivă a figurativului asupra altor forme 
de reprezentare a realității materiale şi spirituale. Cu Fernand 
Leger şi cu „purismul”, subiectele alese în mediile muncitoreşti 
Şi exactitatea desenului (subliniat printr-un contur întunecat) 
nu pot constitui totuşi o întoarcere definitivă la figurativ. Pictura 
abstractă, care s-a dezvoltat pînă atunci cu precădere în Europa 
Centrală şi Orientală, va migra odată cu victoria şi expansiunea 
nazismului spre Vestul continentului, mai ales către Ţările de 
Jos, unde, în jurul lui Piet Mondrian, Theo van Doesbourg şi 
Bart van der Leck, s-a constituit grupul De St] (după numele 
revistei care serveşte artiştilor drept centru de gravitație). La 
Paris, la începutul anilor treizeci, grupul Cerc/e er Carre (Cerc 
Şi pătrat) împreună cu revista Abstraction — Creation (Abstrac- 
ție — Creaţie) devine polul principal al acestui curent, în jurul 
căruia gravitează creatori veniţi din toată lumea: Piet Mondrian, 
francezii Michel Seuphor, Jean Gorin şi Auguste Herbin, engle- 
zul Ben Nicholson, elveţianul Max Bill, uruguaianul Joaguin- 
Torres Garcia, americanul Alexander Calder, olandezul Georges 
Vantongerloo, rusul Vasili Kandinski etc. În ciuda vitalităţii 
lor extraordinare, pînă la război, aceste grupuri nu reprezintă 
totuşi decît nişte lăcaşuri artistice a căror audienţă este dintre 
cele mai limitate. Excepţie fac totuşi într-o oarecare măsură 
Robert şi Sonia Delaunay, care, după ce au renunțat la figu- 
rativ la începutul anilor treizeci, vor primi comanda decorării 
pavilioanelor de aeronautică şi ale căilor ferate pentru Expoziţia 
universală din 1937. 

În sfârşit, unii dintre cei mai mari reprezentanți ai picturii 
vor părăsi repede calea reîntoarcerii la pictura academică. Aşa 
se va întîmpla cu Matisse şi Bonnard, primul, după călătoria 
sa în Statele Unite, renunţînd la stilul său sintetic care urmăreşte 
să rețină din realitate numai esența formelor, al doilea găsind 
în această ultimă alegere pretextul pentru a da frîu liber imagi- 
naţiei folosind o rețea fină de paste colorate (Dejunul, 1932). 
Dar mai ales, prin Picasso se afirmă dorința de întoarcere la 
căutările şi la descoperirile curentelor de avangardă: suprarea- 
lism (el participă la expoziția din 1925), cubism sintetic, dar 
mai ales expresionism. Pînza lui, Guernica, executată pentru 
pavilionul Spaniei republicane din 1937, poate fi considerată 
drept o culme a expresionismului din pictura epocii. 

Sculptura europeană dintre cele două războaie a fost cu 
mult mai puțin afectată de întoarcerea la ordine şi la tradiție 
decît arta picturii, exceptînd bineînţeles țările totalitare şi într-o 
oarecare măsură Franţa unde această tendinţă a cunoscut fru- 
moase succese cu Charles Despiau şi Henri Bouchard, autori 
ai operelor din vastul program sculptural al palatelor din Chaillot 
şi din Tokio ridicate cu ocazia Expoziţiei din 1937, cu Pierre 
Poisson, Louis Dejean, Leon Drivier, Georges Saupique, Marcel 
Gimond, etc. Tendinţa novatoare şi crearea unor forme noi se 
manifestă mai ales în jurul a doi poli: cel al abstracționismului 
reprezentat de Mondrian şi mişcarea Neoplasticismului apărută 
în revista De St;j], reprezentată de filiala sa londoneză, dar şi de 
germanul Otto Freundlich, olandezul Cesar Domela, ungurul 
Stefan Beothy, francezul Gorin şi cel al sculpturii suprarealiste 
reprezentate de Alberto Giacometti, Max Ernst, Juan Mir, 
Julio Gonzales etc. 

După venirea la putere a nazismului şi mai ales după 
primele manifestări de forţă hitleriste, numeroşi reprezentanți 
ai mişcărilor avangardiste din pictură, sculptură şi arhitectură, 
originari din țările Europei Centrale şi Orientale, după o primă 
şedere în Franța şi Marea Britanie, vor lua drumul Statelor Unite, 
unii pentru un exil definitiv. Arta contemporană americană, 
aflată deja în plină dezvoltare în anii douăzeci, se va inspira 

din acest izvor de forțe noi şi din aceste noi surse de inspirație 
de care vechiul continent va fi lipsit. Abia după al doilea război 
mondial acesta din umă îşi va da seama de bogăţia acestui 
„filon” devenit între timp o ramură a culturii „americane” 

Muzica europeană nu a cunoscut o varietate atît de mare 
de tendinţe ca artele plastice. Influenţa expresionismului este 
minoră, iar cea a suprarealismului aproape nulă. Marile mişcări 
novatoare se manifestă în acest domeniu prin răspîndirea jazzu- 
lui care la rîndul său, trece de la spontaneitatea stilului New 
Orleans la forme mai complexe introducînd în stilul swing o 
orchestrație mai savantă, sau prin continuarea experiențelor 
efectuate la sfîrşitul secolului al XIX-lea de compozitori ca 
Dvorak şi Smetana. Unii muzicieni originari din Europa de 
Est ca cehii Janacek şi Martinu, polonezii Paderewski şi 
Szymanowski, ungurii Kodaly şi Bartok, românul Enescu şi 
lintandezul Sibelius, încearcă să încorporeze elemente folclo- 
rice într-o compoziție muzicală cînd clasică, cînd, din contra, 
de o factură foarte modernă. 

Revoluţia muzicală începută înainte de război va fi conti- 
nuată însă în Austria, în jurul lui Arnold Schânberg şi al discipo- 
lilor acestuia Alban Berg şi Anton von Webern, prin perfecțio- 
narea unei noi metode de compoziţie, scrierea „serială” (sau 
dodecafonică) al cărei principiu este comparabil cu cel al pictu- 
rii moderne potrivit căruia artistul trebuie să-şi subordoneze 
propriile norme şi propriul univers legilor create şi impuse de 
„natură”. Chiar dacă această muzică „atomică” va da naştere 
între cele două războaie cîtorva opere majore ale genului — 
Variaţiuni pentru orchestră şi Moise şi Aaron de Schânberg, 
Concert ih memoria unui înger de Berg, dedicat lui Manon 
Gropius, fiica Almei Mahler, Simfonia op. 21 şi Concert pentru 
nouă instrumente de Webern — ea nu va fi cunoscută pînă în 
1945 decît în micile cercuri de specialişti, dar va exercita totuşi 
o influenţă deloc neglijabilă în Franța asupra „grupului celor 
şase” (Georges Auric, Arthur Honegger, Darius Milhaud, 
Francis Poulenc, Louis Durey, Germaine Taillefer). 

Din contra, asupra producţiei muzicale europene domină 
în mod deosebit tendinţele neoclasice şi întoarcerea la formele 
tradiționale, fie că este vorba de Stravinsky al cărui exil provo- 
cat de Revoluţia din Octombrie este însoţit de o convertire 
spectaculoasă la influențele clasice (Bach, Beethoven şi 
Pergolese), de Ravel pe care descoperirea lui Schânberg şi a 
jazzului îl vor îndepărta de stilul său neoclasic, de francezii 
Paul Dukas, Albert Roussel şi Florent Schmitt sau de germanii 
Kurt Weill (Opera de patru parale pe un livret de Bertolt Brecht, 
1928), Carl Orff (Carmina Burana, 1937) şi Paul Hindemith, 
de italienii Respighi şi Busoni şi de britanicii Elgar, Delius şi 
Ben jamin Britten, a căror operă este de altfel posterioară celui 
de al doilea război mondial. 


Scriitori şi artişti „angajaţi” 


Literatura europeană dintre cele două războaie, mai ales 
cea din deceniul 2, care nu se întoarce pur şi simplu la izvoarele 
clasicismului şi ale tradiţiei, ca cea din Franţa, reprezentată de 
exemplu de Anatole France care moare în 1924 la vîrsta de 80 
de ani, trei ani după ce a primit premiul Nobel, se caracterizează 
aşa cum am văzut prin încercarea de a evada sub orice formă. 
Gustul pentru introspecţie la baza căruia regăsim moda filoso- 
fiei freudiste şi influențele bergsoniene, se trage din această 
tendință generală de privilegiere a individului şi a cunoaşterii 
acestuia față de o lume care îl striveşte şi în care el nu se mai 
recunoaşte. De aceste idei sînt legate în mod direct opera lui 
Andre Gide, cea a lui Francois Mauriac al cărui roman Therese 
Desqueyroux, publicat în 1924 este departe de a fi o simplă 
analiză critică a societăţii bordeleze, cea a lui Marcel Proust 
mai ales al cărui roman de excepție În căutarea timpului pierdut, 
început în 1913, încununat în 1919 cu premiul Goncourt, se 
termină cu ultimul volum Timpul regăsit apărut postum în 1927. 
În aceeaşi categorie pot fi introduşi scriitori ca irlandezul James 

Joyce, romanciera britanică Virginia Woolf, germanul Thomas 
Mann după desprinderea sa de naționalism şi împăcarea cu 
fratele său Erich, romancier şi el, austriacul Robert von Musil 
al cărui Om fără calități publicat parţial în 1930 şi 1933 (conta- 
minarea nu va apărea decît în 1934 după moartea sa) scoate în 
evidență, dincolo de evocarea plină de dezamăgire a societății 
austro-ungare de la începutul secolului, o profundă luciditate 
intelectuală. 

Această pasiune pentru introspecție nu împiedică marile 
nume ale literaturii şi ale artei să se intereseze de epoca lor şi 
să participe la dezbaterea dacă nu chiar şi la lupta politică. Așa 
se întîmplă cu Andre Gide al cărui individualism dezinvolt se 
cstompează temporar în fața aderării chiar dacă pînă la urmă 
doar sentimentală, la cauze care se bazează pe solidaritatea 
dintre oameni: anticolonialismul ilustrat în Că/ărorie în Congo 
publicată în 1927 în urma unei vizite în această colonie franceză, 
apoi comunismul la care renunță repede după ce autorul 
Întoarcerii din URSS a văzut cu ochii săi prăpastia dintre 
realitatea stalinistă şi speranţele trezite de „lumina strălucitoare” 
venită din est. Aceeaşi reacție și la Romain Rolland, cu toate 
că acest anticonformist nu a aşteptat anii douăzeci pentru a-şi 
face cunoscute pledoariile patetice în favoarea păcii, a dreptății 
şi fraternității umane (publicarea în 1915 a cărții Deasupra 
învălmăşelii provocase în Franţa un uriaş val de proteste națio- 
naliste). Autorul lui Jean-Christophe nu salută cu mai puțin 
entuziasm începuturile revoluţiei ruse apoi, după ce aceasta se 
angajează pe calea sîngeroasă a „glaciaţiunii” birocratice, 
înțelepciunea lui Gandhi. Încercarea sa de a realiza o sinteză 
între tatăl revoluţiei bolşevice şi apostolul nonviolenței, l-a 
adus într-un impas care însă nu ştirbeşte cu nimic caracterul 
emblematic al căutărilor întreprinse şi care coincid cu aspiraţiile 
pacifiste şi egalitariste ale multor oameni din generaţia sa. 

În anii 1930, extinderea crizei în întreaga Europă, avîntul 
regimurilor totalitare şi confruntarea dintre marile ideologii 
ale momentului — democraţie liberală, socialism reformist, co- 
munism, fascism — zdruncină viaţa culturală a bătrînului 

continent şi determină tot mai mulți intelectuali să se angajeze 
în bătălie. În momentul în care, în Franța, extrema dreaptă 
coalizată se pregăteşte să ia cu asalt Republica, în Spania, răz- 
bi  cavil face ravagii, Hitler atrage Europa într-o serie de 
actuni de forță care vor declanşa al doilea război mondial, iar 
Stalin îşi supune ţara unui regim de teroare organizată, puţini 
sînt scriitorii şi artiştii care, „deasupra învălmăşelii” mai pot 
încă să-şi caute rădăcinile într-un umanism fratern care să treacă 
dincolo de frontierele statale şi de opoziţiile politice aşa cum 
au făcut-o Jules Romains în Oameni de bună-voință sau Roger 
Martin du Gard în Familia Thibault. Dificultăţile momentului 
ca şi acel air du temps îi împinge pe creatori spre angajarea 
politică, pe unii în domeniul exclusiv al culturii, pe alţii în cel 
al acţiunii militante. 

Astfel, în Franța, după 6 februarie 1934, scriitori, artişti, 
savanți aparținînd diferitelor grupări de stînga pun bazele Comi- 
tetului de vigilenţă al intelectualilor antifascişti care a jucat un 
rol considerabil în crearea „Frontului Popular” În 1935, în 
timpul războiului din Etiopia, scriitori şi ziarişti de dreapta 
semnează un „manifest pentru apărarea civilizaţiei creştine” 
Şi se declară împotriva sancţiunilor împotriva Italiei. Dar răz- 
boiul din Spania din 1936-1938 este cel care mobilizează cei 
mai mulţi intelectuali și artişti, unii dintre ei în calitate de con» 
batanţi — Andre Malraux angajat în „Brigăzile internaţionale” 
—, alţii ca martori prezenți la fața locului (Georges Bernanos, 
la început de partea naţionaliştilor apoi împotriva acestora 
denunțîndu-le crimele în Marile cimitire sub lumina lunii, ame- 
ricanul Ernest Hemingway, corespondent de război şi autor al 
romanului-mărturie Pentru cine bat clopotele?, publicat în 
1940 şi care va cunoaşte un succes mondial, Robert Brasillach 
de partea franchiștilor) sau pur şi simplu prin operele lor cum 
sînt Guernica lui Picasso, Prevestirile războiului civil de 
Salvador Dali, a fişele care cereau ajutor pentru Spania republi- 
cană ale lui Juan Mir6 etc. 

Atracția exercitată de regimurile totalitare asupra unei 
părți a intelectualității europene din anii treizeci este unul dintre 

aspectele majore ale acestei perioade. În ceea ce priveşte comu- 
nismul, am văzut că puterea de atracție a revoluţiei din Octom- 
brie a fost considerabilă depăşind cu mult cercul restrîns al 
membrilor P. C. şi exercitîndu-şi influența asupra unui număr 
mare de „tovarăşi de drum” cărora le va trebui uneori mult 
timp pentru a se rupe de „realitatea socialistă”. Pactul germano- 
sovietic din 1939 va îndepărta mulţi militanți şi simpatizanți 
ai partidelor comuniste, dar odată cu crearea unei Europe hitle- 
riste, aceştia vor avea ocazia să sereabiliteze în cadrul Rezisten- 
ței şi să-şi atragă o nouă generaţie de prozeliți. 

În ceea ce privește fascismul şi nazismul, fascinația a 
fost la fel de puternică, cu aceleaşi adeziuni ideologice şi anga- 
jamente variind în funcție de grupurile şi de indivizii luaţi în 
discuţie. În Franţa, intelectualii cu adevărat „fascişti” nu for- 
mează decît un grup restrîns din care se desprind cîteva persona- 
lităţi strălucite ca Drieu La Rochelle şi Brasillach, Dar alături 
de fascişti declaraţi există şi o nebuloasă de intelectuali influen- 
țați de fascism, unii susținători ai unui nihilism violent antisemit 
ca Celine, alții susținînd pur şi simplu p apropiere de dictaturi 
dintr-o pasiune pentru ordine şi pentru anticomunism (acesta 
este cazul majorităţii reprezentanților intelectualității tradițio- 
nale), în sfîrşit alții dornici să introducă în Hexagon unele ele- 
mente de inspiraţie fascistă (corporatismul pentru extrema 
dreaptă, clericală, un executiv forte şi un patriotism trufaş pen- 
tru majoritatea membrilor din Ligi etc.). În sfîrşit, în jurul acestui 
nucleu închegat pentru care Italia şi Germania constiuie pînă 
la urmă un model, există o întreagă gamă de atitudini indivi- 
duale, ale unor grupuri sau reviste care, fără să-şi exprime expli- 
cit dorința de a înlocui Republica parlamentară cu un regim 
dictatorial, îşi afirmă ostilitatea față de aceasta şi vizează o 
revoluţie spirituală care i-ar reda naţiunii franceze vitalitatea 
şi ar fi în măsură să se opună celor doi Leviatani materialişti 
care ameninţă Europa: comunismul rusesc şi hipercapitalismul 
„made in USA”. Reviste cum sînt Combat sau L'ordre nouveau 
(Lupta şi Noua Ordine) la care colaborează numeroşi intelec- 
tuali de dreapta (J.P. Maxence, Jean de Fabre&gues, Thierry 

Maulnier etc.) şi în mai mică măsură şi într-o altă perspectivă 
Esprit (Spiritul) a lui Emmanuel Mounier, îşi au rădăcinile în 
acea căutare a unei „a treia căi” ce caracterizează spiritul „non- 
conformiştilor din anii treizeci” 

Evident, ca şi fascismul însuşi, admirația mai mult sau 
mai puțin discretă pentru regimurile autoritare şi totalitare de 
dreapta nu se limitează doar la Franța, chiar dacă în această 
țară atracţia exercitată de dictatura neagră şi de cea brună a 
fost cea mai puternică. În Anglia de exemplu, regimul lui 
Mussolini a avut încă de la început în lumea intelectuală 
linguşitori zeloşi, iar regimul Fiihrerului şi-a avut şi el adepţii 
săi. Dacă pentru T.$. Eliot, Wyndham Lewis, Roy Campbell şi 
W.B. Yeats „iluzia fascismului” s-a rispit în ajunul războiului, 
aceasta l-a determinat pe poetul Ezra Pound să aleagă exilul în 
Italia unde va conduce în timpul războiului emisiuni ale posturi- 
lor de radio fasciste. În 1945 el va fi arestat de aliaţi şi va sfîrşi 
pînă la urmă prin a înnebuni. 


Culturile totalitare 


Spre deosebire de regimul mussolinist şi de cel hitlerist 
care autrecutrapid la fascizarea culturii, URSS a fost la început, 
în epoca NEP-ului (Noua Politică Economică) pînă la venirea 
lui Stalin, teatrul unei liberalizări culturale însoțită de o creativi- 
tate deosebită. Mai bine spus, intervenția statului este acum 
foarte discretă. Partidul se mulţumeşte să împartă elogii şi cri- 
tici în funcţie de gradul de „utilitate socială” a operelor apărute, 
dar acestea nu trebuie încă să se conformeze unui „model” 
elaborat de instituţiile conducătoare. „Comuniştii — scrie Troțki 
în Literatură şi Revoluţie — trebuie să acorde artistului o totală 
independenţă, cu condiţia ca acesta să nu fie împotriva revolu- 
ției.” Şi chiar dacă conducătorii bolşevici se simt mai apropiaţi 
de grupul Prolet Kult, care propovăduieşte adoptarea unui 
model cultural autentic „proletar”, decît de Frontul de Stînga 

al Artei ai cărui reprezentanți principali — pictorul Kandinsky 
care se va exila mai tîrziu în Occident, dar mai ales poetul 
Maiakovski cel care se va sinucide în 1930 pentru a scăpa de 
hărțuirile şi deziluziile lumii birocratice staliniste — devin „ecoul” 
tendințelor suprarealiste şi avangardiste care cuceresc în acel 
moment Europa de Vest, ei nu vor lua în mod oficial atitudine 
împotriva acestora din urmă. 

Rezultă de aici o efervescenţă de idei şi de căutări estetice 
care influenţează toate domeniile vieţii intelectuale şi artistice: 
literatura cu prezenţa constantă a unui puternic curent indivi- 
dualist legat în mod romantic de epoca revoluţionară, dar foarte 
atent să-şi păstreze drepturile de a critica, de a da frîu liber 
fanteziei şi de a practica un rafinament al formei; artele plastice, 
în ciuda condamnării lor în 1922 de către „Asociaţia artiştilor 
plastici din Rusia revoluţionară”, la un „formalism” fără limite; 
muzica cu creaţiile lui Haciaturian şi Șostakovici (Prokofiev 
nu se va întoarce în URSS decît în 1933, iar Rahmaninov s-a 
refugiat în Statele Unite, unde, nesuportînd dezrădăcinarea, 
compune puţin) etc. Cinematograful, cu toate că din 1919 a fost 
pus sub controlul „Comisariatului Poporului pentru Educaţie” 
şi însoţit de o Şcoală de Stat, a constituit, se pare, mărturia cea 
mai plină de vitalitate şi de creativitate a culturii sovietice din 
epoca NEP-ului. Eisenstein (Greva, Octombrie, Cuirasatul 
Potemkin, Linia generală) a cărui operă cinematografică reu- 
şeşte să împace suflul revoluţionar, intenţia didactică şi căutarea 
estetică şi tehnică ce va face epocă în istoria cinematografiei 
europene, Pudovkin (Mama, Sfirșitul Sankt-Petersburgului), 
Trauberg, Emler (Omul care şi-a pierdut memoria) sînt repre- 
zentanţii cei mai iluştri ai unui vector cultural despre care Lenin 
spunea: „dintre toate artele, arta cinematografică este cea mai 
importantă pentru noi” 

Totul se schimbă însă odată cu începuturile epocii stali- 
niste. Într-adevăr, din 1925, scriitorii şi artiştii sînt chemaţi să 
se angajeze în bătălia pentru Plan, iar trei ani mai tîrziu, Asocia- 
ţia scriitorilor sovietici primeşte ca însărcinare de la Comitetul 
Central al Partidului Comunist al Uniunii Sovietice să „susțină 

platforma puterii sovietice” Din acel moment, în timp ce 
învățămîntul de toate gradele este impregnat de ideologia 
marxistă, noua literatură primeşte drept misiune să exprime 
„aspiraţiile maselor” şi obiectivele economice şi sociale ale 
regimului. Astfel se conturează ceea ce din 1932 se va numi 
„realismul socialist”, adevărată doctrină oficială sistematizată 
mai tîrziu de Jdanov, care urmăreşte „descrierea omului ca 
membru al societăţii”, îndepărtarea acestuia de „frămîntările 
intelectualilor şovăitori” şi glorificarea eroului individual, cît 
şi eroismul maselor care „se sacrifică pentru construirea unei 
lumi noi”. Respingerea „formalismului” şi a „subiectivismului” 
ca şi a „primitivismului naturalist” considerate drept „burghe- 
ze” de către doctrinele „realismului socialist”, folosirea siste- 
matică a înşelătoriei şi a bastonului — pe de o parte laudele, 
onorurile, posturile de conducere oferite cu generozitate de 
instituțiile partidului scriitorilor şi artiştilor ce se conformau 
modelelor, pe de altă parte o cenzură strictă şi curînd o repre- 
siune nemiloasă — vor avea drept efect apariţia unei literaturi 
stereotipe, din care se desprind totuşi cîteva mari nume ca cele 
ale lui Ilya Ehrenburg şi Șolohov, dar în care domină confor- 
mismul şi mediocritatea prin operele lui Furmanov (Ceapaev, 
1923), a lui Alexei Tolstoi (O mie nouă sute opirsprezece), 
Serafimovici (Torentul de fier), Fadeiev (Înfrîngerea, 1927), 
Ivanov (Partizanii) etc. 

Artele plastice sînt puse şi ele în slujba „construirii socia- 
lismului”, se văd limitate la glorificarea regimului, a realizărilor 
sale şi a conducătorilor acestuia şi obligate să se întoarcă la un 
stil figurativ convenţional, total străin de tradiţiile artistice ale 
țării. Arhitectura modernă, care în primii ani ai revoluţiei, bene- 
ficiase de favorurile puterii, este şi ea abandonată pentru o 
„revenire la ordine” care de altfel caracterizează societatea 
stalinistă în ansamblul ei, şi care se concretizează prin adoptarea 
unui stil neoclasic greoi, cu o decorație abundentă şi destul de 
pompoasă,. Muzica este şi ea pusă la punct, un mare geniu 
muzical ca Prokofiev sfirşind pînă la urmă prin a compune în 
1939 partituraunei „Ode lui Stalin”. În sfîrşit, istoria este rescrisă, 

psihanaliza condamnată, ştiinţele umaniste orientate în direcția 
doctrinei marxist-leniniste. Evident, cinematograful nu este 
nici el neglijat, exceptînd sfîrşitul acestei perioade cînd, în acest 
domeniu, se produce o renaștere remarcabilă prin filmele istorice 
ale lui Petrov (Perru cel Mare) şi a lui Eisenstein (Alexandru 
Nevski). 

În Italia, „ameliorarea culturală” — a se traduce punerea 
la punct a culturii şi înregimentarea sa în serviciul regimului — 
nu se face, nici aici, de azi pe mîine şi mai ales nu este împinsă 
atât de departe ca în URSS-ul stalinist sau ca în Germania na- 
zistă. Pe de altă parte, chiar în interiorul fascismului nu există 
în acest domeniu o unitate de idei şi de punere în aplicare a 
acestora. 

Spiritul contestatar al ordinii stabilite şi violent antibur- 
ghez al primei faze a fascismului continuă în toată perioada să 
inspire un anumit număr de intelectuali care aderaseră la ideolo- 
gia fasciilor, din admiraţie pentru nihilismul său regenerator. 
Aceştia sînt fie naționaliști futurişti ca Mario Carli, Ardengo 
Soffici şi Marinetti, fie foşti „internaţionalişti de stînga” ca 
Malaparte. Toţi îşi leagă disertaţiile de idealurile „revoluţio- 
nare” ale fascismului şi denunţă evoluţia conservatoare şi 
îmburghezirea unui regim, care totuşi, nu-i lipseşte nici de ono- 
ruri nici de venituri şi care începînd din 1936 nu va ezita să 
revină la ideile lor nonconformiste pentru a-şi justifica desă- 
vîrşirea sa totalitaristă. 

În unanimitate de acord să denunțe „deriva burgheză” a 
Italiei mussoliniste, intelectualii şi artiştii militanți sînt în schimb 
divizați în ce priveşte sensul pe care să-l dea „revoluţiei fas- 
ciste” Curentului modernist şi centralizator reprezentat de 
scriitorul Bontempelli şi de revista sa Novecento (Secolul 
douăzeci), de pictorii De Chirico, Morandi şi Carr, i se opune 
în anii 1920 o tendinţă provincialistă, populistă şi ultrareacțio- 
nară reprezentată mai ales de revista ]/ Se/vagio (Să/batecul) a 
lui Mino Maccari, la care colaborează Soffici şi Malaparte. 

Dacă unii dintre acești scriitori şi artişti se îndepărtează 
de regim puțin cîte puţin, din fidelitate față de propriile idealuri 

ca Marinetti, sau din oportunism, alţii, cum ar fi Soffici vor 
merge pînă la căpăt şi vor susţine după 1943 efemera şi cruda 
Republică a lui Salo. 

Alături de această minoritate reprezentativă a unei culturi 
autentic „fasciste”, majoritatea intelectualilor care s-au alăturat 
dictaturii mussoliniste au făcut-o pentru că îi aprobau evoluţia 
conservatoare şi adeziunea la ideile naţionalismului clasic, cu 
o anume rezervă ca d'Annunzio, sau cu un entuziasm mai mult 
sau mai puţin sincer ca Prezzolini şi Papini, sau din oportunism 
pur şi simplu ca Pirandello (premiul Nobel pentru literatură în 
1934). 

Această raliere a unei părți importante a lumii intelectuale, 
abandonarea de către fascism a idealurilor sale de la început 
pentru cele ale tradiţiei intelectuale burgheze, apoi amploarea 
pe care o ia cultul pentru Duce, toate au concurat la propagarea 
unui conformism cultural care datorează mult şi încorporării 
creatorilor de artă şi literatura în structurile controlate de putere: 
corporaţii specializate, Institutul Fascist al Culturii, Academia 
Italiană etc. Premii şi distincţii numeroase au fost instituite 
pentru a recompensa realizările care au contribuit cel mai mult 
la gloria regimului. Rezultă din toate acestea o sclerozare a 
culturii oficiale, vizibilă mai ales în artele plastice, în mare 
parte în slujba reprezentării unei istorii naționale rescrisă pentru 
a glorifica fascismul, a transpunerii figurative a vieţii cotidiene 
din „noua Italie”, sau a reproducerii obsesive şi idealizate a 
imaginii şefului carismatic. 

În ciuda realizărilor de valoare, cum este Gara din F lorența 
a lui Michelucci, Casa Fasciei a lui Come de Terragni, diversele 
manifestări ale unui modernism reprezentat de mişcarea pro- 
movată de „Secolul douăzeci” (Muzio, Pizzigoni, Fiocchi etc.) 
şi care s-a concretizat mai ales la Milano (Piaţa Republicii) şi 
la Torino (Uzina Fiat — Lingotto, expoziţia din 1928), arhitec- 
tura, deşi foarte diversificată, nu va reuşi pînă la urmă să găsească 
o linie de mijloc între aspiraţiile moderniste şi funcționaliste 
şi reproducerea stilului medieval şi al stilului antichităţii romane. 
Cu cît regimul va încerca să-şi impună normele totalitare, cu 

utît se va accentua tendința de a alege între cei doi arhitecți-ve- 
«ete, Pagano „funcţionalistul” şi Piacentini oportunistul, cel 
nle cărui concepții arhitecturale se potriveau mai bine cu func- 
iile de reprezentare şi de punere în scenă a maselor, cu care 
artele erau investite. De aici dezvoltatul caracter neo-clasicist 
ul stilului „lictor” prezent în numeroase oraşe ale peninsulei şi 
eşecul grandiosului proiect al Expoziţiei Universale de la 
Roma, prevăzută pentru 1942, şi care din cauza constrîngerilor 
va duce la construirea unui cadrilaj rece de monumente rigide 
şi pompoase. 

Este evident că prin intermediul culturii de masă, fascis- 
mul a reuşit să pătrundă adînc în societatea italiană. Am văzut 
că acesta folosea în mod sistematic toate mijloacele moderne 
de informare în masă şi de divertisment, presă, magazine ilus- 
trate, afişe, „benzi desenate” (fumetti), radioul, punîndu-se 
accent în special pe cinematografie, considerată de Mussolini 
drept „arma cea mai puternică” 

Ori, chiar dacă cinematograful italian este supus începînd 
din 1923, unei cenzuri foarte stricte, iar din 1934 este plasat 
sub controlul direct al statului şi al partidului, aceasta nu duce 
totuşi la o fascizare fără limite a marii producţii. Conştienţi de 
laptul că publicul ar putea respinge un cinematograf bazat pe 
ficţiune, „împănat” de o ideologie explicită, conducătorii 
fascişti se împacă cu ideea unei producţii de filme care răspunde 
aspirațiilor micii burghezii legată de valorile tradiționale, cu 
condiţia să nu apară pe ecrane — şi autocenzura realizatorilor 
cste suficientă — nici o reprezentaţie deviantă capabilă să afecteze 
imaginea unei societăți armonioase şi fără probleme. În aceste 
condiții operele de factură strict fascistă sînt rare, nu mai mult 
de vreo treizeci de filme în toată perioada, între care multe se 
leagă mai mult de ideologia naționalistă sau colonialistă „cla- 
sică”, decât de idealurile caracteristice regimului; este cazul 
filmelor Scipio Africanul de C. Gallone sau Escadronul alb al 
lui A. Genina. 

Se observă astfel limitele culturale ale totalitarismului 
fascist, ilustrate de eşecul cinematografului de ficțiune „politică” 

în faţa unui cinematograf utilizat ca mijloc de evadare din reali- 
tate, puţin diferit pînă la urmă de modelul hollywoodian. De 
altfel, la sfîrşitul perioadei asistăm în acest domeniu, ca în 
multe altele la trezirea unui spirit contestatar care, strecurîn- 
du-se pe lîngă politica regimului, se conturează tot mai mult 
odată cu izbucnirea războiului, pentru a sfîrşi în 1943 prin a 
crea opere ce aparțin deja inspiraţici neorealiste, cum sînt: 
Obsesia lui L. Visconti şi Copiii ne privesc al lui V. de Sica. 
Dimpotrivă, domeniul propagandei explicite şi directe 
se poate mîndri cu paradele paramilitare şi mitingurile de masă 
în cursul cărora Ducele dialoghează cu mulțimea potrivit unui 
ritual inaugurat de D'Annunzio la Fiume, sau manifestările 
unui sport-spectacol devenit şi el aproape un monopol al statului. 
Într-adevăr, spectacolul sportiv constituie o excelentă metodă 
de a distrage atenţia maselor de la preocupările cotidiene, mai 
ales cînd este completat de lectura ziarelor şi audierea unor 
emisiuni radiofonice specializate. Acesta permite, cu cheltuială 
puţină să se stimuleze pornirile naţionaliste şi se desfăşoară în 
locuri unde se pot desfăşura cu uşurinţă acțiunile propagandis- 
tice ale fascismului. Sporturi populare, virile, sporturi pentru 
săraci, fotbalul şi boxul vor fi folosite drept instrumente de 
propagandă, fiind reprezentate de tîmplarul Primo Carnera 
devenit campion mondial de categorie grea la New York, şi de 
vedetele echipei albaştrilor (squadra azzura) de două ori învin- 
gătoare în Campionatul Mondial din 1934 şi din 1938. 
Limitele „ameliorării culturale”, dorită de fascism sînt 
ilustrate mai puţin decît în Germania de exilul în masă al inte- 
lectualilor şi artiştilor şi mai mult de rezistenţa pasivă față de 
acţiunile totalitare, manifestată de o parte dintre intelectualii 
neatașaţi de regim, uneori aflaţi în conflict deschis cu acesta, 
ca filosoful Benedetto Croce. Printre aceştia şi-a recrutat litera- 
tura italiană din cei douăzeci de ani de fascism pe cei mai de 
seamă reprezentanți ai săi: un Elio Vittorini (Garoafa roşie, 
1933, Conversaţie în Sicilia, 1941) un Cesare Pavese (poemele 
din volumul A trudi fără vlagă, 1936 şi arata, 1941), un Alberto 
Moravia (Indiferenții, 1919), un Ignazio Silone care, după ce 

u luat drumul exilului mai întîi la Moscova, apoi în Elveţia 
după expulzarea din Partidul Comunist, îşi va publica cele mai 
bune cărți ale sale: Fontamara(1930), Piinea şi vinul (1937), 
Săminţa sub zăpadă (1940) etc. 

Zece ani după „revoluţia fascistă”, nazismul a făcut mari 
eforturi pentru a recupera „întîrzierea” faţă de omologul său 
transalpin, dar a mers mult mai departe decît acesta pe calea 
totalitarismului cultural şi a înregimentării lumii artistice şi 
literare. Încorsetarea impusă de Ministerul Culturii şi al Propa- 
pandei condus de Goebbels şi de Camera Culturii, în care tre- 
buie să se înscrie toți scriitorii şi artiştii, este de la bun început 
sprijinită pe obiective clar definite care vizează promovarea 
unei noi estetici în cel de al III-lea Reich. Liberalismul şi inte- 
lectualismul care nu pot fi decît nişte manifestări ale intelectua- 
lilor şi artiştilor „degeneraţi”, trebuie să fie înlocuite cu idealul 
„nordic” al artei bazat pe principiul potrivit căruia „sîngele şi 
pămîntul constituie esența comunităţii germane”, iar arta „în 
manifestarea sa nu este un act estetic ci biologic” care trebuie 
să ilustreze rasa, națiunea, „frumuseţea germanică” şi al cărui 
scop exclusiv trebuie să fie redarea sufletului popular conştient 
de unitatea şi de forța sa. 

Pentru a impune această cultură Vă/kish, regimul începe 
prin a înlătura tot ce ar putea să se opună difuzării acesteia. În 
domeniul artelor, în 1937, la Miinchen, „Marea Expoziţie a 
Artei Germane” este organizată de regim ca o reacţie împotriva 
„Artei degenerate”, altfel spus, arta sănătoasă şi plină de elan 
vital a reprezentanților germanismului triumfător se opune mor- 
bidităţii estetice „cosmopolite” şi „iudeo-bolşevice” repre- 
zentată în concepţia conducătorilor celui de al III-lea Reich de 
dadaism, suprarealism, expresionism şi de arta abstractă. Rezul- 
tatul nu este cel scontat, căci afluxul vitalizator la „acest adevă- 
rat infern al omului inferior” (potrivit catalogului expoziţiei 
„degeneraţilor”) este considerat de organizatori drept suspect, 
ceea ce-i va determina să se abțină în viitor de la astfel de 
inițiative. Ei se vor mulțumi să scoată din muzee şi din colecțiile 
publice tot ce este considerat incompatibil cu „sufletul poporu- 

lui german”: nu numai operele lui Klee, Kandinski, Borbach 
sau Kokoschka, ci și cele ale pictorilor italieni moderni şi ale 
impresioniştilor francezi. Multe dintre acestea vor fi vîndute 
la licitaţii în Elveţia, sau vor fi distruse. 

În domeniul literelor şi al filosofiei, ostilitatea față de 
„modermism” sub toate formele sale, este tot atît de virulentă 
şi aberantă. Şi aici, regimul nu se mulţumeşte să scoată din 
biblioteci şi să ardă în ruguri uriaşe operele filosofilor şi scriito- 
rilor comunişti, socialişti şi liberali. Se distrug claie peste gră- 
madă lucrările lui Einstein, Freud, H.G. Wels, Gide, Proust, 
Voltaire, Romain Rolland şi ... Jack London! Chiar şi „tovarăşii 
de drum” susținători ai „revoluţiei conservatoare”, chiar şi Ernst 
Jiinger care în cartea sa Muncitorul fusese apărătorul unui 
socialism național apropiat de prima etapă a nazismului, toți 
au aceeaşi soartă. Tot aşa se întîmplă şi în muzică: zeci de 
dirijori evrei de renume internaţional trebuie să-şi părăsească 
pupitrele, în timp ce Mendelsson şi Mahler sînt interzişi în 
concerte. 

Se înțelege de ce, în aceste condiţii, exilul în afara fron- 
tierelor Reichului sau „emigrația internă”, adică tăcerea, au 
fost singurele ieşiri posibile pentru adevărații creatori. Cu miile, 
scriitori, artişti şi savanți, vor lua drumul străinătăţii, la început 
către țările din Vestul Europei, apoi pe cel îndepărtat şi adesea 
definitiv, către Statele Unite. De la Einstein'la sociologii Şcolii 
din Frankfurt, de la Gropius la Brecht, de la pictorii şi cienaştii 
expresionişti la Thomas Mann, de la Wasscrman la Remarque, 
toată spuma culturii germane ridică pînzele lăsînd cîmp liber 
noii „elite” culturale a regimului. În rîndurile acesteia numele 
mari sînt puţine, cu excepţia filosofului Martin Heidegger, de- 
venit rector al Universităţii din Freiburg şi a muzicianului 
Richard Strauss a cărui colaborare cu regimul va fi de altfel de 
scurtă durată. 

Aşa încît, cultura Vă/kish pe care conducătorii nazişti 
au încercat să o promoveze, nu a dat altceva decît opere de 
circumstanță realizate de scriitori de mîna a doua cum sînt Hans- 
Friederich Blunck, Hermann Claudius și Hans Carossa, de 

pictori mediocri precum Conrad Hommel, Paul Hermann şi 
Fritz Erler, de sculptori preocupaţi de reproducerea stereotipă 
a modelelor glorificate de Reichskulturkammer cum sînt Kolbe, 
Klimsch şi Scheibe. Se sustrag într-o oarecare măsură regulilor 
acestei arte, înțepenite şi conformiste, arta statuară a lui Thorak, 
dar mai ales a lui Arno Breker, cîteva tablouri ale lui Ziegler şi 
Padua, ca şi o întreagă producţie artistică ce ţine mai mult de 
arta „designului” decît de cea a picturii sau sculpturii. Cît despre 
arhitectură, după ce Bauhaus a fost închisă de nazişti, aceasta 
este supusă mai mult decît alte arte presiunii ideologice a regi- 
mului care, sub influenţa lui Speer căruia i se datoreşte con- 
strucția noii Cancelarii, esplanada Zeppelin din Niremberg şi 
numeroasele proiecte de reconstruire a capitalei, susține un 
stil neoclasic rece şi apăsător. 

Alături de cîteva realizări originale efectuate în cadrul 
acelui Thingstăite, teatrul în aer liber unde se joacă piese popu- 
lare în care se implică şi publicul, singurele producții culturale 
de calitate, din punct de vedere tehnic şi lăsînd la o parte conți- 
nutul, aparțin domeniului cinematografic. 

Imediat ce cadrul administrativ şi politic a fost pus la 
punct, regimul a organizat în mod progresiv, exact ca în Italia, 
restructurarea industriei filmului potrivit politicii sale de conso- 
lidare a monopolurilor. După achiziționarea casei de film 
TOBIS în 1933, acesta profită de grava criză economică ce 
loveşte cinematografia germană pentru a intensifica concentra- 
rea, acţiunea terminîndu-se în 1942 prin crearea UFI-ului care 
controla direct o mare parte a sălilor, sistemul de distribuţie şi 
instalaţiile tehnice. Cinematograful german va beneficia de 
acum înainte, mai ales prin studiourile din Babelsberg, de cele 
mai bune echipamente europene, iar în 1938, industria de film 
a Reichului se situează pe locul doi în lume, după cea a Statelor 
Unite. 

Cu toate că cinematografia Germaniei naziste a continuat 
să funcţioneze, ca cea din Italia, în cadrul strict al economiei 
de piaţă, impulsionările puterii şi înregimentarea acestei activități 
industriale şi artistice au fost aici mai putemice decît în peninsulă. 

Scopul său declarat fiindacela de a stimula afectivitatea mase- 
lor puţin receptive la ideile abstracte şi să le convingă nu să le 
instruiască, făcîndu-se apel mai mult la forța sentimentelor 
decît la cea a raţiunii, trebuia să se stabilească o bază nouă 
care să marcheze ruperea definitivă de tot ce era considerat ca 
o degenerescenţă a Germaniei naziste. Comportamentele acestui 
spirit nou au fost naționalismul şi rasismul, teme majore ale 
filmografiei explicit „naţional-socialiste” 

Stilul monumental al celebrelor documentare de lung 
metraj ale celui de al III-lea Reich, a fost creat de Leni 
Riefenstahl, „consiliera secretă a Fiihrerului” şi cineastă atrasă 
de Partid în vederea Congresului de la Niiremberg. Începînd 
din 1933, Victoria credinței permite publicului să descopere 
fastul şi ritualul unei mari adunări naziste în care SS-iştii apar 
pentru prima dată. În anul următor, pentru Triumful voinţei se 
pun la dispoziţia realizatoarei mijloace tehnice şi financiare 
importante, aceasta reuşind să creeze o atmosferă care părea 
spontană, deşi totul fusese minuţios pregătit şi dirijat în funcţie 
de prezenţa camerelor de filmare. În 1936 Olympiada, „sărbă- 
toare a sportului, sărbătoare a frumosului” (titlul francez: Zeii 
pe stadion), realizată cu cheltuieli enorme, cu ocazia Jocurilor 
Olimpice de la Berlin, a avut un succes internaţional, cu toate 
că alături de cîteva momente frumoase (maratonul, cursa de 
100 de metri cîştigată spre marea supărare a Fiihrerului de 
americanul de culoare Jesse Ownes), manifestarea a avut sec- 
venţe închinate „rasei stăpînitorilor”, comparaţi cu eroii antichi- 
tății, care nu au fost lipsiți de ridicol. 

În ajunul războiului, rasismul era exprimat în termeni 
de o violenţă şi de o lipsă de umanism nemaiîntîlnite pînă atunci 
pe ecrane, prin filmul ca Evreul etern de F. Hippler, dar mai 
ales de Evreul Siiss care în timpul conflictului a făcut turul 
Europei ocupate. Paralel, se punea accent pe o serie de opere 
cinematografice patriotice şi calificatoare, despre eroi celebri 
sau obscuri care făuriseră Germania, de la Frederic al II-lea la 
Bismarck, de la patrioţi ce s-au opus dominaţiei napoleoniene, 
la luptătorii anonimi din timpul Războiului cel Mare şi la,„mar- 
tirii” cauzei naţional-socialiste. 


ISTORIA EUROPEI 201 


Ca şi în Italia, filmele de divertisment care au făcut 
cunoscute în lumea întreagă starurile cinematografului german 
(Marika ROkk, Zarah Leander, Emil Jannings, Hans Albert 
ctc.), reprezintă din punct de vedere cantitativ partea cea mai 
importantă a producției cinematografice. Totuşi, în numele 
mobilizării spirituale (Wehrgesinnung), temele majore ale 
politicii au fost permanent prezente chiar şi în comediile cele 
mai anodine. În sfîrşit, „actualitățile” au ocupatun loc de cinste 
în programe, mai ales în timpul războiului, cînd durau uneori 
pînă la trei sferturi de oră. Cele patru jurnale filmate care existau 
pînă în 1939 (UFA, Fox, Tobis, Deuling) au fost reunite în 
1940 pe o singură bandă, Acrualitățile germane, plasate sub 
controlul direct al lui Goebbels şi supuse unei cenzuri personale 
ale Fiihrerului. 

Pe 14 noiembrie 1938, o hotărîre antisemită publicată 
de Vălkischer Beobachter, a interzis accesul evreilor la toate 
manifestaţiile culturale germane. Plecarea celor care au format 
coloniile germanice din Paris şi de Hollywood au constituit o 
pierdere imensă pentru cinematograful german, dar studiourile 
de Neuebabelsberg continuă să rămînă unul din polii majori ai 
cinematografiei europene. 


Practici sociale şi timpul liber al maselor 


Aglomerarea demografică a societăţilor, chiar dacă a 
servit totalitarismului drept punct de sprijin, a produs aceleaşi 
efecte asupra comportamentelor sociale, dezvoltarea spectacu- 
loasă a marilor oraşe şi a consumului de masă, tirajele tot mai 
mari ale presei de informaţie, radioul şi cinematograful unin- 
du-şi eforturile şi influenţa pentru a uniformiza gusturile şi 
modul de viaţă. 

În perioada interbelică, numeroşi intelectuali şi moraliști 
îşi exprimă îngrijorarea față de această uniformizare amenință- 
toare şi atrage atenția asupra pericolului care amenință civiliza- 

ţia europeană prin transformarea individului într-un „robot” 
Francezul Georges Duhamel descrie cu o precizie care înspăi- 
mîntă „moartea industrială” aşa cum a observat-o el în abatoa- 
rele din Chicago, simbol al unei Americi a cărei evoluţie o 
prefigurează pe cea a continentului european. Spaniolul Ortega 
Y Gasset descrie în Revolta maselor (1930), individul strivit 
de mecanismul social anonim, iar britanicul Aldous Huxley 
evocă în Cea mai bună dintre lumile posibile (1930) un viitor 
al uniformizării şi manipulării maselor. Acestea sînt teme pe 
care realizatori de geniu ca germanul Fritz Lang (Mitropolis, 
1926) şi Charlie Chaplin (Timpuri noi, 1936) le fac cunoscute 
în lumea întreagă. 

Numai că masele sînt prea preocupate de problemele 
lor zilnice, prea dornice să guste puţin din confortul şi plăcerile 
oferite de dezvoltarea industriilor moderne, rezervate pînă 
atunci unei elite înstărite şi prea conştiente de amenințările 
care se conturează în viitor, pentru a nu se bucura atunci cînd 
pot de îndeletnicirile plăcute ce li se oferă. 

Între cultura elitelor rezervată unui mic număr de privile- 
giaţi care au timpul, bagajul intelectual şi mijloacele financiare 
pentru a frecventa teatrul, galeriile de artă şi concertele, pentru 
a face lungi călătorii în străinătate, ca să-şi hrănească spiritul 
şi sensibilitatea cu opere literare şi artistice contemporane sau 
„clasice”, şi cultura populară tradițională, mai ales rurală, care 
tinde să dispară sau să rămînă la un „folclor” menţinut mai 
mult sau mai puțin artificial, se dezvoltă o cultură de masă 
alimentată de presa de senzaţie, de magazinele ilustrate, de 
benzile desenate pentru tineri, inspirate de „comics-urile” ame- 
ricane, de emisiunile de varietăţi difuzate la radio etc. Muzica 
uşoară, opereta, dar mai ales cîntecul care înainte de război 
făcuse epocă în „cafe concertul” din multe țări europene, reu- 
şesc să-şi găsească pe calea undelor o audienţă care se extinde 
în toate colţurile continentului. 

Două mijloace de răspîndire în masă a culturii vor juca 
un rol determinat şi vor sublinia admiraţia exagerată a epocii 
pentru distracțiile colective. Mai întîi sportul, practicat pînă la 

război doar de o elită socială, dar din care cîteva discipline se 
transformă în anii 20 în practici de masă şi în acelaşi timp în 
spectacole populare cărora presa şi radioul le asigură o audiență 
enormă. Aşa se întîmplă cu ciclismul cu cele două manifestări 
internaţionale, „Turul Franţei” şi „Turul Italiei” la care participă 
starurile europene ale acestui sport — francezii Vietto, Magne 
şi Leducqg, belgienii Mass şi Scieur, italienii Bottecchia şi 
Bartali, etc. — şi cu probele populare ale „celor şase zile ale 
ciclismului” care, de la Paris la Berlin şi de la Londra la 
Bruxelles pot să atragă 25.000 de spectatori pe seară. Acelaşi 
lucru se întîmplă şi în box şi în fotbal. 

Primul va putea crea momente mediatice formidabile, 
cum a fost „meciul secolului” din 2 iulie 1921, în care s-au 
înfruntat pentru titlul mondial la toate categoriile, francezul 
Carpentier şi americanul Dempsey. Marile cotidiene de infor- 
maţie s-au întrecut în ingeniozitate şi cheltuieli pentru a fi pri- 
mele care să anunțe marele public ce se înghesuia la ghişeele 
lor, rezultatul confruntării. Dar radioul este cel care creează 
cvenimentul oferind ascultătorilor vestea în premieră (Dempsey 
învingător în runda a IV-a). 

Al doilea, fotbalul, devine totodată şi sportul popular 
practicat de un număr tot mai mare de admiratori din toată 
Europa, în timp ce rivalul său, rugby-ul, rămîne din punct de 
vedere social şi geografic mult mai restrîns, dar şi sportul- 
spectacol prin excelenţă, cu echipele sale vedete, „Arsenal” 
din Anglia, Marsilia, S&te, Montpellier, Roubaix, „Red Star” 
în Franţa, „Torino”, „Juventus”, A. C. Milan în Italia, etc. şi cu 
stelele sale profesioniste adulate de public şi plătite cu sume 
cxtrem de mari. Cupa Jules Rimet care încoronează din patru 
în patru ani cea mai bună echipă mondială, devine deja titlul 
unei competiţii internaţionale între latino-americani şi europeni. 

Cu excepţia Los Angeles-ului care va găzdui în 1932 
cea de a X-a Olimpiadă, marile capitale europene organizează 
tot din patru în patru ani marea competiţie a sportului mondial 
care este reprezentată de Jocurile Olimpice: Anvers în 1920 
de unde sînt excluşi cei învinşi în război şi sportivii URSS-ului, 

Paris în 1924 unde sînt prezente 44 de ţări cu 3.000 de concu- 
renți, Amsterdam în 1928, în ciuda opoziţiei reginei Wilhelmina, 
careconsideră Jocurile o „ceremonie păgînă” şi unde au cîştigat 
mai ales campionii Europei de Nord (Suedia, Finlanda, 
Danemarca, Regatul Unit, Germania) în sfîrşit Berlin, în 1936, 
pe fundalul unei selecții rasiste, a boicotului ratat şi a paradei 
naziste. 

Dar mai ales cinematograful este marele divertisment 
al maselor în perioada dintre cele două războaie. Înainte de 
primul război mondial, cinematograful francez ocupase un loc 
dominant pe piaţa mondială ori, din 1915 ea trebuie să facă 
față concurenţei filmelor „made in Hollywood” care încep 
repede să i-o ia înainte. Introducerea sonorului în 1927, care 
cere mijloace financiare şi mai mari, accentuează acestă ten- 
dinţă şi duce, aşa cum am văzut, la o concentrare care avantajea- 
ză industriile cinematografice americane şi germane. Cu mult 
înainte ca venirea la putere a nazismului şi acțiunile militare 
hitleriste să provoace un exod în masă a mediilor cinematogra- 
fice, America începuse deja să-şi atragă numeroşi realizatori 
şi actori de talent: englezul Charlie Chaplin, germanii Lubitsch, 
von Sternberg şi von Stroheim, danezul Carl Dreyer, suedezul 
Sj&strâm şi compatrioata acestuia, divina Greta Garbo etc. 

Dacă expresionismul german şi şcoala sovietică domină, 
datorită calităţii şi originalității, cinematografia anilor douăzeci, 
dacăproducţiile britanice, suedeze, daneze şi italiene ocupă în 
toată această perioadă un loc de cinste în filmografia europeană, 
este incontestabil faptul că, în deceniul ce precede războiul, 
cinematograful francez îşi învinge prin calitatea sa toți concu- 
renții: cinematograful de divertisment cu comediile sale uşoare 
şi marile fresce istorice, cinematograful de factură socială şi 
politică cu realizări ca Paisprezece iulie şi Libertatea ne apar- 
ține de Rene Clair, Marseilleza, Toni şi Marea iluzie de Jean 
Renoire, cinematograful „negru” inspirat din atmosfera creată 
de criză cu filme ca Pepe le Mofko de Julien Duvivier, Cheiul 
cețurilor şi Hotel Nord de Marcel Carne (pe un scenariu de 

Jacques Prevert după un roman de Pierre Mac Orlan), Regulile 
jocului de Renoir etc. 

În cursul celor doi ani ce preced izbucnirea războiului, 
uccastă cultură mediatizată este impregnată de o atmosferă răz- 
boinică, în mai mică măsură şi mai lent în ţările democratice, 
mai intens şi mai repede în cadrul dictaturilor. Creaţiile milita- 
riste ale cinematografiilor naziste şi fasciste (Santinele de bronz 
de Marcellini, Luciano Serra pilotează de Alessandrini, Legiu- 
nea Kondor de Karl Ritter) le răspund Alexandru Newski de 
lisenstein (1938) şi producțiile franceze care glorifică epopeea 
armatei coloniale (La Bandera de Duvivier, 1935, Trei din 
Saint-Cyr). Pe teritoriul Hexagonului nu se caută numai 7otu/ 
este bine Doamnă marchiză ci şi Legionarul meu şi Flutură 
micuț drapel. În concordanță cu aceste mici evenimente „cultu- 
rale”, sondajele de opinie care îşi fac apariţia în Franţa şi în 
Anglia arată foarte clar că majoritatea locuitorilor acestor ţări 
consideră războiul inevitabil şi că iluzia creată la Miinchen 
odată spulberată, toată lumea s-a resemnat să lupte dacă numai 
în felul acesta Hitler poate fi oprit. „Înseninarea” din 1936 ia 
sfîrşit, iar les annces folles aparţin de acum înainte amintirilor 
mitizate. După acei ani treizeci de-a dreptul nebuneşti, începe 
pentru Europa lungul calvar al anilor însîngerați. 


Partea a Il-a 
(1945-1992) 


DE LA YALTA LA MAREA PIAŢĂ 
COMUNĂ ŞI LA PROIECTELE 
DE UNIUNE POLITICĂ EUROPEANĂ 


Capitolul 6 


EUROPA ÎN TIMPUL 
„RĂZBOIULUI RECE” 


B imediat după al doilea război mondial, Europa pare să fie în plin 
declin. Chiar dacă Conferinţa de la Yalta nu a fost o .„impărțire a lumii ”, 
raportul de forţe duce la o divizare a continentului. Acesta este aproape 
distrus: pierderile umane, distrugerile materiale, scăderea masivă a pro- 
ducției, prăbuşirea financiară, criza morală cauzată de masacrele răz- 
boiului şi de genocid i-au zdruncinat din temelii valorile şi fundamentele 
pe care-şi sprijinea puterea. 


N n această situaţie dificilă, începuturile războiului rece sapă o prăpas- 
lie între cele două Europe. Temindu-se de expansionismul sovietic, ţările 
Europei Occidentale îşi întorc privirea spre Statele Unite care le oferă 
un ajutor economic prin Planul Marshall şi o protecţie militară prin 
semnarea Pactului Atlanticului. În ceea ce priveşte țările din estul 
Europei ocupate de Armata Roşie, acestea trec printr-un proces de „sate- 
lizare” politică şi economică ce le conduce la o aliniere totală faţă de 
Uniunea Sovietică. Influenţați de Kominform, comuniștii din Europa de 
Vest se lansează într-o ofensivă polilică ce îi face să fie excluşi din toate 
guvernele. Odată cu „lovitura de la Praga”, apoi blocada Berlinul din 
1948, Europa devine teatrul principal al Războiului Rece. 


N Declanșarea în 1950 a războiului din Coreea duce la o delimitare 
clară a blocurilor antagoniste. În Occident, psihoza anticomunistă duce 
la o „vînătoare de vrăjitoare”, în timp ce mişcarea de decolonizare 
sprijinită de URSS şi de China este percepută ca o faţetă a ofensivei 
comuniste. În URSS este epoca marilor epurări şi a „monolitismului”*, 

căci Stalin este îngrijorat de pericolul contaminării de sciziunea 
iugoslavă. Pentru a scăpa de pericolul comunist, Europa Occidentală, 
inspirată de Jean Monnet, pune bazele unificării sale. 


E Moartea lui Stalin în 1953, urmată de armistițiul din Coreea, deschide 
o perioadă de destindere pe care Hruşciov o vacalifica drept „coexistență 


-» 


pașnică”. Acordurile de la Geneva asupra Indochinei (1954), împăcarea 
dintre sovietici şi Tito, tratatul austriac de stat (1955), acordurile asupra 
regiunii Sarre şi a Triestului marchează reluarea dialogului şi înlăturarea 
riscului imediat al unui război. 


În cursul celui de al doilea război mondial, politica de 
expansiune a regimurilor fasciste, apoi atrocitățile naziste au 
făcut ca o mare parte a umanităţii, europeni sau neeuropeni, să 
devină conştienţi de solidaritatea umană în fața pericolului co- 
mun. „Marea Alianţă” care s-a constituit la sfîrşitul lui 1941 
între regimuri politice şi sociale atât de diferite ca cele ale demo- 
crațiilor occidentale şi al URSS pare să arate că, conştienţi de 
amenințarea pe care nazismul o reprezintă pentru societatea 
civilizată, adversarii Axei sînt gata să treacă peste divergențele 
ideologice şi conflictele de interese pentru a pune bazele unei 
păci durabile, fondată pe respectul reciproc al partenerilor şi 
fără intenţia de a înlocui hegemonia Reichului cu propria lor 
hegemonie. 

Într-adevăr, încă din 1943, înfrîngerea Germaniei pare 
să fie sigură şi cele trei state care conduc lupta împotriva lui 
Hitler încep să se întrebe cum va fi colaborarea lor viitoare nu 
numai în vederea cîştigării războiului în cele mai bune condiţii 
posibile şi cît mai repede, ci şi în ce priveşte restabilirea păcii. 
Problema este prea importantă, prea strîns legată de viitorul şi 
de securitatea fiecăruia şi este prea hotărîtoare pentru soarta 
continentului, unde s-a localizat epicentrul seismului pentru 
ca rezolvarea conflictului să fie lăsată la voia întîmplării şi a 
improvizaţiei. În această perspectivă, marii Aliați organizează 
conferinţe internaționale, ca cea de la Teheran care, din 28 
noiembrie pînă pe 1 decembrie 1943, îi reuneşte pe Roosevelt 
şi pe Stalin şi în care se fac schimburi importante de păreri în 
ceea ce priveşte perioada de după război. 

Yalta 


Soarta Europei eliberate se hotărăşte în special la Yalta, 
în Crimeea, în februarie 1945. Aici, nu numai că cele trei mari 
puteri au procedat la o împărţire clară a Europei, aşa cum s-a 
spus mereu de atunci, transformîndu-se această reuniune a viito- 
rilor învingători într-un adevărat „mit”, dar, pentru că în mo- 
mentul întâlnirii, hotărîrile sînt absolut esenţiale, occidentalii 
nu au altă alegere decît să-l oblige pe Stalin la un angajament 
solemn de respectare a drepturilor şi suveranităţii „popoarelor 
eliberate” sau să-i declare război, ceea ce nimeni nu mai doreşte 
după şase ani de conflict armat. 

Desigur că ideea împărţirii este prezentă în minţile tutu- 
ror celor prezenți. În 1939 şi 1940, Stalin nu a ezitat să nego- 
cieze cu Hitler „restituirea” teritoriilor pierdute de URSS în 
1917 şi în timpul primului război mondial, iar mai tîrziu el a 
propus în două rînduri aliaților săi o împărțire de comun acord 
a zonelor de influență în Europa. De fiecare dată, britanicii şi 
americanii au răspuns printr-un refuz. 

Ori, în octombrie 1944, Churchill s-a dus la Moscova şi 
împreună cu Stalin a improvizat pe un colţ de masă un acord 
foarte vag care delimita „zonele de influență” ale celor două 
țări în Balcani, URSS primind 90 % din România, 80 % din 
Bulgaria şi Ungaria, Regatul Unit 90 % din Grecia, iar în 
privinţa Iugoslaviei împărțirea făcîndu-se pe principiul fifty- 
fifty. Făcînd acest lucru, primul ministru britanic s-a ocupat de 
ceea ce era mai urgent. În faţa unei Uniuni Sovietice ale cărei 
armate, se năpusteau din vara lui 1944 peste întreaga Europă 
de Est şi pe care nimeni nu putea să o facă să dea înapoi, singura 
soluţie era să încerce o stagnare a situaţiei aşa cum era în așa 
fel încît să se asigure o pace măcar provizorie. Roosevelt crede 
şi el în posibilitatea unei înţelegeri sincere cu stăpînul Kremli- 
nului, dar pînă atunci, ceea ce dorește este să cîştige războiul. 
Deci, el nu acceptă să recunoască acordul anglo-rusesc oricât 
de explicit ar fi acesta şi refuză să aprobe orice proiect de reîm- 

părțire a Europei care ar lua-o înaintea hotărîrilor viitoarei con- 
ferinţe de pace. Cel mult, se resemnează să satisfacă preten- 
țiile sovieticilor în Extremul Orient şi să admită dezmenbrarea 
Germaniei, în schimbul concesiilor făcute de ruşi în ceea ce 
priveşte Naţiunile Unite, dar mai ales în schimbul promisiunilor 
făcute de Stalin de a intra în război împotriva Japoniei după 
două sau trei luni de la capitularea germană. 

Acestea sînt poziţiile celor trei mari puteri în momentul 
în care se deschide Conferinţa din Crimeea. În acel moment, 
adevărul este că, cartea războiului se joacă în favoarea sovietici- 
lor. Armatele lui Jukov şi Koniev se află pe Oder, la mai puţin 
de 80 de kilometri de Berlin, în timp ce în urma eşecului opera- 
țiunii de aeropurtare care i-ar permite lui Montgomery să treacă 
Rhinul la începutul toamnei, apoi în urma contraofensivei lan- 
sate de von Runstedt la mijlocul lui decembrie înArdeni, Aliaţii 
occidentali bat pasul pe loc în zone puţin favorabile atacurilor 
cu blindate şi nu pot spera să treacă Rhinul înainte de luna mar- 
tie. Ruşii cunosc bine această situaţie şi profită de ea pentru 
a-şi mări pretenţiile, cu atît mai mult cu cît arma nucleară ne- 
fiind încă operativă, nimeni nu-şi poate imagina o rapidă şi 
uşoară victorie pe frontul din Pacific. 

Acest dezechilibru stategic la care se adaugă şi o anumită 
naivitate din partea lui Roosevelt face ca excluzînd „împărțirea” 
Europei, problemele esenţiale legate de viitorul statut politic 
al continentului să fie lăsat în ambiguitate, dar se va rezolva, 
în afara problemelor legate de funcționarea Consiliului de Secu- 
ritate al Organizaţiei Naţiunilor Unite şi de angajamentul sovie- 
ticilor în războiul împotriva Japoniei, soarta Germaniei şi a 
Poloniei, pînă la încheierea păcii. Prima nu va fi dezmembrată 
şi transformată în ţară eminamente agrară, aşa cum propusese 
la un moment dat americanul Morgenthau, ci demilitarizată, 
împărțită în patru zone de ocupare (dintre care una, la cererea 
expresă a lui Churchill, încredinţată Franţei) obligată la despă- 
gubiri enorme (20 miliarde de dolari pentru URSS), administrată 
de un „consiliu de control aliat” și văduvită de o parte a terito- 
riilor sale din Est: Prusia Orientală anexată URSS-ului, iar o 

parte a Pomeraniei şi a Prusiei returnate Poloniei. Aceasta din 
urmă îşi va vedea frontierele mutîndu-se către Vest. Cele din 
Est erau în mare parte fixate pe „linia Curzon” aşa cum se 
hotărîse după primul război mondial, dar pierdereaunor teritorii 
în favoarea Rusiei vor fi compensate de anexările făcute în 
detrimentul Germaniei. S-a spus că pînă la încheierea definitivă 
a păcii, Polonia va administra zona situată în estul liniei trasate 
de Oder şi Neisse şi nicidecum că aceste teritorii vor face parte 
de acum înainte din teritoriul polonez, aşa cum voiau polonezii 
Şi cum intenţiona Stalin să le ceară partenerilor săi . 

Cît despre guvernul care trebuia să conducă destinele 
statului polonez, s-a căzut de acord în cele din urmă asupra 
unui compromis prin care la „Comitetul de la Lublin”, instalat 
de ruși şi clar prosovietic, se vor:alătura unele dintre personali- 
tățile guvernului exilat la Londra în 1939. Aceasta avea să facă 
din Stalin, pentru care Polonia constituia o miză majoră pentru 
securitatea URSS, arbitrul evoluţiei politice din această țară 
din care el şi-a dat silința prima oară la Katyn, apoi refuzînd să 
salveze insurecția din Varşovia, să elimine orice opoziţie vir- 
tuală față de politica sa. Este adevărat că înainte de a se despărți 
de cei doi parteneri ai săi, „mareşalissimul” a acceptat să sem- 
neze o „Declaraţie asupra Europei eliberate” în care se preciza 
că cele trei mari puteri recunoșteau „dreptul tuturor popoarelor 
de a-şi alege forma de guvernămînt sub care dorea să trăiască” 
Şi se angajau să „instituie autorități guvernamentale provizarii 
în care să fie prezente toate elementele democratice ale popula- 
țiilor respective şi care îşi vor lua angajamentul să instaureze, 
imediat ce va fi posibil, prin alegeri libere, guverne care să 
reprezinte expresia voinţei popoarelor” 

Bunele intenții declarate în acest text nu puteau să reziste 
primelor manifestări ale Războiului Rece, aşa încît, pentru o 
mare parte a opiniei publice occidentale, Yalta devine repede 
simbolul tîrgului păcăliților şi a manevrelor planetare ascunse. 
Şi aceasta nu numai în Franța unde a luat ființă direct din curen- 
tul protestatar gaullist (şeful Franţei libere nu a fost invitat la 
Conferinţa din Crimeea ceea ce îl face să-i denunțe imediat 

aspectele hegemoniste) mitul „împărţirii” Europei şi a lumii 
realizată cu cinism de cele trei mari puteri ale momentului. 

Trebuie să repetăm că dacă s-a făcut o „împărţire” în 
1945, aceasta a fost o împărţire în fapt, determinată direct de 
situația concretă a războiului. Churchill însuşi, în timpul între- 
vederii cu Stalin, în 1944, a judecat lucrurile în termenii unor 
garanții şi a raporturilor de forțe existente pe front în acel mo- 
ment şi nu gîndindu-se la o împărțire a Europei pe termen lung. 
Iar dacă Roosevelt l-a lăsat să acţioneze, el, personal, nu şi-a 
luat nici un angajament, dorind să aibă mînă liberă în momentul 
conferinţei de pace. Nici înainte de întîlnirea din Crimeea, nici 
în timpul conferinţei, el nu a adoptat o altă atitudine, preferînd 
să-l oblige pe partenerul său din est să facă vagi declaraţii de 
principiu pe care să le folosească în cazul unor acţiuni viitoare 
— ceea ce de altfel va face succesorul său Harry Truman — decît 
să negocieze pas cu pas o reîntocmire a hărților şi asta pe ter- 
men lung. 

Ipocrizie? „Declaraţia asupra Europei eliberate” a fost, 
aşa cum se va spune,,o perdea de fum destinată să convingă 
opinia mondială de moralitatea hotărîrilor luate la Yalta, cînd 
în fond erau ratificate negocierile lui Churchill. A fost oare 
vorba de o încredere prea mare a preşedintelui care ar fi subești- 
mat imprtanța viitoarei organizaţii internaţionale, ar fi fost prea 
încrezător în carisma sa şi ar fi crezut cu naivitate în bunăvoința 
ruşilor? Poate cîte puţin din fiecare, dar mai ales justa apreciere 
a situației care la ora respectivă era net în favoarea ruşilor. Ce 
au obţinut aceştia la Yalta care să nu Ie aparțină deja prin forța 
armelor? Cine ar fi putut să-i oblige la începutul lui 1945 să se 
retragă de pe teritoriile ocupate în urma înfrîngerii suferite de 
Axă? Şi toate acestea, fără riscul de a le distruge o coaliție 
care încă nu-şi înfrînsese definitiv adversarul, fără riscul unei 
răsturnări a alianțelor, a unei păci separate, sau, mai rău, a 
unui conflict armat de care nimeni nu mai dorea să se vorbească 
Şi în primul rînd americanii. Deci nu este vorba de o împărţire 
a lumii, nici a Europei, în sensul concret dat acestui termen, 
mai ales în Franţa, de o întreagă literatură stereotipizată, apărută 

pe terenul fertil al Războiului Rece şi nici de o „vînzare cu 
preț redus”, de un „Waterloo diplomatic”; deci de o „trădare” 
din partea lui Roosevelt şi a echipei sale, așa după cum duşmanii 
preşedintelui democrat vor încerca să acrediteze ideea după 
moartea acestuia şi apoi în următorii zece ani, de data aceasta 
în propria sa ţară şi din motive din care multe nu ţin de situaţia 
internaţională existentă. Deţinătoare exclusivă a armei nucleare, 
America lui Truman nu va reuşi să-l facă pe noul ţar de la 
Kremlin să dea înapoi nici măcar cu un pas. Cum ar fi putut 
atunci America lui Roosevelt, în plină luptă cu doi duşmani de 
temut, dintre care unul dispunea încă de toate forțele sale, să-i 
ia lui Stalin ceea ce acesta cucerea prin luptă armată? 

Dacă a existat o greşeală tragică, aceasta nu s-a comis 
la Yalta, ci mult mai devreme, prin strategia „marginală” a lui 
Churchill şi poate prin scopul său nedeclarat de a-i lăsa pe ruşi 
să-şi epuizeze forţele în lupta de recucerire a teritoriului lor şi 
mai ales prin întîrzierea deschierii celui de al doilea front în 
Vest. Pătrunderea bruscă a sovieticilor în Balcani a fost în multe 
privinţe o surpriză. La Yalta, occidentalii nu au putut decît să 
încerce să-i limiteze efectele. Dacă nu au reuşit să o facă, 
cauzele trebuie căutate mai puţin în acordurile semnate de 
aceştia, şi mai ales în refuzul lui Stalin de a le aplica în contextul 
probabil inevitabil al împărțirii Europei în două blocuri antago- 
niste. 


Europa vlăguită de război 


De altfel ce rămîne de împărţit în Europa anului 1945, 
în afară de vestigiile măreției sale trecute? Cu toate că luptele 
au afectat şi alte continente, în special Asia unde războiul a 
durat mai mult decît oriunde, tot bătrînul continent european a 
plătit încă o dată tributul cel mai mare. Mai întîi în plan uman. 
Din cei $0 de milioane de morţi şi dispăruţi pe care îi numără 
bilanțul conflictului, cel puţin 35 de milioane sînt europeni, 

adică de patru ori mai mulți decît în 1914-1918. Victimelor 
militare li se adaugă civilii ucişi în timpul luptelor şi a bombar- 
damentelor aeriene (cel de la Dresda din februarie 1945 a făcut 
mai mult de 100.000 de morţi) sau exterminați sistematic pe 
teritoriile ocupate de SS şi în „lagărele morţii”, cît şi cei morţi 
din cauza malnutriţiei şi a bolilor provocate de aceasta. Numai 
Uniunea Sovietică a pierdut 20 de milioane de oameni, adică 
10 % din populaţia sa, din care jumătate civili. Proporția este 
aproape egală cu cea din Germania (ceva mai mult de 5 milioane 
de morţi, mai ales militari), dar cu mult inferioară celei din 
Polonia care numără 5,8 milioane de morţi şi dispăruţi, adică 
15 % din populaţie, în principal civili. Grecia şi Iugoslavia au 
fost şi ele grav afectate, mai ales ultima cu 1,5 milioane de 
morți din care 80 % civili. Pierderile sînt cu mult mai mici în 
Europa de Vest: 600.000 în Franţa, din care 400.000 de civili 
(deportați, împuşcaţi, victime ale bombardamentelor), 500.000 
în Italia, 400.000 în Regatul Unit (60.000 de civili), cîteva 
zeci de mii în Belgia, Ţările de Jos şi Norvegia. 

La această hecatombă trebuie adăugate pierderile in- 
directe, legate de scăderea numărului de nașteri şi de creşterea 
mortalităţii şi aceasta consecință â restricțiilor alimentare. Defi- 
citul natalității, scăderea speranţei de viaţă (cu 8 ani în Franța), 
disproporţia dintre sexe şi vîrste au repercursiuni importante 
asupra vieţii economice şi sociale din Europa. Reducerea mi.inii 
de lucru disponibile frînează producţia în plină perioadă de 
reconstrucție în timp ce populaţia activă trebuie să suporte chel- 
tuielile apăsătoare pentru întreţinerea persoanelor în vîrstă, a 
copiilor şi invalizilor. 

Pe de altă parte, războiul a provocat mari deplasări de 
populații, evaluate la aproape treizeci de milioane de persoane. 
O parte se datorează reflexului natural al fricii în fața înaintării 
armatelor duşmane, cum sînt sutele de mii de civili belgieni şi 
francezi care în 1940 fug din fața Wermachtului, sau milioanele 
de germani care, la apropierea Armatei Roşii, se îndreaptă spre 
Vest. Dar mişcările cele mai ample sînt cele care rezultă din 

deciziile luate în timpul războiului. Acestea se referă mai ales 
la acei Volksdeutsche, încorporaţi de Hitler în Marele Reich, 
originare din Tyrolul de Sud, din Croaţia, din Bulgaria, din 
Alsacia-Lorena (din 520.000 de alsacieni şi loreni care s-au 
refugiat în Franţa în 1940, 250.000 s-au întors în regiunile lor 
ocupate după armistițiu, iar 40.000 au fost expulzați din nou 
în anul următor), la cele 3 milioane de polonezi şi 700.000 de 
cehi din regiunea Sudetă alungaţi de colonizarea germană, la 
germanii de pe Volga, tătarii din Crimeea, sutele de mii de 
polonezi şi locuitori ai Ţărilor Baltice deportaţi de Stalin în 
estul Uralului etc. 

Aceste „persoane deplasate” formează în 1945 o masă 
imensă lipsită de orice resursă şi în rîndurile căreia se manifestă 
o mortalitate înspăimîntătoare. Mai mult de 10 milioane de 
germani, alungaţi de înaintarea Armatei Roşii, vin să-şi caute 
refugiu în zonele de ocupaţie engleză, americană şi franceză 
unde nu găsesc decît ruine şi foamete. Aproape un milion de 
supraviețuitori ai lagărelor, de emigranţi din țările anexate de 
URSS şi de foşti colaboratori se înghesuie în taberele de inter- 
nare, atunci cînd nu sînt deportaţi în URSS. În sens invers, se 
îndreaptă spre ţările lor de origine mii de prizonieri de război 
şi de muncitori proveniţi din acele STO (birouri de muncă obli- 
gatorie), ca şi micul număr de supraviețuitori ai lagărelor de 
exterminare naziste în care şi-au găsit sfîrşitul aproape 6 milioane 
de deportaţi rasiali (în principal evrei şi ţigani) şi mai mult de 
4 milioane de deportaţi politici. 

Secătuită, Europa este în același timp un continent în 
ruine. URSS a pierdut 100.000 de colhozuri şi 6 milioane de 
case, Iugoslavia 60 % din potenţialul său agricol, Polonia 80 
% din industrie şi mijloace de transport, Italia 50 % din reţeaua 
feroviară, Franța aproape întreaga suprafață portuară şi o parte 
din căile ferate, materialul rulant, poduri şi canale. Oraşe întregi 
sînt sinistrate în proporţie de mai mult de 80 %: Berlin, 
Varşovia, Leningrad, Budapesta, Dresda, Hamburg, Kâln şi 
alte zeci de oraşe printre care unele cum sînt Caen sau Rouen, 
care din Evul Mediu nu au mai cunoscut războiul. 

În total, producţia industrială a bătrînului continent scade 
cu 50% începînd din 1939, iar producţia agricolă cu o treime 
în Europa Occidentală şi cu mai mult de jumătate în Europa 
Centrală şi Orientală. La această ruinare materială se adaugă 
efectele financiare catastrofale ale unui război, care a costat 
sute de milioane de dolari, distrugerile şi cheltuielile militare. 
Ca şi în 1914-1918, numai că la un nivel mult mai ridicat, a 
fost necesar să se recurgă.la împrumuturi, la creşterea im pozite- 
lor şi tot mai mult la utilizarea bileletor de bancă. Rezultă de 
aici o creştere formidabilă a datoriei publice a beligeranţilor — 
de la 7,3 la 22,5 milioane de lire în Regatul Unit, de la 446 la 
1756 de miliarde de franci în Franţa, de la 33 la 345 de miliarde 
de mărci în Germania — şi o creştere a preţurilor care atinge 
132 % în Anglia, 165 % în Franţa şi 250 % în Italia. 

Această prăbuşire economică şi financiară duce la o scă- 
dere considerabilă a nivelului de trai al populaţiei totuşi cu 
diferenţe mari dintr-o parte în alta a continentului. Desigur, 
Regatul Unit a suportat bombardamentele germane şi intensi- 
tatea unui efort de război pe care l-a susţinut singur pe toată 
durata conflictului, dar industria sa nu a suferit prea mult, flota 
sa comercială rămîne puternică în ciuda pierderilor enorme 
provocate de Kriegsmarine şi Luftwaffe, şi dispune de o 
populaţie activă ale cărei efective au sporit datorită muncii 
femeilor. Țările ocupate din Europa Occidentală au fost serios 
jefuite şi au suferit pagube considerabile, dar au fost salvate 
rapid de Statele Unite. Germania în schimb suportă în 1945 
efectele conjugate ale ocupaţiei, ale distrugerilor recente, ale 
jafurilor înfăptuite de ruşi, ale lipsei de mînă de lucru şi de 
materii prime, ale exodului masiv al populaţiei sosite din fostele 
provincii orientale. Inflaţia, foametea, piaţa neagră, pericolul 
epidemiilor fac aici ravagii ca şi în Austria. În centrul continen- 
tului european se instalează astfel un adevărat haos. 

Bilanţul moral al conflictului este tot atît de dezastruos. 
Primul război mondial i-a învăţat pe europeni că industria, teh- 
nica şi ştiinţa puteau fi folosite pentru uciderea în masă. Al doi- 
lea război a împins această constatare pînă la limitele extreme 

ale ororii şi absurdului. Dincolo de obiectivele sale „tactice” — 
distrugerea forțelor armate şi a potenţialului industrial al adver- 
sarului — bombardamentul aerian a avut şi un rol „strategic”, 
acela de a distruge moralul populațiilor civile şi de a constrînge 
inamicul să trateze sau să capituleze. Contrar așteptărilor, rezul- 
tatul a fost acela de a întări puterea de rezistență a acestuia, 
printr-un reflex patriotic, aşa cum au putut-o constata germanii 
după „blitz-ul” londonez, apoi aliaţii în urma bombardamen- 
telor de teroare îndreptate împotriva marilor orașe ale Reichu- 
lui, în 1944-1945. 

Cuceririle şi recuceririle au fost însoţite de violenţe de 
neînchipuit. În timpul înaintării lor spre est germanii au masa- 
crat milioane de slavi şi de evrei şi au lăsat să moară de foame 
şi de frig sute de mii de prizonieri ruşi. În timpul retragerii ei 
au exterminat populaţia unor sate întregi, ca represalii pentru 
acţiunile partizanilor, ca în Oradour sur Glane din Franța şi în 
Marzabotto din Italia. De cealaltă parte, cînd Armata Roşie 
pătrunde la rîndul său în Germania, ea este dedată la jafuri şi 
violenţe. Peste tot, brutalitatea, asasinatele, torturile la care 
recurg serviciile auxiliare ale armatelor Axei, vor continua în 
alt mod după eliberare, prin execuţii sumare şi printr-o „epura- 
re” uneori fără discernămînt. 

Punctul culminant al ororilor a fost atins totuşi de 
Germania hitleristă, unde lagărele de exterminare cu camerele 
de gazare şi crematoriile lor, experiențele monstruoase efectuate 
pe „cobai” umani de către „medicii morţii”, răpirea de către 
SS pe teritoriile est-europene a unor copii consideraţi „elemente 
ariene pure”, copii supuşi dresurii barbare a „Ordinului Negru”, 
utilizarea sistematică a torturii de către Gestapo, rămîn simbolu- 
rile degradării conştiinţei umane şi ale crimei absolute împotriva 
umanității. 

În sfîrşit, se poate afirma că decăderea Europei, începută 
înainte de 1914, accentuată de Războiul cel Mare, este desăvîr- 
şită de acest nou conflict sinucigaş. Ruinată, devastată, pradă 
unei violente opoziții între comunişti şi liberali, primii sprijinin- 
du-se pe-masele populare care aspiră la dreptate socială, ceilalți 

găsind uneori sprijin la reprezentanţii dreptei reacționare (este 
mai ales cazul Greciei), Europa din 1945 este incapabilă să 
joace un rol comparabil cu cel pe care îl avea încă în anii 30. 
Aflat în faţa a doi mari învingători ai războiului, suportînd în 
vastele lor posesiuni de dincolo de mări aceleaşi efecte desta- 
bilizatoare ca în 1914-1918, numai că mult mai grave, incapa- 
bile să-şi asigure prin mijloace proprii apărarea şi supraviețui- 
rea, statele europene devin imediat după conflagrația care a 
fost cît pe ce să le distrugă, miza rivalităţii dintre cei doi noi 
poli ai vieţii internaţionale, Statele Unite şi Uniunea Sovietică. 
Simbolică pentru acest declin al continentului european este 
instalarea noii organizaţii internaţionale, ONU, nu la Geneva, 
ci la New York. 


Începuturile „Războiului Rece” 


Prăbuşirea Axei şi secătuirea forţelor puterii europene 
pun faţă în față pe cele două mari puteri victorioase. Cîtva 
timp s-a crezut că acestea aveau să se înțeleagă pentru a reorga- 
niza lumea. Dar necesitatea de a lupta împotriva unui duşman 
comun nemaiexistînd „Marea Alianţă” nu întârzie să se dizolve 
şi să exercite influenţe care se vor confrunta curînd în diverse 
puncte ale planetei. Apare de aici o lungă perioadă de conflict 
mocnit, punctată de cîteva crize violente, căreia contemporanii 
i-au dat denumirea de „războiul rece”. Împărţită în două blocuri, 
Europa se va afla pînă în 1950 în centrul acestei confruntări 
directe. 

Foştii aliați reuşesc totuşi să-şi mențină acordurile în 
vederea ocupării Germaniei, a asigurării liberei treceri a avioane- 
lor pe culoarele aeriene care leagă cele trei zone occidentale 
de Berlin (noiembrie 1945), a judecării unui număr de şefi 
nazişti ca şi criminali de război — procesul de la Niiremberg 
care durează din noiembrie 1945 pînă în octombrie 1946 se 
termină cu condamnarea la moarte a 12 dintre ei, printre care 

Goering care se sinucide pentru a nu fi executat prin spînzură- 
toare — şi în sfîrşit, pentru a hotări soarta foştilor aliați ai Reichu- 
lui, cu care se semnează tratate de pace la Paris, în februarie 
1947. Italia trebuie să cedeze Iugoslaviei Istria şi o parte a 
regiunii Veneţia luliană, Triestul devine oraş liber, iar Franța 
obţine mici rectificări ale frontierelor din Alpi (Tende şi La 
Brigue). Ungaria şi România revin la frontierele lor din 1938, 
dar ultima trebuie să cedeze URSS-ului Basarabia și Bucovina 
de Nord. Bulgaria păstrează Dobrogea meridională, în timp ce 
Grecia anexează Tracia de Sud. În sfîrşit Finlanda pierde o 
parte din Carelia cu oraşul Vyborg cedată sovieticilor, ca şi 
ieşirea la Oceanul Îngheţat prin Petsamo. În plus, toate aceste 
țări trebuie să plătească despăgubiri imense adversarilor lor 
celor mai greu încercaţi: Italia 360 de miliarde de dolari 
Iugoslaviei şi Greciei, România şi Finlanda, fiecare cîte 300 
de miliarde de dolari URSS-ului, Ungaria aceeaşi sumă 
Iugoslaviei, Cehoslovaciei şi Uniunii Sovietice. 

Cu toate acestea, nici situaţia Germaniei, nici cea a 
Austriei nu sînt reglementate printr-un tratat de pace. Din punct 
de vedere juridic, aceste ţărirămîn deci în război cu foştii aliaţi, 
iar Stalin, fără nici un document diplomatic, aplică în Europa 
Orientală proiectele sale de modificare a frontierelor, care duc 
la deplasarea teritoriului polonez cu 200 km spre vest. 

Germania, a cărei soartă a fost hotărîtă provizoriu la 
Conferinţa de la Potsdam din iulie 1945, de către Truman (succe- 
sorul lui Roosevelt), Attlee (care l-a înlocuit pe Churchill în 
urma alegerilor) şi Stalin, apare acum ca o miză majoră în 
diferendul dintre sovietici și occidentali. Încă de la începutul 
anului 1946, foştii aliaţi adoptă în privinţa acesteia puncte de 
vedere radical diferite. În timp ce URSS al cărei teritoriu fusese 
devastat de război şi care se teme ca americanii să nu profite 
de supremaţia militară conferită de deținerea exclusivă a armei 
atomice pentru a lichida „statul proletarilor” (ceea ce nu-i trece 
nimănui prin cap, dincolo de Atlantic), trece la demontarea 
sistematică a uzinelor din zona sub controlul său ca să-şi susțină 
reconstrucția economică şi să-şi slăbească serios fostul inamic, 

americanii şi britanicii pun rapid capăt politicii de distrugere 
industrială şi de denazificare. Ei cred că în acest mod vor putea 
împiedica fostul Reich sărăcit acum, lipsit de specialişti şi 
nemulțumit de soarta sa, să încline de partea comunismului. 

Stalin vede aici o răsturnare a strategiei foştilor săi aliaţi, 
dornici de acum înainte să reconstruiască o „Germanie puter- 
nică, aliată a „imperialismului” şi reînarmată în vederea unei 
confruntări hotărîtoare cu URSS. Din cauza vîrstei şi izolării, 
stăpînul Kremlinului se complace într-o atmosferă de asediu 
care îl face să vadă duşmani peste tot. Unele acţiuni ale occiden- 
talilor, ca de exemplu hotărîrea lui Truman de a pune capăt 
împrumutului anticipat în august 1945, îi întăreşte convingerea 
că împotriva URSS se pregăteşte o nouă ofensivă a statelor 
capitaliste. De aceea el începe să pregătească în zona ocupată 
de Armata Roşie, instaurarea unui regim comunist, ceea ce 
partenerii săi îi reproşează cu atît mai mult cu cît nu a aşteptat 
să se producă o deteriorare a relaţiilor internaţionale şi în unele 
țări pe care armatele sale le-au „eliberat” în 1944, a instalat la 
putere pe proprii săi partizani. 

În ciuda angajamentelor solemne luate la Yalta apare 
clar faptul că şefii sovietici nu aveau intenţia să lase fostele 
clase conducătoare să reia în mîlini frîiele puterii în ţările în 
care, este adevărat democratice de tip occidental nu avusese 
timp să prindă rădăcini după primul război mondial, exceptînd 
Cehoslovacia. Este puţin probabil ca din toamna anului 1944, 
Stalin să fi avut intenţia să le transforme în „democraţii populare” 
cu instituţii create exact după modelul sovietic. În schimb, 
acesta dorea ca țările unde staționa Armata Roşie să devină 
piese constitutive ale unui fel de „cordon sanitar” ostil, care să 
formeze la granițele URSS-ului un ecran protector împotriva 
eventualelor agresiuni din Vest, iar cel mai bun mijloc de a 
reuşi era să influenţeze instalarea unor coaliții guvernamentale 
din care să fie excluse elementele „fasciste” şi în care comuniştii 
să ocupe posturi cheie. 

Astfel, peste tot unde soldaţii Axei au fost alungaţi de 
Armata Roşie — în România, Bulgaria, Ungaria, Cehoslovacia 

— de la începutul lui 1944 comuniştii ocupă un loc tot mai 
important în guvernele „frontului popular”, în timp ce epurarea 
este operată cu o rigurozitate extremă. În Polonia, cei cîțiva 
miniştri care făcuseră parte din guvernul din exil de la Londra, 
ca Mikolaczyk, introduşi după Yalta în echipa guvernamentală, 
sînt tot mai izolați de partizanii Moscovei şi vor trebui să se 
refugieze curînd în Occident. Albania şi Iugoslavia sînt nişte 
cazuri particulare. Aici, nu sovieticii i-au alungat pe nemți, ci 
trupele de partizani, iar şefii rezistenţei, Tito şi Hodja vor lua 
în mîinile lor frîiele puterii. La început, Stalin se opune acestei 
soluţii pe care o consideră contrară acordului încheiat 'cu 
Churchill în octombrie 1944 şi îi va împinge pe comuniștii 
iugoslavi şi albanezi să cadă la o înțelegere cu reprezentanții 
rezistenţei necomuniste, ceea ce aceştia nu vor face. În Grecia 
de asemeni, respectînd ceea ce el consideră o împărțire a „zone- 
lor de influență”, frînează rezistența comunistă care luptă împo- 
triva forţelor monarhiste şi a susținătorilor lor britanici pînă în 
momentul cînd înfruntarea cu vestul devenind manifestă, va 
încerca, dimpotrivă, să încurajeze pe partizanii generalului 
Markos trimiţîndu-le provizii. 

Stalin încearcă să-şi extindă influenţa şi la marginea 
continentului european. În Iran, îi împinge pe kurzi la revoltă 
şi încearcă să-şi menţină dominaţia în Azerbaidjan, în timp ce 
revendică împreună cu Turcia controlul Strîmtorilor. 

Pe S mai 1946, Winston Churchill, care a trebuit să-şi 
părăsească postul cu un an în urmă, dar care continuă să aibă 
un imens prestigiu în lumea occidentală, ţine un discurs cu 
ocazia unei întîlniri cu preşedintele Truman, discurs care 
marchează în mod oficial începutul „Războiului Rece” „De 
la Stettin la Marea Baltică — declară fostul prim ministru brita- 
nic — şi pînă la Triest în Adriatica, o cortină de fier“ a coborât 
în mijlocul continentului”. Apoi adaugă următoarele: 

„Eu nu cred că Rusia doreşte războiul. Ceea ce dorește 
sînt roadele războiului şi-o expansiune nelimitată a puterii şi a 
doctrinei sale. Ceea ce mai trebuie să examinăm astăzi aici, 
atât cît mai este timp, este modul de a împiedica războiul pentru 

totdeauna şi de a stabili în toate ţările, cît mai rapid posibil, 
premisele libertăţii şi ale democraţiei.” 

Tonul este dat! Cu toate acestea, pînă la sfîrşitul lui 1946 
americanii nu vor face nimic ca să dramatizeze conflictul. Desi- 
gur, Europa Occidentală, cu care îşi fac cea mai mare parte din 
afacerile comerciale, este considerată de acum înainte ca un 
element cheie al intereselor lor vitale, dar siguri pe ei datorită 
imensei puteri industriale şi a superiorității strategice pe le-o 
conferă monopolul nuclear, ei sînt siguri că-i pot face pe ruşi 
să dea înapoi dacă s-ar întîmpla ca aceştia să vrea să iasă din 
„barajul” pe care şi l-au construit în Europa de Est. 


Europa „atlantică” sau Europa „europeană” 


Confruntată cu dublul efort al reconstrucției şi al securi- 
tății în faţa unei Europe de est aflată în curs de „satelizare”, 
Europa occidentală va încerca în anii de după război să se redre- 
seze şi să-şi asigure supraviețuirea folosindu-se succesiv sau 
simultan de ajutorul american şi de dorinţa de unificare mani- 
festată de unii dintre conducătorii săi. 

Imediat după capitularea germană, proiectele „pan- 
europene” par să ia o amploare deosebită. Numai că trebuie ca 
cei care le formulează să cadă de acord asupra sensului pe 
care trebuie să-l capete această expresie. Ori părerile sînt dife- 
rite în ceea ce priveşte cadrul geografic şi instituțional al con- 
strucției europene. Celor care, ca Winston Churchill în răsună- 
torul discurs ţinut la Ziirich pe 19 septembrie 1946, consideră 
că trebuie să se clădească „Statele Unite ale Europei” în jurul 
axei franco-germane, fără Marea Britanie şi pe principiul res- 
pectării suveranităţii fiecărui stat, li se opun „federaliştii” care 
preconizează crearea unei structuri puternice, cu un guvem 
european avînd puteri depline şi limitîndu-se suveranitatea 
absolută a statelor membre. Din 1945 pînă în 1947, se vor 
constitui astfel numeroase organizaţii pan-europene, cea mai 

importantă fiind Uniunea Europeană a Federaliştilor, în care 
figurează personalități ca Henri Frenay, Marc Alexandre, 
Altiero Spinelli, Eugen Kogon şi Henry Brugmans şi care nu- 
mără pînă la 100.000 de membri. Altele s-au constituit pe o 
bază mai mult ideologică, cum este Mişcarea Socialistă pentru 
Statele Unite ale Europei, prezidată de Andre Philip sau Noile 
echipe internaţionale cu nuanţă democrat-creştină: În ceea ce-l 
priveşte pe contele de Coudenhove-Kalergi, care, reluînd ideea 
pe care o apărase alături de Briand la sfirşitul anilor douăzeci, 
adună în jurul său o Uniune parlamentară europeană care reu- 
neşte un număr important de reprezentanți ai poporului devotați 
federalişti, din majoritatea statelor Europei Occidentale. 

Din 1947, pentru majoritatea „unioniştilor” şi „federaliş- 
tilor” a devenit clar faptul că, construcția europeană, orice for- 
mă ar căpăta, nu va putea să se realizeze cu includerea statelor 
intrate în sfera de influență a URSS şi în consecință în aşteptarea 
unor zile mai bune, proiectul trebuie să se limiteze la țările 
Europei de Vest. Pentru mulţi, acesta constituie chiar cel mai 
bun zid de apărare împotriva extinderii comunismului cu condi- 
ţia să capete o anumită coerenţă, iar divergenţele de concepție 
să dispară în acest moment dificil. În această perspectivă, în 
mai 1948, trei luni mai târziu după „lovitura de la Praga”, la 
Haga, are loc un „Congres al Europei” care reuneşte sub preşe- 
dinţia de onoare a lui Churchill, aproape 800 de personalități 
aparținînd majorităţii ţărilor din Europa Occidentală: oameni 
politici (200 de parlamentari, 12 foşti primi miniştri), oameni 
de afaceri, ziarişti, sindicalişti, intelectuali, cei mai numeroşi 
fiind britanicii şi francezii. Cu toate că divergenţele de opinii 
dintre unionişti (mai ales britanici) şi federalişti (reprezentați 
în primul rînd de francezi, italieni, olandezi şi belgieni) s-au 
manifestat iarăşi şi aici, Congresul de la Haga se pronunță 
asupra necesităţii ca statele să-şi unească o parte din drepturile 
suverane pentru a-și coordona şi dezvolta resursele, ca Germania 
să fie integrată în noul cadru european şi să constituie cît mai 
repede posibil o adunare parlamentară care, dupăpărerea unora, 
ca Paul Reynaud, ar trebui să fie aleasă prin sufragiu universal. 

Pînă atunci însă, se ia hotărîrea de a se crea o mişcare europeană 
care, fără să înlocuiască organizaţiile existente, să aibă misiunea 
să le coordoneze activitatea şi să le reprezinte pe lîngă guverne. 

Crearea pe 5 mai 1949 la Londra a Consiliului Europei 
marchează sfîrşitul eforturilor întreprinse de la sfîrşitul războiu- 
lui de partizanii unei construcţii europene bazată pe cooperarea 
politică. La iniţiativa preşedintelui Consiliului de Miniştri fran- 
cez, aparținînd Mişcării Republicane Populare , Georges Bidault 
zece ţări occidentale — Franţa, Regatul Unit, Irlanda, Belgia, 
Țările de Jos, Luxemburg, Italia, Danemarca, Suedia şi Norvegia 
— hotărăsc să-şi creeze instituţii comune, cu atribuţii, de altfel, 
strict limitate. Acestea cuprind pe de o parte un Comitet al 
Miniştrilor, format din miniştrii Afacerilor Externe sau din 
adjuncţii lor care deliberează cu uşile închise şi votează în 
unanimitate în toate cazurile importante (ceea ce presupune 
un adevărat drept de veto pentru fiecare stat membru), şi o 
Adunare Consultativă, cu sediul la Strasbourg, formată din de- 
legaţi desemnaţi de parlamentele naţionale. Altfel spus, con- 
trar speranţelor nutrite de conducătorii mișcărilor pan-europene, 
nu este vorba nici de o uniune, nici de o federaţie, ci mai degrabă 
de un fel de „club” al naţiunilor ataşate de pluralism și de demo- 
craţie. Prezidată de belgianul Paul-Henri Spaak, adunarea de 
la Strasbourg din care fac parte personalități strălucite, printre 
care Winston Churchill şi Paul Reynaud, nu este altceva decît 
un „laborator de idei” a căror aplicare în practică depinde de 
consimţământul diferitelor guverne. Reticenţele britanicilor cu 
privire la extinderea atribuţiilor sale, fac ca deşi extinsă mai 
tîrziu la totalitatea statelor democratice ale bătrînului continent, 
activitățile sale să fie limitate la domeniile juridic şi cultural. 
Consiliul Europei va adopta pe 4 noiembrie 1950, o Convenţie 
curopeană a drepturilor omului pe care Franţa nu o va ratifica 
decît în 1981. 

În tot acest timp, problemele ridicate de reconstrucția 
economică a Europei şi de apărarea sa, i-au făcut pe americani 
să se implice în mod direct în afacerile bătrînului continent şi 
aceasta pe două planuri: financiar şi politic. 

Începutul lui 1947, marchează în această privință o coti- 
tură în politica pe care americanii o duc în Europa. Pe 12 martie, 
preşedintele Truman ţine în faţa Congresului un discurs în care 
îşi defineşte doctrina sa de „îndiguire” (containment) şi care 
angajează ţara într-un ajutor financiar masiv acordat ţărilor 
care doresc să rămînă libere şi care „rezistă tentativelor de 
aservire fie că acestea vin din partea unor minorităţi înarmate, 
fie din partea unor presiuni externe”. Duşmanul este astfel indi- 
cat în mod clar, iar primii beneficiari ai ajutorului propus sînt 
cele două țări pe care preşedintele american le consideră direct 
amenințate de expansiunea comunistă: Turcia și Grecia. În 
Grecia mai ales, unde partizanii comunişti au reluat lupta împo- 
triva guvernului monarhist susţinut de Regatul Unit, americanii 
iau locul britanicilor, prea preocupaţi de problemele lor inteme 
pentru a mai putea să-şi mai joace în continuare rolul de jan- 
darmi ai „lumii libere” Intervenţia lor va permite o rapidă 
stabilizare a situaţiei din Europa de Sud şi din Orientul Apropiat, 
Şi în ciuda ajutorului generos pe care Stalin îl oferă de acum 
înainte comuniștilor greci, forțele monarhiste vor obţine pînă 
la urmă victoria, ultimul refugiu comunist de pe muntele 
Grammos fiind ocupat în octombrie 1949. 

Extinderea „doctrinei Truman” în toată Europa de Vest 
este opera „Planului Marshall”. Desigur, ajutorul oferit de Statele 
Unite acestei părţi a continentului a continuat de la sfîrşitul 
războiului. Mai multe țări au beneficiat de împrumuturi impor- 
tante (Regatul Unit 3,75 miliarde de dolari, Franţa 2 miliarde 
de dolari etc.), dar acest tip de asistenţă bilaterală, însoțită de 
contrapartide deloc neglijabile, s-a arătat a fi insuficient pentru 
a asigura aprovizionarea Europei şi redemararea industrială. 
Ori, începînd din 1946, într-o conjunctură mondială care a de- 
venit dificilă, prăbuşirea economiilor europene, incapabile de 
a se restabili pentru că le lipsesc dolarii cu care să-şi plătească 
cumpărăturile, nu poate fi decît catastrofală pentru prosperitatea 
americană. Pe deasupra exista riscul ca țări căzute pradă mize- 
riei şi unde puternice partide comuniste (800.000 de membri 
în Franța, mai mult de un sfert din corpul electoral, 1.800.000 

de membri în Italia din care 30 % alegători) puteau canaliza 
nemulțumirile, să fie atrase în tabăra adversă. 

Pentru a preîntîmpina această dublă ameninţare, noul 
secretar de stat american, generalul George Marshall, propune 
într-un discurs ţinut la Harvard, pe 5 iunie 1947, un „ajutor 
frăţesc” destinat să învingă „foamea, sărăcia, disperarea şi hao- 
sul”. Planul Marshall nu este îndreptat, precizează el „împotriva 
nici unei ţări, nici unei doctrine”. El este oferit de pe picior de 
egalitate tuturor naţiunilor de pe bătrînul continent, inclusiv 
țărilor din Europa de Est şi chiar URSS-ului. Este adevărat că 
în contrapartidă, el impune un control cel puţin indirect al eco- 
nomiei celor care beneficiază de el. De aceea sovieticii vor 
refuza propunerea americană, ca şi statele comuniste din estul 
Europei cu regret, Finlanda procedează la fel „din motive politice 
şi geografice”, iar Cehoslovacia care şi-a dat la început acordul, 
răspunde pînă la urmă printr-un refuz, în urma puternicelor 
presiuni sovietice. 

În schimb, în Europa de Vest, reacţia este entuziastă. 
Aici, toţi se bucură fără să o spună prea tare de refuzul țărilor 
din Est, întrucît acesta permite împărţirea acestei mane cereşti 
între beneficiari mai puţin numeroşi. În timpul aplicării sale 
(1947-1951), Planul Marshall va aduce celor şaisprezece țări 
care l-au acceptat aproape 13 miliarde de dolari repartizați pe 
principiul priorităţi şi în număr descrescător între Regatul Unit, 
Franţa, Germania de Vest (care se situează pe primul loc dacă 
se ia în calcul ajutorul interimar, adică sumele primite anterior) 
şi Italia. 

În realitate, ajutorul oferit de Statele Unite nu este acor- 
dat fiecărui stat în mod bilateral. Condiţiile puse de Washington 
sînt în fapt, în afară de reducerea barierelor vamale, elaborarea 
unui plan comun de redresare şi crearea unor instituţii econo- 
mice care să repartizeze şi să gestioneze ajutorul şi care sînt 
primele instituţii europene: Organizaţia Europeană de Cooperare 
Economică (OECE care va deveni mai tîrziu OCDE) şi Uniunea 
Europeană a Plăţilor. Este incontestabil că Planul Marshall a 
avut pentru economia Europei şi pentru supraviețuirea sa politi- 

că, efecte extrem de benefice. Acesta i-a permis în sfîrşit să 
pună capăt deficitului de dolari şi să-şi finanțeze efortul de 
reconstrucție şi retehnologizare, împiedicînd-o totodată să 
vireze spre comunism. În acelaşi timp, a deschis calea unei 
cooperări mai strînse între cele două ţărmuri ale Atlanticului, 
darmai ales a accelerat procesul de construcţie europeană. Toate 
acestea şi în beneficiul partenerului de dincolo de Atlantic, 
dar cu prețul unor piedici indiscutabile puse în calea indepen- 
denţei statelor beneficiare, Departamentul de Stat american 
sau preşedintele putînd după bunul lor plac să amîne deblocarea 
fondurilor, deci să exercite presiuni asupra guvernelor respet= 
tive. De altfel ocaziile de a uza de acest mijloc de acţiune vor 
fi rare, echipele guvernamentale din Europa Occidentală mer- 
gînd în general în întîmpinarea dezideratelor americane. 


Europa împărţită în două 

„Doctrina Truman” stopează înaintarea sovieticilor în 
Europa de.Est, care, la rîndul lor, în cursul anului 1947 răspund 
prin „satelizarea” economică şi politică a țărilor din această 
zonă. Peste totunde Armata Roşie este stăpînă, tactica folosită 
pentru lichidarea coaliţiilor „frontului naţional” şi înlocuirea 
lor cu echipe complet supuse URSS-ului, este exact aceeaşi, 
Aceasta consistă în primul rînd în plasarea unor comunişti 
intransigenţi la conducerea ministerelor-cheie (Interne, Agri- 
cultură, Apărare Naţională) şi în inflitarea administraţiei şi 
organizaţiilor politice concurente (mai ales cele socialiste): este 
tactica numită a „calului troian” Se vizează apoi, — este aşa 
zisa tactique du salami, adică divizarea adversarilor Partidu- 
lui Comunist pentru a le slăbi rezistența înainte de a-i elimina 
rînd pe rînd începînd cu conservatorii şi terminînd cu social-de- 
mocraţii. Alegerile care se desfăşoară pe un teren pregătit 
dinainte, consfințesc preponderența comuniştilor şi a socialişti- 
lor care li s-au alăturat. Nu mai rămîne decît să se treacă la 

arestarea şi lichidarea fizică a liderilor recalcitranţi. Aşa se 
procedează în 1946 în Bulgaria, unde şeful opoziţiei, Petkov, 
membru al rezistenţei necomuniste, este acuzat că a conspirat 
împotriva Revoluţiei, este condamnat la moarte și spînzurat, 
în România, unde la sfirşitul lui 1947, după arestarea conducă- 
torilor Partidului Naţional Țărănesc şi ai Partidului Liberal, 
regele Mihai este obligat să abdice pentru a lăsa locul unui 
guvern comunist, în Ungaria de asemeni, unde învinşi în alege- 
rile din august 1947, comuniştii elimină prin forță pe toți membrii 
partidelor care refuză să li se supună. 

Pe lîngă această acţiune de punere sub tutelă a Europei 
de Est, care are loc şi în Polonia şi Germania în zona ocupată 
de sovietici, conducătorii de la Kremlin vor înfiinţa în toamna 
lui 1947 o nouă organizaţie internaţională, mai puţin rigidă 
decît Kominternul (care fusese dizolvat în 1943), dar tot atât 
de strîns legată de Moscova. Fondat la sfirşitul lui septembrie 
1947, Biroul de Informaţie al Partidului Comunist sau Komin- 
form al cărui sediu este fixat la început la Belgrad, are drept 
obiectiv de a întări controlul URSS-ului asupra formațiunilor 
comuniste europene. Cu ocazia creerii acestuia unul din princi- 
palii colaboratori ai lui Stalin, Jdanov, formulează într-un dis- 
curs răsunător doctrina oficială a Kremlinului în domeniul poli- 
ticii internaționale. După părerea lui Jdanov, lumea este împărțită 
de acum înainte în două „tabere” ireconciliabile: tabăra „demo- 
craţiei” şi a „păcii” a cărei şef este URSS-ul şi tabăra „imperia- 
listă” „a cărei principală forță conducătoare este reprezentată 
de Statele Unite”. De aici înainte, precizează el, o sarcină impor- 
tantă le revine partidelor comuniste surori din Franţa, din 
Anglia, din Italia. „Acestea trebuie să ia în mîini stindardul 
apărării naţionale și al suveranităţii țărilor lor.” Altfel spus, 
cle trebuie să pună mîna pe putere peste tot unde condiţiile 
interne sînt favorabile. 

Rezultatul este că în țările unde există partide comuniste 
puternice, mai ales în Italia şi în Franţa, apare o intensă ofesnivă 
îndreptată împotriva coaliţiilor guvernamentale cărora, după 
Eliberare li se asociaseră şi miniștri comuniști. În aprilie şi în 

mai 1947, deci înainte de crearea Kominformului, reprezentan- 
ţii Partidului Comunist italian şi francez sînt astfel obligaţi să 
părăsească guvernele de coaliţie conduse de Alcide De Gasperi 
şi Paul Ramadier. De acum înainte, împinşi în opoziţie, comu- 
niştii, aplicînd indicaţiile lui Jdanov, vor iniția campanii puter- 
nice destinate să zdruncine guvernele „burgheze”: greve revolu- 
ționare şi manifestații de masă se succed în toamna anului 1948, 
fără alt efect decît izolarea partidelor comuniste într-un adevărat 
„ghetou” politic şi cultural. 

Două evenimente vor accentua tendinţa de a se constitui 
în Europa două blocuri antagoniste. Primul este „lovitura de 
la Praga” care are loc în februarie 1948. În Cehoslovacia, sin- 
gura ţară din Europa de Est unde democraţia parlamentară func- 
ționase satisfăcător între cele două războaie, populaţia i-a întîm- 
pinat în 1945 pe sovietici ca pe nişte eliberatori din cauză că 
păstrase o amintire destul de dureroasă despre modul în care 
țara fusese abandonată în mîinile Fiihrerului în 1938 şi 1939. 
Acestui motiv i se adaugă şi faptul că metodele de inflitrare a 
comuniștilor în aparatul de stat nu au fost diferite de cele utilizate 
în celelalte state eliberate deA rmata Roşie, aşa încît, în alegerile 
din mai 1946, efectuate în condiții normale, comuniştii au obți- 
nuto victorie impresionantă: 38 % din voturi, ceea ce înseamnă 
procentajul cel mai ridicat pe care l-a atins un partid comunist 
în urma unor alegeri libere. Ori, noi alegeri vor trebui să aibă 
loc în primăvara lui 1948 şi este clar pentru toţi observatorii 
că ele riscă să se termine printr-o diminuare semnificativă a 
voturilor în favoarea P.C. Fără îndoială, acesta este motivul 
care explică hotărîrea acestuia de a pune mîna pe putere prin 
forță. 

Pe 24 februarie, cu „binecuvîntarea” Kremlinului, liderul 
comunist Gottwald face apel la sindicate care declanșează o 
grevă generală. În toate țările se constituie comitete de acțiune 
(executive), sprijinite de „milițiile muncitoreşti” care împiedică 
forțele democratice să reacționeze. Pe 25 februarie, preşedintele 
Benăs trebuie să accepte crearea unui nou guvern dominat de 
P.C. Pe 10 martie, ministrul de externe Jan Masaryk, fiul fonda- 

torului Republicii, cade de la o fereastră şi moare. Sinucidere 
sau lichidare pusă la cale de comunişti sau de agenții sovietici? 
Benăs va rămîne în funcție pînă în mai, apoi va prefera să 
demisioneze decît să contribuie la elaborarea noii Constituţii 
comuniste. La sfirşitul primăverir anului 1948, Cehoslovacia 
devine la rîndul său o „democraţie populară” 

Al doilea eveniment survenit şi el în primăvara anului 
1948 este blocada de la Berlin. Puternic traumatizați de „lovitura 
de la Praga”, occidentalii au hotărât să grăbească în zona lor 
de ocupaţie reconstituirea unui stat german puternic din punct 
de vedere economic şi politic, capabil să constituie de acum 
înainte un baraj în calea comunismului. Prima etapă a acestui 
proces care va duce în mai 1949 la crearea Republicii Federale 
Germane cu capitala şi guvernul la Bonn, este reforma monetară 
efectuată de anglo-americani în acele sectoare unite, numită 
„bizonă”. Aceasta aduce imediat după sine retragerea reprezen- 
tantului sovietic din Consiliul cvadripartit care, de la sfîrşitul 
războiului, constituia autoritatea supremă a întregului teritoriu 
german. 

Rămîne în suspans problema Berlinului, împărțit şi el 
în patru sectoare dintre caretrei ale occidentalilor, ce formează 
oencalvă în mijlocul zonei sovietice. Pentru a-i alunga pe aliați, 
sau pur şi simplu pentru a testa hotărîrea americanilor, Stalin 
decide în iunie 1948 să blocheze toate căile de acces rutiere şi 
feroviare în direcţia Berlinului de vest, condamnînd oraşul la 
izolare şi lipsindu-l de electricitate. Imediat, americanii ripos- 
tează prin crearea unui gigantic „pod aerian”, tranzitîndu-şi 
avioanele prin cele trei culoare aeriene în care teoretic ai liberă 
trecere şi transportînd într-un an mai mult de 2.500.000 tone 
de provizii de toate felurile. În acelaşi timp ei îi anunţă pe 
sovietici că nu vor ezita să recurgă la forță pentru ca aceştia să 
respecte libera circulaţie aeriană către fosta capitală germană. 
După unsprezece luni de blocadă, Stalin trebuie să cedeze şi 
să renunţe la blocarea circulaţiei recunoscînd implicit şi prima 
sa mare înfrîngere din războiul rece care îl înfruntă cu tabăra 
occidentală. 

„Lovitura de la Praga” şi blocarea Berlinului vor avea 
ca efect grăbirea creării în Europa de Vest a unei alianțe militare 
dominată de superputerea americană. Cele două evenimente 
au îngrijorat profund guvernele şi populaţiile democraţiilor 
occidentale, conştiente că se găsesc în imposibilitatea de a 
rezista unei eventuale agresiuni sovietice. Desigur, există deja 
din 1947 un pact de alianță şi asistență mutuală între Regatul 
Unit şi Franţa, tratatul de la Dunkerque, fiind în realitate îndreptat 
mai degrabă împotriva unei eventuale dorinţe a Germaniei de 
a-şi lua revanşa, decît împotriva ruşilor. Pe 17 martie 1948, 
cîteva săptămîni după evenimentele de la Praga, la Bruxelles 
se semnează între Franţa, Anglia, Belgia, Țările de Jos şi 
Luxemburg un tratat, de data aceasta fiind în mod clar destinat 
să stăvilească expansiunea comunistă. Încheiat pe o perioadă 
de cinci ani, acesta stipulează că, în cazul în care una dintre 
părți ar face obiectul unei agresiuni în Europa, celelalte semna- 
tare „îi vor acorda ajutor și asistență cu toate mijloacele de 
care dispun, inclusiv cele militare”. Dar ce pot face două puteri, 
mijlocii şi trei mici împotriva unui eventual atac al puternicei 
Armate Roşii? Blocada Berlinului sfirşeşte prin a convinge pe 
conducătorii acestor state să singurul mod de a crea o stabilitate 
eficace împotriva expansiunii comuniste este lărgirea Pactului 
de la Bruxelles prin includerea şi altor țări din Europa Occiden- 
tală dar mai ales implicarea Americii în această combinaţie 
diplomatică. 

Întreprinderea este îndoielnică. Statele Unite nu reacţio- 
nează. Tradiţia lor diplomatică cere ca acestea să nu se angajeze 
în timp de pace în vreun sistem de alianţe care să le obligă să 
intervină dincolo de zona occidentală. Pentru ca preşedintele 
să poată face acest lucru, are nevoie de votul Senatului care va 
fi obținut cu o majoritate zdrobitoare pe 11 iunie 1948: aceasta 
se va numi „Rezoluţia Vandenberg” după numele senatorului 
care a propus-o. Din acest moment se încep tratativele cu euro- 
penii pentru stabilirea unui sistem unic de apărare în care să se 
integreze şi cel din tratatul de la Bruxelles, tratative ce sfirşesc 
pe 4 aprilie 1949 prin semnarea Tratatului Atlanticului de Nord 

de către reprezentanţii celor două state ale Americii de Nord şi 
de zece țări europene: cele cinci ale Pactului de la Bruxelles la 
care se alătură Italia, Portugalia, Norvegia, Danemarca şi 
Islanda. Turcia şi Grecia vor adera şi ele în 1952, iar Germania 
în 1955. 

În cursul anilor următori, se vor constitui organisme 
complementare — civile şi militare — care vor forma în totalitate 
NATO. Pînă atunci însă, se stipulează că Pactul Atlanticului 
are un caracter exclusiv definitiv şi se face referinţă la principiile 
de bază pe care trebuie să se sprijine ordinea internațională: 
libertatea popoarelor, „principiul dreptului”, dreptatea, bunăsta- 
rea populaţiei, refuzul de a folosi forța în rezolvarea neînțelege- 
rilor internaţionale, altfel spus, pactul se prevalează de identita- 
tea de civilizaţie şi de idealuri care uneşte părţile contractante 
ce respectă democraţia şi „libertăţile individuale”, ceea ce nu 
se va întîmpla în unele state semnatare cum sînt: Portugalia 
lui Salazar şi temporar în Grecia şi Turcia. 

La sfîrşitul anului 1949, Europa este deci împărțită în 
două blocuri economice, politice, ideologice şi militare strîns 
legate şi unul şi celălat de două supraputeri învingătoare în 
război. Chiar dacă sovieticii au suferit unul după altul mai multe 
eşecuri începînd cu ruptura iugoslavă, apoi cu rezultatul negativ 
al primei crize de la Berlin, înfrîngerea insurecției comuniste 
din Grecia şi încheierea Pactului Atlanticului de Nord, nimic 
nu arată că încercarea occidentalilor de a stopa acțiunile lor nu 
va fi urmată de o nouă ofensivă. Într-adevăr, aceasta va avea 
loc în anul următor, dar de data aceasta pe scena îndepărtată a 
Extremului Orient. Criza care se declanșează în iunie 1950 va 
avea consecințe tot atît de importante asupra bătrînului continent. 


Încordarea relaţiilor dintre blocuri 
şi insecuritatea europeană (1950-1954) 


Războiul din Coreea în care se confruntă din iunie 1950 
pînă în iulie 1953, Statele Unite care acţionează în numele ONU 

şi Coreea de Nord susținută diplomatic de URSS şi militar de 
China populară, are ca efect o încordare a relaţiilor dintre cele 
două blocuri. În momentul în care, la începutul anului 1951, 
temându-se ca diviziile de „voluntari” chinezi să nu năvălească 
în sudul paralelei 38 şi să respingă spre mare corpul expediţio- 
nar american, generalul Mac Arthur a propus preşedintelui 
Truman să se folosească arma atomică pentru a opri înaintarea 
comuniştilor, toată lumea s-a gîndit că un nou conflict mondial 
era iminent. „Războiul Rece” atinge deci apogeul în timpul 
acestor ani de confruntare directă în Extremul Orient şi se 
reflectă în ţările occidentale într-o psihoză anticomunistă care 
în Statele Unite duce la o adevărată „vînătoare de vrăjitoare” 
declanșată de senatorul Mac Carthy, dar care are ecou şi în 
Europa de Vest. 

Trebuie spus că fostele puteri coloniale de pe bătrînul 
continent sînt ele însele confruntate de la sfîrşitul războiului 
cu grave dificultăţi apărute în imperiile lor. Războiul mondial 
a provocat peste tot, în ciuda victoriei aliaţilor, o zdruncinare 
serioasă a sistemului colonial. În timpul conflictului, metropo- 
lele au pierdut mult din prestigiul de care se bucurau. Unele 
au fost învinse şi ocupate de Germania, sau au ieşit slăbite din 
război, ca Regatul Unit. În 1914-1918, ele au trebuit pentru a 
supravieţui să facă apel la teritoriile lor de dincolo de mări: 
britanicii au mobilizat două milioane de indieni, Franța liberă 
şi-a stabilit principalele baze de repliere înA frica. În mod firesc, 
apare la popoarele colonizate dorinţa de a nu mai fi considerate 
simpli supuşi, ba chiar de a-şi cuceri cît mai repede o indepen- 
denţă care pentru mulţi a fost plătită cu preţul sîngelui. Revendi- 
cările lor sînt cu atît mai virulente cu cît ele au ecou la Naţiunile 
Unite a căror Cartă recunoaşte dreptul fiecărui popoar de a-și 
alege propria formă de guvernământ şi la cei doi mari învingă- 
tori, ostili şi unul şi celălat colonizării, dar pentru motive diferite. 
În sfîrşit, în Asia, Japonia a îndemnat popoarele pe care le 
domina să se unească împotriva coloniştilor albi, iar în ajunul 
înfrîngerii sale a acordat independența majorităţii coloniilor 
sale. În concluzie, popoarele din această zonă au fost primele 
care şi-au cerut eliberarea imediat după război. 

În consecinţă, anii Războiului Rece coincid cu primul 
val de decolonizare care beneficiază în anumite zone ale conti- 
nentului asiatic de sprijinul pe care URSS şi China, devenită 
comunistă în 1949, le oferă mişcărilor de eliberare naţională 
în parte constituite de astfel de organizații comuniste. În mai 
puţin de zece ani, aproape toată Asia colonizată (cu excepţia 
URSS) îşi obţin independenţa. 

În India, unde britanicii se confruntă de mult timp cu 
mari dificultăți, independenţa este acordată începînd din 1947. 
Hinduşii şi musulmanii refuzînd să coexiste în același stat, 
țara este împărţită în două, Republica indiană şi Pakistanul 
care acceptă amîndouă să păstreze legăturile cu coroana britanică 
şi să intre în Commonwealth. După plecarea japonezilor, Indiile 
olandeze formează „Republica Indonezia” condusă de Soekamo. 
În 1947, Țările de Jos încearcă să-şi recucerească colonia, dar 
că întreaga regiune va trece de partea comunismului, trebuie 
pînă la urmă să le acorde independența. Franța de asemeni 
refuză să recunoască suveranitatea Vietnamului cerută de 
Frontul de Independenţă a Vietnamului abreviat Viet-Minh, 
pro-comunist. Urmează un război lung cu grele pierderi de 
vieți omeneşti şi financiare care se va termina în 1954 după 
înfrîngerea armatei franceze la Diân-Bien-Phu şi după acordu- 
rile de la Geneva care acordă independenţa fostelor colonii 
din Indochina. În Europa de Vest aceste evenimente produc o 
creştere a dificultăţilor interne din ţările cu foste imperii colo- 
niale şi intensificarea unui puternic sentiment anticomunist în 
rîndurile populaţiei îngrijorate de agitația întreţinută de Partidul 
Comunist (în Franţa, de exemplu, împotriva „războiului murdar 
din Indochina”). Guvernele se folosesc de această situaţie pen- 
tru a se menţine la putere şi pentru a continua angajarea în 
structurile atlantice, dar unele dintre acestea vor profita şi pen- 
tru a relansa construcția europeană. 

În est, se constată de asemeni o radicalizare a situaţiei, 
dar de o amploare diferită căci aici Stalin impune în tabăra sa 
un adevărat regim de stare de asediu. Suspiciunea patologică 

a „maresalisimului” şi efortul imens pe care îl implică recon- 
struirea URSS-ului devastat de război, duc la crearea unui apa- 
rat de represiune care vizează mai întîi naţionalităţile obligate 
să-şi uite trecutul pentru a-l glorifica pe cel al „marelui frate” 
şi deportate parțial sau în totalitate cînd se opun rusificării; 
apoi minoritățile religioase în special evreii împotriva cărora 
„tătucul popoarelor” canalizează nemulţumirile populaţiei pro- 
vocate de politica sa, cadrele militare de care se teme să nu fie 
contaminate cu ideile şi modul de viaţă ale ţărilor în care au 
luptat şi în sfîrşit toți cei care într-un mod sau altul nu par să 
fie în conformitate cu idealul „omului nou”, impus de „condu- 
cătorul genial” şi de principalii lui reprezentanți, şeful politic 
Beria şi teoreticianul regimului, Jdanov. În 1953, populaţia 
din lagărele gestionate de Gulag este de cel puţin între 8 şi 10 
milioane de persoane multe dintre ele fără şansă de supravie- 
ţuire, în timp ce în rîndurile partidului se înmulțesc „purifică- 
rile” sîngeroase şi se întăreşte cultul personalităţii conducătorului 
carismatic. Obsedat de frica comploturilor (în 1953 îl inven- 
tează pe cel al „bluzelor albe” care îi permit îmlăturarea medici- 
lor evrei din Kremlin), trăind izolat în „datşa” sa, unde noaptea 
îşi primeşte colaboratorii care tremură de frica unei posibile 
căderi în disgrație, Stalin conduce într-o atmosferă de suspiciune 
tot mai mare, imensul imperiu pe care l-a moştenit de a țari şi 
din şansele oferite de război, profitînd de amenințarea unui 
conflict armat cu Occidentul la care a contribuit el însuși, pentru 
a justifica teroarea în care trăieşte propriul său popor şi cele 
din Europa de Est. 

Căci totalitarismul stalinist s-a extins în acest timp în 
toatăzona dominată de sovietici. Punctul de plecare l-a consti- 
tuit în 1948 „schisma iugoslavă”. Eliberîndu-şi ţara şi instaurînd 
comunismul la putere, fără ajutorul sovieticilor, Tito considera 
că nu avea de ce să dea socoteală „marelui frate” de modul 
cum acționa pentru a pune în Iugoslavia bazele socialismului. 
De aceea, el intră repede în conflict cu stăpînul Kremlinului 
cînd acesta, dornic să extindă autoritatea asupra întregului bloc 
socialist, îl invită să fie mai docil şi începe să-şi introducă 

acoliţi în armată, administraţie şi în aparatul de partid iugoslav. 
Criza izbucneşte în martie 1948 cînd Stalin îşi retrage experţii 
din Iugoslavia, apoi încearcă să instige împotriva lui Tito cadrele 
Partidului Comunist. Nici intervenţia Kominformului, nici con- 
spiraţia militară pusă la cale de Kremlin, nici formidabila cam- 
panie lansată împotriva „clicii revizioniste a lui Tito” în întreaga 
lume socialistă şi în rîndurile partidelor comuniste din Vest, 
nici ruperea relaţiilor economice cu Belgradul nu vor putea 
înfrînge rezistenţa iugoslavă. Tito nu renunţă la principiile mar- 
xist-leniniste, dar spre marea furie a lui Stalin, nu numai că 
dezvoltă în ţara sa o formă de economie socialistă diferită de 
modelul ultracentralizat aplicat în URSS (pămînturi distribuite 
micilor proprietari rurali, uzine cu autogestiune), dar mai şi 
angajează ţara pe calea independenței. 

Schisma titoistă accentuează neîncrederea conducători- 
lor sovietici în statele majore ale „partidelor frățeşti”, acuzate 
şi ele că vor să înfăptuiască în ţările lor un comunism național 
dornic de independență față de „ţara călăuzitoare a Revoluţiei” 
De aceea, sprijinindu-se pe nucleele de adepți fideli, aceştia 
vor trece din vara lui 1948 la epurarea aparatelor de partid. În 
trei ani aceasta atinge un sfert din efectivele comuniste ale 
democraţiilor populare, lovind ca în URSS din 1936 în 1938, 
cadrele militare, ale partidului şi ale administraţiei, începînd 
cu „vechii bolşevici” (de exemplu foştii combatanți ai „brigăzi- 
lor internaţionale”) eliminaţi şi înlocuiţi cu oameni de partid 
care îi datorează totul lui Stalin. Prin tot felul de maltratări şi 
procese regizate pînă la ultimul amănunt, conducătorilor şi 
militanţilor care trebuie să dispară le sînt smulse tot felul de 
„mărturisiri”. Se încurajează denunţul şi punerea în carantină 
a suspecţilor, iar mii de opozanți reali sau fictivi dispar fără 
urmă. Astfel sînt ucişi Kostov în Bulgaria, Ana Pauker în 
România, Slansky în Cehoslovacia, Rajk în Ungaria, zeci de 
foşti miniştri, preşedinţi şi vicepreşedinţi ai consiliului, generali, 
directori administratori din toate țările comuniste, judecaţi şi 
executaţi pentru crime ca „troțkismul”, „titoismul” sau „sionis- 
mul”. Acest terorism generalizat este însoțit de sovietizarea 

partidelor comuniste naționale transformate în nişte „curele 
de transmisie” ale ordinelor Kremlinului şi de instalarea unui 
totalitarism care afectează în primul rînd Biserica și intelectua- 
litatea, eventuali propagatori ai unui sentiment național pe care 
întreaga politică a stăpînilor de la răsărit intenționează să-l 
eradicheze definitiv. 

Această radicalizare a taberei staliniste şi a formațiunilor 
din Europa de Vest create după model comunist are drept efect 
dezvoltarea în această parte a continentului a unor tendințe de 
integrare economică, politică şi militară, într-un ansamblu 
transnațional care să nu fie o simplă prelungire a NATO în alte 
domenii decît cel strategic. Acesta este obiectivul urmărit la 
începutul anilor 1950 de promotorii „Comunităţii Europene a 
Cărbunelui şi Oţelului” (CECA). 

Ideea este a celui care din 1946 este preşedintele Comite- 
tului francez al planificării, Jean Monnet, „european” convins, 
cel care în plin dezastru din 1940 concepe un proiect de asociere 
permanentă franco-britanică, proiect prezentat lui Paul Reynaud 
pentru a încerca să împiedice neimplicarea Franței. În plin răz- 
boi rece, tot el este promotorul unei Europe a cărbunelui şi 
oțelului administrată de un organism internațional. Adversarii 
lui Monnet au condamnat uneori în el „tehnocratul”, imitatorul 
unei Europe a industriaşilor şi a bancherilor, bazată doar pe 
interesele economice. Nimic mai fals! Concepîndu-şi proiectul, 
Jean Monnet a avut în vedere apropierea popoarelor de pe bătrî- 
nul continent care să pună astfel bazele viitoarelor „State Unite 
ale Europei”. În acelaşi timp el era conştient de imensele greutăți 
ale acestei întreprinderi. „Europa, va spune el, nu se va transfor- 
ma dintr-o dată într-o construcţie unitară, acest lucru se va face 
prin realizări concrete, creîndu-se mai întâi o solidaritate reală”. 
Ori, ce putea fi mai concret şi mai urgent decît apropierea 
Franţei de Germania asociindu-le în cadrul unui proiect comun 
care să ofere economiilor lor posibilitatea unor avantaje şi profi- 
turi reciproce? Germania are mari zăcăminte de cox, de care 
Franța are nevoie în cantități importante, pentru aproviziona- 
rea industriei metalurgice, în schimbul căruia poate să furni- 

zeze mari cantități de minereu de fier. De ce să nu se asocieze 
aceste bogății şi nevoi într-o întreprindere care ar putea fi extinsă 
şi la alte ţări europene interesate, ceea ce ar constitui o primă 
etapă a unei comunități largi şi mai specializată. 

Aceasta este ideea pe care Comisarul general al plani- 
ficării o va prezenta ministrului francez de externe, Robert 
Schuman, şi el european convins, născut în Lorena anexată şi 
împărțită între două culturi diferite. Acesta şi-a însuşit rapid 
proiectul lui Monnet şi pe 9 mai 1950 îl expune în linii mari 
într-o declaraţie prezentată tuturor țărilor europene. Succesul 
este imediat, dar nu în toate ţările Europei: siderurgiştii englezi 
nu au nevoie să facă schimb de materii prime cu continentul 
iar laburiştii aflați la putere se tem ca o „Europă a patronilor” 
să nu repună în discuţie bunăstarea deja obținută în ţara lor. Ei 
vor fi urmaţi de conducătorii scandinavi. URSS şi statele sale 
satelite, ca de altfel marile Partide Comuniste occidentale con- 
damnă această politică pe care o consideră inspirată de „mono- 
polurile americane” şi de „cei vinovaţi de război”. În Germania, 
în Italia şi în cele trei ţări ale Beneluxului, reacţia este 
favorabilă. „Planul Schuman” este bine primit şi de Statele 
Unite nu pentru că ar vrea să se opună cu tot dinadinsul atitudinii 
comuniştilor, ci pentru că Washingtonul vede în aceasta prolo- 
gul unei uniuni europene care arputea mai tîrziu să contribuie 
la problema apărării sale şi să micşoreze „povara” care apasă 
pe umerii supraputerii de dincolo de ocean. 

Partizanii unei integrări europene din punct de vedere 
economic şi dacă este posibil şi politic, apar mai ales în rîndurile 
democraţiei-creştine, ale socialismului democratic şi ale diferi- 
telor formaţiuni liberale, adică în organizaţiile politice care 
formează nucleul coaliţiilor aflate la putere în țările vest euro- 
pene. Aceste afinități politice dublate adesea de relații de priete- 
nie între principalii conducători ai acestor curente — personalități 
ca Robert Schuman, Jean Monnet, Paul Ramadier, Andre Philip 
în Franţa, Paul Henri Spaak în Belgia, de Gasperi şi Spinelli în 
Italia, KonradAdenauer în RFG etc. — explică faptul că proiec- 
tul a fost adoptat foarte repede. Din 18 aprilie 1951, şase țări, 

Franţa, RFG, Italia, Belgia, Ţările de Jos şi Luxemburgul, 
semnează tratatul de la Paris care instituie Comunitatea Euro- 
peană a Cărbunelui şi Oţelului pe o durată de 50 de ani şi figu- 
rează atribuţiile instituţiilor acesteia: Conducerea Supremă 
avînd puteri autonome şi executive, Consiliul de Miniştri care 
reprezintă interesele statelor, Adunarea care controlează Con- 
ducerea Supremă şi Curtea de Justiţie care judecă litigiile. 

Aceste piese diferite ale mecanismului comunitar ver fi 
instalate în cursul anului 1952 şi începînd din anul următor „piața 
comună” a cărbunelui şi oțelului va începe să funcţioneze spre 
satisfacția generală. Din punct de vedere economic, aceasta 
constituie un factor incontestabil de creştere a producţiei şi a 
schimburilor intereuropene. Din punct de vedere politic, duce 
la o reconciliere franco-germană, bază a viitoarei Europe politice 
şi aceasta doar după cîţiva ani de la prăbușirea Reichului hitle- 
rist. Dar pentru ca „Europa” să existe în fapt, mai întîi trebuie 
să fie şi în măsură să-şi asigure singură apărarea, sau cel puțin 
să nu mai fie 90 % tributară sistemului de apărare controlat de 
americani. Ori, în acest sector, construcţia europeană va suferi 
în 1954 un eşec dureros. 

Începînd de la mijlocul anului 1950, americanii vor fi 
cei care vor încuraja reînarmarea RFG-ului, din cauza proble- 
melor ridicate de conflictul coreean și a îngrijorării pe care o 
provoacă radicalizarea blocului din est care din 1949 deţine 
arma atomică. Pentru a evita renașterea militarismului dincolo 
de Rhin, Consiliul Europei votează în august o hotărîre susținută 
de Winston Churchill care prevede crearea unei „armate euro- 
pene” în cadrul Pactului Atlantic. În toamnă, preşedintele Con- 
siliului francez, Rene Pleven, propune un plan propriu care 
prevede constituirea unei armate europene formată din 100.000 
de oameni, conținînd în aceleaşi corpuri batalioane naţionale 
printre care şi germane şi plasată sub un comandament suprana- 
țional dependent de NATO. 

Astfel, după îndelungi negocieri şi cu acordul Statelor 
Unite este pus la punct proiectul Comunităţii Europene a Apărării 
(Communaute europeenne de defense). Definitivat în martie 

1952, semnat două luni mai tîrziu de şase ţări membre ale 
Comunităţii Europene a Cărbunelui şi Oţelului, tratatul nu putea 
să fie aplicat decît după ce parlamentele țărilor semnatare aveau 
să-l ratifice. Țările din Benelux şi Germania o fac în februarie 
şi martie 1954. Italia, unde majoritatea este pentru ratificare, 
hotărăște să aştepte votul deputaţilor francezi. Deci, pentru ca 
„planul Pleven” să intre în vigoare, totul depinde de atitudinea 
Franţei. Ori, după o îndîrjită bătălie mediatică între adepţii 
Comunităţii Europene a Apărării (cedistes) şi cei ce se opun 
(anticedistes), în fond între gaulişti şi comunişti, dar şi o parte 
din socialişti şi radicali, Adunarea Naţională va vota respin- 
gerea tratatului pe 30 august 1954, cu 319 voturi pentru respin- 
gere şi 264 împotrivă, fără ca guvernul condus de Pierre Mendăs- 
France să se fi implicat în dezvoltare. Comunitatea Europeană 
a Apărării va rămîne deci literă moartă. 


Începuturile „destinderii? 


Dezertarea franceză provoacă o vie reacție în Europa 
unde sînt numeroşi cei care au mizat pe proiectul de apărare 
comună. În Statele Unite reacţia este aceeaşi. Secretarul de 
stat Foster Dulles evită chiar să treacă prin Franţa în timpul 
unei călătorii pe care o face în Europa în septembrie 1954. 
Comunitatea Europeană a Apărării fiind îngropată, problema 
care se pune este găsirea unei „soluţii de rezervă” care să per- 
mită integrarea Germaniei în sistemul defensiv occidental. În 
mod paradoxal, Franţa care tocmai a respins tratatul elaborat 
pe baza „planului Pleven”, tratat a cărui paternitate putea oare- 
cum să o revendice şi care urmărea pur şi simplu să evite intra- 
rea Germaniei în NATO, va accepta peste cîteva săptămîni o 
combinaţie care o face să se întoarcă de unde a plecat. 
într-adevăr, începînd din 23 octombrie, după un prim acord 
încheiat la Londra între semnatarii tratatului de la Bruxelles şi 
partenerii lor atlantici, „acordurile de la Paris” consfinţesc 

suveranitatea RFG-ului, aderarea Italiei şi Germaniei federale 
la tratatul de la Bruxelles — transformat în Uniunea Europei 
Occidentale (UEO) — şi în acelaşi timp intrarea acesteia din 
urmă în organizaţia atlantică. Pentru a nu şoca prea tare opinia 
publică, mai ales în Franța unde antigermanismul este încă 
virulent, i se interzice RFG-ului să fabrice sau să-și procure 
arme ABC (atomice, bacteriologice şi chimice). Exceptînd 
această restricţie, remilitarizarea fostei țări învinse este 
acceptată. După ratificarea parlamentului francez, obținută 
după dezbateri furtunoase, nimic nu mai împiedică RFG-ul, 
devenit stat suveran, să aibă propria sa armată în cadrul Pactului 
Atlantic. Sovieticii vor replica în mai 1955 prin încheierea 
Pactului de la Varşovia. Acesta înlocuieşte acordurile militare 
bilaterale pe care URSS le semnase cu democraţiile populare 
Şi înglobează sub un comandament unic condus de sovietici, 
forţele tuturor „statelor surori” inclusiv cele ale RDG-ului. 
Iugoslavia nu face parte din acest pact, iar Albania se retrage 
în 1968. 

Puncte terminus ale unei lungi şi periculoase escaladări, 
intrarea RFG-ului în NATO şi crearea Pactului de la Varşovia 
intervin, în mod curios, într-un moment cînd tensiunea între 
Est şi Vest a început să scadă. Moartea lui Stalin, pe $ martie 
1953, marchează într-adevăr prima etapă a „destinderii” în rela- 
ţiile dintre cele două tabere. În timp ce unul din noii conducători 
de la Kremlin, Malenkov, dă semne în favoarea unei apropieri 
față de Vest, iar Eisenhower declară că „totodată cu moartea 
lui Stalin, lumea întreagă ştie că o epocă a luat sfîrşit” şi expune 
un plan de folosire a atomului în scopuri paşnice, în Extremul 
Orient pacea este restabilită provizoriu pe 27 iulie 1955 prin 
armistițiul de la Pam Mun Jon din Coreea, iar acordurile de la 
Geneva din iulie 1954 pun capăt primului război din Indochina. 

În URSS, venirea la putere a lui Hruşciov, asociat la 
început cu Bulganin, apoi acționînd în calitate de conducător 
suprem, coincide cu adoptarea unei politici mai suple față de 
Occident. Începînd din 1955, Numărul Unu sovietic îşi dezvoltă 
doctrina „coexistenţei paşnice” a cărei prim teren experimental 

va fi Europa. Victoria „socialismului” rămîne în mod cert obiec- 
tivul suprem pe termen lung, iar lupta de clasă motorul istoriei. 
Dar chiar dacă confruntarea cu tabăra adversă nu dispare, 
aceasta trebuie să se limiteze la domeniile economice şi ideolo- 
gice. 

Această schimbare de direcţie se explică atît prin con- 
ştientizarearesponsabilităţilor care apasă pe umerii celor două 
mari puteri ale erei nucleare, prin sentimentul acut de insecuri- 
tate provocat de existenţa armelor apocaliptice (bomba A în 
1949, bomba H în 1953) şi a bombardierelor şi rachetelor capa- 
bile să lovească ţintele americane, cît şi prin necesitatea unei 
lungi perioade de pace de care noul stăpîn al Reichului vrea să 
profite pentru a-şi realiza măreţele proiecte economice prin 
care să recupereze şi apoi să depăşească puterea industrială şi 
nivelul de trai ale Statelor Unite. 

Vestul este suspicios şi nimeni nu se grăbeşte să răspundă 
avansurilor făcute de noua echipă conducătoare a sovieticilor, 
ceea ce explică faptul că proiectele de integrare a RFG-ului în 
sistemul defensiv european sînt duse la sfirşit. Pierderea de 
către americani a monopolului nuclear, apoi experimentarea 
de către ruşi a puternicelor rachete balistice intercontinentale 
— lansarea primului Sputnik în octombrie 1957, provoacă un 
şoc puternic în Statele Unite — au ca efect o radicalizare a poli- 
ticii de la Casa Albă. Cu toate acestea, „noul aspect diploma- 
tic” adoptat de administraţia republicană va consista doar 
într-un containment intensificat, aplicat mai ales în Orientul 
Mijlociu unde ruşii încep să-şi bage nasul, şi completat cu o 
nouă doctrină strategică numită a „represaliilor masive” De 
acum înainte, un atac comunist împotriva oricărei țări va provoca 
o ripostă nucleară imediată, putîndu-se interveni în orice punct 
al blocului socialist. În această perspectivă, Europa se situează 
în avanposturi, protejată desigur de „umbrela nucleară” ameri- 
cană, dar riscînd distrugerea totală în cazul unui conflict genera- 
lizat. 

Cu toate acestea, pe măsură ce intenţiile sovietice se 
confirmă, atmosfera internaţională se îmbunătăţeşte. În ianua- 

rie-februarie 1954, se reuneşte la Berlin o Conferinţă în Patru 
asupra Germaniei, propusă de Churchill. Aceasta sfirşeşte 
într-un im pas, dar marchează totuşi reluarea dialogului. În mai 
1955, Hruşciov şi Bulganin se duc în Iugoslavia şi se împacă 
oficial cu Tito: „Regretăm sincer ce s-a întîmplat, declară Nu- 
mărul Unu sovietic la coborîrea din avion, şi vrem să ştergem 
definitiv ce s-a acumulat în toată această perioadă”. Pe 15 mai 
a aceluiaşi an, imediat după încheierea Pactului de la Varşovia, 
URSS semnează împreună cu cele trei puteri ocupante şi cu 
Austria tratatul care pune capăt în mod oficial stării de război 
cu aceasta din urmă. Guvernul austriac trebuie să proclame 
neutralitatea țării, ceea ce nu va împiedica nici să devină mem- 
bră a ONU, nici să fie admisă în 1955 în Consiliul Europei. În 
schimb, URSS îi va restitui „bunurile germane” confiscate, în 
principal cîmpurile petrolifere. 

Pentru prima oară după zece ani, în iulie 1955, şefii de 
guverne ale celor patru mari puteri se întîlnesc la Geneva. 
Această conferinţă la vîrf, nu va duce în mod concret la nişte 
rezultate palpabile. În primul rînd nu se reuşeşte găsirea unei 
soluţii de înţelegere asupra problemei unei eventuale reunificări 
a Germaniei, occidentalii cerînd pentru aceasta alegeri libere 
şi dreptul de aderare la NATO, sovieticii, pretinzînd la rîndul 
lor un pact de securitate generală incluzînd cele două state 
germane. Totuşi contactul nu este întrerupt şi în ciuda rezultate- 
lor slabe înregistrate, „spiritul de la Geneva” pare că începe să 
domine o nouă eră în relaţiile internaţionale. În cursul acestei 
perioade de destindere, două conflicte relativ secundare, dar 
care în anii Războiului Rece au perturbat relaţiile intereuropene, 
îşi găsesc acum soluția: conflictul din regiunea Sarre care a 
tulburat serios relaţiile franco-germane de după război, rezolvat 
după referendumul din octombrie 1955 prin alipirea acestui 
teritoriu Germaniei, acceptată pînă la urmă de guvernul Guy 
Mollet (în schimbul promisiunii unor importante livrări de căr- 
bune şi a canalizării Mosellei) şi conflictul Triestului care a 
învrăjbit Italia şi Iugoslavia şi care se termină printr-un partaj 
ratificat de un protocol de acord în octombrie 1954. 

Ultimul indiciu al destinderii care începe: în ianuarie 
1956, cei doi principali conducători sovietici, Bulganin şi 
Hruşciov, fac o vizită oficială la Londra, unde desfăşoară o 
adevărată „campanie a zîmbetului” După alarmele deosebit 
de grave din ultimii ani ai erei staliniste, spectrul războiului 
pare să se îndepărteze de continentul european. 


Capitolul 7 


EUROPA DE VEST ÎN PERIOADA 
DEZVOLTĂRII (DIN ANII 1950 PÎNĂ 
LA MIJLOCUL ANILOR 1970) 


N Timp de douăzeci de ani, de la mijlocul anilor cincizeci pină la mijlocul 
anilor şaptezeci, Europa de Vest cunoaşte o dezvoltare prodigioasă. 
Aceasta se datorează rapidităţii unei reconstrucţii făcute cu ajutorul 
americanilor, a reechilibrării monedelor în urma acordurilor de la 
Bretton-Woods, a unei demografii redevenită dinamică, a creşterii pro- 
ductivității, dar şi acțiunii guvernelor care dau un imbold dezvoltării 
economice într-o perspectivă keyneziană, sau o susţin printr-o intervenţie 
mai hotărită. Germania, Italia şi în mai mică măsură Franţa sînt marile 
beneficiare ale acestei dezvoltări rapide. 


E Pedealtă parte această dezvoltare are loc, într-un context internaţional 
liniştit. După crizele din perioada 1956-1962, începind din 1963 se insta- 
lează destinderea. În acest moment construcția europeană tocmai iese 
din criza provocată de eşecul comunității europene a apărării din 1954. 
Reluarea procesului de unificare începe în 1954 prin semnarea tratatului 
care pune bazele Comunităţii Economice Europene şi Euratomului*6. 


E Jotuşi, venirea la putere în Franţa a generalului de Gaulle, consecință 

a crizei provocate în această țară de decolonizarea Algeriei, pare să 

repună în discuţie procesul de unificare. Ostil oricărei idei de supranaţio- 

nalitate ca şi a celei de aliniere a Europei la politica Statelor Unite, el 

preconizează o „Europă a naţiunilor ” pe care se străduieşte să o impună 
za 


partenerilor reticenți indispuşi de politica „răutăcioasă ” faţă de Statele 
Unite şi de refuzul hotărit de a primi Marea Britanie în Piaţa Comună. 

Abia după retragerea sa, Comunitatea Economică Europeană se măreşte 
prin aderarea Marii Britanii, a Irlandei şi Danemarcii. 


E Criza din 1968 repune în discuţie o societate creată de dezvoltare. 
După Statele Unite şi Japonia, revoltele studenţeşti şi muncitoreşti zgu- 
duie Regatul Unit, Germania, Franța şi Italia. Acestea contestă capita- 
lismul tehnocratic, societatea de consum și condamnă „alienarea ” indi- 
vidului provocată de productivism şi birocrație. 


După o perioadă de incertitudine, în care alternează cu 
rapiditate crizele (Suez, Berlin, Cuba) şi intervalele de destin- 
dere începînd din 1963, lumea se instalează într-o relativă epocă 
de linişte de care profită în primul rînd continentul european 
Şi care va dura aproximativ zece ani. Această îmbunătățire evi- 
dentă a relaţiilor internaționale coincide cu apogeul unei epoci 
de dezvoltare economică ce a început imediat după război şi 
care mai tîrziu va fi numită „cei treizeci de ani glorioşi” prin 
raportare la perioadele de criză care urmează după primul şoc 
petrolier. 


Reconstrucţia și dezvoltarea economică 


leşită din război şi ocupaţie, sinistrată şi distrusă, Europa 
Occidentală cunoaşte după 1950 o dezvoltare fără precedent. 
Evaluată în raport cu venitul național al principalelor state euro- 
pene din perioada 1950-1962, aceasta atinge un nivel mediu 
anual de 7,3% în R.F.G., de 6% în Italia, de 5% în Franța, de 
4,1% în Țările de Jos, de 3,2% în Belgia şi numai de 2,3% în 
Regatul Unit. În total, venitul anual depăşeşte 4% şi va creşte 
cu încă un punct în cursul deceniului următor. 

Anii care urmează reinstaurării păcii sînt consacraţi 
reconstrucției. O reconstrucție care se arată a fi mai rapidă 
decît s-a prevăzut, cu toate că pierderile umane şi distrugerile 
materiale au fost incomparabil mai mari decît cele din 
1914-1918. Reconversiunea industriilor de război este şi ea 

mult mai uşoară datorită intensei mobilizări industriale. Așa 
încît, de la sfîrşitul lui 1948, adică la mai puţin de patru ani de 
la încetarea ostilităților, Europa de Vest a revenit la nivelul 
producţiei de dinainte de război. 

Cele mai mari dificultăți în reconstrucție au fost cauzate 
pe de o parte de pierderile şi uzura materialului de transport, 
de distrugerea construcţiilor publice şi particulare (20% în 
Germania, de la 6 la 9% în Franța, Belgia, Ţările de Jos şi 
Regatul Unit, 5% în Italia), iar pe de altă parte de stagnarea 
construcțiilor noi din cauza reducerii drastice în timpul războiu- 
lui, anumărului şantierelor. Reconstrucţia a fost frînată în unele 
țări şi de instabilitatea preţurilor şi de inflație care în Franța 
este stopată în 1952 — după devalorizările succesive din 1946 
şi 1949, în Italia în 1947, iar în Germania după reforma monetară 
din 1948. 

În schimb aceasta din urmă a beneficiat din plin de ajuto- 
rul american: 12 miliarde de dolari oferiţi cu titlu de ajutor de 
urgență între 1945 şi 1947 şi o sumă aproape egală cu suma 
distribuită în cadrul Planului Marshall celor şaisprezece țări 
europene care au acceptat condiţiile Washingtonului ca să poată 
beneficia de ERP (European Recovery Program). Dacă la 
început Europa Occidentală trebuie să folosească mana cerească 
ce îi este oferită cu generozitate sau împrumutată în condiții 
foarte avantajoase pentru a-şi plăti produsele alimentare, mate- 
riile prime, energia şi echipamentele achiziționate în străinătate, 
nu peste mult timp contravaloarea în monedă națională a dolari- 
lor alocaţi, în loc să fie cheltuită, este utilizată pentru acope- 
rirea datoriei publice (Regatul Unit) sau pentru investiţii în 
sectoarele de bază. În Franţa de exemplu, aproape 20% din 
investiţiile publice revăzute de serviciul de planificare sînt 
finanțate de contravaloarea în franci a creditelor Marshall. 

În decembrie 1951, bilanţul făcut de OECE (Organizaţia 
Europeană de Cooperare Economică) ajutorului distribuit în 
trei state beneficiare ale ERP, dovedeşte succesul spectaculos 
al reconstrucției europene. Producţia industrială a crescut din 
1947 cu 64%, fiind cu 40% mai mare decît cea de dinainte de 

război. Producția alimentară se măreşte şi ea 25%. Cartelele 
de alimente care în Franţa au rămas în circulaţie pînă la începu- 
tul lui 1949, au dispărut peste tot. Economia europeană moder- 
nizată poate de acum înainte să-şi continue dezvoltarea fără 
ajutorul Statelor Unite. 

Aceasta beneficiază de un anumit număr de factori 
interni şi externi care o avantajează. Adoptarea în 1944 la Bretton 
Woods a unui sistem monetar internațional dominat de Statele 
Unite, dar gestionat de un organism internaţional Fondul Mone- 
tar Internaţional, permite începînd din 1949 o reglementare a 
monedelor cu efecte pozitive asupra comerţului internațional 
la care se adaugă cele create de Acordul General al Tarifelor 
Vamale (GATTY”; semnat la Geneva în 1947 la care aderă 
majoritatea țărilor din Europa de Vest. Creşterea demografică 
de după 1945 şi menţinerea sa pînă în deceniul următor stimu- 
lează şi ea activitatea economică. Aceasta se datorează creșterii 
natalității de după război, acel baby boom care permite să com- 
penseze numărul de naşteri din timpul războiului şi care se 
prelungeşte pe o durată mult mai mare decît dupăprimul război 
mondial, datorită existenței unei atmosfere optimiste care face 
ca copiii să fie acceptați cu mai multă uşurinţă şi a politicilor 
de ajutor familial adoptate de mai multe state. O ţară ca Franța 
în care, în ajunul războiului, indicele de natalitate coborîse 
sub 13%o şi care se afla în imposibilitatea de a-şi mai asigura 
reproducerea naturală, în 1946-1947 vede acest indice depăşind 
18%0, iar efectivul anual de naşteri trecînd de 800.000. Aşa 
încît, previziunile făcute de demografii de la Societatea Naţiuni- 
lor în 1943 (raportul Notenstein) par să fie total false. Aceştia 
anunţaseră pentru 1940 o scădere a populaţiei franceze cu 
aproape 3 milioane de locuitori, ori aceasta a crescut cu 8 
milioane şi asta în ciuda unei mortalități care rămîne crescută 
în fostele ţări industrializate (aproximativ 11%), din cauza 
îmbătrînirii populaţiei şi a unei „supramortalități” a adulţilor 
datorate accidentelor de circulaţie şi uneori (cum este cazul 
Franţei) datorită alcoolismului. 

În majoritatea ţărilor europene rezultă o evidentă întine- 
rire demografică ale cărei efecte se fac simţite în mod diferit 
de la o ţară la alta: aceasta este mai tardivă şi mai puţin accen- 
tuată în Germania şi Austria din cauza pierderile enorme sufe- 
rite de aceste țări şi de menținerea în captivitate a numeroşi 
prizonieri. Acesta constituie un factor important de dezvoltare 
care din acel moment obligă statele să aloce resurse importante 
pentru crearea de noi locuri de muncă şi dă naştere, ca în Statele 
Unite, unei noi pieţe care este cea a copiilor şi adolescenților. 
Reîmprospătarea generaţiilor distruge mai ales structurile 
malthuziene* în țările în care, înainte de război obsesia supra- 
producţiei şi a şomajului a dus la apărarea cunoştinţelor profe- 
sionale. În schimb, vor fi necesari aproape cincisprezece ani 
pentru ca această populaţie să furnizeze o mînă de lucru supli- 
mentară, mai calificată prin prelungirea şcolarizării şi deci mai 
eficace. Pînă atunci se va face apel la noile contingente active 
aduse de noul val al exodului rural şi la muncitorii străini. Din 
1946, Franţa reia practicile de imigrare de dinainte de război, 
aducînd în ţară cu sutele de mii, italieni, spanioli, apoi portu- 
ghezi şi niagrebieni. Ea este curînd imitată şi de alte naţiuni 
industrializate: Regatul Unit unde vin mediteraneeni şi populaţii 
originare din Commonwealth (mai ales din Pakistan), Elveţia, 
Germania, Suedia, țările din Benelux, importatoare de mînă 
de lucru italiană, spaniolă, iugoslavă şi turcă. Începînd cu anii 
1950 rezultă un amestec formidabil de populaţii, în majoritate 
originare din Europa continentală şi care, la scara unei generaţii 
sau două, va contribui în cadrul comunitar la înflorirea unui 
sentiment de apartenență europeană, pe care multe sondaje îl 
consideră mai puțin artificial şi mai puțin iluzoriu decît se acceptă 
în anumite medii politice şi mediatice, mai ales în Franţa. 

Formidabilele procese tehnice, adesea simple aplicaţii 
civile ale inovaţiilor introduse în timpul războiului în domeniile 
militare, au permis importante creşteri ale producției aşa încît 
aceasta a devenit mai mare decît numărul activelor. Desigur, 
Statele Unite au un avans considerabil în domeniul cercetării 
aplicate şi al brevetelor, dar pe măsură ce se desfăşoară reinves- 

tițiile în Europa, prin intermediul filialelor societăților multina- 
ționale, se operează şi importante transferuri de tehnologie. 
Pe de altă parte, țările europene fac şi ele eforturi fără precedent 
pentru progresul cercetării (cel puţin pînă la mijlocul anilor 
60, după care se constată o stagnare cu excepţia Germaniei) şi 
de acum înainte o parte substanţială a venitului lor național 
(cam 20%) este destinat creerii de noi echipamente şi achizițio- 
nării de utilaje moderne. Dat fiind că prosperitatea generală 
asigură întreprinderilor beneficii importante, trei pătrimi din 
investiţiile acestora sînt asigurate prin autofinanțare. 

Acţiunea guvernelor şi intervenţia statului în viaţa eco- 
nomică au jucatun rol determinant în perioada de reconstrucţie 
susținînd dezvoltarea din timpul „celor treizeci de ani de 
glorie”. Pînă la începutul anilor 70, majoritatea politicilor eco- 
nomice sînt inspirate de Keynes şi urmăresc să regleze ritmul 
de dezvoltare. Deoarece statul trebuie să asigure în acelaşi timp 
locuri de muncă, lupta împotriva inflaţiei şi menţinerea echili- 
brului plăţilor existente, iar aceste trei obiective sînt greu de 
îmbinat, instituţiile publice trebuie să acţioneze cînd asupra 
echilibrului bugetar şi asupra prelevărilor obligatorii care sînt 
ridicate sau micşorate în funcţie de riscul unei supraîncărcări 
sau dimpotrivă a unei recesiuni, cînd asupra delimitării credite- 
lor (crearea unor rezerve obligatorii, fixarea nivelului şi duratei 
împrumuturilor etc.). De aceea, timp de treizeci de ani, absenţa 
acelor crize” ciclice asemănătoare cu cele din secolul al XIX-lea 
şi cu cele dintre cele două războaie. Există desigur „recesiuni” 
trecătoare însoţite sau nu de o scădere a volumului producţiei 
(ca în Marea Britanie în 1952 şi 1958 sau în Germania în 1967), 
dar ele durează puţin, nu afectează decît în mică măsură 
activitatea economică şi în general nu se produc în acelaşi timp 
în toate țările. 

În unele țări, tradiţia etatistă și influența ideilor şi a orga- 
nizaţiilor socialiste au făcut ca această intervenție să fie împinsă 
mult mai departe. În Franţa, între 1944 şi 1946 s-a procedat la 
numeroase naţionalizări menite să „pedepsească” întreprinde- 
rile care au colaborat cu inamicul (Renault), sau pur şi simplu 

să raționalizeze sistemul economic: Banca Franței, cele patru 
principale bănci de depozit, cărbunele, gazul, electricitatea, 
transporturile aeriene, o parte a societăţilor de asigurări sînt 
plasate sub controlul statului, dar păstrîndu-şi autonomia finan- 
ciară şi modalităţi de gestionare identice cu cele ale întreprinde- 
rilor particulare. Aşa s-a întîmplat şi în Marea Britanie unde 
laburiştii, victorioşi în alegerile din 1945, au naționalizat între 
1946 şi 1950 Banca Angliei, transporturile aeriene, feroviare, 
rutiere şi fluviale, gazul, electricitatea şi siderugia. În Italia, 
capitalismul de stat nu apare imediat după război deoarece 
moşteneşte politica economică a fascismului şi se structurează 
în jurul unui gigantic holding public fondat în 1933 (IRI), cu 
o cifră de afaceri de două ori şi jumătate mai mare decît cea a 
FIAT-ului. 

Un alt aspect al acestei politici coordonate de stat este 
planificarea. Foarte suplă în Italia, unde lumea priveşte cu 
neîncredere tot ce ar putea aminti autoritarismul fascist, ea are 
drept funcţie esenţială să fixeze un sistem de repere ideal cu 
care să poată fi comparată evoluţia reală a economiei şi către 
care aceasta trebuie să aspire, avînd totuşi cîteva obiective 
precise. Este vorba de Planul Vanoni adoptat în 1955 pe o durată 
de zece ani, vizînd creşterea anuală a venitului naţional cu 5% 
Şi crearea a 4 milioane de locuri de muncă. Cu toate că în 
asamblu, rezultatele sînt satisfăcătoare, guvernele „centru 
stînga” vor adopta din 1965 o formulă de „programare” prin 
planuri de 5 ani vizînd o mai strictă coordonare între sectoarele 
economice, dar păstrîndu-se totuşi o mai mare supleţe în aplicare. 

Din toate țările industrializate din Europa de Vest, Franța 
este cea care a mers cel mai departe în acest domeniu, prin 
adoptarea în 1946 a Planului de modernizare şi de retehnologi- 
zare perfecționat de Jean Monnet, primul comisar general al 
Planificării. Dînd prioritate investiţiilor în echipamente de bază, 
ucesta a contribuit substanțial la reconstrucţia rapidă a țării în 
continuare va avea în special un rol de direcţionare şi prospec- 
tare, funcţia sa fiind nu aceea de a înlocui mecanismele pieței, 
ca în URSS, ci de a îndruma deciziile pe termen lung comple- 

tînd dirijarea politicii economice. După expresia lui Pierre 
Mass€, Comisia Planificării este un „antihazard” 

Dincolo de simpla conducere a economiei, dar într-o 
perspectivă în mod necesar legată de aceasta, guvernele intervin 
din ce în ce mai direct în domeniul social, fie că este vorba de 
relaţiile dintre patroni şi salariați, prin fixarea unor salarii mini- 
me şi a condiţiilor de muncă (durată, concedii plătite, etc:), fie 
că este vorba de dezvoltarea învățămîntului şi a condiţiilor de 
pensionare (aceste două sectoare absorb o parte mai mare din 
venitul naţional) sau de realizarea unor sisteme de protecţie 
socială care urmăresc asigurarea unui minim de securitate pen- 
tru fiecare, aceasta fiind marea inovaţie de după război. Astfel, 
în perioada imediat următoare războiului, se extinde acel 
„Welfare State” (stat al „bunăstării” sau poate „stat-providen- 
ial”) a cărui filosofie consistă în fundamentarea „securității 
sociale” nu pe concepția tradiţională a contractului de muncă 
Şi a asigurării care apărau o parte a populaţiei împotriva unui 
număr limitat de riscuri, ci pe principiul solidarității naţionale 
ceea ce înseamnă că întreaga naţiune trebuie să asigure bunăsta- 
rea fiecăruia. 

Regatul Unit este cel care dă exemplu în acest sens, adop- 
tînd între 1945 şi 1946 programul formulat în timpul războiului 
de Sir William Beveridge: asigurarea de bătrînețe, regimul de 
protecţie socială finanțat de impozit, crearea în 1948 a National 
Health Service care naţionalizează activităţile sanitare şi 
realizează treptat gratuitatea asistenţei medicale, politica de 
urbanism care asigură o mare autonomie colectivităților locale 
pentru planificarea construcţiilor, municipalizarea terenurilor 
Şi decongestionarea centrelor urbane, etc. Şi în Suedia se adoptă 
un sistem foarte bine pus la punct cuprinzînd asigurarea de 
bătrîneţe, alocaţii familiale, alocaţii pentru locuinţe, îngrijiri 
medicale aproape gratuite, totul bazîndu-se pe o fiscalitate 
deosebit de solidă şi urmărind în mod clar o redistribuţie a 
veniturilor. Aceeaşi situație se regăseşte şi în Franţa, unde, 
introdusă în 1945 şi 1946, securitatea socială are regimuri dife- 
rite, cu „casierii” diferite şi organisme autonome în funcție de 

diversele categorii sociale, finanțarea fiind asigurată pentru 
salariați de cotizaţiile plătite de beneficiarii înşişi şi de patronii 
acestora. 

Astfel, prin faptul că s-a produs şi a fost aprijinită de 
factori multipli, a căror importanță diferă de la o ţară la alta şi 
de la o perioadă la alta, dezvoltarea economiilor europene nu 
este defel uniformă. Privită din perspectiva marilor sectoare 
de activitate, este clar că în domeniul agriculturii aceasta s-a 
resimțit cel mai puțin. Desigur, după 1945, agriculturile euro- 
pene au cunoscut o perioadă de modernizare intensă. Creşte- 
rea randamentelor a fost realizată prin reducerea suprafețelor 
însămînţate, datorită folosirii intense a îngrăşămintelor, a meca- 
nizării şi motorizării: se estimează existența unui tractor la 20 
de ha de pămînt cultivabil înAnglia şi în Elveţia, la 140 hectare 
în Franţa, la 210 în Italia, iar din 1950 pînă în 1963 în toate 
țările occidentale numărul acestora a crescut de patru ori. Dar 
investiţiile din agricultură sînt cu mult mai mici față de cele 
din alte sectoare şi eforturile de raționalizare sînt împiedicate 
atît de puterea mică de cumpărare a muncitorilor din anumite 
țări sau regiuni defavorizate, de tendinţa familiilor din țările 
bogate de a aloca sume mai mici din veniturile lor cheltuielilor 
pentru alimente cît şi de obstacolele puse în calea modernizării 
de existența marilor domenii care practică exploatarea exten- 
sivă a solului sau dimpotrivă a domeniilor prea mici pentru a 
fi rentabile. Din aceste cauze agricultura nu asigură venituri 
decente decît unui număr mic de agricultori. Ceilalţi sînt afec- 
taţi de folosirea incompletă a mîinii de lucru care uneori duce 
pur şi simplu la sărăcie (este cazul sudului Italiei, a Spaniei şi 
Portugaliei), fie de o pauperizare relativă cauzată de diferența 
tot mai mare dintre veniturile din agricultură şi cele din alte 
sectoare şi aceasta în ciuda faptului că numărul locuitorilor de 
la sate nu a încetat să scadă odată cu reluarea şi intensificarea 
exodului rural. Numai în perioada 1954-1960 Franţa îşi pierde 
aproape o treime din populaţia agricolă, Germania mai mult 
de 16%, Ţările de Jos 11,7%, Italia 10%, Belgia 5%. 

În schimb, industria constituie sectorul de vîrf, adevărata 
forță motrice a dezvoltării țărilor din vestul Europei. Domeniu 
favorizat al inovaţiilor, începînd din 1948, aceasta cunoaşte 
un program mai rapid decît în Statele Unite, foarte intens în 
anii 1950 şi ceva mai lent în deceniile următoare. Ritmul de 
dezvoltare i-a fost imprimat în primul rînd de sectoarele orientate 
spre produsele de larg consum -— produse agro-alimentare, 
electro-casnice şi mai ales automobile (în Germania, Italia, 
Marea Britanie, Franţa, Suedia, Țările de Jos) care au tras după 
ele industria energetică, constructoare de maşini şi siderurgia. 
Raportată la media anilor 1947-1949, producţia carboniferă a 
CEE trece între 1947 şi 1959 de la indicele 86 la 135; rafinarea 
petrolului brut de la indicele 71 la 851. În același timp, produc- 
ţia de electricitate se ridică de la 94 la 238, iar cea de oțel bruț 
de la 71 la 276. Industria chimică, aflată în plină transformare, 
joacă un rol considerabil prin creşterea investiţiilor şi prin diver- 
sificarea susţinută a gamei de produse oferite consumatorilor. 

Începînd din 1960, industriile de vîrf — nucleară, aerospa- 
țială, electronică — stimulate de organismele militare ale statu- 
lui, care finanţează o mare parte a lucrărilor de cercetare, și 
avînd tehnologiile cele mai avansate, devin cele mai dinamice 
din întreaga economie. Acestea constituie „vîrful de lance” al 
dezvoltării, prin dezvoltarea lor proprie, dar şi prin aplicaţiile 
pe care le găsesc în celelalte ramuri de activitate industrială. 
Numai că, în acelaşi timp, aceste noi activităţi economice per- 
turbează echilibrul creat de a doua revoluţie industrială în detri- 
mentul vechilor activități (textile, siderurgie, construcţii navale) 
care se modernizează cu mari dificultăţi. | 

Apar deci diferenţe sectoriale dar şi regionale și naţionale. 
O mare parte a Europei liberale, cuprinzînd Italia de sud, cea 
mai mare parte a Spaniei, a Italiei, a Irlandei, Portugaliei şi a 
Greciei se află într-o subdezvoltare cronică. Regatul Unit care 
pînă la începuţul secolului XX fusese principala putere econo- 
mică a lumii se confruntă cu mari greutăți între cele două răz- 
boaie, iar după 1945 nu cunoaşte o dezvoltare tot atît de mare 
ca a concurentelor sale continentale. Bunul mers al economiei 

britanice se loveşte de numeroase obstacole: numărul populaţiei 
active stagnează, investiţiile nu sînt deosebit de mari în între- 
prinderile naţionalizate, iar productivitatea muncii bate pasul 
pe loc. Dar mai ales dorința de a apăra cu orice preţ lira sterlină 
(cel puţin pînă la devalorizarea din 1967) duce la politici contra- 
dictorii care nu au ca rezultat decît o dezvoltare relativ mică 
ce se menţine în mod constant sub 3%. 

În schimb, unele țări cunosc un progres atât de rapid şi 
spectaculos încît se vorbeşte de „miracole” pentru a califica 
acest salt înainte al economiilor acestora. În afară de Ţările de 
Jos, Suedia şi într-o oarecare măsură Elveţia, a căror creştere 
industrială este evidentă, trei ţări intră în această categorie din 
motive diverse. Mai întîi Republica Federală Germană care 
are toate atuurile şi pe deasupra şi cel care îi este atribuit ca şi 
Italiei de ajutorul masiv al Statelor Unite și care nu se confruntă 
cu problemele legate de decolonizare: un puternic consens 
social, o monedă puternică şi atractivă pentru capitalurile străine, 
o reţea bancară de o mare eficacitate, şi venituri fără egal în 
CEE datorită stăpînirii axei renane. O gestiune liberală eficace 
(practicată mai ales de Ludwig Ehrard) îi permite să reia o 
îndelungată tradiție industrială şi între 1949 şi 1958 să treacă 
fără inflaţie de la cea mai neagră mizerie la cea mai înaltă 
dezvoltare. Rezervele monetare ating 6 miliarde de dolari iar 
locurile de muncă sînt pe deplin asigurate. În 1960, RFG asigură 
10% din exporturile mondiale. 

Şi mai surprinzător încă este „miracolul” italian, datorită 
faptului că pe lîngă pierderile suferite datorită înfrîngerii, mai 
adaugă şi lipsa aproape totală de resurse energetice şi de materii 
prime, ruptura istorică din Nord şi Sud, o inflaţie galopantă şi 
un deficit însemnat în balanța de plăți. Dar toate acestea au 
fost compensate de abundența mi:inii de lucru, de dinamismul 
şefilor de întreprinderi şi de ajutorul statului oferit prin interme- 
diulunui vast sector public (IRI, ENI)“ restructurat în întregime 
după război. Profitînd de toate atuurile, Italia își va crea în 
cîțiva ani baze energetice şi siderurgice moderne, apoi se va 
orienta spre activități care cer o mare investiţie intelectuală: 

automobile, mecanică fină, petrochimie, electro-casnice, etc. 
Veniturile obţinute din turism şi „aportul” muncitorilor emi- 
granţi în străinătate vor face restul, permiţînd acestei țări ca 
din 1957 să-şi echilibreze balanţa de plăţi. 

Legat de dezvoltarea Franţei se vorbeşte mai puţin de 
miracole, deşi începînd cu al doilea plan realizările deţinute 
depăşesc cu mult obiectivele fixate. Producţia națională creşte 
cu 30% (faţă de prevederea de 25%), industria se dezvoltă 
începînd din 1954 într-un ritm de 9-10% anual, iar productivita- 
tea muncii se îmbunătățește. Între 1969 şi 1973, Franţa, după 
Japonia, realizează cel mai înalt nivel de creştere economică 
din lume, aproape 7% anual. 


Atmosfera internațională se îndreaptă 
spre „destindere” 


Creşterea economică europeană de la mijlocul anilor 50 
s-a produs într-un context internațional pe muchie de cuţit, 
pînă în 1963, perioadele de destindere alternînd rapid cu cele 
de încordare. Începînd cu această dată, relaţiile Est-Vest în 
general, dar mai ales cele care privesc Europa intră într-o 
perioadă de relaxare. 

Anul 1956 este marcat de o dublă criză care leagă proble- 
mele din Orientul Mijlociu de cele ale Europei de Est. Pe 26 
iulie 1956, colonelul Nasser, care cu doi ani înainte a preluat 
puterea în Egipt şi vrea să realizeze unitatea lumii arabe în 
jurul ţării sale, hotărăşte să naţionalizeze Compania Canalului 
de Suez, ai cărei acţionari sînt în majoritate francezi şi britanici. 
Acest gest care este salutat de populaţia din zonă ca o înfruntare 
a fostelor puteri coloniale, provoacă imediat o vie reacţie în 
cele două ţări vizate. Regatul Unit, pentru care Canalul consti- 
tuie în acelaşi timp o miză economică considerabilă — din cele 
15.000 de nave care tranzitează anual canalul, două treimi sînt 
petroliere iar 35% sînt britanice — dar şi simbolul fostei sale 

puteri coloniale, se teme că va fi complet eliminată din această 
zonă asupra căreia, pînă la război, îşi exercitase întreaga auto- 
ritate. Franţa vede în Egiptul lui Nasser (asimilat repede cu 
Hitler de către conducătorii „Frontului Republican” şi mai ales 
de liderul acestuia, socialistul Guy Mollet, devenit preşedinte 
al Consiliului în 1956) unul din obstacolele majore în calea 
„pacificării” Algeriei, Raisul susţinînd Frontul de Eliberare 
Naţională (FLN) prin fumizare de armamanet şi adăpostind 
pe conducătorii şi luptătorii acestui. Deci, Londra şi Parisul 
vor pregăti de comun acord o acţiune împotriva Egiptului 
servindu-se de un drept internaţional respins de Nasser şi pro- 
ferînd în acelaşi timp amenințări pe care acesta din urmă le 
pune în spinarea tînărului stat Israel. 

Dar fiind că fostele puteri tutelare ale zonei cuprinse 
între Maroc şi Golful Persic nu dispun de mijloacele necesare 
pentru a-şi menţine hegemonia în regiune, ele încep să fie înlo- 
cuite cu cele două mari supraputeri. Înainte de a se angaja în 
aventură, Nasser a obţinut de la sovietici un important ajutor 
militar, ca şi promisiunea de a finanța construirea barajului de 
la Assuan pe Nil, necesar extinderii zonelor irigate şi satisfacerii 
nevoilor energetice ale Egiptului. Politica diplomatică a Krem- 
linului, care după moartea lui Stalin s-a reorientat spre susține- 
rea „burgheziilor naţionale” aflate în luptă împotriva „imperia- 
lismului” — o contrapartidă a „coexistenţei paşnice, care 
presupune reducerea tensiunilor în Europa — face în felul acesta 
primii săi paşi pe scena Orientului Apropiat. La rîndul lor, 
Statele Unite, aplicînd stategia de încercuire a URSS-ului con- 
cepută de secretarul de stat Foster Dulles, susțin statele „Pactu- 
lui de la Bagdad” — Iran, Irak şi Turcia — şi consideră că trebuie 
să descurajeze ambițiile lui Nasser fără intenţia de a elimina 
Raisul, dacă acesta ar constitui preludiul unei reveniri în forță 
a britanicilor şi francezilor. 

În cursul verii, aceştia din urmă au făcut intense pregătiri 
pentru o intervenţie armată şi în paralel au iniţiat negocieri 
serioase cu Egiptul. Acestea rămînînd fără vreun rezultat con- 
cret, ei se hotărăsc să acţioneze de comun acord cu Israelul 

care se simte amenințat de. vecinii săi şi se teme că armamentul 
furnizat de ruşi statelor arabe din regiune va modifica raportul 
de forțe în defavoarea sa. Cele trei puteri elaborează un scenariu 
de intervenţie şi pe 29 octombrie 1956 trupele israeliene trec 
la atac şi invadează Sinaiul. Peste o săptămînă, francezii şi 
britanicii, care au concentrat 60.000 de oameni în Cipru, por- 
nesc în zona Canalului o operațiune amfibie şi aeropurtată. 

Intervenţia pare că se va termina rapid printr-o victorie 
a francezilor şi englezilor. Numai că sovieticii şi americanii 
reacționează imediat şi foarte hotărît la această inițiativă care 
poate să împiedice tentativa de a înlocui influenţa fostelor puteri 
coloniale cu propria lor influență. Primii amenință Parisul şi 
Londra cu represalii nucleare, ceilalți fac presiuni politice dar 
mai ales financiare asupra cabinetului britanic prezidat de 
Anthony Eden. Acesta cedează rapid în faţa amenințării prăbu- 
şirii lirei sterline, şi obligă în felul acesta şi guvernul lui Guy 
Mollet să accepte ordinul de încetare a focului dat de ONU. 
Operaţiunea „Muşchetar” se soldează deci cu un eşec al europe- 
nilor într-o afacere care apare ca o ultimă manifestare a „poli- 
ticii tunului” aşa cum o practicaseră din secolul al XIX-lea. 

Criza din Suez, care scoate încă o dată în evidență inca- 
pacitatea europenilor de a-şi rezolva, fără ajutorul celor două 
mari puteri, problemele care pun în joc interesele lor vitale, 
este contemporană cu o altă criză apărută în Europa de Est 
care se reglementează pe spinarea personajelor secundare — 
Polonia şi mai ales Ungaria — prin jocul conflictual dar şi com- 
plice al superputerilor. URSS înăbuşă în sînge revoluţia de la 
Budapesta fără ca Statele Unite să facă cel mai mic gest pentru 
a o împiedica. De altfel, vom reveni asupra acestei afaceri în 
capitolul următor. 

În consecinţă, nici criza din Suez, nici evenimentele din 
Ungaria, nu pun capăt relativei tensionări a relațiilor dintre 
Est şi Vest care s-a produs după moartea lui Stalin. Trebuie să 
vină anul 1958 pentru ca atmosfera să se schimbe ca urmare a 
noilor dificultăți ce apar în Extremul Orient odată cu bombarda- 
rea de către chinezi a insulelor naţionaliste Quemoy şi Matsu. 

Afacerea se termină repede repede, dar Uniunea Sovietică nu 
poate să-i lase „aliatei” şi rivalei sale asiatice monopolul luptei 
imperialiste fără să-şi ştirbească prestigiul de care se bucură 
Lumea a Treia, unde din 1955 duce o activitate intensă. De 
aceea, la sfîrşitul lui 1958, aceasta se angajaează în noi acțiuni 
de forță. 

Prima se desfăşoară pe scena continentului european, 
unde Hruşciov serveşte cînd una caldă cînd una rece în funcţie 
de împrejurări şi de presiunile pe care le exercită asupra lui o 
parte a conducătorilor comunişti. Desigur, el nu doreşte un 
război căci îşi dă seama de consecinţele sale dezastruoase, dar 
nici nu vrea o situaţie internațională stabilă care ar risca să-i 
demobilizeze tabăra. Aşa încît, joacă pe două fronturi deodată, 
cel al „coexistenţei paşnice” şi cel al „războiului rece de mane- 
vră”, după inspirata expresie a lui RaymondAron“. În noiembrie 
1958, pentru a relua jocul diplomatic, el hotărăşte brusc să 
redeschidă dosarul Berlinului, propunînd transformarea celor 
trei sectoare occidentale într-un oraş liber, neutru care să aibă 
propriul său guvern şi să-şi autogestioneze economia. În acelaşi 
timp el precizează că „oraşul liber” ar trebui să fie demilitarizat 
şi să-şi ia angajamentul de a „împiedica” orice activitate sub- 
versivă îndreptată împotriva RDG-ului sau oricărui alt stat. În 
cazul unui refuz el ameninţă că va încheia un tratat de pace cu 
Germania democrată care să-i dea dreptul să întrerupă toate 
legăturile între Berlinul de Vest şi RFG. Trupele sovietice, con- 
chide el în nota adresată occidentalilor, „nu se află în Germania 
pentru a juca popice” 

În timp ce în jurul Berlinului controalele şi barierele de 
circulaţie se înmulțesc, în mai 1959, o Conferinţă a miniştrilor 
de externe al celor patru puteri ocupante se întrunește la Geneva, 
care nu găseşte însă nici o soluţie la problema germană. În vară 
aceasta este înlocuită de un dialog direct între Washington şi 
Moscova, preludiul unei noi perioade de destindere care începe 
în toamnă, motivată se pare de partea sovietică de începerea 
conflictului deschis cu China care îi reproşează lui Hruşciov 

politica sa „revizionistă ”. Numărul Unu al Kremlinului se duce 

în Statele Unite în septembrie şi se întîlneşte cu Einsenhower 
la Camp David. Întrevederea nu aduce nimic concret, dar con- 
tribuie la destinderea atmosferei dintre cele două puteri. La 
întoarcerea în URSS, Hruşciov aduce un omagiu insistent pre- 
şedintelui american, om, spune el, care „ca şi noi, doreşte în 
mod sincer ca Războiul Rece să ia sfîrşit” 

Cu toate acestea, în primăvara lui 1960 se anunţă clar o 
întoarcere la războiul rece. Hruşciov, care trebuie să înfrunte 
atât criticile conducătorilor chinezi cît şi pe cele ale adversarilor 
politici din propria-i ţară, folosește drept pretext un incident 
minor — survolarea teritoriului URSS-ului de către un avion 
spion U2 şi „mărturisirile” pilotului acestuia, doboriît de avioa- 
nele de vînătoare sovietice — pentru a face să eşueze Conferinţa 
la nivel înalt organizată la Paris, în mai 1960, în scopul de a 
găsi o soluţie definitivă problemei germane. 

În mai 1961, Numărul Unu sovietic se întîlneşte din nou 
la Viena cu preşedintele Statelor Unite, J.F. Kennedy. Conside- 
rîndu-l pe interlocutorul său puţin prea tînăr şi „delicat”, el nu 
ezită să ia o atitudine amenințătoare „cerînd soluționarea pro- 
blemei Berlinului pînă la sfîrşitul anului şi fluturînd încă o 
dată „sperietoarea” unui tratat de pace separat cu RDG-ul. „Eu 
doresc pacea, declară el oaspetelui de la Casa Albă, dar dacă 
dumneavoastră vreţi război, vă priveşte. Hotărîrea noastră de 
a semna acordul în decembrie este irevocabilă”. Dacă şi-a închi- 
puit că-şi va intimida în felul acesta interlocutorul, incontestabil, 
nu şi-a ales calea potrivită. „Va fi o iarnă foarte rece” îi răspunde 
Kennedy, care întors în Statele Unite, trimite urgent întăriri în 
RFG şi îşi pune aviația strategică în stare de alertă permanentă. 
Apoi se adresează aliaţilor săi care se declară pregătiţi să-și 
onoreze angajamentele, primul fiind generalul de Gaulle, care 
a început totuşi să se distanțeze de Washington şi de NATO. 
La începutul verii, Europa pare să se găsească din nou în cele 
mai dificile momente ale războiului rece. 

Cu toate acestea, conducătorii sovietici şi aliaţii lor din 
RDG nu vor lua hotărîrea unei blocade sau a unei acţiuni de 
forță aşa cum au putut crede occidentalii în acel moment. În 

noaptea de 12 spre 13 august 1961, autoritățile est-germane 
ridică de-a lungul zonei care separă zona sovietică de restul 
oraşului, un gard de sîrmă ghimpată, apoi un zid pe care sînt 
amplasate posturi de observaţie. Aşa cum se explică la Pankow, 
în mod oficial scopul este de a opri „invadarea Germaniei 
democrate cu spioni şi sabotori trimişi de răzbunătoarea 
Germanie şi de puterile imperialiste.” În realitate dacă este 
ceva de oprit, acesta este exodul permanent al zecilor de mii 
de germani din Est care fug de totalitarism şi de lipsuri pentru 
a-şi căuta refugiu în RFG. De altfel, pe lîngă Zidul de la Berlin, 
întreaga frontieră dintre cele două state germane este barată 
de metereze făcute din cai de friză (cu sîrmă ghimpată), din 
şanţuri şi tumuri de supraveghere, iar armata şi miliția are ordin 
de a trage fără somaţie în tot ce mişcă. 

În Vest, surpriza și indignarea din primul moment nu 
sînt urmate de nici un fel de încercare de a opri construirea 
zidului. Toţi se mulțumesc doar să protesteze cu vehemenţă 
spre marea decepţie a germanilor din vest dar mai ales a berline- 
zilor. Aceştia din urmă se mai liniştesc puţin, cînd, pe 20 august, 
vice-preşedintele Lyndon Johnson şi generalul Clay, eroul 
blocadei din 1948 rechemat cu această ocazie din retragere, 
întîmpină pe stadionul olimpic o unitate de blindate venită din 
RFG fără ca ruşii şi aliaţii lor să reacționeze. Puțin mai târziu, 
faimoasele cuvinte lansate de Kennedy cînd a trecut prin 
capitala Reichului, ich bin ein Berliner (eu sînt berlinez) îi vor 
încuraja dîndu-le speranţa că în cazul unei crize grave, nu vor 
fi abandonaţi de Occident. De altfel, tensiunea va dispărea 
curînd. De la sfîrşitul lui septembrie, Hruşciov, care pare să fi 
acţionat sub presiunea „durilor” din partid şi care de acum 
înainte va lua friiele în mînă, mai micşorează tonul şi se arată 
a fi mai puţin intransigent. Oficial, el nu abandonează proiectul 
de reglementare a chestiunii germane, dar renunță să mai fixeze 
vreun termen pentru declararea neutralității Berlinului. 

La sfîrşitul lui 1961 pericolulunui război general declan- 
şat din cauza problemelor de pe continentul european pare să 
ti dispărut. Totuşi pacea nu este asigurată aşa cum va dovedi-o 

grava criză izbucnită în toamna anului următor, în urma 
instalării de către sovietici a unor rachete balistice cu rază medie 
de acţiune (IRBM) pe insula Cuba. După cum se ştie afacerea 
este rezolvată cu măiestrie de Kennedy care dă dovadă de o 
mare energie hotărînd interzicerea navelor sovietice să debarce 
în Cuba material de război şi de o mare abilitate diplomatică 
avînd grijă să-i dea posibilitatea lui Hruşciov să bată în retragere 
fără să-şi piardă prestigiul. La sfirşitul lui octombrie 1962 
lumea s-a aflat din nou pe „marginea prăpastiei” iar Europa a 
fost direct implicată în această afacere. Deoarece în timpul 
celei de a doua crize de la Berlin aliaţii Statelor Unite şi-au 
manifestat clar solidaritatea cu Washingtonul este evident 
pentru toată lumea că luînd iniţiativa unei confruntări energice 
cu Statele Unite, în zona Caraibelor, Hruşciov urmăreşte obiec- 
tive strategice globale în care este inclusă şi chestiunea germană 
Şi cea a armelor nucleare aflate în Turcia şi a căror retragere 
de altfel o va şi obține. De aici faimoasa apostrofă a generalului 
de Gaulle adresată ambasadorului URSS la Paris, venit ca să 
discute cu acesta riscurile amenințării nucleare pe care, după 
părerea lui „le conţinea ultimatumul lui Kennedy: „Ei bine, 
domnule ambasador, vom muri împreună!” 

Imediat, după evenimentele dramatice din octombrie 
1962, atmosfera tensionată dintre cele două tabere se calmează 
mai repede chiar decît după a doua criză de la Berlin. „Criza 
rachetelor nucleare” a pus două mari puteri în faţa responsabili- 
tăților pe care le au. Fără să renunţe la cursa înarmării strategice, 
ele vor face eforturi să păstreze monopolul acesteia şi să o 
supravegheze îndeaproape negociind menţinerea unui oarecare 
echilibru între forțele lor de descurajare şi închizînd eventualilor 
candidaţi uşa „clubului” foarte restrîns al puterilor nucleare. 
Începînd din 1963, două acorduri vor concretiza această dorință 
comună: în iunie se stabileşte între Washington şi Moscova un 
sistem de legătură prin teletip — faimosul „telefon roşu”. Acesta' 
permite celor doi principali actori să intre în legătură rapidă în 
cazul unei crize grave prezentînd riscul unei escaladări extreme. 
Pe 5 august, va fi semnat la Moscova un tratat la care vor adera 

numeroase țări, tratat care în scopuri pacifiste interzice orice 
experiment nuclear în afară de cele subterane. Aceasta nu 
înseamnă dezarmare, dar pentru cele două mari supraputeri şi 
aliații lor europeni începe deja o nouă etapă în istoria relaţiilor 
internaţionale. Desigur că, chiardacă în Europa tensiunea scade 
treptat, mai ales în ceea ce priveşte problema germană, america- 
nii şi sovieticii continuă să se înfrunte în Lumea a Treia prin 
intermediul aliaților sau a unor state interpuse aflate sub influ- 
enţa lor. Totuşi, acolo unde au loc acţiuni de forță, fie în Orientul 
Mijlociu, fie în Asia de Sud-Est, ei se abţin să aţîţe focul prea 
tare şi au grijă ca aceste conflicte „periferice” să nu degreveze 
într-un conflict general şi mai ales pe continentul european. 


Naşterea Comunităţii Economice 
Europene şi primele sale succese 


Imediat după eşecul Comunităţii Europene de Apărare, 
construcţia europeană pare să se fi împotmolit. Toate eforturile 
autorităților supranaţionale au eşuat cu excepția „Comunităţii 
Europene a Cărbunelui şi Oţelului” care, nici ea nu are partizani. 
În Franţa, valul de naționalism care coincide cu prima etapă a 
războiului din Algeria, este puţin propice relansării construcției 
europene. În Anglia majoritatea populaţiei rămîne ostilă ideii 
de supranaţionalism. Doar în Italia, în Germania şi în cele trei 
țări ale Beneluxului partizanii unei Europe în care fiecare parte- 
ner să accepte renunţarea la o parte a suveranităţii sale sînt 
mai numeroşi şi mai influenți, dar nu suficienți totuşi pentru a 
învinge indiferența populaţiei. Cu toate acestea, de la sfîrşitul 
lui 1954, deci imediat după respingerea proiectului armatei 
europene de către parlamentarii francezi, mici grupuri de 
europeni convinși, în fruntea cărora figurează Jean Monnet şi 
prietenii săi, ca şi conducătorii Beneluxului, vor relansa proiectul 
comunitar fundamentat pe problemele foarte concrete ale inte- 
grării economice. Ori această relansare se va face cu o rapidi- 
tate şi o amploare neaşteptate, ducînd în mai puţin de doi ani 

la semnarea unui tratat de instituire a Comunităţii Economice 
Europene şi a Comunităţii Europene a Energiei Atomice din 
care fac parte şase state. 

În cursul anului 1955, două tipuri de iniţiative se vor 
intersecta şi unele şi celelalte vizînd relansarea ideii de comuni- 
tate europeană. Primele vin din partea mediilor restrînse ale 
tehnocraţilor pentru care cel mai bun mijloc de a face ca lucru- 
rile să avanseze este acela de a se situa într-un cadru sectorial, 
cum este cel al Comunităţii Economice a Cărbunelui şi Oţelu- 
lui, sau să se încerce extinderea competenţelor comunitare la 
transporturi şi energie. Printre grupurile şi personalitățile care 
acționează în acest sens, se găseşte Jean Monnet şi echipa sa, 
dar şi alţi tehnocrați de mare prestigiu ca Louis Armand din 
Franța, preşedinte al Societăţii Naţionale a Căilor Ferate şi 
conducătorii Comisariatului Energiei Atomice (CEA). În acel 
moment se constată un sentiment de admiraţie exagerată pentru 
energia atomică şi mai ales pentru folosirea ei în scopuri paşnice, 
considerată ca un remediu miraculos împotriva dificultăţilor 
în aprovizionarea cu energie care pare să amenințe bătrînul 
continent. A face din atom forța motrice a relansării europene, 
iată ideea care-și croieşte repede drum imediat după eşecul 
Comunităţii Europene de Apărare, mai ales în Franța unde 
căderea cabinetului Mendes — France la începutul lui 1955 şi 
întocmirea lui prin guvernul condus de Edgar Faure pare să 
fie favorabilă evoluţiei opiniei publice. 

Celelalte inițiative se referă la elaborarea unui proiect 
de Piaţă Comună generală. Acestea pornesc de la ministrul 
Economiei vest germane Ludwig Ehrard care, liberal convins, 
doreşte înlăturarea piedicilor din calea schimburilor internațio- 
nale, din mediile conducătorilor olandezi şi de la belgianul 
Paul-Henri Spaak şi unii şi ceilalți partizani ai unei integrări 
economice globale într-o structură supranaţională. Încă din anul 
1955, între reprezentanții celor două mari tendinţe, Monnet și 
Spaak au loc numeroase contacte cu scopul manifest de a stabili 
o legătură între punctele de vedere şi de a iniția o apropiere 
globală şi o apropiere sectorială. O perioadă de timp, reținerile 


ISTORIA _ EUROPEI 269 


cele mai mari vor veni tot din Franţa care are în guvern un 
număr de miniştri gaullişti care privesc favorabil o acţiune în 
domeniul transporturilor şi energiei, dar nu consideră necesară 
o extindere a competenţelor Comunităţii Europene a Cărbune- 
lui și Oţelului. În schimb, primul ministru luxemburghez Bech 
şi ministrul afacerilor externe din Ţările de Jos, Beyen, mani- 
festă un viu entuziasm față de proiectul prezentat de Spaak. 
Adenauer este mai circumspect, dar odată acordurile de la Paris 
intrate în vigoare, el va accepta propunerile ministrului belgian, 
ca şi italianul Martino. 

Pînă la urmă, pe 9 mai 1955 Adunarea Comunităţii Euro- 
pene a Cărbunelui şi Oţelului votează în unanimitate reluarea 
construcției europene incluzîndu-se şi proiectele sectoriale dar 
şi programul mai îndrăzneț al reprezentanţilor Beneluxului şi 
Germaniei. Pe 3 iunie, Conferinţa de la Messina care reuneşte 
miniştrii de externe ai celor Şase adoptă o rezoluţie care expri- 
mă dorința comună a statelor reprezentate „de a trece la o nouă 
ctapă” Un comitet prezidat de Spaak şi format din experți şi 
delegaţi ai guvernelor interesate este însărcinat să elaboreze 
un raport care să schițeze în linii mari ceea ce va însemna 
Comunitatea Economică Europeană şi Euratomul. Acesta este 
predat guvernelor celor şase state membre ale Comunităţii 
Europene a Cărbunelui şi Oţelului pe 21 aprilie 1956. 

Între toamna lui 1955 şi începutul lui 1957, mai multe 
elemente vor accelera mersul construcției comunitare. Mai întîi 
cforturile făcute de Comitetul de Acţiune pentru Statele Unite 
ale Europei, condus de Jean Monnet, care reuneşte un număr 
de personalități europene aparținînd diferitelor formaţiuni poli- 
tice — social-democraţi, democraţi—creştini, liberali — şi care 
pot să facă legătura cu guvernele şi cu opinia publică. Pe de 
altă parte, acţiunile numeroaselor mişcări europene care de la 
începutul anilor -50 nu s-au prea afirmat şi care îşi regăsesc 
suflul după Conferinţa de la Messina: Uniunea europeană a 
federaliştilor, Acţiunea europeană federalistă, Liga europeană 
de cooperare economică şi cea a înalţilor funcţionari şi oameni 
politici. Astfel în Franţa, victoria „Frontului Republican” de 

la începutul anului 1956 şi retragerea gaulliştilor permit afirma- 
rea unei noi majorităţi europene, socialişti, radicali, Mişcarea 
Republicană Populară şi independenți, aflaţi în dezacord asupra 
altor aspecte, dar avînd păreri comune asupra necesității con- 
strucţiei europene. În sfîrşit un alt element este contextul inter- 
naţional care în 1956 este marcat de o revenire a războiului 
rece. Tensiunea dintre Est şi Vest, consecință a declanşării răz- 
boiului din Coreea a permis crearea Comunităţii Europene a 
Cărbunelui şi Oţelului şi încheierea tratatului care instituia Co- 
munitatea Europeană de Apărare. Dar, destinderea de după 
moartea lui Stalin a împiedicat totuşi ratificarea acestui instru- 
ment diplomatic. Evenimentele din Ungaria, dar mai ales criza 
din Suez au arătat europenilor gradul lor de dependenţă energe- 
tică, deci se revine la ideea că numai o Europă unită putea 
să-şi facă vocea auzită pe arena internaţională. 

Astfel, comitetul Spaak reunit pentru cîteva luni la micul 
castel Val-Duchesse de lîngă Bruxelles va elabora, într-o atmo- 
sferă de mare eficacitate şi de intensă colaborare, redactarea 
tratatelor, plecînd de la modelul propus de raportul ministrului 
belgian şi ţinînd cont de diferitele poziţii naționale. Pe 25 martie 
1957, cele două tratate care instituiau Piaţa Comună şi Comuni- 
tatea Europeană a Energiei Atomice erau semnate de reprezen- 
tanții celor Şase în Capitoliul de la Roma. Ele vor fi ratificate 
în iulie de parlamentarii francezi, germani şi italieni, iar în 
octombrie şi decembrie de cei din Benelux. Deci, la sfîrşitul 
anului 1957 cele două comunităţi sînt plasate pe orbită, iar pe 
1 ianuarie 1959 Piaţa Comună intră în vigoare. 

Spre deosebire de Comunitatea Europeană a Cărbunelui 
şi Oţelului, cele două noi comunităţi nu funcționează pe o bază 
suprarațională. Parlamentul, format din delegaţi ai parlamente- 
lor naţionale nu are decît un rol consultativ, iar Comisia de la 
Bruxelles o funcţie de iniţiativă şi executivă. Consiliul de 
Miniştri care este organul de decizie se supune regulei umanităţii. 
CEE nu dispune nici de impozite şi taxe bugetare autonome, 
nici de o politică monetară comună. Cu toate acestea, ea rămîne 
o instituţie ambițioasă. Uniunii vamale dintre statele membre, 

care trebuie să asigure pe etape libera circulaţie a persoanelor, 
a mărfurilor şi capitalurilor însoțită de un tarif extern unic, i se 
adaugă şi alte obiective: elaborarea unei politici comune în 
domeniul agriculturii, o creştere economică echilibrată şi o 
asociere cu țările de dincolo de mări. Pe de altă parte se prevede 
lărgirea Comunităţii prin admiterea altor state europene şi apli- 
carea unei politici sectoriale comune care să ducă la integrarea 
economică şi socială a CEE şi într-un viitor mai mult sau mai 
puţin apropiat la o uniune politică. 

Primii paşi ai Pieței Comune sînt deci încurajatori. Tratatul 
de la Roma prevăzuse o perioadă de tranziţie de doisprezece 
ani pentru desființarea treptată a barierelor vamale dintre statele 
membre şi adoptarea tarifului extern unic, dar acest obiectiv 
nu va fi atins decît în iulie 1968. Din 1963, Comunitatea încheie 
cu fostele colonii franceze şi belgiene acordul de la Yaounde 
care permite statelor africane şi malgaşilor?, asociate (EAMA) 
să-şi introducă aici mărfurile cu scutire de taxe. Începînd din 
1961, se semnează diferite acorduri şi cu unele țări mediteranie- 
ne. Această deschidere comercială este urmată de un avînt 
industrial şi o creştere economică rapide care se datorează 
desigur şi altor factori, dar pe care totuşi existența Pieței Comu- 
ne le-a stimulat în mod deosebit. 

În aceste condiţii s-ar fi putut imagina că şi alte țări cu 
economie de piață din Europa industrializată ar fi putut să-şi 
pună semnătura pe tratatele de la Roma. Dar trebuia să se ţină 
cont de reticenţele britanicilor care au rămas la fel de puternice 
în momentul cînd se contura tendința spre integrarea economică 
şi poate politică şi de care conducătorii Regatului Unit nici nu 
vroiau să audă. Invitat de Conferinţa de la Messina să se alăture 
comitetului Spaak, cabinetul de la Londra şi-a retras imediat 
observatorul şi după ce tratatul a fost semnat, şi-a dat toată 
silinţa să-i distrugă principiile şi ţelurile încercînd să „înece 
Mica Europă” într-o zonă de liber schimb extinsă pe tot an- 
samblul țărilor din OECE. Încă de la primele lor contacte, gene- 
ralul de Gaulle, revenit la putere în iunie 1958 şi omologul său 
german Adenauer reuşesc să facă front comun împotriva ten- 

tativelor distructive ale britanicilor, cărora nu le rămîne pînă 
la urmă decît să constituie o Asociaţie Europeană a Liberului 
Schimb care ia naştere printratatul de la Stockholm din noiem- 
brie 1959. „Europa celor şapte” creată în felul acesta, care reu- 
neșşte în jurul Regatului Unit cele trei țări scandinave, Austria, 
Elveţia şi Portugalia nu va reuşi să contrabalanseze CEE, cu 
atît mai puţin să o slăbească incluzînd-o într-un vast ansamblu 
al liberului schimb, întrucît AELS este mai puțin omogenă şi 
mai slab structurată decît rivala sa. Din acest moment, OECE 
nu mai poate arbitra poziţiile atît de divergente existente în 
interiorul ei care opune pe reprezentanţii „Micii Europe” şi pe 
cei ai AELS, aşa încît, în 1960, se transformă în Organizaţia 
de Cooperare şi de Dezvoltare Economică (OCDE), organizație 
care nu se mai limitează la ţările bătrînului continent ci include 
ansamblul statelor industrializate cu economie de piață într-o 
structură suplă ce acţionează de comun acord. 


Europa generalului de Gaulle 


Prezenţa generalului de Gaulle în fruntea unei Franţe 
modernizate şi dotată cu instituţii solide se înscrie într-un con- 
text internațional care constituie totodată apogeul celor „treizeci 
de ani glorioşi”, iar din 1963 cel al „destinderii” între Est şi 
Vest, două aspecte deosebit de favorabile de care fondatorul 
celei de a V-a Republici va profita pentru a încerca să impună 
partenerilor săi occidentali propria sa concepţie despre alianța 
Şi construcţia europeană. Odată reglementate problemele ridi- 
cate de al doilea val al decolonizării, el va angaja Franţa pe o 
cale care, dînd prioritate afirmării independenţei sale naţionale, 
va avea un efect deosebit asupra evoluţiei Europei. 

Între 1950 şi 1960 se realizează într-un ritm rapid decolo- 
nizarea celei mai mari părți a Africii. Trei state sînt implicate 
în această zonă: Regatul Unit, Belgia şi Franţa. Primul reuşeşte 
să facă un transfer progresiv al puterii către elitele indigene de 

pe teritoriile aflate în posesia sa. Astfel îşi obțin independența 
Gold Coast, devenită Ghana sub conducerea liderului naţiona- 
list Nkrumah şi al cărei proces de emancipare va servi de model 
întregii Africi anglofone, Gambia în 1958, Nigeria în 1960, 
Tanzania (fostele Tanganika şi Zanzibar), Zambia şi Sierra 
Leone în 1961, Uganda în 1962, Kenya în 1963. Problemele 
care mai există la această dată sînt cele din Africa australă, 
unde minoritatea albă refuză să renunțe la privilegii şi în 1965, 
primul ministru rhodezian, lan Smith proclamă independenţa 
țării folosind calea secesiunii. El provoacă astfel o gravă criză 
care nu se va rezolva decît în 1980. În rest, peste tot transferul 
suveranităţii se efectuează fără conflicte majore. 

Nu la fel se petrec lucrurile în Congo belgian a cărui 
independenţă proclamată în iunie 1960 este urmată de tulburări 
provocate de opoziţia dintre etniile rivale şi curentele politice 
pro-occidentale şi pro-sovietice. După hotărîrea guvernului de 
la Bruxelles de a restabili ordinea în Elisabethville şi 
Leopoldville şi după secesiunea bogatei Katanga, urmează o 
lungă criză care implică marile puteri şi care va lua sfîrşit abia 
în 1962 prin intervenţia celor 20.000 de „căşti albastre” trimise 
de ONU la cererea secretarului său general, sudanezul Dag 
Hammars Kj5ld. 

Franţa va fi cea care va avea de înfruntat cea mai gravă 
criză în zona Maghrebului, cu rădăcini directe sâu indirecte în 
suveranitatea acesteia. După o perioadă de agitaţie şi incertitu- 
dine politică, Marocul şi Tunisia îşi obțin independenţa de la 
guvernul Guy Mollet, în martie şi respectiv iunie 1956. Algeria 
însă va deveni la rîndul ei independentă după un război lung şi 
dureros care durează opt ani (1954-1962). În acest timp, Franţa 
va avea de înfruntat serioase dificultăți internaționale şi o criză 
politică internă care a dus în 1958 la căderea celei de a IV-a 
Republici şi la revenirea la putere a generalului de Gaulle. În 
schimb, emanciparea Africii negre francofone este rezultatul 
unui demers progresiv şi pacifist a cărui ultimă etapă se desfă- 
şoară în 1960prin independenţa acordată de cea de a V-a Repu- 
blică celor douăsprezece state situate în sudul Saharei. În 1965, 

decolonizarea continentului african este deci, în mare, termi- 
nată. Europa păstrează legătura cu fostele sale colonii, dar nu 
mai exercită asupra lor o influență directă, cu excepția celor 
douăstate din Peninsula Iberică, Spania şi Portugalia, ale căror 
posesiuni 'de dincolo de mări nu-şi vor cîştiga independenţa 
decît abia în decembrie următor. 

Odată reglementate problemele legate de decolonizarea 
Maghrebului şi a Africii Negre, Franţa gaullistă va putea să-şi 
concentreze energiile asupra a ceea ce preşedintele celei de a 
V-a Republici consideră prioritatea priorităților: Franţa trebuie 
să-şi recîştige locul pe care el consideră că îl merită în lume, 
iar pentru aceasta trebuie să i se ofere instrumentele unei politici 
de independenţă şi de măreție. Bineînţeles nu vom evoca aici 
toate aspectele acestei politici şi nici nu vom încerca să o 
transformăm în polul principal al istoriei europene a anilor 60. 
Totuşi, trebuie subliniat faptul că timp de cîţiva ani — mai ales 
între 1962 şi 1968 — iniţiativele generalului de Gaulle fac ca 
tot ce se întîmplă în Europa Occidentală, de la relaţiile dintre 
această parte a lumii cu cele două supraputeri pînă la direcţia 
pe care o ia construcția europeană, să aibă drept punct de ple- 
care Franța fie să treacă prin diplomaţia franceză sau să depindă 
de opoziţia Franţei față de iniţiativele altor „actori” de pe scena 
internațională. Aceasta nu este însă suficient pentru ca Hexago- 
nul să devină centrul Europei, aşa cum francezii au prea des 
tendinţa să creadă, dar este adevărat că dinamismul gaullist a 
avut un rol important şi chiar dacă a frînat o anumită formă a 
construcţiei europene, a contribuit într-un anume fel la trezirea 
Europei. 

Prima mişcare a „marii politici” gaulliste priveşte rapor- 
turile cu Statele Unite. Pentru de Gaulle, angajamentele pe 
care Franţa şi le-a luat în 1949 (pe care atunci le-a aprobat) nu 
mai corespund situaţiei existente în Europa şi în lume la sfîrşitul 
anilor 50. Amenințarea comunismului se îndepărtează, iar din 
acest moment, nu se mai impune necesitatea de a subordona 
totul protecţiei americane împotriva pericolului nuclear. Acest 
lucru este cu atît mai evident cu cît într-o epocă în care şi ruşii 

deţin mijloacele strategice pentru a riposta unui atac cu armele 
apocaliptice pe care pînă acum doar inamicii lor potenţiali le 
deţineau, a crede că în cazul unui conflict cele două supraputeri 
s-ar putea ataca în mod direct a devenit un fapt iluzoriu. Dintr-o 
dată, Europa apare ca o ţintă ideală a unei eventuale înfruntări 
între Est şi Vest şi este cu totul îndreptăţită să aibă un cuvînt 
de spus în hotărîrile de care depind libertatea şi supraviețuirea 
ei. În tot cazul, în ceea ce priveşte Franţa, nu poate fi vorba ca 
soarta sa să mai depindă multă vreme de hotărîrile luate doar 
de preşedintele Statelor Unite. Nici realismul politic nici etica 
statului național care formează substratul gîndirii gaulliste nu 
îndreptăţesc deci pe guvernanţii francezi să prelungească o 
situaţie pe care au moştenit-o din timpul războiului rece. 

Aplicarea acestor principii va face ca Franța să joace 
timp de vreo zece ani rolul elevului obraznic din „clasa atlantică” 
Ocazia apare în iulie 1958 cînd între Washington şi Londra 
este semnat un acord asupra schimbului de informaţii confiden- 
țiale în domeniul nuclear. În faţa perspectivei unui directorat 
anglo-american, în septembrie, generalul de Gaulle adresează 
generalului Eisenhower o scrisoare în care cere o conducere 
tripartită a NATO (Statele Unite, Anglia şi Franța) care ar presu- 
pune şi elaborarea unei strategii politice şi militare comune, 
controlul colectiv al armelor nucleare ale Alianţei şi împărtă- 
şirea secretelor nucleare. Preşedintele american refuză categoric 
o propunere care se presupune că nu va fi acceptată nici de 
Regatul Unit, nici de ceilalţi parteneri ai Franţei din NATO. 
Fiind prea absorbit de problema algeriană, timp de patru ani 
cît durează conflictul, de Gaulle nu mai insistă asupra acestei 
propuneri. 

În 1962, cînd problema este pusă din nou, Franța își 
rezolvase deja chestiunea algeriană şi se afla în posesia unei 
puteri nucleare embrionare. Într-adevăr, chiar dacă hotărîrea 
de a fabrica o bombă A fusese luată înainte de instaurarea celei 
de a V-a Republici, abia începînd din 1958 se canalizează toate 
eforturile pentru a se crea în Franţa „o forță de şoc” capabilă 
nu numai să rivalizeze de la egal la egal cu cele două suprapu- 

teri, ci să-şi descurajeze orice inamic potențial să se gîndească 
la o eventuală agresiune. Prima bombă atomică explodează la 
Reggane în Sahara, în februarie 1960 şi este urmată de alte 
trei pînă în aprilie 1961. Va trebui totuşi să se aştepte mai mulți 
ani pînă ce arma de distrugere să fie dotată şi cu material auxiliar 
absolut necesar utilizării sale: vreo şaizeci de avioane Miraj 
IV şi submarinul nuclear „Redoutable” lansat la apă în 1967, 
urmate maitîrziu de rachete balistice instalate pe podişul Albion 
şi de bomba H a cărei experimentare are loc în 1968 în atolul 
Mururoa din Pacific. 

Existenţa acestei forţe autonome de distrugere este încă 
destul de recentă, cînd în iulie 1962 preşedintele Kennedy pro- 
pune aliaţilor să europeni „țelul măreț” care i-a fost parţial 
sugerat de Jean Monnet şi care presupune o reformulare 
completă a raporturilor dintre Statele Unite şi Europa Occiden- 
tală. Leader ship-ul Washingtonului va fi înlocuit cupartenert 
ship-ul atlantic sprijinit pe doi „piloni” egali, cu excepţia unui 
singur punct esențial: americanii vor păstra monopolul forței 
nucleare la care vor fi asociate Marea Britanie și foarte tînăra 
„forță de şoc” franceză. După părerea lui Kennedy şi a secreta- 
rului Apărării Robert Mac Namara, în momentul în care Penta» 
gonul ar adopta această doctrină strategică numită a „ripostei 
flexibile” (la un atac al adversarului se va riposta în același 
mod, apoi se va trece la un nivel superior de angajare a forţelor 
pînă la utilizarea în final a armamentului strategic), nu ar mai 
exista decît „un singur deget pe trăgaci” 

La sfîrşitul lui 1962 acest „ţel măreț” va căpăta o formu- 
lare mai concretă prin proiectul „forței multinaționale” acceptat 
de primul ministru britanic Mac Millan în timpul unei între- 
vederi cu Kennedy la Nassau (Bahamas). Nave de război cu 
echipaje binaţionale vor fi echipate cu arme nucleare fumizate 
de americani. Pentru punerea în aplicare a proiectului era necesar 
acordul ambilor parteneri. În același timp, Statele Unite iau 
unilateral hotărîrea de a renunța la producerea rachetelor Skybolt 
care trebuiau să servească la propulsarea armelor atomice en- 
gleze şi propun în schimb să pună la dispoziţia statelor europene 

rachete Polaris cu condiţia ca acestea să fie incluse în NATO, 
iar activitatea lor să depindă de decizia preşedintelui. În confe- 
rința de presă pe care o ţine pe 14 ianuarie 1963, de Gaulle 
respinge această hotărîre, aşa cum, în toamna lui 1963, din 
aceleaşi motive va refuza să semneze tratatul care interzicea 
experiențele nucleare în atmosferă. 

Începînd de acum şi pînă în toamna lui 1968, din momen- 
tul în care principiile gaulliste tulbură obiceiurile şi structurile 
stabilite în perioada Războiului Rece, dorința de independență 
a Franţei se manifestă pe trei niveluri cu rezonanță europeană. 
Primul este de ordin militar şi se concretizează prin continuarea 
programului de înarmare nucleară şi retragerea în iulie 1969 
din organismele NATO despre care generalul de Gaulle crede 
că nu mai corespunde noilor condiţii ale raporturilor internațio- 
nale. Franța rămîne membră a „Alianţei Atlantice” (cu titlu 
„de ultimă precauţie” va spune de Gaulle în „Memoriile” sale), 
dar refuză să menţină integrarea forțelor sale militare într-o 
structură supranațională, ca şi prezența pe teritoriul său a unor 
baze sau trupe americane. Această hotărîre va ridica numeroase 
probleme nu numai Statelor Unite dar şi aliaţilor europeni ai 
Franţei, întrucît ea deschide o breşă în dispozitivul defensiv 
occidental. De aceea reacția diferitelor guverne va fi foarte 
dură. Se va reuşi totuşi găsirea unui modus vivendi în două 
probleme esenţiale: survolarea teritoriului francez de către 
aparatele de război ale aliaţilor (autorizarea va fi dată de acum 
înainte nu pentru un an ci doar pentru 30 de zile) şi staționarea 
forţelor franceze în Germania. Dar caracterul unilateral al deci- 
ziei francezilor va şoca profund pe conducătorii şi opinia publică 
din ţările aliate, începînd cu Germania al căror şef dorise să 
facă din Franţa un partener privilegiat. 

AL doilea nivel este de ordin economic şi financiar iar 
tendinţa de independenţă a Franţei se manifestă aici prin reali- 
zareaunei „filiere franceze” în domeniul îmbogăţirii uraniului 
prin aplicarea unui „Plan-Calcul” pentru producţia de ordina- 
toare după ce în 1963 Statele Unite au refuzat vînzarea unui 
ordinator considerat indispensabil realizării unei forţe de şoc, 

prin piedicile care se ridică începînd din 1963 în calea investito- 
rilor străini susceptibili de a prelua controlul în anumite sectoare 
ale economiei franceze, dar mai ales prin ofensiva îndreptată 
împotriva supremaţiei dolarului. 

În sfirşit, la nivel diplomatic, generalul de Gaulle îşi 
manifestă prin gesturi spectaculoase dorința de a vedea Franța 
recăpătîndu-şi „vocaţia sa mondială” şi refuză menţinerea 
împărțirii Europei în două blocuri care, după părerea preşedin- 
telui celei de a V-a Republici, este rezultatul „împărțelii” pe 
care cele două mari puteri au făcut-o la Yalta. De aici folosirea 
unor formule-—şoc ca cea a „Europei de la Atlantic pînă la Urali”, 
care, fără îndoiala, pentru el nu înseamnă nimic foarte precis, 
dar care reprezintă un mod de refuza statutul impus europenilor 
în 1945 de cei doi stăpîni ai lumii. De aici numeroasele călătorii 
făcute de general în toate părţile lumii unde vrea ca vocea 
Franţei să se facă auzită: America Latină în 1964, Asia de 
Sud-Est cu faimosul discurs de la Phnom-Penh din septembrie 
1966 în care critica cu duritate intervenția amaricană în Vietnam, 
şi nu mai puţin celebra vizită din Canada din iulie 1967, în 
cursul căreia lansează acel patetic „Trăiască Qucbecul liber!” 
care provoacă indignarea guvernului federal canadian, a opiniei 
publice anglofone, dar şi a Statelor Unite şi a Marii Britanii. 
De aici, în sfîrşit, încercarea de a se apropia de țările din Est, 
concretizată de călătoria în URSS din vara lui 1966, ca şi din 
recunoaşterea Chinei populare şi de pledoaria ţinută în unele 
cercuri militare nu neapărat îndreptată numai împotriva even- 
tualului agresor din Estul Europei. Nimic din toate acestea nu 
arată totuşi că generalul de Gaulle ar fi nutrit vreo dorință de a 
răsturna alianțele şi nici de a scoate Franța din Pactul Atlanticu- 
lui de Nord. Din contră, în timpul crizelor grave în care Europa 
ar fi putut fi implicată, el a arătat că Franța poate însemna 
pentru diplomaţia americană un sprijin din cele mai sigure, 
Dar inițiativele sale nu au fost privite cu ochi buni pe cele 
două coaste ale Atlanticului: nici în Statele Unite unde „înţe= 
păturile” diplomaţiei gaulliste îi iritau pe americani cu atît mai 
mult cu cît aceştia se confruntau în acel moment cu războiul 

din Vietnam, una din cele mai grave crize din istoria lor, nici 
nu înțelegeau ca Franța să acapareze supremaţia. 

Pînă la urmă, politica dusă de generalul de Gaulle față 
de Statele Unite nu a avut efecte deosebite asupra Alianţei 
Atlantice. În schimb, atitudinea sa față de construcția europeană 
a avut repercursiuni importante asupra evoluţiei Comunităţii 
şi asupra viitorului acestei, care poate fi interpretat în funcție 
de cum sînt privite:-pe termen scurt sau pe termen lung. 

Pe termen scurt, bilanțul poate părea catastrofal şi este 
adevărat că nu există nimic care să justifice apologia retrospec- 
tivă a unei politici total opusă celei duse de adevărații „părinți 
fondatori” ai Europei (Monnet, Schumann, Spaack, etc.), apolo- 
gie făcută după aproape un sfert de secol de nostalgicii epocii 
gaulliste. Ideea pe care şi-o făcea despre „Europa” fondatorul 
celei de a V-a Republici, era într-adevăr în contradicţie cu tot 
ce au gîndit şi au făcut promotorii Comunităţii celor Şase, pu- 
nînd bazele unei uniuni ce se construia încetul cu încetul cu 
ajutorul instituţiilor supranaționale ce-şi lărgeau progresiv atri- 
buţiile dar mai ales cu ajutorul acţiunilor şi proiectelor comune 
care creau o solidaritate reală. Ideii unei construcţii supranaţio- 
nale, legată de Statele Unite în cadrul NATO, în care să se 
integreze şi Regatul-Unit, ideea aparținînd fondatorilor CEE, 
de Gaulle îşi opunea propria sa concepţie despre o „Europă a 
națiunilor”, fără nici o legătură cu cele două blocuri şi în sînul 
căreia fiecare stat național să-şi păstreze suveranitatea şi identi- 
tatea. Ce ar însemna, declară el în conferința de presă din 15 
mai 1962, o Europă „integrată”, „din clipa din care nu ar mai 
exista Franţa, nu ar mai exista Europa, nu ar mai exista nici o 
politică, din moment ce nu s-ar putea impune cîte una separată 
fiecăreia dintre cele Şase state? Căci, precizează el, Dante, 
Goethe, Chateaubriand (...) n-ar fi putut aduce mari servicii 
Europei dacă ar fi apatrizi și dacă ar fi scris în vreo limbă 
„integrată” ca esperanto sau volapuk.” 

În concluzie, nu o Europă integrată într-un ansamblu 
supranaţional gestionat de „tehnocraţi apatrizi ”, ci o confederație 

a naţiunilor în care fiecare să fie stăpînă pe destinul ei: acesta 
este proiectul pe care preşedintele celei de-a V-a Republici îl 
prezintă celor care susţin o Europă care să se îndrepte spre 
supranaţionalitate, al cărui instrument să fie Comisia de la 
Bruxelles prezidată la începutul anilor 60 de germanul Walter 
Hallstein, iar principiul de bază să fie regula majorităţii în 
voturile date de Consiliul CEE. Pentru a combate energic 
această concepţie despre Europa şi pentru a face să triumfe 
propria sa viziune despre viitor, generalul îşi va convinge parte- 
nerii să se înfiinţeze în 1961 o Comisie însărcinată să pună 
bazele unei Europe politice, comisie prezidată de francezul 
Christian Fouchet. Prezentat în octombrie 1961, „planul 
Fouchet” propune creearea unei „uniuni a statelor” care să aibă 
o politică externă comună, o politică de apărare comună în 
colaborare cu alte naţiuni libere şi o politică culturală comună, 
dar al cărei Consiliu, organ executiv format din şefii de stat 
sau de guvern, să funcţioneze după regula unanimităţii. Altfel 
spus, se proiecta constituirea unei Confederații despre care 
Pierre Gerbet are dreptate să spună că „nu depăşea stadiul unei 
organizaţii internaţionale de tip clasic” 

Se înţelege de ce proiectul nu a avut un ecou deosebitîn 
rîndurile partizanilorunei Europe supranaţionale. După discuţii 
interminabile şi negocieri strînse, „planul Fouchet” pare totuşi 
să fie pe punctul de a reuşi, căci germanii, italienii şi luxembur- 
ghezii acceptă pînă la urmă să se alăture propunerilor franceze; 
Numai că intransigenţa lui Paul—Henry Spaak şi a olandezului 
Joseph Luns pe de o parte şi înverşunarea poziţiei gaulliste pe 
de altă parte, sfîrşesc în ianuarie 1962 prin prezentarea unui 
nou text mai puţin ambițios decît precedentul legat poate şi de 
ofensiva atlantică, începută la cea dată de J.F. Kennedy, care, 
cîteva luni mai tîrziu, are drept consecință eşecul uniunii în 
versiunea prezentată de Charles de Gaulle. Pe 15 mai 1962, 
conferința de presă în care acesta afirmă că „nu există şi nu 
poate exista o altă Europă posibilă decît cea a statelor naţionale, 
bineînțeles, exceptînd miturile, ficțiunile şi parada” şi îi tratează 
cu narcisism pe „apatrizi”, marchează înmormîntarea definitivă 

a proiectului şi duce imediat la retragerea miniştrilor Mişcării 
Republicane Populare din guvern. 

Această îndiîrjire a poziţiei Franței se confirmă în anul 
următor prin refuzul generalului de a admite cererea de aderare 
la Piaţa Comună a Marii Britanii. Aceasta a fost prezentată de 
guvernul britanic pe 2 august 1961, dar pe măsură ce se preci- 
zează acordul dintre Washington şi Londra în legătură cu arma- 
mentul nuclear şi „forța multinațională”, preşedintele francez 
manifestă un tot mai mare scepticism față de convertirea euro- 
peană a britanicilor. Primul ministru Harold MacMillan înceară 
zadamic în cursul întrevederii de la Rambouillet de pe 15 
decembrie 1962, să-l asigure de sentimentele sale comunitare; 
de Gaulle nu se lasă înduplecat. Pentru el este clar că Regatul 
Unit, în realitate ataşat de Pactul Atlantic şi solidar cu Statele 
Unite, nu poate fi decât „calul troian” al americanilor din Comu- 
nitate şi groparul Europei celor Șase. În timpul conferinţei de 
presă din 14 ianuarie 1963 el îşi face publică hotărîrea de a se 
opune candidaturii engleze: demers unilateral ce şochează pro- 
fund pe partenerii Franței din CEE, care îşi dăduseră deja acor- 
dul. Acelaşi lucru se va întîmpla şi în 1967 cînd primul ministru 
laburist Harold Wilson, determinat de secretarul Afacerilor 
Externe George Brown, va relua discuţiile. Din nou, şi din 
aceleaşi motive, candidatura britanicilor va fi respinsă de gene- 
ralul de Gaulle care se opunea partenerilor săi europeni profund 
nemulțumiți de situație. 

Această criză mocnită dintre Franţa gaullistă şi partenerii 
săi din CEE se va transforma în 1965 într-un conflict deschis. 
La originea acestuia se află pe de o parte dificultăţile care apar 
în comunitate în problema finanțării politicii agricole comune 
pe care Franţa o consideră fundamentală, dar care este privită 
cu rețineri de celelalte state membre, iar pe de altă parte noul 
atac al partizanilor integrării. Aceştia susţin eforturile făcute 
de Walter Hallstein pentru a conferi Comisiei un adevărat rol 
politic şi pentru aplicarea integrală a articolelor tratatului de 
la Roma care dă putere de decizie Consiliului de Miniştri care 
funcţionează după regula majorităţii. În faţa acestor iniţiative 

pe care le consideră drept o ameninţare directă îndreptată împo- 
triva concepţiei sale despre Europa, generalul de Gaulle va da 
dezbaterii o întorsătură dramatică. Pe 1 iulie 1956, Consiliul 
de Miniştri francez constată eşecul negocierilor în curs şi hotă= 
răşte să-şi retragă reprezentantul permanent din Comunitate, 
Este vorba de aşa zisa „politică a scaunului gol”, care va dura 
şase luni şi atrage după sine o blocare completă a CEE (Cemue 
nitatea Economică Europeană) şi amenințarea cu distrugerea 
acesteia. 

Pînă la urmă generalul va avea cîştig de cauză pe toată 
linia. În ianuarie 1966 Franţa îşi reia locul în Comisia de la 
Bruxelles după ce a obținut tot ce a cerut în ce priveşte finanța= 
rea politicii agricole comune cît şi a procedurii de decizie. 
„Compromisul de la Luxemburg” stipulează într-adevăr că 
regula votării în unanimitate este necesară din momentul în 
care un stat consideră că interesele sale prioritare sînt în joc, 
Altfel spus, fiecare ţară are un drept de veto, ceea ce nu este 
deloc în spiritul textului semnat la Roma în 1957. Drumul spre 
supranaţionalitate este deci barat pentru multă vreme. Legătura 
stabilită de fondatorii Europei celor Şase între integrarea econo- 
Mică şi viitorul uniunii politice supranaționale este întreruptă 
în favoarea viziunii gaulliste despre o „Europă a statelor naţio- 
nale” a cărei conducere o va avea Franța. 

Fără îndoială, dacă este vorba să se facă o apreciere 
asupra politicii „europene” a generalului de Gaulle, şi aici inter- 
vine rectificarea pe termen mediu şi lung, era puţin cam devreme 
pentru ca marele ţel.al uniunii politice supranaţionale cu inclu- 
derea Regatului Unit, conceput de Monnet, Schuman, Spaak, 
Luns, etc., să poată fi concretizat fără să existe riscul destul de 
mare a unei „diluări” a Comunităţii într-un vastansamblu atlantic 
dominat de Statele Unite. În acest sens, procesul de frânare 
dirijat de preşedintele francez în numele principiilor de filosofie 
politică care aparțineau secolului al XIX-lea, dar care, trebuie 
s-o recunoaştem ţineau şi de o viziune realistă a situaţiei inter- 
naționale de moment, a constituit un mare bine sau un rău 
ceva mai mic. De aici, pînă la a-l transforma pe generalul de 

Gaulle într-un fel de vizionar al Europei în avans cu o generaţie 
faţă de contemporanii săi, aşa cum l-au văzut susținătorii săi 
cu ocazia comemorării a o sută de ani de la naştere este un pas 
destul de greu de făcut. Este într-adevăr greu de presupus care 
ar fi putut fi în mod concret — în cazul în care planul Fouchet 
ar fi fost adoptat, iar „uniunea statelor” ar fi luat naştere la 
începutul anilor 60 — destinul politicii externe comune a Europei 
celor Şase în momentul repunerii în discuţie a leadership-ului 
american şi a retragerii Franţei din NATO. Dacă unii europeni 
au fost cu un sfert sau o jumătate de secol înaintea contempora- 
nilor lor, aceştia trebuie căutați fără îndoială în rîndurile apără- 
torilor principiului supranaţional şi nu printre susţinătorii 
„Europei statelor naţionale”. Şi totuşi, oricât de negativă ar părea 
acțiunea celor din urmă, ea a avut meritul de a crea o pavăză şi 
de a stabili nişte principii care au împiedicat o deviere prea 
accentuată a Europei de Vest spre ideea atlantică ceea ce ar fi 
riscat serios să distrugă nu cum credea de Gaulle identitatea 
statelor naţionale, ci fragila identitate a polului comunitar. 
Douăzeci de ani după dispariţia şefului Franţei libere, într-o 
Europă puternică din punct de vedere economic faţă în faţă cu 
două supraputeri a căror greutate s-a micşorat vizibil şi într-o 
lume în care conflictele Războiului Rece încep să dispară, evo- 
luţia Europei către supranaţionalitate nu mai prezintă aceleaşi 
pericole ca în perioada imediat următoare crizei din Cuba. 
Mai rămîne de evocat doar un singur aspect din acest 
tablou al Europei gaulliste, care este legătura strînsă pe care 
generalul îşi dă silința să o stabilească cu Germania şi pe care 
o realizează, chiar dacă realizarea scopurilor sale politice nu 
vor aduce beneficii imediate. Şi aici trebuie apreciată pe termen 
mediu sau lung această prietenie pe care generalul o leagă cu 
omologul său de dincolo de Rhin, KonradAdenauer: imaginea 
celor doi oameni de stat în naosul catedralei din Reims din 
iulie 1962, cînd cancelarul face o călătorie în Franţa, semnarea 
tratatului franco-german din ianuarie 1963, care stabileşte întîl- 
niri periodice între şefii de stat şi guvernele celor două ţări, 
înfiinţarea în iulie a aceluiaşi an a Oficiului franco-german 

pentru tineret, etc. De Gaulle considera această mînă întinsă 
de Germania, care crea axa Paris-Bonn, drept cheia de boltă a 
proiectului său european. Ori şi în acest domeniu situaţia nu 
era suficient de „coaptă” pentru ca RFG să accepte să dea deo- 
parte protecţia americană în schimbul unei ipoteci pe apărarea 
europeană în care Franța, putere nucleară încă nesigură, ar avea 
asupra sa suficientă influență pentru a-şi impune părerile şi 
prea puţină greutate în fața URSS pentru a oferi o garanţie 
sigură. 

La care trebuie să adăugăm că, în ciuda faptului că bătrî- 
nul cancelar, care de altfel va trebui să se retragă la sfîrşitul lui 
1963, avea o incontestabilă simpatie pentru omologul său fran- 
cez, acest sentiment este departe de a fi împărtăşit de clasa 
politică vest germană. Odată Adenauer plecat, succesorul său 
Ludwig Erhard care nu prea era interesat de problemele interna- 
ționale, a lăsat răspunderea pe umerii ministrului Afacerilor 
Externe, Gerhard Schrâder, pentru care generalul nutrea o pro- 
fundă antipatie şi care va fi preocupat să se opună iniţiativelor 
franceze din diferite domenii cum ar fi un acord cu Franţa în 
legătură cu sistemul televiziunii în culori, Forța multinațională 
Şi atitudinea adoptată faţă de intervenţia americană în Vietnam. 

La scara întregii sale guvernări care se încheie în 1969, 
dar care începînd din toamna.precedentă pare că trebuie să se 
îndrepte spre o îndulcire a relaţiilor cu Washingtonul din cauza 
problemelor economice şi financiare provocate de evenimen- 
tele din 1968, generalul de Gaulle a acumulat doar eşecuri în 
politica sa de apropiere față de Germania. Totuşi şi în acest 
domeniu lucrurile trebuie judecate pe termen lung. Căci este 
incontestabil rolul pe care l-a avut personal în reconcilierea 
celor doi duşmani şi în stabilirea între cele două țări a unor 
proceduri permanente, ceea ce va constitui pentru viitor un 
capitol important al construcției europene. Probabil că era din 
nou prea devreme pentru ca axa Paris — Bonn să poată servi 
drept forță motrice pentru procesul de integrare, ținînd cont de 
intransigenţa celor doi parteneri.în numeroase probleme şi de 
urmările încă dureroase ale Războiului Rece. Va trebui ca men- 

talităţile să se schimbe, mai ales în Franța, iar „destinderea” să 
ofere un cadru propice acţiunilor lor comune. Meritul politic 
al generalului în realităţile cu Germania, merit imens de altfel, 
este acela de a fi pregătit terenul şi de a fi văzut clar, într-o 
perspectivă desigur diferită de cea a lui Schuman şi Monnet, 
că Europa, oricare ar fi modul în care ar fi construită, nu ar 
putea exista fără prietenia franco-germană. 


De la Europa celor Şase, 
la Europa celor Nouă 


Relaxarea relaţiilor internaționale, începută imediat după 
criza din Cuba devine evidentă începînd din anii 1965-1966 
iar de la sfîrşitul deceniului se trasnformă într-un adevărat proces 
de destindere care va atinge apogeul în 1972-1973. În primul 
rînd este interesant de urmărit relațiile dintre cele două suprapu- 
teri care nu încetează să se înfrunte pe teren ideologic şi să 
întreţină interminabile conflicte „periferice” (Vietnam, Orientul 
Apropiat), în timp ce destinderea are efecte directe asupra evo- 
luţiei Europei şi asupra atmosferei care domneşte aici în această 
perioadă ce coincide cu apogeul dezvoltării. Prosperitatea, 
dorința febrilă de a consuma, îndepărtarea pericolului unui răz- 
boi îi fac pe europeni să depună eforturi pentru a crea un cadru 
mai larg activităților lor — acesta este scopul negocierilor care 
vor duce în 1972 la intrarea în Piaţa Comună a trei noi state — să 
normalizeze relaţiile lor cu estul european, aşa cum va face 
Willy Brandt între 1970 şi 1972, sau pur şi simplu să se bucure 
de o bună stare care pare să crească la nesfirşit şi a cărei legiti- 
mitate este contestată doar de o mică minoritate. 

Lărgirea Pieței Comune prin aderarea Marii Britanii, a 
Irlandei şi Danemarcei, hotărîtă la Întrunirea la nivel înalt de 
la Haga din decembrie 1969, este rezultatul unui proces care a 
început cu cîteva luni mai devreme, în urma demisiei generalu- 
lui de Gaulle, după referendumul din 27 aprilie. Ales pe 1Siunic, 

în funcția supremă, Georges Pompidou nu este nici el un parti- 
zan al Europei supranaționale. Numai că în timp ce fondatorul 
celei de a V-a Republici vedea în Europa o simplă posibilitate 
Şi mai ales o modalitate de afirmare a politicii franceze, fostul 
său prim ministru crede cu tărie în necesitatea construcției euro- 
pene şi îşi dă seama că întărirea legăturilor dintre statele mem- 
bre este legată paradoxal de lărgirea Comunităţii şi în tot cazul 
de aderarea Marii Britanii. 

De altfel, el este obligat să adopte această cale şi de 
angajamentele luate în timpul campaniei electorale preziden- 
țiale, pentru a nu părea că rămîne în urma concurentului său, 
democrat-creştinul Alain Poher, fost colaborator al lui Robert 
Schuman, el însuşi „european” convins. Alegerea lui Jacques 
Chaban-Delmas ca prim ministru şi a lui Maurice Schuman 
ca ministru al Afacerilor Externe, amîndoi gaullişti dar adepţi 
ai extinderii, intrarea în guvern a patru membri ai Comitetului 
de acţiune al lui Jean Monnet (Valery Giscard d'Estaign, Rene 
Pleven, Jacques Duhamel, Joseph Fontanct) cu confirmat 
imediat dorinţa de deschidere a noului preşedinte. Încă din 10 
iulie 1969, acesta declară în prima sa conferință de presă: Nu 
avem obiecţii de principiu la eventuala aderare la Comunitate 
a Marii Britanii sau a oricărei alte țări şi sugerează ca reuniuni 
ai şefilor de stat şi de guvern să discute problemele ridicate de 
cererile de adeziune a Regatului Unit, a Irlandei, a Norvegiei 
şi a Danemarcei. 

Venirea la putere a lui Willy Brandt, alespe 21 octombrie 
cancelar al RFG, în fruntea unui cabinet de coaliție socialist— 
liberală, constituie un alt element favorabil relansării construc- 
ției europene. Absorbit de „politica sa din est”, liderul social- 
democrat resimte şi mai profund necesitatea de a întări poziția 
țării sale în vest şi deci să stimuleze progresul construcției 
curopene. De acum înainte, Parisul şi Bonnul vor acționa deci 
pe aceeaşi lungime de undă şi această comunitate de păreri nu 
poate decît să grăbească procesul de lărgire al Comunităţii care 
va duce la convocarea Conferinţei de la Haga din decembrie. 
Aici se încheie, fără dificultăți prea mari, acordul asupra celor 


288 SERGE BERSTEIN, PIERRE MILZA 


trei principii ale „desăvîrşirii” Pieței Comune pînă pe 1 ianuarie 
1970 (prin adoptarea regulamentului definitiv asupra agricul- 
turii) ale „adîncirii” Comunităţii şi ale „lărgirii” sale, cu condiţia 
ca țările candidate să accepte tratatele şi scopurile lor politice. 
Acesta este foarte bine primit de opinia publică din cele şase 
state ale CEE, ca şi de țările candidate. 

Negocierile începute din iulie 1970 cu aceştia din urmă 
se vor termina cu semnarea tratatelor de aderare, la Bruxelles, 
pe 22 ianuarie 1972. Cele patru țări candidate acceptă tratatele 
ce instituie Comunitățile şi legislația adoptată în virtutea acestor 
instrumente diplomatice. Este prevăzută o perioadă de cinci 
ani pentru a realiza modificările necesare. În Marea Britanie 
ratificarea este obținută cu o mare majoritate căci aici nu depinde 
decît de un vot al Camerei Comunelor, iar în celelalte trei țări 
ea este aprobată în urma unui referendum: 73% din alegători 
şi 83% de voturi pentru, în Irlanda 89,4% de voturi exprimate 
din care 56,7% spun „da”, în Danemarca, 68% de voturi pentru, 
în Franţa dar cu un absenteism de 40% şi cu 7% de buletine 
albe sau nule. Cît despre Norvegia, coaliția de extremă dreapta, 
o parte a stîngii ostile unei Europe „a marelui capital” şi mediile 
tradiţionaliste şi naţionaliste, vor respinge contra oricărei 
aşteptări intrarea în CEE, cu aproape 54% de voturi împotrivă, 

Pe 11 ianuarie 1972, Comunitatea celor Şase se transfore 
mă deci în mod oficial în „Europa celor Nouă”. Nu mai este 
vorba de „Mica Europă” luată odinioară în derîdere de susțină+ 
torii unei vaste zone a liberului schimb, ci de un ansamblu de 
primă mărime, avînd o populaţie mai numeroasă decît cea a 
Statelor Unite şi a URSS, care asigură o treime din schimburile 
comerciale mondiale și dispunînd de a doua putere industrială 
din lume. Desigur, în termeni geopolitici, CEE nu constituie 
care şi le asigură peplan internaţional unitatea sa politică, adope 
tarea unei monede unice şi crearea unei apărări proprii. Summit 
ul celor Nouă care se ţine la Paris în octombrie 1972 formulează 
ambiţii mari în aceste direcţii. Se fixează 1980 drept termen 
limită pentru realizarea „uniunii economice şi monetare” şi se 

proiectează este adevărat, foarte vag, crearea „uniunii euro- 
pene”, înainte de sfîrşitul deceniului. Două obiective pe care 
declanşarea crizei mondiale din 1974 le va amîna pentru un 
viitor nedeterminat. 


„Politica din Est” a cancelarului 
Willy Brandt 


Lărgirea Comunităţii Europene cu încă trei state din 
Europa de Nord este contemporană cu o serie de acorduri politice 
negociate de cancelarul vest-german Willy Brandt cu diferite 
țări din Europa de Est. Această „Ostpolitik” care rămîne legată 
de numele fostului primaral Berlinului, nu este totuşi rezultatul 
unei convertiri bruşte a socialiștilor germani la ideea unei apro- 
pieri de RDG şi de alte ţări socialiste. Din 1966, în RFG se 
înmulțesc semnele unei atitudini mai tolerante, guvernul de la 
Bonn abandonînd încet „doctrina Hallstein” (care presupunea 
ruperea oricăror relații diplomatice cu statele ce recunoșteau 
RDG), iar cancelarul Erhard însuşi propune în 1966 țărilor din 
Estul Europei un fel de pact de neagresiune. În 1967, se restabi- 
lesc astfel relaţiile cu România şi Iugoslavia. Cu toate acestea, 
pînă în 1969 această „politică a paşilor mici” se loveşte de 
reticenţele creştin-democraţilor (Uniunea Creştin Democrată) 
şi de ostilitatea conducătorilor sovietici şi est-germani, foarte 
preocupaţi de riscul unei contaminări ideologice care în con- 
cepţia lor ar presupune o „dezgheţare” a relaţiilor cu Bonnul. 
Hotărîrea de a pune capătprin intervenţie militară „Primăverii 
de la Praga” în august 1968 este în mare măsură rezultatul 
acestor temeri. 

Anul 1969 marchează o schimbare vizibilă de atitudine 
în cele două tabere, consecință a atmosferei de destindere ce 
caracterizează relaţiile dintre cele două mari puteri. Din partea 
americană există cu siguranță o conştientizare a riscului pe 
care îl prezintă deschiderea față de Est fiind aici vorba de coe- 

ziunca taberei occidentale, dar americanii sînt mulțumiți să-şi 
mai uşureze povara europeană într-un moment în care se acu- 
mulează dificultăţile din Asia de Sud-Est. Pentru ruşi, perspec- 
tiva reglementării chestiunii germane se înscrie într-o strategie 
globală de recunoaştere a faptului împlinit de după război, care 
va duce la acordurile de la Helsinki, din 1975, şi care merită 
osteneala de a accepta riscul unei slăbiri a coeziunii blocului 
de est. La Washington ca şi la Moscova se va da deci undă 
verde'conducătorilor celor două state germane. Instalarea lui 
Willy Brandt la Cancelaria vest-germană, retragerea bătrînului 
Walter Ulbricht în RDG, cea a generalului de Gaulle în Franţa, 
care ar fi putut să interpreteze negativ apropierea dintre Bonn 
şi Pankow, nu fac decît să grăbească evenimentele. 

Willy Brandt este cel care dă semnalul schimbării de 
atitudine calificînd drept „iluzorii” speranțele de reunificare 
ale germanilor şi propunînd să se înceapă negocierile cu RDG, 
în timp ce pentru conducătorii creştin-democrați din Germania 
de Est nu avea nici un fel de legitimitate internaţională. Se 
încep imediat discuţii între RFG de o parte, Uniunea Sovietică, 
Polonia şi RDG de cealaltă parte, cancelarul vest—german dînd 
cu abilitate prioritate negocierilor cu URSS, căci este clar că 
aceasta reprezintă cheia rezolvării tuturor problemelor. 

Astfel, un prin tratat este semnat la Moscova pe 12 august 
1970. Acesta le obligă pe cele două semnatare — RFG şi URSS 
—să excludă orice recurgere la forță şi să „respecte fără restricţii 
integritatea teritorială tuturor statelor din Europa cu frontierele 
lor actuale” ceea ce include implicit linia Oder/ Neisse şi fron- 
tiera dintre cele două Germanii. Al doilea tratat încheiat pe 7 
decembrie la Varşovia între RFG şi Polonia, reia angajamentele 
precedente şi prevede aprobarea emigrării polonezilor de ori- 
gine germană. Cu ocazia semnării tratatului, cancelarul Brandt 
se duce în Polonia şi se reculege în genunchi în fața monumen- 
tului care comemorează răscoala ghetoului din Varşovia. Mai 
dificilă este negocierea cu Cehoslovacia pentru rezolvarea 
contenciosului rezultat din acordurile de la Miinchen: semnarea 
acordului cu Praga nu se va face decît în 1973. 

Pe 3 septembrie 1971, în urma unei negocieri lungi şi 
dificile, este parafat şi acordul cvadripartit asupra Berlinului, 
ultimul măr al discordiei dintre cele două Germanii şi miza 
principală a războiului rece din Europa de după terminarea 
conflictului mondial. În schimbul promisiunii făcute de sovietici 
de a nu împiedica circulația între sectoarele occidentale ale 
oraşului şi RFG, cele trei puteri recunosc faptul că Berlinul de 
Vest nu este „o parte constitutivă a Republicii germane”. Bun- 
destagul nu va mai putea să-şi stabilească sediul aici aşa cum 
făcuse înainte. 

În sfîrşit, pe 21 decembrie 1972, reprezentanții RFG şi 
RDG semnează „Tratatul fundamental” prin care cele două 
Germanii se recunosc reciproc ca state egale şi suverane în 
drepturi. Nefiind totuşi „străine” unul față de celălalt, ele fac 
schimb nu de ambasadori, ci de reprezentanți permanenți. Con- 
siderîndu-se ca fiind o emanaţie a Cartei Naţiunilor Unite, trata- 
tul stipulează că RFG şi RDG îşi vor rezolva neînțelegerile exclu- 
siv pe cale diplomatică şi că se vorabține să recurgă la amenințări 
sau la folosirea forței. Cele două state garantează din nou invio- 
labilitatea, în prezent şi în viitor, a frontierei dintre ele şi se 
angajează „să-şi respecte fără rezerve integritatea teritorială” 

Willy Brandt a întîmpinat unele greutăți în acceptarea 
acestor diferite instrumente diplomatice de către o parte a opi- 
niei publice vest-germane. În Bundestag, ratificarea la limită, 
aşa încît, pentru a asigura o majoritate confortabilă tratatului 
fundamental, cancelarul a trebuit să recurgă la alegeri anticipate 
care au adus un succes de necontestat coaliției guvernamentale. 
Realismul învinge nostalgia poporului german care îşi dă girul 
unei politici curajoase, deşi în acel moment unora li se părea 
că aceasta vinde ieftin drepturile legitime ale Republicii Fede- 
rale şi renunță la nişte principii sacre în schimbul unei destinderi 
avantajoase pentru comerţ. Acesta este prețul pe care trebuie 
să-l plătească Germania pentru a înceta să mai fie „un pitic 
politic” şi pentru a avea în sfîrşit pe scena internaţională rolul 
politic pe care îl merita. La douăzeci de ani după semnarea 
Tratatului fundamental care părea să pecetluiască pentru tot- 

deauna existența celor două Germanii, Istoria i-a dat dreptate 
fostului primar al Berlinului. 


Anul 1968 şi urmările sale în Europa de Vest 


În momentul în care destinderea internaţională şi avîntul 
dezvoltării economice deschide calea „Ostpolitik” şi către întă- 
rirea unei Comunităţi Economice lărgite care aduc un suflu nou 
Europei de Vest, aceasta se trezeşte confruntată cu o criză inter- 
nă al cărei punct culminant se situează în primăvara lui 1968, 
cu epicentrul în Franța epocii gaulliste muribunde, dar al cărei 
cîmp de manifestare este mult mai vast. Criza, fără consecințe 
de ordin politic şi care, exceptînd Franţa pe o perioadă scurtă 
a afectat în mică măsură viaţa internă a statelor, va avea urmări 
serioase (la care vom reveni în ultimul capitol al cărții) în ceea 
ce priveşte schimbarea moravurilor, a mentalităților şi a culturii. 

Europa Occidentală nu este decît unul din terenurile pe 
care se dezvoltă ampla mişcare de contestare a capitalismului 
tehnocratic şi a „societăţii de consum” întrupate de modelul 
american, el însuşi lovit de o gravă criză de coeziune internă 
provocată de războiul din Vietnam. Mai precis, apărută din 
reacția împotriva acestui conflict care pune faţă în față națiunea 
cea mai bogată şi mai puternică de pe glob şi un popor sărac 
aflat în luptă cu sechelele „imperialismului”, această contestare 
a ordinii mondiale de după război şi a principiilor sale economice 
s-a extins mai întîi în America, trecînd de la universitățile 
californiene la cele de pe Coasta de Est şi găsindu-şi susținăto- 
rul principal în marea majoritate a tineretului. Ea a cuprins și 
alte părți ale lumii după ce a mocnit mult timp în sînul unicilor 
grupări revoluţionare sau al comunităţilor marginale, țîşnind 
la lumina zilei în cele patru puncte cardinale ale planetei. Anul 
1968 este anul acestei vîlvătăi care atinge aproape simultan 
Europa, Japonia şi unele state ale Americii Latine, în special 
Mexicul, martorul unor grave incidente ce au loc cu ocazia 
deschiderii Jocurilor Olimpice de vară. 

Împreună cu Statele Unite, Europa de Vest constituie 
terenul propice pentru acest val contestatar, prosperitatea şi 
libertatea părînd să fie fireşti pentru o generaţie care nu a cunos- 
cut nici lipsurile războiului nici apăsarea morală a ocupaţiei, 
nici chiar atmosfera de nesiguranță a Războiului Rece. O gene- 
rație a cărei sete de absolut care caracterizează prima tinerețe 
se concretizează în alte forme de mobilizare şi de angajare 
decît cele ale generaţiilor anterioare. Duşmanii săi de moarte 
sînt capitalismul, imperialismul, tehncoraţia, înstrăinarea pro- 
vocată de societatea „unidimensională” pe care le condamnă 
maeştrii săi spirituali — Marcuse, Adorno, Wilhelm Reich, etc 
— şi bineînțeles democraţia liberală şi regimul parlamentar cu 
acelaşi entuziasm care animase generaţia anilor treizeci. 

Cronologia mişcării, dimensiunile sale, forma pe care o 
ia şi importanța consecinţelor diferă mult de la o ţară la alta. 
În Anglia manifestările studenţeşti împotriva războiului din 
Vietnam care iau amploare în primăvara anului 1968 (mai ales 
pe 17 martie în fața Ambasadei americane la Londra), apoi 
campania antirasistă, care în mediile de extremă dreapta este 
urmată de discursurile deputatului Enoch Powel şi de violențele 
rasiale ale docherilor, ale hamalilor din Halele de la Smithfield 
şi ale primelorbande de skinheads, nu reprezintă decît aspectele 
care ies la suprafață ale unei mişcări mai profunde care începuse 
să se manifeste din anii 50 şi care pune în discuţie problema 
valorilorexistente şi a conformismului moştenit de o bună parte 
a tineretului britanic de la epoca victoriană. Înrudirea culturală 
şi lingvistică, face ca aici, ca şi în Statele Unite, contestarea să 
folosească mai devreme decît pe continent mijloace ca muzica 
„pop” (dovadă este succesul Beatles-ilor), rockul sau cultura 
hippy. În schimb este influențată mai puţin de marxism care în 
Marea Britanie joacă un rol secundar şi nu se transformă nici 
într-o adevărată mişcare revoluţionară, nici nu ajunge să cola- 
boreze cu sindicatele. 

În RFG în schimb, mişcarea contestatară capătă de la 
bun început un puternic caracter politic. Antiamericanismul şi 
războiul din Vietnam îşi au rolul lor, ca şi în alte părți, dar aici, 

elementul hotărîtor a fost, se pare, respingerea parlamentaris- 
mului provocată de constituirea, la sfîrşitul lui 1966, „marii 
coaliţii” dintre creştin-democraţi şi social-democraţi. Din acest 
moment în Germania a început să se dezvolte o adevărată „ne- 
buloasă” de mişcări şi de mici grupări care formează „Opoziția 
extra-parlamentară” (APO) şi din rîndurile căreia, conducătorii 
primesc sprijinul direct sau indirect al unor intelectuali ca 
romancierul Gunther Grass sau filosoful Karl Jaspers, autor al 
unei lucrări intitulate „Wohin treibt die Bundesrepublik?” (În- 
cotro se îndreaptă Republica Federală?), în care afirmă că biro- 
craţiile de partid se constituie în oligarhii ce vor impune RFG- 
ului o nouă dicatură. 

În cursul anului 1967, mişcarea ia amploare în rîndurile 
studenților sprijiniți de o organizație dizidentă de stînga aparţi- 
nînd SPD-ului (Partidul Socialist German), Federaţia Studenţi- 
lor Socialişti Germani (SDS), care reuneşte ceva mai puţin de 
3.000 de militanți şi se manifestă în trei puncte deosebit de 
active: Universitatea din Frankfurt unde predau cîteva dintre 
personalitățile sociologiei de stînga (M. Horkheimer, T.W. 
Adorno, J]. Habermas), cea din Gâttingen, dar mai ales Univer- 
sitatea autonomă din Berlin. Într-adevăr, partea occidentală.a 
fostei capitale germane este adevăratul epicentru al mişcării 
contestatare, din cauza statutului deosebit al oraşului, a împăr- 
țirii sale materializată de existenţa Zidului, a unui conflict între 
generații mai puternic decît oriunde datorat îmbătrînirii 
populaţiei berlineze şi afluxului de studenți străini, unii veniţi 
din R.F.G. pentru a scăpa de serviciul militar, alții veniți din 
R.D.G. Aceştia din urmă reprezintă la mijlocul anilor 60 aproxi- 
mativ 5% din efectivul total, dar sînt studenți puternic influen- 
țați politic care au trăit o dublă decepţie: cea a comunismului 
în prima parte a tinereţii şi cea a capitalismului în momentul 
sosirii în Berlinul de Vest. De aceea, respingând orice confor- 
mism ideologic aceştia sînt în căutarea unui socialism „uman” 
şi profund anarhist care îşi pune amprenta pe mişcarea studen- 
ţească în ansamblul ei. În această regiune cu o puternică tradiție 
protestantă mai apare şi o pasiune pentru absolut care explică 
devierile ulterioare ale ideologiei germane de stînga. 

Acţiunea Federaţiei Studenţilor Socialişti Germani şi al 
altor mici grupări de stînga se desfăşoară pînă în primăvara lui 
1968 în trei direcţii. Mai întîi cea a revendicărilor pur universi- 
tare: se condamnă în bloc şi în mod nesistematic malthusianis- 
mul instituţiei de învățămînt (în RFG doar 390.000 de studenți 
în 1968, la o populaţie de 60 de milioane de locuitori, în timp 
ce în Franţa sînt 450.000 la o populație mai mică), lipsa de 
credite, lipsa de instalaţii de laborator şi de cadre, predominanța 
mediilor economice asupra învăţămîntului superior, metodele 
pedagogice învechite, etc., şi se înmulțesc intervențiile în stil 
american (sit in, go in...). În a doua etapă se trece de la critica 
universitară la punerea sub acuzare a sistemului social bazat 
pe consum şi pe autoritate. Reprezentanţi ai aspirațiilor unei 
întregi generaţii pentru care „miracolul economic” nu mai este 
suficient şi care refuză să accepte orice piedică pusă în calea 
libertăţii sale, cei mai hotărîți dintre contestatari, majoritatea 
copii răsfăţaţi ai ordinii existente, care s-au rupt de mediul lor 
şi de morala acestuia, împing provocarea dincolo de revendică- 
rile cu caracter dominant politic. Ei se vor organiza în acele 
grupuri de emancipare care vor să se constituie în însuşi sînul 
„societăţii represive” în comunităţi marginale ce vor lua numele 
de „Kommune 1”, apoi „Kommune II”, ai căror principali ani- 
matori sînt Fritz Teufel şi Rainer Langhans. Această atitudine 
de ruptură şi de marginalizare îi va conduce pe unii dintre ei la 
acțiuni directe şi la terorism (Andreas Baader i-a fabricat 
„Kommunei 1” primele sale arme), iar pe alţii îi va face să se 
manifeste printr-un comportament social complet diferit, uneori 
trecător: mişcarea „alternativă”, revolta „verde”, feminismul 
miltant au luat naştere din această mare efervescenţă berlineză 
de la sfîrşitul anilor 60. 

A treia direcţie este aceea a acţiunii politice militante 
de inspiraţie revoluţionară. Aceasta este îndreptată atît împo- 
triva Americii „imperialiste”, împotriva dictaturilor reacționare 
din Lumea a Treia (în primăvara lui 1967, în ajunul vizitei 
Șahului în RFG, Federaţia Studenţilor Socialişti Germani lan- 
sează o campanie violentă împotriva suveranului iranian, cît 


296 SERGE BERSTEIN, PIERRE MILZA 


şi împotriva guvernului vest-german acuzat că este devotat 
Washingtonului şi că intenţionează să instaureze o dictatură 
anunţată de „legile în regim de urgenţă” aflate în discuţia parla- 
mentului la începutul lui 1968. Nici Federaţia Studenţilor So- 
cialişti Germani şi nici micile grupuri troțkiste, maoiste şi anar- 
histe care o urmează sau îi preced în acţiunile sale, nu au un 
proiect politic bine precizat, ci doar o imensă dorință de trans- 
formare a societății pe care presa Springer o consideră legată 
de subversiunea comunistă. De altfel, din „ură față de comu- 
nism”, pe 11 aprilie 1968, J. Bachmann trage în Berlinul de 
Vest asupra lui Rudi Dutschke lider al Federaţiei Studenţilor 
Socialişti Germani rănindu-l grav pe şeful student şi declanşînd 
imediat în toată Germania, mai ales la Dusseldorf, Kâln, 
Frankfurt, Baden-Baden, Heidelberg, Mannheim, Freiburg, 
Essen, Berlin şi Miinchen, manifestații violente, reprimate cu 
duritate de poliţie (Peter Brandt, fiul ministrului Afacerilor 
Externe şi viitor cancelar al Republicii Federale face parte 
dintre cei 180 de studenţi arestaţi la Berlin). După ce la sfîrşitul 
lui mai 1968 legile în regim de urgență au fost votate, mişcarea 
se potoleşte repede. Federaţia Studenţilor Socialişti Germani 
îşi repliază forțele în universităţi, dar în martie 1970 se dizolvă 
fără să fi reuşit să „mobilizeze masele” Printre contestatarii 
primăverii fierbinți de la Berlin vor fi numeroşi cei care vor 
abandona orice acţiune politică sau se vor angaja mai tîrziu în 
mişcarea alternativă, alții vor face carieră în Partidul Socialist 
German, iar unii mai puțin numeroşi se vor alătura micilor 
grupări troțkiste sau maoiste. În sfîrşit, cîțiva dintre cei mai 
hotărîți sau mai disperaţi vor deveni copii pierduţi ai revoluţiei, 
membri ai „bandei Baader”, apoi ai „Fracţiunii Armatei Roşii” 

În Franţa, unde mișcarea sfirşeşte cu evenimente politice 
avînd consecinţe din cele mai grave, într-o primă fază ea pare 
a fi strîns legată de cea din Germania. Daniel Cohn-Bendit, 
unul dintre primii „furioşi” din Nanterre, considerat de opinia 
intelectuală în timpul zilelor fierbinţi din mai-iunie 1968 drept 
simbolul însuși al „mascaradei” stîngiste, soseşte direct de la 
universitatea din Frankfurt, ceea ce nu înseamnă neapărat că a 

existat vreun „complot” uneltit dincolo de Rhin pentru a desta- 
biliza republica gaullistă. Pur şi simplu, mişcarea germană ante- 
rioară celei franceze îşi exercită influenţa într-un context marcat 
de aceleaşi aspirații (mai multă libertate, mai multă dreptate 
socială), aceleaşi revendicări universitare (amfiteatre suprave- 
gheate, profesori puţini, comportamentul distant al acestora, 
nesiguranța perspectivelor de viitor) şi de o repunere identică 
în discuţie a ordinii sociale şi politice naționale şi internaționale. 

Diferenţa majoră dintre Franţa şi celelalte țări ale Europei 
de Vest constă în extinderea mișcării dincolo de mediile univer- 
sitare unde a izbucnit. Avînd drept punct de plecare noua univer- 
sitate din Nanterre, unde începe pe 22 martie 1968, aceasta 
cuprinde Sorbona în mai, apoi cea mai mare parte a universităţi- 
lor din provincie. Mişcarea nu a apărut din senin. Ca şi în 
Germania și Italia, încă de la sfîrşitul lui 1966, „comitetele 
Vietnam” au servit drept suport unei atitudini de contestatare 
globală a societăţii capitaliste, diferită de cea a susținătorilor 
unui ortodoxism comunist atacat tot atît de evident. Ca şi în 
Germania aceasta este îndreptată împotriva statului şi instituţii- 
lor care într-un perfect consens par să împiedice orice modifi- 
care structurală importantă. Dar diferența față de celelalte țări 
apare în momentul în care efectele negative ale dezvoltării 
economice (diferențele dintre ritmurile de creştere a veniturilor) 
şi aspiraţia salariaților către o modificare a raporturilor inter- 
umane din întreprinderi se îmbină cu o oarecare eroziune a 
regimului instaurat de generalul de Gaulle cu zece ani în urmă. 

De aici explozia socială care a urmat nopţii de 10 spre 
1l mai, „noaptea baricadelor” în cursul căreia au avut loc în 
Cartierul Latin adevărate lupte de stradă între studenții contesta- 
tari şi forţele de ordine. Trei zile mai tîrziu începe greva gene- 
rală cea mai lungă din toată istoria socială franceză. Ea începe 
la uzinele Sud-Aviation din Nantes, a doua zi se extinde în 
diferite uzine ale regiei Renault, apoi cuprinde pas cu pas majo- 
ritatea ramurilor industriale şi sfera serviciilor recurgîndu-se 
adesea la ocuparea clădirilor. Cînd atinge punctul culminant 
mişcarea antrenează aproape zece milioane de muncitori. Gre- 

viştii emit revendicări numeroase, ce ilustrează aspiraţiile 
adesea confuze ale participanţilor pe care sindicatele se strădu- 
iesc cum pot să le dea o formulare concretă, salarială pentru 
Confederaţia Generală a Muncii (C.G.T.), „calitativă” pentru 
Confederaţia Franceză Democratică a Muncii“ Pe 27 mai, 
patronatul şi centralele sindicale încheie acordurile de la Grenelle 
sub arbitrajul primului ministru Georges Pompidou. Acestea 
prevăd o creştere substanţială a salariilor, reducerea timpului 
de lucru şi o extindere a drepturilor sindicale în întreprinderi. 
Numai că aceste acorduri sînt respinse de grevişti. 

Aşa încît, din 27 mai pînă în 10 iunie criza socială se 
transformă într-o criză politică. Incapacitatea guvernului de a 
rezolva criza socială, tăcerea generalului de Gaulle după propu- 
nerea referendumului asupra participării, panica cercurilor 
conducătoare, par să creeze un nivel de putere, de carc opoziţia 
se străduieşte să profite. Pe 28 mai, studenții şi sindicatele cer 
pe stadionul Charlsty, în prezenţa lui Pierre Mend&s-Francs, 
reforme profunde, de structură, în timp ce Francois Mitterand 
propune constituirea unui guvern provizoriu. Dar „dispariția” 
misterioasă a generalului de Gaulle, care a plecat pe 29 şi pe 
30 mai la Baden-Baden pentru a se întîlni cu generalul Massu, 
marchează începutul contraofensivei pregătite de putere. Pe 
30 mai, şeful statului ia în mîinile sale situaţia. El anunță dizol- 
varea Adunării şi face apel la simţul civic al francezilor. În 
aceeaşi seară, mai multe sute de mii de persoane manifestă pe 
Champs-—Elyse&s pentru a-l susţine. În timp ce în întreprinderi 
lucrul se reia treptat, partidele pregătesc grăbite alegerile care 
au loc pe 23 şi pe 30 iunie şi în urma cărora partidul de guvernă- 
mînt, Uniunea pentru Apărarea Republicii, obține majoritatea 
absolută. „Mai 1968” se termină deci prin triumful electoral al 
dreptei, în timp ce studenții pleacă în vacanță iar militanţii de 
stînga se angajează pe căi asemănătoare celor pentru care 
optează omologii lor de dincolo de Rhin, cu toate că în Franța, 
curentul „verde” va fi mai puţin important şi politizat decât în 
Germania, iar devierea spre terorism cu mult mai redusă. 

Dacă alianţa dintre mişcarea studențească şi „mase” a 
cşuat în Germania şi în Franța, în schimb, în Italia se produce 
o joncțiune parțială şi temporară care conferă mişcării în ansam- 
blul ei o consistență şi o durată ca nicăieri în altă parte — aici 
„luna mai” durează pînă cel puţin în toamna lui 1969 — şi favo- 
rizează în acelaşi timp radicalizarea mediilor muncitoreşti în 
sensul înclinării spre anarhism. 

Şi în Italia mişcarea contestatară începe cu mult înainte 
de 1968, într-o formă „folclorică” şi ultraminoritară. Într-ade- 
văr, la începutul lui 1966, la Trente au loc primele încăierări în 
timpul manifestaţiilor contestatare ale stîngii. În cursul anului 
următor, ea tinde să se extindă şi să devină mai radicală, cuprin- 
zînd Universitatea din Pisa, apoi Universitatea catolică din 
Milano şi instituţiile din Torino şi în curînd cea mai mare parte 
a peninsulei. Şi aici revendicările corporatiste şi critica dură a 
societăţii capitaliste se leagă de condamnarea războiului din 
Vietnam, în timp ce se înmulțesc cu repeziciune grupurile acti- 
viste şi manifestele incendiare de inspiraţie troțkistă, maoistă 
şi anarhistă. În sfârşit, anul 1968 marchează şi aici ca în toată 
Europa de Vest, apogeul valului contestatar, cu adunările sale 
zgomotoase, cu manifestaţiile violente şi confruntările dure 
cu poliţia. Ciocnirile cele mai dure au loc la Milano în februarie, 
la Roma pe | martie — „bătălia de la Villa Giulia” în care sînt 
rănite mai multe sute de persoane din ambele tabere —, la Torino 
în martie şi în noiembrie, la Pisa unde în aprilie manifestanții 
asediază gara. Toate aceste evenimente sînt doar cele care au 
loc în mediile universiatrei 

Ori trăsătura specifică a mişcării contestatare italiene o 
constituie faptul că revolta studențească nu se produce în circuit 
închis, în paralel cu amplificarea unei puternice mişcări reven- 
dicative muncitoreşti, ci într-o osmoză parţială cu aceasta. Încă 
din primele săptămîni ale anului 1968, fraternizarea care în 
Franţa va eşua în fața zidurilor de la Billancourt şi de Flins, se 
va realiza în diferite puncte ale peninsulei, la Pisa, la Torino, 
la Milano, etc. într-un context de revoltă muncitorească pe 
care sindicalismul clasic face mari eforturi să o canalizeze. 

Explicaţia acestui fenomen constă în consecinţele pe care 
recentele schimbări produse în societatea italiană le au asupra 
celor două categorii implicate. Pe de o parte prezența masivă 
pe băncile universităţilor a generaţiei baby boom a provocat în 
Italia o blocare mai puternică decît în ţările unde dezvoltarea 
economică s-a realizat mai încet şi în mod puţin anarhic dar şi 
frustrări profunde în rîndurile unei populaţii de studenți prove- 
niți din clasele mijlocii. Pe de altă parte, marile migrații interne 
din anii 60 au transplantat în nordul industrializat o întreagă 
populaţie tînără, venită din zone rurale suprapopulate, asemănă- 
toare în multe privințe celei care se înghesuie în amfiteatre. 

Această intensificare care ţine de specificul dezvoltării 
italiene ca şi de tradițiile anarhiste ale mişcării muncitoreşti 
transalpine explică de ce revolta contestatară universitară ocupă 
aici un spaţiu politic şi temporal mult mai mare decît în celelate 
țări europene. După acel „mai prelungit” din 1967-1968, Italia 
va avea în 1969 o „toamnă fierbinte” caracterizată prin deplasa- 
rea centrului de gravitație al confruntărilor, din universități 
spreuzine. Între timp totuşi, puterea de adaptare și disponibilita- 
tea spre deschidere a Partidului Comunist Italian pe de o parte, 
Şi puterea de a se eschiva a clasei politice pe de altă parte, vor 
permite în esență canalizarea mişcării. Este adevărat că întîm- 
plarea a făcut ca o consultare de anvergură națională, neimpusă 
de evenimente ca în Franţa, să aibă loc înainte ca revolta studen- 
țească să găsească în masa de muncitori o cutie de rezonanță 
care să-i permită să treacă la o altă scară. Desigur, alegerile 
din 19 mai 1968 nu aduc vreo schimbare în repartizarea voturi- 
lor. Important este că s-a trecut prin fața urnelor şi că aceasta a 
constituit un mijloc de a scăpa de tensiunile latente din societa- 
tea italiană. 

Cu toate acestea, faptul că s-a putut evita ca mişcarea 
contestatară universitară să degenereze într-un conflict social 
Şi într-o criză comparabilă celei din Franța, nu înseamnă că 
Italia va scăpa de alunecarea spre extremism, ba dimpotrivă. 
Prelungirea procesului contestatar pînă la sfîrşitul lui 1969 şi 
extinderea acestuia în numeroase sectoare industriale, arată că 

spre deosebire de Franța, „abcesul” nu a fost înlăturat. În războiul 
civil mocnit care începe după atentatul fascist din Piazza 
Fontana din Milano ce are loc în decembrie 1969 şi care va 
dura mai mult de zece ani, „uvrierismul” [idee potrivit căreia 
clasa muncitoare ar fi superioară celorlalte clase prin cultura 
şi morala sa (n.t.)] pervertit care a luat naştere pe băncile uni- 
versităților cu cîțiva ani în urmă la Trente, la Pisa, sau la Roma, 
joacă un rol considerabil, ca o consecinţă tîrzie a unui „mai 
prelungit” care s-a împotmolit în opoziţia lipsită de energie a 
statului italian. 

În Spania, unde încă din anii 1950 a început să se mani- 
feste o mişcare studențească clandestină, în relație cu acţiunile 
subterane ale grupurilor politice antifranchiste, revolta a căpătat 
din 1956 un caracter virulent. Manifestîndu-se şi aici pe triplul 
teren al revendicărilor universitare, al condamnării războiului 
din Vietnam şi al luptei deschise împotriva regimului, aceasta 
provoacă în primele luni ale lui 1968 un val de greve cu ocu- 
parea universităților, pe care poliţia, garda civilă şi justiţia fran- 
chistă le reprimă cu duritate. Revolta va dura pînă la începutul 
anului următor şi se va sfirşi cînd guvernul spaniol va declara 
starea de urgență. 

În restul Europei Occidentale, mişcarea este în general 
mai puţin spectaculoasă şi mai puţin virulentă. În Ţările de 
Jos, 1968 corespunde mai degrabă unei urmări a revoltei tinere- 
tului, marcată de o acţiune ce prevesteşte în unele privințe miş- 
carea „provo” În Belgia, numai Universitatea autonomă din 
Bruxelles este afectată cu adevărat de criză. În sfîrşit, în Suedia 
au loc unele violențe dar sînt puțin numeroase şi se potolesc 
repede datorită atitudinii foarte conciliante a guvernului. Minis- 
trul Educaţiei Naţionale Olof Palme se află el însuşi în martie 
1968 la Stockholm, în fruntea unei retrageri cu torţe a mişcării 
de protest împotriva războiului din Vietnam. Peste tot, excep- 
tînd Italia şi Spania, lucrurile reintră în normal la sfîrşitul anului 
1968, cel puţin din punct de vedere politic căci pe multe alte 
planuri spiritul acestui an va continua să-şi exercite influența 
pînă la mijlocul deceniului următor. 


Capitolul 8 


EUROPA DE EST (DE LA 
ÎNCEPUTUL ANILOR 1950 PÎNĂ LA 
MIJLOCUL ANILOR 1970) 


E Din colectivul de conducere instaurat în URSS după moartea lui Stalin, 
se impune Nikita Hruşciov care, în timpul celui de al XX-lea Congres al 
Partidului Comunist Sovietic din 1956, lansează procesul de „destalini- 
zare ” dezvăluind crimele defunctului dictator. Această schimbare radicală 
şi recunoaşterea de către Hruşciov a „formelor naţionale ale socialismu- 
lui”, trezesc în Europa de Est exploatată de sovietici speranţa unei elibe- 
rări apropiate. 


m Această eliberare pare să se concretizeze în 1956, în Polonia şi în 
Ungaria. În Polonia, revenirea la putere a fostului conducător comunist 
Gomulka declanşează un proces de liberalizare care nu repune însă în 
discuţie bazele regimului, rolul dominant al P. C. şi aderarea patriei la 
Pactul de la Varșovia. În schimb în Ungaria, primul ministru Nagy este 
copleşit de mişcarea populară care cere revenirea la pluralismul politic 
şi retragerea Ungariei din Pactul de la Varşovia. Intervenţia tancurilor 
sovietice va înăbuşi revoluția ungară din 1956. 


N Din acest moment, sub presiunea chinezilor care doresc susținerea 
unității blocului socialist, începe reprimarea comunismului naţional. 
Susținere care este dezminţită în fapt de refuzul Iugoslaviei de a adopta 
uceastă doctrină de ruptura chino-sovietică urmată de disidenţa albaneză, 
de efortul românilor“ de a-şi crea o politică independentă şi de politica 
ubilă a lui Janos Kadar în Ungaria care vizează ridicarea nivelului de 
frai a populaţiei şi toleranța politică. Numai că Brejnev nu este defel 

dispus să tolereze o distanțare prea mare faţă de modelul sovietic. În 
august 1968, în numele doctrinei „suveranității limitate”, Trupele Pactu- 
lui de la Varşovia pun capăt experienţei liberale a „Primăverii de la 
Praga” 


E Estedin nou timpul „normalizării ”, cînd se iau în mină friiele mişcării 
comuniste internaționale şi ale democraţiilor populare. Dar începînd 
din 1970, căderea lui Gomulka în Polonia înlocuit de Giereck în urma 
marilor greve din porturile de la Marea Baltică, arată clar că există 
fisuri care continuă să afecteze imperiul sovietic. 


Aşa cum am văzut, moartea lui Stalin pe 5 martie 1953, 
marchează începutul unei perioade de dezvoltare în relațiile 
intra-europene. Aceasta este urmată pe de altă parte de un timid 
început de liberalizare a taberei socialiste, ale cărui efecte nu 
pot fi controlate în totalitate de conducătorii sovietici şi care 
setermină în toamna anului 1956 odată cu evenimentele drama- 
tice din Ungaria. După această dată, destabilizarea continuă 
dar foarte lent şi cu multă prudență, fără ca schimbările pe 
care le produce în structurile interne ale fiecărui partid şi ale 
fiecărei ţări comuniste să modifice ceva în legăturile acestora 
cu „marele frate”. La sfîrşitul anilor 1960 şi la începutul dece: 
niului următor, un mare val contestatar ia amploare în democra- 
ţiile populare, care culminează cu „Primăvara de la Praga” din 
1968. Dar şi acesta este strivit prin forță, însă jocul forțelor 
centrifuge face din ce în ce mai dificilă ţinerea sub control de 
către URSS a „destinderii” iniţiate de Satlin imediat după al 
doilea război mondial. 


Avatarurile destabilizării (1953-1956) 


Din 1953 pînă în 1955, Partidul Comunist al Uniunii 
Sovietice şi în consecinţă întregul bloc socialist este condus în 
colaborare de o echipă de aproximativ zece persoane care for- 
mează Prezidiul Comitetului Central, din care se evidențiază 
personalități ca Malenkov şi Hruşciov, acesta din urmă ocupînd 

poziţia cheie de prim secretar al partidului. După eliminarea 
politică a lui Malenkov, căruia i se cere să-şi facă autocritica 
apoi este trimis ca director de uzină într-o regiune îndepărtată, 
Hruşciov devine principalul creator al politicii sovietice, pre- 
luînd în acelaşi timp şi politica externă orientată aşa cum am 
văzut către „coexistența paşnică” şi politica internă plasată încă 
de la început sub semnul liberalizării şi „destabilizării” 

Destabilizarea începe să se manifeste în mod real prin 
restabilirea „legalităţii socialiste”, prin accentul pus pe planifi- 
care în sectoarele bunurilor de larg consum, prin acordarea 
unor oarecare libertăți colective, printr-o relativă „dezgheţare” 
în domeniul intelectual şi artistic, dar devine oficială în timpul 
congresului al XX-lea al PCUS, din februarie 1956. Cu ocazia 
acestei reuniuni a instanţelor conducătoare ale partidului, prima 
după moartea lui Stalin, delegaţii primesc cîte un dosar cu infor- 
mații şi documente asupra acţiunilor întreprinse de acesta şi 
audiază un raport secret citit de Hruşciov în noaptea de 24 
spre 25 februarie numai în prezența reprezentanților partidului 
sovietic. 

Acest raport care nu a fost niciodată publicat în URSS 
pînă în 1988, este totuşi cunoscut de occidentali care îl difu- 
zează şi de o parte şi de alta a cortinei de fier. Aceasta deschide 
în faţa lumii socialiste procesul fostului stăpîn al Kremlinului 
denunţîndu-i erorile comise începînd din 1934 şi unele dintre 
cerinţele împotriva „comuniştilor corecți şi ai şefilor militari 
considerați duşmani ai poporului”. El mai denunță unele după 
altele „cultul personalităţii”, folosirea sistematică a abuzului 
de putere, a terorii, incompetenţa „mareşalissimului” în pregăti- 
rea războiului, deportările masive ale unor populaţii întregi, 
intransigenţa în legăturile cu celelalte state socialiste şi se încheie 
cu concluzia necesităţii de a „aplica în totalitate principiile 
leniniste despre democraţia socialistă” Altfel spus, greşelile 
şi crimele lui Stalin sînt prezentate ca o îndepărtare de la norme, 
un incident în evoluţie, independent de infrastructura economică 
şi socială care l-a produs, ceea ce într-un anume fel duce din 
nou la recunoaşterea autonomiei politicului. „Cultul personali- 

tății — se spune în „Pravda” din noiembrie 1961 — este un abces 
superficial pe un organism perfect sănătos” 

Oricât de limitată a fost în formele sale concrete, destali- 
nizarea din URSS a avut un efect imediat: ea a eliberat în 
Europa de Est forţele centrifuge care în diferite state socialiste 
aucondus la liberalizarea internă şi la slăbirea legăturilor dintre 
acestea şi Uniunea Sovietică. De la instaurarea democraţiilor 
populare, acestea au închis tinerele state socialiste într-un 
sistem de dependenţă care urmărea implicit şi întărirea URSS- 
ului. Cu toate că, în țările care în timpul războiului fuseseră de 
partea Axei, Stalin a impus pînă la urmă „construirea socialis- 
mului”, el a continuat să le considere parţial răspunzătoare de 
nenorocirile din propria-i țară şi şi-a dat toată silința să le facă 
să plătească pentru aceasta. De aici o politică contradictorie 
careurmărea în acelaşi timp susținerea echipelor aflate la putere, 
dar şi privarea, acestora de mijloacele necesare „construcţiei 
socialismului”, trecînd la demontarea şi transportarea uzinelor 
în Uniunea Sovietică (Germania de Est), sau preluarea recolte- 
lor de cereale (Ungaria), a animalelor sau a producţiei de petrol 
(România). Chiar şi țări ca Cehoslovacia şi Polonia care nu 
figurau pe lista foştilor duşmani, trebuiau să contribuie la dez- 
voltarea „patriei socialismului”, fumizîndu-i acesteia maşini 
şi cărbune'la un preţ cu mult mai scăzut față de cursul mondial. 
CAER sau Consiliul de Ajutor Economic şi Reciproc, care a 
fost înfiinţat în ianuarie 1949 ca o replică la OECE, se limitează 
în această perioadă la căutarea unei acoperiri juridico-ideolo- 
gice pentru această exploatare a democraţiilor populare de către 
„marele frate” sovietic, organizînd în favoarea acestuia legătu- 
rile comerciale şi coordonînd politicile de planificare. 

Adăugînd aceste efecte la cele provocate de colectiviza- 
rea forțată, de privarea de libertate şi independenţă, de radicali- 
zarea teroristă care a însoțit ascuţirea tensiunilor internaționale, 
această politică „de reparaţie” a avut drept consecință trezirea 
în ţările de est a unei ostilități surde care nu se baza numai pe 
nostalgicii „fostului regim” aşa cum vor afirma conducătorii 
comunişti. Această atitudine ostilă este prezentă şi în rîndurile 

țăranilor şi ale muncitorilor, numai că nu exista atunci nici o 
modalitate de a fi exprimată în mod deschis, orice tendință 
contestatară fiind imediat reprimată în numele „apărării socia- 
lismului” şi considerată drept act de sabotaj pedepsit cu o extre- 
mă duritate. 

În această adevărată stare de asediu la care sînt supuse 
statele din Europa de Est, cel mai mic indiciu de slăbire a zelului 
nu putea să provoace decît reacții de respingere. Imediat după 
moartea lui Stalin acestea se manifestă în modul cel mai viguros 
în RDG unde dau naştere în iunie 1953 unor adevărate răscoale. 
Aici, procesul de „socializare” şi politica de reparaţie s-au des- 
făşurat cu o intensitate deosebită. De aceea, noii conducători 
sovietici îşi dau silința să-l convingă pe şeful Partidului Comunist 
est-german, Walter Ulbricht, că este necesar să facă unele con- 
cesii în fața revendicărilor populaţiei. Acesta, stalinist rigid, 
refuză să adopte obiectivele „noii direcţii”, aşa încît pe 16 şi 
pe 17 iunie 1953, izbucnesc greve insurecţionale în Berlinul 
de Est, apoi şi în alte oraşe din RDG, mai ales la Leipzig. 
Pentru a le înăbuşi, sovieticii trebuie să folosească tancurile şi 
două divizii motorizate care au restabilit ordinea făcînd sute 
de victime printre manifestanți. În urma acestor evenimente, 
Ulbricht care era în pragul dizgraţiei, este confirmat în funcții 
şi invitat în mod insistent să frâneze procesul de „socializare” 

Cu cîteva zile înainte, avuseseră loc revolte de mai mică 
amploare la Pilsen şi Ostrava în Cehoslovacia. Şi acestea au 
fost reprimate energic. În urma acestor evenimente sovieticii 
nu trag totuşi concluzia că trebuie să se renunţe la „noua cale”, 
ci dimpotrivă vor susține, acolo unde această politică nu se 
loveşteprea tare de rezistența îndîrjită a echipelor conducătoare 
rămase fidele practicilor staliniste, evoluţia democraţiilor 
populare către o mai mică concentrare a puterii. În Ungaria, 
de exemplu, stalinistul Rakosi trebuie să renunțe la postul de 
şefal guvernului în favoarea „liberalului” Imre Nagy păstrîndu-şi 
în continuare pe cel de prim secretar al partidului. Împărțiri 
asemănătoare a puterii se produc şi în România (Gheorghiu-Dej 
şi Apostol), în Bulgaria (Cervenkov şi Jivkov) şi chiar în 

Polonia unde Boleslav Beirut nu suportă de loc ideea de a 
împărți cu oricine ar fi puterea dictatorială. 

În cursul celor doi ani care urmează după evenimentele 
din RDG şi din Ceholsovacia destabilizarea se confruntă cu 
efecte contradictorii ale unei situaţii internaţionale care pendu- 
lează şi ea între destindere şi reînghețare. În martie 1955, Rakosi 
profită de înlăturarea lui Malenkov pentru a-l scoate pe Nagy 
din funcţiile deţinute (acesta va fi exclus şi din partid în luna 
noiembrie). În luna mai a aceluiaşi an, ca o ripostă la intrarea 
RFG în Organizația Tratatului Atlanticului de Nord (NATO), 
sovieticii transformă acordurile militare bilaterale care îi leagă 
de democraţiile populare, într-un „pact de prietenie, de colabo- 
rare şi ajuțor reciproc”, Pactul de la Varşovia, care creează o 
bază juridică menţinerii armatelor sovietice pe teritoriul „state- 
lor surori”. Peste două săptămîni Hruşciov, Bulganin şi Mikoian 
fac o vizită la Belgrad şi se împacă zgomotos cu Tito recunos- 
cînd în mod explicit că diferiții membri ai comunității socialiste 
pot să-şi aleagă „propriile lor căi spre construirea socialismu- 
lui”, ceea ce pare să confirme tezele expuse de Hruşciov la al 
XX-lea Congres al PCUS. Pe 17 aprilie 1956 se recunoaşte de 
asemeni dezvoltarea Kominformului. În Europa de Est începe 
epoca destabilizării sau cel puţin aşa interpretează o parte a 
populațiilor din zonă „noua cale” a politicii sovietice. 


Octombrie polonez şi tragedia Ungariei 


Chiar dacă izbucneşte la lumina zilei în 1956, opoziția 
apărută în democraţiile populare între conducătorii stalinişti 
şi partizanii unei liberalizări a regimului ascunde în fapt realități 
socio-politice care existau de mai mulţi ani în stare latentă, 
Industrializarea rapidă din aceste țări, precum şi dezvoltarea 
învățămîntului şi cercetării au creat o nouă stratificare socială 
caracterizată de o creştere extrem de mare a numărului munci- 
torilor — în Polonia acesta a trecut de la 800.000 în 1938 la 6 

milioane — şi de un avînt al intelectualității tehnice, compusă 
din savanți, ingineri, tehnicieni, economişti etc. care îşi găseşte 
aliați printre tinerii absolvenţi şi studenţi şi care încurajată de 
recenta evoluție a URSS (unde problema este identică) nu 
întârzie să intre în conflict cu aparatul de partid căruia îi critică 
incompetenţa şi ideile învechite. Din rîndurile acestei elite a 
ştiinţei şi tehnicii şi printre intelectuali se recrutează grupurile 
care în 1956 se vor lansa în asaltul poziţiilor ocupate de birocra- 
ţia politică stalinistă: cercul „Petâfi” în Ungaria, grupul „Po 
prostu” în Polonia etc. Acestea creează un program care, fără 
să înlăture complet socialismul, caută să-l îmbine cu democraţia 
Şi cu națiunea, adică prezintă obiective la care se pot adapta 
reprezentanţii muncitorimii. Aceştia din urmă au beneficiat 
din partea noului regim de avantaje apreciabile (garanţie socială, 
concedii plătite, posibilitatea unei ascensiuni sociale pentru ei 
Şi copiii lor), dar nu sînt muțumiţi nici de înfeudarea țării lor 
de către Uniunea Sovietică, nici de condiţiile de muncă şi de 
salariile care rămîn mici, nici de monopolizarea puterii de către 
nomenclatura partidului. În țările industralizate şi acolo unde 
structura socială este mai diversificată, aceste schimbări şi 
revendicări provocate de ele constituie un amestec exploziv 
care va lua foc în toamna lui 1956. 

Mai întîi în Polonia unde, în urma unei scăderi a salariilor 
Şi a măririi normelor de producţie în uzina Zispo, o manifestaţie 
muncitorească se transformă în revoltă în iunie 1956 provocînd 
riposta imediată a blindatelor şi miliției, dar marcînd în acelaşi 
timp începutul unei perioade de agitație socială şi politică ce 
va dura pînă în octombrie. În cursul verii, liberalii şi staliniştii 
s-au înfruntat chiar în rîndul PC, primii reuşind la începutul 
lunii august să-l readucă în partid pe fostul secretar general 
Ladislav Gomulka care fusese închis în 1951 şi eliberat în 1956. 
Om cu autoritate, legat de aparatul de partid, Gomulka este 
mai mult un adept al centralismului decît un ultra-liberal, dar 
pentru că a fost victima terorii staliniste, el se bucură de o 
imensă autoritate în rîndul maselor. El este sprijinit de o parte 
a armatei, a poliției, de adepţii centralismului din aparatul de 

partid şi de intelectualitate, ceea ce-i va permite între 19 şi 23 
octombrie să organizeze o adevărată lovitură de stat în interiorul 
organizației comuniste. 

Scopul acesteia este de a obliga Comitetul Central să 
schimbe biroul politic. Cînd forul superior se reuneşte pe 19 
octombrie la Varşovia, sovieticii par să-şi fi ales deja tabăra, 
cea a birocraților stalinişti. În principiu, şefii supremi ai PCUS, 
Hruşciov, Molotov şi mareşalul Koniev sosesc în capitala polo- 
neză imediat ce începe congresul cu scopul de a-i susţine pe 
aceştia. Ori, în noaptea de 19 spre 20, în cursul căreia „în Varşovia 
nimeni a nu dormit”, Gomulka reuşeşte să-i convingă că este 
capabil să salveze bazele regimului comunist, ca ei să-i aprobe 
conducerea unui birou politic dominat de liberali şi din care să 
fie înlăturat mareşalul sovietic Rokosovski. Pe 20 octombrie 
dimineaţa, conducătorii partidului frate se întorc la Moscova, 
lăsîndu-l pe Gomulka stăpîn pe situaţie, iar a doua zi, după ce 
acesta ţine în fața comitetului central un impresionant discurs 
în favoarea „multicentrismului”, este ales secretar al partidului. 

Pe 23 octombrie, aclamat de sute de mii de polonezi, 
Gomulka anunță imediat un program de reforme care încep cu 
renunțarea la colectivizare, cu liberalizarea presei şi universită 
ților şi ajung pînă la elaborarea unui nou model de planificare, 
creşterea salariilor şi eliberarea cardinalului Wyszynski. Dar 
temîndu-se să se desprindă cu totul de Moscova pentru că 
alianța cu URSS garanta țării sale menţinerea frontierei Oder- 
Neisse, el are mare grijă să evite repunerea în discuţie a bazelor 
socio-economice ale regimului, rolul conducător al Partidului 
Comunist şi prezenţa Poloniei în Pactul de la Varşovia. Pe 18 
noiembrie, el semnează cu ruşii un acord care confirmă inde- 
pendenţa Poloniei şi ratifică într-o oarecare măsură acceptarea 
de către Kremlin a „căii adoptate de polonezi” pentru construi- 
rea socialismului. 

În schimb în Ungaria, Moscova va folosi forța pentru a 
se opune evoluţiei care dacă şi-ar fi urmat cursul, ar fi dus la o 
ruptură cu modelul şi blocul comunist. Ca şi în Polonia, condi- 
țiile economice au jucat un rol important, cel puţin în faza 

iniţială a procesului revoluționar cînd revendicările muncitori- 
lor erau legate în primul rînd de nivelul de trai. Dar foarte 
curînd acestea au avut ecou în mediile intelectuale, mai ales în 
cercul Petofi, iar în primăvara şi vara lui 1956 au căpătat în 
mod deschis un caracter politic şi patriotic. 

De altfel, interzicerea de către Rakosi a unei întruniri a 
acestui grup, dă în luna iulie semnalul izbucnirii mişcării. În 
faţa opoziţiei solidare a intelectualităţii, a aripii „liberale” a 
partidului şi a unei părți importante a populaţiei, sovieticii 
impun schimbarea conducătorului conservator şi înlocuirea lui 
cu Geroe, fost stalinist înfocat convertit la o atitudine modernă, 
asistat de Kadar care fusese închis mai mulți ani şi din această 
cauză se bucura de o oarecare popularitate. Imre Nagy care 
era reprezentantul „noii căi” este îndepărtat ceea ce provocase 
o vie presiune a opiniei publice. Pentru a o linişti noii conducă- 
tori hotărăsc reabilitarea memoriei lui Rajk şi îi organizează 
funerarii naţionale, care au loc pe 6 octombrie la Budapesta şi 
la care sînt prezente 300.000 de persoane. 

Încurajaţi de această demonstrație populară, studenții 
maghiari formulează pe 22 octombrie un număr de revendicări 
radicale, multe dintre ele cu mult mai radicale decît cele prezen- 
tate în acelaşi timp în programul în zece puncte elaborat de 
cercul Petăfi. Ei cer plecarea trupelor sovietice, organizarea 
alegerilor libere şi pluraliste, revizuirea sistemului economic 
„în funcţie de condiţiile specifice Ungariei” şi cheamă populaţia 
capitalei să manifesteze pe străzi. În noaptea de 23 spre 24 
manifestaţia se transformă în luptă armată, o parte a trupelor 
trecînd de partea răsculaților. 

Convocat în grabă pe 24 octombrie, Comitetul Central 
al partidului, cuprins de panică ia măsuri contradictorii. Nagy 
este numit prim ministru dar Geroe este menţinut în funcţia de 
prim secretar şi pentru a restabili ordinea, el cheamă în ajutor 
trupele sovietice cantonate în jurul Budapestei. Apoi, sub pre- 
siunea directă a lui Mikoyan şi a Suslov care au venit repede 
de la Moscova, Geroe este destituit şi înlocuit cu Kadar. Se 
pare deci că Nagy, pe care conducătorii sovietici l-au anunţat 

că sînt gata să facă mari concesii, a cîştigat partida ca şi Gomulka 
în Polonia, numai că marea mişcare începuse deja, iar oamenii 
din stradă cer o rupere totală de comunism şi de URSS. 

Depe lpe3 noiembrie, Ungaria este liberă, iar Budapesta 
trăieşte euforia unei revoluţii aparent victorioase. Sub presiunea 
fracțiunii celei mai liberale a răsculaților, Nagy îşi înmulțeşte 
declaraţiile şi actele de ostilitate împotriva ruşilor. El anunță 
„revenirea la sistemul bazat pe o cooperare democratică a parti- 
delor de coaliție” altfel spus reinstaurarea pluralismului, crearea 
unui nou partid, Partidul Munictorilor Socialişti Maghiari şi 
formarea unui nou guvern în care din doisprezece membri, 
numai trei sînt comunişti. El declară nul Pactul de la Varşovia 
şi proclamă neutralitatea țării. Pe scurt, în cîteva zile el desfiin- 
ţează în totalitate regimul instaurat cu zece ani în urmă. 

Pentru conducătorii celorlalte state comuniste, în frunte 
cu URSS, schimbările făcute de Nagy şi de echipa sa nu pot fi 
decît „contrarevoluţionare”, dictate de nostalgicii „fascismu- 
lui”, consecință a unui complot pus la cale de „imperialişti” 
Teoria ireversibilității „cuceririlor socialismului” interzice orice 
altă interpretare a insurecției ungare. Astfel „apărarea revolu- 
ției” şi „solidaritatea proletară” constituie pentru țările Pactului 
de la Varşovia o datorie care le obligă să împiedice actul „reac- 
ționar”, argumente ideologice la care pentru sovietici se adaugă 
Şi necesitatea împiedicării proiectului de neutralitate a unei 
țări care se află în centrul dispozitivului lor strategic. 

Împins de vechea gardă stalinistă în faţa căreia nu vrea 
să pară un „asasin”, Hruşciov va lua deci hotărîrea să ordone 
intervenţia Armatei Roşii. Momentul este oarecum favorabil 
în sensul că dacă ungurii au deschis frontierele observatorilor 
străini, mai ales occidentalilor, tabăra adversă se află exact în 
acest moment, băgată pînă în gât în afacerea Suezului. Pentru 
a nu încalcă în mod flagrant regulile comunității internaţionale, 
mai este necesară găsirea unei acoperiri juridice pentru opera- 
țiunea proiectată. Kadar va fi cel care o va oferi anunţînd ruptura 
sa cu Nagy şi proclamînd constituirea unui „guvern revoluţio- 
nar al muncitorilor şi țăranilor”. În zorii zilei de 4 noiembrie, 

tancurile sovietice pătrund în Budapesta, unde, timp de cîteva 
zile vor avea loc lupte violente care fac în rîndurile răsculaților 
mai mult de 2000 de morţi. Populaţia ripostează printr-o grevă 
generală şi prin crearea pe 14 noiembrie a unui Consiliu Munci- 
toresc Central care, timp de cîteva săptămîni va juca rolul unui 
al doilea guvern. La sfîrşitul lui noiembrie aproape orice rezis- 
tenţă a încetat pe teritoriul Ungariei. Refugiați la ambasada 
Iugoslaviei, Nagy şi tovarăşii săi sînt atraşi în afara acesteia, 
protejată de imunitatea diplomatică, arestaţi şi deportați în 
România unde fostul preşedinte al Consiliului va fi pînă la urmă 
judecat de un tribunal sovietic şi executat în 1958. În timp ce o 
represiunea nemiloasă se abate asupra răsculaților şi a opozanți- 
lor (au loc cel puţin aproape o sută de execuţii şi mii de arestări 
în rîndurile muncitorilor şi studenților), zeci de mii unguri iau 
drumul exilului. Acolo unde Gomulka a reuşit prin abilitate şi 
prudență, tentativa lui Imre Nagy a eşuat din cauza fragilității 
partidului comunist şi a incapacității sale de a canaliza aspiraţiile 
maselor populare din Ungaria. 


De la „comunismul naţional” la 
„suveranitatea limitată” 


Evenimentele din toamna anului 1956 au stopat cu 
hotărâre căutarea „căilor naţionale către socialism” şi „policen- 
trismul” propovăduit de Tito şi de italianul Polmiro Togliatti. 
Timp de mai mulţi ani, reprimarea „socialismului naţional” 
devine astfel tendinţa predominantă din majoritatea țărilor est 
europene. În Cehoslovacia, Novotny se felicită că din primele 
zile a „apreciat just” evenimentele din Ungaria şi a condamnat 
de la bun început o „democraţie îndoielnică”. Aducerea la ordi- 
ne a intelectualilor este realizată fără sentimentalism de către 
Kopecky, în timp ce grupul de la conducere declară hotărît 
restabilirea şi consolidarea „unităţii blocului socialist”. Acelaşi 
lucru îl face în R.D.G. W. Ulbricht, în Bulgaria Jivkov şi chiar 

în Polonia Gomulka ce trebuie să ţină cont de presiunile şi de 
criticile formulate de conducătorii „statelor surori”. Novotny 
şi Ulbricht se aliază pentru a-i cere acestuia din urmă să „pună 
capăt activităților reacţiunii care se manifestă în Polonia şi să 
oprească valul de idei eronate răspîndite în rîndurile opiniei 
publice şi chiar în cele ale partidului”. În Albania, unde lupta 
împotriva „revizionismului titoist” nu a încetat niciodată, răci- 
rea relaţiilor dintre Moscova şi Belgrad, care s-a produs imediat 
după intervenţia sovietică în Ungaria, provoacă o uşurare şi 
este însoţită de o represiune foarte dură îndreptată împotriva 
adversarilor ortodoxiei. În România, Gheorghiu Dej este mai 
puțin intransigent decît colegii săi şi mai preocupat să lărgească 
baza populară a regimului şi sprijinul internaţional, mai ales 
în direcția Chinei, dar fără să-şi manifeste încă în mod deschis 
dorința de independență față de Marele Frate sovietic. 

Aceste piedici puse în calea procesului de liberalizare 
Şi de căutare a unor căi naţionale sînt cu atît mai mari cu cîț 
conducătorii chinezi, ostili destabilizării şi dornici să ajungă 
pe picior de egalitate cu sovieticii în conducerea „blocului socia- 
list”, profită de greutăţile cu care se confruntă Hruşciov în 
propria-i ţară pentru a interveni intens în estul european unde 
ei susțin guvernele staliniste şi neostaliniste. De aceea în primele 
zile ale lui 1957, Zhou-Enlai se duce la Moscova, apoi efectuea- 
ză un turneu în democraţiile populare şi spre marea deziluzie 
a lui Gomulka, condamnă „diversiunea imperialistă din 
Ungaria”, ridicînd în slăvi solidaritatea dintre țările socialiste 
şi URSS, aflată în fruntea acestora. În noiembrie a aceluiaşi 
an, cu ocazia celei de a patruzecea aniversări a Revoluţiei din 
Octombrie, Mao Ze Dong însuşi intervine şi obține ca o 
rezoluţie comună să fie elaborată de reprezentanții tuturor parti- 
deloraflate la putere şi nu numai de PCUS aşa cum se obişnuise 
pînă atunci, care să afirme unitatea blocului socialist şi „rolul 
conducător al URSS”, Partidul Comunist Chinez nefiind „demn 
de această funcţie” Din nou i se forțează mîna lui Hruşciov 
care, împotriva voinţei lui, trebuie să întărească centralismul 
şi caracterul monolitic al blocului de est. 

Mareşalul Tito, împotriva căruia este îndreptată în primul 
rînd această declaraţie, refuză să o semneze şi redactează un 
proiect de program al „căii iugoslave” unde insistă asupra egali- 
tăţii, independenței partidelor, neamestecului statelor comu- 
niste în afacerile interne ale altor democraţii populare. Proiectul 
său condamnă monolitismul şi stalinismul, apărînd ca un „ma- 
nifest policentrist” care provoacă din partea adversarilor săi 
acuzaţia de „comunism național” şi de „revizionism” 

În ciuda regresului înregistrat de destalinizarea relațiilor 
dintre statele din Europa de Est şi a neîncrederii reactualizate 
faţă de iniţiativa lui Tito, tentativele centrifuge care s-au mani- 
festat în 1956 nu întîrzie să apară din nou, este adevărat, sub 
forme diferite de la o ţară la alta. Mai întîi, începînd din 1968 
se produce o deteriorare serioasă a relațiilor chino-sovietice 
care peste trei ani va sfîrşi printr-o adevărată „schismă” a lumii 
comuniste. Prima consecință din Europa de Est este disidența 
albaneză. Cu totul ostil față de vecinii săi iugoslavi şi temîn- 
du-se să susţină politica de coexistență paşnică cu Vestul, Enver 
Hodja — adevărat suveran absolut al unui stat puternic orientali- 
zat şi mare maestru al cultului propriei sale personalități — pre- 
feră, la începutul anilor 1960, Pekinul Moscovei, amplificînd 
şi adîncind atacurile lui Mao împotriva revizionismului lui 
Hruşciov şi plasîndu-se direct sub protecţia Chinei (procentul 
acestei ţări în comerțul exterior al Albaniei creşte în patru ani 
de la 4% la aproape 47%). Din acest moment, timp de aproape 
treizeci de ani, micul stat riveran al Adriaticii va fi aproape 
izolat de lumea exterioară şi în tot cazul de restul Europei. 

Cazul României este foarte diferit în manifestările sale 
şi motivat de cu totul alte consideraţii. Dacă disidența albaneză 
a fost în realitate provocată de dorinţa de unificare ideologică 
a URSS, ea însăşi confruntată cu efectele destabilizatoare a 
separării chinezilor, prudenta emancipare a românilor îşi are 
originea în intenţia sovieticilor de a consolida integrarea econo- 
mică a statelor aflate pe orbita sa. Numărîndu-se pînă atunci 
printre aliaţii cei mai fideli ai Kremlinului, România lui 
Gheorghiu Dej îşi proclamă independenţa în 1961 ca răspuns 

la proiectele lui Hruşciov care încurajat de succesele Pieței 
Comune, dorea să instaureze o specializare a sarcinilor-în CAER, 
transformat într-un adevărat instrument de planificare suprana- 
țională. 

Acest plan ar fi menţinut România, care figura printre 
statele cele mai puţin industrializate din blocul socialist, într-o 
situaţie de inferioritate față de țările mai dezvoltate din estul 
european ca RDG, Ungaria sau Cehoslovacia. De aceea, în 
timpul Conferinţei la nivel înalt al țărilor din CAER din iulie 
1963, Gheorghiu Dej opune un veto formal acestui proiect care, 
dacă ar fi fost adoptat, ar fi conferit acestei organizaţii o autori- 
tate supranaţională. Prin gestul său, Dej îl obligă pe Numărul 
Unu sovietic să bată în retragere şi dă într-un fel semnalul în- 
ceputului dezagregării sovietice în Europa de Est. Cu toate 
acestea, pentru a evita o nouă criză, dar mai ales pentru că 
România nu se îndepărtează deloc de linia ideologică şi politică 
a Moscovei — aceasta adoptă ca şi Vietnamul o poziţie echidis- 
tantă între cele două „Mecca” ale comunismului internaţional 
— Hruşciov nu insistă, deoarece în acel moment se confrunta 
cu dificultăţi interne şi externe care în anul următor vor duce 
la căderea sa. 

Din acest moment, românii îşi măresc încetul cu încetul 
independenţa, reiau legăturile cu statele care nu sînt în termeni 
prea buni cu URSS, cer istoricilor să rescrie istoria recentă a 
țării şi să scoată în evidență rolul jucat de trupele româneşti în 
„războiul antinazist”, renunță la obligativitatea învățării limbii 
ruse în şcoli, refuză să se alăture Naţiunilor Unite sub votul 
„marelui frate” şi repun în sfîrşit, în mod direct „problema 
Basarabiei”, anexată de URSS în 1940. Sub conducerea lui 
Ceauşescu care îi urmează lui Dej după moartea acestuia, 
România urmează aceeaşi cale, refuzînd în 1968 să participe 
la intervenţia forțelor Pactului de la Varşovia în Cehoslovacia, 
primindu-l cu mare strălucire pe generalul de Gaulle în mai 
1968, apoi pe preşedintele Nixon în august 1969. Toate acestea 
cu preţul unui proces de radicalizare totalitară şi teroristă a 
regimului, „calea românească spre socialism” transformîndu-se 

într-o dictatură personală a „Conducătorului” şi într-un instru- 
ment de îmbogăţire şi de glorificare a clanului Ceauşescu. Ris- 
cul unei alunecări spre liberalism şi pluralism fiind complet 
exclus, Kremlinul se linişteşte şi lasă lucrurile aşa cum sînt. 
După evenimentele dramatice din toamna anului 1956 
Şi represiunea care restabilește ordinea socială, Ungaria va 
încerca şi ea să se constituie într-un model original. Pentru 
aceasta, Kadar începe prin a pune accent pe nivelul de trai al 
populaţiei: datorită ajutorului sovietic şi reducerii bugetului 
militar acesta creşte cu 30 de puncte în numai patru ani. În 
continuare, Numărul Unu al partidului — un partidal cărui efectiv 
a crescut de cinci ori între 1956 şi 1962 — se consacră unei 
liberalizări prudente. Căutînd să obțină un consens cît mai larg 
posibil, el lansează lozinca, „cine nu este împotriva noastră 
este cu noi” şi adoptă măsuri care vizează integrarea sau reinte- 
grarea în sistemul social şi politic al unor diferite categorii de 
oameni. Foştii „kulak” şi țăranii înstăriți pot să intre şi ei în 
colhozuri, discriminarea şcolară privind copiii fostei clase 
conducătoare şi ai intelectualității este abolită, numeroşi neco- 
munişti sînt numiţi în posturi de răspundere din economie şi 
administraţie şi toate acestea în ciuda rezistenței îndirjite a 
„cadrelor muncitoreşti” din aparatul de partid care se opune 
acestor iniţiative de la nivel înalt. Intelectualitatea, cu care 
Kadar încearcă să colaboreze, este principala beneficiară a 
acestei „noi căi” care mai urmăreşte să menajeze şi sensibilita- 
tea națională a ungurilor. Al VIII-lea Congres al Partidului care 
se întruneşte în noiembrie 1962, aprobă opţiunile economice 
şi politice ale lui Kadar. Cinci ani după drama de la Budapesta 
se pare că acesta din urmă se bucură de o relativă popularitate, 
în timp ce ţara sa, care în anul următor se va împăca cu Tito, 
începe să culeagă roadele internaţionale ale politicii sale. 
După eliminarea politică a lui Hruşciov, în octombrie 
1964, şi înlocuirea sa cu Leonid Brejnev instalat în fruntea 
PCUS, manifestarea forțelor centrifuge tinde să se accelereze 
în blocul de est. „Revoluţia de palat” de la Kremlin care l-a 
înlăturat pe succesorul lui Stalin, este însoţită în fapt de o nouă 

scădere a prestigiului conducerii sovietice. Văzînd disfuncțiile 
acesteia ca şi atitudinea prudentă ca să nu spunem timorată 
adoptată de Brejnev în modul de a trata problemele interne și 
internaționale, conducătorii statelor din est se îndepărtează 
treptat de URSS. Desigur, dorința de independență şi de refor- 
mare manifestată de echipele aflate la putere în majoritatea 
democraţiilor populare — mai ales în timpul congreselor P. C. 
din Cehoslovacia, Bulgaria şi Ungaria care au loc în iunie, 
noiembrie şi respectiv decembrie 1966 — se exprimă în principal 
pe teren economic. Cu toate acestea, criticile aduse extind acest 
fenomen şi în plan politic şi ideologic creînd din nou o opoziţie 
între inteligența tehnică şi intelectuali în general pe de o parte 
şi structurile de partid pe de altă parte. Între aceste două forţe 
se află o clasă muncitoare amorfă şi depolitizată, capabilă de 
„tresăriri” bruşte aşa cum o va arăta în Cehoslovacia în 1968 
şi în Polonia cu doi ani mai tîrziu. 

În Cehoslovacia, unde vechiul stalinist Novotny practică 
din 1963 o politică de semiliberalizare, menţionînd aproape 
intacte prerogativele Partidului Comunist, repunerea în discuția 
a sistemului are drept punct de plecare constatarea făcută de 
experții adunaţi în jurul economistului Ota Sik, a existenţei 
unor blocaje determinate de excesul de centralizare şi de ab- 
sența unei raționalizări economice care, consideră aceştia, au 
dus la stagnarea tehnică şi la scăderea nivelului de trai. Această 
întîrziere este cu atît mai mult resimţită de cehoslovaci, în 
special de tineri şi de reprezentanții intelectualiăţii, cu cât relua- 
rea schimburilor turistice şi comerciale cu Occidentul i-a pus 
pe mulți dintre ei în contact cu ţări aflate în acel moment în 
plin avînt economic. De aici tendința de a transpune într-un 
limbaj politic criticile adresate sistemului de conducere şi ca- 
drelor însărcinate să-l facă să funcţioneze. 

Aceste revendicări la origine economice sînt preluate 
de intelectuali, cu ocazia Congresului scriitorilor de la Praga 
din iunie 1967. La acestea adăugîndu-se şi criticile aduse con- 
ducerii partidului, căreia i se reproşează alinierea fără rezerve 
la politica pro-arabă a URSS, se ajunge la o punere în discuţie 

radicală a politicii guvernamentale. Timp de mai multe luni, 
Novomy va încerca să distrugă mişcarea printr-un continuu 
război de gherilă, dar se loveşte chiar în interiorul partidului, 
de opoziția tot mai energică a liberalilor grupați în jurul lui 
Alexandre Dubcek, secretar al P. C. slovac. Nesusţinut de 
Brejnev şi confruntat cu o frondă care reuneşte în afară de 
intelectuali, studenți şi elemente liberale ale partidului şi nume- 
roşi reprezentanți ai elitei tehnice şi ai mediilor muncitoreşti, 
fostul conducător stalinist este pus în minoritate în fața Comite- 
tului Central şi, pe 25 ianuarie 1968, trebuie să-i cedeze funcția 
de prim secretar lui Dubcek. Primul act este astfel jucat şi sea- 
mănă foarte bine cu ceea ce se petrecuse cu doisprezece ani în 
urmă la Varşovia. 

Căderea lui Novotmy care va rămîne preşedinte al Repu- 
blicii pînă în martie, a eliberat brusc nişte forțe pînă atunci 
ținute în frîu, începînd cu naționalismul ceh şi slovac. Dubcek 
este un comunist sincer dar ar dori ca şi mulți dintre tovarăşii 
săi să împace socialismul cu libertatea, şi să canalizeze mişca- 
rea în aşa fel încât să nu alunece pe panta care în Ungaria, în 
1956 l-a dus pe Imre Nagy la o ruptură și la eșec. În ianuarie şi 
în februarie 1968 el se întîlneşte de două ori cu Brejnev şi 
încearcă să frîneze procesul contestatar, dar de fiecare dată 
încercarea conservatoare provoacă ca reacție o puternică con- 
traofensivă a progresiştilor cărora primul secretar trebuie să li 
se alăture pentru a păstra încrederea acordată de țară. Altfel 
spus, logica prin care cu doisprezece ani în urmă Nagy, comu- 
nist moderat şi susținător al unei dictaturi luminate, a devenit 
un conducător național, acţionează şi în favoarea lui Dubcek 
şi a celor care îl susțin. 

La sfîrşitul lui martie, evenimentele se precipită şi dau 
naştere „Primăverii de la Praga”. Novotny este obligat să demi- 
sioneze din funcţia de preşedinte al republicii şi este înlocuit 
cu Svoboda, supravieţuitor al generaţiei lui Benes şi Masaryk, 
exclus mai tîrziu din Comitetul Central şi curînd şi din partid. 
Pe 6 aprilie, instanțele conducătoare ale P. C. adoptă un „pro- 


A 


gram de acțiune” în care aparacceptarea pluralismului, reforma 

politicii de informare (adică libertatea presei), dreptul 
cetățenilor cehoslovaci de a călători în străinătate, reabilitarea 
şi despăgubirea victimelor epurării arbitrare etc. Pe 18 aprilie, 
Adunarea Naţională îl desemnează pe Josef Smrkovsky ca pre 
şedinte al susținătorilor reformei. Spre deosebire de ceea ce 
s-a petrecut în Ungaria în 1956, mişcarea nu se dezvoltă în 
afara Partidului Comunist şi împotriva lui, ci chiar în interiorul 
acestuia devenit vectorul său principal. 

Conducătorii conservatori ai PC polonez, est-german și 
bulgar sînt cuprinşi de o adevărată panică în faţa a ceea ce ei 
consideră o ameninţare directă îndreptată împotriva coeziunii 
blocului socialist şi chiar a lor înşişi. „Primăvara de la Praga” 
pare într-adevăr să fie contagioasă aşa cum este şi luna mai 
pariziană fără să existe însă vreo legătură directă între cele 
două evenimente. Manifestaţii ale studenților, profesorilor și 
intelectualilor au loc la Varşovia şi în alte oraşe din Polonia, 
reprimate cu duritate de regimul lui Gomulka. În URSS, unde 
tendinţa spre intransigență reprezentată de Brejnev cîştigă teren 
în faţa celei reprezentată de Kosîghin, reacţia faţă de evenimen- 
tele de la Praga este tot atît de puternică mai ales după apariţia 
în „Literami Listi” pe 27 iunie, a apelului către populaţia cehos- 
lovacă („2.000 de cuvinte”) în care aceasta este chemată să 
lupte împotriva vechilor forțe, a tuturor celor ce au abuzat de 
putere şi care au distrus patrimoniul colectiv. 

Ultimul act se joacă în cursul verii. Pe 3 iulie, Numărul 
Unu sovietic oferă o primă formulare a ceea ce se va numi 
„doctrina Brejnev” sau „doctrina suveranităţii limitate”. „Noi 
nu putem, declară el, să rămînem indiferenți față de soarta 
construirii socialismului în celelalte țări” Invitat la mijlocul 
lui iulie la o reuniune a Pactului de la Varşovia, Dubcek refuză 
şi respinge cererilor celor „Cinci” (România este ţinută deo- 
parte), aprobat fiind de Comitetul Central şi susținut de o 
populaţie care salută cu entuziasm noua cale a politicii partidu- 
lui. Pe 26 iulie „Literami Listi” lansează un apel pentru susţine- 
rea primului secretar care are în întreaga ţară un ecou aproape 
unanim. Această unanimitate, subliniază Francisc Fejts [F. 

Fejtă, Istoria democraţiilor populare, 2 / După Stalin, 
1953-1971, Paris, Ed. de Seuil, 1969, pp. 268-270] nu era 
încă la această dată, nici anticomunistă, nici măcar antisovie- 
tică, aşa cum fusese mişcarea ungară din toamna lui 1956. Şi 
totuşi la Moscova se consideră că Dubcek şi prietenii săi au 
mers prea departe, că au declanşat un proces ireversibil şi chiar 
dacă reuşesc să se menţină la putere ei nu vor mai putea duce 
decît o politică extremă diferită de cea a Pactului de la Varşovia 
şi deci, în consecință, URSS riscă să piardă în această afacere 
una din piesele importante ale dispozitivului său defensiv. 
Brejnev ia atunci hotărîrea de a interveni, de comun acord cu 
aliaţii săi cei mai fideli care, de altfel, cereau acest lucru: 
Polonia, RDG, Ungaria şi Bulgaria. 

Pe 21 August 1968, Armata Roşie şi armatele auxiliare 
ale Pactului de la Varşovia invadează Cehoslovacia şi ocupă 
Praga fără să întîmpine vreo rezistenţă armată, populaţia res- 
pectînd consemnele date de partid. Ruşii asediază Comitetul 
Central şi îl arestează pe Dubcek şi pe tovarăşii acestuia. Dar, 
chiar dacă operaţiunea militară este o reuşită, ea se soldează 
rapid pe plan politic şi psihologic cu un eşec usturător. Sovieticii 
credeau că vor putea reedita la Praga scenariul pe care îl folosi- 
seră cu succes la Budapesta, în 1956, şi că-i vor determina pe 
neo-staliniştii partidului să apeleze la ajutorul „marelui frate” 
pentru reinstaurarea „legalităţii socialiste”. Ori, de data aceasta 
partidul face corp comun cu populaţia. Preşedintele republicii, 
generalul Svoboda, refuză să desemneze un nou guvern. Comi- 
tetul Central îi îndepărtează pe prosovietici şi se declară solidar 
cu Dubcek. În timp ce Congresul PC, care trebuia să aibă loc 
în septembrie, se întruneşte pe 22 august într-o uzină, sub pro- 
tecția miliției muncitoreşti, conducerea comunistă îndeamnă 
la rezistență legală. Brejnev se vede astfel nevoit să negocieze 
pentru a evita o înfruntare generală. El acceptă propunerea lui 
Svoboda de a pleca la Moscova însoţit de Dubcek şi de 
Smrkovsky pentru a ajunge la unacordcare va fisemnat efectiv 
pe 26 august. Prin acest text de compromis, ruşii acceptă mențţi- 
nerea la putere a echipei Dubcek, iar în schimb aceasta trebuie 

să se hotărască să frîneze considerabil procesul de liberalizare, 
ceea ce implică mai ales restabilirea cenzurii. Pe 18 octombrie 
este parafat un alt tratat asupra „staționării temporare a trupelor 
sovietice” „Primăvara de la Praga” a luat astfel sfîrşit, iar 
Cehoslovacia este pusă sub o supraveghere atentă. 


Standardizarea 


Evenimentele din vara lui 1968, i-au pus în multe privințe 
pe picior greşit pe conducătorii sovietici şi pe aliații lor conser- 
vatori şi neostalinişti din democraţiile populare din Europa de 
Est. Într-adevăr, coeziunea blocului socialist chiar dacă a fost 
restabilită încă o dată in extremis prin intervenţia blindatelor, 
a dat semne îngrijorătoare de şubrezire. Albania, aflată de mult 
timp în relaţii dificile cu Pactul de la Varşovia, a profitat de 
situație pentru a se rupe definitiv de acesta. România nu a partici- 
pat la „strunirea” promotorilor „Primăverii de la Praga” şi a 
condamnat iniţiativa aliaților săi. Iugoslavia lui Tito care nu 
s-a întors niciodată în sînul URSS-ului, dar a restabilit relaţii 
de bună vecinătate cu toate țările din blocul de est, a protestat 
energic împotriva invadării Cehoslovaciei „prietene” de către 
trupele Pactului de la Varşovia, ceea ce a provocat în URSS, în 
Polonia şi Bulgaria relansarea campaniei anti-Tito. Pe de altă 
parte, unele partide comuniste din afara blocului au protestat 
şi ele cu o vehemență mai mare sau mai mică: PC italian cu o 
mare energie, ca şi omologul său spaniol aflat atunci în 
ilegalitate, PC francez în mod mai voalat dar de o manieră 
total diferită față de comportamentul său autoritar. Astfel, după 
ce indignarea şi consternarea din primele săptămîni au trecut, 
conducerea PCUS îşi va da toată silința să reia situaţia sub 
control. 

În primul rînd, pe plan internaţional, la întrunirea de la 
Moscova din iunie 1969, unde sînt prezente 78 de partide, aceasta 
reuşeşte să-şi restabilească calitatea de lider asupra comunis- 

mului mondial. Desigur, în timpul acestei reuniuni, conducătorii 
de la Kremlin au fost criticați, iar doctrina „dublei” responsabi- 
lităţi a PC aflate la putere care implica „suveranitatea limitată” 
a acestor organisme politice, nu a fost aprobată în unanimitate 
dar nu a fost nici respinsă. În consecinţă, PC italian şi-a mai 
temperat pentru moment acuzaţii le, iar Partidul Comunist din 
Austria şi Franţa au revenit la ordine expulzîndu-i pe protesta- 
tari (Roger Garaudy în Franța, Ernst Fischer în Austria). 

În al doilea rînd, în interiorul democraţiilor populare, 
care după evenimentele de la Praga, sînt supuse unui control 
mai sever şi „standardizării”. Aceasta este aplicată mai întîi în 
Cehoslovacia, unde după eliminarea echipei lui Dubcek obținută 
de ruşi în aprilie 1969, în urma unui nou val de proteste, se 
trece la o epurare de mare anvergură. Succesorul lui Dubcek, 
Husak va încerca la început să aplice o politică „centralizată”, 
dar este nevoie să se sprijine rapid pe „novotnişti” a căror victi- 
mă fusese şi el. Partidul care fusese „contaminat” la bază „re- 
construit de sus în jos şi transformat după sfatul lui Brejnev 
într-un partid de elită, selecționat cu grijă. Intelectualitatea este 
sever epurată, numeroşi universitari, savanți, scriitori, ziarişti 
şi alţi „lucrători de cultură” trebuind în cel mai bun caz să 
renunţe la posturile lor pentru munci manuale (fostul campion 
olimpic la alergări şi colonel în armată, Emil Zatopek, va deveni 
astfel măturător). Se restabileşte cenzura, cultura este din nou 
tutelată politic, sindicatele şi Uniunea studenților sînt curățate 
de elementele contestatare. De la sfîrşitul lui 1969, ordinea 
brejneviană domneşte singură peste societatea cehoslovacă. 

În cursul anului următor, ştafeta contestatară este preluată 
totuşi de Polonia. În această ţară unde învingătorul din 1956, 
Gomulka a deviat încet încet „calea poloneză către socialism” 
în sensul că a restrîns mult libertatea de exprimare, fără însă 
să poată rezolva gravele probleme economice, un prim avertis- 
ment a fost dat regimului în martie 1968. Ca ecou al primelor 
manifestări ale revoluţiei tinerilor occidentali, tulburări grave 
izbucnesc în universităţi. Contestatarii obțin sprijinul intelec- 
tualilor dar nu şi pe cel al muncitorilor, iar acţiunea lor este 

urmată de o represiune violentă cu tentă antisemită. Gomulka 
nu a tras învățăminte din acest prim avertisment. 

În decembrie 1970, la Gdansk (fostul Danzig) şi în alte 
porturi ale Balticii izbucneşte o mişcare grevistă, urmată curînd 
de revolte violente ai căror actori sînt de această dată reprezen- 
tanți ai muncitorimii. La originea acestei mişcări, care amin- 
teşte de cea din Poznan din 1956, se află hotărîrea guvernului 
de a mări în acelaşi timp normele de lucru şi prețurile la alimente, 
blocînd totodată salariile. Neavînd nici un contact cu masele, 
Gomulka şi echipa sa credeau că pot să conteze pe pasivitatea 
clasei muncitoare care, cu doi ani şi jumătate în urmă au asistat 
fără să reacționeze la represiunea împotriva intelectualilor şi 
studenților contestatari. Ori, dacă muncitorii din Varşovia şi 
din alte oraşe din interiorul țării nu se mişcă, vîlvătaia cuprinde 
porturile, unde agitația este de o extremă violență. 

Informat asupra situaţiei, Gomulka o atribuie pur şi 
simplu acțiunii unor „huligani” manipulaţi de elemente contra- 
revoluţionare aflate „în solda străinătăţii”. Laitmotiv cunoscut, 
dar care nu mai are succes după evenimentele de la Praga, nici 
în faţa şefilor militari care îi reproşează primului secretar că 
i-a angajat într-o represiune antimuncitorească devenită inevita= 
bilă din cauza încăpăţinării sale (vor fi aproape 300 de morți 
la Gdynia şi 150 la Szczecin pe 17 decembrie), şi nici în rîndurile 
conducătorilor PCUS. Abandonat de aceştia din urmă, Gomulka 
trebuie să-şi părăsească postul, nu în favoarea unui susţinător 
al dictaturii consolidate, gencralul Moczar, ci în favoarea prin- 
cipalului său rival din „Politburo” (Biroul Politic), Gierek care 
este însărcinat de Brejnev cu misiunea de a salva „socialismul” 
în Polonia şi care, pentru a duce la bun sfîrşit această însărcinare, 
va primi un important ajutor economic din partea URSS. 

Una din primele măsuri luate de noua echipă — o echipă 
formată din oameni tineri — este aceea de a anunţa creşterea 
preţurilor care dăduse foc prafului de puşcă, după care începe 
angajarea unui dialog cu toate păturile populaţiei şi cu Biserica 
Catolică ce constituie în această ţară o structură puternică rămasă 

aproape intactă după represiunea îndreptată împotriva 
membrilor săi. Urmează apoi, apărută în plină iarnă, „o primă- 
vară poloneză” susținută la cel mai înalt nivel al aparatului de 
partid, care timp de cîțiva ani va face să sufle peste țară un 
vînt de reformă. Cît despre conducătorii de la Kremlin, chiar 
dacă se pot bucura că au reuşit încă o dată să evite ce e mai 
rău, trebuie mai mult ca oricînd să tragă concluzii din aceste 
evenimente din decembrie. Acestea ar trebui să fie diferite de 
cele trase în 1956 şi 1968, deoarece de data asta amenințarea 
nu a venit din partea intelectualității revizioniste şi a aliaților 
ei din sînul PC, ci din partea clasei muncitoare însăşi, pe care 
partidul se presupune că o reprezintă şi datorită căreia îşi justifică 
legitimitatea. Pentru prima oară într-o ţară comunistă, o mişcare 
ce s-a născut în rîndurile muncitorimii a reuşit să răstoarne 
guvernul şi să anuleze hotărîrile pe care conducerea vroia să i 
le impună în mod arbitrar. Desigur, va fi nevoie de încă două- 
zeci de ani pentru ca erodarea socialismului birocratic să ducă 
la explodarea blocului de est. Cu toate aceastea, din acest mo- 
ment este clar că pentru conducătorii sovietici va veni ziua 
cînd, inclusiv în propria lor ţară, se vor confrunta cu trezirea 
societăţii civile. 


Capitolul 9 


DE LA EUROPA CELOR DOUĂ 
BLOCURI LA EUROPA STATELOR 
INDEPENDENTE (DE LA MIJLOCUL 
ANILOR 1970 PÎNĂ ÎN ZILELE 
NOASTRE) 


E Delia sfirşitul anilor 60 Europa de Vest trece printr-o criză care se va 
agrava din 1973 odată cu primul şoc petrolier. Confruntarea cu „stagfla- 
ţia” [stoparea, stagnarea inflaţiei] şi cu şomajul, aceasta cunoaşte o 
scădere a dezvoltării economice şi oscilează între diverse politici de 
relansare inflaţionistă şi o strictețe monetară şi bugetară care agravează 
şomajul. În faţa crizei, Europa se dispersează, nereuşind nici să adopte 
o strategie comună, nici să se facă auzită de Statele Unite. 


N În acelaşi timp, Europa intră şi într-o perioadă de tulburări. Începind 
din 1975, destinderii îi urmează o perioadă de reluare a Războiului 
Rece marcată de desfăşurarea rachetelor sovietice $S20 în Europa de 
Est şi de un puternic curent pacifist deosebit de activ în Europa de Nord, 
îndreptat impotriva instalării rachetelor americane Pershing II, ca 
replică la acţiunile sovietice. La această atmosferă tensionată care durea- 
ză pină în 1984, se adaugă în anii 70-80 recrudescenţa atentatelor tero- 
riste provenite din mişcările naţionaliste, din „lăstarele” mişcărilor de 
stînga şi din micile grupări sau chiar state arabe radicale. 


î În ciuda acestor dificultăţi, a blocajelor provocate de criză şi a reticen- 
țelor Marii Britanii de a juca un rol în comunitate, proiectul european 
înregistrează totuşi nişte progrese. În anul 1979 se pune la punct Sistemul 

Monetar European (SME) şi au loc primele alegeri pentru Parlamentul 
European prin sufragiu universal. CEE se lărgeşte prin aderarea Greciei 
în 1981, apoi a Spaniei şi Portugaliei în 1986, în timp ce se preconizează 
o mare piață comună pentru sfîrşitul lui 1992. 


E Această perioadă este însă mai ales epoca sfirşitului modelului comu- 
nist din Europa de Est. Căderea comunismului va fi grăbită de noua 
cale pe care Mihail Gorbaciov dirijează URSS-ul începind din 1985*5. 
Incapacitatea sovieticilor de a răspunde provocării lansate de preşe- 
dintele Reagan prin „războiul statelor”, obligă URSS să se întoarcă 
din nou spre destindere. Criza economică din țările de est va duce la 
prăbuşirea sistemului comunist între 1989 şi 1991. Tentativa de lovitură 
de stat din august 1991, care a încercat oprirea acestui proces, sfirşeşte 
prin dispariția comunismului şi dezmembrarea URSS-ului. 


Între începutul crizei economice mondiale care a urmat 
după primul şoc al petrolului şi avalanşa de evenimente care 
au dus la sfărîmarea blocului socialist şi la întoarcerea (încă 
nedesăvîrşită) la democraţie a statelor din estul european, cele 
două jumătăţi ale continentului au traversat o perioadă agitată 
şi periculoasă, pe fondul desfăşurării economice şi a redeşteptării 
tensiunilor internaționale. La răscrucea dintre anii 1970 şi 1980, 
mulți au crezut Chiar că aceasta riscă să se termine printr-o 
înfruntare generală al cărei epicentru ar fi fost Europa, cu atît 
mai mult cu cît, cu tehnologiile militare sofisticate, războiul 
devenea posibil, nu numai în forma recurentă a „războaielor 
periferice” minore, ci pur şi simplu în „centrul” sistemului 
internaţional şi avînd ca final probabil o hecatombă fără prece- 
dent ale cărei prime victime ar fi fost europenii din Vestul şi 
Estul Europei. 

Aceste viziuni apocaliptice, care au alimentat timp de 
mai mulți ani un anume sistem editorial şi mediatic, s-au arătat 
din fericire a ţine de nişte scenarii ale politicii de ficțiune. Şi 
într-adevăr după trei sau patru ani tensiunea a scăzut. Consta- 
tînd incapacitatea sa de a ţine pasul cu Statele Unite în domeniul 
tehnologiei de vârf şi al cursei înarmărilor, URSS, împreună 
cu Mihai Gorbaciov, a ales varianta „restructurării” globale a 
sistemului în care trăise timp de şaptezeci de ani şi pentru a 

duce la bun sfîrşit această acţiune a optat pentru cooperarea cu 
Vestul cît şi pentru abandonarea definitivă a idealurilor revolu- 
ționare pe termen lung. Dintr-o dată, Războiul Rece declanşat 
de cele două mari puteri imediat după primul război mondial 
Şi care a fost reluat începînd din 1974-1976, ca urmare a efecte- 
lor crizei şi a politicii americane de replicare, s-a potolit aproape 
definitiv, iar blocul de est a cărui coeziune a fost susținută de 
acesta timp de patruzeci de ani, „s-a făcut țăndări” 

După toate aceste evenimente, această parte a Europei 
se întoarce într-un anume fel la situaţia geopolitică din secolul 
al XIX-lea şi anume la o „balcanizare” însoţită de o revenire 
în forță a naţionalismelor — ca în Iugoslavia şi URSS -— care 
pot deveni cauze ale unor conflicte viitoare. Totuşi, această 
perspectivă sumbră nefiind sigură situaţia nou creată poate tot 
atât de bine să aibă şi o ieşire pozitivă, mai cu seamă că CEE, 
devenită „Europa celor doisprezece” la începutul lui 1968 ar 
putea să profite de puterea de atracţie pe care i-o conferă pers- 
pectiva transformării ei în „piața comună” la sfîrşitul lui 1992 
Şi care ar putea atrage acele state din Europa de Est care doresc 
să-şi lege soarta de cea a Comunităţii. O Comunitate consoli- 
dată, dotată cu o monedă proprie şi al cărei executiv ar fi creat 
după proceduri democratice, ar forma nucleul de decizie al 
viitoarelor State Unite ale Europei. 


Europa de Vest în cadrul crizei mondiale 


Pentru Statele Unite cît şi pentru alte state ale lumii in- 
dustrializate, războiul israeliano-arab din octombrie 1973 şi 
creşterea de patru ori în cîteva luni a prețului petrolului, conse- 
cință directă a acestui război, pun capăt cu brutalitate „celor 
trezeci de ani glorioşi” şi aruncă continentul european într-o 
recesiune profundă şi de lungă durată. În realitate, nu a fost 
nevoie de primul şoc al petrolului pentru ca criza mondială să 
înceapă să se manifeste. Încă de la sfîrşitul anilor 1960, au 

apărut semne de neregulă, consecinţă a limitelor de rentabilitate 
atinse în ţările dezvoltate de „a doua revoluţie industrială”, a 
saturării piețelor de desfacere, a crizei dolarului devalorizat 
de două ori (în august 1971 şi în februarie 1973) şi a efectelor 
sistemului lui Bretton Woods. 

În 1972-1973, în mod paradoxal, tocmai avîntul econo- 
miei mondiale a transformat aceste dificultăți latente, într-o 
situație de criză. Dezvoltarea accelerată şi generalizată a deter- 
minat într-adevăr țările industrializate să crească cumpărările 
de materii prime, deci să provoace o creştere a cursurilor şi 
aceasta chiar în momentul cînd seceta din Sahel şi achiziționa- 
rea masivă de cereale de către Uniunea Sovietică duceau la o 
creştere importantă a preţurilor agricole. Pentru a frîna starea 
economică amenințată de inflație, guvernele au adoptat politici 
deflaționiste care au contribuit la răsturnarea situaţiei. 

Şocul petrolului din 1973-1974 va juca în acest context 
rolul unui detonator. Cu siguranță debuturile unei politici: de 
ridicare a prețurilor aplicate de țările din OPEC (Organizaţia 
Țărilor Exportatoare de Petrol) au început să-şi arate efectele 
încă din 1970. Dar, dramatizînd discuţiile şi oferind țărilor arabe 
exportatoare de petrol ocazia de a exercita presiuni asupra 
pieţei, folosind boicotul şi reducerea de comun acord a produc- 
ției de „aur negru”, cît şi „războiul din Kippur” declanşează 
un proces de reevaluare brutală: prețul barilului de petrol brut 
care crescuse de la 2 la 3 dolari între 1970 şi octombrie 1973, 
urcă vertiginos din acest moment şi în ianuarie 1974 atinge 12 
dolari. 

Această creştere brutală a prețului petrolului are un dublu 
efect asupra economiilor occidentale: agravează brusc tendinţele 
inflaţioniste şi duce la o prelevare importantă asupra bogățiilor 
țărilor importatoare, obligate să achite o „factură petrolieră” 
deosebit de mare. Ea constituie deci un important factor de 
accelerare a crizei. | 

Europa de Vest este mult mai afectată de criză decît 
Statele Unite, producătoare de petrol, avînd rezerve imense de 
hidrocarburi cât şi resurse energetice de substituție (hidro-elec- 

tricitate, şisturi de bitum etc.). Aceasta apare, la prima vedere, 
ca o recesiune obişnuită care pune capăt dezvoltării spectacu- 
loase a „celor treizeci de ani glorioşi”. Produsul Naţional Brut 
al diferitelor state angajate în jocul economic scade uşor în 
1975. Producţia lor industrială dă vizibil înapoi, mai ales în 
sectoarele tradiţionale — textile, construcţii navele, siderurgie 
— care suferă de lipsă de modernizare şi restructurare şi sînt 
lovite în plin de concurența Japoniei şi a „noilor țări industriali- 
zate” din Asia. Comerţul internaţional dă înapoi, falimentele 
se înmulțesc iar numeroase întreprinderi sînt obligate să facă 
concedieri masive inclusiv cele din ramurile care rămîn subven- 
ționate, ca industria de automobile şi aeronautică. 

Şomajul este manifestarea „clasică” cea mai concretă a 
crizei, dar şi cea mai periculoasă pentru echilibrul societăților 
europene. Între 1973 şi 1983, 15 milioane de locuri de muncă 
sînt create în Statele Unite, 4 milioane în Japonia, dar nici 
unul în Europa de Vest. În 1984, după efectele celui de „al 
doilea şoc petrolier”, aceasta din urmă va avea 19 milioane de 
oameni fără lucru, dintre care 13 milioane în CEE. Rata şomaju- 
lui atinge în acel moment 12% din populaţia activă pe ansamblul 
comunității şi se înregistrează diferențe foarte mari între diferi- 
tele state membre ale OCDE: 21,5% în Spania, mai mult de 
13% în Belgia, în Portugalia şi Regatul Unit, 10,5% în Italia, 
10,1% în Franţa, 9,3% în Danemarca, 8,6% în RFG, 3,6% în 
Austria, 2,8% în Suedia, 2,5% în Norvegia şi numai 1% în 
Elveţia. Aceste cifre nu pledează defel în faţa opiniei publice 
din ultimile patru țări, pentru intrarea lor în CEE. 

Ceea ce est totuşi specific crizei din anii 1970, este faptul 
că şomajul se combină într-un mod inedit cu scăderea dezvoltării 
economice (scădere ce atinge 2,5% pe an, adică mai puţin de 
jumătate din nivelul perioadei precedente) şi cu o inflaţie foarte 
mare care depăşeşte o medie de 10% pentru ţările din OCDE 
(şi aici cu mari diferențe: 6% în RFG, mai mult de 20% în 
Italia). De aici denumirea de „stagflaţie” dat acestui fenomen 
care explică în principal creşterea prețurilor de producţie, pro- 
vocată ea însăşi de scumpirea energiei şi a materiilor prime, 

ridicarea permanentă a salariilor şi a datoriilor impuse întreprin- 
derilor de obligaţia de a plăti indemnizaţia de şomaj. Şi în 
acest domeniu țările curopene sînt mult mai amenințate decît 
Statele Unite şi Japonia, unde protecţia socială este mai puțin 
importantă. 

Confiruntate cu o economie în expansiune, amenințată 
de inflaţie sau din contra cu recesiunea generatoare de şomaj, 
politicile economice clasice puteau folosi alternativ cînd soluția 
deflaționistă cînd cea a relansării. Problema pusă guvernelor 
de noua configurație a economiei mondiale este de a face față 
simultan la souă amenințări contradictorii. Rezultă de aici, la 
niveluri şi la date foarte diferite de la o ţară la alta, o serie de 
politici economice total opuse, unele de inspiraţie liberală şi 
monetară, ca cele adoptate de Margaret Thatcher în Regatul 
Unit începînd din 1979, de Raymond Barre în Franţa din 1976 
pînă în 1981, de Helmut Schmidt, apoi de Helmut Kohl în 
Germania Federală, pe timpul întregii perioade. Alţii se bazează 
implicit sau explicit pe modelul keynezian, aşa cum face în 
Franţa socialistul Pierre Mauroy, între 1981 şi 1983. De acum 
înainte, în timp ce scad efectele destabilizatoare ale celui de 
„al doilea şoc al petrolului” —o nouă dublare a prețului barilului 
brut în urma revoluţiei din Iran din 1978-1979, apoi a războiului 
dintre Iran şi Irak — şi începe lent o nouă perioadă de relansare 
economică, ansamblul țărilor din OCDE adoptă o politică de 
austeritate monetară şi bugetară. Datorită acestei politici, dar 
şi a scăderii preţurilor la materii prime, a căderii dolarului, a 
creşterii productivității datorată noilor tehnici create de 
electronică şi de informatică, inflaţia este adusă aproape psete 
tot la un nivel rezonabil, în medie de 3%, ceea ce permite re- 
începerea investiţiilor şi a dezvoltării economice într-un ritm 
care este totuşi departe de a egala în țările europene pe cel din 
timpul „celor treizeci de ani glorioşi”. 

„A vorbi pe o singură voce?” 


În acest război împotriva recesiunii, a creşterii preţurilor 
Şi a şomajului, statele Europei de Vest, au luptat în mod disper- 
sat. Încă de la declanşarea primului şoc petrolier, fiecare a 
adoptat față de embargoul impus de OPEC o politică confromă 
intereselor sale proprii. Țările de Jos, este adevărat beneficiare 
a unor posibilități de aprovizionare oferite de piaţa liberă din 
Rotterdam, s-au alăturat Statelor Unite şi au fost penalizate 
printr-o boicotare totală care a durat pînă în iulie 1974. Franța 
şi Marea Britanie, considerate de arabi „ţări prietene” au fost 
aprovizionate la nivelul importurilor anterioare. Pentru celelalte 
țări, livrările de petrol brut s-au micşorat cu 5% pe lună. După 
care, în loc să găsească un compromis general cu OPEC, aşa 
cum sugera guvernul olandez omologilor săi din CEE fiecare 
îşi va da silința să obțină avantaje proprii tratînd direct cu o 
țară sau alta exportatoare de petrol, din Golf. Altfel spus, țările 
europene nu adoptă nici o politică comună în domeniul energetic. 
După criza din Suez, în 1956, amenințarea penuriei energetice 
a contribuit foarte mult la relansarea construcției europene şi 
la constituirea în anul următor a Euroatomului. În 1973 cînd 
pericolul devine mai mare şi cînd de peste tot se ridică voci 
care anunță „închiderea robinetului cu petrol” pentru deceniul 
următor, se aplică legea „se salvează cine poate” 

Regatul Unit şi Franţa sînt în fruntea celor care au ales 
această luptă de unul singur, primul pentru că se bazează pe 
rezervele sale petroliere din Marea Nordului, Franța pentru că 
face din problema energetică, garanţia independenţei sale față 
de Statele Unite. La mijlocul lui decembrie 1973, trecînd pe la 
Londra imediat după şedinţa Consiliului Atlantic, Kissinger a 
propus statelor din Europa Occidentală şi Japoniei să formeze 
împreună cu Statele Unite un grup de acţiune al energiei. El se 
loveşte de refuzul ministrului francez al Afacerilor Externe, 
Michel Jobert, care în ceea ce-l priveşte, preconizează o confe- 
rință Europa-Ţările arabe, iar în februarie 1974, cînd la 

Washington se constituie un organism de coordonare din care 
în noiembrie va lua naştere Agenţia Internaţională a Energiei, 
Franţa refuză să adere la acesta, distrugînd astfel unitatea Co- 
munității Europene. 

Decepţia partenerilor europeni ai Franței este cu atît mai 
mare cu cît refuzul acesteia de a promova împreună cu aliații 
săi o politică energetică comună este formulată exact după Con- 
ferința şefilor de state şi de guverne care a avut loc la Copenhaga 
pe 14 şi 15 decembrie 1973. Ori la sfîrşitul acestei reuniuni 
reprezentanții celor nouă state membre ale Comunităţii au publi- 
cat un comunicat în care se afirma „dorinţa lor comună de a 
vedea Europa vorbind pe o singură voce în legătură cu marile 
probleme ale lumii” şi o „declaraţie asupra identităţii euro- 
pene” Dorinţă care devine rugăciune în momentul în care 
Franţa lui Pompidou navighează împotriva curentului, revenind 
la principiile gaulliste şi demarcîndu-se de cei opt parteneri ai 
săi. 

Este adevărat că atitudinea Statelor Unite nu-i convinge 
pe succesorii promotorului „Europei naţiunilor” să renunţe la 
neîncrederea lor în tot ce ar putea aduce Europa occidentală 
sub influenţa directă a Washingtonului. Războiul din Kippur 
şi embargoul petrolier au intervenit într-un moment cînd, con- 
ducătorii americani crezînd că au stabilizat pentru un timp rela- 
țiile cu URSS, considerau că a venit momentul să pună capăt 
„neînțelegerilor transatlantice” care îi puneau în opoziţie cu 
aliaţii lor de pe bătrînul continent. Începînd din vara lui 1971, 
anunţînd la televiziunea americană măsurile luate pentru redre- 
sarea situaţiei economice şi monetare a țării sale, Nixon a lansat 
un avertisment „solemn” țărilor industrializate din Europa şi 
din Asia. Acestea erau „zdruncinate după al doilea război mon- 
dial”, dar astăzi, în mare parte datorită ajutorului Statelor Unite 
erau puternice din punct de vedere economic. De aceea, a sosit 
momentul şi pentru ele de a-şi asuma „partea lor de responsabi- 
litate în apărarea libertăţii şi a lumii” 

Aceasta era replica dată de americani reproşurilor pe 
care aliaţii Statelor Unite le adresau acestora de mulți ani încoace 

şi anume că ei trebuiau să suporte cheltuielile excesive ale 
modului de viață american creînd o dezordine monetară mon- 
dială şi plătindu-şi datoriile externe doar cu promisiuni deşarte. 
La aceste acuzaţii americanii răspund prin vocea preşedintelui 
că, dacă Europa şi Japonia care au ieşit din război complet 
distruse, au putut să renască din ruine şi să devină mari puteri 
economice rivale ale Statelor Unite, aceasta s-a produs datorită 
ajutorului oferit de acestea şi a protecţiei puţin costisitoare de 
care au beneficiat adăpostindu-se sub „umbrela nucleară” ame- 
ricană. Era timpul să se spună deschis foştilor protejați deveniți 
concurenți prosperi că America nu putea accepta să finanțeze 
indirect pe cei care au provocat dificultățile cu care se confrunta 
şi că este necesar să se reducă efectele concurenţei acceptîn- 
du-se acordarea unor avantaje tarifare produselor „made in 
USA” (acesta era în fond scopul lui Nixon) şi să se redefinească 
termenii şi sarcinile fiecăruia în cadrul alianței. 

În această perspectivă, pe 23 aprilie 1973, Henry Kissinger, 
a expus liniile directoare ale unui proiect al noii „Carte atlan- 
tice” care trebuia să stabilească raporturile Statelor Unite cu 
aliații europeni, ţinîndu-se cont de schimbările intervenite de 
un sfert de secol în situaţia fiecărui membru al alianței. Decla- 
rînd că ţara sa avea „să continue susținerea unităţii europene” 
şi era gata să „se gîndească la concesii reciproce” secretarul 
de stat al lui Nixon afirma la rîndul său că venise momentul ca 
Europa să contribuie „cu o parte echitabilă la efortul comun 
pentru apărarea comună”. „Aşa cum economia Europei — adăuga 
el — nu este un scop în sine, nici Comunitatea Atlantică nu 
poate fi un club închis: Japonia trebuie să devină un partener 
principal în acţiunea noastră comună” 

Se punea deci problema redistribuirii rolurilor, cerîn- 
du-li-se europenilor mai multe eforturi pentru propria lor apărare, 
ceea ce ar fi putut părea posibil din punctul lor de vedere, dacă 
această somaţie ar fi fost însoţită de propunerea echitabilă de 
a împărți responsabilitățile şi puterea de decizie. Ori asupra 
acestui punct, Kissinger era de neclintit: Statele Unite aveau 
„responsabilităţile mondiale, iar Europa „interese regionale” 

ceea ce însemna că aceasta nu trebuia să se preocupe decît de 
dezvoltarea armamentului său convenţional lăsînd supraputeri- 
lor deţinătoare a rolului de lideri, forța nucleară şi exclusivitatea 
deciziei supreme. 

Se înțelege că această „regionalizare” a Europei, nevoită 
să joace un rol de mîna a doua în momentul în care era amenin- 
țată cu denuclearizarea (în sensul că în momentul parităţii stra: 
tegice şi a „răspunsului flexibil”, eventualitatea unei riposte 
masive a Statelor Unite în cazul unui atac sovietic devenea cu 
totul ipotetică) nu avea nimic care să-i poată entuziasma pe 
partenerii occidentali ai Republicii imperiale şi să-i facă să 
accepte proiectul lui Kissinger. Cu excepţia olandezului Joseph 
Luns, secretarul general al NATO, nici un guvern aliat nu a 
aprobat discursurile de pe 23 aprilie, iar ministrul britanic al 
Afacerilor Externe, Douglas Home, îl va critica chiar în mod 
public. 

Aceasta explică şi poziţia Franței, mereu în frunte cînd 
a fost vorba să contracareze tentativele americane de a domina 
din nou pe aliații occidentali şi poziția acestora din urmă în 
timpul „Războiului din octombrie”. Considerînd că se aflau în 
faţa unui conflict regional care nu le privea în mod direct, țările 
membre ale NATO au început prin a refuza să permită america- 
nilor să folosească bazele pe care aceştia le aveau în Europa 
pentru a furniza Israelului material militar. Numai guvernul 
portughez (era înainte de „revoluţia garoafelor” din 1974 a 
generalului Spinola) le va permite să tranziteze „podul aerian” 
prin Azore, în timp ce Turcia acorda sovieticilor dreptul de a 
survola teritoriul său, Bonnul se opunea utilizării stocurilor 
militare depozitate în RFG, iar guvernul de la Londra, impunînd 
un embargou asupra armelor, împiedica tancurile israeliene 
de fabricaţie britanică să primească piese de schimb şi muniţie. 
Washingtonul a fost foarte ofensat şi a spus-o clar (Kissinger a 
vorbit chiar de „dezgust”) dar europenii şi-au exprimat şi ei 
acuzaţiile. În afară de nemulțumirea provocată de faptul că nu 
au fost consultate înainte de declararea stării de alertă a forțelor 
americane, pe care au semnalat-o Washingtonului pe 25 octom- 

brie 1973, ei publică pe 6 noiembrie o declarație comună, favo- 
rabilă poziţiilor arabe. Pe 12 noiembrie, imediat după „acordul 
de la kilometrul 101”, criticînd în fața Adunării Naţionale „sis- 
temul de înțelegere creat de acordul Brejnev-Nixon”, Michel 
Jobert îşi exprimă indignarea că Europa a fost tratată „ca o 
non-persoană” şi „umilită în inexistenţa ei” 

Această criză a relaţiilor transatlantice aţîţată de un eve- 
niment care arăta europenilor gradul lor de dependenţă energe- 
tică avea să se liniştească în primăvara lui 1974. Mai întîi odată 
cu compromisul elaborat pe 21 aprilie la Gymnich în RFG, cu 
ocazia unei reuniuni neoficiale a miniştrilor Afacerilor Externe 
ai celor Nouă, aceștia angajîndu-se să hotărască în fiecare situa- 
ție oportunitatea consultării Statelor Unite şi aceasta pe baza 
unei poziţii comune votată în unanimitate. Pe urmă, în iunie, 
Consiliul de Miniştri al NATO, reunit la Ottawa adoptă o decla- 
rație în paisprezece puncte, care, chiar dacă stipula că aliaţii 
sînt „ferm hotărâți să ceară să fie bine informați şi să consolideze 
practica consultărilor deschise” lăsa celor Nouă libertatea de 
a-şi defini poziţiile comune dacă doreau acest lucru”. Alegerea 
în Franţa a lui Valery Giscard d”"Estaign, succesor al lui Georges 
Pompidou mort înaintea terminării mandatului, va favoriza 
această apropiere a punctelor de vedere american şi european, 
fără ca politica franceză să fie totuşi readusă pe poziţii atlantice. 

În aceaste condiţii, Europa celor Nouă avea oare să 
înceapă „să vorbească pe o singură voce” aşa cum se angajase 
în timpul reuniunii la nivel înalt de la Copenhaga din decembrie 
1973 şi aşa cum deja o îndemnau să folosească cele două 
rapoarte Davignon (octombrie 1970 şi iulie 1973)? Este clar 
că în starea incipientă în care se găsea Comunitatea, care avea 
deja dificultăți în reglementarea problemelor monetare, bugetare 
Şi agricole, ideea că ar fi putut să aplice o politică externă 
comună ținea de pura utopie. Cel mult, putea să se spere că, în 
legătură cu anumite probleme ale căror implicații erau prea 
generale sau prea străine de ea pentru ca interesele majore ale 
fiecărui stat membru să fie puse în pericol de adoptare a unei 
poziții comune, să existe o înțelegere şi să se găsească un limbaj 
al consensului. 

Aşa se va întîmpla, de exemplu, cu ocazia Conferinţei 
de Securitate şi Cooperare în Europa (CSCE) care, convocată 
la Helsinki din 1973 în 1975, nu va da rezultate deosebite, dar 
în cursul căreia europenii vor reuşi să adopte un demers propriu, 
relativ unitar şi să se impună ca o forță mediatoare între cele 
două mari puteri. Comunitatea va elabora de asemeni în legătură 
cu conflictul israeliano-arab şi sub influența Franței, sugestii 
generale de reglemenare bazate, potrivit principiilor declarației 
de la Viena adoptată de Consiliul European pe 13 iunie 1980, 
pe „dreptul la existență şi securitate al tuturor statelor din regiune, 
iclusiv Israelul, pe dreptate pentru toate popoarele, ceea ce 
implică totodată recunoaşterea drepturilor legitime ale poporu- 
lui palestinian” 

Desigur că odată cu alegerea lui Francois Mitterrand ca 
preşedinte al Republicii (în mai 1981), Franța, care inițiase 
textul, declară că nu se mai simțea legată de declarația de la 
Veneţia, dar în ansamblu, se pare că de la începutul deceniului 
1980, cei Nouă adoptă din ce în ce mai des poziţii comune în 
domeniul politicii internaționale. Ei îşi inmulţesc declarațiile 
de pricipiu, de exemplu asupra Libanului (2 decembrie 1980, 
29 ianuarie 1982, 22 martie 1983) asupra Afganistanului (28 
aprilie şi 13 iunie 1980, 24 martie şi 30 iunie 1981, 27 decembrie 
1984), asupra războiului Iran-lrak. Mai multe țări ale Comuni- 
tății se alătură, cu aprobarea celorlalte state membre, forțelor 
de observaţie din Sinai în 1981 (Franța, Regatul Unit, Italia, 
Țările de Jos) şi forței multinaționale trimisă în Liban în anul 
următor (Franţa, Regatul Unit, Italia). În diverse probleme 
spinoase din ultimii cincisprezece ani — Cipru, Liban, Africa 
de Sud, Afganistan, războiul din Malvine — medierea şi acțiunile 
CEE au fost adesea favorabile rezolvării acestora. În sfîrşit, la 
ONU, unde Comunitatea beneficiază din 1974 de statutul de 
observator, voturile celor nouă, apoi celor douăsprezece state 
membre tind în general spre soluții comune. 

Evident, aceasta nu împiedică pe nici unul dintre ele 
să-şi conducă singur barca în mijlocul furtunilor şi a ameliorări- 
lor diplomatice de moment, în cazul în care imperative conside- 

rate vitale de conducătorii acestora le-o cer în mod imperativ. 
Anglia Margaretei Theatcher nu s-a sinchisit de părerea parte- 
nerilor săi pentru a intra în confruntare cu Argentina în timpul 
conflictului din Malvine, în 1982. De cincisprezece ani Franța 
s-a angajat de una singură în diverse intervenții în Africa (Ciad, 
Zair) şi la începutul epocii socialiste a dus o politică proprie în 
America Centrală. Grecia condusă de PASOK” a practicat o 
politică „îndreptată spre Est” care a făcut-o uneori să joace 
rolul de franctiror în sînul unei Comunităţi căreia de-abia i se 
alăturase. Cu toate acestea, în ciuda acestor inevitabile ieşiri 
din joc, motivate de interese proprii sau de angajamente ante- 
rioare construcției comunitare, cooperarea europeană a încetat 
să mai fie o simplă idee spirituală. 


Reîntoarcerea la Războiul Rece 


Este întotdeauna foarte greu să reperezi cu precizie 
răscrucile istoriei. Fiind vorba de trecerea de la „destindere” 
la o perioadă pe care mijloacele mediatice occidentale au califi- 
cat-o atunci. drept o perioadă de „pace călduță”, dar fluturînd 
ideea pericolului unui „al treilea conflict mondial”, cîteva date 
par totuşi să jaloneze drumul pe care în doi ani lumea îl parcurge 
trecînd de la apogeul destinderii la ceva ce semăna deja foarte 
mult cu confruntările mocnite din anii 50. 

Iunie 1973: Brejnev şi Nixon semnează la Washington 
tratatul „asupra prevenirii războiului nuclear” 

Octombrie 1973: cele două superputeri se înfruntă în 
Orientul Apropiat prin interpunerea Siriei, Egiptului şi Israelu- 
lui, dar „condominiumul” se menţine şi permite rezolvarea 
crizei. 

Sfirşitul lui 1975: ruşii şi cubanezii îşi fac apariţia pe 
scena africană pentru a asigura în Angola succesul MPLA, 
partid prosovietic. 

În doi ani s-a produs deci o răsturnare de situaţie ale 
cărei principale manifestări se localizează în afara Europei. În 

Europa, numai Portugalia care s-a scuturat de dictatura post- 
salazistă în aprilie 1974, va oferi Kremlinului în 1975, intenția 
de a trece în tabăra adversă, intenţie care însă este repede înă- 
buşită. 

Mobilurile cotiturii strategice operate de sovietici şi de 
aliații acestora, nu sînt deloc simple. Mai întîi, URSS a suportat 
greu retragerea din timpul Războiului din octombrie, apoi ma- 
nevrele întreprinse de americani imediat după conflict pentru 
a o scoate din Orientul Mijlociu. Dacă nu a reacţionat imediat, 
aceasta a fost pentru că nu a realizat încă de la început amploa- 
rea primului şoc al petrolului, dar mai ales pentru că este angajată 
din 1973 în negocieri care îi convin mai mult din momentul în 
care acestea trebuiau să-i asigure recunoaşterea cuceririlor sale 
teritoriale şi a dominaţiei sale asupra Europei de Est. Odată 
aceste avantaje obținute datorită acordurilor de la Helsinki, 
semnate în august 1975, aceasta nu mai are de ce să adopte o 
atitudine moderată. 

În momentul în care ia sfîrşit Conferința pentru Securitate 
şi Colaborare în Europa, criza economiilor capitaliste devine 
evidentă, mai ales în statele din Europa de Vest pe care depen- 
dența energetică le face desoebit de vulnerabile. Odată cu 
acestea, apar şi vechile reflexe care au un rol important, inter- 
pretările catastrofice din anii 1920 şi 1930 găsind ecou (atenuat 
totuşi) printre conducătorii PCUS. S-a crezut într-o revigorare 
pe termen lung a capitalismului, capabil să se adapteze la toate 
schimbările şi toată lumea s-a resemnat să aştepte încă cîteva 
decenii slăbirea sau prăbuşirea finală a sistemului opus. S-a 
ales chiar soluţia de a ajuta cu tot ce se putea pentru a se asigura 
modernizarea şi interesul înainte a comunității socialiste. Şi 
dintr-o dată, iată că maşinăria ale cărei capacități au fost poate 
supraestimate, dădea semne de dereglare. Nu sosise oare mo- 
mentul dacă nu de a asista la manifestarea capitalismului, cel 
puţin de a profita de căile care obligau corabia să-şi schimbe 
direcţia şi să-şi micşoreze viteza? 

Şansa, oferită conducătorilor sovietici între 1975 şi ulti- 
mele luni ale preşedenţiei Carter, oricît de circumstanțială şi 

temporară ar fi fost, a fost aceea că acestor dificultăți ale 
cconomiilor occidentale, repede interpretate ca nerealizabile, 
se adaugă rapid efectele paralizante ale sindromului Vietnam 
Şi Watergate. De la retragerea forțată a lui Nixon (iunie 1974), 
pînă la trezirea puţin agitată a lui Carter după „lovitura din 
Kabul” (decembrie 1979) ruşii au avut la dispoziţie cinci ani 
pentru a-şi împinge în față pionii pe o tablă de şah internațională 
de pe care principalul ocupant părea, spre mirarea tuturor, absent. 

În realitate, inițiativele Kremlinului se înscriau şi într-o 
altă perspectivă, cea decisivă. Mai întîi, criza capitalismului 
nu pare să aibă decît consecințe pozitive asupra comunității 
socialiste. Cu ceva timp în urmă aceasta a dat naştere fascismu- 
lui şi a provocat războiul şi nu este exclus ca, în viziunea mar- 
xistă a lucrurilor, aceleași cauze să producă aceleaşi efecte. În 
mai multe rînduri, pe timpul lui Truman şi al lui Eisenhower, 
apoi sub preşedinţia lui Johnson îndîrjirea americană a fost 
interpretată ca fiind începutul unui proces de fascizare. Pentru 
ce nu s-ar întîmpla ăcelaşi lucru în momentul în care criza mo- 
netară, scumpirea prețului energiei, creşterea generală a şoma- 
jului şi rivalităţile imperialiste renăscute fac să izbucnească la 
suprafaţă contradicţiile sistemului, obligă „monopolurile” să 
adopte soluţii extreme atît pe plan intern cît şi în domeniul 
relaţiilor internaționale? La urma urmei, dacă Weimarul l-a 
creat pe Hitler, de ce America lui Gerald Ford şi a lui Jimmy 
Carter nu ar pregăti o tentativă autoritaristă de expansiune? 
Oare aceasta nu dispune deja pe continentul european de un 
bastion avansat, Germania „revanşardă” a social-democratului 
Helmut Schmidt, ea însăşi pe punctul de a se angaja într-o 
aventură autoritaristă? 

Şi de o parte şi de cealaltă se revine la logica Războiului 
Rece, fiecare din cele două tabere aruncînd pe umerii celeilalte 
răspunderea primei lovituri dată destinderii. În ceea ce-i pri- 
veşte pe europenii de Vest, părerea care cîştiga teren în nume- 
roase cercuri conducătoare susținătoare a unei politici dure 
faţă de URSS, este aceea că motivele ofensive ale şefilor de la 
Kremlin vor avea cîştig de cauză în fața complexului citadelei 

asediate. Iniţiativele şi intervenţiile lui Brejnev şi ale echipei 
sale le-a adus revelaţia unui plan pregătit în comun şi bine 
conturat, vizînd compensarea eşecurilor suportate în Orientul 
Mijlociu printr-o vastă mişcare de încercuire a Golfului şi de 
control asupra „plămînului” petrolier al Europei. Aceasta explică 
emoția provocată de invadarea Afganistanului de către Armata 
Roşie la sfîrşitul lui 1979, cu toate că ea nu este atît de puternică 
încît să determine toate statele Europei să ia parte la acțiunea 
de pedepsire iniţiată de preşedintele Carter, aşa cum o dove- 
deşte refuzul multora dintre ele printre care Franţa, să boicoteze 
Jocurile Olimpice de la Moscova din iulie-august 1980. 

Începînd din 1978 atmosfera internațională se caracteri- 
zează deci printr-o întoarcere progresivă la înghețare. Desigur 
aceasta este mai puţin intensă decît cea din timpul celor cinci- 
sprezece ani care auurmat după marea ruptură din 1945-1947, 
iar Europa este pentru momentținută departe de marile turbu- 
lenţe internaționale. Dar cine poate spune într-o perioadă în 
care supraviețuirea statelor industriale de pe bătrînul continent 
depinde în proporţie de 80% de aprovizionarea lor cu petrol, 
ceea ce s-ar întîmpla dacă ruşii ar hotărî brusc să le taie accesul 
la bogăţiile din Golful Persic? Nimeni nu se îndoieşte că ameri- 
canii intră acum în alianță pentru a-şi proteja propriile interese 
ca şi pe cele ale aliaţilor săi. Trimiţînd o forță de intervenție, 
care există şi care a fost antrenată din 1973 pentru războiul în 
deşert, sau folosind împotriva URSS arma nucleară ca modali- 
tate de descurajare? Şi în acest caz pînă unde s-au hotărît să 
meargă conducătorii de la Washington? 

Astfel se pune din nou pentru Europa problema eficacității 
„umbrelei nucleare” americane. În perioada Războiului Rece, 
aceasta va juca rolul de descurajare fără să dea greş, împingînd 
spre „periferie” turbulenţele provocate de conflictul mocnit 
dintre Est şi Vest. În acest moment şi pînă la mijlocul anilor 
şaizeci, superioritatea netă a americanilor în materie de anma- 
ment strategic a făcut ca, conform doctrinei „represaliilor nemi- 
litare” (la care NATO nu renunță decît în 1966), orice acţiune 
ofensivă lansată de sovietici în orice punct al dispozitivului 

controlat de alianță putea avea ca efect declanşarea atacului 
nuclear împotriva acestora. Ori, zece ani mai tîrziu lucrurile 
s-au schimbat în mod radical. Uniunea Sovietică dispune pe 
continentul european în afară de superioritatea în materie de 
efective şi armament convenţional şi de o întreagă panoplie 
de încărcături nucleare şi de rachete, care, chiar dacă rămîne 
de 'cealaltă parte a „cortinei de fier”, face să se poată totuşi 
vorbi de o „paritate” între cele două mari puteri. Asta înseamnă 
că în cazul unui conflict care ar începe în Europa şi care ar 
provoca într-o primă etapă o „ofensivă” clasică împotriva forţe- 
lor NATO, Washingtonul nu ar avea altă soluţie decît să-şi 
abandoneze aliaţii, să folosească o parte din forțele sale strate- 
gice pentru a-i opri pe ruşi pe Elba sau pe Rhin, sau să lanseze 
unatac nuclear pe teritoriul sovietic care ar avea în mod inevita- 
bil drept consecință o ripostă de acelaşi fel ce ar provoca vitrifi- 
carea emisferei nordice. 

În Europa de Vest, mulți cred că în eventualitatea unui 
război general, Statele Unite nu şi-ar asuma riscul distrugerii 
acestuia. De altfel, părerea acestora este întărită de unele decla- 
rații făcute de experți şi de personalități care au jucat în trecut 
un rol important în procesul decizional pe plan internațional. 
Astfel, în Europa de Vest se vorbeşte din ce în ce mai mult de 
o „detaşare” a celor două fațade ale lumii atlantice. 

Discuţiile sînt proiectate brusc în avanscenă, la începutul 
lui 1977, cînd sovieticii încep să desfăşoare pe teritoriul lor 
noile proiectile nucleare teleghidate cu propulsie automată 
SS-20: o rachetă balistică mobilă „„mirv” care poate purta trei 
încărcături nucleare, cu o rază de acţiune de aproximativ 3500 
de kilometri şi la această distanță cu o precizie mai mică de 
300 de metri. În iunie 1979, existau deja vreo sută de rachete 
de acest tip, îndreptate spre Europa de Vest şi se evaluează că 
în cursul anilor următori numărul lor va atinge 1200, ceea ce 
înseamnă că ruşii vor putea atinge în mod teoretic 3600 de 
obiective selecționate, în momentul în care instalarea rachetelor 
va fi terminată. Este vorba deci de o armă extrem de suplă a 
cărei producţie nu este plafonată de acordurile SALT“ — acestea 

nu se referă decît la vectorii de rază internațională şi care are o 
funcţie dublă. SS-20 poate într-adevăr servi drept instrument 
unei prime forţe de şoc, care, printr-un atac surpriză, preludiu 
al ofensivei forțelor convenționale ar putea elimina mijloacele 
de ripostă nucleară ale NATO existente în Europa. Ele pot fi 
folosite şi la sfîrşitul unui atac clasic: după ce occidentalii au 
fost anunţaţi că dacă ar răspunde acetei ofensive printr-un 
contraatac nuclear împotriva lor ar fi lansat întreg arsenalul de 
SS-20 urmat de toate distrugerile, inclusiv distrugerile „colate- 
rale” — adică masacrul populaţiei civile — pe care aceasta le 
presupune. Şi toate acestea fără ca cel mai mic vector interconti- 
nental să fie lansat împotriva „sanctuarului” american, adică 
păstrînd intactă forța medie şi lungă de acțiune. 

Pentru URSS, desfăşurarea acestor „europroiectile nu- 
cleare” nu însemna decît o operaţiune de modernizare a rachete- 
lor deja existente, depăşite (SS4 şi SS5), cel puţin aşa erau 
prezentate lucrurile de conducătorii de la Kremlin. Pentru euro- 
penii din Vest, era vorba dimpotrivă de dorința de a obține o 
superiopritate absolută în sectorul Europei Centrale care se 
afla în inima dispozitivului defensiv al NATO, ceea ce dădea 
ruşilor posibilitatea să ia populaţiile vest-europene ca zălog şi 
să obțină prin şantajul distrugerii nucleare, „finlandizarea” 
(cuvîntul era greşit folosit aşa cum atrăgeau atenţia finlandezii), 
sau mai bine spus neutralizarea Europei Occidentale. 

Pentru a se pune la adăpost de această amenințare, 
denunţată de cancelarul german Helmut Schimdt încă din 28 
octombrie 1977 în fața Institutului de Studii Strategice de la 
Londra, principalele puteri europene vor face presiuni asupra 
Statelor Unite (mai ales la summitul celor patru — Carter, 
Callaghan, Schmidt, Giscard d'Estaign — din Guadalupa, în 
ianuarie 1979) pentru a se pune capăt acestui dezechilibru stra- 
tegic din Europa şi decuplării nucleare. Se va ajunge astfel, în 
ciuda reticențelor manifestate de Belgia, Ţările de Jos şi 
Danemarca, la „dubla hotărîre” a NATO din 12 decembrie 
1979: pe de o parte adoptarea unui plan pe zece ani care prevede 
instalarea în RFG a 108 rachete Pershing II cu o rază de acţiune 

de 1800 km şi a 464 de rachete de croazieră cu o rază de acțiune 
de 2500 km în Marea Britanie, Belgia, Țările de Jos, RFG şi 
Italia, iar pe de altă parte începerea în paralel a negocierilor cu 
URSS asupra europroiectilelor nucleare. 

Într-adevăr, în curînd, se vor începe cu sovieticii tratative 
de altfel foarte dificile. Preşedintele Reagan care l-a înlocuit 
pe Carter la Casa Albă, propune la începutul lui 1981 „opţiunea 
zero”, adică scoaterea rachetelor SS-20 şi renunţarea la insta- 
larea rachetelor Pershing şi a rachetelor de croazieră. Iuri 
Andropov devenit Numărul Unu al URSS după moartea lui 
Brejnev, respinge această propunere şi oferă ca soluție de 
schimb, ca URSS să păstreze în Europa acelaşi număr de ra- 
chete ca Regatul Unit şi Franța. După îndelungi negocieri pen- 
tru căutarea unui compromis, convorbirile de la Geneva sînt 
întrerupte în noiembrie 1983 la iniţiativa sovietică. La această 
dată primele rachete Pershing şi rachetele de croazieră sosesc 
în Europa conform programului aprobat de Consiliul Atlantic 
în 1979. Relaţiile Est-Vest se găsesc într-un impas, iar europenii 
trebuie să se resemneze să privească cum pe teritoriul lor sînt 
instalate armele Apocalipsului. 

În realitate, nu toți se resemnează. În primii ani ai dece- 
niului 8, în numeroase țări ale Europei Occidentale ia amploare 
o puternică „mişcare pentru pace” (aceasta este expresia folo- 
sită în mod curent în literatura strategică, traducere a expresiei 
anglo-saxone Peace Movement şi a celei germane Friedens- 
bewegung), motivată de refuzul de a înceta desfăşurarea euro- 
proiectilelor nucleare, şi care la unii duce spre o neutralitate 
radicală, chiar acceptarea explicită a pierderii propriei libertăţi 
(„mai bine roşu decît mort”). 

La început, acest val pacifist a părut să se circumscrie 
în zona unde a luat naştere, adică în Europa de Nord. S-a vorbit 
chiar, la acea dată, de o linie de demarcare pornind de la Marea 
Mînecii şi pînă la Triest, în nordul căreia se întindea domeniul 
pacifismului de masă. S-a căutat explicaţia fenomenului în tră- 
săturile specifice, politice şi religioase din această parte a 
Europei în majoritate protestantă, avînd puternice partide so- 

cial-democrate, foarte receptive la idealurile pacifismului şi 
neutralității, şi unde curentul comunist este foarte slab repre= 
zentat. 

Adevărul este că aici, „mişcarea pentru pace” a căpătat 
o amploare deosebită, fie că este vorba de Ţările de Jos, unde 
campania dusă de IKV (Consiliul Interconfesional pentru Pace) 
a avut puternice ecouri în rîndurile opiniei publice, mai ales 
printre socialişti, provocînd critici aspre mai ales din partea 
secretarului generalal NATO (Joseph Luns), de țările scandinave 
dar mai ales de Marea Britanie şi de Germania Federală. 

În Regatul Unit, principala mişcare pacifistă, CND 
(Compaign for Nuclear Disarmament), care nu avea mai mult 
de 3000 de membri şi nu reuşea să adune decît şapte sau opt 
mii de manifestanți în cursul adunărilor anuale, în toamna lui 
1981 îşi vede efectivul său de militanți crescînd la 250.000 de 
membri. Apoi, mişcarea pentru dezarmarea nucleară a cucerit 
de partea sa Trade Union Congress şi Partidul Laburist, care 
sub influenţa lui Michael Foot s-a întors la atitudinea sa din 
anii *50, Partidul Liberal şi Bisericile adoptînd poziții asemănă- 
toare. 

Totuşi, numai în Germania curentul pacifist a căpătat 
aspectul unei adevărate mişcări de profunzime. La început în 
vîltoarea campaniei duse împotriva bombei cu neutroni, impul- 
sul a fost dat de o mică organizaţie apropiată Partidului Comu- 
nist, DFU (Uniunea Germană pentru Pace) în care militau ală- 
turi şi „Verzii” şi luteranii şi care a luat iniţiativa semnării 
„Apelului de la Krefeld”, un text în favoarea dezarmării, lansat 
în noiembrie 1980. Dar adevăratul start al mişcării dat în iunie 
1981, în timpul congresului Bisericii evanghelice. Apoi prin 
intermediul comitetelor pentru pace aceasta s-a extins în nume- 
roase sectoare ale opiniei publice, şi a fost preluată de ecolo- 
gişti, de „alternativi” — moştenitori ai contestatarilor de stînga 
din anii 1970 — de Bisericile protestante şi curînd şi de Partidul 
Socialist German al cărui lider, Helmut Schmidt, fusese primul 
care a cerut imperios stoparea desfăşurării rachetelor SS-20. 

Dincolo de aceste luări de poziţie politice şi religioase, 
mişcarea pentru pace a provocat manifestații populare în princi- 
palele oraşe ale RFG, adunînd de fiecare dată sute de mii de 
persoane în inițiative diverse (greve şcolare, lanţuri umane etc.) 
şi a reuşit mai mult decît oriunde să realizeze o adevărată mobi- 
lizare a populaţiei. În toamna lui 1983, sondajele arătau o mare 
majoritate, adversară a rachetelor nucleare; 72% din persoanele 
chestionate, iar dintre acestea 77% au declarat printre altele că 
aprobă Mişcarea pentru Pace. 

Cu toate acestea, chiar Europa de Nord a rămas domeniul 
de predilecție a contestaţiei nucleare care a căpătat repede şi 
accente anti-americane, aceasta a ieşit în afara zonei iniţiale, 
valul protestatar cuprinzînd şi Europa de Sud aşa cum o dove- 
desc manifestaţiile populare organizate la Madrid (400.000 
persoane), la Roma (300.000 manifestanți pe 24 octombrie 
1981), la Atena şi la Paris (250.000 de persoane participante 
la „Marşul pentru pace” din iunie 1982). A existat şi tendinţa 
ca mişcarea să pătrundă şi în anumite țări ale Europei de Est în 
special în RDG, unde a găsit un ecou deloc neglijabil în rîndu- 
rile tinerilor muzica „rock” a fost aici mijlocul cel mai eficace 
— şi în anumite medii ale Bisericii Evanghelice. Desigur că a 
fost un fenomen marginal, dar care a îngrijorat autoritățile şi 
care apărea ca un efect al bumerangului produs de încercarea 
de „seducţie” întreprinsă de sovietici pe lîngă mişcările pacifiste 
occidentale. În mod curios, acestea din urmă vor începe să-şi 
piardă din influență şi din impactul asupra popularității vest 
europene în momentul în care la începutul anului 1980 vor fi 
desfăşurate primele rachete Pershing II şi primele rachete de 
croazieră. În 1985, cînd Mihail Gorbaciov preia conducerea 
URSS-ului şi cînd se reia dialogul americano-sovietic, refluxul 
Mişcării pentru Pace devine evident. 


Euroterorismul (Terorismul european) 


In cursul ultimilor douăzeci de ani fenomenul terorist 
s-a intensificat, şi-a diversificat metodele, acțiunile sale au 

căpătat un ecou mediatic fără precedent şi a căpătat un loc 
important în relațiile internaționale. Europa, mai precis Europa 
de Vest cu toate că nu deține exclusivitatea, exceptînd Orientul 
Mijlociu, este dintre toate regiunile lumii, cea care a cunoscut 
cele mai intense acţiuni teroriste, cele mai susținute şi cu cele 
mai mari pierderi de vieți omeneşti. 

Amplitudinea valului, măsurat la scară planetară este 
dată de cîteva crize. Potrivit CIA“ numărul atentatelor teroriste 
internaționale ar trece de zece pe an în 1965-1967, de 34 în 
1968, de 110 în 1970, de 157 în 1972, de 344 în 1974, de 415 
în 1976, de 738 în 1979, de 810 în 1985. Asta ar însemna 2600 
de atentate în deceniul 1968-1977 şi se prevede o cifră dublă 
pentru următorii zece ani. După estimările Departamentului 
de Stat, aceste acţiuni extrem de diferite ar fi provocat între 
1968 şi 1984 moartea a circa 3000 de persoane, cifră la care 
trebuie adăugată cea a persoanelor care nu sînt considerate 
victime ale terorismului internațional, ci ale unor probleme 
strict interne existente în unele state, cu toate că diferențierea 
este adesea greu de făcut din cauza ramificaţiilor transnaționale 
din ce în ce mai numeroase şi mai bine delimitate ale grupurilor 
teroriste cît şi a raporturilor dintre acestea din urmă şi cîteva 
state despre care se ştie (cîteodată s-a şi demonstrat) că joacă 
rolul de sponsori. 

Se poate discuta importanța relativă a acestui bilanț care 
nu reprezintă decît un sfert din numărul anual al victimelor 
accidentelor rutiere din Franţa, deşi pînă la urmă nu este mai 
puţin impresionant decît cel din perioadele anterioare. Pentru 
locuitorii bătrînului continent este cu atît mai impresionant, 
cu cît printre hecatombele cele mai înspăimâîntătoare ale teroris- 
mului exceptînd Libanul (unde în 1983, 380 de soldaţi francezi 
şi americani au fost ucişi în timpul atacurilor cu camioanele 
sinucigaşe), aproape toate au avut dreptțintă o ţară din Europa 
de Vest, fie că este vorba de atentatele aeriene asupra avioanelor 
care aveau această țară ca destinaţie sau ca punct de plecare, 
sau de acţiuni de anvergură vizînd în mod direct teritoriul 
acesteia. Unele, cum ar fi Italia au avut de plătit un tribut foarte 

mare: atentatul de pe aeroportul Fiumicino din 1982 s-a soldat 
cu 22 de morţi, iar cel din gara din Bologna din august 1980 
cu 80 de victime. Dar şi RFG, Franţa şi Regatul Unit au avut 
de suferit la fel de mult. 

Deşi de cîţiva ani se constată o domolire a fenomenului 
terorist fără să se poată spune dacă este vorba de un regres sau 
de o pauză temporară, imaginea unei Europe amenințată pînă 
nu demult de o insecuritate provocată de actele teroriste a fost 
cu atît mai intensă cu cît acestea au beneficiat de imaginea 
scrisă sau vizualizată a mijloacelor mass media, oferite de civi- 
lizaţia contemporană. „O acţiune violentă este numită teroristă, 
scria Raymond Aron, atunci cînd efectele sale psihologice 
depăşesc consecinţele sale pur fizice”. În societăţile democra- 
tice din Europa de Vest, apariţia pe micul ecran a unor imagini 
aproape contemporane cu evenimentul prezentat, dorința de a 
dramatiza a celor care îşi fac o profesiune din gustul pentru 
senzaţional sau din logica simplă a concurenței tind să trans- 
forme marile mijloace de informare moderne în cutii de rezo- 
nanță pentru acte care îşi găsesc un ecoucu totul disproporționat 
față de metodele utilizate sau de importanța politică a autorilor 
lor. Acest lucru este cu atît mai adevărat cu cît constatăm că în 
statele totalitare din Europa de Est, nu atît teama de represiuni 
este cea care explică raritatea actelor teroriste, cît convingerea 
celor care ar avea intenţia să le comită, că gestul lor ar rămîne 
necunoscut publicului. 

În cursul ultimilor douăzeci de ani, Europa a devenit 
deci ţinta şi cîmpul de înfruntare majore ale unor acţiuni tero- 
riste care în această parte a lumii au luat patru forme principale, 
adesea strîns legate între ele. Prima este cea a grupurilor apărute 
la periferia vechilor state unitare ca Regatul Unit, Franța sau 
Spania, care susțin că se trag din mişcările aşa zise de „eliberare 
națională” şi care prin acţiunile lor directe vor să oblige guver- 
nele acestor țări — prin declanşarea ciclului bine cunoscut: pro- 
vocare/ represiune/ extindere a mişcării la nivelul „maselor” 
pînă atunci amorfe — să acorde provinciilor „oprimate” autono- 
mie şi independență. Astfel Armata Republicană Irlandeză 

(IRA) în Irlanda de Nord, FLNCS! în Corsica, ETA” militară 
în provinciile basce se află la originea unor acțiuni teroriste, 
îndreptate asupra unor ţinte care nu se limitează nici la regiunile, 
nici la statele respective, trecînd dincolo de frontierele acestora 
din urmă. ETA militară şi adversara ei de extremă dreapta GAL 
s-au confruntat pe teritoriul Franței, fie pentru a-şi regla nişte 
conturi, fie pentru a pedepsi pe calea atentatelor atitudinea 
guvernului francez. 

A doua formă de acţiune directă se referă la organizaţiile 
apărute în urma revenirilor şi radicalizării mişcării contestatare 
de la sfîrşitul anilor *60. Eşecul extinderii mişcării la nivelul 
„maselor muncitoreşti”, evident în deceniul 7 — chiar dacă într-o 
țară ca Italia „fierbintea lună mai” s-a prelungit în mediile mun- 
citoreşti mai mult decît oriune — a împins o parte dintre militarii 
cei mai hotărîți şi mai însetaţi de ideal în acţiunea disperată a 
unui război civil mocnit. Acesta urmărește un dublu obiectiv. 
Pe de o parte susținînd că se trage dintr-o ideologie anticapita- 
listă şi antiimperialistă cu veleități internaționale el îşi ia drept 
țintă interesele americane şi pe reprezentanții acestora în Europa, 
civili sau militari. Pe de altă parte, acest război a încercat să 
destabilizeze prin teroare regiumurile democrat-liberale consi- 
derate drept agenți ai „marelui capital” şi intermediari ai impe- 
rialismului american. Din toate țările din Europa de Vest, Italia 
a fost cea mai puternic afectată de această amploare a acţiunilor 
directe fiind supusă, în perioada dintre mijlocul anilor 70 şi 
mijlocul anilor 80, ofensivei susţinute a „Brigăzilor Roşii” şi 
a altor mici grupări de extremă stînga („Prima Linea”, Centrele 
Armate Proletare etc.) sau de extremă dreapta (Centrele Armate 
Revoluţionare). Evenimentele cele mai dramatice au fost aten- 
tatele din gara din Bologna în 1980, ai căror autori aparțineau 
dreptei neofasciste şi lunga sechestrare de către Brigăzile Roşii 
a fostului prim ministru democrat-creştin Aldo Moro, reprezen- 
tant al „compromisului istoric”, adică a tentativei de alianță 
dintre Democraţia Creştină şi Partidul Comunist, apoi asasina- 
rea lui în mai 1978. 

Republica Federală Germană, cu „Banda din Baden” 
apoi cu „Fracţiunea Armatei Roşii” a cunoscut şi ea şi cunoaşte 
din cînd în cînd o acţiune teroristă îndreptată împotriva repre- 
zentanţilor lumii afacerilor (bancherul Jurgen Ponto sau „patro- 
nul patronilor” Hans Martin Schleyer), a judecătorilor şi a 
militarilor cu înalte funcții NATO, ca şi Franţa de altfel, unde 
grupul „Acţiunii Directe” s-a dedat ani de-a rîndul unor acțiuni 
de acelaşi gen, deşi de mai mică anvergură (asasinarea preşe- 
dintelui Direcției Generale al uzinelor Renault, Georges Besse, 
şi a lui Rene Audran, directorul afacerilor internaţionale din 
Ministerul Apărării, ca şi detronarea cu ajutorul bombelor cu 
plastic a sediului mondial al Interpolului de la Saint-Cloud 
etc.). În toate aceste cazuri, judecătorii şi poliţiştii constată 
existența unor legături ale acestor grupuri „naţionale” cu omo- 
loagele lor din alte țări, ca şi cu organizaţiile belgiene, spaniole, 
portugheze din Orientul Apropiat. 

O a treia categorie de acţiuni teroriste desfăşurate pe 
teritoriul statelor din Europa de Vest sînt legate de cele pregătite 
în alte părţi ale lumii, şi care îşi găsesc aici terenul de manifestare, 
fără ca organizatorii lor să încerce să exercite o presiune directă 
asupra guvernului sau a populației din statul vizat. Există mai 
întîi acțiuni care ţin pur şi simplu de reglări de conturi între 
organizații rivale şi servicii secrete (acestea sînt numeroase şi 
rămîn adesea necunoscute de public), sau cele care urmăresc 
să elimine cutare sau cutare adversar al regiunilor comanditare, 
refugiat în Europa de Vest (tentativa de asasinat al fostului 
prim ministru iranian Chapur Bakhtiar de către Anis Naccache, 
în iulie 1980, apoi asasinarea efectivă a acestuia, sînt cele mai 
bune exemple). Urmează apoi acţiunile care urmăresc în primul 
rînd să „exprime” o revendicare atrăgînd atenţia comunității 
internaționale asupra evenimentului (deturnări de avion, 
atentate cu bombe), să „pedepsească” adversarul vizat şi încer- 
cînd în acelaşi timp să obțină de la acestea satisfacție în revendi- 
cări precise, în general eliberarea „combatanţilor” din închisori. 
Cele mai numeroase şi adesea cele mai sîngeroase sînt cele 
care au avut ca protagoniste diverse grupuri extremiste palesti- 

niene. Prototipul rămîne răpirea celor nouă atleți israelieni în 
timpul Jocurilor Olimpice de la Miinchen din septembrie 1972, 
luaţi ca ostatici înainte de a fi masacrați de un comando al 
grupului Fatah. Şi în acest caz exista o revendicare precisă, 
eliberarea militanţilor palestinieni la care guvernul israelian a 
refuzat să cedeze. Adesea, obiectivul „publicitar” şi răzbunarea 
oarbă îndreptate pînă la urmă împotriva unor comunități complet 
străine de conflict (în general evreii) au trecut înaintea oricărei 
alte consideraţii, ca în cazul atentatului împotriva sinagogii 
din strada Copernic, în octombrie 1980, sau în cel al focurilor 
de armă din strada Rosiers, pentru a nu da decît două exemple 
pariziene. 

În sfîrşit, ultima categorie cuprinde acte teroriste care 
au drept scop declarat schimbarea politicii extrene a statelor 
europene vizate, în favoarea interesului mişcării respective sau 
a puterii care o sponsorizează. La acest nivel, care se înscrie în 
jocul politicii internaţionale, se poate vorbi de un adevărat tero- 
rism de stat. Printre țările care au practicat şi mai practică încă 
acest gen de terorism împotriva statelor din Vestul Europei se 
numără mai ales Libia, Siria şi Iranul. Legăturile Teheranului 
cu Jihadul islamic, legat la rîndul său de organizațiile extremiste 
vest europene şi cele pe care Siria lui Hafez-el-Assad le între- 
ține cu diferite organizații şiite libaneze şi cu „maroniţii marxişti” 
din FARL — Fracţiunile Armate Libaneze al cărui şef pare să 
fie Georges Ibrahim Abdallah — şi din CSPPA (Comitetul de 
Solidaritate cu Prizonierii Politici Arabi) cărora i se datorează 
probabil acţiunile sîngeroase din Paris, din septembrie 1986 
(mai ales atentatul din strada Rennes), fac parte de acum înainte 
din datele explicite ale relațiilor dintre Orientul Mijlociu şi 
ţările Europei Occidentale. 

Acelaşi lucru se întîmplă şi în Libia. La început limitîn- 
du-se doar la obiectivele legate direct de conflictul israeliano- 
arab, apoi la lichidarea fizică a unor disidenți exilați în străină- 
tate, terorismul condus de colonelul Kadhafi își duce şi el drept 
țintă statele Europei de Vest. Acesta a încercat cînd să le „pedep- 
sească” prin atentate îngrozitoare, executate de „angajaţi” pe 

care Tripoli îi finanţează şi îi înarmează (Abu Nidal de exemplu 
Şi aripa extremistă a grupării Fatah, autori presupuşi al dublului 
atentat împotriva Aeroportului din Viena şi a celui din Roma, 
din decembrie 1985), cînd să le destabilizeze — este cazul cel 
mai frecvent — utilizînd numeroase legături cu organizațiile 
extremiste de stînga sau de dreapta şi micile grupuri de nihiliști 
create de o societate aflată în criză. 

Există deci un terorism internațional pentru ca Europa 
de Vest constituie una din țintele principale. Se poate vorbi 
chiar de o Internaţională” a acţiunii directe care-şi coordonează 
eforturile către un scop precis şi aflată sub bagheta unui dirijor 
clandestin. Pînă la recentele schimbări din URSS şi din Europa 
de Est, foarte mulţi au fost tentaţi să creadă că administratorul 
acestui teatru din umbră îşi avea sediul la Kremlin: arsenalele 
poloneze sau cehe, taberele de antrenament din RDG, ajutorul 
logistic (recent dezvăluit) dat de poliția recentă est-germană 
STASI unor organizaţii ca RAF sau Brigăzile Roşii, trecerea 
cîtorva „solişti” ai acţiunii teroriste (ca venezueleanul Carlos) 
prin seminariile ideologice moscovite, existența unei „piste 
bulgare” (la început foarte încîlcită) aflată în fruntea atentatului 
lui Ali Agqa împotriva papei loan-Paul al II-lea, din 13 mai 
1981 de la Roma, faptul că Occidentul şi mai ales Europa de 
Vest era ţinta de predilecție a strategilor terorii, în timp ce ţările 
socialiste erau aproape total ferite de loviturile lor etc. Totuşi 
nimic nu ne dă dreptul să fim foarte categorici. La ora actuală 
specialiştii în acest domeniu au mai degrabă tendința să pună 
accent pe autonomia relativă a grupărilor regionale şi pe extre- 
ma complexitate a rețelelor care au sfîrşit prin a avea propriile 
lor legi şi au ieşit parţial de sub tutela celor care le-au ajutat să 
ia fiinţă. 

Care au fost efectele (măsurate cu prudență şi ţinînd cont 
de slabele date anterioare de care dispunem) pe care aceste 
diferite forme de acţiune directă le-au exercitat asupra Europei 
de Vest? Din punct de vedere tactic şi pe termen scurt, eficacita- 
tea lor pare să fi fost destul de scăzută. Începînd din 1972 şi o 
dată cu Jocurile Olimpice de la Miinchen, israelienii au dat 

exemplu prin refuzul de a ceda şantajului. De acum înainte, 
regula fermității s-a impus cu încetul şi altor state, oricare ar fi 
fost prețul acestor înfruntări cu răpitorii. Este adevărat că în 
acelaşi timp, acţiunile în care era vorba de mari răscumpărări 
(în Italia, RFG, Belgia etc.) au început să fie mai puţin intransi- 
gente, şi pentru a-şi recupera conducătorii sechestrați, autorită- 
țile au furnizat organizații lor teroriste fabuloase sume de bani. 
Se aplică deci legea compensaţiei. 

Cît despre presiunea exercitată asupra opiniei publice 
naționale în scopul destabilizării, aceasta s-a soldat întotdeauna 
cu un fiasco. Vindecată de tentaţia totalitarismului în urma ex pe- 
rienței fascismului, Italia a reuşit să reziste atacurilor Brigăzilor 
Roşii în ciuda carenţelor din structurile sale statale. Cu o putere 
centrală mai solidă şi o experinţă istorică şi mai traumatizantă, 
în lupta sa împotriva terorismului, RFG nu s-a îndepărtat nici 
un moment de la normele democratice. Bombele şi pistoalele- 
mitralieră ale grupării ETA nu au reușit să arunce Spania lui 
Juan Carlos şi a lui Felipe Gonzales în braţele neofranchismu- 
lui. În Franţa, sondajele au arătat că Jaques Chirac nu și-a creat 
în opinia compatrioţilor săi o imagine pozitivă decît după 
atentatele din septembrie 1986. 

Deci care pot fi în aceste condiţii efectele şi strategia 
indirectă folosită pînă în zilele noastre de unele state devenite 
sponsorii recunoscuți ai terorismului internațional? Şi aici, re- 
zultatul este rareori bine marcat. Confruntate cu problema osta- 
ticilor şi a amenințărilor îndreptate împotriva teritoriului şi 
populaţiei lor, ţările victime ale terorismului internațional au 
avut în majoritate tendința de a adopta o atitudine moderată — 
este cazul Italiei după deturnarea vasului Achi//e Lauro — sau 
de a reechilibra încetul cu încetul politica lor generală în zonele 
interesate, aşa cum a făcut Franța. Normalizarea treptată a 
raporturilor dintre Paris şi Teheran, într-un context în care se 
interferează în mod constant politica internă şi cea externă își 
găseşte aici o explicaţie evidentă, fără ca marile principii şi 
interese să fie totuşi uitate. 

Folosirea terorii poate de altfel să se întoarcă împotriva 
sponsorului neîndemînatic sau care neglijează nişte limite peste 
care nu artrebui să treacă. Crezînd că îi fac un cadou lui Jaques 
Chirac, considerat mai puţin pornit împotriva cauzei lor, spon- 
sorii Jihadului islamic au intervenit pe lîngă protejatul lor 
pentru a-i elibera pe ziaristul Jean-Paul Kaufmann şi pe colegii 
săi, sechestrați în Liban şi asta exact în ajunul celui de al doilea 
tur de scrutin al alegerilor prezidențiale din 1988. Rezultat: 
mulți francezi au văzut în acest gest o manevră electorală şi 
Frangois Mitterrand a fost reales. Altfel spus, politica externă 
a Franţei nu s-a schimbat, sau s-a schimbat foarte puțin, iar cei 
care au încercat să o manevreze din exterior au făcut-o pe 
socoteala lor. 

În cocluzie, puternic zdruncinată de furtunile crizei şi 
pradă unei neliniști crescînde care s-a instalat odată cu reîntoar- 
cerea la Războiul Rece, cu înmulţirea conflictelor periferice şi 
cu desfăşurarea rachetelor sovietice, populaţiile din Europa 
de Vest au avut timp de cîţiva ani sentimentul că proliferarea 
răpirilor, a asasinatelor şi a atentatelor cu bombe putea să consti- 
tuie etapa pregătitoare a unui al treilea război monndial. 


Comunitatea Economică Europeană, 
de la nouă la doisprezece membri 


Cu cele 252 de milioane de locuitori ai săi, Europa celor 
Nouă este în 1973 a doua putere din lume după Statele Unite. 
Uniunea vamală, realizată deja de fostele şase state membre 
se extinde treptat prin aderarea a încă trei şi se desăvîrşeşte pe 
întîi ianuarie 1978. Cu toate acestea, începînd din 1974, Comu- 
nitatea cunoaşte dificultăți serioase. 

Mai întîi lărgirea Pieței Comune, care fusese concepută 
într-o conjunctură deosebit de favorabilă despre care nu se cre- 
dea că va lua sfîrşit atît de repede, intră în vigoare în momentul 
în care economiile Europei Occidentale se confruntă cu gravele 

probleme ale stagnării şi ale creşterii şomajului. Ori criza nu 
afectează toate țările cu aceeaşi intensitate. Dependenţa ener- 
getică a fiecăruia este mai mare sau mai mică: este mică pentru 
Regatul Unit care dispune de imense rezerve petroliere în 
Marea Nordului şi foarte mare pentru ţări ca Italia care putea 
mai puțin decît Franța şi decît Germania să compenseze parțial 
deficitul său comercial prin exporturile de produse industriale 
sau prin vînzările de arme. Diferenţele de inflaţie se accentuează 
şi ele. Aşa încît, opțiunile în politica economică, făcute de gu- 
vernele țărilor din CEE sînt diferite, cu atît mai mult cu cît 
fluctuațiile monetare împart Comunitatea în două grupuri a 
căror interese par să se distanțeze: cel al monedelor puternice 
ca marca germană care continuă să crească şi cel al monedelor 
slabe ca lira italiană, francul francez şi lira sterlină care tind să 
se devalorizeze. Pentru a face față acestei situații, unele țări 
cum ar fi Franţa între 1981 şi 1984, încearcă să aplice economiei 
lor vechiul remediu keynezian pentru relansare, prin creşterea 
cererei, încercînd ridicarea puterii de cumpărare, fără alt rezul- 
tat decît creşterea importurilor şi dezechilibrarea ceva mai mare 
a balanței comerciale. Altele, mai numeroase şi cu puțin mai 
mult succes, se întorc la principiile liberalismului şi adoptă 
politici de austeritate care încetinesc procesul inflaționist, dar 
care nu impulsionează, nici pe termen scurt, un nou avînt co- 
mercial. În această atmosferă de dezorientare generală şi de 
incertitudine, construcția europeană nu poate progresa defel. 

A doua mare dificultate, legată de altfel de precedentele, 
este atitudinea Marii Britanii care, în urma victoriei laburiştilor 
în alegerile legislative din februarie 1974, cere o renegociere 
aclauzelorcare o leagă de CEE. Primul ministru Harold Wilson 
consideră că predecesorul său a mers mult prea departe pe calea 
concesiilor şi că, contribuţia țării sale la bugetul Comunităţii 
nu poate fi suportată de balanța de plăți a acesteia. De aceea, 
el cere o reducere a acestei contribuții, ca şi o reformă a Politicii 
Agricole Comune (PAC), „o apărare mai eficientă a intereselor 
Commonwealth-ului” şi crearea unui Fond regional european 
care, crede generalul britanic, îi va permite să compenseze 
cheltuielile politicii agricole. 

Georges Pompidou era împotriva renegocierii tratatului 
de aderare a Marii Britanii, dar succesorul său, Valery Giscard 
d'Estaign, se va arăta mai conciliant, nu fără să manifeste totuşi 
o oarecare enervare în fața multiplelor pretenții ale britanicilor. 
Cu toate acestea, în urma unor lungi negocieri, ele au fost, în 
mare, satisfăcute. Fondul regional a fost creat în 1975. Primul 
acord de la Lome extinde și la țările Commonwealth-ului avan- 
tajele oferite statelor din ACP (Africa-Caraibe-Pacific), benefi- 
ciare ale acestui act. Punctul cel mai delicat este cel al regle- 
mentării financiare. Acesta a fost rezolvat în timpul summitului 
de la Dublin din 10 şi 11 martie 1975 printr-un compromis care 
introducea în sistem un „mecanism corector” care permite 
Marii Britanii şi eventual şi altor state membre aflate într-o 
„Situaţie inacceptabilă” să obțină timp de şapte ani rambursarea 
parţială a contribuţiei lor la bugetul Comunităţii. Mecanismul 
financiar fiind adoptat de Consiliul European, Harold Wilson 
a putut prezenta concesiile obținute ca pe o victorie a guvernului 
laburist şi să obţină ratificarea prin referendumul din 5 iunie 
1975 a menţinerii țării sale în Comunitatea Europeană. 

Confruntată cu aceste probleme diverse, CEE a trebuit 
să renunţe la mijlocul anilor 1970 la proiectul său de uniune 
economică şi monetară, prevăzut pentru începutul deceniului, 
pentru a salva cele mai importante realizări comunitare, în spe- 
cial uniunea vamală perfectată aşa cum am mai văzut pentru 
cele nouă state membre la începutul lui 1978 şi politica agricolă 
comună. Aceasta din urmă a trebuit totuşi să facă faţă numeroa- 
selor crize, datorate în primul rînd problemelor puse de exce- 
dentele agricole şi riscurile fluctuaţiilor monetare din țările 
membre. 

Un pas important în construcția Europei comunitare va 
fi totuşi făcut odată cu decizia luată de Consiliul European, pe 
8aprilie 1978, de a realiza un Sistem Monetar European (SME). 
Începînd din 1972 acesta crease deja un instrument de stabilizare 
a monedelor naţionale, „şarpele monetar”, care plafona la 
2,25% limita maximă a fluctuaţiei de schimb pentru monedele 
europene care cunoşteau variaţii în raport cu dolarul. Cu toate 

că acordurile din Jamaica au aprobat practica schimburilor 
fluctuante în cadrul FMI asupra viitorului sistemului monetar 
internaţional plana incertitudinea. Era clar deci că cei Nouă 
trebuiau să conteze doar pe ei pentru a reveni la o stabilitate 
monetară indispensabilă schimburilor interne ale Comunității. 
De unde propunerea făcută pe 27 octombrie 1977 de preşedintele 
Comisiei, britanicul Roy Jenkins de a relansa proiectul uniunii 
economice şi monetare. „Mingea” a fost prinsă din zbor de 
Valery Giscard d'Estaing şi de Helmut Schmidt şi a dus la 
hotărîrea din aprilie 1978. 

Pe 13 martie 1979, Sistemul Monetar European intra în 
vigoare, fără Marea Britanie care prefera să menţină fluctuația 
lirei, Italia şi Irlanda obțineau o creştere a ajutoarelor comuni= 
tare, iar Franţa dispariția progresivă a sumelor compensatorii 
monetare. Europa celor Nouă era deci dotată nu cu o monedă 
propriu zisă, ci cu ounitate de calcul, ECU (European Currency 
Unit) a cărei valoare era calculată zilnic pe baza unui „coş” de 
monede european a cărui conţinut reflecta partea fiecărei țări 
în producţie şi în schimburi intracomunitare. Cursuri pivot în 
raport cu ECU erau fixate pentru monedele ce participau la 
SME, iar fluctuațiile între două monede erau limitate la maxi- 
mum 2,25% (6% pentru lira italiană iar mai tîrziu pentru peseta) 
în raport cu acest curs pivot. De fiecare dată cînd limita risca 
să fie depăşită, băncile centrale ale statelor participante erau 
obligate să intervină pe piețele de schimb în aşa fel încît să 
mențină cursul monedei lor în limitele admise. S-au creat meca- 
nisme de creditare, finanțate de un Fond European de Cooperare 
Monetară. În mare, în ciuda abţinerii britanice şi mai tîrziu a 
celei a Portugaliei şi a Greciei, SME a funcţionat bine şi a 
asigurat țărilor CEE o mai mare stabilitate monetară. Rolul 
ECU-ului s-a afirmat pe plan european, mai ales de la hotărîrea 
luată în aprilie 1985 la Palermo de către Consiliul de Miniştri 
al Finanţelor de a autoriza băncile centrale europene să schimbe 
ECU pe dolari prin intermediul Fondului European de Cooperare 
Monetară. 

Un alt pas înainte al Europei celor Nouă a fost seria de 
hotărîri luate în 1975 şi 1976 (votul Parlamentului din 14 ianuarie 
1975, Consiliul European din iulie 1976, actul de la Bruxelles 
din 20 septembrie 1976) pentru a se pune în aplicare alegerea 
deputaţilor europeni prin sufragiu universal. Actul de la Bruxelles 
a fost aprobat în unanimitate, sau cu o mare majoritate de mare 
parte a statelor membre, dar în Franța au existat opoziții din 
partea gaulliştilor şi comuniştilor, adversari din totdeauna ai 
unei supranaţionalități care părea să rezulte din extinderea 
prerogativelor Parlamentului. Pe de altă parte, Regatul Unit a 
refuzat să adopte, pentru desemnarea propriilor reprezentanți, 
sistemul de reprezentare proporţională şi a jucat din nou rolul 
cavalerului singuratic rămiînînd fidel scrutinului majoritar. Ale- 
gerile din iunie 1979, cu toate că au fost puternic influențate 
de problemele politice interne, au rezultat totuşi un succes din 
moment ce pentru ansamblul celor nouă ţări ale CEE nivelul 
mediu de participare atinge 60% (91% în Belgia unde, este 
adevărat că votul este obligatoriu, 86% în Italia, 66% în RFG, 
61% în Franţa, 48% în Danemarca şi numâi 33% în Marea 
Britanie). În urma primelor alegeri prin sufragiu universal, 
alegătorii europeni au trimis la Strasbourg 41 0 deputaţi, în ma- 
joritate reprezentanţi de centru dreapta, în timp ce adunarea 
care-şi încheia mandatul era mai degrabă de centrustînga, dar 
acest lucru nu schimba mare lucru în orientarea pro-europeană 
a Parlamentului. 

An de an, Comunitatea Europeană a supraviețuit efecte- 
lor conjugate ale deteriorării relaţiilor dintre cele două blocuri 
şi ale celor două şocuri petroliere. În cel puţin două domenii, 
cel al monedei unice şi cel al reprezentării popoarelor, aceasta 
a răspuns dorinței de aprofundare care i-a animat pe promotorii 
Europei celor Nouă. Desigur nu a fost chiar marşul forțat către 
Statele Unite ale Europei pe care l-au dorit partizanii integrării 
într-un cadru supranaţional, dar nu a fost nici un Waterloo euro- 
pean pe care îl anunțau permanent „Casandrele” de tot felul 
care în general făceau parte din tabăra adversă. Din acest mo- 
ment se putea concepe cu un anume realism oportunitatea unei 
noi extinderi a CEE. 

Dar în ce direcţie să se îndrepte această extindere? Cele 
trei ţări neutre de pe continent — Elveţia, Austria, Suedia — nu 
aveau pentru moment nici cea mai mică dorinţă de a renunța 
la o situaţie a cărei modificare putea avea repercusiuni asupra 
statutului lor. Pe deasupra acestea figurau printre statele cu 
cea mai mică rată a şomajului şi nu vedeau ce avantaj ar fi 
avut dacă intrau în clubul țărilor care sufereau de această cala- 
mitate. În schimb, mai multe țări din Europa de Sud erau ama- 
toare: Grecia, care era asociata Comunităţii din 1961, Turcia, 
care avea acelaşi statut din 1963, Spania şi Portugalia. Aderarea 
lor la CEE prezenta un aspect pozitiv, şi anume reechilibrarea 
spre sud a unui anamblu economic şi geopolitic pe care prece- 
denta extindere a deplasat-o mult spre nord. Dar două mitive 
fundamentale pledau împotrivă: pe de o parte, exceptînd Irlanda, 
relativa stare de înapoiere a economiei acestora în comparație 
cu cea a celor Nouă, argumentul fiind determinant mai ales 
pentru Turcia, intenţiile de a candida ale acesteia au fost repede 
descurajate. Pe de altă parte, cel mai important este faptul că 
cele trei ţări erau supuse unor regimuri dictatoriale puțin com- 
patibile cu spiritul şi instituțiile Comunităţii. Ori, aceste piedici 
aveau să fie înlăturate în mai puţin de optsprezece luni odată 
cu „Revoluţia Garoafelor” în Portugalia (1974), căderea regi- 
mului coloneilor în Grecia (iulie 1974) şi moartea lui Franco în 
Spania (20 noiembrie 1975), aceste evenimente fiind urmate 
de instaurarea în cele trei țări a unor regimuri democratice mai 
fragile decît s-a imaginat. 

Din acest moment, cei Nouă au putut examina candidatu- 
rile prezentate de guvernele de la Atena, în iunie 1975, de la 
Lisabona, în martie 1977 şi de Madrid, în iulie a aceluiaşi an. 
Cea a Greciei a fost acceptată destul de repede, ceea ce a permis 
acestei țări să semneze tratatul de aderare în mai 1979 şi să 
intre efectiv în CEE pe întîi ianuarie 1981. Cele ale celor două 
țări iberice au fost obiectul unor negocieri mai lungi ținînd 
cont de problemele pe care le ridicau anumitor state membre 
(Franţa şi Italia în special) inevitabila concurență a viitoarelor 
membre în sectoare cum ar fi cel al fructelor, legumelor, vinului 

Şi industriei textile. Pînă la urmă tratatul de aderare a Spaniei 
şi Portugaliei a fost semnat pe 12 iunie 1985 şi a intrat în vigoare 
pe 1 ianuarie în anul următor, ceca ce a transformat Comunitatea 
celor Nouă în Europa celor Doisprezece. 

A doua extindere a CEE nu s-a făcut fără probleme se- 
rioase. Ea a adîncit diferențele între nivelurile de dezvoltare 
din sînul Comunităţii şi a făcut şi mai imperioasă necesitatea 
de a armoniza politicile economice de natură diferită, de a reduce 
inegalităţile dintre regiuni, de a pune de acord politicile de emi- 
grare, acestea fiind tot atîtea probleme la care era deja greu să 
se găsească soluţii într-o Comunitate de numai nouă membri. 
Dar în acelaşi timp există şi aspecte extrem de pozitive. Mai 
întîi, pe plan economic, se crează o imensă piață de 320 de 
milioane de locuitori legaţi prin acordurile de la Lome III (sem- 
nate în decembrie 1984) de 66 țări ACP (Africa — Caraibe — 
Pacific), în care capitalurile au început să circule liber. Apoi 
pe plan politic, se face din Comunitate un ansamblu reechilibrat 
spre Mediterana şi America Latină, care are o greutate interna- 
țională crescută şi exercită o atracţie tot mai puternică asupra 
unor ţări ca Austria, Norvegia, Turcia şi de puțin timp şi asupra 
unor state din Europa de Est, cărora prăbuşirea blocului socialist 
le-a oferit posibilitatea unor acţiuni comune pe termen scurt 
cu statele din vestul european. 

Chiar înainte de a fi semnate tratatele de aderare ale 
Spaniei şi Portugaliei, un nou impuls a fost dat integrării euro- 
pene de propunerea lui Jacques Delors, Preşedinte al Comisiei 
din ianuarie 1985, acesta a propus celor douăsprezece membre 
ale Comunităţii o „mare aspirație colectivă” destinată să pro- 
moveze „reapariţia valorilor de solidaritate inerente, în ceea 
ce are mai bun civilizaţia europeană”. Era vorba de a defini în 
maniera lui Jean Monet un obiectiv mobilizator — mai precis 
realizarea unei „mari pieţe comune” — şi de a fixa date pentru 
a-l pune în practică, limita maximă fiind sfîrşitul anului 1992. 

Prezentat şi discutat în Consiliile europene de la Bruxelles 
şi de la Milano în martie şi iunie 1985, proiectul a dus la redacta- 
rea unui text pregătit de o conferință interguvernamentală şi 

care a fost adoptat de Consiliul European reunit la Luxemburg 
în decembrie 1985.Acest „Act unic” european, care va fi ratificat 
fără dificultate de parlamentele naționale şi va intra în vigoare 
pe 1 iulie 1987, instituționalizează Consiliul European devenit 
din 1973 adevăratul organ de conducere al Comunităţii, genera- 
lizează în cadrul acestuia votul prin majoritate în drept (unani- 
mitatea rămînînd regulă doar pentru problemele de securitate, 
a locurilor de muncă şi de sănătate) şi măreşte prerogativele 
Parlamentului. El extinde cîmpul de aplicare al tratatului de la 
Roma şi la domeniile tehnologiei şi mediului şi fixează 1 
ianuarie 1993 ca dată limită a realizării efective a unei mari 
pieţe comune unificate în care vor circula liber persoanele, 
serviciile, mărfurile şi capitalurile. Statele semnatare se anga- 
jează să-şi convoace regulat miniştrii Afacerilor Externe, să 
găsească un consens în ceea ce priveşte politica externă şi să 
evite orice acțiune sau luare de poziţie care ar putea dăuna 
Comunităţii ca forță coerentă în relaţiile internaționale sau în 
cadrul organizațiilor internaţionale. Aşa cum este şi oricare ar 
fi dificultățile peste care va trebui să se treacă pînă la realizarea 
lui completă, „Actul unic” constituie hotărîrea europeană cea 
mai importantă de la Tratatul de la Roma încoace. În sfîrşit pe 
9 şi pe 10 decembrie 1991, la Conferinţa la nivel înalt de la 
Maastricht din Ţările de Jos, cei Doisprezece îşi aprofundează 
cooperarea punînd la punct anumite elemente ale Europei poli- 
tice şi mai ales ale Europei monetare. 


Europa de Est: ultimile licăriri ale 
totalitarismului 


De cealaltă parte a ce-a mai rămas pînă în 1989 din „cor- 
tina de fier”, criza mondială s-a manifestat ca şi în Europa de 
Vest, dar mult mai intens şi cu represiuni mult mai mari asupra 
populaţiei, ducînd la o tentativă de a strînge din nou relațiile 
cu supraputerile protectoare, care are însă drept consecință o 
rezistenţă tot mai mare a forțelor centrifuge: 

Pînă la primele semne ale „dezgheţului” polonez, adică 
în deceniul care a urmat „Primăverii de la Praga”, conducătorii 
Kremlinului au lăsat impresia că pot să stăpînească situația 
mizînd pe dorinţa birocraţiilor naționale de a-şi menţine domi- 
naţia în faţa voinţei de liberalizare şi de independenţă a popoa- 
relor. Acest efort de a lua din nou în mînă conducerea „comuni- 
tăţii socialiste” s-a sprijinit pe două instrumente politico-juridice, 
reamintite permanent de sovietici: „doctrina Brejnev” şi actul 
final al CSCE, semnat la Helsinki în august 1975. 

Prima, botezată de Tito „doctrina suveranităţii limitate”, 
nu a fost niciodată formulată astfel de conducătorii de la 
Kremlin. Ea nu constituie decît sinteza declaraţiilor date de 
conducerea sovietică şi care se refereau la „dubla responsabili- 
tate” a PC surori, cea mai explicită fiind cea publicată în 
„Pravda” în septembrie 1968, cîteva săptămîni după invadarea 
Cehoslovaciei. „Popoarele țărilor socialiste, se afirma aici, par- 
tidele comuniste au totala libertate de a hotări căile de dezvolta- 
re ale țărilor lor. Cu toate acestea, nici o hotărîre luată nu trebuie 
să dăuneze nici socialismului din ţara lor, nici intereselor funda- 
mentale ale altor țări socialiste (...). Aceasta înseamnă că orice 
partid comunist este răspunzător în fața poporului său dar şi în 
faţa tuturor țărilor socialiste” 

Din această ultimă propoziţie, care aplică la întreg siste- 
mul procedura legitimităţii la care puterea sovietică a recurs 
în mod constant de la Lenin încoace, rezultă dreptul de interven- 
ție instituţionalizat de puterea dominantă şi de asociaţii săi din 
pactul de la Varşovia. Acesta decurge din însăşi logica organizării 
politico-ideologice a blocului şi nu putea fi aplicată în mod 
automat, nici nu se putea recurge la o acţiune unilaterală a 
URSS, cum s-a procedat în Ungaria. „Doctrina Brejnev” aso- 
ciază la dezvoltarea prealabilă şi pe ceilalți membri ai comuni- 
tăţii socialiste şi fixează — este adevărat, în termeni nu prea 
expliciți — un prag al acțiunii, enunțînd că aceasta devine legiti- 
mă de cîte ori „limitele acceptabilului” sînt depăşite de un popor 
sau de guvernul unui stat socialist. Ceea ce lasă la latitudinea 
oligarhiilor conducătoare să judece ce este bun sau nu pentru 

socialism şi ceea ce este saunu conform intereselor proletaria- 
tului mondial. Iată o acoperire ideologică comodă pentru refu- 
zul de a accepta orice schimbare structurală de anvergură. 

Celălalt instrument, care permite în principiu menţinerea 
la nesfîrşit a unui sfaru-quo, a fost adoptat în urma lungii şi 
dificilei negocieri asupra securităţii şi cooperării în Europa. 
Actul final de la Helsinki, care are mai mult o valoare morală 
Şi politică decît una strict juridică din moment ce este vorba 
despre un proces verbal, enunţa într-adevăr, în prima sa formu- 
lare, un anume număr de principii printre care figurau cele ale 
integrităţii teritoriale şi inviolabilităţii frontierelor. În schimbul 
unor concesii minore privind drepturile omului (a treia formula- 
re), sovieticii obțineau astfel recunoaşterea permanentizării 
situaţiilor create după război. Altfel spus, prezenţa lor militară 
în Europa de Est îşi găsea legitimitatea şi odată cu aceasta în 
mod indirect orice inițiativă care viza perpetuarea ei. 

Susţinuţi de această dublă legitimitate, conducătorii 
URSS şi aliaţii lor au menţinut, timp de zece ani, o stabilitate 
remarcabilă în blocul de est, care contrasta cu atmosfera agitată 
din anii precedenţi. „Normalizarea” din Cehoslovacia, alinierea 
totală a RDG, acea mai nuanțată dar tot atât de eficace a unguru- 
lui Kadar şi a conducătorilor bulgari, au constituit tot atîtea 
puncte de stabilizare de care URSS s-a servit pentru progresul 
integrării militare şi politice a blocului, criza petrolieră aju- 
tînd-o pe deasupra să-şi consolideze poziţiile față de statele a 
căror aprovizionare cu hidrocarburi depindea aproape în între- 
gime de gigantul sovietic. 

Şi totuşi, în spatele fațadei de stabilitate şi de unificare, 
a continuat fără mari seisme procesul de desprindere de modelul 
sovietic, anii 70 constituind în acest sens fundalul unei evoluţii 
contradictorii. Pe de o parte consolidarea aparentă a blocului 
în numele „internaţionalismului proletar” care serveşte de aco- 
perire hegemoniei grupurilor conducătoare a unor formule poli- 
tico-economice noi, diferite de modelul dominant şi susceptibile 
de a restabili un consens în jurul acestora. 

Într-adevăr, în țările idustrializate din Europa de Est, 
după treizeci de ani de planificare centralizată şi de dictatură 

birocratică, dar şi de progres economic şi social incontestabil, 
în timp ce aspiraţia generală se îndreaptă spre bunăstare şi 
spre dispariţia constrîngerilor, nu mai este posibil ca masele 
să fie mobilizate cu sloganuri „revoluţionare” Acestea şi-ar 
dori ca toate instrumentele ideologice să dispară, într-atît a 
slăbit forţa mobilizatoare a marxism-leninismului. În aceste 
condiţii, echipele de la conducere trebuie să găsească alte meto- 
de pentru a obține un consens şi să experimenteze alte modele 
decît cel ce le-a fost impus la începutul anilor 50 de puterea 
supremă. În concluzie, fiecare membru al „Comunităţii socia- 
liste” este în opoziţie cu eforturile de integrare făcute de centru, 
aflat într-un lent proces de derivă care, pe lung termen, poate 
ştirbi serios coerenţa blocului. 

În încercarea lor a-şi regăsi autonomia, țările din Est au 
putut să aleagă începînd din 1968 între două modele de legitimi- 
tate, diferite de schema „leninistă” tradițională. Primul se poate 
aplica în primul rînd statelor celor mai dezvoltate: RDG, 
Cehoslovacia, Ungaria. Acesta asigură continuitatea cuceririlor 
importante ale socialismului printr-un compromis între stat şi 
societate, punîndu-se accent pe ameliorarea condiţiilor de viață 
Şi pe asigurarea supleţii mecanismelor economice. Numai că 
această ultimă condiţie nu este aplicabilă RDG-ului lui Erich 
Honecker, unde creşterea nivelului de trai material şi cultural 
al populaţiei, care este incontestabil în 1971 şi nu a încetinit 
decît odată cu criza, este însoțită de o recentralizare a aparatului 
economic şi începînd din 1975 şi de o revenire la rigiditatea 
politică şi ideologică. 

Cazul Ungariei lui Kadar este total diferit. Adus la putere 
de ruşi în condiţiile tragice pe care le cunoaştem, acest fost 
muncitor metalurgist de origine țărănească, promovat în funcția 
de şef de stat cu ajutorul tancurilor străine, a inaugurat în 1962 
o experienţă originală al cărei succes a făcut din Ungaria statul 
cel mai „liberal” din blocul socialist. Dorind să se uite împreju- 
rările în care a ajuns la putere şi sincer hotărît să promoveze o 
„cale specific maghiară” spre comunism, Kadar nu a încercat 
să se opună sovieticilor prin cuvinte, aşa cum va face Dubcek. 

El a înțeles că aceştia erau dispuşi să accepte şi alte căi decît 
cele care s-au impus în URSS cu dubla condiţie de a accepta 
„lecţiile”, adică de a nu repune în discuţie „cuceririle esenţiale 
ale Revoluţiei” (colectivizarea, rolul conducător al PC, contro- 
lul societăţii civile) şi de a evita orice critică la adresa marii 
puteri. „Modelul maghiar” se înscrie într-un context de relații 
deosebit de bune cu URSS, faţă de care Kadar s-a comportat 
mereu ca un aliat exemplar. Pe de altă parte el se străduieşte să 
nu se atingă de structurile politice care reglementează raporturile 
dintre partid şi stat, dar în acelaşi timp slăbeşte autoritatea 
aparatului de partid asupra societăţii civile, PC renunțînd la o 
parte din prerogativele sale în favoarea elitei tehnice şi recunos- 
cînd intelectualilor o anume libertate de creaţie. 

În 1968, Kadara inaugurat o reformă economică îndrăz- 
neață inspirată în parte de „socialismul de piață” aplicat în 
Iugoslavia. Întreprinderile industriale au căpătat o mare autono- 
mie şi în acelaşi timp se revine la interesul pentru profit şi la 
libertatea de mişcare a mîlinii de lucru. Aceste măsuri, ca şi 
hotărîrile luate pentru stimularea producţiei agricole au dus la 
progrese vizibile în economia ungară şi au permis lui Kadar şi 
echipei sale să asigure populaţiei cele mai bune condiţii de 
trai, de muncă şi de locuit, chiar mai mult, numeroşi muncitori 
au putut beneficia de primele semne ale prosperității de masă 
(aparate electro-casnice şi autoturisme particulare). 

Cu toate acestea, oligarhia partidului nu a fost deposedată 
de prerogativele sale. Ea este cea care continuă să ia hotărîrile 
cele mai importante, dar îmbunătățindu-şi relaţiile cu ansamblul 
societăţii, a dat locul meritat inteligenţei tehnice şi a împărțit 
cu aceasta o parte a privilegiilor care în ţările de est ţin de 
exercitarea funcțiilor de încadrare. Ea a reuşit deci, cu acordul 
tacit al sovieticilor, să deblocheze piesele maşinăriei fără să-i 
modifice structura de ansamblu. 

În cursul aceleiaşi perioade, „modelul” românesc a evo- 
luat într-o direcție diferită, ba chiar diametral opusă celei pe 
care Kadar o imprimă politicii sale. Situată într-o zonă mai 
puțin vitală pentru apărarea blocului, România şi-a putut orienta 

politica externă pe o cale mai autonomă fără să fie amenințată 
de fulgerele Moscovei. Pe de altă parte, cea mai mică acţiune 
de reformare a economiei sale, rezultat al unei industrializări 
lacunare, nu făcea decît să o apropie mai mult de modelul de 
dezvoltare care a triumfat în URSS. Legitimarea prin prolife- 
rarea bunăstării materiale (foarte relativă) nu are aceleaşi şanse 
ca în Ungaria şi RDG — să se substituie moştenirii staliniste. 
De unde recurgerea la o altă formă de legitimare care nu aparţi- 
ne numai României, dar care aici funcționează cu atît mai intens 
cu cît se hrăneşte din rusofobia viscerală a populaţiei sale, cea 
a sentimentului naţional, folosit de elita birocratică şi transfor- 
mat într-un naționalism acerb. 

Din aceste două aspecte, nefavorabile dezvoltării, Nicolae 
Ceauşescu a extras esenţa „modelului românesc” care pînă la 
evenimentele din 1989 s-a caracterizat printr-o politică externă 
relativ independentă, chiar foarte aproape de neutralitate, iar 
în schimbul acestei autonomii acceptate sau cel puţin tolerate 
de sovietici în anumite limite, prin menținerea unei ortodoxii 
Şi a unui totalitarism fără nici o fisură. Aşa încît, sîntem îndrep- 
tățiți să ne întrebăm dacă se poate vorbi de „ortodoxie” pentru 
a califica un sistem politic bazat pe un despotism fără limite 
exercitat de un conducător megaloman şi pe instalarea „clanu- 
lui” său familial în toate posturile cheie ale statului român. 
Pentru a-şi satisface mania grandorii Ceauşescu a mers pînă 
acolo încît a distrus vechile cartiere istorice din capitală şi a 
construit în loc un palat somptuos şi un centru administrativ 
arhitectural imens, aruncîndu-i pe români în mizerie, raţionali- 
zînd alimentele şi întrerupînd curentul electric. Fără să mai 
vorbim de teroarea politică, menținută aici la un nivel mult 
mai ridicat decît în alte democraţii populare. 

Adoptarea de către echipele aflate la putere în țările din 
Europa de Est a unor noi proceduri de legitimare, nu a împiedi- 
cat ca, din 1975, să se manifeste noi forme de contestare îndrep- 
tate împotriva dominaţiei „fratelui mai mare” şi împotriva 
rigidității birocratice şi represive a sistemului. De la această 
dată, alergia la modelul şi la prezența sovietică, respingerea 

„altoiului” stalinist şi dorința de schimbare nu mai provoacă 
numai „accese de febră” sporadice, izolate în timp şi în spaţiu. 
Între timp, opoziţia a devenit permanentă în unele ţări şi mai 
ales se deosebeşte de tulburările anterioare prin extinderea sa, 
dacă nu la ansamblul democraţiilor populare, cel puţin la sec- 
toare întregi ale comunităţii socialiste. 

La motivele structurale ale procesului contestatar — ne- 
adaptarea modelului stalinist la mutaţiile recente, permanența 
elementului național, atracţia exercitată de democraţiile occi- 
dentale asupra anumitor pături ale populaţiei — se adaugă, de 
la mijlocul anilor 70 şi motive conjuncturale. Mai întâi, dificul- 
tăţile economice care, contrazicînd convingerile marxiste, pre- 
lungesc efectele crizei mondiale în interiorul blocului socia- 
list, scoţînd în evidență blocajul și lipsurile sistemului. În al 
doilea rînd, în mai multe țări apare o disidență pe care acordurile 
de la Helsinki au susținut-o şi i-au oferito bază juridică. Simţin- 
du-se mai siguri în dominaţia lor datorită legitimării implicite 
a statu-quo-ului, sovieticii nu au realizat pînă unde puteau să-i 
ducă hotărîrile formulate în Actul final al CSCE la capitolul 
drepturilor omului şi libertăţilor fundamentale. Ori, tocmai în 
numele acestor principii enunțate în a treia formulare de la 
Helsinki, contestatarii din Est se vor angaja în lupta împotriva 
sistemelor administrative în vigoare, de data aceasta nu în inte- 
riorul partidelor comuniste aşa cum s-a întîmplat pînă în 1968, 
pentru recucerirea poziţiilor în faţa elementelor conservatoare 
ale „noii clase conducătoare” ci în afara acestora, în fruntea 
unui corpus social gata să se lase influențat de revendicările 
lor. 

Sînt denunţate de apărătorii „drepturilor omului” nu 
numai prejudicierea libertăţii de exprimare, ci toate devierile 
de la principiile de care s-au făcut vinovaţi cei de conducere: 
deplasarea persoanelor, concedierile forțate, discriminările 
culturale şi religioase, piedicile puse la intrarea în universități 
etc. Exemplul disidenților sovietici şi ecourile protestului lor 
în rîndurile opinii publice mondiale au fost şi ele hotărîtoare, 

ca şi noul interes manifestat faţă de acestea de partidele „euro- 
comuniste” (italian, spaniol, şi în mai mică măsură cel francez). 

Ca şi în URSS, dar cu o forță sporită de elementul naţio- 
nal, chiar naționalist, s-a stabilit o corelare între mişcarea con- 
testatară a intelectualilor, pînă atunci marginală, şi dorința ma- 
selor de a-şi exprima revendicările ocolind căile impuse de 
putere. Acţiuni minoritare care făceau referință la drepturile 
omului, cum este „Carta 77” publicată la Praga de vreo cîteva 
sute de protestatari (ianuarie 1977), Apelul către populaţie şi 
către autorităţile Poloniei, lansat de Comitetul de Apărare al 
Muncitorilor (KOR), victime ale represiunii de după evenimen- 
tele din iunie 1976, sau petiția adresată de scriitorul român 
Paul Goma delegaților prezenți la Conferința de la Belgrad 
(tot în ianuarie 1977), au găsit, în ciuda represiunii sau tăcerii 
oficiale, o largă audienţă în rîndurile populațiilor din țările est 
europene şi au ajutat peste tot la trezirea conştiinţei maselor şi 
după o lungă letargie, a „societăţii civile” 

Poate cu excepția Bulgariei, foarte ortodoxă şi foarte 
rusofilă, nici o ţară nu a scăpat de zguduiri, nici chiar Ungaria 
lui Kadar, nici RDG, unde dorința de schimbare nu s-a exprimat 
mult timp decît prin gesturi izolate — de exemplu, protestul 
cîtorva zeci de intelectuali printre care şi fizicianul Havemann, 
împotriva expulzării popularului cîntăreț Wolf Biermann -—, 
dar şi prin cele o sută de mii de cereri de emigrare în Vest. 

Cu toate acestea, doar în Polonia s-a realizat cel mai 
repede şi în modul cel mai radical fuziunca între inițiativele 
disidente şi rebeliunea organizată a corpusului social. În această 
țară, unde identitatea naţională a ştiut să reziste timp de două 
secole tuturor împărțirilor, tuturor intervențiilor şi ocupaţiilor 
militare, tuturor tentativelor de deculturalizare făcute de puter- 
nicii lor vecini, s-a instaurat în 1970, după valul de revolte 
muncitoreşti care au dus la intervenţia armatei dar şi la căderea 
lui Gomulka, un compromis oarecum asemănător cu cel din 
Ungaria lui Kadar. „Liberalismul” pe care Gomulka şi-a funda- 
mentat politica, este înlocuit de Edward Gierek cu un „model” 

care îmbina fermitatea politică cu un reformism cconomic vi- 
zînd modernizarea țării şi ameliorarea nivelului de trai al popu- 
laţiei. Astfel, sentimentul naţional şi ajutorul Bisericii au creat 
un relativ consens care a caracterizat primii ani ai epocii Gierek, 
oferind conducătorilor de la Kremlin iluzia unei stabilități regă- 
site. 

Tocmai acest consens aparent a sărit în aer în cursul 
verii lui 1976, sub loviturile conjugate ale intelectualității și 
ale revoltei muncitorești. Prima a intervenit încă din 1975 împo- 
triva proiectelor de rezolvare constituțională a puterii (ele urmă- 
reau să dea o formă legală controlului exercitat de PC asupra 
societăţii şi să proclame ireversibilitatea legăturilor cu URSS) 
obligînd partidul să facă concesii. Muncitorii reacționează cu 
o extremă hotărîre la ridicarea prețurilor alimentare decretată 
pe 24 iunie 1976. Mişcare spontană ca şi în 1970 şi tot provocată 
de situația economică, dar care, de această dată va găsi un 
intermediar politic prin crearea KOR, Comitetul de apărare a 
muncitorilor, fondat de intelectuali pentru a răspunde represiu- 
nii îndreptate împotriva manifestanţilor de la Radom şi de la 
Ursus, epicentre ale revoltei muncitoreşti. 

Evenimentele din 1976 marchează deci începutul unui 
proces de solidarizare a societăţii aflată în conflict deschis cu 
partidul, KOR reuşind să mobilizeze opinia publică din Polonia 
Şi din străinătate şi pînă la urmă să obțină amnistierea victimelor 
represiunii, în timp ce episcopatul sprijină campaniile de solida- 
ritate. 

În faţa echipei lui Gierek şi a unui PC care nu reacţionează 
de fel pînă la lovitura violentă din 1981, opoziţia se organizează. 
Se înființează cluburi care adună intelectualii catolici sau în 
care se întîlnesc comuniştii cu cei „fără partide” aşa cum este 
grupul „Experienţă şi Viitor” Toţi se întreabă ce şanse are 
Polonia să iasă din impasul economic și politic în care se găsește, 
iar mulți fac propuneri concrete. Un „Comitet pentru Apărarea 
Drepturilor Omului” îşi deschide birouri la Varşovia şi la Lodz. 
Vreo cincizeci de ziare şi reviste contestatare publicate, fără 
autorizația cenzurii, circulă prin toate mediile. În sfirşit, ici şi 

colo se organizează sindicate independente embrionare şi bine- 
înţeles ilegale. 

Toate aceste iniţiative, calificate în mod confuz drept 
„disidente” nu sînt reprimate de putere cu aceeaşi vigoare. 
Iniţiatorul mişcării, KOR, se bucură chiar de o relativă toleranță 
care se explică atît prin caracterul legal al activităţilor sale, 
dar şi prin grija de a nu contraria opinia publică din străinătate 
(mai ales înainte de vizita lui J. Carter) într-un moment în care 
Polonia are nevoie de ajutorul financiar al Occidentului. Este 
adevărat că, trăgînd concluzii din lecţia dată de evenimentele 
din 1954 şi din 1968, intelectualii au renunțat să mai aplice o 
strategie frontală împotriva PC, mizînd pe presiunea forțelor 
sociale organizate pentru a obține concesii în domeniul sindical 
şi cel al informării şi al culturii. 

Această strategic a focului încrucișat nu putea să reziste 
la presiunea muncitorilor din vara lui 1980, motivată încă o 
dată de dificultăţile economice şi de hotărîrea unilaterală a 
autorităților de a scumpi produsele alimentare. Avînd ca punct 
de plecare oraşul Lublin în a treia săptămînă a lunii iulie, mişca- 
rea cuprinde treptat alte oraşe pentru a ajunge la mijlocul lui 
august la Gdansk, unde greva de pe şantierele Lenin reprezintă 
primul act al unei ofensive care marchează apariţia clasei mun- 
citoare în primul plan al scenei. 

Timp de optsprezece luni, în Polonia va funcționa un 
nou tip de compromis, fără precedent în istoria democrațiilor 
populare. Pe de o parte un partid comunist care de bine de rău 
supravieţuise furtunii datorită sîngelui rece al „moderaţilor”, 
de cealaltă parte, milioanele de muncitori, susținuți cu prudență 
dar cu hotărîre de Biserica Catolică, reuniți în sindicatul Sol/i- 
darnosc („Solidaritatea”), a cărui existență legală este recunos- 
cută pe 30 şi pe 31 august 1980. Şi unii şi ceilalți au extremiştii 
Şi moderaţii lor: Stanislaw Kania în PC unde în septembrie 
1980, l-a înlocuit pe Gierek, bolnav şi desconsiderat şi care la 
rîndul său va trebui să-i cedeze locul ceva mai tîrziu generalului 
Jaruzelski, Lech Walesa, în „Solidaritatea”, intelectual „de 
structură” [După expresia lui Gramsci care defineşte astfel elita 

ieşită din rîndurile clase muncitoare], icșit din rîndurile clasei 
muncitoare poloneze, care după evenimentele de la Gdansk 
devine liderul carismatic al sindicatului. Ca şi predecesrul său 
Gierek, Kania vrea să evite confruntarea directă dorită de radi- 
calii din partid şi crede că va putea dezamorsa mişcarea sau 
aceasta se va degrada singură. Dc aceea, el subestimează în 
mod greşit potenţialul revoluţionar şi capacitatea organizatorică 
a maselor ca şi legăturile care o leagă de intelectualii „disidenţi” 
şi de Biserică, alegerea unui cardinal polonez pentru tronul 
Sfîntului Petru (loan Paul al Il-lea)* şi vizita sa în Polonia 
jucînd rolul esenţial de catalizator. Walesa, la rîndul lui, în 
fața maselor nerăbdătoare şi a unor tincri ce vor să meargă 
pînă la capăt, menţine cu greu cchilibrul căutînd şi el să evite 
ce e mai rău, păstrînd totodată cuceririle din august 1980. Şi 
unul şi celălalt se bazează pe simţul gcopolitic ascuţit al polone- 
zilor care îi face pe majoritatea dintre ei să închine spre ponde- 
rație şi pe amenințarea permanentă a sovieticilor care apără 
încă de la început asupra precarului compromis polonez. 

Ori în contextul intern şi internaţional al momentului. 
evoluţia Poloniei către pluralism în care legalizarea „Solidarită- 
ţii” ca forță autonomă recunoscută, contestînd partidului mono- 
polul asupra socictăţii, nu putea să fic pentru cei de la Kremlin 
decît o primă etapă care depăşea cu mult „pragul de tolerare” 
Apoi ar fi fost prea mare riscul de contaminare a celorlalți 
membri ai comunităţii socialiste și chiar al URSS-ului. În ulti- 
mile săptămîni ale anului 1981 părea evident că Moscova avea 
să intervină într-un moment sau altul pentru a pune capăt „de- 
vierii” poloneze. De aceea, pentru a distruge „Solidaritatea” şi 
pentru a-i reda partidului poziția sa autoritară, dar şi pentru a 
evita o baie de sînge şi ocupaţia străină, generalul Jaruzelski a 
hotărît să spargă buba utilizînd forțele armate pentru a restabili 
„ordinea socialistă” şi decretînd „starea de asediu” în Polonia, 
toate acestea cu acordul formal al sovieticilor şi sub controlul 
direct al mareşalului Kulikov, comandantul suprem al trupelor 
Pactului de la Varşovia. Problema a fost rezolvată în cîteva 
ore în noaptea de 12 spre 13 decembrie 1981 şi în cursul zilei 

următoare prin constituirea unui Consiliu Militar de Salvare 
Naţională, arestarea conducătorilor „Solidarităţii” (Walesa a 
fost închis într-o vilă aproape de Varşovia) şi anunţarea unor 
măsuri sociale şi politice severc: suspendarea dreptului la grevă, 
camuflajul de la orele 22 la 6 dimineaţa, militarizarea întreprin- 
derilor cheie, revenirea la săptămîna de lucru de şase zile şi 
reducerea la jumătate a concediului anual. 

Unanim condamnată de țările Occidentului, proclamarea 
stării de asediu de către generalul Jaruzelski a fost în schimb 
bine primită în statele din Europa dc Est, în special în 
Cehoslovacia și RDG. Totuşi, „normalizarea” impusă de 
Moscova şi aplicată de conducătorii polonezi se va dovedi 
repede incapabilă să înfrîngă imensa dorință de independență 
Şi libertate care anima marea majoritate a populaţiei pe care 
duritatea represiunii nu reuşea să o îndepărteze de militanţii 
„Solidarităţii” şi ai KOR-ului şi care vedca tot mai mult în 
puternica Biserică Catolică, adevărat stat în stat susținut de 
loan Paul al II-lea, o structură foarte greu dc distrus, în care 
putea să se încadreze. De aceea, echipa de la conducere a trebuit 
să-şi calce repede pe conştiinţă şi să suspende starea de asediu 
în decembrie 1982, eliberînd şi toate persoanele arestate cu un 
an în urmă şi condamnînd în 1985 la ani grei de închisoare pe 
poliţiştii care îl asasinaseră în octombrie 1984 pe părintele 
Popielusko şi acceptînd la urmă să negocieze cu Lech Walesa, 
care în urma atribuirii Premiului Nobel pentru pace se bucura 
de un imens prestigiu internațional. 

Aparent victorioşi în urma acestei ultime intervenții de 
forţă împotriva dizidenţilor din țările de Est, conducătorii sovie- 
tici şi aliații lor nu aveau în realitate motive prea mari de bucu- 
rie. După suspendarea stării de asediu, forma pe care o luase şi 
pe care o păstra mișcarea contestatară poloneză arăta că nu era 
vorba numai de o mişcare minoritară ci de întreaga societate 
civilă care, în momentul în care găsea structurile propice pentru 
a se exprima, era capabilă să se mobilizeze pentru a obţine o 
schimbare. 

Astfel, în ajunul schimbărilor care vor avea lorîn URSS 
odată cu venirea la putere a lui Mihail Gorbaciov, era clar pentru 
observatorii cei mai lucizi că uzura modelului instaurat de Re- 
voluția din octombrie era aşa de mare, încît erau greu de imagi- 
nat cum ar putea echipele conducătoare din țările est curopene 
să-şi mai impună mult timp hegemonia bazîndu-se doar pe 
stabilitatea sistemului, în faţa unor noi forțe tot mai viguroase 
şi mai unite — intelectualitatea „disidentă”, o elită de tehnicieni 
gata să ceară participarea efectivă la deciziile centrale în schim- 
bul cîtorva privilegii oferite de alianța cu birocraţia, un tineret 
din ce în ce mai recalcitrant față de tiparele conformismului 
oficial — şi a unei clase muncitoare care ieşise pur şi simplu 
din letargie. Oare agonia totalitarismului nu a început în ciuda 
acestei aparente stabilități? 


Destinderea internaţională şi 
prăbuşirea comunismului 


Se pare că Europa, în primul rînd cca dc Est, dar şi cea 
de Vest prin efectele unei reacţii în lanț ale cărei consecințe 
sînt greu de măsurat, a intrat, în cursul ultimilor ani, într-o 
nouă etapă a istoriei sale. La originea acestei schimbări se află 
două evenimente strîns legate între ele, care sînt declanşate 
mai mult de evoluţia şi iniţiativele celor două superputeri, decât 
de acţiunile europenilor, chiar dacă consecinţele acestora pri- 
vesc în mod direct statele şi populaţiile dc pe bătrînul continent. 

Primul are drept punct de plecare politica mâinii de fier 
pe care Ronald Reagan o impune partenerilor săi din Est în 
domeniul tehnologiei de vîrf şi al armamentului nuclear. În 
1983, în timp ce începea desfăşurarea primelor rachete Pershing 
şi a rachetelor de croazieră, menite să răspundă provocării pe 
care o reprezentau rachetele sovietice SS-20, preşedintele State- 
lor Unite îşi expunea Iniţiativa de Apărare Strategică, numită 
„războiul stelelor”: un proiect vizînd să dezvolte pe termen 

lung un sistem de protecţie anti-rachetă extrem de costisitor şi 
din această cauză considerat inaccesibil sovieticilor. În Vest, 
mulți îl consideră irealist şi mult prea scump. Ar'mă de descura- 
jare economică şi tehnologică, acesta urmărea mai ales să-i 
facă pe conducătorii de la Kremlin să simtă că pe terenul cursei 
înarmărilor extrem de sofisticat în secolul XX, ţara lor nu avea 
nici mijloacele financiare, nici resurse în materie de inovații 
tehnice care să-i permită să facă față acestei provocări. 

Celălalt eveniment a avut ca teatru Uniunea Sovietică 
unde, pe 11 martie 1982, Mihail Gorbaciov devenea Prim secre- 
tar al PCUS punînd capăt perioadei de nesiguranţă în cursul 
căreia s-au succedat după moartea lui Brejnev (în noicmbrie 
1982) Andropov şi Cernenko. Acest „tînăr” om de partid de 
54 de ani (vîrsta medic a membrilor din Politburo depăşea 70 
de ani) arată foarte repede că vrea, aşa cum încercase Hruşciov 
la sfîrşitul anilor 50, să ofere țării sale timpul şi mijloacele de 
a debloca mecanismele unci economii paralizate de rigiditatea 
sistemului. Aceasta presupunea la început, nu lichidarea „socia- 
lismului real”, ci pur şi simplu comoditatea acestuia privind 
restabilirea unei legături între partide stat şi o liberalizare con- 
trolată. Acestea erau obiectivele iniţiale alc restructurării (Pe- 
restroika) şi ale transparenţei G/asnost („informarea societăţii 
pentru a o mobiliza”), fixate de succesorul lui Cernenko, cînd 
îşi dă seama de greutatea pe care o reprezenta pentru URSS 
cursa înarmărilor şi responsabilităţile unei acţiuni dincolo de 
dimensiunile planctei dorită de Bre jnev, dar pentru care a doua 
putere nu avea mijloacele necesare. De aici, opțiunea Kremlinu- 
lui de a-şi modera atitudinca internaţională și de a face presiuni 
asupra aliaților pentru a alege aceeaşi cale. 

Europa trebuia să reprezinte prima miză a acestei noi 
strategii. Asta nu însemna că Numărul Unu sovietic s-a gîndit 
de la început să redea autonomia ţărilor din blocul de est şi să 
permită ca în vestul continentului să sc dezvolte un nou fel de 
putere capabil să-şi asigure securitatea cu mijloace proprii.Este 
clar că atunci cînd la începutul domnici sale cl vorbeşte despre 
„Casa Comună”, se gîndeşte mai mult la o neutralizare discretă 

a acestei părţi a lumii decît la o viitoare constituire a Statelor 
Unite ale Europei. Pînă atunci însă, acceptă să reia tratativele 
de la Geneva asupra rachetelor nucleare cu rază medie de acţiu- 
ne — care după cum ştim vizau ținte exclusiv europene — şi 
pînă la unmă să fie de acord cu „opţiunea zero” propusă cu 
cîțiva ani în urmă de preşedintele Reagan şi care presupunea 
eliminarea în paralel a rachetelor SS20 şi a replicilor lor occi- 
dentale (Pershing şi rachetele de croaziră). Aceasta se va realiza 
odată cu semnarea în decembrie 1987 la Washington a tratatului 
FNI, prima etapă a unei reduceri a armamentelor nucleare 
strategice (START) şi tactice ca şi a forțelor convenționale, 
care va continua în cursul anilor următori. Ea marchează şi 
revenirea la destinderea internațională ale cărei etape nu vor 
întârzia să se facă simţite în Europa de Est. 

Este clar că cele două evenimente evocate, răsturnarea 
conjuncturii politice internaţionale şi opțiunile de politică inter- 
nă adoptate de Gorbaciov, au fost hotărîtoare în declanşarea 
procesului care a dus la schimbările recente din țările est euro- 
pene. Mutaţiile rapide şi neaşteptate din Uniunea Sovietică au 
avut consecinţe asupra evoluţiei democraţiilor populare, fie 
că este vorba de liberalizarea informaţiei, de democratizarea 
desigur încă incompletă dar reală a instituţiilor şi a vieţii poli- 
tice, de trezirea naționalităților din Caucaz (armeni, azeri) şi 
din Țările Baltice ajungîndu-se curînd la adevărate declaraţii 
de independenţă ale Republicilor componente ale Uniunii, fără 
ca Armata Roşie să intervină, sau că este vorba de politica 
externă de retragerea trupelor sovietice din Afganistan şi de 
abandonarea „doctrinei Brejnev” de către noua echipă de la 
conducere. Toate acestea au stimulat destinderea şi au favorizat 
stabilirea unor noi relaţii nu numai între Est şi Vest dar şi în 
interiorul blocului democraţiilor populare. Cu patruzeci de ani 
în urmă războiul rece a făcut din acesta un bloc monolitic complet 
dominat de URSS. Dezarmarea strategică şi diplomatică dorită 
de URSS din motivele pe care le-am menţionat va fi cea care 
în mare măsură va contribui la grăbirea prăbuşirii acestuia. 

La aceste motive trebuie să adăugăm apăsarea unei crize 
economice devenită aproape structurală în țările din Est şi care 
este suportată cu atît mai greu de populaţiile din aceste state 
cu cît deschiderea către lumea occidentală (presă, televiziunc, 
călătorii) le permite să compare carențele din economia lor şi 
mediocritatea nivelului lor de trai cu relativa prosperitate care 
domneşte în Vest în această perioadă de relansare. Amploarea 
crizei este desigur diferită de la o ţară la alta, dar manifestările 
sînt identice: încetinirea mai mult sau mai puţin accentuată a 
dezvoltării, productivitatea redusă, deficitele agricole cronice 
(exceptînd Ungaria şi Bulgaria) şi penuria de produse alimen- 
tare care în unele țări sfirşeşte prin raționalizare, care în 
România va căpăta un caracter dramatic, inflaţia variind şi ea 
în funcţie de ţară (15 la 20% în Ungaria, Bulgaria, RDG şi 
Cehoslovacia, în Polonia în 1982) şi enormele datorii externe: 
40 miliarde de dolari pentru Polonia, 20 miliarde pentru RDG, 
17,6 miliarde pentru Ungaria, 8 miliarde pentru Bulgaria. 
Numai România (dacă se face excepţie de Albania care de mult 
timp se află înafara blocului) a reuşit, se pare, să-şi plătească 
în 1980 datoria externă care era de 18 milioane de dolari, dar 
cu ce preţ! 

În sfirşit, un ultim element care merită subliniat în multi- 
tudinea de motivații care a făcut popoarele est europene să-şi 
scuture jugul în anul 1980, este cel al aniversării bicentenarului 
Revoluţiei franceze. Desigur, influenţa evenimentului nu tre- 
buie exagerată, dar este clar că încoronînd un deceniu în cursul 
căruia discursul asupra drepturilor omului a sfîrşit prin a deveni 
tema principală a dezbaterilor, dar și o arină de penetraţie în 
tabăra adversă, comemorarea în toată Europa, inclusiv URSS, 
a actului fondator al membrilor Constituantei putea să susțină 
motivațiile noului val contestatar din democraţiile populare. 

Toate remarcile făcute în prezenta carte asupra marilor 
frământări revoluționare repetate în Europa timp de două secole 
— legătura strînsă dar nu automată dintre economie şi politică, 
existența unui mediu care favorizează propaganda crizei şi a 
unor forțe transnaţionale care o promovează, inconsistența 

explicaţiei mitice care susţine existenţa unor forţe obscure 
manipulate din exterior, rolul motor jucat de o ţară sau alta în 
declanşarea procesului etc. — sînt aplicabile şi evenimentelor 
din 1989-1990, ce au loc în Europa de Est. 

Două ţări au jucat un rol esenţial în declanşarea mişcării, 
încă din 1988: Polonia și Ungaria. Am văzut că prima, de la 
evenimentele din 1980-1981 nu a încetat să ofere celorlalte 
democraţii populare exemplul unei ţări în care, în ciuda „nor- 
malizării”, întreaga socictate civilă era implicată într-un proces 
de rezistență mocnită, care obliga puterea să negocieze cu cele 
două structuri principale, Biserica Catolică şi sindicatul „Soli- 
daritatea”. După cea au încercat să-l desființeze pe acesta din 
urmă, conducătorii polonezi au trebuit să se hotărască în aprilie 
1989, după un val de greve şi deschiderea unei „mesc rotunde” 
cu reprezentanţii „Solidarităţii”, să semneze un acord care mar- 
ca o cotitură hotărîtoare nu numai pentru Polonia, ci şi pentru 
ansamblul blocului socialist. Acest text prevedea reinstaurarea 
pluralismului sindical, deci legalizarea „Solidarităţii” şi înfiin- 
țarea unor noi instituții politice. Polonia va fi guvernată de 
acum înainte de un Preşedinte al Republicii, ales pentru şase 
ani de Parlament şi avînd prerogative multiple. Legislativul 
va fi împărțit în două Camere alese prin sufragiu universal: o 
Dietă, în care opoziția trebuia să se mulțumească cu 35%, restul 
locurilor fiind obţinute de PC polonez şi de aliaţii săi şi un 
Senat avînd puterea de a respinge legile votate de Dietă. Se 
adoptase deci practica democraţiei pluraliste care pătrundea 
în sistemul politic al unei democraţii populare. 

Alegerile din iunie 1989 au constituit un succes pentru 
opoziția grupată în jurul Solidarităţii. În Senat, unde numerus 
clausus nu conta, opoziţia a obținut 99 de locuri din cele 100 
supuse votării. În Dietă, unde „independenții” aveau 161 de 
deputaţi, comuniştii nu dispuneau de o majoritate şi aveau ne- 
voie de sprijinul micilor formaţiuni satelit care îi susținuseră 
pînă atunci. În iulie s-au organizat alegeri pentru desemnarea 
şefului statului. Generalul Jaruzelski care a ezitat mult timp 
înainte de a-şi depune candidatura, a fost ales la limită. A trebuit 

apoi să se treacă la constituirea unui guvern căruia îi revenea 
dificila sarcină de a face față situaţiilor economice catastrofale 
pe care o traversa Polonia. Pe 24 august, Dieta dă investitura 
unuia dintre conducătorii cei mai moderați ai „Solidarităţii”, 
Tadeusz Mazowiecki care a format o echipă în care Partidul 
Comunist nu avea decît patru portofolii din 24, aliaţii săi 7, iar 
Solidaritatea 13. Pentru prima oară în istoria democraţiei 
populare un necomunist ajunge în fruntea guvernului. 

De la această cotitură istorică, Polonia şi-a accentuat 
evoluţia spre democraţie, Dieta revenind în decembrie 1989 
la numele de „Republica Polonia”, fără vreo referință la caracte- 
rul „socialist” şi „popular” al statului, aşa cum se procedase în 
trecut. În ianuarie 1990, PC polonez, s-a dizolvat şi s-a transfor- 
mat într-o nouă organizație numită „Social-Democraţia Repu- 
blicii Polonia”, în timp ce o minoritate sc desprinde de aceasta 
pentru a crea „Uniunea Social-Democrată” Toate aceste eveni- 
mente au loc pe fondul întoarcerii la economia de piață, la 
privatizare, dar şi a dificultăţilor economice şi sociale care 
persistă. Sub presiunea lui Lech Walesa, generalul Jaruzelski 
sfirşeşte prin a demisiona din postul de şef de stat şi alegeri 
prezidenţiale prin sufragiu universal îl aduc la preşedenţie pe 
fostul lider al „Solidarităţii” care între timp s-a desprins de 
aripa de stînga a mişcării pe carea condus-o. Pentru a fi înlătu- 
rate şi ultimile vestigii ale puterii comuniste, nu mai rămîne 
decît să se organizeze noi alegeri legislative, ceca ce se întîmplă 
în toamna lui 1991. Dar din scrutinul proporţional nu iese nici 
o majoritate, ccea cc nu poate decît să slăbească conducerea 
poloneză, în delicata etapă economică în care s-a angajat. 

În Ungaria, schimbarea regimului s-a produs şi mai re- 
pede şi fără cea mai mică cionire, sub conducerea guvenului 
format din comunişti reformatori, preziat de Miklos Nemeth. 
Încă din vara lui 1988, aici au apărut în mod spontan numeroase 
grupuri, asociaţii şi formaţiuni politice şi culturale de toate 
felurile, cărora Parlamentul le-a recunoscut legalitatea, înlătu- 
rînd în ianuarie 1989 toate obstacolele care stau în calea libertă- 
ţii de asociere şi de manifestaţie. În timp ce presa şi editurile 

ies şi ele de sub incidenţa cenzurii, ungurii şi-au manifestat de 
mai multe ori cu acordul autorităţilor, dorinţa de a se împăca 
cu propriul lor trecut. Vechile embleme avînd deasupra coroana 
Sfîntului Ştefan apar din nou pe drapelul naţional. Arhiducele 
Otto de Habsburg a asistat în aprile 1989, în prezenţa şefului 
guvernului, la o ceremonie oficială în cinstea împărătesei Zita, 
decedată recent. Pe 20 august 1989, o procesiune purtînd relic- 
vele sfîntului patron al Ungariei a avut loc la Budapesta în 
prezența unei mulţimi considerabile. În iunie a aceluiaşi an, 
sute de mii de persoane au asistat la funeraliile oficiale ale lui 
Imre Nagy şi a patru dintre tovarășii săi, reabilitați de regim. 

Cît despre instituţii, ele au fost supuse ca și în Polonia, 
unui Jifting complet. Ungaria a încctat să mai fie o Republică 
Populară pentru a deveni simplu „Republica Ungară”, un stat 
de drept care recunoaşte „valorile democraţiei burgheze și 
totodată pe cele ale socialismului democratic”, adeptă pluralis- 
mului politic şi sindical şi instaurează un regim semi-preziden- 
țial. 

Partidul Comunist s-a autodizolvat şi el în octombrie 
pentru a da naştere Partidului Socialist Maghiar, ceea ce nu-l 
va împiedica să fie învins (10% din voturile exprimate) în ale- 
gerile legislative din maitic 1990, cîştigate de formațiunile 
moderate. Forumul Democratic Maghiar şi Alianţa Democraţi- 
lor Liberi. Puterea este preluată de o coaliţie, de centru dreapta 
condusă de Josef Antall. 

În sfirşit, în domeniul politicii externe, Ungaria a fost 
prima care s-a desprins de Pactul de la Varşovia, fără să pună 
însă probleme deosebite sovieticilor care, din aprilie 1989 au 
început să-şi retragă trupele din această ţară şi nu s-au opus 
căderii „cortinei de fier” care o separa de Austria vecină, cu 
care relaţiile devin tot mai strînse. Din toate țărilc fostului bloc 
socialist, Ungaria este cca care se întoarce cu hotărîre spre 
Occident (i-a făcut o primire triumfală preşedintelui Bush în 
iulie 1989) şi în special spre Europa celor Doisprezece. 

Procesul de trecere la democraţie în RDG, în Cehoslovacia 
şi în Bulgaria a fost diferit de această revoluţie pacifistă începută 

de la vîrf, aceste trei țări netrecînd ca România prin tulburări 
foarte grave, dar aici, presiunea maselor fiind necesară pentru 
ca cei aflați la putere să accepte pînă la urmă să cedeze-şi să 
permită ca transformările democratice să aibă loc. 

Din toate țările Europei de Est, RDG era ţara la care 
lumea se aştepta cel mai puţin să treacă la democraţie tără 
vărsare de sînge. Cu toate acestea, nici acţiunile preventive 
ale aparatului represiv, nici îndîrjirea lui Erich Honecker şi a 
echipei sale nu au putut rezista mult timp în faţa unei mişcări 
care la început a luat aici aspectul unei „hemoragii” umane 
care tranzita Ungaria şi Cehoslovacia. Este necesar să amintim 
că Mihail Gorbaciov, în trecere prin Berlin cu ocazia sărbătoririi 
celei de a 40-a aniversări a RDG şi primit cu strigăte de „Gorbi! 
Libertate!”, s-a exprimat clar pentru a-i sugera omologului său 
est-german că nu putea să conteze pe URSS pentru a reinstaura, 
dacă era cazul, „egalitatea socialistă”. „Trebuie să se ţină cont, 
declara el, de procesul gencral de modernizare şi de reînnoire 
care are loc în acest moment în tot blocul socialist” 

Pentru a-l determina pe Honecker să dea înapoi, a trebuit 
totuşi ca masele să se pună în mişcare. Marile manifestații 
care au loc în principalele oraşe din RDG, mai ales în Berlinul 
de Est şi la Leipzig în octombrie 1989, au înfiînt rezistența 
acestuia. Pe 18 octombrie, el renunța la toate funcțiile sale din 
conducerea partidului şi a armatei, cedind locul unui alt conser- 
vator, Egon Krantz, care după o întrevedere cu Gorbaciov a 
trebuit să bată şi el în retragere în fața presiunii străzii, să des- 
chidă frontierele cu RFG şi pe 9 noiembric, să lase să se înfăptu- 
iască un gest inimaginabil cu cîteva săptămîni înainte în această 
țară rămasă profund stalinistă: deschiderea unor breşe în Zidul 
Berlinului prin care au năvălit în zilele următoare aproape 3 
milioane de „vizitatori”, nerăbdători să regăsească sau să desco- 
pere pentru prima dată calea spre libertate. 

Revoluţia pacifică din noiembrie nu a înfrînt dintr-o dată 
Partidul Comunist carc, lipsit de sprijinul Kremlinului mai conta 
încă pe ajutorul vechilor săi militanţi care fluturase amenințarea 
fascismului (în unele manifestații au apărut lozinci naționaliste) 

şi pe controlul structurilor statului. Cu toate acestea, pe 11 
noiembrie, Comitetul Central al Partidului Comunist a aprobat 
votul „secret, liber, democratic şi pluralist”. Alături de revendi- 
carea democraţiei şi pluralismului, manifestanții care continuau 
să-şi exercite presiunea asupra puterii cu vigoare (guvernul 
Modrow, dominat tot de comunişti) o adăugau deja pe cea a 
reunificării, primită la început cu răceală de sovietici, cu un 
entuziasm temperat de cei din Vest, dar care, era evident, nu 
putea fi împiedicată. Din momentul în care jugul comunist s-a 
făcut ţăndări, iar populațiile est europene s-au văzut readuse 
la situaţia de acum patruzeci de ani în urmă, nu exista altă struc- 
tură decît națiunea pentru ca acestea să-şi exprime dorința de 
schimbare, şi în RDG această naţiune se numea Germania. 

Acesta este punctul de plecare al unei evoluţii în care, 
în mai puţin de un an, aveau să se succeadă hotărîrea Parlamen- 
tului est german de a aproba pluralismul politic, şi de a desființa 
rolul conducător al Partidului Comunist (decembrie 1989), 
luarea cu asalt în Berlinul de Est al Sediului Central al Poliţiei 
Politice, STASI (15 ianuarie 1990), anunţarea urmăririi în justi- 
ție a lui Erich Honecker şi a altor ex-conducători stalinişti, 
victoria zdrobitoare a creştin-democraţilor în alegerile legisla- 
tive din 18 martie 1990 și marginalizarea fostei formaţiuni 
comuniste (devenită PSD), constituirea unui guvern de coaliţie 
prezidat de M. Lothar de Maiziere şi instaurarea în iulie 1990 
a uniunii economice şi monetare cu RFG. Era prima etapă a 
unei reunificări, de acum înainte acceptată de toți şi care consti- 
tuia, cu adevărat, evenimentul cel mai important din istoria 
politică a Europei de la sfîrşitul războiului încoace. Pe 3 octom- 
brie 1990 Germania este reunificată oficial, această reunificare 
luînd forma unei „absorbiri” a RDG de către Republica Federală. 
În decembrie 1990, primele alegeri libere în Bundestag la care 
participau cele 16 Landuri ale noului teritoriu, aduceau victoria 
Coaliţiei Uniunea Creştin Democrată — Uniunca Creştin-Socială 
din Bavaria, grupată în jurul Cancelarului Kohl, principalul 
artizan al unităţii regăsite. 

„Teoria dominoului” concepută în anii cei mai sumbri 
ai Războiului Rece de către strategii Washingtonului nu a fost 
nicicînd așa de bine verificată ca în toamna lui 1989, în țările 
din Estul Europei. Deschiderea frontierei dintre Ungaria şi 
Austria nu a provocat numai exodul brusc al germanilor din 
Est către RFG, ci a făcut din Praga o etapă inevitabilă în drumul 
spre libertate, implicînd imediat şi Cchoslovacia în procesul 
de liberalizare. În realitate, focul mocnea aici de mult timp, 
întreținut de o disidență pe care represiunea poliţiei nu a putut 
s-o înăbuşe şi care a început să se manifeste deschis la începutul 
lui 1989 prin comemorarea amintirii lui Jan Palach, studentul 
care cu douăzeci de ani în urmă şi-a dat foc în semn de protest 
împotriva invaziei sovietice. În cursul verii lui 1989, manifesta- 
țiile şi petiţiile s-au înmulțit provocînd represiuni şi arestări: 
în primul rînd arestarea dramaturgului Vaclav Havel închis în 
februarie, eliberat în mai, apoi arestat din nou în octombrie şi 
spitalizat cu forţa. 

Evenimentele de la Berlin din noiembrie, au declanşat 
un val de manifestații care, la inițiativa „Forului Civic”, ce 
reunea pe toți reprezentanții opoziţiei, au căpătat curînd un 
caracter de masă. Confruntat cu această revoluție paşnică, Par- 
lamentul a luat iniţiativa de a începe la sfîrșitul lui noiembrie 
procesul de liberalizare, decretînd abolirea rolului conducător 
al PC şi recunoscînd pluralismul politic. Guvernul lui Husak a 
trebuit să demisioneze şi a fost înlocuit pe 10 decembrie, de 
un cabinet de „convenţie naţională”, format în majoritate de 
necomunişti, care a hotărît imediat dizolvarea Poliţiei politice 
şi deschiderea frontierei cu Austria. Pe 28 decembrie, fostul 
promotor al Primăverii de la Praga, Alexandr Dubcek a fost 
ales preşedinte al Parlamentului, iar a doua zi, acesta din urmă 
l-a desemnat pe Vaclav Havel preşedinte al Republicii. Poporul 
cehoslovac a cîştigat partida, iar opoziţia democratică devenea 
conducătoarea jocului. Alegerile din iunie 1990 au adus Foru- 
mului Civic majoritatea absolută în Parlamentul federal cu 
46,6% din voturi. PC obținuse 13,6%, Uniunea Creștin-Demo- 
crată 12% şi aproximativ 10% mişcările reprezentînd minorită- 
țile (moravă, slovacă etc.). 

În Bulgaria, totîn urma unor manifetații de mare amploare 
care au loc la Sofia și în alte orașe ale ţării, Comitetul Central 
al PC a hotărît, în noiembrie 1989, să cedeze revendicărilor 
maselor, excluzîndu-l pe Todor Jivkov, înlăturat în cîteva zile 
de la conducerea partidului şi statului şi înlocuirea cu Petar 
Mladenov, apoi anunţînd alegeri libere. După ce a părăsit „cen- 
tralismul democratic” şi concepţiile „leniniste” PC s-a trans- 
format în Partid Socialist. Victoria acestuia din urmă în alegerile 
din ianuarie 1990 nu a pus capăt mişcării. Presiunea maselor îl 
obligă pe Mladenov să demisioneze în august, lăsînd postul 
de şef al statului principalului şef al opoziției, Jeliev, apoi în 
decembrie 1990 primul ministru este şi el înlocuit de Popov, 
un tehnician fără etichetă politică. 

În România, în schimb, tranziția spre o democraţie, care 
în această ţară era încă departe dc a fi complet stabilită, s-a 
făcut cu violență şi cu duritate. Într-adevăr, aici legitimarea 
puterii comuniste nu se mai baza de mult timp pe un compromis 
oarecare între popor şi conducători (mai degrabă „conducătorul 
suprem”), ci pe infailibilitatea, proclamată ca dogmă, a „condu- 
cătorului” Nicolae Ceuşescu. Acesta ridicase pe o culme nicioda- 
tă atinsă în ţările de Est (inclusiv Albania şi Corcea de Nord) 
cultul propriei sale personalități şi a membrilor familiei sale, 
plasați în posturi cheie ale partidului şi statului, copleșiți de 
onoruri, privilegii şi bogății. Pe de altă parte el a instaurat un 
regim de teroare politică, al cărui instrument, teribila „Securitate” 
constituia un stat în stat şi în acelaşi timp o adevărată gardă 
pretoriană, devotată în mod fanatic omului şi regimului care îi 
asigurau o poziţie privilegiată. 

Valul contestatar din Europa de Est, care a început să se 
manifeste în vara lui 1989 atingînd apogeul în octombrie- 
noiembrie, va cuprinde şi România, dar cu o oarecare întîrziere. 
Disidenţa nu era complet absentă în accastă țară, unde rarii 
protestatari declarați erau apărați doar de atenţia pe care le-o 
acorda mass-media occidentală. Chiar în sînul PC, un anumit 
număr de conducători a început să sc îndepărteze de puterea 
tiranică a lui Ceauşescu şi de politica sa catastrofală pentru 

poporul român, supus unei raționalizări drastice, încălcărilor 
repetate a drepturilor omului şi distrugerii unor sate întregi. 
Cu toate acestea, în timpul Congresului partidului dc la sfîrşitul 
lui noiembrie, Ceauşescu este reales triumfal în funcţia de se- 
cretar general, evenimentul fiind salutat de o manifetație „spon- 
tană” a populaţiei din capitală. 

Trei săptămîni mai târziu, revoluţia izbucnea mai întîi 
în Transilvania, unde minoritatea maghiară şi germană era su- 
pusă represiunii Securităţii, apoi în restul țării. În urma agresării 
unui pastor ungurs* de către membrii Poliţiei politice la 
Timişoara, populaţia din acest oraş s-a revoltat pe 17 decembrie 
1989, provocînd o represiune sîngeroasă care s-a soldat cu cîteva 
sute de morți. În timp ce Ceauşescu întors rapid din Iran, acuza 
grupurile de „huligani” şi de „fascişti” care amenințau 
„socialismul” şi „națiunea română”, alte manifestații aveau 
loc în mai multe oraşe din ţară, reprimate peste tot cu o extremă 
brutalitate de armată. Actul decisiv trebuia să se joace în cele 
din urmă la Bucureşti, în timpul unei manifestații de susținere 
a Conducătorului, organizată de acesta şi în cursul căreia sutele 
de mii de persoane adunate în Piaţa Republicii au început să 
scandeze: „Jos Ceauşescu! Timişoara! Libertate!”. În aceeaşi 
zi, insurecția cuprindea întreaga capitală şi marile oraşe din 
est; Iaşii şi Constanța, marcînd începutul unei săptămîni revolu- 
ționare în care poporul român şi armata aveau să treacă de 
partea răsculaților şi aveau să se confrunte cu acei „desperados” 
fanatizați şi înarmaţi de Securitate învinşi în cele din urmă dar 
cu preţul unor grele pierderi. Între timp, Ceauşescu și soția sa 
au fost arestaţi, judecaţi rapid şi executaţi pe 27 decembrie, în 
timp ce se constituia un Consiliu al Frontului de Salvare Naţio- 
nală. Format în parte din oameni care, ca preşedintele acestuia, 
Ion Iliescu, au făcut carieră uneori cu mult zel sub îndrumarea 
Conducătorului, acest organism va prelua puterea după demisia 
guvernului, pe care o va exercita pînă la desemnarea pe 26 
decembrie, a unei noi echipe guvernamentale prezidată de uni- 
versitarul Petre Roman. Acesta a luat imediat o scrie de măsuri 
care să-i satisfacă pe revoluționari: abrogarea planului de 

„sistematizare a teritoriului”, respectarea drepturilor minorităţi- 
lor, alegeri libere, abolirea pedepsei cu moartea, stabilirea săptă- 
miînii de lucru la cinci zile, înlăturarea restricţiilor la încălzire 
şi iluminare etc, fără însă să reuşească să-i convingă pe cei 
care au luptat pentru instaurarea democraţiei (nu se poate vor- 
bi de „reinstaurare” într-o ţară care practic nu a cunoscut-o 
niciodată) că nu au fost folosiți şi marginalizaţi de adversarii 
comunişti. ai lui Ceauşescu, din România cît şi de la Kremlin. 

Oricare ar fi fost situaţia, în mai 1990, la alegerile generale 
pentru preşedinţie, Adunarea Naţională şi Senat, Ion Iliescu şi 
Frontul Salvării Naţionale au obținut o adevărată victorie, parti- 
dele din opoziţie — Partidul Naţional Țărănesc şi Partidul 
Liberal — obţinînd procentaje mediocre. Că s-au comis ilegalităţi 
în cursul alegerilor, că acestea s-au desfăşurat într-o atmosferă 
de nebunie generală, nu există nici o îndoială, dar aceasta nu 
ajunge pentru a explica valul seismic de care au beneficiat 
oamenii Frontului. Cu siguranță, aceştia nu au adus României 
adevărata democraţie pe care o cereau masele care au declanşat 
procesul revoluţionar, la mijlocul lui decembrie 1989. Dovadă 
este mai ales modul în care puterea a înfrînt în iunie 1990 
manifestaţiile violente ale tinerilor care au avut loc la Bucureşti 
şi care au determinat guvernul să trimită împotriva lor „coman- 
douri” de mineri care au provocat moartea a cel puţin cinci 
persoane şi rănirea altor cîteva sute. Dar ruptura nu se poate 
produce de azi pe mîine — ceea ce este valabil atîtpentru condu- 
cătorii Frontului cît şi pentru o parte a opoziţiei şi pentru popo- 
rul român în general — după decenii de stalinism consolidat, 
de teroare politică şi de lipsuri, mai ales cînd trăieşti într-o 
țară care a trecut aproape fără tranziție de la o dictatură de tip 
fascist la un comunism autoritar. 

În afara blocului legat direct de URSS, Iugoslavia şi 
Albania, trebuie la rîndul lor să abandoneze ceea ce constituia 
identitatea lor comunistă. În prima din cele două țări, pluralis- 
mul politic şi alegerile libere vor face ca partidele politice să-şi 
piardă puterea, cu excepţia Serbiei şi a Muntenegrului. Nu există 
pînă la Albania, citadelă stalinistă care să nu cunoască prăbuşi- 

rea modelului comunist. O mişcare de exod a populației către 
Occident şi manifestații de amploare îl obligă pe Ramiz Alia, 
succesorul lui Enver Hodja să facă unele concesii: sînt acordate 
vize celor ce vor să emigreze, pluralismul politic este instaurat 
în decembrie 1990 şi alegeri libere sînt organizate în primăvara 
lui 1991, în timp ce o nouă Constituţie prevede dreptul la grevă, 
libertatea religioasă şi autorizează asociaţiile politice, economice 
şi culturale. Datorită voturilor țăranilor, Partidul Albanez al 
Muncii (comunist) cîştigă alegerile, dar la presiunea maselor 
este obligat să liberalizeze regimul. 

Ultimul act al istoriei comunismului european se joacă 
în 1991 în URSS, acolo unde acesta a luat naştere. Mihail 
Gorbaciov oscilează între alianţa cu conservatorii din Politburo 
şi cea cu liberalii conduşi de preşedintele Federaţiei Ruse, Boris 
Elțîn, încercînd totodată să introducă treptat economia de piață 
cu ajutorul Occidentului şi să mențină URSS, în ciuda dorinței 
de independenţă a diferitelor Republici. Jocul său subtil va fi 
compromis de o încercare de lovitură de stat a PC. Pe 19 august 
1991, preşedintele este pus sub supraveghere într-o reşedinţă 
din Crimeea, în timp ce organizatorii unui puci oferă puterea 
cîtorva conducători conservatori sprijiniți de conducerea armatei, 
de KGB, de poliţie şi de preşedenţia Sovietului Suprem. Puciul 
eşucază în 48 de ore datorită dezaprobării marilor puteri, a 
rezistenței populaţiei şi a atitudinii energice a preşedintelui 
rus, Boris Elțîn în jurul căruia se adună toți cei care sînt împotriva 
puciului. Sfîrşitul acetui episod duce la lichidarea comunismu- 
lui şi la dezmembrarea URSS-ului. În toate Republicile, activi- 
tățile Partidului Comunist sînt sistate. Gorbaciov demisionează 
din funcţia de Secretar general şi cere PCUS-ului să se dizolve. 
Principalii conducători ai acestuia , complici la puci, sînt de 
altfel închişi. Această dispariţie a partidului care reprezenta 
liantul Uniunii încă din 1917, duce la lichidarea acesteia. Una 
după alta, Republicile îşi proclamă independenţa sau suverani- 
tatea. Destinul fostei URSS este pecetluit. Pe 8 decembrie 1991, 
la Minsk, preşedinţii celor trei republici salve (Rusia, Ucraina, 
Bielorusia) iau act de dispariția URSS-ului şi hotărăsc să creeze 

o „Comunitate a Statelor Independente” (CSI) la care aderă 
curînd alte opt republici din fosta URSS. Pe 25 decembrie, 
Boris Elţin îl obligă pe Mihail Gorbaciov să demisioneze, 
acesta fiind preşedintele unui statcare nu mai există. URSS-ul 
a murit, dar se anunţă deja conflicte care vor izbucni între statele 
succesoare ale defunctului imperiu sovietic. 

Peste tot, bazele totalitarismului comunist au dispărut: 
partidul unic şi monopolist exercitat de acesta asupra vieții 
politice şi a societăţii civile, controlul omniprezent al aparatului 
politic şi al sistemului polițienesc, arbitrarul, folosirea terorii, 
privilegiile nomenclaturii, intezicerea dreptului de exprimare 
liberă şi de a forma organizații diferite dc cele tolerate sau 
dominate de partid. Toate acestea au fost măturate de vîrful 
istoriei în intervalul dintre primăvara lui 1989 şi vara lui 1991 
şi o dată cu sistemul comunist a dispărut şi structura bipolară 
a Europei aşa cum fusese instaurată în timpul celui de al doilea 
război mondial. Cu toate că viitorul nu este decît o pagină 
nescrisă, cu toate că exacerbarea naţionalismului în ţările elibe- 
rate de sub jugul comunist constituie un risc considerabil de 
instabilitate, progresul făcut de popoarele Europei de Est pe 
calea democraţiei pare a fi ireversibil. 


Capitolul 10 


CIVILIZAȚIA EUROPEANĂ ÎN A 
DOUA JUMĂTATE A SECOLULUI XX 


BI În cursul celeide a doua jumătăţi a secolului XX, apropierea modurilor 
de viață şi a practicilor sociale şi culturale ale populațiilor europene 
apare ca fiind elementul fundamental al realizării pe bătrinul continent 
a unei identități transnaționale. 


E Practic, toate țările europene au trecul prin perioada de creştere demo- 
grafică de după război, apoi de scădere lentă care a dus la îmbătrinirea 
populațiilor şi la dezvoltarea progresivă a imigrației. Societăţile au fost 
Supuse unor mutații profunde care constau în primul rînd în reducerea 
numărului patronilor şi țăranilor şi extinderea clasei mijlocii salariate. 
Ca efect al urbanizării s-au dezvoltat societățile de consum cu nivel de 
trai tot mai ridicat, tinzînd spre exaltarea individului şi al dreptului său 
la fericire, în timp ce pensionarii şi tineretul formează grupuri foarte 
mari de consumatori de o importanță aparte. În sfirşit, uniformnizarea 
aparentă a nodului de viaţă şi a practicilor sociale (în ciuda menţinerii 
unor mari inegalităţi) nu pot ascunde crizele apărute în urma unei 
schimbări rapide şi prost controlate a condițiilor de existenţă. Insuficiența 
echipamentelor urbane şi degradarea spaţiilor de locuit din cartierele 
sărace transformate în ghetouri, poluarea, şomajul, creşterea violenței 
şi a delicvenței pe un fond de sărăcie, sînt fenomene cu atit mai greu de 
suportat cu cit ele au loc într-o societate destinată consumului bunurilor 
materiale. 


W Societatea de consum are o cultură proprie: cultura de masă bazată 
pe mijloacele mass-media. Aceasta difuzează modele omogene şi stereoti- 

pizate, venite de dincolo de ocean şi capătă un caracter comercial. În 
mod global cultura de masă accentuează conformismul social. 


E Fără îndoială, cultura elitei nu a dispărut, ba chiar îşi găseşte un 
public tot mai numeros prin intermediul învățămintului. Marcată de epo- 
că, aceasta dă naştere unor opere însemnate, care însă nu sînt întotdeauna 
accesibile tuturor. Legătura între această cultură elitistă şi marea masă 
apopulației se face doar prin intermediul citorva emisiuni de televiziune 


şi mai ales a cinematografului. 


Limitată la Europa Occidentală sau extinsă la ansamblul 
țărilor de pe întreg continentul, construcţia europeană nu este 
doar un mit mobilizator pentru unii, şi respingător pentru alții, 
căci oricum este percepută de majoritatea celor interesați ca 
fiind o pură ficţiune futuristă. Desigur, proiectul poate însă să 
se prăbuşească în fața unor obstacole neprevăzute, dar cu cît 
anii trec, cu atît se apropie data la care mecanismele marii 
pieţe unice vor fi definitiv instalate, ceea ce constituie, se pare, 
etapa esenţială a unei Europe unificate din punct de vedere 
politic. 

La numeroşi europeni se manifestă deja un sentiment 
de apartenenţă la o comunitate care, respectînd identitatea na- 
țională, trece dincolo de aceasta şi nu mai este o etichetă comodă 
sub care se ascunde o simplă solidaritate materială impusă de 
legea concurenței şi integrării economice la scară planetară. 
Ori în geneza acestei conştiinţe europene, chiar dacă apărarea 
unei istorii de mii de ani are cu adevărat o importanță majoră, 
evenimentele din ultimele decenii joacă şi ele un rol capital, 
în sensul că acestea coincid cu o puternică tendinţă de uniformi- 
zare a modurilor de viață şi a practicilor sociale şi culturale 
ale populațiilor europene. 


Creştere şi descreştere demografică 


Am văzut că al doilea război mondial a fost urmat, în 
multe țări europene de acel baby boom care a dus aici — în 

Franţa, în primul rînd, dar şi în Regatul Unit, Țările de Jos, 
Belgia, Danemarca şi Irlanda — la o reaşezare a situaţiei demo- 
grafice. Această. inversare a curbelor de natalitate nu a durat 
însă decît cîţiva ani. Începînd din 1950, în majoritatea ţărilor 
occidentale numărul naşterilor a scăzut şi a continuat de atunci 
să scadă după cum arată şi procentajele: de la 20,5% în 1950 
la 13,9% în 1990 pentru Franţa, de la 18% la 11,8% pentru 
Belgia, de la 20% la 11% pentru Danemarca, de la 20% la 
11,3% pentru Grecia, de la 19,9% la 10% pentru Italia, de la 
23% la 12,5% pentru Țările de Jos, de la 24,5% pentru 
Portugalia etc. Republica Federală a Germaniei, care după răz- 
boi nu a cunoscut fenomenul baby boom din cauza enormelor 
pierderi din rîndul populaţiei adulte masculine, a înregistrat, 
pînă la mijlocul anilor 60, o creştere uşoară a indicelui de natali- 
tate (16,2% în 1950, 17,4% în 1975), care apoi a scăzut rapid, 
pentru a se stabiliza de vreo zece ani la 10%. Indicele de morta- 
litate fiind de aproximativ 11,5%, Germania Federală este sin- 
gura țară din Europa celor Doisprezece al cărui excedent natural 
s-a transformat într-un deficit. 

Pînă la sfîrşitul anilor 60, creşterea populaţiei din țările 
Europei Occidentale a avut loc, în primul rînd, datorită exce- 
dentului naşterilor față de decese aflate în această perioadă, 
într-o descreştere continuă datorită ameliorării nivelului de trai 
Şi a progreselor întregistrate în materie de igienă, asistență me- 
dicală şi alimentaţie. Mai tîrziu, reducerea diferențelor dintre 
indicele de natalitate şi cel de mortalitate a dus la o scădere a 
excedentului natural şi chiar dacă populaţiile au continuat să 
crească, acesta se întîmplă doar datorită deschiderii frontierelor 
pentru muncitorii străini: în majoritate europeni pînă în 1970 
apoi, în proporţie totmai mare, originari din țările Maghrebului, 
Turcia şi Africa de Vest. 

La ora actuală, există în Comunitate între 13 şi 14 milioane 
de imigranți dintre care mai puţin de S milioane provin din 
țările CEE. Proporția acestora diferă în funcție de ţara care i-a 
primit: 2,5% în Danemarca, 3% în Regatul Unit, 3,8% în Țările 
de Jos, 7,6% în RFG, 7,9% în Franţa, 8,5% în Belgia şi 25,6% 


392 SERGE BERSTEIN, PIERRE MILZA 


în Luxemburg. O ţară cum este Italia, care, pînă la sfîrşitul 
anului 1970 a fost exportatoare de mînă de lucu, începînd din 
acest moment cunoaşte o scădere a numărului de emigranţi 
(ceea ce este valabil şi pentru Spania, Portugalia, Grecia şi 
Irlanda), dar este şi martora unui fenomen pînă atunci de necon- 
ceput în peninsulă: sosirea în masă, în unele regiuni, a muncito- 
rilor străini. Astăzi numărul acestora este de aproape un milion 
şi vin de pe țărmurile Mediteranei, din Iugoslavia, din Turcia 
şi Africa neagră, iar prezenţa lor pune în această ţară care nu 
are nici un fel de experiență în acest domeniu, probleme serioase 
de integrare şi de contact cu populaţiile locale. În afara țărilor 
CEE, imigrația este destul de mare în Elveţia, Austria şi Suedia. 

Excedentele naturale şi imigrația au contribuit la 
creşterea — o creștere foarte redusă şi foarte diferită de la o 
ţară la alta — a efectivelor populațiilor europene. Între 1950 și 
1990 populația Belgiei creşte dela cifra rotunjită de 8,6 milioane, 
la 10 milioane, a Spaniei de la 28 la 40 de milioane, a Franţei 
de la 42 la 56,5 milioane, a Italiei de la 47,5 la 58 de milioane. 
În același timp, în RDG populaţia creşte de la 50 la 61 de 
milioane, în Regatul Unit de la 50 la 57,3 milioane, în Grecia 
dela 7,6 la 10,2 milioane, în Portugalia de la 8,4 la 10,5 milioane, 
în Ţările de Jos de la 10 la 15 milioane (creştere record în 
CEE). 

Astăzi, încetinirea creșterii demografice a devenit un 
fenomen general, inclusiv în statele Europei de Est. Aceasta 
este consecinţa mai multor cauze legate în toate țările de schim- 
barea mentalității, de înmulţirea practicilor contraceptive, de 
scăderea numărului căsătoriilor, de modificarea rolurilor în 
interiorul cuplului etc. La toate acestea, în unele țări printre 
care figurează şi Franţa, se adaugă efectele unei „supramortali- 
tăți” — în special masculină — produsă de accidentele rutiere, 
de alcoolism și de tabagism. Pe termen mediu, înregistrarea 
bazei piramidei categoriilor de vîrtsă (vizibilă în toate statele 
CEE, cu excepția Irlandei) şi creşterea speranţei de viaţă, prefi- 
gurează în zece sau cincisprezece ani o Europă îmbătrînită cu 
un dinamism demografic scăzut, dacă nu intervine un nou baby 

boom (eventualitate pur ipotetică), sau o infuzie de sînge 
provenit din regiunile periferice ale Europei (părere care nu 
pare defel avantajoasă), fără a mai vorbi de problemele deose- 
bit de mari pe care le va ridica populaţiei active finanțarea 
unei instrucții tot mai îndelungate şi a pensiilor pentru nişte 
generaţii a căror speranță de viață devine tot mai lungă. 


Mutaţiile sociale din timpul 
„celor treizeci de ani glorioşi” 


Din 1945 pînă în 1970, creşterea demografică şi progre- 
sele tehnologice care au însoţit-o, au modificat profund esența 
muncii şi repartizarea populaţiei active. Mai întîi, după perioada 
dintre cele două războaie mondiale, s-a produs o ridicare per- 
manentă a numărului salariaților față de ansamblul populației 
active. La sfîrşitul perioadei, acesta atinge 94% în Marea 
Britanie, aproape de 80% în RFG şi Suedia, 75% în Franța, 
70% în Italia. Aceasta nu înseamnă că nu există şi o extindere 
a condiţiei „proletare”, în sensul pe care acest termen putea 
să-l aibă în secolul al XIX-lea. Dimpotrivă noţiunea de salariat 
cuprinde statuturi sociale extrem de variate, începînd de la cel 
de preşedinte director general cu rang social deosebit şi de la 
înaltul funcționar pînă la funcţionarul comunal care este guno- 
ier, trecînd prin toată gama de posturi din industrie, din comerţ, 
agricultură şi administrație. Cu toate acestea, înmulțirea salaria- 
ților nu este sinonimă cu o omogenizare a corpusului social. 

Este adevărat că, în ţările cu economie de piaţă de pe 
bătrînul continent, cota veniturilor salariale s-a mărit continuu 
în detrimentul capitalurilor: în Germania aceasta a crescut de 
la 55 la 65% între 1950 şi 1965, în Marea Britanie de la 60 la 
70%, în Franţa, între 1952 şi 1967, de la 52 la 64%. În interiorul 
clasei salariale s-a văzut că diferenţele între vîrf şi bază pot fi 
considerabile şi că în unele țări au tendința de a se adînci odată 
cu accelerarea dezvoltării. 

Clasa muncitoare însă şi-a pierdut din unitate. Schimbă- 
rile tehnologice şi a locurilor de muncă ce derivă din acestea 
Şi care cer o pregătire mai avansată pe lîngă un mai mare spirit 
de iniţiativă, au făcut să crească considerabil numărul tehnicie- 
nilor şi a muncitorilor specializați, în timp ce cel al metalurgişti- 
lor, al muncitorilor din industria de prelucrare şi al muncitorilor 
din extracția huilei scade tot mai mult. Dar şi aici nu trebuie să 
interpretăm greşit semnificaţia acetei schimbări. Mai întîi pen- 
tru că muncile dure, murdare şi periculoase nu au dispărut din 
industrie. Pur şi simplu acestea tind să fie monopolizate de 
pătura cea mai de jos a proletariatului formată din imigranți 
care, de la un deceniu la altul, vin să ocupe locurile lăsate 
vacante de cei care au început să urce pe scara socială. Apoi, 
pentru că eliminarea progresivă a muncilor manuale care cer 
mai multă forță fizică şi rezistență decît calificare nu a dus la 
dispariţia din ateliere şi din uzine a alienării provocate de munca 
împărțită pe parcele. În sfîrşit, pentru că, nici acolo unde auto- 
matizarea este avansată nu s-a produs atît o omogenizare a 
condiției muncitoreşti cît mai degrabă o deplasare şi o redefinire 
a diferenţelor. 

Oricare ar fi situația, nu se poate totuşi nega faptul că în 
mare, s-a produs o micşorare a procentajului muncitorilor ma- 
nuali şi o creştere în aceeaşi proporţie a numărului de tehnicieni 
Şi cadre medii. Rezultă de aici, în ceea ce priveşte atitudinea 
politică şi sindicală, o preferință sporită pentru aspectele refor- 
miste în detrimentul tradiţiilor şi a discursului revoluționar, 
ceea ce a făcut ca, spre sfîrşitul perioadei, partidele comuniste 
Şi organizaţiile sindicale să piardă teren atit în planul militantis- 
mului cât şi al comportamentului electoral. În schimb — aşa 
cum s-a constatat în Italia, între anii 1960 şi 1970 există, în 
anumite ţări, un număr mare de persoane care, migrează în 
interior, smulse din mediul rural de origine şi făcînd munci 
necalificate, care au furnizat organizaţiilor de extremă stînga 
o bază muncitorească şi care în alte părți, mai ales în Europa de 
Nord, lipseşte cu desăvîrşire. 

În ţările industrializate din Europa de Vest, după 1945, 
două categorii şi-au redus foarte repede efectivele. Între 1954 
şi 1975, patronatul industrial şi comercial s-a redus cu aproxi- 
mativ 40% în medie, consecință a dispariției întreprinderilor 
mijlocii şi mici care nu s-au adaptat la piață şi la concentrarea 
ce a însoțit modemizarea economiei vest-europene. Apoi, lua- 
rea sub control a numeroase întreprinderi de către grupurile 
financiare, a adus la putere în interiorul marilor firme, o nouă 
categorie de conducători, „managerii”, adevăraţi tehnicieni ai 
gestiunii formaţi în universităţi (Germania, țările scandinave), 
în acele „business schools” după modelul american existent 
dincolo de Atlantic sau în facultăţile tehnice (în Franţa, Politeh- 
nica, ENA, HEC sau Sciences Po, în Marea Britanie, London 
School, în Italia, Universitatea Bocconi din Milano etc.). 

Redusă ca număr dar modificată astfel, marea burghezie 
din lumea afacerilor şi tehnocraţiei devin mai puternice decît 
niciodată. Proclamînd caracterul permanent şi fundamental al 
dezvoltării şi al progresului social, strîns legate de sectorul 
public şi privat, în contact direct cu lumea politică şi culturală, 
acestea constituie adevărata clasă conducătoare, în timp ce sca- 
de importanța clasei mijlocii independente, iar elitele tradițio- 
nale legate de marea proprietate funciară nu-şi mai menține 
poziţiile decît parţial şi în zone foarte restrînse: în Mezzogiorno 
italian, centrul şi sudul Spaniei, interiorul şi partea meridională 
a Portugaliei, o parte a Marii Britanii şi în Germania de Nord. 

În ceea ce priveşte țărănimea, aceasta nu reprezintă decît 
o fracțiune minoritară a populaţiei active din Europa de Vest: 
astăzi nu mai mult de 13% faţă de aproximativ 35% imediat 
după război, existînd şi aici diferențe de la o ţară la alta (8% în 
Franţa, faţă de 30% în 1945, 9% în Italia în loc de 40%, 2,2% 
în Regatul Unit, 4% în RFG, dar menținîndu-se încă la 13% în 
Spania şi aproximativ 20% în Grecia). Şi în cadrul acestei clase 
sociale, diversitatea situaţiilor împiedică tendința de uniformi- 
zare, diferenţele de statut, de venituri şi de mod de viață etc., 
fiind considerabile între proprietarul sau fermierul ce exploatează 
un domeniu de mai mult de 50 de hectare în bazinul parizian, 

Anglia de Sud-Est din cîmpia fluviului P6 sau Pad, posesorul 
unei suprafețe modeste exploatată de familie şi practicînd creş- 
terea animalelor asociată cu policultura care se confruntă ade- 
sea cu grave probleme de supravieţuire şi salariatul agricol an- 
gajat numai o parte a anului pe marile latifundii din Mezzo- 
giorno, din Meseta spaniolă sau din Portugalia meridională. 
În mare, în ciuda progreselor înregistrate de patruzeci de ani 
încoace, în domeniul tehnicilor de producţie şi de distribuţie, 
al instrucției, al echipamentelor colective şi menajere, al comu- 
nicaţiei, acest sector păstrează încă numeroase urme de arhaism, 
iar categoriile sociale din care este format cunosc, comparativ 
cu ansamblul corpusului social, un declin incontestabil. 

În schimb, peste tot, inclusiv în țările din Est, clasa mijlo- 
cie salariață a cunoscut o dezvoltare considerabilă. Formată 
din categorii socio-profesionale cu activități şi venituri foarte 
diferite — ingineri, funcţionari, cadre medii sau superioare din 
sectorul privat sau public etc. — aceasta reuneşte la ora actuală, 
în funcţie de ţară, între 50 şi 60% din populaţia activă. În Europa 
de Vest, caracterul său original şi omogen ţine mai puţin de 
raporturile dintre membrii săi şi mijlocul de producţie şi comer- 
ciale — criteriu susținut de marxişti pentru a defini o „clasă 
socială” — şi mai degrabă de conştiinţa apartenenţei la o catego- 
rie mijlocie, la un mod de viaţă care o face să facă parte dintr-o 
societate de consum şi să aspire la o promovare rapidă, ca şi 
de teama de a-și vedea locul de muncă şi nivelul de trai amenin- 
țate de dificultăţile economice sau de o politică socială care să 
urmărească micşorarea diferenţelor salariale. Bine structurate 
şi ierarhizate, grupurile care formează aceste categorii inter- 
mediare, în general foarte legate de stabilitatea ordinii sociale, 
se caracterizează prin conformism şi individualism. În societă- 
țile occidentale, situate în centrul tehnostructurii şi constituind 
„incubatorul” din care iese noua clasă conducătoare, acestea 
au devenit treptat un model (în ce priveşte înclinarea spre con- 
sum, dar şi aderarea la acelaşi sistem de valori) pentru grupurile 
aparținînd aceleaşi clase din Europa de Est. 

Creşterea globală a veniturilor în timpul perioadei de 
dezvoltare care a precedat „criza” nu a avantajat pe toată lumea 
în mod egal. Există mai întîi mari diferenţe geografice între 
țări şi în interiorul acestora. 

Astfel, la sfîrşitul anilor 50, dacă se ia drept indice de 
referinţă nivelul salariilor în Franța, cu cifra 100, Suedia are 
indicele 200 (Statele Unite 475), Regatul Unit 143, Elveţia 
141, Ţările de Jos 93, Italia 71. Dar diferenţele pot fi foarte 
mari între Nordul şi Sudul Italiei, între Cornouaille şi Midlands, 
Centrul Bretaniei şi Bazinul parizian, iar ierarhia statelor este 
astăzi complet schimbată. În 1990, un muncitor din uzinele Fiat 
cîştiga la fel ca unii profesori univeritari din Anglia! 

Dar diferenţele sînt considerabile mai ales între catego- 
riile socio-profesionale, cu atît mai mult cu cît prosperitatea, 
în loc să reducă aceste diferențe, a avut tendinţa să le adîncească. 
Mai întîi pentru că exodul rural şi dezvoltarea urbană care au 
constituit fundalul celor „treizeci de ani glorioşi”, au favorizat 
concentrarea patrimoniilor. În Franţa, în 1980, 10% din fami- 
liile cele mai bogate deţineau 53% din patrimoniu (pământuri, 
imobile, acțiuni, aur, obiecte de artă), în timp ce 10% din cele 
mai sărace nu aveau decît 3%, iar aproximativ 5 milioane de 
persoane încasau sume mai mici sau egale cu SMIC (salariul 
mediu stabilit pe economie). Apoi pentru că „evantaiul” remu- 
neraţiilor s-a deschis destul de mult, cel puţin pînă la începutul 
anilor 1970, condiţiile economice împingând în sus salariile 
cele mai mari, în timp ce salariul minim a crescut încet şi cu 
întârziere. La această dată, după statisticile furnizate de Naţiu- 
nile Unite, raportul dintre venitul mediu al celor mai bogați şi 
cel al celor mai săraci ar fi de 1 la 15 în Regatul Unit, de 1 la 20 
în Danemarca şi RFG, de 1 la 33 în Ţările de Jos şi de 1 la 76 
în Franţa. 

Pentru a încerca o corectare a acestor inegalităţi, cele 
mai multe state au practicat o politică de redistribuire parțială 
a veniturilor, încasînd sume importante prin impozitare şi coti- 
zații sociale pe care le-au redistribuit în diverse moduri: echipa- 
mente colective, asistenţă socială, alocaţii familiale, pensii, 

burse etc. Deşi categoriile cele mai defavorizate sînt principa- 
lele beneficiare ale acestei intervenţii a „Statului providenţial”, 
aceasta nu operează decît o corectare parţială, foarte diferită 
de la o ţară la alta (corectivul fiscal şi acţiunile statului sînt 
mult mai importante în Suedia, în Danemarca şi în Marea 
Britanie pînă la venirea la putere a Margaretei Thatcher, sau în 
Franța comparativ cu țările mediteranene), inegalitățile cu 
efecte în viaţa cotidiană manifestîndu-se de acum înainte mai 
puţin la nivelul consumului alimentar şi al echipamentelor me- 
najere decît în domeniul culturii şi al folosirii timpului liber. 


Viaţa cotidiană şi practicile sociale 


În cursul ultimilor patru decenii cadrul de viață al euro- 
penilor s-a modificat radical. În timp ce comunele rurale îşi 
pierdeau o parte din locuitori (în Franța, în 1968, 3/4 dintre 
acestea aveau mai puţin de 500 de locuitori), încetînd adesea 
să mai fie adevărate centre sociale odată cu plecarea învățătoru- 
lui, a preotului, sau pastorului ca urmare a regrupărilor şcolare 
şi a scăderii practicii religioase în numeroase regiuni, nivelul 
populaţiei urbane a crescut foarte mult. În Franţa aceasta a 
trecut de la 53% în 1946 la 72% în 1974 şi la 74% în 1989. La 
ora actuală este de 86,2% în RFG, de 92,3% în Regatul Unit, 
de 96,8% în Belgia, de 77,9% în Spania, de 68,3% în Italia, de 
68% în Cehoslovacia, de 62,8% în Polonia, de 62% în Grecia. 
Numai arhaica şi izolata Albanie are în prezent o populaţie 
rurală mai mare decît cea urbană. 

Rezultă de aici o intensificare a construcției imobiliare 
cum nu s-a mai văzut pe bătrînul continent din a doua jumătate 
a secolului al XIX-lea (al doilea Imperiu în Franţa, începutul 
epocii victoriene în Anglia, anii 1875-1890 în Germania şi 
Italia), favorizată pe de altă parte de dezvoltarea mijloacelor 
de comunicare şi de extinderea modelelor de viaţă urbană. 

Aceste modele sînt cele ale societăţii de consum. Alături 
de efectele marilor progrese tehnologice care au permis produ- 

cerea în serie şi la prețuri relativ scăzute a obiectelor industriale 
ce asigurau pînă atunci doar confortul celor bogaţi, creşterea 
foarte mare a puterii medii de cumpărare a vest-europenilor 
(aceasta s-a dublat în Franța şi s-a triplat în Italia între 1954 şi 
1975) a schimbat complet structurile sistemului de consum al 
familiilor. Cheltuielile pentru alimentaţie care s-au îmbunătățit 
cantitativ şi calitativ şi pentru îmbrăcăminte au scăzut față de 
cele pentru locuit, pentru transport, pentru petrecerea timpului 
liber şi pentru sănătate. Între 1965 şi 1968 mai mult de jumătate 
din familiile franceze sînt posesoarele a patru produse, simbo- 
luri ale noii epoci: frigiderul, televizorul. maşina de spălat rufe 
şi automobilul. Acesta din umă devenind în acelaşi timp loco- 
motiva progresului şi un obiect de recompensare transformat 
în mit social. 

Timpul liber şi educaţia au devenit necesități prioritare. 
Altădată rezervate celor mai bogaţi, ocupațiile din timpul liber 
tind să se democratizeze. Chiar dacă nu toți europenii, inclusiv 
cei din statele cele mai bogate — RFG, Franţa, ţările din Europa 
de Nord, Elveţia — nu pleacă încă în week-end sau în concediu, 
aceste practici s-au răspîndit tot mai mult şi au produs modifi- 
cări importante în ritmul vieţii colectivităţii (deplasările în con- 
cediu, migrațiile de la sfîrşit de săptămînă pun probleme foarte 
mari instituţiilor publice şi celor pe care acestea îi deservesc) 
Şi în geografia umană a locurilor de vilegiatură (case vacanţă, 
stațiuni pe malul mării, terenuri de camping, sate de vacanţă 
etc.). Unele activități care odinioară erau privilegiul categoriilor 
înstărite — ski, bărci cu pînze, chiar echitaţia şi golful — sînt 
practicate astăzi de o parte relativ importantă a populaţiei. 

Cu toate acestea, persistă încă mari inegalităţi — nu 
întotdeauna şi în nici un caz din cauze financiare — în ce priveşte 
accesul la activitățile culturale. Chiar în ţările cele mai evoluate 
din punct de vedere economic, numai o elită cultivată frecven- 
tează teatrele, concertele de muzică clasică, expoziţiile de pictu- 
ră, în timp ce toată lumea, sau aproape toată lumea beneficiază 
de „micul ecran”, televiziunea devenită principalul instrument 
de informare şi de recreere al europenilor şi de cultură de masă 

ale cărei producţii sînt în general tot mai mediocre. Există şi 
excepţii remarcabile pe „Canalul patru” în Anglia, pe canalele 
de stat în Franţa, pe RAI în Italia, dar acestea devin din ce în 
ce mai rare. 

Răspîndirea învăţămîntului de toate gradele este o altă 
caracteristică a ultimilor patruzeci de ani. În ţările în care s-a 
produs acest fenomen, el este legat de creşterea demografică 
de după război, în ţările Europei de Vest de o comandă socială 
motivată de aspiraţia categoriilor mijlocii sau modeste către 
promovare şi către principiul „egalității şanselor”, iar în demo- 
crațiile populare de orientările egalitariste ale puterilor comu- 
niste. Acesta s-a manifestat peste tot printr-o creştere fără prece- 
dent a efectivelor nivelului secundar şi printr-o pătrundere ma- 
sivă a tinerilor în universităţi, unde, în treizeci de ani, înmulțirea 
cu 10, 20 sau 30 a numărului studenţilor în funcţie de ţară, a 
pus şi pune încă mari probleme de spaţiu de încadrare, de metode 
şi de finalitate a învățămîntului sau chiar legate de perspectivele 
de viitor. 

Societatea vest europeană a evoluat de la război încoace 
în sensul unei afirmări tot mai mari a individului, fenomen 
care a început să se manifeste de cîțiva ani şi în țările din Europa 
de Vest. Ca o revoluţie secundară, care nu s-a produs în acelaşi 
ritm în toate țările şi în toate regiunile Europei şi care nu a 
atins peste tot acelaşi nivel, constrîngerile sociale legate de 
credinţele religioase, de regulile morale vehiculate de familie, 
de şcoală şi de diferitele grupări („clasă socială”, partid etc.) 
au slăbit, în timp ce se transformau şi instituţiile care le dăduseră 
naştere. Regresul practicii religioase în toate țările Occidentu- 
lui, criza ideologiilor globalizate, distrugerea familiei tradiţio- 
nale, au avut în acelaşi timp drept cauză şi efect privilegierea 
individului în raport cu formele colective ale vieţii sociale şi 
transformarea libertăţii în valoare absolută. 

Afirmarea dreptului la fericire şi la realizarea personală 
s-a manifestat pe planul moravurilor printr-o revoluție completă 
de care legislatorul a trebuit să ţină cont. Oamenii continuă să 
trăiască în cuplu dar se căsătoresc mai puţin şi divorțează mai 

mult. Mai ales, hotărăsc de a avea sau nu copii, răspîndirea 
contracepției şi legalizarea ei fiind susținută în majoritatea țări- 
lor din Vestul Europei de o legislaţie care autorizează întreru- 
perea sarcinii (legea Veil în Franța, din 1974). Sexualitatea a 
încetat să mai fie un tabu, homosexualitatea nu mai este consi- 
derată un delict, chiar dacă toleranța în această privinţă diferă 
mult de a la o ţară la alta, după criterii care nu sînt numaidecît 
„geografice” (este mai mare în Ţările de Jos şi în Italia, mult 
mai mică în Franţa), iar cultul trupului a devenit una din marile 
preocupări ale contemporanilor noştri, luînd diferite forme: 
jogging, aerobic, dietetică, îngrijirile cosmetice practicate acum 
de ambele sexe, cultul siluetei şi al bronzajului potolit cu greu 
de semnalele de alarmă ale medicilor. 

Raporturile dintre generaţii şi dintre sexe s-au schimbat 
Şi ele în Europa de Vest, ca de altfel în celelalte societăți indus- 
triale sau post industriale. Una din marile noutăţi ale ultimilor 
treizeci de ani a fost constituirea claselor de vîrstă în grupuri 
mai mult sau mai puţin autonome, fiecare avînd propriul mod 
de consum, propriul mod de viaţă, o mentaliatte proprie şi pre- 
ferinţe culturale specifice. Bătrîneţea a dat înapoi lăsînd locul 
„vîrstei a treia”, cea a proaspeţilor pensionari, mari „consuma- 
tori” de activităţi ale timpului liber, amatori de călătorii organi- 
zate, de lectură, de spectacole, ba chiar de reciclări universitare. 
Relaţiile dintre părinți pe de o parte, şi copii şi adolescenți pe 
de altă parte nu se mai bazează pe autoritatea din trecut şi cu 
toate dificultăţile pe care le presupune, educaţia tinde să devină 
o ucenicie a libertăţii. 

Mai numeroase decît înainte şi crescînd într-un climat 
de dezvoltare, generaţiile baby boom-ului au contribuit mult 
la schimbarea globală a societăţii. Ele şi-au impus parţial mode- 
lele, cultura, respingerea ierarhiilor fixate odată pentru totdeauna. 
Cu toate excesele sale, spiritul contestatar din 1968 al cărui 
caracter transnaţional a fost subliniat, a fost în multe privințe 
cel ce a reaşezat valorile: cele ale modernității reprezentate 
adesea de tineri cu stîngăcie şi cele ale tradiției, care, uneori 
au degenerat în conformism. 

Mai important încă a fost rolul femeilor, ca o categorie 
care aspira să-şi aducă contribuţia în mod activ în societate, 
neavînd doar rolul de soţii şi de mame, care le-a fost atribuit 
pînă atunci mai ales în țările Europei mediteraneene. Căpătînd 
în sfîrşit dreptul de vot în țările în care acesta nu exista (Franţa, 
de exemplu în 1944), acestea au beneficiat de numeroase condiţii 
favorabile în lupta lor pentru cucerirea egalității reale cu bărbatul. 
În afară de evoluţia generală a moravurilor şi creşterea confor- 
tului menajer care le-a „eliberat” de o serie de munci casnice, 
învățămîntul mixt şi „controlul naşterilor” introduse mai întîi 
în ţările din Europa de Nord şi în Elveţia, apoi în anii 60 în 
Franţa şi în Italia, apoi în Peninsula Iberică şi în Grecia, se 
generalizează munca feminină la care a contribuit serios numărul 
scăzut al populaţiei active care a durat destul de mult timp. 
Acţiunea militantă a mişcărilor feministe, cîteodată exagerată 
în modurile de exprimare, adesea luată în derîdere dar fără 
îndoială necesară într-un anume moment pentru a zdruncina 
tradiţiile sociale şi mentale, a făcut restul, astfel că trezirea 
conştiinţei unei mari majorități a femeilor şi a numeroşi bărbați 
a îndreptat întârzierile în materie de drept şi de practici egalitare. 
Astăzi, în ciuda crizei, numărul femeilor avînd mai mult de 15 
ani care lucrează, oscilează, în funcţie de ţară, între 35% şi 
mai mult de 50%. Chiar dacă şomajul le afectează mai mult 
decît pe bărbaţi şi în medie exercită profesiuni mai puţin impor- 
tante şi mai prost remunerate, nu există sector (armată, politic, 
conducerea întreprinderilor, înalte funcții în administrația de 
stat) unde ele să nu fie prezente. 


Standardizarea şi limitele 'acesteia 


Standardizarea nivelurilor de trai şi a modalităţilor de 
consum a progresat în cursul ultimilor cincisprezece ani în 
toate ţările din partea occidentală a Europei, între țările cele 
mai bogate şi țările cele mai sărace diferențele s-au micşorat. 

În 1989, Produsul Intern Brut pe cap de locuitor atingea 28.965 
de dolari în Elveţia, 20.934 de dolari în RFG, 17.693 de dolari 
în Franța, 15.257 de doalri în Italia, 14.597 de dolari în Marea 
Britanie. Desigur, nu toate ţările europene membre sau nemem- 
bre ale CEE se situează la acelaşi nivel dacă se ia în considerare 
numai acest indicator: PIB-ul pe cap de locuitor. al Spaniei, 
nu era decît de 9.261 de dolari, cel al Portugaliei, Greciei şi 
Irlandei de respectiv 4.295, 5.398 şi 9.722 de dolari, iar în 
sfîrşit, cel al țărilor de est se situează între 6.000 (România) şi 
10.000 de dolari (Cehoslovacia). 

Dar diferenţele legate de producţie şi de venitul global 
al Statelor nu duc în mod obligatoriu la diferenţe tot atît de 
mari în sectorarele de consum ale populaţiei. Un singur exemplu 
este concludent: chiar dacă în Statele Unite există de două ori 
mai multe televizoare la 1000 de locuitori, această ţară se situ- 
ează în acest domeniu în fața Germaniei (396 față de 385 în 
1989) dar cu mult în urma Regatului Unit (434). Cît despre 
speranţa de viață, aceasta depăşeşte 75 de ani în Anglia, ca şi 
în Franţa şi Italia, față de 74,8 în. RFG, 74,3 în Spania, 73,2 în 
RDG şi 70 în Ungaria şi România. 

Progresele tehnologice şi prosperitatea Occidentului 
industrializat, încetinită de criză — dar nicidecum stopată, au 
influențat introducerea în Europa de Vest a modelelor de con- 
sum care au fost verificate în cursul deceniilor precedente, în 
Statele Unite, apoi în țările cele mai avansate de pe bătrînul 
continent (Regatul Unit, RFG, Franţa). 

Rezultă de aici o standardizare crescută a cadrului exis- 
tenței cotidiene. Aceasta din urmă a fost favorizată de dezvolta- 
rea mijloacelor maderne de comunicaţie şi de informare, de 
publicitate, de imperativele producţiei de serie şi de influența 
puternică a modelelor culturale de dincolo de Atlantic. Într-o 
Europă tot mai urbaniztă, populaţiile, cu excepţia categoriilor 
înstărite, tind să trăiască în acelaşi ritm, să folosească aceleaşi 
tipuri de locuinţe (mari ansambluri arhitectonice, case conforta- 
bile pentru categoriile mijlocii, zone cu pavilioane de locuit), 
să frecventeze aceleaşi spaţii de consum (supermagazine, hiper- 

magazine, centre comerciale, fast-food) sau locuri de vacanță 
şi de week-end. Se consumă aceleaşi produse alimentare condi- 
ționate şi standardizate. Se utilizează „bunuri durabile”, aparate 
electro-menajere, material audio-vizual, toate de acelaşi tip, 
Chiar cu acelaşi preț, căci grija pentru diversificare influențează 
calitatea şi opțiunile (plecînd de la un model de bază, preţul 
unui Renault 25 sau al unui Mercedes poate să varieze practic 
între un preţ inițial şi dublul acestuia în funcţie de motor şi de 
îmbunătățirile preferate). Interioarele oferă şi ele un decor unde 
diferenţele se măsoară şi aici plecînd de la un szanding. 

În sfîrşit, în ciuda unor opoziții uneori destul de putemice 
care țin de moştenirile culturale, de mediul geografic sau socio- 
profesional, populaţiile adoptă practici sociale foarte asemănă- 
toare. Astfel, exceptînd zonele rurale foarte izolate (nordul 
Scandinaviei, centrul Portugaliei, regiuni din Irlanda), se poate 
constata o reducere generală a numărului căsătoriilor şi al naşte- 
rilor, a practicii religioase şi a vieţii asociative, şi o preferință 
pentru activităţile individuale din timpul liber, pentru plecă- 
rile în concediu sau în week-end şi în general pentru tot ceea 
ce concurează la fericirea individuală, şi toate acestea într-un 
cadru real sau dorit care în general rămîne cel al cuplului cu 
un copil sau maxim doi. 


Societăţile europene în plină criză 


Anumite efecte negative ale urbanizării,,sălbatice” care 
s-au făcut simţite în perioada de dezvoltare nu au întîrziat să 
se manifeste şi în perioada de criză. Enormele probleme de 
echipament puse de explozia demografică de după război, de 
concentrarea populaţiei în oraşe şi în zonele din jurul acestora, 
de necesarul de localuri şcolare şi universitare sau pentru activi- 
tăți de serviciu, de mijloacele de transport etc., au obligat insti- 
tuţiile publice de peste tot să acţioneze rapid mai ales în perioa- 
da de apogeu a dezvoltării din timpul „celor treizeci de ani 
glorioşi”. 

Din cauza costurilor şi a agitaţiei speculative, s-au con- 
struit în grabă, adesea în mod anarhic „oraşe-dormitoare”, dotate 
cu echipamente sociale precare, amplasate în zone aflate de- 
parte de locurile de muncă sau de centrul urban. Desigur nici 
aici nu se poate generaliza. Ţări ca Germania, Suedia, Ţările 
de Jos sau Regatul Unit au aplicat politici de amenajare urbană 
mai riguroase şi mai coerente decît cele din Franţa, în timp ce 
Italia a cunoscut timp de decenii practici politico-financiare 
execrabile (ex: filmul lui Francesco Rosi, „Jos mîinile de pe 
oraş”) 

Cu toate acestea, ca preţ al modernizării, există un feno- 
men general de degradare al unor cartiere şi a unor zone perife- 
rice locuite de categoriile cele mai defavorizate ale populației 
— este vorba mai ales de imigranţi — care tind cu timpul să se 
transforme în ghettouri: locul celor fără lucru, al disperării, al 
delicvenţei pe care îl întîlnim în majoritatea marilor aglome- 
raţii, vest-europene, de la periferiile Parisului, Marsiliei, Lyonu- 
lui, Manchesterului și Liverpoolului pînă la cele din Rotterdam, 
din oraşele industriale renane, din Milano, din Napole, sau din 
Madrid. 

O altă problemă ridicată în Europa ca peste tot în lume, 
de societatea industrială aflată la apogeul său este aceea a po- 
luării şi a consecinţelor acesteia, cîteodată ireversibilă, asupra 
mediului înconjurător. Nu toate sînt legate direct de activită- 
țile industriale (iresponsabilitatea consumatorului nu este nici 
ea neglijabilă), ca „mareele negre”, „nămolurile roşii”, supra- 
încărcarea atmosferei cu oxid de carbon, răspîndirea anumitor 
produse toxice, dar toate au ca efect modificarea gravă şi de 
durată a cadrului de viaţă a locuitorilor din Europa, deosebit 
de vulnerabilă (ca şi Japonia) din cauza concentrării foarte 
mari a populațiilor şi a amplasării zonelor industriale. De 
exemplu, plumbul conţinut de carburanții utilizați de vehiculele 
cu motor a provocat pagube în zonele de păduri (Vosges, Pădu- 
rea Neagră). Poluarea cursurilor de apă, consecinţă a tratării 
exagerate a terenurilor cu îngrășăminte chimice, dar și a dever- 
sărilor de produse industriale toxice, duce uneori la dispariția 

totală a faunei acvatice. Acelaşi lucru se întîmplă în spaţiile 
maritime închise ca Marea Mediterană, Marea Miinecii, Marea 
Nordului, Marea Baltică, unde fac ravagii efectele poluării cu 
hidrocarburi, în urma naufragiilor petrolierelor gigantice (7orrey- 
Canyon, în 1967, Amoco-Cadiz, în 1978), a eliminărilor de 
gaze de hidrocarburi efectuate în apropierea coastelor, sau a 
accidentelor de pe platformele de foraj marin. 

Rezultă de aici, în afară de consecințele nefaste ale acestor 
dezordini ecologice, degradări îngrijorătoare şi termen lung 
ale echilibrului mediului şi a sănătăţii populațiilor, în spațiul 
în care acestea îşi exercită activităţile: servicii, transport, locuit, 
petrecerea timpului liber. 

De vreo cincisprezece ani, depresiunea economiilor 
europene a agravat aceste dificultăți şi a generat altele noi. 
Într-un context de relativă stagnare a dezvoltării urbane, cen- 
trele marilor aglomeraţii europene au continuat să-şi piardă o 
parte din locuitori care au preferat zonele periferice, mai puţin 
afectate de speculaţiile imobiliare şi de creşterea costului lo- 
cuinţelor (devenit aproape prohibitiv pentru o mare parte a 
claselor mijlocii în oraşe ca Paris, Londra, Roma, Milano sau 
Barcelona). Degradarea materială a spaţiilor construite, conse- 
cință a unei politici de urbanizare aplicată în mare grabă, şi-a 
conjugat efectele cu cele provocate de atingerea vîrstei adulte 
a generaţiilor baby boom şi de „regrupările familiale” care au 
urmat după oprirea oficială în 1974 a imigrației (în afară de 
CEE), iar drept efect problemele care începuseră să se mani- 
feste la sfîrşitul anilor 1960, au devenit şi mai acute. 

Aceasta este cu atît mai grav cu cît în majoritatea țărilor 
occidentale, vechile regiuni industrializate şi urbanizate sînt 
cel mai profund afectate de criză şi cu cît în aceste zone sinis- 
trate din punct de vedere economic şi social, tinerii şi categoriile 
cele mai puţin calificate ale populaţiei active sînt cei care sînt 
loviți în plin de lipsa locurilor de muncă. 

Consecința acestei situaţii este creşterea delicvenței şi a 
violenţei, care sub forme diverse afectează în primul rînd cartie- 
rele şi perifieriile cele mai sărace (cartierele din nordul Marsiliei, 

orăşelele muncitoreşti de la periferia pariziană sau lioneză, 
zonele insalubre ajunse în ruină din Anglia, locuite de negri 
etc.), dar care se pot extinde şi în zonele de contact între oraş 
şi sat. Trebuie totuși afirmatcaracterul relativ al acestor aspecte, 
care au provocat o obsesie a securității devenită miză politică 
şi în acelaşi timpun subiect inepuizabil pentru marile mijloace 
de informare şi pentru realizatorii de „telefilme” de serie B. 

Astfel, chiar dacă numărul de crime a crescut vizibil în 
Franţa de la mijlocul deceniului 1970, o privire retrospectivă 
ne arată că astăzi, proporțional cu populaţia hexagonului, acesta 
este de două ori mai mic decît după război şi de trei ori mai 
redus decît în societatea foarte stratificată şi represivă din 1820. 
Comparată pur şi simplu cu perioada de linişte din anii 1960, 
această reapariţie a violenţei şi criminalităţii care însoţeşte criza, 
afectează mai intens spiritele, decît alte forme de insecuritate: 
accidentele rutiere de exemplu care fac în medie, în Franța, 
10.000 de victime pe an, dintre care o mare parte fac obiectivul 
unor acuzaţii penale, în timp ce omuciderile voluntare oscilează 
între 600 şi 800. 

La modul general, se poate spune despre societăţile euro- 
pene contemporane, că ameliorarea vizibilă a condiţiilor de 
viaţă a individului, a făcut să scadă nivelul de toleranță față de 
tarele sociale despre care se credea că sînt pe cale de dispariţie 
Sau cel puţin că vor fi marginalizate; altfel spus, cu cît un feno- 
men îşi pierde din intensitate, cu atît ceea ce mai rămîne din el 
devine tot mai insuportabil. Acest lucru-este adevărat în ceea 
ce priveşte violenţa şi sărăcia definită astăzi de criterii care îi 
situează de „săracii de astăzi” la un nivel de consum cu mult 
superior celui al şomerilor englezi, francezi şi germani din 
anii 1930. Aceasta nu înseamnă că fenomenul este tolerabil 
din punct de vedere moral şi uman, în societăţi care se mîndresc 
cu nivelul lor de trai ridicat, ci pur şi simplu că progresele 
realizate în acest domeniu de o jumătate de secol încoace nu 
ar putea fi umbrite de consecințele după toate aparențele con- 
juncturale ale crizei. 

Cultură de masă sau cultură pentru mase? 


Diferenţierea care s-a făcut în alte capitole ale acestei 
cărți între o „cultură de masă” care se exprimă în primul rînd 
prin intermediul marilor vectori moderni ai comunicării şi cul- 
tura în sensul tradițional al termenului, tinde să se accentueze 
şi totodată să devină confuză mai ales în cursul deceniilor de 
după război. 

Mijloacele de producţie şi răspîndirea obiectivelor „cul- 
turale” în sensul antropologic al termenului, au cunoscut 
într-adevăr de aproape o jumătate de secol, o dezvoltare şi o 
reînnoire fără precedent. În domeniul sunetului, marea schim- 
bare s-a produs la mijlocul anilor cincizeci prin trecerea de la 
fonograf şi radioul clasic la „microsion” şi la „tranzistor”, 
acesta din urmă permiţînd construirea în serie şi la prețuri mici 
a unor receptoare de dimensiuni mici, alimentate cu baterii 
avînd o autonomie totală. Radioul a devenit astfel pentru multă 
lume un element esenţial al vieții cotidiene, fundal sonor ce 
vehiculează o „subcultură” industrializată şi uniformizată, dar 
şi sursă de informaţii de orice fel, dintre care unele pot avea o 
influenţă directă asupra evenimentului. În 1961, în timpul 
„puciului” din Alger, rolul acestuia a fost determinant în rezis- 
tența pasivă a soldaților față de iniţiativele şefilor rebeliunilor. 

Triada radio — disc — cinema domină universul audiovi- 
zual pînă la sfîrşitul anilor 50, este înlocuită începînd de acum 
de formidabilul avînt al televiziunii. Deşi nu deţine exclusivita- 
tea — se pune la punct stereofonia, difuzarea canalelor de „înaltă 
fidelitate”, magnetofonul cu bandă şi cu casete, cinematografia 
color etc. — ea tinde să devină începînd de la mijlocul anilor 
60, la vreo zece ani mai tîrziu decît în Statele Unite, instrumen- 
tul principal de informare şi de divertisment al populațiilor 
din vestul european, între 1960 şi 1970, numărul aparatelor 
receptoare s-a mărit de 7 sau 8 ori şi a continuat să crească în 
cursul ultimilor douăzeci de ani, aşa încît astăzi sînt rare casele 
în care să nu existe măcar unul. 

O a treia etapă, neterminată încă, a început acum vreo 
zece ani în urmă, prin apariția unor inovații a căror aplicare şi 
extindere se fac din ce în ce mai repede, fie că este vorba de 
sunet odată cu apariția wa/k man-ului şi a compact discului, 
sau de imagine odată cu două evenimente esenţiale: dezvoltarea 
aparatului video şi începuturile televiziunii prin cablu. O altă 
inovaţie a anilor 60 a fost perfecţionarea primilor sateliți de 
telecomunicaţie care în ultimii ani sînt folosiți permanent modi- 
ficînd nu numai comportamentul telespectatorului față de 
evenimentul transmis pe viu, ci şi relaţia dintre instituţiile publice 
şi un sistem de informare audiovizuală care a devenit tot mai 
greu de controlat. 

Fenomenul este mondial iar consecinţele sale nu se limi- 
tează şi se vor limita tot mai puţin la frontierele continentului 
nostru. Pentru acesta din urmă televiziunea şi-a adus contribuția 
ei la o hegemonizare culturală care nu are decît aspecte nega- 
tive. În bilanţul pasiv trebuie subliniată o anumită uniformizare 
a mentalităților conform unui model care a fost şi rămîne încă 
în multe privinţe cel al supraputerii nord americane. Înmulțirea 
şi succesul serialelor care au fost prezentate de majoritatea 
televiziunilor din lume (Da//as, Santa Barbara, Mike Hammer 
etc.), omniprezenţa pe posturile de radio a unei muzici de 
import sau a unor imitații care au servit drept mijloc de pătrun- 
dere a limbii engleze, rolul principal al Statelor Unite în controlul 
fluxului mondial de informaţii (prin intermediul marilor agenţii 
informaţionale), toate aceste aspecte scot în evidenţă un proces 
de „americanizare” a cărui importanţă nu trebuie exagerată, 
aşa cum au făcut unii vorbind de un „genocid cultural” pentru 
a defini invazia de produse „made in USA” pe posturile de radio 
şi pe canalele de televiziune, dar nici nu poate fi considerată 
doar o iluzie. 

Un alt element negativ, dar care nu trebuie nici el absolu- 
tizat, este faptul că, intrată în concurenţă cu televiziunea şi 
depinzînd de constrîngeri financiare din ce în ce mai mari, 
cinematografia traversează de vreo cincisprezece ani o criză 
destul de gravă. Este indiscutabil că, devenit principalul instru- 

ment de comunicare în masă, „micul ecran” a transformat în 
spectacol cotidian, transmis în mari cantități şi întrerupt adesea 
de spoturi publicitare, ritul familial săptămînal din „cinemato- 
graful de cartier”, consumul de filme în sala de cinema reducîn- 
du-se la un public restrîns format mai ales din tineri şi din 
reprezentanți ai categoriilor înstărite ale populaţiei. Astăzi, 
frecventarea cinematografelor s-a redus aproximativ de trei 
ori în fiecare an, față de mijlocul anilor 50, iar numeroase săli 
au trebuit să fie închise (aceasta este tema a două filme italiene 
recente: Cinema Paradiso de G. Tornatore şi Splendor de E. 
Scola). În schimb, evoluţia recentă a industriei cinematografice 
din Statele Unite arată că scăderea permanentă a numărului 
spectatorilor nu este nici o regulă universală, nici un fenomen 
ireversibil şi nu tot ce este verificat astăzi pe un mal al Atlanticu- 
lui poate fi adevărat miine pe celălalt mal. La urma urmei, la 
sfîrşitul anilor 20, s-a spus despre filmul sonor că va provoca 
dispariţia cinematografului ca a 7-a artă ceea cenu s-a întîmplat. 

Este adevărat că, supusă şi ea legilor concurenţei şi ver- 
dictului „nivelului de audiență” măsurat cu mijloace din ce în 
ce mai sofisticate, televiziunea contribuie substanţial la difuza- 
rea unei culturi standardizate, alimentată de „foiletoane”, de 
jocuri televizate şi de emisiuni de varietăţi sau de amplificarea 
ecourilor produse de evenimentele de senzaţie. 

Cu toate acestea ea rămîne suportul informaţiilor cu 
caracter instantaneu şi internaţional. În ceea ce priveşte Europa, 
este clar că informaţia imediată, transmisă în toate colțurile 
continentului, devenită perceptivă şi concretă datorită puterii 
imaginii constituie un instrument de cunoaştere de care nu 
dispunea nici generaţia de dianinte de război nici cea din anii 
Războiului Rece. Trăirile „în direct” sau doar cuun decalaj de 
cîteva ore, numeroase evenimente îşi intensifică încărcătura 
emoțională. Aceasta face ca fiecare individ să fie mai solidar 
cu ceea ce se petrece în fiecare moment, în orice parte a Europei, 
aşa cum s-a putut constata în timpul dărîmării Zidului din Berlin 
în noiembrie 1989, sau imediat după căderea lui Ceauşescu în 
decembrie a aceluiași an; două evenimente de mare intensitate, 

care au fost trăite de telespectatorii europeni ca şi cum aceştia 
ar fi privit în mod direct viaţa din „casa lor comună” 

Mai mult decît audiovizualul, scrisul nu scapă nici el în 
societățile europene contemporane de o evoluţie care îl trans- 
formă în vectorul unei „subculturi” standardizate. Mai întîi 
presa, care după ce a fost pînă la mijlocul anilor 1950 instru- 
mentul principal al informării, cunoaşte din acest moment un 
declin constant datorat mai multor factori: preferința tot mai 
mare a publicului pentru radio şi televiziune, dispariția sau 
reducerea locurilor de întîlnire (cafenele, cercuri etc.) unde 
lectura comentată a ziarului constituia un moment important 
al vieţii publice, scăderea interesului pentru scris, chiar apariția 
analfabetismului în anumite țări şi anumite medii şi de asemeni 
recentele constrîngeri financiare. Într-adevăr, revoluţia tehnică 
a procedeelor de editare (fotocompunerea, computerul, offsetul, 
transmiterea pe calea undelor a ştirilor de ultimă oră) nu a dus 
ca în alte domenii, la o reducere a costurilor, căci este vorba 
de procedee costisitoare, ce se demodează repede şi care cer 
investiții considerabile. Pe de altă parte, foarte buna organizare 
a meseriilor din tipografii şi tradiţia lor combativă au împiedicat 
societăţile de presă să-şi contopească efectivele aşa cum ar fi 
dorit, cu cele ale tipografilor. 

Din aceste cauze, în toate țările rezultă un deficit tot 
mai mare în bugetele ziarelor, din ce în ce mai greu de acoperit 
prin creşterea preţului de vînzare, prin recurgerea la publicitate 
sau printr-o concentrare mai mare. Cu toate acestea, această 
criză a presei, care afectează mai ales țări ca Italia, Franța şi 
Spania, nu se manifestă cu aceeaşi intensitate în toate sectoarele 
de activitate. Cotidianele regionale, în care informaţia locală 
reţine cu prioritate atenţia publicului, rezistă mult mai bine cu 
toate că şi acestea au fost puse în umbră de înmulțirea „posturi- 
lor de radio independente”. Acelaşi lucru se petrece cu săptămî- 
nalele politico-culturale (L'Express, Le Nouvel Observateur, 
Der Spiegel, L'Espresso etc.) şi cu cotidianele de calitate (Le 
Monde, La Republica) care oferă unui public mai restrîns un 
comentariu elaborat şi amănunțit al evenimentelor. 

Ziarele de mare tiraj reuşesc cu mare greutate să atragă 
publicul. Pentru a-şi păstra clientela acestea sînt obligate să 
pună accent pe caracterul „senzaţional” al conţinutului şi formei 
(imagini şocante, titluri care sar în ochi, subiecte de scandal 
etc.), cum este cazul presei populare britanice (Sun, şi Daily 
Mirror 4,2 şi respectiv 3,5 milioane de exemplare) şi germane 
(Bild Zeitung, 5,5 milioane de exemplare). Bineînţeles toate 
acestea contribuie la difuzarea unei culturi de nivel scăzut, 
însoţită de un mesaj politic simplist alimentat de frustrările şi 
de neliniştea unei părţi a corpusului social. Violenţa şi „autoapă- 
rarea”, xenofobia şi rasismul, depolitizarea şi radicalizarea 
tipului poujado-lepeniste [tip de atitudine politică revendicativă 
caracteristică unor categorii restrînse cu caracter corporatist, 
inițiată de P. Ponjade şi de Louis Lepine] îşi găsesc aici un 
teren propice. Această deviere periculoasă pentru democraţie 
nu afectează decît o parte destul de mică a presei şi nu împiedică 
a „patra putere” să se manifeste permanent pentru a denunța 
abuzurile şi nerespectarea regulilor democratice. 

Supusă aceloraşi constrîngeri ca şi presa, editarea de 
carte şi-a pierdut de vreo treizeci de ani caracterul artizanal pe 
care încă îl mai păstra după primul război mondial. La ora 
actuală aceasta cunoaşte o puternică concentrare care, ca şi 
industria automobilului, menţine şi susține un număr de nume 
prestigioase (Grasset, Fayard, Finaudi) dar fără ca această iluzie 
de pluralism să poată schimba realitatea: se ştie că piaţa cărților 
este dominată tot mai mult de cîţiva giganți editoriali, Hachette 
şi Presses de la Cite în Franţa, Rizzoli şi Mondadori în Italia, 
Bertelsman în Germania, legaţi ei însişi de bănci, de alte ramuri 
industriale şi de alți vectori culturali de masă. 

Rezultatul este că producţia editorială este supusă tot 
mai mult imperativelor şi criteriilor rentabilităţii care s-au im- 
pus şi în alte sectoare ale economiei capitaliste. Pînă la mijlocul 
anilor 1970 aceasta şi-a mărit cifra de afaceri, iar tirajele au 
crescut în medie într-un sfert de secol de la 10.000 la 15.000, 
ca şi numărul de titluri lansate în fiecare al pe piață (între 20.000 
şi 30.000 în Franţa, în Marea Britanie şi în Germania), fără ca 

aceasta să schimbe prea mult regulile profesiunii. În schimb, 
de cincisprezece ani încoace şi mai ales în ultima perioadă, 
regulile concentrării şi ale pieţei fac ca marile edituri să încerce 
să dea „lovituri” financiare rentabile, susţinute de importante 
bugete publicitare, în detrimentul producţiei de calitate. 

Goana după best seller care aduce rentabilizarea întregii 
producţii, trece în cel mai bun caz, prin lupta pentru marile 
premii literare şi în cel mai rău caz prin folosirea mijloacelor 
de informare şi prin recurgerea la formele cele mai zgomotoase 
de publicitate. În ceea ce priveşte mai ales producţia curentă, 
marile tirage sînt realizate în genuri considerate minore — 
romane „roz” sau „negre”, literatură de spionaj sau de ficţiune 
— cu sfere de interes egale, dar care astăzi constiuie unul din 
domeniile de creaţie a unor imagini şi a unor mituri din care se 
hrăneşte cultura de masă şi în acest sector influențată de mode- 
lele de dincolo de Atlantic şi continuînd adesea o ideologie 
ultraconservatoare şi accente de xenofobie. 

Iconografia publicitară contribuie şi ea la instaurarea 
unui conformism social care constituie unul din motoarele eco- 
nomiei de piaţă. Imaginea-şoc, textele care o însoțesc (detergen- 
tul X „spală mai alb”, „puneţi un tigru în motorul dumneavoas- 
tră”) sau personajele pe care le aduce în scenă („măicuţa 
Denis”, replica lui Fernandel — Don Camillo folosită de o marcă 
cunoscută de paste făinoase etc.) intră în universul mental al 
europeanului din a doua jumătate a secolului XX şi fac parte 
de acum înainte din sistemul său de referință ca şi colecția de 
imagini populare de la Epinal [Muzeu regional, centru în care 
se află o colecţie de imagini populare apărută la sfîrşitul secolu- 
lui XVIII] şi cele cîteva citate „clasice” culese de-a lungul 
etapelor şcolare. 

În aparenţă, diferenţa dintre „cultura de masă” așa cum 
a fost prezentată şi „marea cultură”, adică domeniul nobil al 
„artelor şi literelor” a cunoscut în utlimii patruzeci de ani o 
tendință de a se adînci. În realitate lucrurile nu sînt aşa simple. 
Mai întîi pentru că în privința conținutului, frontierele nu sînt 
întotdeauna atît de bine delimitate pe cît o susțin apărătorii 

unei concepții restrictive şi „elitiste” a „culturii '. Apoi deoarece 
consumul de producţii culturale în sensul tradițional al termenu- 
lui a cunoscut o democraţie care are limitele sale dar care este 
totuşi total diferit de cel din perioada de după război. 

Lărgirea „publicului cultivat” se datorează în ţările in- 
dustrializate din Europa de vest, unor cauze identice. Mai întîi, 
în afară de ridicarea nivelului de trai şi reducerea timpului de 
lucru, accesul în învățămîntul liceal, apoi universitar a unei 
părți tot mai mari a populaţiei. Chiar dacă nivelul cunoştinţelor 
din aceste instituţii a avut de suferit din cauza creşterii efective- 
lor, ceea ce a avut de pierdut „elita” care la început păstrează 
monopolul unor forme de instruire a fost compensat printr-o 
intensă sensibilizare a claselor mijlocii față de activităţile spiri- 
tuale şi față de mediul estetic. 

Pe de altă parte acestea au beneficiat de eforturile făcute 
de instituţiile publice şi de colectivităţile locale pentru a înmulți 
locurile unde se păstrează şi se pune în valoare patrimoniul 
cultural (muzee, biblioteci) ca şi ultimele cuceriri tehnologice 
(canale hi-fi, videouri, aparate cu laser etc.) care au permis ca 
un public destul de larg să se familiarizeze cu mari opere ale 
trecutului. Legile pieţii au desăvîrşit fenomenul, dar toate 
acestea nu pot constitui perfecțiunea în această evoluţie. Este 
clar totuşi că atunci cînd realizatori ca ]. Losey (Don Giovanni) 
şi M. Forman (Amadeus) l-au adus pe Mozart pe ecran, nu 
numai elita restrînsă a „melomanilor” şi a abonaților la concerte 
sau la Operă au avut ocazia să-l cunoască pe maestrul din 
Salzburg, ci şi o mare parte a corpusului social. Iar acest contact 
este şi mai extins cînd aceste opere sau altele cum ar fi Traviata 
de Zeffirelli sau Carmen de F. Rosi sînt difuzate pe canalele 
de televiziune europene, alături de autentice retransmisii ale 
unor creaţii lirice. S-ar putea vorbi tot atît de mult despre „for- 
matul de buzunar” (apărut în 1955) în ce priveşte literatura şi 
albumele de reproduceri ale tablourilor celebre care ornează 
camerele de zi ale clasei de mijloc din oraşe. 

Este deci adevărat că acest „public larg”, carenu se con- 
fundă cu marea masă a populaţiei, este mai ales în căutarea 

operelor consacrate de trecerea timpului. Cozi lungi se formează 
în fața Muzeului de Artă din Florența, a Muzeului d'Orsay şi a 
Luvrului la Paris, sau în fața unor prestigioase expoziţii (Viena, 
Paris, Berlin, Van Gogh etc.). Lumea se îngrămădeşte la marile 
festivaluri muzicale sau teatrale (Salzburg, Avignon, Verona, 
Aix-en-Provence) şi petrece noaptea sub cerul liber pentru a 
obține un loc la Scala din Milano. Dar cultura şi arta curentelor 
de avangardărămîne în general domeniul rezervat unui public 
de iniţiaţi care frecventează sălile de concert, galeriile la modă 
şi alte locuri de întâlnire a inteletualităţii „moderniste” 

Numai că acest „mare public luminat” amintit mai sus, 
nu reprezintă decit o fracțiune minoritară a populaţiei. În Franța 
de exemplu, dacă 80% din locuitori privesc zilnic emisiunile 
televizate unul din doi nu citeşte un ziar cotidian, aproape unul 
din trei nu citeşte nici o carte, iar unul din zece nu frecventează 
decît din cînd în cînd teatrele sau sălile de concert. 


Marile tendinţe ale creaţiei 
intelectuale şi artistice 


Numărul enorm de şcoli, de personalități, de opere literare 
şi artistice din perioada dintre cel de al doilea război mondial 
pînă în zilele noastre, face imposibilă enumerarea lor, fie chiar 
şi a celor mai semnificative. Trebuie deci să ne mulțumim doar 
cu o trecere în revistă a curentelor principale, în special a celor 
care au avut un caracter transnaţional mai mult sau mai puțin 
declarat. 

O primă serie de remarci se referă la rolul jucat de inte- 
lectuali în societăţile vest europene de după război. Acesta s-a 
schimbat substanțial în funcţie de circumstanţele internaționale 
şi de schimbările pe care imperativele comunicării le-au impus 
statutului pe care îl aveau oamenii condeiului şi ai cuvîntului 
rostit. 

Imediatdupărăzboi, angajarea în lupta politică continuă 
o tradiţie care îşi are rădăcinile în ultimele decenii ale secolului 

al XIX-lea şi care s-a intensificat odată cu combaterea fascis- 
mului şi cu mişcarea Rezistenței impunîndu-se multor artişti 
Şi scriitori care au adus în domeniul cultural tensiunile Războiu- 
lui Rece. Unii, cum sînt francezii Francois Aragon, Paul Eluard, 
RogerVailland sau Picasso, italienii Vittorini, Lombardo Radice, 
Guttuso şi Calvino au aderat la Partidul Comunist, în general 
mai mult din ură faţă de fascism şi din dorința de dreptate 
socială decît în urma unei opțiuni ideologice hotărîte. Alţii, 
trăgîndu-se sau nu din marxism, au refuzat să intre într-o organi- 
zaţie ale cărei idei nu le împărtăşeau în întregime, dar care li 
se părea promițătoare pentru viitor pentru că se plasa „pe pozi- 
țiile clasei muncitoare”. Aceştia sînt „tovarăşii de drum”: „pro- 
gresiştii”, socialiştii decepţionaţi de reformismul prudent al 
social-democraţiei, catolici de dreapta grupați în Franţa în jurul 
revistei Esprit, filosofi şi scriitori în căutarea „unei a treia căi”, 
ca Albert Camus şi Jean-Paul Sartre care consideră că-„scrii- 
torul este implicat orice ar face” 

Prăpastia politică creată de Războiul Rece are ca efect 
începînd din 1947, închiderea intelectualilor comunişti (aliniaţi 
la poziţiile ideologice ale URSS) în adevărate ghetouri. În timp 
ce numeroşi simpatizanți se îndepărtează de PC, în timp ce 
unii se apropie de adepţii „neutralismului” şi încearcă să creeze 
o „nouă aripă de stînga”, iar alţii devin adversari declaraţi ai 
„socialismului existent”, se dezvoltă în Franţa un nou curent 
angajat de dreapta, unde este puternic reprezentat şi grupată în 
jurul unui nucleu gaullist cu rădăcini în Rezistență (Malraux 
şi revista „Libertatea spiritului”) scriitori legaţi de dreapta tradi- 
țională. Aceluiaşi filon dar cu o perspectivă mai europeană şi 
mai transnaţională îi aparțin Congresele pentru libertatea culturii 
(primul s-a ţinut în Berlinul de Vest în iunie 1950) şi revista 
Preuves (Dovezi) ai cărei principali reprezentanţi sînt alături 
de troțkistul american James Burmham, elveţianul Denis de 
Rougement, britanicul (de origine maghiară) Arthur Koestler, 
italianul Ignazio Silone, compozitorul rus Nicolae Nabokov 
(cetăţean universal după exemplul fratelui său Vladimir autor 
al „Lolitei”), francezii Thierry Maulnier şi Raymond Aron. În 

sfîrşit din ce în ce mai numeroşi sînt oamenii de litere care 
susţin că se trag dintr-o neangajare politică, unii în urma unei 
opţiuni explicite, în realitate orientată spre conservatorism — 
este cazul micului grup al „husarilor” din Franţa, cu Roger 
Nimier, Antoine Blondin, Michel Deon, Jacques Laurent — alţii, 
ca Andre Gide, pentru că stau de mult timp departe de frămâîn- 
tări. În sfirşit, sînt unii carc rămaşi adepţi ai dreptei ca englezul 
Orwell (care îşi va publica în 1945 şi 1949 cele două capodope- 
re: „Ferma animalelor” şi „1984”) consideră că „un scriitor nu 
poate rămîne cinstit decît stînd deoparte de partide şi de eti- 
chete”. 

În multe privinţe, „gruparea 47” din Germania aparține 
acestei ultime categorii care în fapt reprezintă o altă formă de 
angajare, mai marginală şi mai deschisă către societatea civilă, 
grup care este o adunare liberă de scriitori care susţin că nu se 
trag din vreo ideologie impusă din exterior fie ea politică sau 
literară, dar care îşi unesc vocile pentru a respinge trecutul 
nazist şi conformismul societăţii germane născute din „miracolul 
economic” Dezbaterile pe care le organizează adună în jurul 
unui public pasionat personalităţi ca Gunther Grass, Ingebord 
Bachmann, Heinrich B51l, Hans Werner Richter, Uwe Johnson 
etc. 

Războaiele coloniale, mai ales cel din Alger, apoi con- 
flictele care duc la confruntări între Statele Unite şi Lumea a 
Treia şi mişcările de eliberare națională (Vietnam, Cuba) pre- 
lungesc această guerillă ideologică pînă în anii 1970. Grupînd 
indivizi ale căror rădăcini ideologice sînt foarte diferite — anar- 
hiști, socialişti revoluționari, marxişti etc. — mișcările şi scrierile 
acestora alimentează un puternic curent contestatar de model 
productivist, care repune în discuţie societatea capitalistă, 
această critică radicală sfirşind ca și în anii 30 printr-un 
anti-americanism virulent. 

Sursele ideologice ale acestei contestări globale a socie- 
tăţii liberale care va da naştere, aşa cum am văzut, valului de 
revolte din şaizeci şi opt şi apoi urmărilor acesteia, nu sînt numai 
americane, sau chiar dacă există o fliliaţie americană, aceasta 

se manifestă intens prin relee care sînt numai europene: structu- 
ralismul de proveniență pur franceză, reconsiderarea operelor 
lui Marx efectuată de Althusser şi de şcoala acestuia, dar mai 
ales încercările făcute de şcoala sociologică germană din 
Frankfurt (Adorno, Habermas, Horkheimer etc.) care încearcă 
să lege marxismul de freudism. În marea efervescenţă de idei 
şi de acţiuni care urmează exploziei din 1968, numeroşi intelec- 
tuali europeni se vor angaja mai mult sau mai puţin, unii printr-o 
atitudine militantă în cadrul micilor grupări de dreapta, alții 
folosindu-se de relativa imunitate pe care le-o conferă celebri- 
tatea pentru a-i susține pe primii şi pentru a susține printr-o 
inepuizabilă activitate revoluțiile din Lumea a Treia (cum este 
cazul lui Jean-Paul Sartre în Franța, dar şi al lui Bernard Clavel 
şi Jean Genet) alţii, în sfîrşit, pentru a se consacra, ca Michel 
Foucault unei intense munci de subminare a ideologiei prepon- 
derente. 

O ruptură profundă se va produce la mijlocul anilor 1970, 
consecinţă a unei răsturnări de situație care diminuează credibi- 
litatea criticii modelului productivist şi a crizei marxismului. 
Marile dificultăți prin care trec ţările din Europa de Est, ecoul 
produs în Europa Occidentală de evenimentele de la Praga şi 
de la Gdansk, traumatismul provocat în partidele europene de 
dreapta de publicarea în 1976 a „Arhipeleagului Gulag” a lui 
Soljeniţin şi în sfîrşit dezvăluirea crimelor comise în numele 
socialismului” în China, în Cambodgia sau în Afganistan, fac 
ca numeroşi intelectuali care nu au vrut să audă pînă atunci 
avertismentele celor care, de proveniență marxistă sau chiar 
foşti militanți şi intelectuali comunişti de prestigiu, denunțaseră 
din totdeauna deriva totalitarismului, au avut brusc revelaţia 
„barbariei cu față umană” 

Din acest moment, în timp ce un mic număr de intelec- 
tuali de neînduplecat se angajau într-o luptă disperată care 
continua să fumizeze societăților liberale grupări teroriste, iar 
la cealaltă extremitate a spectrului ideologic se construia o 
„nouă aripă de dreapta” grupînd tineri intelectuali (şi chiar 
mai puţin tineri) în jurul unor teme anti-egalitariste învechite, 

readuse în actualitate, numeroşi intelectuali de stînga s-au 
repliat fie în „turnul de fildeş” al creaţiei, fie — şi aceştia sînt 
cei mai numeroşi — în acțiunea de apărare a drepturilor omului 
şi de denunţare a totalitarismelor, fie în sfîrşit într-o atitudine 
de vendetă condusă de mass media, aceasta din urmă nefiind 
exclusă din celelalte două situații. Timpul profeţiilor a trecut. 
„Oficial, scria Raymond Boudon vorbind despre filosofii de 
astăzi, obiectivul lor rămîne să încerce să spună adevărul. În 
mod oficios acesta trebuie să şi placă” 

În acest context putenic structurat de activitatea și de 
discursurile intelectualilor şi tehnocraţilor, literatura europeană 
s-a bucurat de o celebritate inegală. În cursul anilor de după 
conflict, se pare că Franța este cea care exercită influenţa cea 
mai puternică. Prin romanele sale, prin operele sale teatrale, 
filosofice şi de critică, prin audiența de care se bucură timp de 
zece ani în rîndurile tinerilor tezele şi atmosfera intelectuală a 
existenţialismului, Sartre domină această primă etapă ilustrată 
şi de opera lui Albert Camus („Străinul”, „Ciuma” etc.), pictor 
al absurdului şi al unei revolte temperată de umanism. Opera 
lui Montherlant, romancier, dar mai ales autordramatic („„Regi- 
na moartă”, „Port-Royal”), ca şi permanenţa unei tradiţii clasice 
reprezentată de mari scriitori aflaţi la sfîrşitul carierei, ca Paul 
Valery, Paul Claudel, Andre Gide (premiul Nobel pentru lite- 
ratură în 1947) şi Francois Mauriac marchează literatura fran- 
ceză a acestei perioade. Cît despre Andre Malraux, chiar dacă 
a părăsit avanscena literară, el s-a consacrat studiului şi conser- 
vării bogățiilor artistice ale lumii, ca şi aplicării unei politici 
culturale căreia, în calitate de ministru al Culturii în timpul 
preşedinţiei lui de Gaulle, i-a imprimat un avînt considerabil. 

Dacă în Franţa, în această perioadă, se pune accent pe 
anxietatea condiției umane şi problemele existențiale pe care 
secolul XX le pune oamenilor la sfîrşitul unui conflict care a 
scos în evidență mai mult decît primul limitele raţiunii, în Italia 
triumfă mai degrabă o literatură socială caracterizată prin res- 
pingerea în acelaşi timp a fascismului şi capitalismului sălbatic, 
a marxismului şi a fracțiunii progresiste a democraţiei creştine. 

De la Carlo Levi la Elio Vittorini, de la Ignazio Silone la Vasco 
Pratolini, de la Silvio Micheli la Carlo Cassola, de la Pier Paolo 
Pasolini la Italo Calvino, majoritatea scriitorilor italieni de după 
război se consacră descrierii realităților din timpul lor şi denun- 
țării mizeriei şi nedreptăților. Ceea ce nu exclude renaşterea 
romanului psihologic cu putemice rezonanțe sociale, ilustrată 
de Alberto Moravia şi de Cesare Pavese, cele două genuri reunite 
dînd naştere în 1958 uneia dintre capodoperele literaturii italiene, 
„„Ghepardul” (77 Gartopardo) de Giuseppe Tomasi di Lampedusa. 

În Germania, angajarea scriitorilor de după război ia 
forma „literaturii ruinelor” mărturii ilustrînd adesea disperarea 
provocată de război şi de vidul care a urmat acestuia. La această 
literatură contribuie scriitori tineri dar şi unele din marile nume 
ale generaţiei precedente: Erich Maria Remarque („Insula spe- 
ranţei”), Erich Noth („Trecutul dezvăluit”), Heinrich Bl 
(„Trenul a sosit la timp”), Ernst Wiechert („Copiii Jeronime”), 
Ernst von Salomon („„Chestionarul”). În Marea Britanie, dacă 
se face excepție de opera romanescă a lui Graham Green, la 
început destul de tradițională, lucrările profetice ale lui George 
Orwell şi mai ales inovațiile din arta dramatică ale lui T.S. 
Eliot şi din romanele lui Lawrence Durrel, de-abia în anii 50 
vor fi zdruncinate clasicismul şi conformismul literar prin acei 
angry young men ale căror îndrăzneli inovatoare sînt contempo- 
rane cu cele ale generaţiei bear de dincolo de Atlantic. 

La această dată, epicentrul inovaţici literare se deplasează 
din nou spre Franţa, unde valul „existenţialist” a cuprins tineri 
literați al căror succes se datorează aptitudinii lor de a exprima 
noile valori literare de vechile constrîngeri — „Bună ziua tristeţe” 
de Frangoise Sagan apărut în 1954 — şi este mai ales reprezen- 
tată de „noul roman” (Alain Robbe-Grillet, Nathalie Sarraute, 
Michel Butor, Marguerite Duras, Claude Simon etc.) prin care 
opera romanescă devine un joc al limbajului şi o recompunere 
a realității oarecum în maniera pictorilor cubişti, iar în domeniul 
teatral se exprimă prin autori ca Jean Genet, Eugene Ionesco 
şi Samuel Beckett. 

Ultimii douăzeci sau treizeci de ani au fost marcați atît 
de efectele perfide ale comercializării, cît şi de mediatizarea 
exagerată care au micşorat numărul operelor de valoare. Mari 
nume ca Marguerite. Yourcenar (de origine belgiană), prima 
femeie primită în Academia Franceză, Albert Cohen (Elveţia), 
Elsa Morante (italiancă), Jos& Bergamin (spaniol), Mihail 
Alexandrovici Şolohov (sovietic) aparţin generaţiilor precedente. 
De la „noul roman” încoace, nu mai există nici şcoli, nici adevă- 
rate tendințe dominante. Desigur, în unele ţări ale bătrînului 
continent, atît în Vest cît şi în Est, apar totuşi personalități de 
valoare (mai ales în Europa mediteraneană), dar „mareâ” litera- 
tură pare să-şi fi urmat domeniile pe alte meridiane, în special 
în America Latină. 

În domeniul artelor, este evident că progresul ştiinţelor 
Și tehnicii şi constrîngerile economice au exercitat o puternică 
influență asupra creaţiei. Arhitectura a beneficiat după război 
de progresele înregistrate în utilizarea materialelor de construc- 
ție (beton, metale, sticlă, materiale plastice) şi de metodele 
moderne de construire, dar în acelaşi timp a fost şi tributara 
unor dificultăți, unele de ordin economic (probleme bugetare, 
costul terenului, a materialelor şi a mîinii de lucru), altele deri- 
vînd din opțiunea politică: opraţiuni de prestigiu concepute de 
puterea de guvernămînt, aşa cum s-a întîmplat în Franţa în 
ultimii douăzeci de ani, realizate în înțelegere cu autoritățile 
municipale şi cu întreprinderi industriale şi financiare, regulă 
care în multe privințe s-a aplicat în sudul Italiei sau în Europa 
de Est unde proiectelc urbanistice şi arhitectonice erau subordo- 
nate direcțiilor partidului. 

Aşa încît, în majoritatea statelor din Europa Occidentală, 
după o perioadă de reconstrucţie masivă în care au coexistat 
aspectele bune cu cele mai puţin bune, a urmat o adevărată 
confuzie urbanistică: imobile stereotipizate, orașe-dormitoare 
prost amplasate față de locul de muncă sau de cel în care se 
petrece timpul liber şi degradate rapid, zone „renovate” construi- 
te în scopuri speculative pe locul cartierelor tradiționale, extin- 
derea continuă a zonelor cu pavilioane de locuit etc. Totuşi 

din această mediocră organizare a spaţiului urban şi periferic 
îşi fac apariţia unele realizări de calitate: Palatul Olivetti şi 
„„Turnul Pirelli” la Milano, „Cetatea luminii” la Marsilia, reali- 
zată de Le Corbusier, „Centrul Beaubourg”, piramida de la 
Luvru, Arca din Defense la Paris, gările din Florenţa şi din 
Roma, Evoluon d'Eidenhoven în Ţările de Jos, grupurile şco- 
lare construite în Hertfordshire din Anglia, sau cartierele în 
stil neoclasic, foarte discutate la început, realizate de arhitectul 
catalan Ricardo Bofill la Montpellier, la Paris şi în regiunea 
pariziană (în arondismentul XIV şi în Marne-la-Vallee). 

Integararea artelor în „cetate”, într-o perspectivă care 
îmbină arhitectura cu artele decorative, constituie în acelaşi 
timp un domeniu unde se pot reconcilia mai uşor imperativele 
industriale, progresele tehnologice, respectul pentru mediu şi 
inovaţia estetică. Acesta era de altfel, cu şaizeci de ani în urmă, 
obiectivul şcolii germane Bauhaus. În epoca contemporană 
acelaşi obiectiv şi-l fixează artişti cum ar fi esteticianul Georges 
Patrix, Victor Vasarely (de origine maghiară, născut în 1908, 
instalat la Paris din 1930), împreună cu discipolii săi Yaacov 
Agam şi Frangois Morellet, ca şi principalii reprezentanți ai 
artei „cinetice”: Nicolas Schăâffer (născut şi el în Ungaria şi 
stabilit la Paris în 1937), Jean Pierre Yvaral, venezueleanul 
Soto, germanul Giinther Vecker. Toţi sînt mai preocupaţi să 
ofere populaţiei posthitleriste să trăiască în mijlocul unei arte 
autentice, inserată în spațiul urban şi strîns legată de structura 
arhitecturală, decât să „vulgarizeze” o artă avangardistă închisă 
în muzee. 

Reinstalarea operei de artă în centrul universului cotidian 
al omului secolului XX a devenit de cincisprezece ani încoace 
şi preocuparea promotorilor „artei sălbatice” creatori ai unor 
obiecte efemere ce nu pot fi comercializate, cum ar fi acele 
„penetrabile” ale lui Soto (un ansamblu de benzi diametral 
plasate îmbinate în funcţie de imaginaţia artistului şi concepute 
în aşa fel încît spectatorul poate circula în interiorul operei 
devenind parte integrantă a acesteia), „gonflabilele” lui Christo 
sau „împrejmuirile” lui Edward Kienholtz (american instalat 
la Berlin) ale lui Segal sau Boltanski. 

Pînă la mijlocul anilor 1960, abstractul, carepînă atunci 
nu şi-a găsit decît o audienţă discretă în Europa, se va impune 
ca formă privilegiată a artei, susținută de două centre principale 
de difuzare puţin legate unul de altul: New York şi Paris. Alături 
de Vasarely, care după război se situează în fruntea abstractului 
geometric, promotorii noii avangarde pariziene se orientează 
în mare parte către o formă abstractă foarte spontană, numită 
„lirică” sau „gestică”, semnele pe care artistul le face pe pînză 
fiind, în maniera lui Hans Hartung (venit în 1935 de la Dresda 
în Franța), mai mult nişte amprente, urme lăsate de gesturi, 
decît semnele unei scrieri dirijate. Acestei tendinţe îi aparține 
Nicolas de Stael, reîntors totuşi la figurativ în 1952, dar la un 
figurativ ale cărui elemente sînt mai mult nişte semne decît 
reprezentări („Marii fotbalişti”), dar îşi alătură mai ales artiştii 
apăruți din grupul numit al „Tinerilor pictori de tradiţie france- 
ză”, iniţiat în timpul ocupaţiei şi din rîndurile căruia apar perso- 
nalişti ca Bazaine, Manessier şi Estăve. În anii 50 li se vor 
alătura şi alți pictori veniţi fie din arta figurativă, ca Roger 
Bissiere, fie din suprarealism cum sînt Camille Bryen şi Alfred 
Wols (născut la Berlin, stabilit la Paris în 1932). 

Plecînd din acest epicentru parizian, arta abstractă s-a 
extins de la sfîrşitul deceniului 1940 în majoritatea ţărilor euro- 
pene, unde de altfel, a reînsufleţit adesea tendințele abstracte 
ale avangardei. În Germania, supraviețuitorii avangardei din 
anii 30, Willi Baumeister şi Julius Bissier primesc întăriri prin 
tinerii pictori ai abstractului „liric”: Wilhelm Nay şi Fritz Winter, 
care în 1949 au creat la Miinchen grupul „Zen 49”, apoi Hann 
Trier şi Bernard Schultze. În Italia, unde revendicarea moder- 
nismului nu ține de susținătorii artei abstracte — Renato Guttuso 
care face parte din „Noul front al artei” constituit în 1948, îşi 
susţine rădăcinile realiste — este reprezentată în primul rînd de 
pictorii figurativi sau apropiați de Picasso şi de Braque, conver- 
tiți la noile forme artistice: este cazul lui Renato Birolli, al lui 
Giuseppe Santomaso sau al lui Giuseppe Capogrossi. În Spania, 
cele două figuri dominante ale picturii abstracte — Antonio 
Tapies şi Antonio Saura, sînt legate direct de mediul parizian. 

Arta abstractă, preponderentă în cursul celor două 
decenii de după război nu exclude totuşi alte tendinţe. Suprarea- 
lismul continuă să se manifeste şi i se alătură şi pictorii grupului 
Cobra, cu toate că operele lor se află la jumătatea drumului 
dintre suprarealism şi abstracţionism. Grupul care s-a format 
la Paris în 1948, a luat naştere dintr-o mişcare dizidentă a mişcării 
suprarealiste revoluţionare, inițiată de artişti danezi, belgieni 
şi olandezi care îi dau şi numele: COpenhaga, BRuxelles, 
Amsterdam. Ea va reuni timp de cîțiva ani pictori ca Asger 
Jorn, Constant (Constantin Nieuwenhuys), Pierre Alechinsky, 
Jean-Michel Atlan, Corneille (Cornelis van Beverloo) și mai 
ales Karel Appel, personalitatea cea mai marcantă a grupului 
a cărui sursă de inspiraţie este desenul naiv la care adaugă 
combinîndu-se o simbolistică luată din iconografia animalieră 
şi din semnele elementare aparținînd tradiţiei nordice. 

Ca o reacţie împotriva acestor tendinţe, care în multe 
privinţe ilustrează incertitudinile, neliniştea şi sentimentul 
absurdului care caracterizează perioada de după al doilea răz- 
boi, se dezvoltă un curent realist sau neorealist care, la anumiţi 
artişti angajați alături de partidele comuniste, se supun precep- 
telor pe care Jdanov a vrut să le impună reprezentanţilor intelec- 
tualității „progresiste”. Chiar dacă această tentativă de aclimati- 
zare a „realismului socialist” la cultura occidentală degenerează 
uneori în artă oficială a partidului, ca la francezul Fougeron, 
ea poate totuşi să dea naştere şi unor opere de valoare cum 
este cea a italianuiui Renato Guttuso. 

Începînd din 1960, reacţia realistă va lua alte forme şi 
se constituie la rîndul ei într-un demers avangardist, realitatea 
fiind surprinsă prin aspectul cotidian cu preocuparea de a recu- 
pera materialul iconografic vehiculat de cultura de masă: afişe 
publicitare, imagini televizate, benzi desenate, fotografii de 
presă etc. Acum nu Parisul este cel ce răspunde inovaţiilor de 
dincolo de Atlantic, ci Londra, unde din 1956, în urma expozi- 
ției de la Whitechapel Art Gallery, This is tomorow („Acesta 
este mîine”), se dezvoltă un curent care va lua curînd numele 
de „pop art” sau de „pop culture” („„pop” pentru „popular”). 

Înainte de a se răspîndi înAmerica, unde au avut loc deja mani- 
festări artistice foarte apropiate de acestea, şi de a cuprinde 
continentul, „pop art” va produce în cîţiva ani în Marea Britania 
realizările sale cele mai caracteristice prin operele lui Richard 
Hamilton, ale lui David Hockney, Peter Blake, Ronald Kitaj şi 
Allen Jones. Pentru reprezentanţii acestui curent arta nu mai 
este o evadare, ci o simplă constatare a realității în aspectele 
sale cele mai banale, cu toate că în versiunea sa britanică, el 
urmăreşte mai puţin să-şi însuşească elemente împrumutate 
din realitatea cotidiană (în maniera unui Andy Warhol sau a 
unui James Rosenquist în Statele Unite) şi mai degrabă să le 
supună unei transgresiuni practice. 

Tot o întoarcere la realitate, dar care nu are nimic de a 
face cu figurativul, se întîlneşte în grupul „Noului realism” 
fondat la Milano în 1961 şi căruia îi aparțin artişti ca Yves 
Klein, Arman, Spoerri, Raymond Hains, Villegle şi Mimmo 
Rotella. Aceşti pictori nu sînt realişti în maniera omologilor şi 
contemporanilor lor din „pop cult” decît prin folosirea unor 
obiecte luate din mediul înconjurător pentru a-şi crea operele, 
dar colajul realizat din elemente disparate este o pură construc- 
ție a imaginației. 

Cît despre pictorii care ţin de curentul numit „Noua figu- 
raţie” — Valerio Adami, Jacques Monory, Herve Telemaque, 
Wolfgang Gâfgen etc. — şi de discipolii europeni ai maeştrilor 
hiperrealismului american (italianul Domenico Gnoli, elveţia- 
nul Peter Stămpfli, germanii Konrad Klaphneck şi Gerhard 
Richter, francezul Gilles Aillaud etc.), este clar că într-o pers- 
pectivă destul de apropiată de cea a susținătorilor „pop art-ei” 
britanice, ei urmăresc mai ales să realizeze o îndepărtare de 
realitate, plecînd de la elemente luate din universul cotidian. 
Astfel încît, astăzi, adevărata preocupare, de a reveni la figura- 
tiv, pînă la urmă minoritară, se întîlneşte mai puţin în pictură 
decît în sculptură (cu Dubuffet sau cu austriacul Josef Erhardy). 

De cincisprezece ani încoace asistăm la o adevărată 
explozie de tendinţe şi curente care în marea lor majoritate se 
inspiră din sursele de dincolo de Atlantic. „Op Art”, arta cine- 

tică, „arta săracă”, Body Art, Land Art, Happening etc, găsesc 
în ţările cele mai bogate din lume suportul financiar şi publicitar 
de care au nevoie într-o epocă în care piața artei este supusă 
mai mult ca niciodată imperativelor profitului. Pentru reprezen- 
tanţii europeni ai avangardelor şi pentru artişti în general rezultă 
de aici o internaţionalizare a carierelor care depăşesc cadrul 
european şi care are un rol de loc neglijabil în procesul actual 
de standardizare. 

Acesta din urmă este şi el tributar marilor mutații tehnice 
actuale. Plasticienii tind tot mai mult să utilizeze tehnologiile 
de avangardă, fie ca obiect al operei de artă (sculpturile electro- 
magnetice ale lui Vassilakis Takis), fie ca instrumente de conce- 
pere de producere a formelor, a culorilor şi a sunetelor. Odată 
cu „pictura”, „sculptura” şi „muzica” informatizate, ordinatorul 
îşi extinde şi mai mult domeniul imens pe care îl ocupă în 
universul societăților post-industriale distrugând încet particula- 
ritățile estetice şi culturale care în acest sfîrşit de mileniu îşi 
patrimoniu comun de reprezentare şi simțiri ce constituie iden- 
titatea europeană. 

În domeniul muzical, inclusiv în formele cele mai nova- 
toare şi mai futuriste pe care această artă şi le-a însuşit în cursul 
ultimelor două decenii, bătrîna Europă nu a jucat nici pe departe 
un rol secundar. Imensa schimbare pe care Amold Schânberg 
a adus-o în compoziția muzicală şi-a găsit în sfîrşit, începînd 
din 1954, terenul de dezvoltare în serialismul integral (aplicat 
nu numai la înălțimea notelor ci şi la intensitate, la durată şi la 
timbru), utilizat şi răspîndit la mijlocul anilor 1950 de doi dintre 
cei mai buni discipoli ai lui Olivier Messiaen: francezul Pierre 
Boulez şi germanul Karlheinz Stockhausen. Începînd de acum, 
primul a făcut o multiplă carieră de compozitor, de dirijor, de 
profesor şi de cercetător în fruntea IRCAMS, Departamentul 
muzical al Centrului Georges Pompidou. Al doilea a participat 
după abandonarea serialismului integral, considerat prea rigid, 
la toate „aventurile” muzicii contemporane: muzica aleatorie 
(cu „Klavierstiik XI” din 1957) în care se afirmă în anii 1960 

şi Luciano Berio, Mauricio Kagel, Gilbert Amy, Witold 
Lutoslawski, muzica repetitivă al cărui principiu se bazează 
pe repetarea continuă a unor elemente sonore, muzica concretă 
Şi electroacustică. 

Aceste ultime forme ale artei muzicale utilizează în com- 
poziţie şi în execuție toate resursele ştiinţei şi ale tehnologiilor 
de vîrfale erei post-industriale: calculul probabilităților, aplica- 
rea cunoştinţelor din fizică (Xenakis a folosit teoria cinetică a 
gazelor), utilizarea diferitelor obiecte sonore (Pierre Schaeffer, 
politehnician şi acustician şi Pierre Henry compun din 1948 
opere muzicale „concrete” înregistrînd sunete produse de ele- 
mente sonore ca tije, arcuri, tuburi, tablă etc.), folosirea ordina- 
torului şi sintetizatorului. Numeroşi muzicieni europeni se vor 
arăta interesaţi de aceste tehnici şi vor încerca să-şi reînoiască 
arta utilizîndu-le. 


Reînoirea şi impasul practicilor 
culturale de masă 


Am afirmat mai înainte că frontierele dintre cultura nu- 
mită de masă şi cultura elitelor nu sînt întotdeauna atît de bine 
delimitate aşa cum s-ar crede. Mai întîi pentru că, din motive 
pe care le-am evocat deja, publicul tinde tot mai mult să se 
amestece în societăţi în care multe dintre diferitele existenţe 
se estompează odată cu progresul instruirii şi informării. Apoi 
pentru că marii vectori ai culturii de masă nu servesc în mod 
exclusiv drept suport al unei subculturi standardizate, supusă 
doar regulilor profitului. 

Oricât de uimitoare ar fi evoluţia din ultimele decenii al 
„peisajului audio-vizual” european, aşa cum apare din progra- 
mele supuse dictaturii măsurării nivelului de audienţă („audi- 
mat”), nu totul este lipsit de valoare, deci de înlăturat, din pro- 
ducţiile care ar putea fi un formidabil mijloc de informare şi 
de formare. De altfel sondajele pot confirma acest lucru. Fru- 

mosul serial despre Verdi prezentat de RAI, filmul lui Claude 
Lanzmann „Shoah” sau cel al lui Frederic Rossif „De la 
Nuremberg la Nuremberg”, prezentate de televiziunea fran- 
ceză, au fost urmărite mai întîi în țările lor de origine, apoi de 
zeci de milioane de telespectatori din altc ţări europene. Aceste 
succese arată că „micul ecran” poate să combine preocuparea 
pentru mărirea audienței cu grija pentru calitate, pentru impera- 
tivele educaţiei şi pentru respectul memorici colective. În mo: 
mentul în care continentul curopean se pregăteşte să se angajeze 
într-o etapă decisivă pe drumul integrării popoarelor care îl 
compun, aceasta constituic o lecţie la care merită să mediteze 
toţi cei care doresc din suflet ca Europa să capete conştiirița 
propriei sale identități. 

Benzile desenate al căror succes a crescut continuu de 
la sfîrşitul anilor 1960, nu sînt numai manifestarea unui sno- 
bism intelectual din anumite medii foarte moderniste, sau unul 
din semnele care anunţă declinul scrisului. Acestea prezintă o 
suită de imagini de vis care poate fi de calitate sub semnătura 
italianului Ugo Pratt (Corto Maltese), sau în paginile revistei 
spaniole Madriz. Ele au influențat şi asupra cinematografului 
(filme ca „Marele Albastru” sau „Nikita” de Jean-Luc Besson) 
şi asupra artelor plastice şi pot în acelaşi timp să vehiculeze 
mesaje politice subversive, ca BD underground din anii 70. 
Cu toate acestea, se întîmplă acelaşi lucru cu benzile desenate 
ca şi cu televiziunea: se pot realiza lucruri bune dar şi lucruri 
rele, iar dacă ne referim la comercializarea lor crescîndă din 
ultimii ani în țări ca Franţa, Italia şi Germania, viitorul nu pare 
deloc încurajator. 

O oarecare stagnare şi în domeniul cîntecului şi al muzicii 
destinate nu unui cerc restrîns de iniţiaţi — cum este cazul muzicii 
numite „contemporane” evocată mai înainte — ci pe planul 
publicului. „Cînd jazzul este prezent, java se duce” spunea 
acum un sfert de secol un cîntec de Claude Nougaro, popula- 
rizat de Yves Montand. Versul exprimă destul de bine schim- 
barea produsă în Europa în momentul în care „noul val” se 
impunea pe ecrane. Chiar dacă nu jazzul a fost cel care în fond 

s-a impus în locul serbărilor populare, pe sunete de acordeon 
şi a cîntecului de varietăţi, o nouă formă comercială și hibridă 
a bluesului îşi face apariția şi acaparează publicul: rock and 
roll-ulapărut în Statele Unite la mijlocul anilor 50, popularizat 
într-o formă originală de cîntăreţi ca Eddie Cochran și mai 
ales Elvis Presley. Jazzul a continuat totuşi să pătrundă în 
Europa, modificîndu-şi interpretarea şi inspiraţia, făcîndu-le 
tot mai sofisticate, dar audiența sa este limitată la un mic număr 
de amatori aparținînd mediilor înstărite şi intelectuale. Astăzi, 
are „melomanii” săi, iar unele cîntăreţe de operă, ca americanca 
Jessie Norman acceptă să-şi foloscască vocea pentru a interpreta 
„spiritual” în faţa publicului de pe bătrînul continent. 

În schimb rockul își face în Europa o intrare răsunătoare 
în 1960, succesul său fiind asigurat de răspîndirea tranzistorului 
şi a discului. Muzică simplă şi spontană, apărută în mediile 
populare, expresie, în versiunea sa britanică (Beatles şi Rolling 
Stones) şi europeană, a furiei de a trăi a unei generaţii tulburate 
de efectele contrastante ale dezvoltării apoi alc crizei, rockul a 
fost repede recuperat de principalii beneficiari ai succesului 
său, pentru ca în anii 1970 să se transforme într-un produs de 
consum industrializat a cărui putere exterioară asupra tinerilor 
prin intermediul mass mediei şi a financiarilor show business-ul 
nu este perceput întotdeauna de aceştia. 

Cu toate acestea, rockul nu poate fi redus doar la acest 
aspect comercial şi de manipulare. El este în acelaşi timp un 
limbaj care trece dincolo de frontierele politice şi culturale, 
expresia unei nevoi de a comunica şi de a fi într-o perfectă 
uniune de idei şi sentimente în cadrul unui grup, ca şi un mijloc 
al noilor generaţii de a-şi etala o serie de valori: nu antiamerica- 
nismul din anii 60, cînd tinerii contestatari europeni şi idolii 
lor îşi alăturau vocile celor ale lui Jimmy Hendryx, Joan Baez 
şi Bob Dylan, ci pacea, fraternitatea, dragostea pentru natură, 
respingerea marginalizării şi a rasismului. Deşi el poate servi 
şi ca suport al unei contraculturi bazată chiar pe negarea acestor 
valori, aşa cum aceasta se manifestă de exemplu prin contesta- 
rea profund instigatoare a unor grupuri punks sau altele ca gru- 

pul Bazooka, care nu ezită să exprime în tematica lor îndemnul 
la crimă şi antisemitism. 

Rămîne cea de a „şaptea artă” care a cunoscut probabil 
apogeul în cursul celor două decenii de după al doilea conflict 
mondial. Timp de vreo zece ani, cinematograful a trebuit să se 
bată cu hotărîre pentru a-şi recuceri poziţiile pe propria-i piață, 
în fața unei concurențe americane care beneficia de avantajele 
financiare şi tehnice ale marilor firme hollywoodiene, de înalta 
lor tehnicitate, de calitatea produselor lor (puţin ştirbită totuşi 
de efectele distrugătoare ale maccarthysmului [Mccarthy — se- 
nator republican care în anii 50 a dus o campanie anticomunistă 
virulentă] şi deasemeni de dominaţia politico-economică a 
Washingtonului prin acorduri comerciale (în Franța acordurile 
Blum/Bymes) care stipulau o cotă minimă de proiecție a filme- 
lor americane. Totuşi cinematografia europeană a reuşit să cîşti- 
ge bătălia şi să-şi impună propriile sale modele naţionale, chiar 
„europene” prin intermediul coproducţiilor (franco-italiene, 
franco-britanice, italo-germane etc.). 

Marele cîştigător al acestei confruntări a fost cinemato- 
graful italian, mai ales prin calitate, chiar dacă nu întotdeauna 
prin eficacitatea comercială. Aici, valul producţiilor „made in 
USA” nu i-a împiedicat pe realizatorii de mare talent,a căror 
formaţie şi ale căror opere s-au realizat în perioada fascismului, 
dar la „periferia” acestuia şi adesea împotriva lui, să dea naştere 
unei cinematografii noi, rupte total de universul purificat şi 
confonmist al „telefoanelor albe”, ca şi de producţiile emfatice 
de inspiraţie fascistă. Cu toate că temele sale sociale şi orienta- 
rea sa politică sînt clar orientate spre stînga, acest curent neorea- 
list, rezultat al unei îndelungi maturizări accelerate de război, 
nu se inspiră totuşi din „realismul socialist” aşa cum a fost 
conceput de Jdanov şi chiar dacă există influențe din cinemato- 
graful sovietic, acestea vin de la un Eisenstein şi de la un 
Pudovkin. Filmul realist şi populist al literaturii italiene con- 
temporane a avut şi el un rol important. Cu toate acestea, temele 
ilustrate de cineaştii şcolii neorealiste, mizeria oraşului, delic- 
venţa, violentele opoziții dintre grupurile sociale antagoniste, 

exploatarea populaţiei rurale, Rezistenţa, se înscriu într-un 
militantism politic care se apropie de cel al Partidului Comunist 
din care mulți producători fac sau vor face parte. Printre operele 
care vor deveni clasice şi care de la început au fost considerate 
astfel de critica internaţională, trebuie citate „Sciuscia” (1946) 
şi „Hoţul de biciclete” (1948), de Vittorio de Sica, „Pămîntul 
se cutremură” de Luchino Visconti, „Roma, oraş deschis” 
(1945) şi „Paisa” de Roberto Rossellini, „Orez amar” (1949) 
de Giuseppe de Santis, „Anii dificili” de Luigi Zampa, „la Stra- 
da” (1954) şi „Nopțile Cabiriei” (1956) de Federico Fellini. 
Pînă la începutul anilor 60 cînd „marele public” european le 
va descoperi, nu aceste producţii vor aduna totuşi cel mai mare 
număr de spectatori. 

În Franţa, în anii 50, cînd se vizionează multe filme ame- 
ricane, dar care potrivit sondajelor sînt apreciate ca mediocre, 
filmul neorealist crează puţine opere semnificative („Zori de 
ziuă” de Louis Daquin şi „Antoine şi Antoinette” de Jacques 
Becker fac excepție în două genuri care rămîn foarte diferite). 
Rezistenţa față de modelele de dincolo de Atlantic are aici spri- 
jinul unei tradiţii şi a unei experienţe care continuă fără mari 
modificări cinematograful anilor 30 şi pe cel din timpul Ocupa- 
ției. Filmele „roze” (în stilul lui Berthomieu) sau cele „negre” 
(în maniera lui Yves Allegret sau Marcel Carne), comedii vesele 
sau dramatice (Rene Clair, Rene Clement) filme istorice 
recreative (seria: „Caroline cherie” cu „sex simbolul” epocii, 
Martine Carol) sau instructive (cu lungi plimbări în timp filmate 
de Sacha Guitry), filme poetice (Jean Cocteau), filme tematice 
(Andre Cayatte) etc., se îndepărtează puţin de formele clasice 
şi nu constituie un eveniment decît cînd afectează morala tradi- 
țională ca „Manon” de Henri-Georges Clouzot, sau „Cu dia- 
volul în corp” de Claude Autant-Lara. 

Nimic nu ilustrează aici vreo influență vizibilă a modele- 
lor hollywoodiene. Henri Verneuil şi Jean-Pierre Melville sînt 
încă la începuturi, iar realizatorii care riscă să facă 7hrilleruri 
în stil francez, ca Jacques Becker în 1954 cu „Nu vă atingeţi 
de mălai („bani” în argou)” au mare grijă să nu-şi dezrădăcineze 

publicul: decorul, limbajul, aspectul personajelor rămîn cele 
din Parisul „vagabonzilor” 

Astfel, după război, cinematografele naţionale renasc, 
fiecare avînd propria sa identitate, stilul său, temele sale de 
predilecție, puţin tributare modelului american. Acest lucru 
este de la sine înțeles pentru cinematograful sovietic, supus 
constrîngerii jdanoviste şi imperativelor propagandei, ceea ce 
nu-l împiedică totuşi să dea cîteva opere de valoare. Acelaşi 
lucru este valabil şi pentru cinematograful britanic care dove- 
deşte mai mult decît celelalte, dacă se ţine cont de înrudirea 
lingvistică, că influența americană este destul de limitată. Şi 
acesta rămîne fidel tradiţiilor de dinainte de război, cu come- 
diile lui Robert Hamer („Noblesse oblige”, 1946) şi ale lui 
Mac Kandrick („Whisky cît încape”, 1950) şi cu primele capo- 
dopere ale lui David Lean („Întâlnire scurtă”, 1945, „Marile 
speranţe”, 1956). 

Abia între anii 1950 şi 1960 se produce marca cotitură 
din cinematograful european de după război. În Franța, aceasta 
seproduce într-un moment în care se conjugă efectele dezvoltă- 
rii, ale stabilizării politice şi ale războiului din Algeria care 
vor da naştere fenomenului „noului val”, punct terminus al 
gîndirii critice iniţiată încă de la începutul anilor 50 de mica 
echipă reunită în jurul revistei Cahiers du cinema. Reacţie 
împotriva comercializării producţiei cinematografice, urmărind 
să înlocuiască producțiile industriale, standardizate şi doar 
recreative, care par să devină învingătoare în societatea de con- 
sum, cu un „cinematograf de autor” realizat cu bugete foarte 
mici. Opere ca „Frumosul Serge” de Claude Chabrol (1958), 
„Cele 400 de lovituri” de Frangois Truffaut (1959), „Cu sufletul 
la gură” de Jean-Luc Godard( 1960) inaugurează această revo- 
luţie a celei de a „şaptea arte”, ilustrată şi prin nume ca Alain 
Resnais („Hiroşima dragostea mea”, 1959), Eric Rohmer („Zo- 
dia leului., 1960), Louis Malle („Amanţii”, 1959), Jacques 
Rivette („Parisul este al nostru”, 1961) etc. 

Astfel, tînărul cinematograf francez va influenţa o bună 
parte a cinematografiei europene, fie că este vorba de Polonia 

cu Andrzey Wajda şi cu debutul lui Roman Polanski, de Belgia 
cu Andre Delvaux, de Ungaria cu Jancso („Cei fără speranță”, 
1966), de Cehoslovacia cu Şcoala de la Praga (Milos Forman, 
Vera Chytilova etc.), iar mai tîrziu de Elveţia cu realizatori ca 
Alain Tanner („„Charles mort sau viu”, 1969) şi Claude Goretta. 

În cursul aceleaiaşi perioade, alte cinematografe europene 
îşi urmează propriul drum, uneori destul de restrîns, ca în 
Spania cu Louis Bunuel, J.A. Bardem, L.G. Berlanga, Carlos 
Saurer, sau din contra larg deschis spre lumea exterioară dar 
în acelaşi timp puternic ancorat în tradiţia culturală proprie, 
ca în Suedia cu Ingmar Bergman. Cît despre cinematograful 
italian, acesta cunoaşte epoca sa de aur în timpul anilor 60 şi 
în cea mai mare parte a deceniului următor. Continuînd curentul 
neorealist, dar folosind adesea mijloace foarte diferite, 
realizatori ca Fellini („La dolce vita”, 1960, „Roma”, 1972), 
Visconti („Rocco şi fraţii săi”, 1960, „Ghepardul”, 1963, Osîn- 
diţii”, 1970), Michelangelo Antonioni („„Noaptea”, 1962, „Blow 
up”, 1967), Francesco Rosi („Jos mîinile de pe oraş”, 1963, 
„Afacerea Mattei”, 1971), Bernardo Bertolucci („Înainte de 
Revoluţia”, 1964), Pier Paolo Pasolini („„Teorema”, 1968), Marco 
Bellocchio, Ermanno Olmi, iar puţin mai tîrziu Luigi Comencini, 
Ettore Scola, fraţii Taviani etc., se consacră ilustrării globale a 
tuturor problemelor din epoca actuală. 

Ultimii ani sînt marcați aşa cum am văzut de efectele 
crizei, de costul tot mai ridicat al producţiei cinematografice 
care îi constrînge pe industriaşii din cea de „a şaptea artă” şi 
renţa televiziunii. Rezultă de aici în producţia curentă, o stan- 
dardizare a producţiilor şi o scădere generală a calității care 
rămâîn totuşi relative. În cinema are loc acelaşi fenomen ca şi 
în literatură. Capodoperele trecutului nu trebuie să ne lase să 
uităm că ele reprezintă în memoria noastră colectivă o parte 
dintr-un totimens al unui continent afectat de producţii mediocre 
Şi care nu pot fi date niciodată uitării. Cinematograful francez 
al anilor 30, cel italian de după război, chiar cinematograful 
american din epoca de aur a Hollywoodului nu se pot sustrage 

acestei reguli. Cinematografia pe care europenii o consumă 
de cincisprezece ani încoace nu este din punct de vedere statistic 
nici mai bună, nici mai rea. Poducţiile mediocre ale seriei B 
aduc cele mai mari profituri ca şi acum treizeci sau patruzeci 
de ani. Capodoperele sînt poate mai puţin numeroase de cînd 
cîțiva giganți ca Truffaut, Visconti, Tarkovski, Bergman au 
dispărut sau au renunțat la această artă. Dar mulți alții şi-au 
păstrat intactă capacitatea lor creatoare şi inovatoare, mai ales, 
orice ar gîndi veşnicii denigratori ai epocii actuale, există o 
echipă care a preluat ştafeta şi lucrează în mod diferit, trăieşte 
în ritmul epocii sale şi nu consideră televiziunea ca un rău 
absolut. În Franţa, cineaşti ca Maurice Pialat, Bertrand Tavernier, 
Jean-Charles Tacchela, Eric Rohmer şi alții, sînt departe de a 
epuiza sursele de inspiraţie, în timp ce un „tînăr cinematograf” 
francez începe să se afirme prin reprezentanți care se numesc 
Luc Besson, Andre Techin, Jacques Doillon, Jean-Jacques 
Beinex. În Anglia, ca şi în alte părţi, sălile se închid, societăţile 
de producţie au mari probleme, dar aici televiziunea este cea 
care a venit în ajutorul celei de a „şaptea arte” (Channel four a 
pus bazele unei case de producţie proprii care face aproape 
douăzeci de filme), stopînd exodul producătorilor spre Statele 
Unite şi provocînd chiar reîntoarcerea unora ca John BoormaA 
(„Speranţă şi glorie”). Şi aici, o nouă generaţie începe să se 
afirme cu Stephen Frears, Richard Eyre, Peter Greenaway, 
David Hare. 

Afectată în mod deosebit de concurenţa televiziunii şi 
de criză, cinematografia italiană pare a fi mai lovită decît altele, 
aparținînd cîtorva noi realizatori de talent ca Moretti şi Tornatore 
neputînd compensa pierderea marilor nume (Visconti, Petri, 
Pasolini), dar ultimele opere ale lui Scola, Rosi, ale fraţilor 
Taviani dovedesc existența la aceşti autori a unei vitalități 
comunicative. În sfi rşit, revenirea la democraţie în majoritatea 
țărilor europene nu poate decît să favorizeze dezvoltarea tinere- 
lor cinematografe care în Vest (Spania, Germania) cît şi Est 
(Polonia, Ungaria, Cehoslovacia) începuseră deja să-şi mani- 
feste existența sub apăsarea dictaturilor. Pe marele sau pe micul 

ecran, opera cinematografică este stimulată să circule din ce 
în ce mai mult în spațiul european, favorizînd cunoaşterea reci- 
procă a locuitorilor bătrînului continent, deci mixa jul culturilor 
Şi odată cu aceste conştiinţe de a fi proprietarii unui patrimoniu 
comun. 


CONCLUZII 


La capătul unei istorii cel puţin milenară, Europa de la 
sfîrşitul secolului XX este oare pe cale să treacă de la statutul 
unei simple denumiri geografice la cel de entitate politică şi 
culturală? Foarte multe indicii acreditează această teză. 

La sfîrşitul unui secol marcat pe bătrînul continent de o 
luptă îndîrjită între modelele politice totalitare şi democraţia 
liberală, destrămarea internă a blocului comunist din Europa 
de Est, care s-a produs după prăbuşirea şi discreditarea regimu- 
rilor fasciste, fac, ca pentru prima oară în istoria sa, Europa să 
vadă toate popoarele care o compun afirmîndu-se într-o majori- 
tate zdrobitoare apartenența comună la aceleaşi valori: statul 
de drept, libertatea, drepturile omului. Şi mai mult decît atât, 
ele aspiră pe baza acestor convergenţe culturale la o apropiere 
tot mai mare. De altfel, căile şi mijloacele pentru realizarea 
acestui deziderat există. 

De-a lungul secolelor şi a confruntărilor care le-au mar- 
cat, bătrîna Europă descoperă că dincolo de diferențele de limbă 
şi de obiceiuri, populaţiile sale sînt tributare unei civilizaţii 
comune care, de la îndepărtatul trecut greco-roman la o revolu- 
ție industrială mai mult sau mai puțin precoce, trecînd prin 
creştinism (roman sau bizantin), prin modelele artistice ale 
Evului Mediu, ale Renaşterii, Barocului sau Clasicismului, prin 
influența Revoluţiei franceze sau a principiilor naţionale, o 
privesc în mod direct şi în întregime. Altfel spus, ea capătă 
conştiinţa existenței unei identități europene, regăsind astfel o 
realitate înscrisă în însăşi istoria ei. Nu am văzut oare înflorind 

în Evul Mediu o Europă a ordinelor religioase sau a universități- 
lor, o Europă a negustorilor, a savanților sau a filosofilor din 
secolele XVI şi XVII, în sfîrşit, o Europă cosmopolită a gîndito- 
rilor din secolul al XVIII-lea? Se va obiecta că este vorba de 
grupuri minoritare de o importanţă secundară în raport cu 
populaţiile tributare culturilor naţionale sau provinciale care 
constituie un puternic element de coeziune şi care poate res- 
pinge tot ce e străin. Fără îndoială, ar fi absurd ca doar de 
dragul demonstraţiei să negăm importanţa acestor culturi națio- 
nale, profund înrădăcinate şi a căror diversitate constituie bogă- 
ţia Europei. Dar cine nu vede dincolo de incontestabilele dife- 
renţe, punctele comune, elementele care le apropie, liniile de 
forță pe care este suficient să le pui în evidenţă pentru ca acestea 
să apară în plină lumină? În plus, caracterul instantaneu al 
mijloacelor de informare actuale care face ca un eveniment ce 
are loc la Moscova să fie trăit în direct în Occident provocînd 
o vie emoție nu poate decît să accentueze ca şi valorile şi modu- 
rile de viață atît de apropiate, elementele constitutive ale identi- 
tăţii europene care reprezintă cu totul altceva decît o ipotetică 
şi nedorită standardizare. 

Căci dacă există o bază care permite Europei să se în- 
drepte spre o entitate reală, există şi un proces care face posibilă 
atingerea acestui țel. Pînă la începutul timpurilor moderne, 
Europa a trăit din nostalgia unităţii pierdute. Realizată doar 
parţial de Imperiul Roman, în cadrul unei arii geografice medi- 
teraneene, unitatea, bazată pe realizarea unei entităţi politice 
şi culturale este fără îndoială mai mult un mit decît o realitate. 
Pînă la umă, dincolo de fărîmițarea feudală apoi națională, 
acest vis a fost continuat cu obstinaţie de pontifii romani în 
jurul ideii creştine, de Carol cel Mare şi de Otto stimulați de 
țelul reinstaurării autorității imperiale şi de Carol Quintul care 
urmărea apărarea catolicismului roman. Victoria statelor națio- 
nale din secolul XVI-lea pare să pună capăt acestor idealuri. 
De acum înainte, tentativele hegemonice în jurul unei naţiuni- 
călăuză, întruchipînd un proiect ideologic unificator cîştigă 
teren în fața ideii de restaurare a visului imperial. Spania lui 

Filip al II-lea, Franța din timpul Revoluţiei şi cea napoleoniană 
(„Marea Națiune”), Germania lui Hitler vor încerca rînd pe 
rînd aceeaşi experiență fără să obțină alt rezultat decît să stimru- 
leze sentimentul naţional ce se opune proiectului lor. Noile căi 
care se deschis după cel de al doilea război mondial sînt total 
diferite. Înlăturînd marile proiecte ideologice în numele simplei 
constatări a existenţei unei solidarități a popoarelor de pe con- 
tinent în fața dramelor trăite în timpul războaielor, dar şi în 
fața celor care le amenință încă în confruntarea dintre cele 
două blocuri şi respingînd orice hegemonie naţională, țările 
de pe bătrînul continent se vor strădui să găsească drumul care 
să le permită o conciliere între intensitatea sentimentelor națio- 
nale şi solidaritatea absolut necesară statelor europene, menite 
să acționeze împreună sau să se prăbuşească împreună. Se con- 
sideră de comun acord că istoria construcţiei europene de la 
sfîrşitul celui de al doilea război mondial încoace nu are nimic 
exaltant, că este făcută mai mult din decepții, din crize, din 
blocaje şi din proteste decît din victorii sau realizări spectacu- 
loase. Ceea ce înseamnă că nu există poate altă cale pentru 
viitorul Europei: reticențele şi refuzurile viscerale trebuie în 
ultimă instanță să cedeze în fața necesității. Pînă la urmă tabloul 
are umbrele sale, iar mersul înainte al Europei poate fi împie- 
dicat de reapariţia naționalismelor care ies la lumină în țările 
scăpate de sub dominaţia comunistă şi în mai mică măsură în 
țările din Europa de Vest. Oare prăbuşirea comunismului ne-a 
făcut să ne întoarcem, aşa cum unii au afirmat-o, în lumea 
secolului al XIX-lea cînd exacerbarea conflictelor naţionale a 
generat tensiuni al căror rezultat a fost în multe privințe primul 
război mondial? 

Reapariţia naționalităților în Europa este o realitate pe 
care nimeni nu se gîndeşte să o conteste. Trebuie să admitem 
că aceasta este plină de pericole cum sînt tentaţia național- 
populistă, confruntările etnice localizate şi revendicările terito- 
riale. Să admitem chiar că aceste pericole pot alimenta în vechile 
națiuni industrializate din vestul european, idei naţionaliste 
perimate care nu au neapărat nevoie de acestea pentru a se 

manifesta, dar care pot fi pînă la urmă reînsuflețite sub influența 
lor. Sîntem deci totuşi pe cale de a ne reîntoarce în punctul de 
plecare din 1815, 1914, sau 1939? 

Europa din timpul marilor imperii s-a schimbat, iar pe- 
rioada „concertului” pe patru, pe cinci sau pe şase voci gîndeşte 
în termenii echilibrului puterilor şi ai spaţiului vital. Destinde- 
rea din Europa de Est înlocuieşte enonnul bloc constituit de 
URSS şi de sateliții acesteia, cu un stat micşorat pe toate planu- 
rile, inclusiv cel militar şi cu o nebuloasă de mici „actori” (mici 
state naţionale) a căror principală revendicare este cea a demo- 
craţiei. Şi în faţa acestui imperiu comunist ruinat, nu mai există 
ca în 1914 şi 1939, mai mulţi candidaţi la hegemonia continen- 
tală sau planetară care se pregătesc să se sfişie unii pe alții, ci 
ceva ce încearcă să capete o formă cu prețul unor dificultăți, 
şovăieli şi chiar a unei întoarceri în trecut. Se va spune că Europa 
celor Doisprezece nu este încă decît o „mare piață” ce funcțio- 
nează şi o metaforă şi într-o oarecare măsură acesta este 
adevărul. Dar acest lucru nu înseamnă totuși foarte mult dacă, 
comparăm situaţia actuală cu cea de după război? Dacă ne 
gîndim că în ciuda ezitărilor şi a bătăliilor tardive, libera circula- 
ție a oamenilor, a ideilor şi a capitalurilor în interiorul spaţiului 
creat de CEE este pe cale de a deveni o realitate, că uniunea 
monetară a progresat în ultimii doi ani mai mult decît în perioada 
dintre Tratatul de la Roma pînă astăzi, că mai mult de jumătate 
din europeni sînt acum de acord cu crearea pînă în 1992 a unei 
Uniuni Politice Europene dotată cu un guvern răspunzător în 
fața Parlamentului European (mai mult de trei sferturi din 
populaţie dacă se ia în considerare Italia, Franţa, Spania, 
Portugalia, Grecia, Irlanda şi țările Beneluxului) şi că an de an 
confruntată cu o serie de evenimente internaţionale de care 
depinde viitorul ei şi al popoarelor sale (războiul din Golf, de 
exemplu), Europa începe să vorbească pe o singură voce, ne 
mai putem îndoi de drumul pe care l-a parcurs? 

Este adevărat că Statele Unite ale Europei, dacă prin 
acest termen se înțelege o federaţie de state (și nu o simplă 
confederație) guvernată de o autoritate supranaţională, nu 

constituie o realitate prea apropiată, iar evenimentele istorice 
sînt de aşa natură încît — poate doar profeţii Janus care continuă 
să se creadă singurii mari gînditori — nu poate prevedea ce ne 
va aduce ultimii ani ai acestui mileniu. Să spunem mai degrabă 
că în loc să se joace înspăimîntîndu-se reciproc evocînd anul 
1914 sau Mitteleuropa, europenii din Vest şi cei care au ca sarcină 
să-i guverneze şi să-i instruiască, ar face mai bine să se gîndească 
la faptul că vecinii lor din Europa de Est, înainte de a-şi scutura 
jugul care i-a apăsat atîta timp, au privit spre ei şi spre valorile 
lor: libertatea, democraţia, respectarea drepturilor omului şi o 
anumită calitate a vieții, oricât de relativă şi imperfectă ar fi 
aplicarea acestor naţiuni. 

Poate din această lecţic arputea trage concluzia că această 
mică constelație înfrigurată şi sărăcită care s-a constituit acum 
mai bine de treizeci de ani, a devenit atrăgătoare extinzîndu-se 
şi aprofundîndu-se, că are totuşi şansa să se afle la sfîrşitul 
unei mari aventuri umane şi că fără îndoială are un rol important 
de jucat în lumea secolului XXI. 

Note şi comentarii 


! „Statul-totalitar” Este acceptat ca „totalitar” un stat care 
înțelege să supună autorităţii sale toate forțele naţiunii. Totalitarismul 
— fenomen al secolului XX —, fie el de dreapta (fascismul) sau de 
stînga (comunismul), are un cult pentru stat: „totul în stat, nimic 
contra statului, nimic în afara statului” State totalitare au fost, prin 
excelență Italia mussoliniană, Germania hitleristă şi URSS. Exemplele 
pot continua, însă ne-am oprit doar la aceste trei state, întrucît ele 
sînt primele care introduc regimuri totalitare. 

O definiţie a acestei sintagme o dă Benito Mussolini, întemeie- 
torul fascismului: „Baza doctrinei fasciste este concepția despre Stat, 
despre esenţa sa, despre obligaţiile sale, despre scopurile sale. Pentru 
fascism, statul este un absolut, în raport cu care individul şi grupurile 
constituie relativul. Indivizi şi grupuri pot fi „concepuţi” în măsura 
în care fac parte din stat. În afara statului care amalgamează clasele 
într-un singur bloc economic și moral, nu există nici grupuri, nici 
partide, nici sindicate, nici asociaţii. Statul fascist rezumă toate for- 
mele de viaţă ale omului. El este o regulă interioară, o disciplină 
totală; el influențează, deopotrivă voinţa şi inteligența” (cf. Benito 
Mussolini, La doctrine du fascisme, 1932, apud Paul Wagret, Histoire, 
Editions Casteilla, Paris, 1988, p. 131. Pentru detalii privind fenome- 
nul totalitar vezi: I. Ciupercă, 7otalitarismul — fenomen al secolului 
XX, laşi, Ed. Universităţii „Al. |. Cuza”, 1995; Tzvetan Todorov, 
Confruntarea cu extrema. Victime şi torționari în secolul XX, Bucureşti, 
Humanitas, 1996; Vladimir Tismăneanu, Noaptea totalitară: crepus- 
culul ideologiilor radicale în Europa de Est, Bucureşti, 1995; lon 
Solacolu, „Marea farsă a secolului: fascismul bolşevic; o discuţie 
despre stînga şi dreapta politică”, Bucureşti, Ed. All, 1996). 

2 Comunism — doctrină totalitară ce se bazează pe principiile 
marxist-leniniste. Eveniment capital în istoria secolului XX, Revoluţia 

rusă din 1917 permite, pentru prima dată, aplicarea într-un stat a 
principiilor marxist-leniniste. Noua Rusie devine socialistă, care a 
fost o fază tranzitorie către societatea comunistă (vezi în acest sens: 
Nicolai Berdiaev, Originile şi sensul comunismului rus, Cluj Napoca, 
Ed. Dacia, 1994; Frangois Furet, Țrecutul unei iluzii. Eseu despre 
ideea comunistă în secolul XX, Bucureşti, Humanitas, 1996; Karl 
Marx şi Friedrich Engels, Manifestul Partidului Comunist, Ediţie 
îngrijită de Cristian Preda, Bucureşti, Nemira, 1998). 


3 Fascism. Originile doctrinei fasciste nu sînt încă bine definite. 
Fascismul vine de la fascie, fascii, termen ce desemnează asociaţiile 
vechilor combatanți, formate la 13 martie 1919 de către Benito 
Mussolini sub numele de „Fasciile italiene de luptă”. Pe lîngă faptul 
că Mussolini împrumută idei ale gînditorilor de la sfîrşitul secolului 
al XIX-lea (Nietzsche, Bergson), idei ce se referă la raționalism, valo- 
rificarea instinctului, exaltarea forței şi a violenţei, el mai este inspirat 
şi de antichitatea romană şi „Risorgimento” din secolul al XIX-lea. 
În antichitatea romană, lictorii, garda magistraților mari ai Romei, 
purtau pe umăr fascii — un mănunchi de nuiele cu o secure la mijloc. 
Acesta era simbolul puterii supreme (imperium). Fasciile devin em- 
blema regimului mussolian. „„Cămășile negre” (trupele de şoc) evocă, 
ele însele „cămăşile roşii” ale partizanilor lui Garibaldi. 

Trebuie făcută distincție între fascism-mişcare şi fascism- 
regim. Fascismul născut în Italia, unde ideologia inspiră o fracțiune 
politică, devine sistem de guvernămînt. Mussolini a oferit modelul 
tuturor „regimurilor-forte” ce se instalează în Europa după primul 
război mondial, din Portugalia pînă în Polonia şi Balcani (cf. Paul 
Wagret, op. cit., p. 131; vezi şi Mark Robson, /ralia: liberalism şi 
fascism, 1870-1945, Bucureşti, Ed. All, 1997). 


4 „Albii” — adversarii sau victimele revoluţiei bolşevice („albii” 
prin opoziţie cu „roşii). Războiul civil (1917-1921) va opune bolşevi- 
cii („roşii”) contrarevoluţionarilor „albi” Aceştia din urmă, vechi 
elemente din armata ţaristă, circa 500.000 de oameni, se constituie 
în armate în Ucraina, Siberia, Țările Baltice. Ei sînt susținuți, contra 
„roşilor”, de către țările Antantei care se tem de contaminarea comu- 
nistă (cf. Guy Hermet, /szoria națiunilor şi a naționalismului în 
Europa, laşi, Institutul European, 1997, p. 197-198; Paul Wagret, 
op. cil., p. 121). 

5 „Spartachiştii” — socialişti revoluționari germani, care publică 
în 1916 texte de propagandă pacifistă, semnate „Spartakus” (de la 
Spartacus, conducătorul revoltei sclavilor împotriva Romei din 73 î. 
Hr., care devine simbolul libertăţii). Liga Spartakistă se transformă 
la 31 decembrie 1918 în Partid Comunist German (cf. Guy Hermet, 
op. cit. p. 217). 


$ Intervenţia românilor în Ungaria a avut loc în două etape: în 
aprilie-mai 1919, cînd armata română atinge Tisa şi august-noiembrie 
1919 cînd este ocupată Budapesta. Explicaţia pentru această interven- 
ție a fost aceea de a-i împinge pe maghiari dincolo de frontiera promisă 
de Aliați românilor, prin Convenţia politică din 1916. Armistițiul 
româno-magbhiar nu permisese ocuparea frontierei respective. Această 
„omisiune” le oferise lui Karolyi şi lui Bela Kun ocazia de a devasta 
regiunile locuite de români. Această intervenţie nu a schimbat decizia 
Conferinţei de Pace de la Paris, Transilvariia fiind atribuită României, 
însă noua frontieră era mai mică decît cea promisă de Convenţia 
politică din 1916 (cf. Sherman David Spector, România la Conferinţa 
de Pace de la Paris, laşi, Institutul European, 1995, p. 134-149; 
Frederic C. Nanu, Politica externă a României (1919-1933), laşi, 
Institutul European, 1993, p. 65-66 şi p. 71-72. 


7 Problema naționalităților, discutată îndelung la Conferința 
de Pace de la Paris din 1919-1920, în cadrul a 72 de reuniuni bazate 
pe consiliile celor 58 de subcomitete de experţi, a rămas nerezolvată. 
Proiectul de democratizare anunțat de Aliați, în timpul primului război 
mondial, va cădea din motive legate direct de reîmpărţirea teritorială 
şi etnică. Conferința de Pace a modificat esenţial harta politică a 
Europei. Această schimbare şi pretenția de a se realiza o mai mare 
coincidenţă între stat şi naționalitate au agravat şi mai mult frustrările 
naționaliste (cf. Guy Hermet, Istoria naţiunilor şi a naţionalismului 
în Europa, lași, Ed. Institutul European, p. 235-242). 


2 „Menşevici” şi „bolşevici”. În 1903, socialiştii ruşi s-au scin- 
dat în două ramuri: „menşevicii” („„minoritari”), ce refuză să-l urmeze 
pe Lenin şi „bolşevicii” („majoritari”). Menșevicii erau partizani ai 
unei acțiuni progresive, în timp ce bolşevicii tind spre o acţiune revo- 
luționară violentă (cf. Paul Wagret,op. cit., p. 40, 118; S. Berstein, P. 
Milza (sous la direction de), Histoire du XX-e siecle, Paris, Hatier, 
1984, p. 57). 

9 Pravda” — ziar muncitoresc fondat în 1912 de către social- 
democraţii ruși. Cuvîntul semnifică în rusă „Adevărul” sau „Justiţia” 


 C.E.K.A. („Comisia Extraordinară”) — miliţie politică în 
URSS între 1917-1922, condusă de Dzerjnski. aceasta va fi înlocuită 
cu G.PU. („Administraţia Politică de Stat”), care funcţionează între 
1922-1934 şi care a fost condusă de Menjinski. Între 1934-1946 va 
ființa N.K.V.D. („Comisariatul Afacerilor Interne”), condus de 
Jagoda, apoi de Iejov, amîndoi executaţi, apoi de Beria. Între 1946- 
1954 va funcționa M.G.B. („Ministerul de Securitate”), iar din 1954 
K.G.B. („Serviciile Speciale de Stat”). Acestea sînt miliții politice în 
URSS, care dispun de mari puteri în stat şi care reprimă orice opoziţie 
Sau critică a regimului comunist (cf. Paul Wagret, op. cit:, p. 121). 


!! Nepierzînd din vedere perspectivele unei „revoluţii mon- 
diale”, bolşevicii au creat în martie 1919, la Moscova Internaționala 
a IIl-a sau Komintern (Internaționala Comunistă), pentru susținerea 
revoluţionarilor europeni. 


12 Basarabia revine românilor după Conferința de Pace de la 
Paris, deşi această provincie aflată sub dominație rusească, nu fusese 
inclusă în Convenţia politică pe care România o încheie cu Aliaţii în 
1916. „Comisia pentru studierea problemelor teritoriale legate de 
România” formată din Sir Eyre Crowe şi Allen W. A. Leeper — Marea 
Britanie, Andre Tardieu şi Jules Laroche — Franța, Giacomo de 
Martino şi contele Vannutelli-Rey — Italia, Clive Day şi Ch. Seymour 
— SUA a acordat Basarabia României pe bază de consideraţii istorice, 
economice şi etnice, în pofida suspiciunilor privind votul Sfatului 
Ţării (cf. Sherman David Spector, op. cit., p. 125-128; Frederic C. 
Nanu, op. cir., p. 61) 


'3 „Mica Antanta” a fost înființată în 1921; ea a fost o consecință 
a primului război mondial şi a dorinţei popoarelor din Europa est- 
centrală și de sud de a întări statele naționale și unitare. Această alianță 
diplomatică s-a născut şi din necesitatea, pentru cele trei state membre 
România, Regatul Sîrbo-Croato-Sloven şi Cehoslovacia, de a menţine 
integritatea statutului teritorial şi politic stabilit la Paris (cf. C. lordan- 
Sima, La creation de la Petite Entente dans la conception de la 
Roumanie: projet et realisations, în RESEE, 4, 1976, p. 665-678; 
Frederic C. Nanu, op. cit., p. 18-19). 

14 „Consiliul celor Patru”, care reuneşte reprezentanții Franței, 
Marii Britanii, Italiei şin SUA: Clemenceau, Lloyd George, Orlando 
şi W. Wilson. 


I5 „Joia neagră " (Black Thursday). Aşa este numită ziua de 24 
octombrie 1929, cînd cade Bursa din New York, întrucît acțiunile şi 
obligaţiunile scoase spre vînzare nu-şi găsesc cumpărători. Crahul 
de pe Wall Street va atrage declanșarea crizei economice, ce se mani- 
festă la nivel mondial. 


16 „Holdings” — societăți de capital cu contribuţii financiare 
la alte firme. 


7 S.A. (Sturmabteilungen) — Secţiuni de Asalt; trupe de şoc 
ale Partidului Nazist. 


' SS. (Schutzstaffeln) — Brigăzi de Protecție ale Partidului 
Nazist. 


5 „Ustaşii” lui Ante Pavelit („„insurgenți”) naţionalişti croaţi, 
opozanți ai sîrbilor, ce se raliază la fascişti și naziști înaintea celui 
de-al doilea război mondial. Numele lor vine de la „L'Oustacha” 
(„Ustaşa”), care este o organizație susținută de Italia şi Ungaria și 
care dispune de cîmp de antrenament la Bovigno şi Yanka Puszta 
(cf. Guy Hermet, Istoria națiunilor şi a naţionalismului în Europa, 
Iași, Institutul European, 1997, p. 238). 


29 Contele Richard de Coudenhove-Kalergi (1894-1972) 
publică o carte „Pan-Europa”, care va produce o imensă mişcare. El 
preconizează unirea Europei contra bolşevismului și împotriva domi- 
naţiei economice americane. Diplomat, Coudenhove-Kalergi încar- 
nează. cosmopolitismul vechii Europe aristocrate. Născut la Tokyo 
din mamă japoneză şi un diplomat austro-ungar, de origine olandezo- 
greacă, el este austriac prin naştere; devine ceh după tratatul de la 
Saint-Germaine (1919) şi obține naţionalitate franceză în 1939. 
„Uniunea paneuropeană” pe care o fondează în 1923 cuprinde secțiuni 
naţionale la care aderă oameni de stat ca: Briand, Blum, Caillaux, 
Herriot, Benes (cf. Paul Wagret, op. cit., p. 150). 


21 „New Deal” (Noul Curs) — politică economică promovată 
din 1933 de către preşedintele SUA Roosevelt, fost subsecretar de 
stat la Marină în timpul lui Wilson şi senator democrat la New York. 

2 Partidul Naţional Socialist Muncitoresc German (în germană, 
National sozialistische deutsche Arbeiter Partei), abreviat şi Partidul 
Nazist. 


2 „Pangermanism” — doctrină ce viza reunirea într-un singur 
stat a tuturor popoarelor germanice. Prin extensie, acest termen 
desemnează expansiunea germană sub toate formele. 


2 Gestapo” (Geheime Staats Polizei) — Poliţia Secretă de 
Stat a Partidului Nazist, creată de Gâring. 


:5 Noţiunea de „Stato totalitairo” nu se dezvoltă decît în Italia. 
Naționalismul și totalitarismul se confundă, puterea totalitară fiind 
pentru Benito Mussolini „democraţia organizată, concentrată, autori- 
tară, sprijinindu-se pe o bază naţională” (B. Mussolini, Opera omnia 
di Benito Mussolini, Florenţa, Ed. Susmele, 1951, t. 29, XXIX-2). În 
schimb nu i se acordă importanţă în ideologia nazistă şi nu este folosită 
decît după 1930 de către două grupări pur şi simplu conservatoare: 
una creată de juristul catolic - autoritar Carl Schmitt care impune în 
1931-1932 expresia „totale Staat”, cealaltă fiind legată de „conserva- 
torii populari” (creștin-monarhişti) (cf. J. P. Faye, Langages toralitai- 
res, Paris, Hermann, 1972, p. 269-275 şi 377-390, apud Guy Hermet, 
op. cit., p. 272) 


25 Vezi nota 10. 


Gulag — „Direcţia de Stat a cîmpurilor muncii” din URSS. 
Cîmpuri de muncă existau în Marele Nord, Siberia, Asia Centrală, 
unde erau trimişi toți indivizii socialmente periculoși. În 1939, existau 
între 5-8 milioane de deținuți. 


% Etiopia, membră a Societăţii Naţiunilor din 1923, avea în 
fruntea sa pe Hail€ Selassi€, proclamat negus în 1928 şi împărat în 
1930. 


29 În realitate, descompunerea totală a „Micii Antante” s-a 
produs o dată cu ocuparea de către germani a Sudetenland, în 1938. 
Împărţirea Cehoslovaciei, hotărîtă la Miinchen, la care România nu 
a participat, a însemnat sfîrşitul alianţei balcanice. 


3 RAF (Royal Air Force) — aviația militară britanică. 


1 L.VF. (Legiunea Voluntarilor Francezi) — creată în iulie 
1941, cu scopul de a lupta împotriva bolșevismului. Dizolvată în 

august 1944, ea a fost înlocuită cu „Divizia Charlemagne” ce regrupa 
7000 de oameni, distruşi în Pomerania la începutul anului 1945 cu 
excepția cîtorva companii ce luptă în Berlin (cf. Paul Wagret, op. 
cit., p. 290). 


2 O.VR.A. („Organizaţia Vigilenţei şi Reprimării Antifascis- 
mului”) — poliţie politică mussoliniană, creată în 1926. 


5 V, şi V,” (Wervaltungswaffe) — „arme de represalii”; 
avioane fără pilot (V1) şi rachete strategice (V2), folosite de germani 
în 1944. 


3 „Monolitism” — expresie uzitată de către statele socialiste 
în timpul Războiului Rece, în scopul de a face cunoscut faptul că ele 
formează un singur bloc socialist, practică aceeaşi politică, strîns 
legată de cea a URSS. 


3 Sintagma „cortina de fier”, folosită pentru prima dată de 
Churchill, la 5 martie 1946, în discursul său de la Fulton, Missouri, a 
devenit generică pentru a desemna ruptura dintre Europa Occidentală 
şi Europa Răsăriteană după al doilea război mondial. 


3% Construcţia europeană de după al doilea război mondial 
s-a făcut şi prin semnarea la 25 martie 1957 a două tratate la Roma, 
care pun bazele Comunităţii Economice Europene și Euroatomului. 
Acesta din urmă „a fost creat în condiţiile dezvoltării unei puternice 
industrii nucleare”, pentru a diminua această dezvoltare (cf. Le temps 
present (J. Bouillon, D. Bome, F. Brunel, P. Verley), Paris, Bordas, 
1983, p. 274). 


5 GATIT („General Agreement on Tariffs and Trade”). În 1947, 
23 de țări subscriu acestui acord ce prevedea reducerea taxelor vamale 
şi generalizarea clauzei naţiunii celei mai favorizate (cf. Le temps 
present (J. Bouillon, D. Bome, F. Brunel, P. Verley), Paris, Bordas, 
1983, p. 188). 


3 Structuri malthusiene” — această sintagmă vine de la numele 
lui Malthus, economist britanic al anilor 1800, ce pretinde că populaţia 
creşte mai rapid decît resursele de subzistență. 


% I.R.1. — „Institutul pentru Reconstrucţie Industrială” — 
coordonează un vast sector industrial, moştenit de Italia din perioada 
fascistă. 

“ E.N.I. este abrevierea de la „Ente Nazionale Idrocarburi” 


4 Pentru amănunte vezi Raymond Aron, „Introducere în 
nouărevăzută şi adnotată de Sylvie Mesure, Bucureşti, Editura Huma- 
nitas, 1997. 


42 Malgaşi” — nume dat locuitorilor din insula Madagascar. 


&% C.F.D.I. („Confederaţia Franceză Democratică a Muncii ”) 
— sindicat format în 1964 prin laicizarea centralei creştine C.F.T.C. 
(„Confederaţia Franceză a Muncitorilor Creştini). 

+ Ultimii ani ai guvernării lui Dej şi cei dintîi ai lui Ceauşescu 
sînt socotiți drept o perioadă de liberalism. Se înțelege că acest libera- 
lism este un termen relativ, care trebuie abordat numai în contextul 
socialismului românesc. Termenul care ar putea defini cel mai semni- 
ficativ perioada 1965-1974 este cel de destindere atît internă cît şi 
extemă. Autorii apuseni (este şi cazul celor doi autori ai „Istoriei 
Europei”) definesc epoca respectivă prin conceptul de independență. 
Acest termen ni se pare exagerat, deoarece oricît de mare ar fi dorința 
clasei conducătoare românești, despre o reală independenţă nu poate 
fi vorba. Destindere, însă este un termen mai puţin categoric. EI are 
avantajul de a defini atît noua realitate externă, dezangajarea de ruşi, 
apropierea de apuseni, cît şi atmosfera internă (cf. Vlad Georgescu, 
Istoria românilor de la origini pînă în zilele noastre, Ediţia a III-a, 
București, Humanists, 1992, p. 274-283; Catherine Durandin, /storia 
Românilor, laşi, Institutul European, 1998, p. 301-306; Marc de 
Bellet, La Politique exterieure roumaine et l'Europe de l'Ouest entre 
1965 et 1972: presentation ofiicielle et perceptions occidentales, teză, 
Universitatea Paris, 1, 1994; Lucian Culda, Geneza şi devenirea 
cunoaşterii, Bucureşti, Editura Ştiinţifică şi Enciclopedică, 1989; 
Chaterine Durandin, D. Tomescu, La Roumanie de Ceauşescu, Paris, 
Guy Epaud, 1988). 


45 În 1985, cînd preia conducerea în URSS, Gorbaciov fixează 
acţiunii sale politice o dublă linie ce se definește prin „Glasnost” 
(„Transparenţă”) şi „Perestroika” („Restructurare”). Cele două linii 
politice trasate de Gorbaciov vor fi începutul perioadei de destindere 
în URSS (vezi în acest sens: Ivan Ivanov, Perestrojka e mercato glo- 


bale, Milano, 1989; Soviet Perestroika, 1985-1993: Russi s Road to 

Democracy | ed. by John F.N. Bradley Boulder; Fast European Mono- 
graphs, 1995). 


4 OPEC („Organizaţia Țărilor Exportatoare de Petrol”) a fost 
creată la 14 septembrie 1959. 


47 PASOK — abreviere de la „Partidul Socialist Panelenic” 
% M.PL.A. — „Mişcarea Populară de Eliberare a Angolei” 


* S.A.L.T. („Strategic Arms Limitations Talks”) — acorduri 
între americani și sovietici, semnate după 1967, al căror scop este 
limitarea, într-o manieră echilibrată a armamentului nuclear (cf. J. 
Bouillon, D. Berne, F. Brunel, P. Verley, Le temps present, Paris, 
Bordas, 1983, p. 128). 


s C.L.A. (Central Intelligence Agency — „Agenţia Centrală de 
Informaţii”). Legea privind securitatea națională din 1947 a creat 
C.I.A., destinată a strînge informaţii necesare pentru păstrarea securi- 
tății SUA. C.L.A. nu se limitează doar la activităţi de spionaj. Ea 
dispune de aproximativ 15.000 de agenţi, de antene locale capabile 
a acționa fără compromiterea diplomaţiei oficiale (cf. Le temps pre- 
sent, p. 94, 240). 


si EL.N.C. — „Frontul Eliberării Naţionale în Corsica. 


2 E.T.A. (în limba bască „Euzkadi ta Azkatasuna”). Aceasta 
ar însemna în traducere „Poporul basc şi Libertatea sa” 


53 Joan Paul al II-lea a fost ales papă pe 16 octombrie 1978. El 
fusese cardinal de Cracovia, pe numele său Karol Wojtyla. 


Este vorba aici de pastorul ungur L. Tokes (cf. Chaterine 
Durandin, Istoria Românilor, laşi, Institutul European, 1998, p. 369- 
370). 


55 I.R.C.A.M. — abreviere de la „Institut de Recherche et de 
CoordinationAcoustique Muzique” — departament muzical al Centru- 
lui „Georges Pompidou”. 

